
FORORD 

,L/enne  Overgang,  der  skulde  føre  til  et  Nationalteater,  vilde  være 
en  af  de  allermærkeligste,  hvis  man  kunde  gennemskue  den;  men 
Efterretningerne  ere  paafaldende  magre  og  utilstrækkelige".  Det  er 
N.  M.  Petersens  Ord,  hvor  han  i  sin  Litteraturhistorie  under  Omtalen 
af  Holbergs  Virken  kommer  til  det  Tidspunkt,  da  der  var  ved  at  ud- 
vikle sig  en  fast  Skueplads,  hvor  den  danske  Komedie  snart  skulde 
vinde  Indgang  som  en  Erstatning  for  de  fremmede  Skuespil,  der  tri- 
vedes ved  Hoffet  og  ageredes  af  vandrende  Komedianttrupper. 

N.  M.  Petersen  har  Ret.  Denne  Overgang  maa  erkendes  som  en 
af  de  allermærkeligste  i  dansk  Kulturs  Historie.  At  Landets  Sprog 
fandt  Vej  til  Skuepladsen,  er  i  sig  selv  et  Fænomen,  der  sætter  Skel; 
men  dertil  kommer,  at  de  Komedier,  der  uløseligt  er  knyttet  til  den 
første  danske  Skueplads  og  staar  som  Indgang  til  moderne  dramatisk 
Digtning  i  vort  Modersmaal,  er  saa  ejendommelige  i  Indhold  og  Støb- 
ning, at  de  endnu  kan  betragtes  som  Mønstre  paa  gode  komiske  Skue- 
spil. De  ældes  ikke,  de  mister  ikke  deres  Tiltrækning.  Paa  Skue- 
pladsen virker  den  Holbergske  Muse  kaad,  sprælsk  og  bidende  som 
for  to  Aarhundreder  siden. 

Desværre  har  N.  M.  Petersen  ogsaa  Ret  i,  at  Efterretningerne  er 
paafaldende  magre  og  utilstrækkelige.  De  er  det  stadig,  til  Trods  for, 
at  der  siden  denne  højtfortjente  Litteraturforskers  Dage  er  fremkom- 
met adskillige  Aktstykker,  som  kaster  Lys  over  den  første  danske 
Skueplads.  Men  de  er  alle  af  en  usammenhængende  og  brudstykke- 
agtig Karakter.  Bortset  fra  enkelte  Monografier  har  heller  ingen  følt 
sig  tiltrukken  af  den  Opgave  at  give  en  historisk  Fremstilling  paa 
Grundlag  af  dette  Materiale. 

At  Materialet  er  af  en  saadan  Beskaffenhed  skyldes  flere  Aarsager. 
En  Række  Akter  i  Danske  Kancellis  Arkiv,  der  maa  have  indeholdt 
værdifulde  Oplysninger,  er  tilintetgjort  ved  arkivmæssige  Kassationer 
allerede  i  det  attende  Aarhundrede.  Praktisk  talt  er  kun  de  bevaret, 
der  har  ført  til  en  under  Kongens  Haand  udfærdiget  Ekspedition;  af 
andre  ftndes  Uddrag  i  de  saakaldte  Supplikbøger,  medens  der  af  hen- 
lagte Sager  kun  er  Rester  tilbage.   Man  maatte  indgive,  ikke  een  men 

mange  Ansøgninger  for  at  opnaa  et  Resultat;  en  Mand,  der  1736  blev 
Birkedommer  paa  Læsø,  havde  i  Løbet  af  elleve  Aar  søgt  145  Gange 
om  Bestilling.  Andre  Arkiver,  der  vilde  have  givet  Oplysninger  i  det 
foreliggende  Tilfælde,  er  paa  nogle  faa  Stumper  nær  forsvundne;  det 
gælder  Borgrettens  Arkiv,  Fattigdirektionens  Arkiv  og  de  ældste  Dele 
af  Politimesterens  Arkiv,  det  gælder  ogsaa  Storkanslerens  og  de  skif- 
tende Hofmarskallers  Embedsarkiver.  Breve  og  Papirer  af  mere  privat 
Natur  om  den  første  danske  Skueplads  er  næsten  alle  gaaet  tabt.  Der- 
til kommer,  at  Datidens  Aviser  kun  sparsomt  ved  at  berette  om  den 
nye  danske  Scene,  af  enkelte  er  endda  kun  et  begrænset  Antal  Numre 
bevaret;  Holberg  selv  omtaler  den  i  almindelige  Vendinger  og  kom- 
mer blot  undtagelsesvis  ind  paa  Detaillen.  Endelig  var  den  tidligste 
danske  Skueplads  næsten  gaaet  i  Glemme  i  det  attende  Aarhundrede, 
der  var  ingen  Forstaaelse  af,  at  dette  Kulturfænomen  havde  histo- 
risk Interesse  og  man  havde  ladet  Mindet  om  det  dø  bort.  Hvad  J.  H. 
Schlegel  skrev  om  Skuepladsens  Historie  (1764)  var  blot  en  yderst  nød- 
tørftig „Vorbericht"  til  et  Par  af  Broderens  dramaturgiske  Afhandlinger, 
og  Fr.  Schwarz's  kortfattede  Efterretninger  (1785)  viser,  at  der  selv  i 
snævre  interesserede  Kredse  var  en  lidet  fyldig  Overlevering  om  Skue- 
spillene i  Frederik  den  Fjerdes  Tid.  Men  siden  er  Forstaaelsen  kommet 
og  dermed  Mindet  vakt  til  Live.  I  det  sidste  Aarhundrede  har  Lærde 
som  Rasmus  Nyerup,  Werlauff  og  Chr.  Bruun,  Teaterkyndige  og  Hol- 
bergforskere som  Rahbek,  Overskou  og  Julius  Martensen  gransket  efter 
det  danske  Teaters  Oprindelse  —  uden  at  nogen  fyldestgørende  og 
sammenhængende  Fremstilling  dog  hidtil  er  bleven  Frugten  af  disse 
Studier. 

Det  staar  mig  derfor  klart,  at  det  baade  er  en  vanskelig  og  en 
utaknemlig  Opgave,  jeg  har  givet  mig  i  Kast  med,  naar  jeg  har  taget 
hele  dette  Spørgsmaal  op  til  Behandling.  Vanskelig  fordi  Stoffet  er 
utilstrækkeligt  paa  mange  Punkter,  saa  at  Forskeren  hvert  Øjeblik  føler 
Grunde;i  svinde  bort  under  sig,  utaknemlig  fordi  mange  af  de  Kends- 
gerninger, jeg  har  at  fremføre,  maa  være  kendt  i  Forvejen.  Men  jeg 
har  søgt  at  stille  det  foreliggende  Stof  i  ny  Belysning,  at  finde  de 
manglende  Bindeled,  at  bringe  Orden  i  Enkelthedernes  Kaos  og  faa 
dem  ind  i  den  historiske  Udvikling,  hvor  de  som  Led  hører  hjemme. 
Tidligere  Efterforskninger  har  væsentlig  bevæget  sig  inden  for  Kancelli- 
arkivets Rammer;  jeg  har  afsøgt  alle  Arkivterritorier,  hvor  der  var 
noget  Haab  om  Udbytte,  og  skønt  den  sidste  Opsøgning  altid  er  den 
vanskeligste  og  mindst  lønnende,  fordi  det  Stof,   der  ligger  paa  de 


slagne  Veje,  alt  er  fundet  frem,  saa  er  det  dog  lykkedes  at  fremdrage 
nye  Aktstykker  og  Oplysninger,  og  ved  kritisk  Prøvelse  har  jeg  søgt 
at  udnytte  det  hele  Kildestof  til  det  yderste.  Jeg  har  paa  dette  Grund- 
lag, i  Forbindelse  med  et  nøjere  Studium  af  Repertoiret  i  det  Omfang 
det  kendes,  stræbt  at  bygge  en  sammenhængende  Skildring  op,  saa 
udtømmende  som  muligt,  men  mørke  Punkter  er  der,  og  det  vil  der 
sandsynligvis  vedblive  at  være  i  al  Fremtid. 

At  det  indledende  Afsnit,  Baggrunden  hvorpaa  den  danske  Komedies 
Oprindelse  tegner  sig,  er  gjort  saa  udførligt  og  gaar  saa  stærkt  i  En- 
keltheder, som  Tilfældet  er,  har  sin  Grund  i,  at  ogsaa  denne  Periode 
foreligger  utilstrækkeligt  og  utilfredsstillende  oplyst.  Overalt  har  det 
været  nødvendigt  at  ty  til  Kildematerialet  for  at  konstatere  hvad  der 
virkelig  vidstes  og  derigennem  faa  et  paalideligt  Overblik  over,  hvor- 
ledes Forholdene  laa  ved  Holbergs  Fremtræden  som  Lystspildigter. 

Emnet  bevæger  sig  paa  Grænsen  mellem  Kultur-  og  Litteratur- 
historie, men  hører  dog  nærmest  Kulturhistorien  til.  Mit  Forsøg  paa 
at  løse  Opgaven  er  sket  ud  fra  dette  Synspunkt.  Jeg  beskæftiger  mig 
med  de  historiske  Forhold  overvejende  set  under  en  kulturhistorisk 
Synsvinkel  og  kommer  kun  i  mindre  Grad  ind  paa  Litteraturhistoriens 
Enemærker.  Mine  Resultater  er  væsentlig  indvundet  ad  rent  historisk 
Vej,  jeg  har  ikke  følt  mig  kaldet  til  at  gaa  ind  paa  nærmere  litteratur- 
historiske Betragtninger. 

De  omfattende,  gennem  flere  Aar  fortsatte  Studier,  som  Arbejdet  har 
medført,  vilde  det  ikke  have  været  muligt  at  føre  til  Ende,  om  ikke 
Carlsbergfondet  havde  understøttet  mig.  For  denne  velvillige  Støtte 
beder  jeg  Direktionen  modtage  min  ærbødige  Tak.  Udgiveren  af  Hol- 
bergs Samlede  Skrifter,  Bibliotekar  Carl  S.  Petersen,  har  jeg  ligeledes 
Tak  at  bringe.  Han  har  udvist  megen  Interesse  for  det  foreliggende 
Arbejde  og  har  i  flere  Tilfælde  ydet  mig  kærkommen  Bistand. 

DEN  DANSKE 

KOMEDIES  HISTORISKE  BAGGRUND 

INDLEDNING 

Ocenekunsten  i  Danmark,  som  den  øvedes  af  oplærte  Komedianter, 
var  indtil  Holberg  kun  en  Genklang  af  den  Udvikling,  der  fuldbyrdedes 
ude  i  Europa.  Det  var  Dønninger  af  fjerne  Bølgeslag,  som  skyllede 
mod  vore  Strande.  Vandrende  Bander  kom  hid  og  biede  en  Stund 
inden  de  drog  videre,  Kongen  tog  dem  undertiden  i  Tjeneste  og  holdt 
dem  fast.  Det  var  ikke  altid  de  sletteste,  der  søgte  til  Norden,  man 
støder  paa  Navne,  som  der  siden  gik  Ry  af  i  Hjemlandet.  De  bragte 
os  hvad  de  bød  deres  Landsmænd,  godt  og. ondt,  og  i  samme  Form; 
Landet  var  for  lidet  til  at  de  kunde  bygge  sig  en  Eksistens  inden  for 
dets  Grænser,  Kendskabet  til  de  fremmede  Sprog,  de  talte,  for  al- 
mindelig i  visse  Kredse  til  at  være  en  Hindring;  for  den  store  Hob 
var  Øjenlyst  nok.  Disse  fremmede  Komedianter,  hvis  Virksomhed 
strakte  sig  over  mere  end  et  Aarhundrede,  fra  Slutningen  af  det 
sekstende  til  nogle  Aartier  ind  i  det  attende,  bragte  Renæssancens 
Drama  til  Danmark,  om  end  i  mange  Tilfælde  i  en  fordærvet  og 
ukendelig  Skikkelse. 

Det  førholbergske  danske  Drama  falder  paa  en  enkelt  Undtagelse  nær 
sammen  med  den  saakaldte  Skolekomedie  og  staar  uden  organisk  eller 
umiddelbar  Forbindelse  med  det  moderne  Teater.  Skolekomedien  hører 
Kirken  til  og  har  sine  Rødder  i  Middelalderen.  Utvivlsomt  har  Gejst- 
ligheden herhjemme  som  andet  Steds  opført  bibelske  og  moralise- 
rende Kirkedramer  for  Menigheden,  kun  er  sikre  Efterretninger  derom 
ikke  naaet  til  vor  Tid^).  Mysterier  kendes  overhovedet  ikke  paa  dansk 
Griind,  Moraliteter  og  de  mere  folkelige  Fastelavnsspil  kun  som  Skole- 
komedie. Skolekomedien  blev  ivrig  dyrket  ved  Landets  Latinskoler 
i  det  sekstende  og  syttende  Aarhundrede  og  hørte  til  Hoffets  Forlystel- 
ser paa  et  Tidspunkt,  da  det  fremmede  Skuespil  endnu  ikke  havde 
vundet  Hævd.  Omkring  1630  er  denne  ældre  Form  for  dramatisk 
Kunst  ved  at  dø  ud,  dog  spores  den  i  Afkroge  af  Landet  helt  ned 
til  Aar  1700,  i  enkelte  Tilfælde  endogsaa  senere^). 

^)  Sml.  Birket  Smith,  Materialier  til  Skuespillets  Hist.  i  Danmark  før 
Kalmarkrigen  (i  Studier  II,  62  ff.). 

^)  Den  tidligste  Udsigt  over  Skolekomedien  i  Danmark  er  leveret  af 
J.  H.  Schlegel  i  hans  forkortede  Oversættelse  af  Slanges  Christian  d.  Fjerde  I 

Men  det  er  ikke  Grundvolden,  hvorpaa  det  moderne  Teater  bygger. 
Den  danske  Skueplads  staar  ligesom  Holbergs  Digtning  uden  egent- 
lige nationale  Forudsætninger.  I  Litteraturen  har  Holbergs  Lystspil 
en  enlig  Forløber  i  „Grevens  og  Friherrens  Komedie",  den  lille  dra- 
matiske Satire,  der  tillægges  Mogens  Skeel.  Afgjort  skiller  den  sig  ud 
fra  den  gamle  Bibelkomedie  og  Fastelavnsfarce,  er  dannet  over  Moliére 
og  er  lykkedes  forbavsende  godt  i  mange  Enkeltheder,  men  som  Skue- 
spil lidet  betydende  og  navnlig  lidet  egnet  til  Opførelse,  hvad  Hen- 
sigten heller  ikke  var.  Den  maa  være  skrevet  senest  1675^).  Lige  saa 
interessant  det  er  at  kunne  paavise  Kunstkomediens  Eksistens  i  dansk 
Litteratur  paa  saa  tidligt  et  Tidspunkt,  lige  saa  urimeligt  er  det,  at 
Skeels  Komedie  var  Ledestjernen,  Holberg  gik  efter.  Sporet  han  fulgte^). 
Hans  egne  litterære  Forudsætninger  og  Forholdene  som  de  havde  ud- 
viklet sig  maatte  føre  ham  ad  den  Vej,  han  slog  ind  paa  som  Lyst- 
spildigter. Herrestandskomedien  blev  ikke  trykt,  og  skønt  den  levede 
en  rum  Tid  i  det  skjulte  (derpaa  tyder-  de  mange  Afskrifter,  der  er 
bevaret),  falder  Holbergs  Virken  saa  længe  efter,  at  den  uden  Tvivl 
da  var  halvt  eller  helt  glemt;  intet  lader  formode,  at  han  har  kendt 
dens  Eksistens.  Men  selv  om  saa  var,  saa  finder  vi  i  hans  Digtning 
Mesterskabet,  i  hint  Forsøg  kun  et  Tilløb.  Det  er  ved  Holberg  Skel- 
let skal  sættes.  Han  bygger  umiddelbart  paa  europæiske  Forudsætnin- 
ger ligesom  det  nationale  Teater  staar,  ikke  paa  dansk  men  paa  euro- 
pæisk Grund.  Det  er  den  fremmede  Scenekunst,  bragt  hertil  af  frem- 
mede Komedianter,  der  skaber  Betingelser  for  dets  Fremvækst. 


ENGELSKE  KOMEDIANTER 

Bekendt  er  det,  at  allerede  Frederik  den  Anden  tog  en  Bande  en- 
gelske Instrumentister  i  sin  Tjeneste  og  beholdt  den  i  syv  Aar  (1579- 

(1757).  Af  Peder  Topp  Wandal  findes  en  „Efterretn.  om  Danske  Skue- 
spil" som  Fortale  til  Gyldendals  Samling  af  Skuespil  I  og  II  (1776  og  78), 
af  P.  V.  Jacobsen  en  indholdsrig  Afhandling  om  Skuespil  og  Skuespilforfat- 
tere i  det  16.  Aarh.  i  Hist.  Tidsskr.  V  (1844),  S.  495  ff.  Emnet  er  sidst  og 
mest  indgaaende  behandlet  af  Birket  Smith,  dels  i  Indledninger  til  en  Række 
Udgaver,  dels  i  enkelte  særlige  Afhandlinger  (samlet  i  „Studier  på  det  gamle 
danske  Skuespils  Område"  MI).  —  Om  Dramet  før  Holberg  se  J.  Palu- 
dans AfhandHng  i  Hist.  Tidsskr.  5.  R.  II  og  Renaissancebevægelsen  i  Dan- 
marks Literatur,  S.  329  ff. 

^)  Komedien  omtales  i  Juli  1675  i  et  Brev  fra  Christoffer  Lindenov  til 
Griffenfeld  (Fridericia  i  Biogr.  Lex.  XVI,  36). 

^)  Birket  Smiths  Mening,  at  „Holberg  end  ikke  her  gjorde  andet  end 
gaa  videre  i  et  for  længe  siden  anvist  Spor"  (2.  Udg.  af  Komedien,  S.  14, 
og  Studier  I,  271),  vil  næppe  kunne  billiges. 

86).  Utvivlsomt  var  det  denne  Bande,  der  1585  legede  i  Raadhusgaar- 
den  i  Helsingør,  da  Publikum  „red"  Plankeværket  til  Lavrids  Skrivers 
Gaard  ned^).  At  Forestillingen,  som  øjensynlig  var  en  offentlig  Op- 
visning, fandt  Sted  i  Helsingør,  var  næppe  nogen  Tilfældighed,  thi 
dels  residerede  Kongen  i  disse  Aar  jævnlig  paa  det  nyopførte  Kron- 
borg, dels  var  Helsingør  paa  Grund  af  den  stærke  Frekvens,  som 
Sundtoldens  Opkrævning  medførte,  netop  en  for  saadanne  Forestillin- 
ger gunstig  Plads;  de  velbeslaaede  Skippere,  der  ofte  i  Uger  og 
Maaneder  havde  krydset  paa  Søen,  var  et  taknemligt  Publikum  og 
saa  ikke  saa  nøje  paa  Skillingen.  Efter  de  sparsomme  Oplysninger, 
der  foreligger,  er  det  vanskeligt  at  henføre  Truppen  til  en  bestemt 
Genre,  men  det  er  rimeligt,  at  dens  Medlemmer  hørte  til  de  halvt 
musikalske,  halvt  dramatiske  engelske  Komedianter,  der  kendes  fra 
Tiden  før  Shakespeare;  en  af  dem  kaldes  Danser.  Han  var  iøvrigt 
Italiener,  ikke  Englænder. 

En  anden  Trup  engelske  Instrumentister,  der  i  Sommeren  1586 
kom  i  Kongens  Tjeneste,  har  navnlig  i  Udlandet  vakt  Opmærksom- 
hed, fordi  man  blandt  dens  Medlemmer  finder  nogle  af  Shakespeare- 
tidens betydeligste  Komedianter,  Thomas  Pope,  George  Bryan  og  den 
bekendte  Grotesk-Komiker  William  Kemp.  Formodningen  om,  at  Shake- 
speare selv  ved  denne  Lejlighed  var  i  Danmark,  savner  derimod  Be- 
grundelse i  de  foreliggende  Aktstykker.  Umuligt  er  det  vel  ikke,  at 
den  store  engelske  Digter  personlig  har  gæstet  de  Egne,  han  henlæg- 
ger sine  Hamlet-Scener  til,  men  lige  saa  rimeligt  er  det,  at  han  kender 
Omegnen  ved  Helsingør  af  Beretninger,  som  de  engelske  Instrumen- 
tister og  Komedianter  har  bragt  med  hjem.  Kemp  foriod  Landet  efter 
nogle  Maaneders  Foriøb,  de  øvrige  forblev  en  Stund  endnu,  ikke  ret 
længe,  og  gik  derefter  i  Kurfyrsten  af  Sachsens  Tjeneste.  De  kaldes 
udtrykkelig  Instrumentister  og  Springere,  hvad  der  bestemt  tyder  paa, 
at  det  var  en  musikalsk-dramatisk  Komediant-  og  Ekvilibristtrup,  ved 
hvilken  William  Kemp  da  midlertidig  maa  have  medvirket  som  Klovn. 
Derimod  er  det  tvivlsomt,  om  der  er  ageret  egentlige  Komedier,  alle- 
rede af  den  Grund,  at  Truppen  kun  talte  fem  Medlemmer  foruden 
Kemp  og  hans  „Dreng";  Forestillingerne  kan  have  bestaaet  af  Dans 
og  Deklamation  til  Musik  af  Giger,  af  Spring  og  Narrekunster  ogKemps 
improviserede  Monologer,  muligvis  indlagt  i  smaa  dramatiske  Situa- 
tioner. Komedianterne  maa  have  betjent  sig  af  det  engelske  Sprog, 
thi  som  det  udtrykkelig  fremgaar  af  Ytringer  i  en  Skrivelse  fra  Frede- 

^)  Tidligst  oplyst  af  P.V.Jacobsen,  anf.  Sted,  S.  525.  I  det  originale 
By  regnskab  (i  LAS)  staar  tydeligt  ,red";  „rev"  vilde  være  ortograf  eret : 
reff  ell.  lign. 

rik  den  Anden  til  Kurfyrsten  forstod  de  ikke  Tysk  og  en  af  Kongens 
Enspændere  maatte  ved  Afrejsen  følge  dem^). 

Det  var  de  første  Bander  af  fremmede  Komedianter,  der  gæstede 
Danmark,  i  alt  Fald  de  første,  hvis  kunstneriske  Prestige  efter  hin  Tids 
Maalestok  var  uomtvistelig.  Til  disse  engelske  Trupper  ved  Frederik 
den  Andens  Hof  knytter  der  sig  i  Teaterhistorien  iøvrigt  den  Mærke- 
lighed, at  de  staar  som  Indledning  til  de  vidtløftige  Gæstespil  af  en- 
gelske Komedianter  i  Tyskland,  Østrig  og  Nederlandene  i  Tiden  om- 
kring Aar  1600  og  derefter''). 

Kristian  den  Fjerdes  Interesser  gik  mere  i  Retning  af  det  rent 
musikalske.  Hans  Kantori  var  mere  mandstærkt  end  Faderens.  Navn- 
lig Tyskere  og  Italienere  stod  i  hans  Tjeneste  som  Instrumentister, 
kun  faa  Englændere^).  Men  Skuespil  var  ingenlunde  banlyst  ved 
Hoffet.  I  Kongens  unge  Aar  ageredes  Skolekomedie  paa  Slottet  og 
ved  Kroningsfestlighederne  1596  omtales  en  Trup  Komedianter  og 
Springere,  atten  i  Tallet,  som  Kongens  Svoger,  Hertug  Henrik  Julius 
af  Brunsvig,  sendte  herop.  Utvivjsomt  var  det  engelske  Komedianter 
(en  Formodning,  som  allerede  den  danske  Musikhistoriker  V.  C.  Ravn 
har  fremsat),  sandsynligvis  Thomas  Sackvilles  berømte  Trup,  der  gen- 
nem flere  Aar  stod  i  den  dramatisk  interesserede  Fyrstes  Tjeneste*). 
Engelske  Komedianter  berejste  nu  jævnlig  Fastlandet  og  maa  ogsaa 
ved  andre  Lejligheder  have  søgt  til  Danmark,  hvor  de  tidligst  dukkede 
op.  Deres  Tilstedeværelse  kan  ganske  vist  ikke  konstateres  i  danske 
Kilder,  men  Efterretninger  fra  Udlandet  peger  i  den  Retning.  Saaledes 
har  den  tyske  Folklorist  og  Litteraturhistoriker,  Prof.  Johannes  Bolte, 
fremdraget  en  Supplik  af  28.  Juli  1616  fra  to  Englændere  John  Green 

^)  Skrivelsen,  der  er  trykt  af  Bolte  i  Shakespeare-Jahrbucher  XXIII,  106, 
er  af  25.  Septbr.  1586  og  findes  i  Auslendisch  Registratur  1586-88,  Fol. 
215  (RA);  her  findes  ogsaa  de  to  andre  smstds  aftrykte  Skrivelser  fra  Kongen 
til  Kurfyrsten.  Brevene  fra  Kurfyrst  Kristian  til  Fred.  Il  ligger  i  Tyske 
Kane.  udenr.  Afdel.  Sachsen  P  (RA);  et  Brev,  dateret  Weydenhain  19.  Oktbr. 
1586,  der  ogsaa  angaar  de  engelske  Instrumentister,  er  allerede  trykt  hos 
Cohen,  Shakespeare  in  Germany,  S.  XXIV,  efter  Koncept  i  Dresden.  Origi- 
nalen ligger  i  Kbhvn. 

^)  Om  de  engelske  Instrumentister  og  Komedianter  i  Danmark  i  Fred.  II's 
Tid  se  bl.  a.:  V.  C.  Ravn  i  For  Ide  og  Virkelighed  1870  I,  75  ff.;  Adolf 
Hansen  i  Tilskueren  1900,  549  ff.;  Cohen,  Shakespeare  in  Germany  (1865); 
Johannes  Bolte  i  Shakespeare-Jahrbucher,  anf.  Sted;  E.  Herz,  Englische 
Schauspieler  u.  englisches  Schauspiel  zur  Zeit  Shakespeares  in  Deutschland, 
Hamburg  u.  Leipzig  1913,  passim  og  Kort;  Mantzius,  Engelske  Theaterfor- 
hold  i  Shakespearetiden,   1 70  f . 

^)  Sml.  Hammerich,  Musiken  ved  Christian  d.  Fjerdes  Hof  (Kbhvn.  1892). 

*)  Jvfr.  For  Ide  og  Virkelighed  anf.  Sted,  Johannes  Meissner,  Die  eng- 
lische Comoedianten  zur  Zeit  Shakespeares  in  Oesterreich  (Wien  1884), 
31,  og  Shakespeare- Jahrb.  XXIII,  103. 

og  Robert  Reynolds,  der  henvender  sig  til  Raadet  i  Danzig  for  at 
opnaa  Tilladelse  til  at  agere  under  Markedet  i  denne  By,  og  i  den  An- 
ledning lader  falde  en  Ytring  om,  at  de  kommer  fra  „der  loblichen 
Cron  Dennemarcken"^).  John  Green,  som  var  Principal  for  en  af  de 
mest  ansete  engelske  Komediantbander,  var  en  Mand  med  Tro  paa 
sit  Kald.  „Vist  er  det",  erklærer  han  over  for  det  højvise  Raad,  „at 
Livets  Gang  ikke  kan  fremstilles  mere  kunstfærdigt  end  i  Komedier 
og  Tragedier,  der  afspejler  Menneskenes  Gøren  og  Laden,  Godt  og 
Ondt,  saa  at  enhver  kan  lære  at  kende  sig  selv."  Reynolds  var  Ko- 
miker og  anses  for  Skaber  af  den  tyske  Pickelhering^. 

Dog  har  denne  Konges  Regeringstid  ikke  mange  egentlig  drama- 
tiske Forestillinger  af  professionelle  Komedianter  at  opvise  —  maaske 
kun  fordi  vor  Viden  er  begrænset  paa  Grund  af  det  ret  fattige  Kilde- 
materiale. Werlauff  formoder,  at  Festspillene  ved  den  udvalgte  Prin- 
ses Bryllup  i  1634,  de  to  tyske  Dramer  af  Hans  Lauremberg  og  en 
Tragedie  med  lystig  Person,  ageredes  af  en  indkaldt  Trup^),  og  rime- 
ligvis har  han  Ret.  Et  andet  af  Bolte  publiceret  Aktstykke*)  tyder  i 
hvert  Fald  paa,  at  en  Trup  engelske  Komedianter  ved  denne  Lejlighed 
var  i  København.  Føreren  Arend  Arschen  eller  Asken  (der  senere 
forekommer  i  Forbindelse  med  Robert  Reynolds)  havde  efter  sit  Ud- 
sigende været  i  den  polske  Kong  Sigismund  III's  Tjeneste  og  var  ved 
dennes  Død  (April  1632)  bleven  afskediget;  Truppen  havde  derefter 
været  i  Holland,  ved  det  danske  Hof,  hos  Hertugen  af  Holsten-Got- 
torp, i  Konigsberg,  og  søgte  saa  i  Sommeren  1636  til  Danzig.  Det 
passer  godt  ind  i  Tidsfølgen,  naar  Besøget  i  Danmark  sættes  til  Ok- 
tober 1634,  da  Fyrstebrylluppet  fandt  Sted.  Der  er  iøvrigt  intet  i  Vejen 
for,  at  disse  engelske  Komedianter  kan  have  opført  Laurembergs  tyske 
Dramer.  De  engelske  Trupper  paa  Fastlandet  havde  efterhaanden  til- 
lempet sig  efter  Forholdene,  havde  lært  Landets  Sprog  for  med  større 
Held  at  kunne  agere  deres  Komedier  for  det  tyske  Publikum;  Kome- 
dianterne talte  Tysk,  mange  af  dem  var  maaske  allerede  paa  dette 
Tidspunkt  af  tysk  Oprindelse  og  førte  blot  Navn  af  „engelske  Kome- 
dianter", fordi  det  karakteriserede  Arten  af  deres  Skuespil  og  desuden 
var  en  utvivlsom  Anbefaling.  Tragedien  „Von  den  Tugenden  und 
Lastem",  hvori  den  lystige  Person,  Hans  Bratwurst,  som  det  ofte  er 
Tilfældet,  betjener  sig  af  det  plattyske  Maal,  kan  dog  næppe  antages 

^)  Bolte,  Das  Danziger  Theater  im  16.  u.  17.  Jahrh.  (Hamburg  u.  Leipzig 
1895),  47  ff. 

^  W.  Creizenach,  Die  Schauspiele  der  englischen  Komodianten  (Kursch- 
ners  Deutsche  National-Litteratur  Bd.  23,  1889),  Indledning.  Pickelhering- 
Figurens  hollandske  Oprindelse  tror  tyske  Teaterhistorikere  ikke  mere  paa. 

')  Werlauff  285  jvfr.  Christian  den  Fjerdes  egenh.  Breve  III,  252. 

*)  Anf.  Skrift,  S.  63  f. 

at  høre  til  de  engelske  Komedianters  eget  Repertoire,  det  er  øjensyn- 
lig et  Lejlighedsspil,  et  Led  i  det  storartede  Fyrværkeri,  der  afbrænd- 
tes samme  Aften  Tragedien  opførtes  (Vielsesdagen  den  10.  Oktbr.). 
Det  er  nærmest  en  allegorisk  Moralitet,  hvor  Dyderne  optræder  under 
Navne  som  Fides  og  Charitas,  Lasterne  som  Prinsesse  Calumnia,  Grev 
Tyrannus  etc,  og  Temaet  er  den  evige  Strid  mellem  de  gode  og  onde 
Magter.  Stykket  er  iøvrigt  tit  omtalt  og  der  skal  ikke  dvæles  nær- 
mere ved  det  her^). 

Hvis  det  virkelig  er  et  af  de  engelske  Komedianters  Stykker,  til- 
lempet efter  Forholdene  og  Anledningen,  hører  det  i  hvert  Fald  til 
disse  Truppers  ringeste.  Medens  de  tidligst  kendte  engelske  Kome- 
diantbander, nemlig  de  to  Trupper  ved  det  danske  Hof  i  Frederik  den 
Andens  Tid,  som  allerede  antydet,  væsentlig  maa  have  været  indrettet 
paa  smaa  Sangspil  og  Dansestykker,  de  saakaldte  „Jigs"^),  lagde  de 
senere  omrejsende  engelske  Trupper  Hovedvægten  paa  det  egentlige 
Komediespil,  Dramer  og  Tragedier,  der  i  ydre  Skikkelse  ligner  dem, 
vi  kender  fra  Shakespeares  Haand.  At  der  i  Henseende  til  Poesi, 
Karaktertegning  og  Menneskeskildring  er  et  Svælg  mellem  Shakespeares 
Stykker  og  de  andre,  behøver  ikke  nærmere  at  paavises,  men  Grund- 
laget er  ofte  det  samme,  enten  det  nu  er  et  Sagn  eller  et  ældre  litte- 
rært Arbejde,  der  har  egnet  sig  til  Dramatisering  og  med  Begærlighed 
er  grebet  af  den  omrejsende  Komedianttrup. 

Et  enkelt  Drama,  der  vides  at  være  spillet  af  Greens  Trup,  som 
bevislig  har  gæstet  Danmark,  kan  tjene  som  Eksempel  paa  de  en- 
gelske Komedianters  Repertoire.  Det  er  i  den  foreliggende  Redak- 
tion paa  Tysk  og  kendes  kun  i  et  Tryk  fra  1677  under  Titlen  „Tugend- 
und  Liebesstreit"  *),  medens  Stykket  (eller  et  lignende)  tidligere  er 
givet  under  andre  Navne.  Det  handler  om  en  Kongedatter  fra  Cy- 
pern, der  bærer  skjult  Elskov  til  en  venetiansk  Hertug,  opsøger  ham 
under  mange  Farer  og  kommer  i  hans  Tjeneste  forklædt  som  Yngling; 
hun  faar  det  i  hendes  Situation  lidet  tiltrækkende  Hverv  at  bejle  for 
sin  Herre  til  en  Dame,  der  imidlertid  ikke  bærer  Genkærlighed  til 
ham,  men  tvertimod  forelsker  sig  i  hende  selv,  forklædt  som  hun  er  — 
etc.  Man  ser  let,  at  Emnet  er  i  Slægt  med  „Helligtrekongers  Aften", 
øst  af  samme  Kilde,  af  Shakespeare  dog  benyttet  med  større  digterisk 

^)  Trykt  i:  Trivmphvs  Nuptialis  Danicus,  Copenh,  1635.  Sml.  Memoirer 
og  Breve  XX. 

^)  Sml.  Jobs.  Bolte,  Die  Singspiele  d.  engl.  Komodianten  u.  IhrerNach- 
folger  (1893),  Indledning. 

')  Trykt  hos  W.  Creizenach,  Die  Schauspiele  der  englischen  Komodi- 
anten. Om  de  engelske  Komedianters  Repertoire  se  ogsaa  Tittmann,  Die 
Schauspiele  der  Engl.  Komodianten  in  Deutschland  (Deutsche  Dichter  des 
16.  Jahrh.,  13.  Bd.,  Leipzig  1880)  og  E.  Herz,  Engl.  Schauspieler  u.  engl. 
Schauspiel  (Hamb.  u.  Leipzig  1903). 

Frihed  og  poetisk  Opfindsomhed.  Selv  i  den  tyske  Form  er  Stykket 
ingenlunde  uden  Flugt  og  af  en  vis  dramatisk  Spænding,  der  har 
kunnet  holde  Publikum  i  Aande;  Replikkerne  falder  rapt  og  kvikt, 
skønt  Dialogen  mellem  de  optrædende  alvorlige  Karakterer  ofte  er 
stiv  og  affekteret,  hyppig  endog  har  en  Duft  af  Kancellistil j:  over  sig, 
med  de  vidtløftige  Tiltaleformer  og  Titulaturer,  man  er  vant  til  at 
træffe  i  Supplikker  og  lignende  Skriftstykker  fra  hin  Tid.  Des  mere 
saftig  er  til  Gengæld  Komediens  Pickelhering-Figur,  som  betjener  sig 
af  Udtryk  og  optræder  i  Situationer,  der  tydelig  viser  dens  Afstamning 
fra  Middelalderens  og  det  sekstende  Aarhundredes  Fastelavnsspil  med 
deres  Platheder  og  udprægede  Hang  til  scabrøse  Udmalinger^).  Bl.  a. 
lader  han  Bukserne  falde.  Da  Stykket  i  den  foreliggende  Form  er 
ageret  for  en  fyrstelig  Tilskuerkreds  i  sidste  Halvdel  af  det  syttende 
Aarhundrede,  kan  man  forestille  sig,  hvor  primitiv  Sansen  for  det 
komiske  har  været  flere  Menneskealdre  forud  og  over  for  et  Publikum, 
hvor  den  lystige  Person  ikke  i  saa  høj  en  Grad  har  haft  nødig  at 
lægge  Baand  paa  sine  Løjer.  Trods  alt  er  Figuren  vittig,  ikke  uden 
Slægtskab  med  Moliéres  og  Holbergs  forslagne  Tjenerskikkelser. 


TYSKE  OG  NEDERLANDSKE  VANDRETRUPPER 

Den  tyske  ambulante  Scenekunst  har  umiddelbart  sit  Udspring  fra 
de  engelske  Komedianter.  Endnu  paa  Trediveaarskrigens  Tid  var  de 
tyske  Vandretrupper  i  deres  Vorden  og  kunde  ikke  staa  Maal  med 
Englænderne.  Det  er  allerede  udviklet,  hvorledes  de  engelske  Trupper, 
tilskyndet  af  Omstændighederne,  optog  i  deres  Midte  tyske  Elementer, 
vel  i  mange  Tilfælde  havarerede  og  hjemløse  Studenter,  og  efterhaan- 
den  lærte  Tyskerne  dem  da  efter  ringe  Evne  Kunsten  af,  dannede  selv 
Bander  og  bemægtigede  sig  deres  Repertoire.  Tyske  Teaterhistorikere 
mener  dog  at  kunne  paavise  egentlige  engelske  Komedianttrupper  i 
Tyskland  endnu  omkring  Aarhundredets  Midte'). 

De  tyske  og  nederlandske  ambulante  Bander  dukker  først  op  i  Dan- 
mark i  Frederik  den  Tredjes  Tid,  thi  de  tyske  Studenter,  der  1629  og 
33  søgte  at  faa  Konsistoriums  Tilladelse  til  at  agere  i  København, 
maa  utvivlsomt  henføres  under  Skolekomedien.  Tyske  Studenter,  som 
Trediveaarskrigen  havde  trængt  bort  fra  Højskolerne  i  Hjemlandet, 
var  i  Mængde  søgt  til  det  danske  Universitet,  hvor  de  dannede  en 
afsondret  Kaste.  Kun  om  den  Forestilling,  de  1633  stræbte  at  faa 
sat  i  Scene,  foreligger  nærmere  Oplysninger,  og  det  bibelske  Emne, 

^)  Jvfr.  paa  Dansk  ,Den  utro  Hustru". 
*)  Herz,  anf.  Skr.,  S.  58  ff. 

Judith  og  Holofemes,  ikke  mindre  end  deres  Paaberaabelse  af,  at 
Disciplene  i  Vor  Frue  Skole  aarlig  plejede  at  agere,  peger  afgjort  i 
Retning  af  Skolekomedien*). 

Fra  Frederik  den  Tredjes  Tronbestigelse  laa  disse  tyske  Trupper  * 
jævnlig  paa  Gæstespil  hos  os.  Der  kendes  nogle  Eksempler  og  for- 
modentlig er  Efterretningerne  gaaet  tabt  om  adskilligt  flere.  Selv  i 
den  „bedrøvelige  Belejringstid"  ageredes  der  Komedie  i  København, 
hvilket  Biskop  Hans  Svane  dog  mente  kunde  give  Anledning  til  „ad- 
skilligt, som  bedre  var  ladt  end  gjort  og  hvorved  den  højeste  Gud 
til  videre  Straf  tilbørligen  kan  opvækkes".  Der  udstedtes  ogsaa  et 
kongeligt  Missive  til  Borgmestre  og  Raad  (10.  Jan.  1660)  om  at  tilse, 
at  sligt  ikke  gik  for  sig^).  Efter  Krigens  Afslutning  tog  Kome- 
dianterne fat  med  fordoblet  Kraft,  ikke  blot  i  Hovedstaden,  ogsaa  i 
Provinsen;  spredte  Meddelelser  lader  formode,  at  saadanne  Trupper 
jævnlig  har  ageret  paa  Raadhussalene  i  de  større  Byer'). 

I  København  søgte  man  endog  at  indrette  et  fast  Tilflugtssted  for 
disse  skiftende  Komedianttrupper.  En  driftig  Mand,  der  paa  denne 
Maade  troede  at  kunne  skabe  sig  et  indbringende  og  tiltrængt  Aktiv, 
fattede  Ideen,  og  Kongen  støttede  ham  dels  med  Privilegium,  dels  med 
gratis  Byggegrund. 

Manden  hed  Andreas  Joachimsen  Wolf.  Han  var  Hollænder,  ikke 
Bandeprincipal,  som  Werlauff  og  Overskou  mener,  men  blot  „Kome- 
diantforvalter". Formodentlig  var  han  oprindelig  Købmand*)  og  kom 
hertil  omkring  1660  fra  Amsterdam  med  en  Del  Varer,  som  han  af- 
satte til  Standspersoner;  kontante  Penge  var  der  ikke  mange  af  mel- 
lem Folk  efter  Svenskekrigenes  nys  overstaaede  haarde  Prøvelser,  og 
den  fremmede  Købmand  fik  forarmet  Jordegods  i  Stedet,  som  ingen 

')  Ny  kirkehist.  Saml.  III,  138  og  196  ff.  (Orig.  i  Konsistoriums  Arkiv, 
i  Pakken:  Documenter  ang.  Studenterne).  Sml.  Werlauff  283  f.  —  Overkous 
Formodning  (S.  81),  at  det  var  de  samme  unge  Mennesker,  der  i  Følge 
Schfltzes  Hamb.  Theater-Geschichte  gav  Stapelii  Irenaromachia  i  Hamborg, 
foreligger  der  intet  om. 

^)  Sjæll.  Miss.  1660,  Nr    34  (RA),  jvfr.  K.  D.  V,  690  f. 

')  Komedianter  i  Odense:  se  Molbechs  Uddr.  af  Bircherods  Dagbøger, 
S.  73,  og  Karl  Schmidt,  Meddel,  om  Skuespil  og  Theaterforhold  i  Odense, 
S.  2;  i  Viborg:  se  nedenfor  S.  22;  i  Nyborg:  se  Stolpe,  Dagspressen  i 
Danmark  II.  194.  Komedianterne  i  Odense,  der  optraadte  i  Oktbr.  1661, 
har  sikkert  ikke  det  fjerneste  med  Andreas  Wolf  at  gøre  saaledes  som 
Overskou  mener  (S.  103),  snarere  kunde  man  gætte  paa  den  Trup  højtyske 
Komedianter  (vistnok  Carl  Paulsens  Trup),  der  i  April  1662  kom  til  Danzig 
efter  at  have  gjort  Rejsen  fra  Danmark  over  Lybæk  (Bolte,  Das  Danziger 
Theater,  S.  93). 

*)  Den  hollandske  Teaterhistorie  kender  ham  kun  fra  hans  Virksomhed 
i  København  (se  J.  A.  Worp,  Geschiedenis  van  het  Drama  en  van  het 
Tooneel  in  Nederland,  II,  Groningen  1908,  S.  46). 

havde  Raad  eller  Lyst  til  at  overtage.  I  Foraaret  1662  var  han  da 
ogsaa  i  den  Situation,  at  han  selv  maatte  søge  kgl.  Beskærmelsesbrev 
for  sine  Kreditorer,  hvad  han  ogsaa  fik*). 

Under  disse  Forhold  er  det  han  fatter  Ideen  til  Oprettelse  af  et 
Komediehus,  som  han  paa  sin  Hollandsk  kalder  „Schouwburg".  Hans 
Forbillede  er  Amsterdamer-Teatret').  Han  forestiller  Kongen,  hvorledes 
København  ene  blandt  andre  kongelige  og  fyrstelige  Residensstæder 
mangler  et  Komediehus,  at  han  er  i  Stand  til  at  oprette  en  saadan 
Schouwburg  og  forsyne  den  med  Komedianter,  der  forstaar  at  spille 
Tragedie  og  Komedie,  og  at  skaffe  den  fornødne  Garderobe  og  andre 
dertil  hørende  .Instrumenter",  d.  v.  s.  Dekorationer  og  Maskiner.  Sand- 
synligvis har  han  paa  dette  Tidspunkt  haft  Forbindelse  med  tyske  og 
hollandske  Vandretrupper,  der  maaske  allerede  tidligere  har  gæstet 
Danmark  eller  ønsket  at  drage  dette  Land  ind  under  deres  Virke- 
omraade,  og  derfor  har  han  kunnet  give  Kongen  Løfter.  Hvad  han  til 
Gengæld  forlangte,  fik  han.  Hans  Privilegium  af  12.  Decbr.  1662  lød 
paa  fri  og  arvelig  Grund  til  Komediehuset  og  tyve  Aars  Eneret  til  at 
agere  i  Sjælland;  han  og  hans  Folk,  indtil  tyve  i  Tallet,  skulde  staa 
under  Hofrettens  Jurisdiktion  og  nyde  samme  Ret  som  Hoftjenere  — 
hvilket  tyder  paa,  at  Komedianterne  halvvejs  skulde  betragtes  som 
Hoftrup.  Men  han  maatte  da  ogsaa  iværksætte  noget,  „som  ikke  ge- 
ment er  eller  af  nogen  ordinær  Komedianter  er  bleven  set",  og  han 
skulde  hver  Uge  erlægge  en  Guldkrone  eller  nitten  Mark  dansk  til  en 
tysk  Kirke  paa  Kristianshavn '). 

Grunden  han  fik  anvist  var  beliggende  paa  Slotsholmen,  saa  vidt 
man  kan  skønne  omtrent  der,  hvor  nu  Mellembygningen  mellem  Slot- 
tet og  Slotskirken  staar.  Tøjmester  Peder  Kalthoff  havde  brugt  den 
som  Haveplads  og  den  maalte  tyve  sjællandske  Alen  i  Bredden,  halv- 
treds i  Længden*),    Aarstiden  var  imidlertid  ikke  egnet  for  Bygge- 

*)  Sjæll.  aabne  Breve  1662,  Nr.  71. 
•  *)  Om  det  hollandske  Teater  i   den  lieromhandlede  Periode  henvises  til 
C.  N.  Wybrands  mønsterværdige  Arbejde   Het   Amsterdamsche   Tooneel  van 
1617-1772,  Utrecht  1873  (akademisk  Prisskrift). 

')  Sjæll.  aabne  Breve  1662,  Nr.  208;  selve  Bevillingen  tidligst  trykt  i 
Nyerups  Kiøbenhavns  Beskr.,  S.  667,  derefter  hos  Overskou  (103f.)  og  i 
K.  D.  III,  570  f.  Overskou  har  i  Tillæget  (262  ff.)  givet  en  Fremstilling  af 
Komediehusets  ydre  Historie  paa  Grundlag  af  Aktstykker  i  RA.  Endvidere 
har  Vilh.  Møller  i  .Tilskueren"  for  1902  skrevet  en  længere  Artikel  om  dette 
.Københavns  første  Teater"  (S.  617ff.),  hvortil  baade  er  benyttet  Arkivsager 
og  tyske  teaterhistoriske  Publikationer;  der  er  nedlagt  et  stort  Arbejde  i 
Afhandlingen,  men  der  er  adskillige  meningsforstyrrende  Fejllæsninger  og 
Misforstaaelser. 

*)  Sjæll.  aabne  Breve  1663,  Nr.  150,  jvh.  K.  D.  III,  588,  og  Hist.  Meddel, 
om  Kbhvn.  III,  66. 

arbejder  og  Komediehuset  rejste  sig  først  i  Foraaret  eller  Sommeren 
1663;  Efterretninger  om  dets  Udseende  og  Indretning  fattes,  men  man 
tør  gaa  ud  fra,  at  det  har  været  en  simpel  Tømmerbygning.  Dets  Saga 
blev  kun  kort,  dog  ikke  uden  en  vis  Interesse. 

Wolf  var  Komediantforvalter  og  agerede  ikke  selv;  han  engagerede 
en  Komediantmester,  som  da  indtraf  med  sin  Bande.  Wolf  var  virke- 
lig i  Stand  til  at  præstere  noget,  der  „ikke  var  gement",  thi  Manden 
han  bestilte  hid  var  Michel  Daniel  Treu  eller  Drey,  en  af  Tysklands 
faa  fordelagtigt  bekendte  Bandeprincipaler  i  det  syttende  Aarhundrede. 
Han  indtraf  midt  i  Januar  1663  fra  Lybæk  ^).  Det  nye  Teater  var  ikke 
opført,  men  Wolf  havde  sikret  sig  Boldhuset,  hvor  Kongen  indtil  videre 
havde  givet  ham  Lov  til  at  anrette  „Komedier,  Tragedier  og  andre 
saadanne  Aktioner  og  Leg"^). 

Det  følgende  Aar  agerede  Michel  Daniel  (som  han  hyppigst  kal- 
des) i  København.  Han  havde  forpligtet  sig  for  et  Aar  og  sit  Løfte 
holdt  han.  Tiden  umiddelbart  efter  Opførelsen  af  det  nye  Komedie- 
hus var  gunstig  for  dramatisk  Ageren,  thi  samme  Efteraar  indtraf 
de  store  Festligheder  i  Anledning  af  Prinsesse  Anna  Sofies  Forlovelse 
med  den  sachsiske  Kurprins.  De  foreliggende  udførlige  Beretninger') 
omtaler  ganske  vist  ikke  de  tyske  Komedianters  Medvirkning  ved  de 
dramatiske  Forestillinger  ved  Hoffet,  hverken  paa  Teatret  i  Skoven  ved 
Frederiksborg*),  hvor  en  Operaballet  (Il  Cadmo)  og  en  Skovidyl  (Die 
Waldlust)  opførtes,  eller  paa  Københavns  Slot,  hvor  endogsaa  Amagerne 
gav  Tøndeslagning  og  Gaasetrækken  tilbedste,  skønt  det  var  uden  for 
Fastelavnstiden;  men  selv  om  der  ikke  har  frembudt  sig  Lejlighed  til 
at  agere  for  de  kongelige  Herskaber,  er  det  kun  naturligt,  at  det  store 
»yrstelige  Følge  og  de  mange  fremmede,  der  søgte  til  Byen,  er  tyet 
^il  Komediehuset,  som  laa  saa  tæt  op  til  Festens  Centrum.  Michel  Daniel 
holdt  ud  til  efter  Fasten  det  følgende  Aar,  men  dermed  var  ogsaa 
foreløbig  hans  Optræden  i  København  til  Ende.  Den  16.  April  1664 
drog  han  til  Malmø  med  en  lille  Flok  af  sine  Komedianter  og  blandt 
disse  Johan  Velten ^). 

^)  Copenhagenisch  Guarnisons-Journal  (Kbhvns  Kommandantskabs  Arkiv 
i   Krigsministeriets  Arkiv)  1663,  12.  og  13.  Jan.,   18.  April,  10.  Juni. 

2)  Sjæll.  Miss.   1663,  Nr.  2,  sml.  K.  D.  VI,  378. 

«)  Danske  Saml.  2.  R.  II,  155  ff.  og  173,  Sjæll.  Miss.  1663,  Nr.  378. 

*)  J.  G.  Burman  Becher  har  i  Kronijk  van  het  Historisch  Genootschap 
XV  (Utrecht  1859),  S.  123  ff.  skrevet  en  Artikel  om  Hollandsche  tooneel- 
spelers  in  Denemarken.  Han  siger  her,  at  Wolfs  Komedianter  og  denne 
selv  medvirkede  ved  Skuespillene  i  Frederiksborg.  Men  det  har  næppe 
noget  paa  sig.     Komedianterne  var  jo  iøvrigt  slet  ikke  Hollændere. 

^)  Copenhagenisch  Guarnisons-Journal,  anf.  Dato.  Johan  Velten  har  alt- 
saa  været  i  Sverig,  i  hvert  Fald  som  menig  Komediant   (sml.  Jul.  Paludan^ 

I  dette  Navn  har  man  en  Maalestok  for  Teatrets  kunstneriske  Niveau. 
Englands  og  Frankrigs  Scenekunst  staar  allerede  da  paa  et  højt  ud- 
viklet Trin,  medens  det  syttende  Aarhundrede  for  det  tyske  Teater 
endnu  er  dets  Lære-  og  Vandreaar;  men  Johan  Velten  er  det  Midt- 
punkt, hvorom  tysk  dramatisk  Kultur  i  denne  Periode  samler  sig.  Han 
er  Tysklands  første  Aktør,  der  skaber  sig  et  anset  Navn,  om  han  end 
ikke  er  den  Reformator,  man  har  villet  gøre  ham  til.  Ganske  vist 
falder  hans  Navnkundigheds  Aar  et  Tiaar  længer  fremme  i  Tiden,  men 
allerede  det,  at  hans  Optræden  paa  Københavns  første  Teater  kan 
eftervises,  taler  til  dets  Fordel.  Hans  Forekomst  i  Danmark  i  April 
1664  (rimeligvis  har  han  ogsaa  ageret  her  det  foregaaende  Aar)  som 
Komediant  i  Michel  Daniels  Bande  kuldkaster  iøvrigt  flere  af  den 
tyske  Teaterhistories  nyeste  Resultater,  hvorefter  Johan  Velten,  der  1661  i 
Leipzig  var  promoveret  til  Magister,  først  i  1665  eller  67  skulde  have 
begyndt  sin  Løbebane  som  Komediant  ved  en  anden  tysk  Vandretrup, 
Carl  Andreas  Paulsens  Bande,  som  i  disse  Aar  gav  Forestillinger  i 
Leipzig.    Han  ægtede  Principalens  Datter  og  sluttede  sig  til  Truppen^). 

Carl  Paulsens  Trup,  der  ogsaa  staar  højt  blandt  det  syttende  Aar- 
hundredes  tyske  Komedianter,  gæstede  netop  København,  mens  Michel 
Daniel  var  i  Sverig.  Carl  Paulsen  havde  i  April  forgæves  søgt  at  faa 
Lov  til  at  agere  under  Markedet  i  Lyneborg  og  har  da  formodentlig 
søgt  til  Norden,  hvor  de  tyske  Komedianter  var  vel  anskrevne,  og 
hvor  han  efter  al  Sandsynlighed  havde  været  før^).  I  et  Kancellipas, 
der  14.  Septbr.  1664  udstedtes  for  ham,  siges,  at  han  den  afvigte 
Sommer  havde  opholdt  sig  i  København  og  givet  Forestillinger,  men 
nu  var  til  Sinds  at  drage  andet  Steds  hen^).  Maaske  har  han  en  Tid 
forsøgt  sig  i  Provinsen,  thi  det  kan  konstateres,  at  han  i  Begyndelsen 
af  August  indtraf  til  København  fra  Køge*);  derimod  kan  det  umuligt 
{saaledes  som  man  har  antaget)  være  Cari  Paulsens  Bande,  der  dag- 
lig agerede  i  Bergen  i  Tiden  fra  Juli  til  Oktober*). 

Da  Michel  Daniel  atter  i  Begyndelsen  af  September  vendte  tilbage 


Har  mag.  Joh.  Veltens  skådespelaretrupp  upptrådt  i  Stockholm?  i  Samlaren 
1890). 

^)  Om  Velten  se  navnlig:  Carl  Heine,  Johannes  Velten,  Halle  1887 
(Diss.);  H.A.  Liers  Artikel  i  Allgem.  Deutsche  Biographie  XXXIX;  Bolte, 
Das  Danziger  Theater,  S.  100  ff.;  Berthold  Litzmann,  Johannes  Velten, 
Legende  und  Geschichte  (i  Archiv  fur  Theatergeschichte  II,  Berlin  1905, 
S.  56  ff.). 

')  Sml.  Note  3  til  S.   18. 

')  Patenten  1664-65,  Fol.  193  (RA). 

*)  Copenhag.  Guarnisons-Journal  1664,  9.  Aug. 

*)  Mikel  Hof  nageis  Optegnl.  i  Norske  Mag.  II,  221  f.,  og  Huitfeldt, 
Christiania  Theaterhist.,  S.  25. 

til  København  over  Helsingør  (Velten  var  stadig  med)^),  stod  det  slet 
til  med  Andreas  Wolf.  Komediantforvalteren  var  før  han  gav  sig  i 
Lag  med  Teaterentreprisen  en  Mand  paa  Fallittens  Rand  og  Kome- 
diehuset med  dets  Privilegier  synes  ikke  at  have  hjulpet  ham  ud  af 
hans  betrængte  Stilling.  Herbergereren,  der  husede  hans  Komedianter, 
havde  gjort  ham  ansvarlig  for  deres  Fortæring,  havde  trukket  ham  for 
Retten  og  søgt  at  faa  Indførsel  i  hans  Gods,  og  et  Par  kongelige  Dra- 
banter, der  havde  Pant  i  Komediehuset  for  ikke  overvættes  store  Sum- 
mer, forlangte  det  udlagt.  Kongen  vilde  dog  ikke  give  Huset  til 
Pris,  men  bestemte,  at  de  skulde  have  deres  Fordringer  betalt  af  de 
Indtægter,  der  kom  ind,  naar  det  benyttedes  efter  sit  oprindelige  Øje- 
med. Michel  Daniel  sluttede  sig  ved  Genkomsten  til  Wolfs  utilfredse 
Kreditorer.  Han  havde  endnu  en  Sum  til  Gode  for  den  Tjeneste,  han 
selv  og  hans  Hustru  havde  ydet  under  Komedierne  i  det  første  Aar, 
og  han  lod  Wolf  indstævne  for  Hof  retten,  der  dømte  ham  til  at  betale. 
Men  ogsaa  Michel  Daniel  stødte  paa  Kongens  Uvilje  mod  at  lade 
Komediehuset  gaa  over  paa  andre  Hænder;  i  Stedet  for  at  komme  i 
Besiddelse  af  det,  saaledes  som  han  ønskede,  anvistes  der  ham  den 
samme  Udvej  til  at  faa  sin  Fordring  betalt  som  de  to  Drabanter:  at 
holde  sig  til  Spilleindtægten '). 

Komediantforvalterens  Stilling  var  altsaa  for  saa  vidt  betrygget  som 
Kreditorerne  var  nødt  til  at  gaa  paa  Akkord.  Michel  Daniel  har  sand- 
synligvis ogsaa  givet  Forestillinger  i  Efteraaret  (1664),  men  næppe 
været  tilfreds,  thi  han  forlod  Hovedstaden  i  Aarets  bedste  Spilletermin, 
Tiden  mellem  Helligtrekonger  og  Fasten.  Midt  i  Decbr.  drog  han 
bort  og  vendte  først  i  April  1665  tilbage;  han  havde  været  i  Viborg, 
hvor  der  i  Snapstingstiden,  som  endnu  faldt  i  Aarets  Begyndelse,  var 
gyldne  Dage  for  Gøglere  og  Komediantspillere ^).  Samme  Aar  forlod 
et  større  Antal  Komedianter  København  og  indskibede  sig  til  Danzig; 
da  et  Par  af  Navnene  genfindes  i  Michel  Daniels  tidligere  Bande,  maa 
det  antages,  at  det  var  hans  nuværende  Trup,  der  tog  Afsked  med 
Danmark*).   Blandt  disse  bortdragende  nævnes  Joh.  Velten  ikke. 

')  Copenh.  Guarn.-Journ.  1664,  4.  Septbr.  I  Listen  over  hans  Kome- 
dianter, der  er  meddelt  af  Vilh.  Møller  (anf.  Sted,  S.  628),  skal  rettelig 
læses:  Christian  Grantz  (et  andet  Steds:  Grams)  og  Michel  Jacob  Nandel- 
stadt. 

*)  Sjæll.  Miss.  1664,  Nrr.  157,  337  og  497.  I  en  Obligation,  Wolf 
havde  udstedt  til  Treu  i  April  1664,  lover  han  at  levere:  einen  guldnen 
mantell,  einen  bunten  polnischen  rocke  und  zwei  romanische  kleider. 

*)  Snapstinget  flyttedes  stadig  længer  frem  i  Aaret  og  blev  sluttelig 
1786  fastsat  til  Juni  ligesom  Sjællandsterminen. 

*)  Copenh.  Guarn.-Journ.  1664,  10.  Decbr.,  1665,  7.,  10.  April,  3.  Juni, 
12.  Juli,  7.  Septbr. 

Det  næste  Aar,  Komediehusets  sidste,  kendetegnes  ogsaa  ved 
Navne,  der  har  god  Klang  blandt  det  syttende  Aarhundredes  Vandre- 
trupper.  Det  var  denne  Gang  Hollændere.  Kort  før  Fastelavnen  1666 
indtraf  fra  Lybæk  Jan  Baptista  van  Fornenburgh  (der  her  kaldes  Johan 
Papist)  og  i  hans  Følge  bl.  a.  en  Jacob  von  Reindorff^);  tvivlsomt  er 
det,  om  det  kan  være  den  bekendte  Jacob  van  Rijndorp,  som  ogsaa 
senere  besøgte  Danmark  og  endnu  levede  1733,  men  den  hollandske 
Teaterhistorie  kender  kun  denne  ene  af  Navnet').  Gæstespillet  varede 
kort,  i  April  afrejste  de  hollandske  Komedianter  til  Stockholm.  De 
befordredes  med  Kongelig  Majestæts  Jagt  „Grønne  Papegøje"  og 
Dronning  Sofie  Amalie  fik  senere  (i  Novbr.  s.  A.)  af  sin  Gemal  godt- 
gjort 800  Rdr.,  som  hun  havde  „forstrakt  til  de  hollandske  Komedian- 
ter"'); Hoffet  benyttede  sig  altsaa  af  Truppens  Tilstedeværelse  og  løn- 
nede den  rigeligt.  Skønt  Wolfs  Komediehus  endnu  stod,  synes  Hol- 
lænderne at  have  spillet  paa  Boldhuset  og  Raadhussalen^).  Wolfs 
Virksomhed  var  iøvrigt  nu  til  Ende;  i  Sommeren  1666  købte  Kalthoff 
Komediehuset,  lod  det  med  Kongens  Tilladelse  nedbryde  og  anlagde 
atter  Have  paa  Pladsen^). 

Komediehusets  Forsvinden  skræmte  dog  ikke  de  tyske  Vandre- 
trupper  bort.  Dramatiske  Forestillinger  maa  i  disse  Aar  have  været 
ret  almindelige  i  København,  siden  Børnehuset  ansaa  det  for  Umagen 
værd  at  gøre  Fordring  paa  en  Andel  i  Komedianternes  Udbytte,  hvil- 
ket Kancelliet  gik  med  til,  saaledes  at  Børnehuset  hver  Uge  skulde 
nyde  en  Dags  Gevinst  foruden  det,  som  hver  Spektator  godvillig 
vilde  give  (kgl.  aabent  Brev  af  29.  April  1667)*).  Af  den  sidste  Slags 
Afgift  er  der  dog  næppe  flydt  store  Summer  i  Børnehusets  Kasse.  Det 
var  navnlig  Carl  Paulsen,  Hamborger  af  Fødsel  og  saaledes  paa  en 

^)  Samme  1666,  19.  og  20.  Febr.  De  andre,  der  nævnes,  hed  Thriol 
Pompeur,  Salomon  Ferno  og  Hermanus  Bruchfi. 

*)  Jacob  van  Rijndorp  overtog  Truppen  i  Haag  efter  Fornenburgh  og 
skrev  en  stor  Mængde  Dramer.  Om  ham  se  Worp,  tidl.  anf.  Skrift  II, 
239  f.,  og  Jul.  Schwering,  Zur  Geschichte  des  niederlåndischen  u.  spani- 
schen  Dramas  in  Deutschland  (Munster  1895),  S.  41  ff.;  Schwering  siger, 
at  han  fødtes  omkring  1660,  og  hvis  det  er  rigtigt,  kan  det  naturligvis 
ikke  være  ham,  der  gæstede  Kbhvn.  1666.  Om  Fornenburgh  kan  ogsaa 
henvises  til  Schweiing,  S.  35  ff. 

')  Cop.  Guarn.-Journ.  1666,  10.  April;  Rentek.  Ekspeditionsprot.  1666- 
67,  Nr.  2870.  —  Som  bekendt  gav  Jan  Baptista  Anledning  til  Oprettelsen 
af  Lejcnkulans  Teater  i  Stockholm.  Se  nærmere  herom  Oscar  Wieselgren, 
Bidrag  till  kånnedomen  om  1600-tals  dramat  i  Sverige,  akad.  Afhandl., 
Upsala  1909. 

*)  RA.  Afregninger  VIII,  23,  og  Worp  II,  47  (efter  en  Oplysning  fra 
Kbhvn.  gennem   lohannes  Bolte). 

^)  Sjæll.  aabne  Breve  1666,  Nr.  78  (K.  D.  III,  645). 

*)  Samme  1667,  Nr.  148  (K.  D.  III,  657). 

Maade  den  danske  Konges  Undersaat,  som  søgte  hertil  i  de  nærmest 
følgende  Aar.  Han  optræder  hyppigt  under  Navnene  Carl  eller  Carl 
Andreas,  uden  sit  sønderjydske  eller  holstenske  Patronymikon^).  I 
Septbr.  1666  kom  en  Trup  fra  Stralsund,  maaske  i  Haab  om  godt 
Udbytte  i  Anledning  af  Prinsesse  Anna  Sofies  Bryllup  med  den  sachsiske 
Kurprins;  men  i  saa  Fald  blev  Haabet  beskæmmet,  thi  Brylluppet 
fandt  Sted  i  lige  saa  stor  Stilhed  som  Forlovelsen  var  fejret  med  Pomp 
og  Pragt  for  tre  Aar  siden.  Utvivlsomt  var  det  Carl  Paulsen,  der  slog 
sig  til  Ro  i  København  for  en  Stund;  endnu  i  Febr.  1667  er  han  her 
i  Landet  og  har  Ærinde  til  Frederiksborg.  En  Tid  var  han  derefter 
paa  Vandring  i  Nordtyskland,  men  dukker  atter  op  i  den  danske 
Hovedstad  i  Foraaret  1669').  Saa  kommer  der  et  Par  Aar,  da  For- 
holdene ikke  egner  sig  for  den  tyske  Bandes  Optræden  i  København; 
dels  engageres  der  1669  en  fransk  Hoftrup,  dels  indtræffer  Landesorg 
Aaret  efter  i  Anledning  af  Frederik  den  Tredjes  Død.  Men  siden  ven- 
der han  jævnlig  tilbage. 

I  Foraaret  1671,  kort  efter  Sørgeaarets  Udløb,  var  Carl  Paulsen  i 
København^)  og  i  Marts  1672  skal  han  have  faaet  Tilladelse  til  at 
agere  to  Gange  ugentlig*).  Hans  Ophold  dette  Aar  maa  ikke  have 
været  af  lang  Varighed,  thi  i  Maj  og  Juni  træffes  i  Riga  de  „højtyske 
Komedianter",  der  næppe  kan  være  andre  end  Carl  Paulsens  Trup. 
Her  er  det,  at  en  Udsending  fra  Czar  Alexej  Michailowitsch  søger  at 
bevæge  Mag.  Velten,  Czarlus  (o:  Carl)  og  deres  tolv  Fæller  tillige 
med  Sangerinden  Anna  Paulsen  i  København  til  at  begive  sig  til 
Kejserhoffet  i  Moskov.  Den  gaadefulde  Anna  Paulsen,  som  Overskou 
gør  saa  meget  af,  er  dermed  identificeret;  uden  al  Tvivl  er  det  en 
Datter  af  Carl  Paulsen,  der  er  blevet  tilbage  i  København'*). 

I  Slutningen  af  Aaret  søgte  Carl  Paulsen  atter  til  Danmark  uden 
at  have  efterkommet  Kejserens  Kald.  Han  var  aldrende,  træt  af  den 
bestandige  Omflakken  og  havde  ikke  turdet  indlade  sig  paa  den  lange 
og  besværlige  Rejse.  Den  gamle  Komediant  ønskede  Ro  og  fik  sin 
Landsmand  Otto  Sperling  d.  y.  til  at  gøre  sin  Indflydelse  gældende 
hos  Hamborgs  Øvrighed  for  at  han  der  kunde  nedsætte  sig  og  finde 

^)  „Pandfien",  som  ældre  Teaterhistorikere  ogsaa  kalder  ham,  er  en 
Læsefejl,  der  skal  stamme  fra  Gothaischer  Theatercalender  1784  (Aargan- 
gen  findes  ikke  paa  vore  Biblioteker).  De  vekslende  Navneformer  har  be- 
virket, at  han  er  bleven  opfattet  som  flere  forskellige  Personer. 

2)  Copenh.  Guarn.-Journ.  1666,  16.  Sept.,  1667,  28.  Febr.,  1669,  27. 
Marts,  5.  April. 

*)  Samme  1671,  24.  April. 

*)  Overskou  112.  Efterretningen  er  øjensynlig  rigtig,  men  hvorfra  den 
stammer,  er  uvist.  I  alle  andre  Tilfælde  er  det  lykkedes  at  efterspore 
Overskous  Kilder. 

°)  Bolte,  Das  Danziger  Theater,  S.  97,  Overskou  112f. 

et  blivende  Tilflugtssted*).  Disse  Bestræbelser  synes  ikke  at  være 
lykkedes  og  Carl  Paulsen  maatte  fortsætte  sit  omflakkende  Komediant- 
liv; han  kom  atter  til  København  og  gav  Forestillinger  paa  Raadhus- 
salen  i  Jan.-Febr.  1673  og  Aug.-Septbr.  1674'^).  Endnu  en  kort  Tid, 
indtil  1678-79,  kan  hans  Spor  følges  i  Nordtyskland,  Østrig  og  Sach- 
sen, men  derpaa  forsvinder  han. 

Hans  Svigersøn  og  fornemste  Kunstfælle  Johan  Velten  overtog  Trup- 
pen. Om  det  er  sket  før  eller  efter  Svigerfaderens  Død,  har  de  tyske 
Teaterhistorikere  ikke  Rede  paa,  sikkert  er  det  blot,  at  Velten  med  egne 
Komedianter  1678  optræder  ved  den  sachsiske  Kurfyrste  Johan  Georg  II's 
Hof.  Men  allerede  i  1675  træffer  vi  ham  i  Danmark  som  Bandens 
(maaske  dog  kun  midlertidige)  Principal^).  Werlauff  meddeler,  at  den 
danske  Konge  14.  Januar  1676  udstedte  Pas  til  Kiel  for  „Vores  Kome- 
dianter", men  han  ved  mærkelig  nok  om  disse  Komedianter  kun,  at 
de  havde  tyske  Navne*).  Werlauff  kendte  meget  vel  Johan  Velten  og 
hans  Betydning  for  det  syttende  Aarhundredes  tyske  Skuespilkunst, 
men  til  Trods  herfor  har  han  ikke  lagt  nøjere  Mærke  til  dette  Akt- 
stykkes Indhold.  Passet  lyder  nemlig  paa:  Johan  Velthen  med  Hustru, 
Amme  og  tre  Børn,  Christofer  Schubardt  og  Hustru,  Martin  HMndler, 
Gotfried  Salzsieder,  Christian  Janezky,  Johan  Trenchner[?],  Christian 
Vogel,  Anthoni  Blum,  Johan  Otto  Rasch,  Jacob  Farley,  Johan  Wulf  og 
Gotfried  Bogazky^).  Udtrykket  „Vores  Komedianter"  kunde  tyde  paa, 
at  Carl  Paulsens  eller  Veltens  Bande  paa  dette  Tidspunkt  var  Hof- 
trup, saaledes  som  Overskou  opfatter  def^),  men  Forholdet  har  dog 
sikkert  været  det,  at  man  lejlighedsvis  benyttede  de  mere  fremmelige 

*)  Otto  Sperlings  Brevkonceptbog  (GI.  kgl.  Saml.  4to  3092  V,  1)  7.  Decbr. 
1672,  trykt  hos  Bolte,  anf.  Skr.,  S.  98. 

*)  Kbhvns  Stadskæmners  Regnskab  1673-74,  Fol.  139,  og  1674-75, 
Fol.  132  (Thottske  Saml.  Fol.  711  og  12).  Notitsen  i  det  ældste  Regn- 
skab trykt  af  Nyerup  i  Borger- Vennen  1819,  S.  208  (men  med  forkerte 
Datoer)  og  efter  Nyerup  genoptrykt  af  Bolte.  Ligeledes  trykt  i  Oluf  Niel- 
sens Kjbhvns  Hist.  V,  301.  Om  Komedianternes  Besøg  i  Sommeren  1674 
findes  en  Notits  i  et  enkelt  bevaret  Børnehusregnskab  (RA);  Afgiften  til 
Børnehuset  var  19  Rdr.  5  Mk. 

*)  Denne  Kendsgerning  rokker  i  betænkelig  Grad  Berthold  Litzmanns 
Argumenter  (i  Archiv  fur  Theatergeschichte  II,  62)  mod  Heines  Formodning, 
at  det  var  Velten,  der  indførte  Moliére  paa  den  t>'ske  Scene.  Naar  Velten 
i  1675  kunde  optræde  som  Bandens  Principal,  kunde  han  ogsaa  1674  have 
Indflydelse  paa  dens  Repertoire,  ikke  at  tale  om  1679,  da  han  ganske 
utvivlsomt  var  Leder. 

*)  Werlauff  288. 

*)  Sjæll.  aabne  Breve  1676,  Nr.  18  (Koncept).  Vilh.  Møller  har  med- 
delt Navnelisten  i  sin  Artikel  i  „Tilskueren",  men  efter  Kancelliregistranten, 
der  ikke  stemmer  helt  overens  med  Konceptet. 

®)  Overskou  112f. 

tyske  og  nederlandske  Bander  i  Stedet  for  at  holde  fast  Hoftrup*);  i 
Konceptet  har  der  oprindelig  kun  staaet  „nærværende  Komedianter", 
medens  „Vores"  er  tilføjet  over  Linjen.  I  Efteraaret  1675  var  iøvrigt 
baade  Kongen,  Dronningen  og  Prins  Georg  i  Leding  og  kom  først 
hjem  Lille  Juleaften  efter  Wismars  Indtagelse  og  nitten  Ugers  Fra- 
vær*). Men  Enkedronningen,  der  var  i  København  og  holdt  stort 
Hof,  havde  med  sin  udprægede  Sans  for  Skuespil  let  ved  at  syssel- 
sætte den  tyske  Trup. 

En  Omstændighed,  som  allerede  Vilhelm  Møller  har  fæstet  Op- 
mærksomheden ved,  kunde  tyde  paa,  at  Veltens  Tilknytning  til  Dan- 
mark i  det  første  Afsnit  af  hans  Kunstnerliv  har  været  af  afgørende 
Betydning  for  ham.  Det  var  nemlig  hos  de  sachsiske  Kurfyrster,  der 
stod  i  nært  Slægtskabsforhold  til  det  danske  Kongehus,  at  han  siden 
fandt  Beskyttelse.  Truppens  Hovedtilflugtssteder  var  Dresden  og  Leip- 
zig, men  jævnlig  berejste  den  Tyskland,  baade  i  Syd  og  Nord.  Til 
Danmark  kom  den  ikke  mere,  mens  Johan  Velten  levede. 

Af  Interesse  maa  det  være  et  Øjeblik  at  se  lidt  nærmere  paa  de 
ældste  Bestanddele  af  denne  Komediantbande,  der  opnaaede  saa  stor 
Navnkundighed.  Den  bestod  i  1676,  som  det  udstedte  Rejsepas  viser, 
af  fjorten  Personer,  et  Antal  som  ogsaa  senere  var  det  sædvanlige 
inden  for  Truppen,  og  en  af  Komedianterne,  Gotfried  Salzsieder,  var 
endnu  1691,  kort  før  Veltens  Død,  i  hans  Tjeneste').  Der  var,  som 
det  synes,  kun  to  Komediantinder,  da  Kvinderollerne  endnu  sædvanlig 
ageredes  af  yngre  Komedianter.  Anthoni  Blum  hørte  (ligesom  Johan 
Velten)  1664  til  Michel  Daniel  Treus  Bande  og  foruden  denne  var 
Truppens  bekendte  Pickelhering  Christian  Janezky  samt  Martin  Hand- 
ler og  Johan  Wulf  allerede  1666  Medlemmer  af  Carl  Paulsens  Trup*). 
Veltens  berømte  Bande  er  saaledes  dannet  af  Elementer  fra  disse  to 
Trupper,  der  begge  jævnlig  søgte  til  København,  og  det  er  aabenbart  i 
Norden,  væsentlig  i  Danmark,  at  Johan  Velten  har  vundet  sine  Sporer. 
Ligesom  de  engelske  Komedianter  tidligst  kan  konstateres  i  Danmark, 
saaledes  dukker  altsaa  denne  Vandretrup,  der  er  det  eneste  Lyspunkt 
i  det  syttende  Aarhundredes  tyske  Teaterhistorie,  meget  tidligt  op  her- 
hjemme. 

De  tyske  Vandretrupper  maa  antages  i  høj  Grad  at  have  befæstet 
Interessen  for  dramatiske  Forestillinger  i  Danmark.    Snart  tog  Hoffet 

*)  Havde  de  tyske  Komedianter  været  en  fast  lønnet  Hoftrup,  vilde  det 
have  fremgaaet  af  Regnskaberne. 

*)  Extr.  maanedl.   Relationer  Septbr.  og  Decbr.   1675. 

')  Furstenau,  Zur  Geschichte  der  Musik  und  des  Theaters  am  Hofe  zu 
Dresden  I,  311,  Bolte,  anf.  Skr.,  S.  101. 

*)  Copenh.  Guarn.-Journ.  1664,  16.  April,  1666,  16.  Septbr.  Janezky 
skrives  her  Scornetskee. 

franske  Komedianter  i  Tjeneste  og  det  hele  Teatervæsen  sattes  i  System. 
Man  kan  mene  om  de  tyske  og  nederlandske  Trupper  hvad  man  vil, 
at  det  kun  var  lidet  bevendt  med  deres  Kunst,  at  den  var  plump  og 
raa  —  de  har  alligevel  haft  deres  store  kulturvækkende  Mission,  i 
Tyskland  som  i  Norden,  ved  at  opdrage  Folket  til  Forstaaelse  af  og 
Interesse  for  den  sceniske  Kunst.  Ganske  vist  var  deres  dramatiske 
Fortolkning  og  Virkemidler  knap  nok  Kunst  endnu,  i  hvert  Fald  kun 
Scenekunst  paa  et  Mellemstadium.  Man  var  nu  ude  over  Dilettantis- 
men, som  herhjemme  og  i  Tyskland  navnlig  havde  floreret  i  Skolen 
og  ved  Universiteterne  —  i  England  og  Frankrig  ogsaa  i  det  bredere 
Borgerskab  — ,  men  endnu  var  den  tyske  Scenekunst  kun  lavsmæssigt 
Haandværk,  solidt  og  kunstfærdigt,  naar  Banderne  var  gode.  Og  dette 
Trin  i  Udviklingen  maatte  aabenbart  med  for  at  skaffe  den  mere  maal- 
bevidste  og  forfinede  franske  Kunst  Indgang.  Det  er  en  falsk  An- 
skuelse, at  den  tyske  Komedie  var  og  altid  havde  været  Smaafolks 
Tidsfordriv  og  kun  hørte  hjemme  i  de  lavere  Lag.  Paa  Frederik  den 
Tredjes  og  Kristian  den  Femtes  Tid  er  det  i  hvert  Fald  klart,  at  tysk 
Komedie  har  spillet  en  fremtrædende  Rolle  i  Hoffets  Underholdning, 
og  selv  i  Frederik  den  Fjerdes  Tid  kan  det  bestemt  konstateres,  baade 
at  tyske  Trupper  har  faaet  Adgang  til  at  agere  for  Hoffet  og  at  de 
intelligente  Kredse  har  søgt  den  tyske  Komedie.  Men  ganske  vist 
blev  det  efterhaanden  en  Forlystelse  fortrinsvis  for  de  bredere  Lag, 
navnlig  fordi  tysk  Komedie  i  Tiden  op  mod  Holberg  bragtes  til  Dan- 
mark af  tredje  Rangs  Komedianter  og  Markskrigere,  som  med  kraftige 
dramatiske  Virkemidler  understregede  hvad  der  maatte  tiltale  et  naivt 
og  i  Kunsten  uerfarent  Publikum. 

Den  tyske  Komedie  er  til  Dels  en  Omformning  af  de  engelske 
Komedianters  Repertoire  eller  fri  Tilpasning  af  andre  fremmede  drama- 
tiske Arbejder,  og  er  allerede  paa  Grund  af  sit  lidet  originale  Væsen 
ikke  af  nogen  høj  litterær  Værdi.  Men  Elementer  deri  er  i  Slægt 
med  Folkedigtningens  Romantik.  Det  usandsynlige,  det  overdrevne, 
de  store  Afstande  i  Tid  og  Rum,  som  Holberg  spotter  over,  er  et  Sær- 
kende paa  Naivetet  og  umiddelbar  Tankegang  og  maa  netop  ved  sin 
fantastiske  Uhyrlighed  have  tiltalt  et  Publikum  paa  et  vist  uudviklet 
Standpunkt;  det  gjaldt  om  at  skabe  dramatiske  Situationer,  der  kunde 
gaa  den  lidet  reflekterende  Tilskuer  til  Hjerte.  Scenens  Henlæggelse  til 
fjerne  Egne,  der  i  Datiden  stod  med  et  Skær  af  Romantik  over  sig, 
ikke  mindre  end  de  halvt  sagnagtige  Figurer,  Konger,  Fyrster  og 
Prinsesser,  maatte  ligesom  Ridderromaner  og  Folkebøger  sætte  Fantasien 
i  Bevægelse.  Utvivlsomt  var  man  herhjemme  ved  Tiden  omkring  Kri- 
stian den  Femtes  Regeringstiltrædelse,  selv  i  de  højest  dannede  Kredse, 
i  dramatisk  Henseende  ikke  naaet  ud  over  dette  primitive  Trin. 

Positivt  ved  vi  intet  om,  hvilke  tyske  Komedier  de  omtalte  Trupper 
har  opført  i  Danmark  i  Slutningen  af  Frederik  den  Tredjes  Tid  og 
Begyndelsen  af  Kristian  den  Femtes,  og  dog  kan  man  med  en  Sand- 
synlighed, der  grænser  til  Vished,  angive  baade  Titler  og  Indhold.  En 
Raadsherre  i  Danzig,  Georg  SchrOder  (1635-1703),  en  velstuderet  og 
dannet  Mand,  har  i  sin  Dagbog  nedskrevet  Scenegang  og  Handling  i 
otte  af  Carl  Paulsens  Stykker,  som  dennes  Trup  i  Septbr.  og  Oktbr. 
1669  agerede  i  Danzig  og  som  den  nævnte  Raadsherre  aabenbart  har 
fulgt  med  den  allerstørste  Interesse^).  Da  Carl  Paulsen  samme  For- 
aar  havde  gæstet  København,  tør  man  gaa  ud  fra,  at  disse  Stykker 
(om  ikke  alle,  saa  dog  nogle)  er  givet  ogsaa  her. 

Der  er  imellem  dem  mindst  to  engelske  Komedier,  omplantede  paa 
Tysk;  den  ene,  som  Carl  Paulsens  Trup  spillede  under  Titlen  „Der 
Prinz  wird  ein  Schuster"  er  identisk  med  Will.  Rowleys  Komedie  „A 
shoemaker  a  gentleman",  den  anden  „Zuletzt  bekommt  der  Narr  doch 
das  Beste"  handler  om  en  engelsk  Sagnprins  og  en  skotsk  Konge- 
datter og  skildrer,  hvorledes  England  og  Skotland  kom  under  samme 
Scepter;  denne  sidste  Komedie  har  aabenbart  været  meget  yndet  i 
Datiden  og  er  allerede  trykt  1620'-^).  Ogsaa  Komedien  om  „Doktor 
Faustus",  saaledes  som  dens  Indhold  kendes  af  Danziger-Raadsherrens 
Optegnelser  (der  iøvrigt  skal  være  den  tidligste  Indholdsangivelse  af 
et  tysk  Faustdrama),  menes  at  stamme  ned  fra  Marlowe').  Faustdra- 
mer  er  bevislig  ageret  af  engelske  Komedianter  i  Tyskland  og  mang- 
lede sjælden  paa  de  tyske  Banders  Repertoire.  Af  de  andre  Komedier, 
der  omtales  i  Dagbogen,  er  flere  af  spansk-fransk  Oprindelse:  „Der 
Irrgart  der  Liebe"  stammer  i  Tekst  ned  fra  Lope  de  Vega,  medens 
Titlen  er  laant  fra  Cervantes;  Emnet  til  „Das  Liebesgespenste"  skal 
være  hentetl  fra  en  Calderonsk  Komedie,  Sujettet  til  „Dulcimunda" 
kan  føres  tilbage  til  den  spansk-franske  Amadisdigtning,  „Ibrahim 
Bassa"  er  dannet  over  en  fransk  Roman.  Kun  et  af  Stykkerne  er  af 
utvivlsom  germansk  Herkomst:  den  halvreligiøse  Tragedie  om  „St. 
Margareta  og  St.  Georg"*). 

Carl  Paulsens  Repertoire  under  Bandens  Optræden  ved  Dresdener- 
hoffet  i  Januar  og  Februar  1674^),   midt  imellem  to  Perioder,   hvori 

^)  De  paagældende  Partier  af  Dagbogen  trykt  hos  Bolte,  Das  Danziger 
Theater,  S.  104  ff. 

^)  I  den  bekendte  Samling  „Engelische  Comedien  und  Tragedien",  op- 
trykt af  Tittmann  i  Deutsche  Dichter  des   16.  Jahrh.   13.  Bd.,  S.  197  ff. 

^)  Creizenach,  Schauspiele  der  engl.  Komedianten,  Indledn.  S.  XXXIII. 

*)  Bestemmelsen  af  disse  Stykkers  Herkomst,  der  maaske  for  nogles  Ved- 
kommende  er  tvivlsom,   skyldes  væsentlig  Bolte;  sml.  anf.  Skrift,  S.  llOff. 

^)  Furstenau,  Zur  Geschichte  der  Musik  u.  des  Theaters  am  Hofe  zu 
Dresden  I,  244. 

hans  Trup  agerede  i  København,  indeholder  ogsaa  indirekte  Oplysnin- 
ger om,  hvilke  Stykker  han  fremførte  i  Danmark  paa  dette  Tidspunkt. 
Der  er  blandt  dem  flere  af  engelsk  Oprindelse,  ikke  blot  den  nævnte 
Komedie  om  den  engelske  Kongesøn  og  den  skotske  Kongedatter  (der 
her  gaar  under  Titlen  „Crispino  und  Crispiniana"),  men  ogsaa  „Josepho, 
der  Jude  von  Venedig",  utvivlsomt  i  Slægt  med  Shakespeares  berømte 
Drama;  andre  er  af  spansk  og  italiensk  Herkomst,  saaledes  „Prinz 
Sigismondo"  og  „Das  grosse  Ungebeuer",  begge  efter  Calderon,  og 
„Die  verfuhrerische  Alamoda"  efter  Italieneren  Sbarra.  Her  støder  man 
ogsaa  paa  Moliérebearbejdelser,  bl.  a.  „Der  kluge  Knecht  Mascarillia  und 
der  einfaltige  Herr"  (L'Étourdi)  og  „Der  alte  Geizhals"  (L'Avare);  det 
hænger  naturligt  sammen  med,  at  Velten,  der  senere  tilrettelagde  en  stor 
Del  af  Moliéres  Komedier  til  Brug  for  Truppen,  allerede  nu  øvede  en 
kendelig  Indflydelse  paa  Valget  af  Repertoire.  Hertil  kommer  flere 
andre  Stykker,  der  kun  kendes  af  Navn^)  og  hvis  Indhold  og  Her- 
komst er  dunkel,  men  hvoraf  nogle  kan  være  af  ren  tysk  Oprindelse, 
f.  Eks.  „Genoveva,  PfalzgrMfin  zu  Trier".  Intet  af  dem  skønnes  dog 
at  stamme  ned  fra  tysk  dramatisk  Digtning,  der  er  indrømmet  Plads  i 
Litteraturen,  hverken  fra  Opitz  eller  Gryphius ;  det  syttende  Aarhundre- 
des  tyske  Kunstdrama  var  Læsedrama  og  opførtes  ikke'). 

Carl  Paulsens  og  Veltens  Repertoire  var  altsaa  i  sine  enkelte  Be- 
standdele —  ligesom  de  øvrige  tyske  Banders  —  væsentlig  af  frem- 
med Oprindelse,  dels  Arvegods  fra  de  engelske  Komedianter,  dels 
Laanegods  fra  en  for  tysk  Væsen  og  Følemaade  fjerntliggende  dra- 
matisk Digtning,  hvis  Emner  maatte  bjergtage  Tilskuerne  ved  deres 
stærke  og  fremmedartede  Romantik').  Stykkerne  tilrettelagdes  og  be- 
arbejdedes af  Truppens  Principal  eller  den  af  Komedianterne,  som 
bedst  egnede  sig  dertil.  Det  var  Tidens  Skik  —  baade  Shakespeare 
og  Moliére  var  udøvende  Scenekunstnere  og  blev  kun  Komedieskrivere, 
fordi  Forholdene  førte  det  med.  Det  forstaar  sig,  at  de  tyske  Ko- 
medier udarbejdedes  efter  Bandens  Behov,  ingenlunde  altid  over  de 
originale  Digterværker,  hyppigst  vel  efter  de  lettest  tilgængelige  Over- 
sættelser. Litterære  Anfægtelser  hæmmede  ikke  Bearbejderens  Syslen 
med  det  fremmede  Stof,  han  stod  frit  over  for  det  og  Hensynet  til 

^)  I  flere  Tilfælde,  hvor  Stykket  har  kunnet  bestemmes,  kendes  dog 
heller  ikke  stort  mere. 

')  Se  herom  Felix  Bobertag,  Die  deutsche  Kunsttragoedie  des  XVII  Jahr- 
hunderts  (Archiv  fur  Litteraturgeschichte  V,   1876,   152  ff.). 

•)  Der  er  altsaa  noget  om  den  gamle  Anskuelse,  at  Haupt-  og  Staats- 
actionerne  stammer  fra  Spanien,  en  Anskuelse,  som  lidt  ældre  tyske 
Forskere  har  søgt  at  slaa  ned  (se  Prutz,  Vorlesungen  uber  die  Geschichte 
des  deutschen  Theaters,  Berlin  1847,  194  ff.,  og  Bobertag  i  Archiv  fur 
Litteraturgeschichte  V,  189). 

Publikums  Moro  var  det  afgørende.  Maaske  var  dog  Velten,  den 
dannede  og  vel  oplærte  Mand,  noget  mindre  radikal  i  den  Retning 
end  mange  af  hans  Kunstfæller. 

De  tyske  Komedier,  der  er  nævnt  i  det  foregaaende,  hører  til  den 
Kategori,  der  gaar  under  Navnet  „Haupt-  und  Staatsactionen".  Det  vil 
i  Almindelighed  sige  Aftenens  Hovedstykke.  Den  nærmere  Forklaring 
af  dette  Udtryk  (hvis  sidste  Led  dog  hyppigt  er  udeladt)  maa  rimelig- 
vis søges  deri,  at  den  stærkt  dramatiske  eller  tragiske  Handling  for- 
trinsvis er  henlagt  til  de  højeste  Kredse,  blandt  Konger  og  Fyrster^). 
Maaske  blev  dette  Udtryk  først  mere  gængs  blandt  de  tyske  Komedi- 
anter mod  Slutningen  af  det  syttende  Aarhundrede;  i  det  attende  be- 
nyttedes det  gerne  paa  markskrigersk  Vis  af  Trupper,  der  stod  langt 
Tiede  paa  Kunstens  Rangstige,  hvad  der  bidrog  til  at  kaste  et  Skær  af 
Komik  over  det.  Peder  Syv  sondrer  i  sine  Betænkninger  om  det 
Cimbriske  Sprog  (1663)  mellem  „Tragedier  eller  Sørgedigte  handlende 
om  store  Herrer,  og  Komedier  eller  Frydespil  om  ringere  Personer"*). 
Det  er  en  rent  litterær  Definition,  hentet  fra  Oldtidens  Grammatikere'), 
og  kan  for  saa  vidt  ikke  afgive  noget  Holdepunkt  for  den  udøvende 
Scenekunsts  Terminologi,  men  man  ser,  hvorledes  Forestillingen  om 
Tragediens  Væsen  og  Emner  nøje  var  knyttet  til  de  højest  stillede  Per- 
soner i  Samfundet. 

Efter  det  alvorlige  Hovedstykke  fulgte,  som  man  ved,  jævnlig  et 
lystigt  „Nachspier,  hvoraf  Titler  som  „Der  al  te  geizige  Pantalon", 
„Der  Speckdieb",  „Pickelherings  Anatomie"  og  „Der  gestopfte  Pickel- 
hering"  er  hentet  fra  Carl  Paulsens  Gæstespil  ved  det  kurfyrstelige 
sachsiske  Hof  i  1674.  De  er  ganske  sikkert  ogsaa  gaaet  over  Scenen 
herhjemme  i  disse  Aar;  det  sidste  af  dem  vides  iøvrigt  at  være  op- 
ført af  von  Qvoten  langt  senere  (1748)  i  St.  Kongensgade  under  Navn 
af  „Den  udstoppede  Harlekin".  Ogsaa  disse  komiske  Efterspil  var 
fremmed  Gods,  som  de  tyske  Trupper  havde  tilegnet  sig  af  det  ita- 
lienske Teater,  Harlekinader,  med  disses  løse  Form,  der  tillod  Ændrin- 
ger og  Omarbejdelser  i  det  uendelige,  næppe  nedskrevne,  men  spillet 
af  Komedianterne  par  coeur  efter  et  flygtigt  udarbejdet  Kanevas  eller 
Scenario.  Om  Hauptactionerne  oprindelig  har  foreligget  i  saa  fast  en 
Form,  at  Replikken  Ord  til  andet  sloges  fast,   er  heller  ikke  sikkert; 

^)  Mantzius'  Forklaring  (De  store  Skuespilleres  Aarhundrede,  S.  11),  der 
har  Lighed  med  Bobertags  (anf.  Afhandl.,  S.  186f.),  vil  næppe  kunne  bi- 
faldes, Dahlgrens  (Anteckn.  otn  Stockholms  Theatrar,  S.  11)  ikke  heller. 
Nyere  tyske  Forskere  staar  tvivlende  over  for  Udtrykkets  egentlige  Betyd- 
ning (se  f.  Eks.  Litzmann  i  Archiv  fur  Theatergeschichte  II,  67). 

*)  Danske  Grammatikere,  udg.  af  Henrik  Bertelsen,  I  (1915),  S.  200. 

')  Sml.  Citater  hos  J.  P.  Jacobsen,  Det  komiske  Dramas  Oprindelse  og 
Udvikling  i  Frankrig  (1903),  S.  14. 

paa  det  modsatte  kunde  tyde,  at  saa  forholdsvis  faa  fuldstændige  Teks- 
ter er  naaet  til  vor  Tid. 

Forinden  vi  forlader  den  Paulsen-Velten'ske  Trup  og  dermed  den 
tyske  Komedie  i  dens  Blomstringstid  hos  os,  maa  henpeges  paa  et 
Træk,  der  paa  en  Maade  har  Berøring  med  denne  Komediantbande  i 
dens  Forhold  til  Danmark.  Der  eksisterer  en  ældre  tysk  Hamlet-Be- 
arbejdelse under  Titlen  „Der  bestrafte  Brudermord",  hvis  Tekst  kendes 
gennem  et  nu  forsvundet  Haandskrift,  som  efter  de  Oplysninger,  der 
foreligger,  maa  antages  at  have  været  i  den  Spiegelberg-Denner'ske 
Trups  Besiddelse  ved  det  attende  Aarhundredes  Begyndelse*).  Denne 
tyske  Trup  var  udgaaet  fra  og  ved  Slægtskabsbaand  knyttet  til  den 
Velten'ske,  og  dette  i  Forbindelse  med  Omstændigheder,  der  straks 
skal  omtales,  gør  det  sandsynligt,  at  den  tyske  Hamlet,  som  baade 
fra  tysk  og  engelsk  Side  har  været  Genstand  for  Opmærksomhed, 
oprindelig  hører  hjemme  i  Carl  Paulsens  Repertoire.  Den  taaler  ingen 
Sammenligning  med  Originalen,  mod  hvilken  den  er  bare  Vand,  til- 
rettelagt som  den  er  efter  Vandretruppernes  sædvanlige  Mønster,  og 
ganske  blottet  for  den  geniale  Sjælelivsskildring,  der  kendetegner 
Shakespeares  Mesterværk. 

Hvad  der  i  nærværende  Forbindelse  har  Interesse  er  kun  Optrinet 
med  Komedianterne,  som  den  tyske  Bearbejder  øjensynlig  har  kælet 
for;  han  har  med  begge  Hænder  grebet  Lejligheden  til  at  bringe  sin 
egen  Bande  paa  Scenen,  og  det  uden  nogen  Art  af  Tilsløring.  Den 
kaldes  i  Stykket  ligefrem  „hochteutsche  ComOdianten",  netop  det 
Navn,  som  den  Carl  Paulsen-Velten'ske  Trup  almindeligvis  gik  under, 
og,  hvad  der  er  endnu  tydeligere.  Komediantmesteren  selv  hedder 
CarP).  I  den  lange  Dialog  mellem  den  danske  Sagnprins  og  Bandens 
Principal  findes  flere  Træk,  der  direkte  er  hentet  fra  Virkeligheden, 
maaske  til  Dels  med  Henblik  paa  danske  Forhold,  som  Carl  Paulsen 
og  hans  Fæller  maa  have  kendt  helt  godt').  Vi  er  fremmede  højtyske 
Komedianter,  fortæller  Principalen,  og  havde  gjort  os  Haab  om  at  op- 
naa  den  Gunst  at  agere  ved  Hans  Majestæt  Kongens  Bryllup,  men 
Modvind  har  hindret  os  i  at  komme  tidsnok;  vi  beder  nu  Deres  Høj- 
hed om  at  maatte  give  en  Forestilling,  for  at  vor  lange  Rejse  ikke 
skal  være  forgæves.  Nogle  af  Truppens  Studenter  har  taget  Kondition 
i  Hamborg  og  er  saaledes  faldet  fra,  men  endnu  er  Banden  talrig  nok 

^)  Teksten  hos  Cohen,  Shakespeare  in  Germany,  og  hos  Creizenach, 
anf.  Skrift;  om  Haandskriftet  se  Creizenach  S.  128. 

')  Sml.  Creizenach  S.  143  ff.  i 

*)  Allerede  Berthold  Litzmann,  der  ikke  har  kendt  noget  nærmere  til 
den  Paulsen'ske  Bandes  Virksomhed  i  Danmark,  gætter  paa  denne  Mulig- 
hed (Die  Entstehungszeit  des  ersten  deutschen  Hamlet  i  Zeitschr.  fiir  ver- 
gleichende  Litteraturgeschichte,  Neue  Folge  I,  Berlin    1887-88,  S.  6  ff.). 

til  at  give  en  god  Del  lystige"  Komedier  og  Tragedier.  Om  han  da 
endnu,  spørger  Hamlet,  har  de  tre  kvindelige  Komedianter  i  sin  Tje- 
neste, der  agerede  saa  vel  i  Wittenberg?  Hvortil  Mester  Carl  svarer, 
at  han  kun  har  to  —  hvilket  stemmer  med  Oplysningerne  i  det  oven- 
for omtalte  Rejsepas,  som  i  Begyndelsen  af  1676  udstedtes  af  den 
danske  Konge  for  „Vores  Komedianter".  Den  tyske  Bearbejder  (Joh. 
Velten?)  lader  dernæst  Hamlet  fremføre  en  lemfældig,  halv  gemytlig 
Kritik  over  Truppen,  i  sikker  Forstaaelse  af,  at  det  kun  kunde  gøre  et 
pudsigt  Indtryk,  naar  Komedianterne  udtalte  Dommen  over  dem  selv. 
Hamlet  holder  sig  op  over,  at  deres  Støvler  er  uden  Sporer,  at  deres 
fjerbesatte  Hatte  ser  ud  til  at  være  benyttet  som  Nathuer,  at  Kon- 
ger og  Fyrster  ikke  ageres  med  tilstrækkelig  Anstand  etc,  hvilke  Kor- 
rektioner Principalen  modtager  med  „unterthaniger  Ehrerbietung". 
Hamlet  bestemmer  da,  at  Teatret  skal  opstilles  i  „den  store  Sal". 
Hvad  man  mangler  kan  man  faa  hos  „Schlossbaumeister"  eller  paa 
Rustkamret,  Klæder  er  der  nok  af,  hvis  der  skulde  fattes  et  og  andet 
i  Garderoben.  I  den  følgende  Scene  befaler  Kongen,  at  de  tyske  Kome- 
dianter skal  agere  før  Aftentaflet,  bagefter  vil  han  lade  sine  egne  Under- 
saatter  opføre  en  Ballet  —  hvilket  var  Skik  ogsaa  ved  det  danske  Hof. 
Saa  præsenteres  Komedien,  med  det  fra  Shakespeare  bekendte  Udfald, 
medens  Hamlet  bevidner  Principalen  sin  Tilfredshed,  og  Optrinet 
ender  med,  at  Mester  Carl  beder  om  Rejsepas  for  sin  Bande,  hvad 
Hamlet  giver  ham  Løfte  paa. 


FRANSKE  HOFKOMEDIANTER 

De  engelske  Komediantbander,  der  i  Frederik  den  Andens  og  Kri- 
stian den  Fjerdes  Tid  søgte  til  Danmark,  saa  vel  som  de  tyske  og 
nederlandske  Trupper,  der  senere  jævnlig  laa  paaOæsteri  i  denne  Ud- 
kant af  Europa,  var  ambulante  Trupper,  som  kun  slog  sig  ned  for 
en  kort  Stund;  det  laa  i  disse  Truppers  Natur  ikke  at  finde  blivende 
Sted,  men  at  friste  Livet  og  dyrke  Kunsten  ved  idelig  Omflakken. 
Danmarks  Hoved-  og  Residensstad  afgav  ikke  blot  en  bekvem  Station 
paa  Vejen  til  det  øvrige  Norden,  der  var  ved  det  danske  Hof,  navnlig 
i  Sofie  Amalies  Tid,  en  udpræget  Sans  for  Skuespil.  Men  det  afgørende 
for  disse  rejsende  Bander  var,  at  der  lige  til  Begyndelsen  af  1680erne 
(bortset  fra  et  ganske  kort  Tidsrum  under  Frederik  den  Tredje)  savne- 
des en  fast  Komedianttrup. 

Hoffet  var  dog  ikke  af  den  Grund  uden  Forlystelser.  Ved  Hof- 
festerne gik  Ridderspil  og  Karruseller  hyppigt  paa,  der  var  ,Wirth- 
schaften"   og  Maskerader,    ofte    arrangerede  i  det  frie;    Kongen   selv 

optraadte  som  Kulsvier,  fortæller  den  franske  Lystspildigter  Regnard, 
der  i  Sommeren  1681  besøgte  Danmark^).  Undertiden  bestiltes  Bøn- 
derne fra  Hollænderbyen  ind  paa  Slottet  for  at  vise  deres  ejendomme- 
lige Fastelavnsløjer,  hvis  Hoffet  ikke  (hvilket  maaske  nok  saa  hyppigt 
var  Tilfældet)  foretrak  selv  at  drage  til  Amager  i  Kostume.  Gøglere 
og  Taskenspillere  havde  i  Tiden  før  Fastens  Indgang  jævnlig  Lejlig- 
hed til  at  vise  deres  Færdigheder  for  Majestæterne,  og  at  de  høje 
Herrer  og  Damer  havde  Indsigt  i  de  Dele,  lærer  man  af  Leonora  Kri- 
stines Ytringer  i  Jammersmindet.  Da  hun  fra  sit  højtsiddende  Fæng- 
selsvindue  stjæler  sig  til  at  kaste  et  Blik  paa  nogle  Linedansere,  der 
optraadte  for  Hoffet  i  den  inderste  Slotsgaard,  lader  hun  snedigt  nok 
Tjenestekvinden  stige  op  først,  da  hun  af  Erfaring  ved,  at  Danserne 
ikke  gør  deres  bedste  Kunster  i  Begyndelsen  2). 

Balletten  stod  højt  i  Ære  ved  det  danske  Hof,  hvor  den  havde 
holdt  sit  Indtog  ved  Fyrstebrylluppet  i  Oktober  1634.  Den  ageredes 
af  Landets  egne  Børn.  De  fornemste  Mænd  og  Kvinder,  selv  de 
højeste  i  Rangen  og  Kongehusets  egne  Medlemmer,  kunde  træde  Dan- 
sen i  en  Hofballet^).  Allerede  den  store  Ballet  ved  den  udvalgte 
Prinses  Bryllup  blev  bevislig  ageret  af  Herremænd  og  unge  Adels- 
jomfruer,  som  gennem  flere  Maaneder  maatte  opøve  sig  i  den  koreo- 
grafiske Kunst.  Tidlig  paa  Foraaret  1634  gik  der  Brev  til  en  Række 
adelige  Fruer  om  i  Anledning  af  Brylluppet  at  sende  deres  unge 
Døtre  til  København,  da  Kongen  som  det  hed  „til  samme  Solennitet 
og  fornemme  Højtid  en  Del  unge  Jomfruer  foraarsages  at  forskrive, 
hvilke  Vi  naadigst  for  godt  anse  udi  en  anseenlig  Ballet  at  skulle 
lade  sig  bruge".  De  unge  Damer  maatte  give  Møde  midt  i  Maj  og 
siden  være  til  Stede  for  daglig  at  kunne  træffe  sammen  og  blive 
undervist.  De  var  oprindelig  syv  i  Tallet:  Lisbet  Friis,  Ide  Lindenov, 
Anne  Brahe  Tygesdatter,  Margrete  Brahe  Ottesdatter,  Anne  Gylden- 
stjerne Knudsdatter,  Margrete  Rosenkrantz  Pallesdatter  og  Anne  Ka- 
trine Buddesdatter,  men  endnu  i  Maj  bestilte  Kongen  yderiigere  tre 
adelige  Jomfruer  til  at  medvirke  ved  denne  Lejlighed*).  I  Frederik 
den  Tredjes  Tid  blev  saadanne   Hofballetter  hyppige,  varierede  med 

^)  Oeuvres  complétes  de  Regnard  I,  Paris  1854,  8.28.  Disse  „virschats", 
som  han  kalder  dem,  var  en  ham  ganske  ukendt  Hofforlystelse.  Om  dem 
se  Werlauff  212  f. 

^)  Om  Hofforlystelser  se  Mejborg,  Billeder  af  Livet  ved  Chr.  V's  Hof, 
S.  39  ff.,  og  Oluf  Nielsen,  Kjbhvns  Hist.  V,  303  ff. 

•"')  Danske- SamL  2.  R.  II,  157  f.;  Memoirer  og  Breve  XX,  135.  —  J.  P. 
Jacobsens  Skildring  i  Marie  Grubbe  af  Balletten  i  Skoven  ved  Frederiks- 
borg er  i  det  faktiske  ganske  korrekt. 

*)  Christian  den  Fjerdes  egenh.  Breve  III,  271,  Sjæll.  Tegnl.  1634,  29. 
Marts  og  20.  Maj;  jvfr.  Memoirer  og  Breve  XX,  S.  92.  Sml.  om  Balletten 
Paludan  i  Hist.  Tidsskr.  5.  R.  II,  42  ff. 

Maskeoptog,  mytologiske  Optrin  og  Tableauer  i  Hyrdestil,  arrangerede 
af  den  pragtelskende  Sofie  Amalie ;  selv  deltog  hun  kostumeret  i  disse 
Balletter  eller  Optog  og  forstod  at  give  sine  Figurer  med  Ynde  og 
Elegance.  Fra  flere  Sider  kender  man  Beretninger  om  saadanne  halvt 
dramatiske  Festoptog,  som  Dronningen  lod  opføre  paa  sine  Enemær- 
ker, bl.  a.  paa  Ibstrup  og  Dronninggaard '). 

Balletten,  i  Forbindelse  med  Vokal-  og  Instrumentalmusikken,  der 
gennem  lange  Tider  var  dyrket  ved  det  danske  Hof,  affødte  Interessen 
for  Opera.  De  første  operalignende  Musikdramer,  der  er  opført  her- 
hjemme, skal  være  Laure mbergs  „Geschichte  Arions",  et  Festspil  for- 
fattet i  Anledning  af  Kronprins  Kristian  (V)'s  Hylding  1655,  og  det 
tidligere  nævnte  „Il  Cadmo"  med  Musik  af  Kasper  FOrster;  begge 
nærmer  de  sig  Balletten.  Navnlig  Opera-Balletten  vandt  Indgang  ved 
Hoffet  og  opførtes  fortrinsvis  som  Lejlighedsspil  ved  større  Festlig- 
heder, hvortil  denne  Kunstforms  hele  Væsen  var  vel  egnet.  Teksterne 
var  hyppig  hjemmegjort,  Musikken  skyldtes  de  kgl.  Kapelmestre,  af  de 
udøvende  Kunstnere  nævnes  omkring  1655  den  franske  Sangerinde 
La  Barre*).  Uden  for  Hofkredsen  synes  man  dog  endnu  i  Slutnin- 
gen af  1670erne  at  være  ganske  ukendt  med  den  Art  „Komediantspil- 
lere, som  kalde  sig  Operister  og  med  Sang  udføre  alt  det  som  age- 
res"^). Først  med  „Der  vereinigte  Getterstreit",  der  ligeledes  var  af 
indenlandsk  Oprindelse  baade  i  Henseende  til  Komposition  og  Tekst, 
kan  den  egentlige  Operas  Forekomst  i  Danmark  dateres.  Den  opførtes 
offentlig  i  Anledning  af  Kongens  Fødselsdag  1689  i  et  midlertidig 
indrettet  Operahus,  der  som  bekendt  ved  anden  Opførelse  kom  i  Brand; 
henimod  et  Par  Hundrede  Mennesker  satte  Livet  til  ved  denne  Lejlig- 
hed foruden  at  Sofie  Amalienborg  blev  lagt  i  Aske*). 

Alle  disse  Hoffestligheder,  der  ganske  vist  delvis  har  Karakter  af 
Skuespil,  vedkommer  dog  kun  i  mindre  Grad  denne  Fremstilling,  som 
gaar  ud  paa  at  eftervise  de  rent  dramatiske  Forudsætninger  for  den 

*)  Nyerup,  Efterretn.  om  Fred.  III,  408  ff.  (sml.  Gigas,  Rebolledo,  221); 
Danske  Saml.  2.  R.  II,  154;  Tidsskr.  for  Kunstindustri  1895,  142. 

')  Se  bl.  a.  Paludan,  anf.  Sted,  S.  53  ff,,  Sammes  Renaissancebevægel- 
sen  i  Danm.  Lilt.,  S.  316,  og  Udgaven  af  Laurembergs  fire  Skæmtedigte, 
Indledn.  S.  XIII;  Musikforeningens  Festskrift  (1886)  I,  15  ff.;  Thrane,  Fra 
Hofviolonernes  Tid  (1908),  16ff.;  Gigas,  Rebolledo,  222,  og  Hist.  Tidsskr. 
V,  353. 

')  Stolpe,  Dagspressen  i  Danm.  II,  194. 

*)  Bobé,  Operahusets  Brand,  Kbhvn.  1889  (genoptrykt  i  Fra  Renaissance 
til  Empire,  1916).  Titelbilledet,  senere  gengivet  i  P.  Hansens  111.  Teater- 
hist.  I,  71,  forestiller  det  brændende  Sofie  Amalienborg;  den  skurlignende 
Tilbygning  til  Venstre  i  Billedet  er  Operahuset.  Sml.  Architekten  IX,  248, 
og  Danm.  Riges  Hist.  IV,  672.  —  Blandt  de  ved  Branden  omkomne  næv- 
nes en  .Jean  Pickelhering"  (en  af  de  franske  Komedianter?). 

nationale  Skueplads.  Langt  vigtigere  i  saa  Henseende  er  de  franske 
Komedianttrupper,  der  gennem  mange  Aar  stod  i  fast  Tjeneste  ved  det 
danske  Hof. 

At  Hoftruppen  var  fransk  og  ikke  tysk,  skønt  dette  Sprog  laa  Hof- 
fet ulige  nærmere,  var  ingen  Tilfældighed.  Den  franske  Skuespilkunst 
havde  i  Ludvig  den  Fjortendes  Tidsalder  naaet  saa  rig  en  Udvikling 
som  ingensinde  før,  og  Aktører,  der  stod  under  Corneilles,  Racines  og 
Moliéres  Banner,  havde  ikke  nødig  som  Komedianterne  i  de  tyske 
Vandretrupper  at  drage  fra  Sted  til  Sted.  Europas  Hoffer  kappedes 
om  at  tage  dem  i  Tjeneste  for  derved  ligesom  at  faa  Glansen  fra 
Versailles  paa  nærmere  Hold,  og  netop  ved  det  danske  Hof  havde 
Dronningen  en  stærkt  udtalt  Svaghed  for  franske  Moder  og  fransk 
Hofpragt.  Sikkert  er  det,  at  Sofie  Amalie  har  haft  en  væsentlig  Andel 
i  Indkaldelsen  af  de  første  franske  Hoftrupper. 

Den  første  af  disse,  vi  kender  noget  til  (formodentlig  ogsaa  den 
første  i  Virkeligheden),  kom  til  Danmark  i  Frederik  den  Tredjes  næst- 
sidste Regeringsaar.  Der  foreligger  en  kgl.  Ordre  til  Kammerkollegiet 
af  19.  Aug.  1669,  hvorved  der,  af  Hofholdningens  Midler  anordnes 
5000  Rdr.,  som  skal  udredes,  „naar  de  til  Vores  Tjeneste  forskrevne 
fransøske  Komediantere  ankommendes  vorder",  og  faa  Dage  efter  (23. 
Aug.)  udstedes  Bestalling  for  Truppens  Leder*).  Det  er  et  i  dansk 
Teaterhistorie  enestaaende  Aktstykke,  thi  ingen  senere  Komediant, 
hverken  af  de  franske  Hofkomedianter  eller  af  de  danske  Aktører,  i 
den  korte  Tid,  disse  sidste  stod  i  Kongens  Tjeneste,  er  udstyret  med 
en  saadan.  Truppen  var  endnu  ikke  ankommen  og  man  havde  end 
ikke  rigtig  Rede  paa,  hvem  Lederen  af  denne  første  franske  Hofkomedie 
var,  thi  hans  Fornavn  staar  in  blanco  i  Bestallingen,  der  formodentlig 
skulde  sendes  til  Paris  som  en  Slags  Kontrakt  for  overhovedet  at  faa 
Truppen  herop.  Komediantmesteren  hed  iøvrigt  Jan  Guillemoys  du 
Chesnay  Rosidor,  og  han  skulde,  som  det  hedder,  „forpligt  være  det  første 
muligt  er  at  oprette  og  her  udi  Landet  indføre  en  fuldkommen  Bande 
af  de  bedste  fransøske  Komedianter,  som  findes  kan,  over  hvilke  han 
siden  skal  have  fuldkommen  Direktion  saavel  til  at  betale  [sic]  som 
naar  nogen  udygtige  befindes  at  afskaffe  og  andre  dygtige  i  Ste- 
den  at  sætte.  Han  skal  og  være  forpligt,  imedens  han  udi  samme 
Vores  Tjeneste  forbliver,  trende  Gange  om  Ugen  at  agere.  Steden, 
hvor  saadan  Komedie  ageres  skal,  vil  Vi  hannem  naadigst  forskaffe 
hvor  Os  godt  synes,  som  han  siden  efter  sin  egen  Anordning  kan 
lade  indrette  og  bestille.  Dersom  Vi  og  naadigst  til  Sinds  vorder, 
hannem  paa  andre  Steder  til  at  agere  ville  henkalde,  da  skal  hannem 

*)  RA.  Rentekammerets  Ekspeditionsprot.  1669,  Nr.  815,  og  Bestallings- 
prot.   1669-70,  Fol.  8. 

og  hans  underhavende  paa  Rejsen  forskaffes  fri  Fordringsskab  og  Under- 
holding  indtil  det  Sted,  hvor  Konledie-Ageringer  anordnet  bliver,  mens 
siden  sig  selv  og  sine  underholde  og  forsyne;  tilbørlig  Klæder  saa- 
velsom  alt  andet,  som  til  saadanne  Komediers  Ageringer  behøves,  intet 
undertagendes  i  nogen  Maader,  skal  forskrevne  Rosidor  paa  egen  Be- 
kostning selv  forskaffe,  saa  og  ellers  samme  Komediers  Agering  med 
dygtige  Personer  tilbørligen  og  vel  forestaa  og  sig  derudi  af  hans 
bedste  Kunst  og  Eksperients  flittigen  og  ufortreden  lade  bruge,  og  sig 
derhos  beflittige,  hvorledes  samme  Komediers  Agering  jo  mere  og 
mere  kunde  perfekteres  og  med  nye  Inventioner  forbedres  og  ellers 
udi  alle  andre  Maader  sig  saaledes  skikke  og  forholde  som  det  en 
ærlig  og  oprigtig  Komediante  eigner  og  bør,  og  han  agter  at  svare 
og  være  bekendt". 

Truppen  kom  først  til  København  den  3.  Decbr.  1669  og  maa  have 
været  fuldt  indstuderet  forinden,  thi  9.  Decbr.  agerede  Rosidor  sin 
første  Komedie').  Hvor  Forestillingen  fandt  Sted  og  hvad  der  spille- 
des, derom  foreligger  ikke  fjerneste  Antydning  saa  lidt  som  om  hans 
Repertoire  overhovedet,  til  Trods  for  at  Komediantmesteren  28.  Decbr. 
1669  fik  kgl.  Bevilling  til  at  lade  trykke  hos  hvilken  Bogtrykker  i  Kø- 
benhavn han  lystede  „hvis  Komødier  han  her  repræsenterendes  vorder 
saavelsom  des  Indhold  og  dertil  hørende  Argumenter  og  deslige  af  han- 
nem selv  eller  af  andre  komponerede  Materier,  og  dennem  lade  translatere 
og  oversætte  paa  Danske  eller  paa  Tyske  og  alene  frit  og  ubehindret  til 
alle  og  enhver  sælge  og  forhandle";  han  blev  endda  fritaget  for  den 
efter  Forordn,  af  6.  Maj  1667  paabudte  Censur').  Men  Sagen  var,  at 
Truppen  ikke  fik  Tid  til  at  sætte  sig  fast  —  Omstændighederne  gjorde 
dens  Virksomhed  meget  kortvarig.  Kongen  døde  det  følgende  Aar  i 
Begyndelsen  af  Februar  og  et  Par  Uger  efter  Kristian  den  Femtes 
Tronbestigelse  forelaa  de  franske  Komedianters  Afsked  (21.  Febr.  1670). 
De  skulde  afskaffes,  det  var  altfor  dyr  en  Luksus.  Til  Underhold  for 
sin  Trup  havde  Rosidor  faaet  tilsikret  5000  Rdr.  aarlig,  at  regne  fra 
det  Tidspunkt  Ageringen  begyndte,  og  nu  affandt  man  sig  med  ham 
ved  at  betale  Halvdelen'). 

I  den  følgende  halve  Snes  Aar  var  der  ingen  fransk  Komediant- 
trup ved  det  danske  Hof.  En  Tid  lang  maa  de  tyske  og  hollandske 
Vandretrupper"),  og  navnlig  Carl  Paulsens  Bande,  der  jævnlig  vendte 

^)  Copenhag.  Guarnisons-Journal  1669,  3.  Decbr.;  Afregningsbog  for 
Hofetatens  Betjente  Litr.  F,  Fol.   133,  34,  37  (RA). 

')  Sjæll.  aabne  Breve   1669,  Nr.  417,  jvfr.  Werlauff  287,  Note. 

^)  Rentek.  Ekspeditionsprot.  1670-72,  Nr.  9. 

^)  Hollandske  Komedianter  agerede  for  Hoffet  i  Fastelavnen  1681  (Over- 
kammerjunkerens  Regnskab,  i  Kongelige  Kammerregnskaber,  udgivne  af 
E.  Marquard,  S.  239). 

tilbage  til  København,  være  betragtet  som  en  Slags  Erstatning,  thi 
først  i  Slutningen  af  1681  blev  en  ny  fransk  Hoftrup  indkaldt^). 

Den  sikredes  økonomisk  ved  Sammenskud  mellem  Kongehusets 
Medlemmer  og  de  fornemste  Hofmænd.  Af  de  4000  Rdr.  i  aarlig 
Løn  og  333  Rdr.  til  Rejsen  herop,  som  Komedianterne  forlangte,  over- 
tog Kongen  de  1800  Rdr.,  Enkedronningen  ydede  800,  Prins  Jørgen 
500,  Hans  Høje  Ekscellence  (o:  Ulr.  Fred.  Gyldenløve)  300,  Storkans- 
ler Fred.  Ahlefeldt  og  Conr.  Reventlow  hver  200,  medens  de  resterende 
500  fordeltes  paa  fem  af  de  højeste  Hofembedsmænd.  Truppen  synes 
at  være  traadt  i  Tjeneste  5.  Febr.  1682,  fra  hvilket  Tidspunkt  Lønnen 
regnedes,  men  opholdt  sig  endnu  i  April  i  Paris ;  over  Hamborg  naaede 
den  i  Maj  eller  Juni  til  Itzehoe,  hvor  Hoffet  befandt  sig,  og  indtraf 
ved  Midsommertid  til  København^);  endelig  i  Juli  blev  der  gjort  An- 
stalter til  Opsætning  af  et  Theatrum  i  Riddersalen  paa  Slottet').  I 
Foraaret  1684  tilførtes  der  Truppen  friske  Kræfter,  som  Kongen  lod 
forskrive  fra  Paris  gennem  den  danske  Envoyé  Henning  Meiercrone*). 

Sofie  Amalie  døde  20.  Febr.  1685.  Spil  og  Komedier  banlystes  for 
en  Tid  og  det  gik  ud  over  de  franske  Komedianter,  af  hvilke  Kongen 
kun  beholdt  seks  og  lod  de  andre  aftakke.  Men  de  kom  ikke  bort 
for  det  første,  de  maatte  vente  paa  deres  Tilgodehavende.  Overrente- 
mester  Peter  Brandt  var  øjensynlig  ikke  dette  Komediantvæsen,  der 
kostede  Landet  en  Del  Penge,  gunstig  stemt  og  holdt  igen,  saa  at 
Kongen  jævnlig  maatte  minde  ham,  undertiden  i  ret  bestemte  Vendin- 
ger. Men  bort  kom  de,  og  de  fik  hvad  de  skulde  have.  I  Begyndel- 
sen af  det  følgende  Aar  (1686),  da  Hofsorgen  var  aflagt,  lod  Kongen 
atter  seks  nye  forskrive  fra  Frankrig*). 

Truppen  blev  saaledes  stadig  fornyet.  Af  dens  Medlemmer  fra 
Sofie  Amalies  Tid  kendes  med  Sikkerhed  de  seks,  der  i  Sørgeaaret 
var  forblevet  i  Kongens  Tjeneste,  nemlig  de  la  Garde,  la  Denevers, 
la  Charton,  de  la  Croix,  Jubert  og  Denevers*).  To  var  Aktricer,  la 
Denevers  og  la  Charton,  den  sidste  de  la  Gardes  Hustru.  Til  Hof- 
truppens ældste  Bestanddele  maa  endvidere  have  hørt  to  Komedianter 

^)  RA.  Assignatipnskontorets  Prot.  over  kgl.  Befalinger  til  Peter  Brandt 
1681-82,  Fol.  283;  Zahlkammer-Regnskab  1681,  Hofstaten,  Fol.  61. 

*)  RA,  Partikulærkammeret:  Dronning  Sofie  Amalie  (Pakken:  Diverse 
Sager  om  Komedianter,  Hoffester  etc);  Sjæll,  Reg.  og  Tegnl.  1682,  Maj- 
Juni. 

»)  Oluf  Nielsen,  Kjbhvns  Hist.  V,  302. 

*)  Assignationskont.s  Prot.  o.  kgl,  Bef.  til  Peter  Brandt  1683-84,  Fol. 
153  og  204;   Zahlk.-Regnsk.,   Hofstaten  1683,  Fol,   167,  og  1684,  Fol.  88. 

")  Samme  Prot.  1685-86,  Fol.  42  f.,  134,  og  samme  Regnsk.  1685, 
Fol.  64. 

*)  Zahlk.-Regnsk.  1686,  Hofstaten  Fol.  60  f..  De  la  Garde  nævnes  i  Listen 
to  Gange, 

af  Navnet  Belleroche,  en  kvindelig  og  en  mandlig,  der  begge  senere 
synes  at  være  vendt  tilbage,  samt  Komedianten  Belgarde  ^).  Af  franske 
Efterretninger  kan  man  tillige  slutte,  at  Nicolas  Desmares,  Broder  til  Raci- 
nes  bekendte  Elskerinde,  Marie  de  Champmeslé,  var  blandt  dem,  der 
drog  bort  for  stedse;  hans  Datter,  Christine  Antoinette  Charlotte,  der 
skabte  sig  et  Navn  paa  den  franske  Scene,  angives  nemlig  altid  at  være 
født  i  København  1682.  Efter  at  have  begyndt  sin  Løbebane  som  Provins- 
aktør  skal  han  sammen  med  sin  Hustru  være  traadt  i  den  danske 
Konges  Tjeneste,  indtil  der  aabnede  sig  Udsigter  for  ham  i  Hjemlandet; 
ved  Søsterens  Hjælp  opnaaede  han  Ansættelse  ved  Comédie  Fran^aise 
og  optraadte  første  Gang  i  Marts  1685.  Han  var  Komiker  og  gav  bl. 
a.  de  fleste  Bonderoller  i  sin  Kollega  Dancourts  Stykker*). 

De  seks  nye  nævnes  foreløbig  ikke  ved  Navn,  men  man  tør  med  god 
Grund  gaa  ud  fra,  at  den  Mand,  der  skulde  faa  saa  stor  en  Betydning 
for  den  danske  Skueplads,  René  Magnon  de  Montaigu,  var  mellem 
disse  og  altsaa  oprindelig  er  kommet  til  Danmark  i  1686^).  Fra 
Sommeren  1689  haves  et  Mandtal  over  Komedianterne  i  Underskrif- 
terne under  et  Aktstykke,  der  imidlertid  foreligger  i  saa  daarlig  Af- 
skrift*), at  næsten  Halvdelen  af  Navnene  er  galt  læste;  her  nævnes 
Dovilles  (skal  være:  Dorilly),  Montaigu,  De  Meuers  (Deneuers),  Belle- 
roche, M.  Hatteauuert  (Chatteauuert),  La  Rochemore,  Verstang  og  de  la 
Garde.  Aktricerne  fattes,  men  efter  alt  at  dømme  har  Komedianttrup- 
pen været  saa  nogenlunde  paa  Størrelse  med  Moliéres,  der  gennem- 
gaaende  mønstrede  syv  Aktører  og  fem  Aktricer^).  Aktstykket  er  for- 
øvrigt en  Klage  over,  at  Komedianterne  har  to  Kvartalers  Løn  til 
Gode,  at  de  aldrig  kan  faa  hvad  de  skal  have  uden  Kongens  udtrykke- 
lige Ordre  og  at  de  nu  som  ofte  før  er  i  den  Situation,  at  de  maa 
sælge  og  pantsætte  deres  Ejendele  for  at  friste  Livet;  det  ynkelige 
Klagemaal,  der  næppe  tør  tages  bogstaveligt  (Datidens   Supplikanter 

*)  Maria  Magdalena  Belleroche  comoeda,  der  nævnes  som  Daabsvidne 
1683  og  84,  er  sikkert  identisk  med  Maria  Magdalena  Corrare  dicta  Belle- 
roche, som  1689  i  Kbhvn.  indgik  Ægteskab  med  Carolo  Ludoico  Pallai 
dicto  Versigni;  ligeledes  er  formentlig  den  Belleroche  comoedus,  der  næv- 
nes 1684,  den  samme  som  Ange  Fran^ois  Corrare  de  la  B.;  han  ægtede 
1687  Martha  le  Charton,  Comoedus  Belgarde  fik  i  Marts  1683  et  Barn 
døbt  i  Kbhvn.  En  Maria  Everning  dicta  la  Orange  nævnes  som  Daabsvidne 
14.  Marts  1685.     (Katolsk  Kirkebog  i  LAS). 

*)  Se  f.  Eks.  Émile  Campardon,  Les  Comédiens  du  Roi  de  la  troupe 
fran^aise,  Paris  1879,  S.  69,  eller  Ch.  Gueullette,  Acteurs  &  Actrices  du 
temps  passé,  Paris  1881,  S.  44  ff. 

')  Det  stemmer  nøje  med  hans  eget  Udsagn  (Rep.  Nr.  18). 

*)  Indført  i  Assignationskontorets  Prot.  o.  kgl.  Bef.  1689-92,  Fol.  52, 
sml.  Overskou  266. 

^)  Registre  de  la  Orange,  ed.  Edouard  Thierry,  Paris  1876. 

var  tilbøjelige  til  at  tage  Munden  fuld),  affødte  ogsaa  denne  Gang  en 
kgl.  Ordre  til  Overrentemesteren  om  „med  det  allerforderligste"  at  faa 
denne  Sag  ud  af  Verden,  men  det  ser  ikke  ud  til,  at  Ordren  blev  saa 
prompte  efterkommet  som  Kongen  forlangte  det^). 

Aktricen  Francisca  Denevers  fik  Rejsepas  i  Foraaret  1690  og  næste 
Sommer  var  Montaigu  i  Frankrig^).  Truppens  Opløsning  var  nu  nær 
forestaaende,  thi  Kongen  bestemte  i  Efteraaret  1691,  at  de  franske  Ko- 
medianter skulde  have  deres  Afsked  med  Udgangen  af  den  paafølgende 
Marts  Maaned*);  Marts  var  Spilleterminens  Afslutning,  Fastelavnsspillene 
var  da  overstaaet.  Grunden  til,  at  Kongen  definitivt  agtede  at  skille 
sig  ved  sin  franske  Hoftrup,  maa  søges  i  de  økonomiske  Forhold. 
Besparelser  i  Finanshusholdningen  tiltrængtes  (netop  i  disse  Aar  op- 
toges en  Række  kgl.  „Forstrækningslaan")  og  naturligt  maatte  det  da 
først  gaa  ud  over  Hoffets  kostbare  Komedianttrup,  der  kunde  undværes 
fremfor  meget  andet. 

Enkelte  af  de  franske  Komedianter  vendte  straks  hjem  i  Foraaret 

1692,  saaledes  Aktricen  Johanna  Francisca  de  Lan*),  men  Flertallet 
kom  alligevel  ikke  bort  den  Gang.  De  kunde  som  sædvanlig  ikke 
faa  deres  Penge.  Henimod  5000  Rdr.  havde  de  til  Gode,  hvilken  Sum  de 
ganske  vist  fik  udbetalt,  men  for  en  Del  kun  i  Anvisning  paa  Privat- 
mand, der  ikke  blev  honoreret  og  senere  maatte  indløses  af  Zahlkam- 
meret.  Da  de  alligevel  laa  i  København,  knyttedes  de  atter  til  Hoffet 
og  forblev  her  endnu  et  Par  Aar.  Først  fra  Slutningen  af  Marts  1694 
blev  Truppen  aftakkef*).  Denne  Gang  blev  det  Alvor  og  i  Foraaret  og 
Sommeren  forlod  de  sidste  franske  Komedianter  Danmark.  Følgende 
Aktører  fik  Rejsepas  til  deres  Hjemland:  Jean  Denevers,  Jean  Baptiste 
de  Lorme  de  Chasteauvert,  hans  Hustru  Martina  Geneviéve  Girault,  Julia- 
nus Bourdais  Dorilly,  Ange  Fran^ois  Corrare  de  la  Belleroche  og  Jean 
de  la  Garde  °).  Den  sidste  synes  at  have  staaet  i  Spidsen  for  Hoftrup- 
pen i  Kristian  den  Femtes  Tid  og  'maa  mindst  have  været  i  den 
danske  Konges  Tjeneste  i  en  halv  Snes  Aar;  hans  egentlige  Navn  var 
Bouillart,  men  mere  vides  der  heller  ikke  om  ham. 

^)  Zahlk.-Regnsk.  1689,  Hofstaten,  Fol.  25.  De  franske  Komedianter  er 
i  Regnskaberne  indlul  1688  opført  under  Rubrikken  „Kunstnere  og  Haand- 
værkere",  derefter  under  „Hofbetjente". 

*)  RA.  Patenten  1690,  29.  April,  og  1691,  14.  Marts.  —  1693  fik  den 
franske  Komediant  Denevers  Pardon   for  et  begaaet  Lejermaal  (Sjæll.  Miss. 

1693,  Nr.  233). 

')  Sjæll.  Miss.  1691,  Nr.  335. 

*)  Rejsepas  1692,  5.  April,  i  Patenten. 

^)  Zahlk.-Regnsk.,  Hofstaten  1691,  92,  93,  94,  passim. 

*)  RA.  Patenten  1694,  Marts-Juni.  Belleroche  er  maaske  forblevet  i 
Danmark  endnu  en  Tid  eller  kommet  tilbage,  thi  han  fik  atter  Pas  Aaret 
efter  (Patenten  1695,  21.  Maj). 


40 

I  det  hele  er  det  daarlig  bevendt  med  vor  Viden  om  de  Forhold, 
hvorunder  disse  tidligst  indkaldte  franske  Komedianter  virkede.  Man 
tør  gaa  ud  fra,  at  det  var  den  franske  Klassicismes  Digterværker,  de 
fremførte,  væsentlig  saadanne  Stykker,  der  omtrent  samtidig  gik  over 
Scenen  i  Paris.  Kun  i  et  enkelt  Tilfælde  har  vi  Vished.  Statholder 
Gyldenløve  gav  paa  Kongens  Fødselsdag  15.  April  1683  en  Fest  i  sin 
Gaard  paa  Kongens  Nytorv,  hvor  Majestæten  var  til  Stede,  og  ved 
denne  Lejlighed  opførtes,  foruden  en  Operaballet,  hvortil  Kingo  havde 
skrevet  Tekst ^),  tillige  en  fransk  Komedie,  „Den  ubekendte".  Det  er 
tydelig  nok  den  versificerede  Femakts-Komedie  „L'Inconnu"  af  Tho- 
mas Comeille  og  Jean  Donneau  de  Vise,  som  1680  var  spillet  i  Paris 
af^  Moliéres  og  Marais'  forenede  Aktørtrup  ^),  thi  i  Referatet  hedder 
det,  at  der  „paa  det  store  Theatrum  saas  en  liden  Skueplads  med  Pil- 
ler og  Billeder  artig  siret  og  med  Blomster  udprydet,  som  af  sig  selv 
rørtes".  I  Corneilles  Komedie  præsenteres  netop  i  femte  Akt  et  saa- 
dant  petit  théatre^). 

Ved  selve  Hoffet  har  den  franske  Komedie  været  en  dagligdags 
Adspredelse,  thi  af  den  Grund  underholdt  man  Truppen  *).  Mens  Enke- 
dronningen levede,  blev  der  hyppigt  ageret  paa  Sofie  Amalienborg, 
hvor  der  i  Hovedbygningens  øverste  Etage  i  en  Sal  med  seks  Fag 
Vinduer  mod  Haven  baade  var  indrettet  Musiktribune  og  Theatrum 
(d:  Scene),  „stafferet  med  Gardiner  og  andet  skønt  Sirat"  og  med  til- 
hørende Paaklædningsrum  og  Garderober^);  naar  der  ageredes,  fik  Kome- 
dianterne under  Taflet  udleveret  fire  Retter  Mad  og  et  bestemt  Kvantum 
01  og  Vin®).  I  1684  eller  85  brugtes  Skræderkroen  i  København  i  tre 
Maaneder  til  Komediehus,  rimeligvis  til  Forestillinger  for  en  større  Offent- 
lighed'). Paa  Københavns  Slot  var  der  maaske  endnu  ikke  nogen 
fast  Scene,  men  paa  Riddersalen  kunde  med  Lethed  gøres  Anstalter 
til  Komediers  Opførelse ;  paa  Loftet  laa  desuden  magasineret  en  Mængde 
Dekorationer  og  andre  Teatersager,  der  tidligere  var  benjrttet  ved  Bal- 
letter eller  dramatiske  LejlighedsspiP). 

*)  Rich.  Petersen,  Thomas  Kingo,  S.  312. 

^)  Registre  de  la  Orange,  S.  247. 

*)  Extraordinaires  maanedlige  Relationer  1683,  Maj. 

*)  I  Hofmarskaliens  eller  Hoffurerens  Diarium  fra  Kristian  V's  Tid  (Rost- 
gaardske  Saml.  Fol.  62)  omtales  kun  undtagelsesvis,  at  der  spilledes  Ko- 
medie, og  det  anføres  aldrig,  hvilke  Stykkerne  var. 

^)  Fr.  Schiøtt  i  Architekten  IX,  259,  og  XVI,  313. 

®)  Partikulærk. :  Dronn.  Sofie  Amalie  (Diverse  Sager  om  Komedianter  etc). 

')  Assignationskont.  Prot.  over  kgl,  Bef.  til  Peter  Brandt  1685-86,  Fol.  42  f. 

*)  RA.  Kbhvns  Slots  Inventarie-Regnskab  1673  og  1679.  Her  nævnes  en 
Mængde  Sætstykker  og  Dekorationer,  malet  med  Vandfarve  paa  Lærred  og 
udspændt  paa  Blindramme ;  der  var  Buskads  og  Landskab,  Skyer  og  Kvader- 
stensstykker;    et  Stykke   var   malet    „udi   Krigsrøstning  og    det    danske   og 

Efter  Sofie  Amalies  Død  indrettedes  imidlertid  i  den  ene  Ende  af 
den  store  Ridder-  eller  Dansesal  et  fast  Theatrum,  som  sandsynligvis 
er  taget  i  Brug  efter  de  seks  nye  Komedianters  Ankomst  i  Aaret 
1686.  I  1688  blev  det  udvidet  og  forandret;  fra  Holmen  afgaves 
en  Mængde  gammel  Sejldug,  mange  Alen  Blaarlærred  indkøbtes 
og  Børnehuset  leverede  rødt  Klæde  til  at  betrække  de  to  første 
Rækker  Bænke  med.  Men  det  er  ellers  ikke  let  at  blive  klar  over, 
hvorledes  det  hele  var  indrettet.  Det  beskrives  som  et  „opstaaende 
Theatrum",  hvad  der  maa  forstaas  som  en  forhøjet  Scene;  Rummet 
mellem  Theatrum  og  Salens  Vægge  var  betrukket  med  malet  Lærred  ud- 
spændt paa  Rammer,  Fortæppe  (Gardin)  og  Lysekranse  var  til  at  drage 
op.  Foran  Theatrum  var  yderligere  et  stort  malet  Forhæng,  saa  højt 
og  bredt  som  selve  Riddersalen,  hvilket  altsaa  helt  kunde  dække  den 
faste  Scene.  Det  er  muligt,  at  Skuespillet  delvis  er  ageret  paa  Salens 
Gulv  foran  Theatrum,  hvortil  et  Par  Trin  kan  have  ført  op^).  Kome- 
dianterne havde  da  Plads  til  at  bevæge  sig  paa,  selv  om  Theatrum 
kun  var  lille,  og  Ageringen  kunde  uhindret  fortsættes,  medens  Scene- 
forandring fandt  Sted;  Gardinet  for  Theatrum  kunde  gaa  ned,  selv  om 
det  store  Forhæng  forblev  aabent  —  altsaa  en  Ordning  i  Lighed  med 
den,  der  benyttedes  navnlig  af  Tyskerne  i  det  syttende  Aarhundrede. 
Scenens  Forhæng  traadte  da  i  Stedet  for  det  bekendte  „Mittel gardin". 

Tilskuerpladsen,  var  adskilt  fra  Theatrum  ved  et  Rækværk,  hvad 
der  ogsaa  kunde  tyde  paa,  at  Komedianterne  kom  ned  paa  selve  Salens 
Gulv.  De  fem  Rækker  Bænke,  der  omtales  i  Inventariet,  var  an- 
bragt paa  Gulvet  („for  ved  Theatrumet"),  ikke  paa  Scenen  som  det 
var  Skik  paa  offentlige  Teatre,  thi  ved  de  egentlige  Hofscener,  der 
ikke  opretholdtes  af  Spilleindtægten,  har  denne  Foranstaltning  ikke 
været  nødvendig;  i  det  kurfyrstelige  Teater  i  Dresden  var  der  f.  Eks. 
ingen  Tilskuerpladser  paa  Scenen ').  Disse  Bænkerækker  har  sandsyn- 
ligvis været  forbeholdt  Damerne  og  de  højeste  i  Rangen,  medens  den 
øvrige  Del  af  Salen  har  dannet  et  Slags  Staaparterre ;  Kgl.  Majestæts  og 
Kongehusets  Pladser  var  afsondret  fra  de  øvrige  ved  Gitterværk').  At 
der  hyppig  blev  ageret  Komedie,  fremgaar  af,  at  det  røde  Klæde  paa 
de  to  første  Bænkerækker  syv  Aar  efter  var  ganske  opslidt. 

lyneborgiske  Vaaben  midt  paa,  graa  i  graa".  I  Inventariet  1673  nævnes 
„11  gamle  Træbukker,  som  bruges  under  Theatro".  Ogsaa  i  Slotsinventa- 
riet  af  1686  nævnes  Teatersager,  som  var  „brugt  paa  Salen  i  forrige  Tider". 

^)  Saadanne  Trin  ses  paa  de  af  Mantzius  (Moliéretiden,  S.  30  og  32) 
gengivne  Stik  af  Richelieus  og  Ludvig  XIII 's  Teatre. 

')  Se  Furstenau  I,  324,  og  det  der  gengivne  Interiør  fra  1679. 

»)  RA.  Kbhvns  Slots  Inventarie-Regnskab  1688-1703,  S.  154  f.  (delvis 
aftrykt,  ikke  helt  korrekt,  hos  Mejborg,  Billeder  af  Livet  ved  Chr.  V's  Hof, 
S.  45  f.),  322  f.,  328,  430,  4361,  956  f.  samt  Bilag  63  A. 

Efter  de  franske  Komedianters  Bortrejse  i  1694  var  der  indtil  Kri- 
stian den  Femtes  Død  ingen  fast  Hoftrup.  En  af  dem  havde  imidler- 
tid knyttet  Forbindelser  ved  det  danske  Hof,  saa  at  der,  naar  Lejlig- 
heden kom,  kunde  bygges  Bro  mellem  Fortid  og  Fremtid.  Det  var 
Montaigu.  I  1694  var  han  i  Frankrig,  men  kom  i  Slutningen  af  Aaret 
tilbage  som  Dronningens  betroede  Sendemand;  hun  havde  ladet  ham 
gøre  Indkøb  for  sig  og  overdraget  ham  at  føre  de  købte  Varer  hjem 
fra  La  Rochelle^).  Han  slog  sig  til  Ro  i  den  danske  Residensstad, 
hvor  han  som  den  veldannede,  noget  digterisk  anlagte  Franskmand 
han  var  næppe  har  haft  større  Vanskelighed  ved  at  bjerge  Livet,  og 
undertiden  kan  der  ogsaa  have  været  Briig  for  ham  ved  Hoffet.  Saa- 
ledes  1695,  da  der  i  April  ageredes  Komedie  paa  Dronningens  Fød- 
selsdag'), og  i  Decbr.  opførtes  en  Ballet  paa  Riddersalen  under  Anden- 
dagstaflet  ved  Kronprinsens  Bryllup.  Det  store  Theatrum,  der  syv  Aar 
tidligere  var  opstillet,  blev  ved  den  Lejlighed  brudt  ned  og  et  mindre 
indrettet  i  Stedet.  Festbordet  var  anbragt  foran  Scenen,  hvor  Balletten 
under  Maaltidet  ageredes  af  „etliche  Tantzmeister  und  dero  Scholaren". 
Rimeligt  er  det,  at  Montaigu  har  staaet  for  dette  Arrangement,  thi 
Aaret  efter  fik  han  sin  Betaling  for  nitten  Balletklædninger,  han  i  den 
Anledning  havde  ladet  udføre*). 

Ved  Frederik  den  Fjerdes  Tronbestigelse  var  Lejligheden  kommet 
til  at  genoprette  den  franske  Hofkomedie,  og  Montaigu  var  da  ved 
Haanden.  Kongen  interesserede  sig  levende  derfor.  Saa  snart  Hof- 
sorgen var  aflagt,  bestilte  han  en  Trup  Komedianter  til  København, 
gav  dem  rundelige  Rejsepenge  og  sørgede  for  deres  Logement.  De 
kom  hertil  omkring  Begyndelsen  af  Decbr.  Aar  1700,  enkelte  fra  Sve- 
rig,  hvor  Karl  den  Tolvte  ogsaa  underholdt  en  fransk  Aktørtrup,  hvis 
Affærer  laa  denne  stærkt  optagne  Monark  paa  Sinde  selv  under  hans 
Fraværelse  i  Felten.  Den  svenske  Hoftrup  stod  iøvrigt  under  Ledelse 
af  en  Rosidor,  som  maaske  var  den  samme,  der  tidligere  havde  været 
i  Frederik  den  Tredjes  Tjeneste*).  Disse  indkaldte  Komedianter  gav 
Forestillinger  paa  Boldhuset''),  hvortil  var  henf lyttet  det  lille  Theatrum, 

^)  RA.    Patenten  1694,  3.  Novbr. 

')  Overkammerjunkerens  Regnskab,  ved  Marquard,  S.  461. 

»)  Mejborg  anf.  Skr.  S.  113;  Kbhvns  Slots  Inv.-Regnsk.  1688-1703, 
Bilag  Nr.  35;  Rostg.  Saml.  Fol.  62  (under  7.  Decbr.  1695);  Zahlkassens 
Regnskab  1696,  Hofetaten,  Fol.  61.  —  En  Lakaj  fik  ogsaa  Betaling  for 
„Komødiantklæder",  rimeligvis  leverede  ved  samme  Lejlighed  (Overkam- 
merj.  Regnsk.  S.  475). 

*)  Dahlgren,  Anteckn.  om  Stockholms  Theatrar,  S.  12ff.  Tessin  siger  i 
et  Brev  til  Karl  XII,  at  det  var  de  sletteste,  der  blev  antagne  i  København. 

^)  Boldhuset  laa  som  bekendt  paa  den  nuværende  Ministerialbygnings 
Plads.  Sml.  A.  D.  Jørgensen,  Udsigt  over  Centraladministrationens  Bygnings- 
hist.  (1882),  S.  16. 

der  stod  paa  Riddersalen  og  sidste  Gang  var  benyttet  ved  en  Operaop- 
førelse paa  den  afdøde  Konges  Fødselsdag  15.  April  1699');  en  en- 
kelt Privatforestilling  fandt  Sted  i  den  franske  Ambassadørs  Palæ'). 
Nogle  af  Komedianterne  rejste  atter  bort  efter  Fastelavnen,  men  største 
Parten  blev  og  Truppen  kompletteredes  med  fire  andre,  somMontaigu 
skaffede  fra  Paris").  I  Efteraaret  1701  var  den  nye  Hoftrup  organise- 
ret og  bestod  af  tolv  Personer,  syv  mandlige  og  fem  kvindelige  Kome- 
dianter; den  holdt  sig  gennemsnitlig  paa  denne  Størrelse  i  de  tyve 
Aar,  den  var  i  Kongens  Tjeneste.  Enkelte  Aar  m.aatte  man  ganske 
vist  hjælpe  sig  med  10  å  11,  men  Tallet  var  jævnlig  fuldt  og 
steg  mod  Slutningen  til  13  foruden  Teatermesteren,  hvis  Hverv  det 
var  at  sørge  for  Scenens  Udstyr.  Montaigu  stod  i  Spidsen.  Han  var 
Mellemmand  over  for  Kongen  og  Hoffet,  modtog  Ordrer,  gjorde  Ind- 
beretninger og  talte  Aktørernes  Sag,  naar  de  havde  noget  paa  Hjerte; 
tillige  var  han  kunstnerisk  Leder,  fordelte  Rollerne,  instruerede,  ordnede 
Danse  og  Musik,  forberedte  og  tilrettelagde  Stykkerne  og  gjorde  Eks- 
trakter af  dem  paa  Fransk  og  Tysk.  Desuden  fik  hans  poetiske  Aare  et 
naturligt  Afløb  i  Prologer  til  Forestillingerne  ved  de  store  Hoffester*). 
Denne  Aktørtrup  var  ingenlunde  en  sammenskrabet  Hob  af  Land- 
løbere eller  en  Bande  letsindige  Franskmænd.  Adskillige  Medlemmer 
af  det  lille  Samfund  stod  gennem  mange  Aar  i  Kongens  Tjeneste; 
Aktricerne,  hvoraf  flere  var  værdige  Mødre,  maa  i  sjælden  Grad  have 
forstaaet  at  bevare  et  tækkeligt  Ydre  og  et  godt  Humør,  thi  først  i 
Aarene  efter  1715  blev  der  i  noget  større  Omfang  tilført  Truppen  frisk 
kvindelig  Ungdom.  Komedianterne  levede  et  smukt,  helt  spidsborger- 
ligt Familieliv,  og  de  fleste  var  velsignet  med  en  talrig  Børneflok;  en 
af  dem,  Jacques  du  Buisson,  havde  sin  egen  Gaard  med  tilhørende 
Have  i  St.  Kongensgade,  som  han  først  i  1722  afhændede  til  Grev 
Ferd.  Anton  Danneskjold-Laurvigen^).  Og  deres  Levefod  var  ikke 
indskrænket;  naar  de  nu  og  da  tog  hjem  til  Frankrig  med  Orlov,  rejste 
de  jævnlig  med  Tjenerskab,  cum  famulo  eller  cum  ancilla  eller  under- 
tiden med  begge  Dele*).  Af  og  til  skete  der  naturligvis  Ændringer  i 
Truppens  Sammensætning,  nogle  døde,  andre  tog  Afsked  og  nye  kom 
i  Stedet,  men  iøvrigt  synes  der  at  have  været  et  udmærket  Sammen- 

^)  Rostg.  Saml.  Fol.  62  (anf.  Dato),  jvfr.  C.  C.  Andersen,  Kbhvns  Slot 
(1902),  S.  25. 

')  Kbhvns  maanedl.  Post-Rytter  1701,  Marts. 

«)  RA.  Partikulærk.  Regnskab  1699-1703,  S.  131   m.  fl.  Steder. 

*)  RA.  Danske  Assignationskontors  kgl.  Resol.   1705,  Nr.  98. 

^)  LAS.  Kbhvns  Bytingsprot.  1722-24,  Fol.  49. 

•)  Kun  en  af  de  franske  Komedianter,  De  Mars,  klager  over  sine  øko- 
nomiske Forhold;  han  havde  stor  Familie  og  mange  Kreditorer  (D.  Assig- 
nationsk.  kgl.  Resol.  1719  B,  Nr.  95  a). 

hold.  Rimeligvis  var  det  Montaigu,  der  havde  den  faste  og  lykkelige 
Haand  til  at  holde  sammen  paa  det  hele. 

I  1704  optoges  for  første  Gang  en  Rulle  over  den  hele  Teateretat 
i  Anledning  af,  at  Kongen  fandt  det  for  besværligt  at  udrede  Omkost- 
ningerne af  sin  partikulære  Kasse  og  derfor  overlod  denne  Side  af 
Sagen  til  Zahlkassen,  den  egentlige  Statskasse  0.  Foruden  Komedian- 
terne regnedes  til  Etaten  to  Sangere,  en  Teatermester,  fire  Dansemestre 
samt  Fred.  Pilloy  som  Balletarrangør.  Komedianterne  var  paa  dette 
Tidspunkt  elleve  i  Tallet,  ti  faste  og  en  Ekstra-Komediant,  Fran^ois 
Toubelle,  der  lønnedes  højere  end  de  andre  og  desuden  med  Kongens 
Tilladelse  holdt  en  Debit  af  Likører  og  forfriskende  Vande  i  Rosen- 
borg Have  for  Hoffets  Damer  og  Kavalerer^).  Det  var  særlige  Evner 
som  Aktør,  der  saaledes  belønnedes.  Toubelle  var  nemlig  en  frem- 
ragende Komiker  og  havde  høstet  megen  Ære  i  Karl  den  Tolvtes 
franske  Trup  i  Stockholm ') ;  hans  Dygtighed  kom  dog  kun  en  kort  Tid 
den  danske  Hof  komedie  til  Gode,  thi  han  døde  allerede  1705*)  og 
Montaigu  arvede  hans  Særstilling  hvad  Lønnen  angik.  Montaigu  fik 
fra  dette  Tidspunkt  400  Rdr.  aarlig,  medens  de  andre  franske  Kome- 
dianter maatte  nøjes  med  333Vs,  og  ved  samme  Lejlighed  gav  Kon- 
gen ham  200  Rdr.  for  de  Prologer,  han  hidtil  havde  forfattet,  samt 
300  Rdr.  for  hans  øvrige  Ekstraarbejder  i  de  forløbne  Aar;  men  det 
optoges  da  ogsaa  mindre  naadigt,  at  Montaigu,  efter  at  have  sat  endnu 
en  versificeret  Prolog  i  Verden  til  Kongens  Fødselsdag  1706,  forlangte 
den  honoreret  med  50  Rdr.  Kongen  fandt  ikke,  at  „hannem  for  saa 
liden  en  ekstra  Umage  noget  er  at  tillægge"^). 

I  Efteraaret  1708  tiltraadte  Kongen  sin  store  Udenlandsrejse  til  Ita- 
lien, og  der  blev  saaledes  ikke  Brug  for  Hofkomedien  i  den  følgende 
Vinter.  Montaigu,  der  havde  faaet  Permission  for  længere  Tid,  var 
om  Sommeren  draget  til  Frankrig  med  to  Kvartalers  Forskud  i  Lom- 
men for  at  se  de  nye  Stykker,  der  var  kommet  frem,  og  studere  Spille- 
maaden.  Han  rejste  standsmæssig,  med  Tjener,  i  Selskab  med  en  af 
de  franske  Hofvioloner  og  Pilloys  Kone  Anna  Cornelia,  der  ledsagedes 
af  et  helt  lille  Følge,  bestaaende  af  syv  Børn,  Tjener  og  Pige*).  Fre- 
derik den  Fjerde  var  i  det  hele  sine  Komedianter  en  naadig  Herre. 

')  D.    Assignationsk.  kgl.  Resol.  1704,  Nr.  63. 

')  DK.  Resolutioner  skrevne  paa  Supplikationer  og  Domme,  1703-4, 
Fol.  133. 

«)  Dahlgren,  anf.  Skr.,  S.  12,  18  f. 

*)  Danske  Assignationsk.  kgl.  Resol.  1705,  Nr.  73,  sml.  Overskou  267. 

^)  Samme  kgl.  Resolutioner  1705,  Nr.  98,  1707,  Nr.  11.  Hertil  refererer 
sig  to  Breve  til  Kongen  fra  Montaigu,  trykte  i  Pers.  Tidsskr.  6.  R.  III,  72  ff. 

")  Samme  kgl.  Resolutioner  1708,  Nr.  58;  Pers.  Tidsskr,,  anf.  Sted 
(Brevet  af  17.  April  1707);  Patenten  1708,  8.  Juni. 

De  fik  Løn  og  Underhold  allerede  fra  deres  Antagelse  i  Paris,  selv 
om  det  varede  halve  Aar  inden  de  kom  herop,  og  dertil  Rejsepenge, 
som  Regel  ogsaa  ved  Afskeden;  da  Toubelle  døde,  betalte  Kongen 
Begravelsen  og  gav  Familien  en  Haandsrækning.  Personalet  ved  den 
franske  Hofkomedie  forskaanedes  for  Kopskatten  og  fritoges  for  Krigs- 
styren, der  ellers  ramte  Embedsmændene  'meget  føleligt,  idet  enhver 
maatte  afgive  en  Femtedel  af  sin  Gage^). 

Trods  Krig  og  Pest  beholdt  Kongen  de  franske  Komedianter  i  sin 
Tjeneste.  Endnu  i  Januar  1710  var  han  saa  optaget  af  Maskerader  og 
Komedier,  at  han  kun  daarligt  kunde  afse  Tid  til  at  sende  Brev  til 
Reventlow,  der  opererede  i  Skaane  med  den  danske  Hær').  Da  Pesten 
brød  ud  i]  Forsommeren  1711  søgte  Komedianterne  sagtens  bort  fra 
København  ligesom  alle  andre,  der  paa  nogen  Maade  kunde  slippe 
afsted').  Men  Truppen  opløstes  ikke.  Der  spilledes  dog  næppe  Ko- 
medie i  det  følgende  Aar,  og  afgjort  ikke  i  København.  Kongen  var 
nu  stadig  fraværende,  i  Jylland,  Holsten  og  Nordtyskland,  dels  for 
Pestens  Skyld,  dels  af  Hensyn  til  Krigen.  Sikkert  er  det  imidlertid, 
at  største  Parten  af  Truppens  Medlemmer  oppebar  deres  Løn,  kun  tre, 
der  var  antaget  Aaret  i  Forvejen,  dimitteredes  ved  Udgangen  af  Marts 
1711,  og  det  var  ikke  Farsotens  Skyld,  men  fordi  Kongen  ikke  fandt 
dem  gode  nok.  Han  vilde  have  duelige  Folk  til  at  agere  for  sig. 
Montaigu  benyttede  da  den  gunstige  Lejlighed  til  at  stille  Forslag  om 
selv  at  rejse  til  Paris  for  at  udvælge  tre  andre  og  prøve  dem  paa 
Stedet,  og  han  fik  rundelige  Rejsepenge,  der  dog  skulde  afkortes  i 
hans  Gage,  hvis  Kongen  alligevel  ikke  blev  tilfreds*).  Et  helt  Aar  blev 
Montaigu  borte.  Han  havde  aabenbart  ikke  kunnet  opdrive  mere  end 
to  Aktører,  der  kunde  ventes  at  finde  Naade  for  Kongens  Øjne,  men 
disse  to,  som  ansattes  fra  1712,  blev  til  Gengæld  i  Hof  truppen  til 
den  opløstes.  I  1717  rejste  Montaigu  atter  til  Paris  for  at  antage  nye 
Komedianter  og  hjembragte  denne  Gang  en  Aktrice''),  Han  havde 
sin  unge  Hustru  med,  Marie  Magdalene  la  Croix,  dansk  født  men  af 
franske  Forældre,  som  nys  var  indtraadt  i  Truppen  tillige  med  du 
Buissons  yngste  Datter. 

Samtlige  franske  Komedianter,  der  stod  i  Frederik  den  Fjerdes 
Tjeneste  i  Tiden  Oktbr.  1701— Septbr.  1721,  anføres  nedenfor*).   Ingen 

O  Samme  kgl.  Resolutioner  1705,  Nr.  23,  1711,  Nr.  7. 

2)  Egenh.  Brev  fra  Kongen  til  Chr.  Ditl.  Reventlow  af  25.  Jan.  1710 
i   RA.  Kongehusets  Arkiv:  Frederik  IV  (Indg.  og  udg.  Breve). 

»)  Sml.  Suhms  Nye  Saml.  II,  11,  og  Hist.  Tidsskr.  III,  487  f. 

*)  Danske  Assignationskont.'s  Forestillingsprot.  1708-11,  Pag.  395. 

^)  Danske  Assignationsk.  kgl.  Resol.  1717,  Nr.  57;  Patenten  1717, 
6.  April. 

•)  Listen  udarbejdet  efter:  Partikulærk.  Regnskaber,  Hof-  og  Civiletatens 

af  dem  kendes  fra  fransk  Teaterhistorie,  dog  har  Jules  og  Jean  Pois- 
son  rimeligvis  hørt  til  den  bekendte  Aktørfamilie  af  dette  Navn^). 

Hoftruppen  bestod  i  Oktbr.  1701  af: 

René  Magnon  de  Montaigu,  i  Tjeneste  uafbrudt  til  1721. 

Jacques  du  Buisson,  ligeledes. 

Mad.  du  Buisson,  ligeledes. 

Mile  du  Buisson  ainée,  ligeledes. 

Mad.  Chambli,  i  Tjeneste  til  7.  April  1717. 

Hendes  Datter,  Mad.  Rosette,  til  sin  Død  20.  Febr.  1719. 

Claude  de  Hauteville,  til  Jan.  1704. 

Mad.  de  Hauteville,  til  1704(?). 

Du  Manjot,  til  ca.  1708. 

Paul  Belleville  de  Foy,  til  1702  eller  3. 

Jules  Poisson,  til  1717. 

Roudo,  afgaaet  før  1704. 

Senere  tilkom: 

Franfois  Toubelle,  der  traadte  i  Kongens  Tjeneste  før  1.  Juni  1703 
og  døde  i  Juni  1705. 

Antoinette  Hauteville  fra  ca.  1704  til  Marts  1718;  blev  atter  ind- 
kaldt 1719  og  stod  i  Truppen  til  1721.  Er  muligvis  identisk  med  den 
ovenfor  nævnte  Mad.  de  Hauteville. 

Louis  Perlis,  fra  ca.  1704  til  1721. 

Jean  Poisson,  indkom  fra  Holland  1706,  afgik  Marts  1710. 

Mad.  Poisson,  ligeledes. 

Nicolas  Bonnevil[le],  fra  April  1710  til  Marts  1711. 

Mad.  Bonnevil[le],  ligeledes. 

D'Erval,  fra  Juli  1710  til  Marts  1711. 

Nicolas  de  Mars,  fra  1712  til  1721. 

Des  Marais,  ligeledes. 

Mad.  Montaigu,  fra  1716  til  1721. 

Mile  du  Buisson  cadette,  ligeledes. 

La  Barre,  Aktrice,  fra  1717  til  1721. 

Du  Pille,  fra  April  1718  til  1721. 

Mad.  du  Pille,  ligeledes*). 

Reglementer  (med  Af-  og  Tilgangslister),  Sammes  Afregnings-  og  Assigna- 
tionsprotokoller,  Danske  Assignationskontors  kgl.  Resolutioner  og  Rejsepas 
i  Patenten. 

')  Sml.  Mantzius,  Moliéretiden,  bl.  a.  S.  127. 

*)  En  Aktrice  af  dette  Navn  stod  i  Landes  Trup  i  Sverig  1727  (Dahl- 
gren,  anf.  Skr.,  S.  25). 

Teatermestre  var: 

Vincent. 

Etienne  Capion,  med  Løn  fra  1.  Juli  1713,  forblev  i  Tjenesten  ved 
den  franske  Trups  Opløsning. 

Sangere  var  1704:  Develois  og  Renel,  der  synes  at  have  været 
knyttet  til  Hofkomedien  indtil  1711,  hvorefter  Hofsanger  Meyer  over- 
tog denne  Tjeneste.  —  Dansemestre  var  1704:  Fred.  Pilloy,  Le  Fevre 
(tillige  Hofviolon),  Brede,  Le  Sueur,  Issac;  den  sidste  afgik  1704  og 
erstattedes  af  Lambert,  Brede  afskedigedes  1708  og  1710  ansattes  Hen- 
rich  Brinckman;  1721  var  i  Tjeneste:  Pilloy,  Le  Fevre,  Lambert,  Brinck- 
man). 

Frederik  den  Fjerdes  franske  Komedianter  spillede  i  Begyndelsen 
paa  Boldhuset  og  derefter  en  lille  Tid  paa  Gæthuset,  hvor  ogsaa  de 
kongelige  Herskaber  bivaanede  Forestillingerne,  thi  af  Regnskaberne 
fremgaar,  at  Kongen  paa  Gæthuset  havde  sin  egen  Stol  med  Himmel 
over^).  I  de  første  Aar  efter  Tronskiftet  ageredes  der  dog  lejligheds- 
vis paa  Københavns  Slot,  hvor  der  da  blev  gjort  særlige  Anstalter  til 
Komediens  Opførelse.    Paa  Kongens  Fødselsdag  (11.  Oktbr.)  spilledes 

1701  i  det  røde  Forgemak  2),  1702  og  1703  i  Riddersalen.  Datidens 
Presseorganer,  der  kun  sjælden  gør  Rede  for,  hvilke  Stykker  der  op- 
førtes, beretter  saa  meget  des  mere  om  det  rent  ydre  Arrangement.    I 

1702  fortælles  om  en  „rar  Skueplads,  udprydet  med  romerske  Illumi- 
nationer og  kunstige  Lysninger,  hvorudi  man  saa  øverst  paa  Skue- 
pladsen Hans  Kgl.  Majestæts  Skilderi  til  Hest  paa  den  romanske 
Maner  fremstillet,  til  begge  Sider  de  til  Hest  værende  hver  at  føre  paa 
en  romanske  Stang  Kongens  Brystbillede,  hvorover  Hans  Majestæts 
Aarstal  og  Navn".  Paa  denne  Skueplads  spilledes  i  de  kongelige 
Herskabers  og  Hoffets  Overværelse  „et  artig  fransk  Skuespil,  og  efter 
at  denne  Komødie  havde  Ende,  forflyttedes  Kongens  Skilderi,  som 
stod  øverst  paa  Skuepladsen,  hvorpaa  Pladsen  faldt  midt  fra  hinanden, 
saa  man  derimellem  kunde  straks  se  et  dækt  og  med  adskillige  Tanke- 
billeder udprydet  Taffel"^).  Man  faar  det  Indtryk,  at  den  franske  Ko- 
medie ageredes  i  en  Dekoration,  hvor  Kongen  allegorisk  hyldedes  som 
romersk  Triumfator.  I  1703,  da  der  atter  gaves  en  artig  fransk  Komedie, 
hedder  det  derimod,  „at  Skuepladsen  mangfoldige  Gange  udi  Hast  hel 
kunsteligen  blev  forandret",  men  ligesom  det  foregaaende  Aar  .delte 
sig  Pladsen  midt  fra  hinanden"  da  Skuespillet  var  til  Ende,  og  bag- 
ved var  da  en  Grotte  med  Panoramamotiver  fra  Hof  jagterne  ogFrede- 

*)  Partikulærk.  Regnsk.  1699-1703,  bl.  a.  S.  167. 
')  Kbhvns  maanedl.  Post-Rytter  1701,  Oktbr. 
^  Samme  1702,  Oktbr. 


48 

riksborgs  Omegn,  „afskildret  inden  for  Glas";  endelig  aabenbaredes 
det  straalende  oplyste  Taffel,  der  havde  været  skjult  bag  et  stort  For- 
hæng^). Har  Theatrum  ved  saadanne  Lejligheder  været  primitivt,  har 
Rammen  om  Komedien  været  des  mere  prægtig,  og  Skuespillet  har, 
som  man  ser,  været  nøje  sammenknyttet  med  Taflet. 

Dronning  Louises  Fødselsdag  faldt  i  Eftersommeren  (28.  Aug.)  og 
fejredes  som  Regel  paa  Lystslottene  i  Hovedstadens  Omegn.  I  1702 
fandt  Festlighederne  Sted  paa  Gyldenlund,  med  Illumination  („Kunst- 
lysninger") baade  i  Skoven  og  paa  Søen  til  langt  ud  paa  Natten; 
der  var  opført  et  særligt  „Operahus"  (som  det  udtrykkelig  kaldes), 
hvor  Herskaberne  bivaanede  „et  vel  indrettet  Skuespil  og  Komødie"*). 
Overskou  forveksler  dette  interimistiske  Komediehus  i  den  lille  nord- 
sjællandske Lystskov  med  Operahuset  ved  Sofie  Amalienborg,  naar 
han  siger,  at  der  her  allerede  28.  Aug.  1702  blev  givet  Forestilling  af 
det  franske  Selskab').  I  1703  fejredes  Dagen  paa  Frederiksborg  Slot, 
hvor  Bartolomeo  Bernardi  efter  Aftentaflet  bragte  „Il  gige  fortunato" 
til  Opførelse  paa  et  „dertil  meget  kunstig  indrettet  Theatro  og  Skue- 
plads", hvis  Symbolum  var:  Pro  diis  meritis  et  pro  virtutibus  altis; 
ogsaa  her  hedder  det,  at  Skuepladsen  „udi  en  Hast  mange  Sinde  blev 
forandret",  saa  den  „snart  som  et  prægtigt  Gemak,  snart  som  en 
Skov  og  saa  videre  var  til  at  se"*). 

Imidlertid  var  det  nye  Operahus  ved  Sofie  Amalienborg,  hvortil 
Grundstenen  var  lagt  i  Efteraaret  1701,  bleven  færdigt  og  26.  Oktbr. 
1703,  paa  Prins  Carls  Fødselsdag,  spilledes  der  for  første  Gang**). 
Overskou,  og  efter  ham  andre  Forfattere,  meddeler,  at  det  indviedes 
med  Bernardis  nysnævnte  „divertimento  teatrale",  men  derom  forelig- 
ger i  Virkeligheden  intet,  skønt  det  i  og  for  sig  ikke  er  usandsyn- 
ligt®). Operahuset  var  tilgængeligt  for  Offentligheden,  men  Tilstrøm- 
ningen synes  til  at  begynde  med  ikke  at  have  været  stærk"').    At  der 

^)  Samme  1703,  Oktbr.  Her  er  ikke  Tale  om  en  Sceneordning  med 
to  Forhæng  som  den  ovenfor  Side  4 1  antydede,  men  om  et  tilfældigt  Arrange- 
ment.    Der  var   paa  dette  Tidspunkt  ikke   noget   fast  Theatrum  paa  Slottet. 

^)  Samme  1702,  Aug.,  jvfr.  Nystrøm,  Gentofte  Sogn,  240  ff.;  Partiku- 
lærk.    Regnsk.    1699-1703,  S.  215;    Riegels,   Fred.  IV,   1,  S.  85. 

')  Overskou  120. 

*)  Kbhvns  maanedl.  Post-Rytter  1703,  Aug.  Ravn  siger  urigtigt  (Musik- 
foren. 's  Festskr.  I,  21),  at  denne  Bernardis  første  Komposition  første  Gang 
opførtes  paa  Kbhvns  Slot,  Thrane  (anf.  Skrift,  S.  45)  ligeledes. 

^)  Samme  1703.  Oktbr.;  Bircherods  Dagbøger,  ved  Molbech,  S.  432. 
Om  Operahuset  se  iøvrigt  Architekten  IX,  navnlig  S.  283  ff . ;  et  Operahus 
var  allerede  planlagt  i  Kristian  V's  Tid. 

*)  Overskou  120  f. 

')  Den  nedenfor  omtalte  Anders  Gamborgs  Andragende  til  Kongen  af 
17.  Decbr.   1703  (trykt  i  Pers.  Tidsskr.  6.  R.  III,  71  f.). 

af  og  til  opførtes  Opera,  under  Medvirkning  af  fremmede  midlertidigt 
engagerede  Operister^),  og  at  det  nye  Hus  dertil  oprindelig  har  været 
bestemt,  er  rimeligt,  men  saa  vidt  man  kan  skønne  benyttedes  det 
hyppigere  af  de  franske  Aktører  til  Opførelse  af  Komedier.  „Opera- 
huset" blev  efterhaanden  blot  et  Navn. 

Hovedmassen  af  de  franske  Komedianters  Forestillinger  maa  indtil 
Pestens  Tid  være  givet  her,  ogsaa  Festspil  paa  Hoffets  Mærkedage.  I 
1708  fejredes  Kongens  Fødselsdag  paa  Rosenborg,  men  Komedien 
spilledes  paa  Operahuset,  hvorhen  Hoffet  begav  sig^).  Mærkeligt  er 
det,  at  der  ellers  høres  saa  lidt  om  denne  Skueplads,  der  efter  Tidens 
Forhold  maa  have  været  anselig,  og  at  den  kun  bestod  saa  kort;  maa- 
ske  er  Forklaringen,  at  Publikum  var  for  lille  og  for  lidet  interesseret 
til  at  holde  en  saadan  Kunstanstalt  paa  Fode,  selv  om  Kongen  var 
stærkt  interesseret  i  dens  Bestaaen,  maaske  ogsaa,  at  Hoffet,  til  hvis 
Adspredelse  den  nærmest  var  bestemt,  fandt  den  for  afsides  belig- 
gende. Da  Hoftruppens  Virksomhed  efter  Pesten  og  Felttoget  i  Nord- 
tyskland atter  var  kommet  i  sin  gamle  Gænge,  forlod  man  Opera- 
huset og  begyndte  at  give  Forestillinger  paa  Københavns  Slot.  hvor 
der  blev  bygget  et  Teater.  Ideen  var  undfanget  af  Kongen  paa  den 
italienske  Rejse  —  man  ser  det  af  hans  Skrivkalender,  hvori  staar 
noteret:  „Ein  Comedien-Sahl  bey  dem  grossen  Sahl  zu  bauen  mit  ein 
Teatrum",  thi  netop  saaledes  blev  det  indrettet").  I  Inventarieregn- 
skaberne  omtales  fra  1712  „Komedien"  paa  Slottet,  1713  nævnes  Kron- 
prinsens Loge,  1716  Kongens,  som  dette  Aar  blev  omtrukket  med  nyt 
forsølvet  Læder*).  Det  er  ikke  sandsynligt,  at  Slotsteatret  har  staaet 
aabent  for  alle,  men  det  er  heller  ikke  rimeligt,  at  Adgangen  altid  har 
været  begrænset  til  Hoffets  snævre  Kreds;  Franskmanden  Aubry  de  la 
Mottraye,  der  i  1720  var  paa  Gennemrejse  i  København,  var  saaledes 
til  Stede  ved  en  af  de  franske  Komedianters  Forestillinger^).  Opera- 
huset stod  ubenyttet  nogle  Aar  og  tømtes  efterhaanden;  forskellige 
Sager^  som  i  sin  Tid  var  ført  dertil  fra  Slottet,  flyttedes  tilbage  i  1714 
og  Resten  i  1717*).    Samme  Aar  paabegyndtes  en  Ombygning  og  1720 

^)  I  Foraaret  1703  fik  10  Operister  Rejsepenge  af  Kongen;  fire  af  dem 
led  Skibbrud  og  fik  Rejsepenge  for  anden  Gang  (Partikulærk.  Regnsk.  1699- 
1703,  S.  202,  205). 

'^)  Brock,  Hist.  Efterretn.  om  Rosenborg  II,   17. 

'i  Kongehusets  Arkiv,  Kong  Fred.  IV's  egenh.  Optegnl.  m.  m.  —  SmI.  Af- 
snittet om  den  materielle  Skueplads. 

*)  Kbhvns   Slots   Inventarieregnskab  1712-22,  S.  961  ff. 

^)  Voyages  du  Sr.  A.  de  la  Motraye  en  Europe,  Asie  et  Afrique  (La 
Haye  1727)  II,  448  f.  Riegels  (Fred.  d.  Fjerde  II,  424)  siger,  at  den  franske 
Trup  kun  sjælden  spillede  Komedie  uden  for  Hoffet  alene. 

")  Anførte  Inventarieregnsk.,  Bilag  Nr.  4.  —  Paa  Dronningens  Fødselsdag 

var  Kadetakademiet  indrettet  i  det  tidligere  Operahus.    Det  staar  som 
bekendt  endnu  i  en  noget  forandret  Skikkelse. 

Skal  man  forsøge  at  gøre  Rede  for  den  franske  Hoftrups  Repertoire, 
maa  det  erkendes,  at  vor  Viden  ogsaa  her  er  stærkt  begrænset.  Der 
findes  blandt  Fred.  Rostgaards  Papirer  et  Epigram  i  latinske  Distika^), 
nedskrevet  „eodem  die,  quo  prima  vice  in  Magno  Theatro  Regio  repræ- 
sentatio  facta  est".  I  Aarstallet  mangler  det  sidste  Ciffer,  men  da 
Epigrammet  er  fra  Aarhundredets  første  Decennium,  tør  man  gaa  ud 
fra,  at  det  er  Operahusets  Opbygning  og  Indvielse,  der  har  inspireret 
Digteren.    Det  lyder: 

Dania  Cornelios  nullos,  nullosque  Racinos 

Agnovit,  risus  nec,  Moliere,  tuos. 
Nempe  parum  prodest  nullo  edere  scripta  legente, 

Et  quos  nulla  probent  Amphitheatra  jocos. 
Sed  nova  jam  surgunt  Friderico  dante  Theatra 

Vatibus  accedet  hoc  quoque  Rege  calor*). 

Dette  Epigram  giver  dog  ingen  overraskende  Oplysninger.  At  den 
franske  Klassicismes  Heroer,  og  fremfor  alle  Moliere,  har  behersket 
Komedianttruppens  Repertoire,  er  paa  Forhaand  givet,  ogsaa  at  dømme 
efter  de  oversatte  franske  Stykker,  der  senere  kom  frem  paa  den  dan- 
ske Skueplads.  Vi  ved,  at  „Amphitryon"  opførtes  i  1703  paa  Prins 
Carls  Fødselsdag  (26.  Oktbr.),  da  der  til  Aktøren  du  Buisson  anskaffe- 
des en  skrammereret  Sosie-Dragt,  og  i  1716,  da  Teatermesteren  Capion 
kostede  6  Rdr.  paa  „Maskiner"  til  denne  Komedie');  „Le  Festin  de 
pierre",  Moliéres  Don  Juan,  ageredes,  uvist  hvor,  en  Onsdag  den  1. 
Decbr.,  hvilket  efter  Ugedagen  baade  kan  være  1700,  1706  og  1717*); 
Pierre  Corneilles  Tragedie  „Rodogune"  vides  at  være  spillet  en  Fre- 
dag den  21.  Januar,  men  Aaret  kan  heller  ikke  her  bestemmes;  det 
kan  være  1701,  1707  og  1718^).    Dancourt  og  Legrand  har  maaske 

1716  spilledes  italiensk  Opera  (Danske  Saml.  III,  32,  og  Werlauff  323, 
Note  30),  men  Forestillingen  har  snarest  fundet  Sted  paa  Slottet. 

')  Rostgaardske  Saml.  Fol.  151  a  (UBK). 

*)  Indholdet  er  dette:  Danmark  har  aldrig  kendt  nogen  Corneille  eller 
Racine  og  ikke  dine  Lystspil,  Moliere.  Thi  lidet  hjælper  det  at  udgive 
Skrifter,  naar  ingen  læser  dem,  og  spøgefulde  Komedier,  som  ingen  Scene 
spiller.  Men  nu  rejser  der  sig  en  ny  Skueplads,  skænket  af  Frederik, 
og  Interessen  for  Digterne  vil  komme  under  denne  Konges  Regering. 

')  Hof-  og  Civiletatens  Afregnings-  og  Assignationsprot.  0,261,  EE,  414. 

*)  Plakat  i  KBK  („Le  Festin  de  Pierre,  Comedie  en  Machine,  ornée  de 
Danses  &  de  Changemens  de  Theatre  que  les  Comediens  du  Roy  représentent 
aujourdhuy  Mercredi  premier  de  Decembre",  med  Aktudtog  paa  Tysk).  At 
det  er  Moliéres  Stykke,  fremgaar  af  Udtoget. 

^)  Plakat  i  KBK  (Efterstykket  var:  La  Tapisserie  Vivante  oder  Die  leben- 
dige Tapezerey,  „eine  neue  Comedie  auff  Italianische  Manier  mit  vielen 
Vorstellungen  gezieret"). 

ogsaa  været  repræsenteret  i  Truppens  Repertoire,  hvilket  Overskou  i 
al  Almindelighed  slutter  sig  til,  skønt  han  i  Virkeligheden  intet  har 
vidst  derom  ^);  Montaigu  kan  ved  sine  gentagne  Rejser  til  Paris  have 
lært  disse  noget  yngre  Autorers  Lystspil  at  kende  og  have  bragt  dem 
med  hjem.  Derimod  glemmer  Overskou  Regnard,  Moliéres  nærmeste 
Efterfølger,  hvis  Komedier  ganske  sikkert  er  gaaet  mangfoldige  Gange 
over  Scenen  herhjemme  før  Oprettelsen  af  den  danske  Skueplads,  hvor 
de  ogsaa  hyppigt  kom  frem.  Det  kan  konstateres,  at  „Le  Distrait"  er 
spillet  paa  Riddersalen  i  1703  til  Kongens  Fødselsdag  og  den  blev 
endnu  givet  paa  Slotsteatret  i  Januar  172P). 

Om  Truppens  Spillemaade  og  kunstneriske  Behandling  af  de  Styk- 
ker, den  tog  op,  foreligger  endnu  færre  Antydninger.  Næppe  har 
Montaigu,  som  Komediant  i  Tidens  Stil  og  som  den  Digter  han  var,  følt 
sig  altfor  stærkt  bunden  til  det  skrevne  Ord.  Ytringer  i  en  Indberetning 
til  Kongen  giver  Fingerpeg  i  den  Retning.  I  1705,  da  Truppen  efter 
Toubelles  Død  kun  bestod  af  fem  Aktører  og  fem  Aktricer,  skriver 
han,  at  „skønt  man  meget  vel  kan  spille  Komedie  med  fem  Mandfolk, 
er  der  dog  visse  Stykker,  som  vil  være  temmelig  defekte  (fort  de- 
fectueuses),  om  man  ikke  kompletterer  Truppen  i  det  mindste  med  een 
Komediant"')  —  hvad  man  imidlertid  ikke  fik  Lejlighed  til  i  Vinteren 
1705-6.  Det  tyder  unægtelig  paa,  at  Hoftruppen  hverken  har  været 
værre  eller  bedre  end  Datidens  andre  Komedianttrupper,  men  efter 
bedste  Evne  har  lempet  Stykkerne  efter  Forholdene,  som  de  nu  en 
Gang  var.  I  Mellemakten  indlagdes  Ballet-Divertissementer;  Danse- 
mester Henrich  Brinckman  blev  ansat  1710  netop  for  at  kunne  divertere 
Tilskuerne  med  Dans  medens  Komedianterne  klædte  sig  om*). 


DEN  TYSKE  KOMEDIE  I  FREDERIK  DEN  FJERDES  TID 

I  det  foregaaende  er  skildret  de  Ytringer  af  egentlig  dramatisk 
Scenekunst,  der  maa  antages  at  have  hørt  til  det  bedste,  som  i  Tiden 
indtil  Holberg  er  ydet  herhjemme.  Gennem  de  mange  Enkeltheder 
skimtes  Udviklingen:  Det  er  de  engelske  Komedianter,  der  lægger 
Grunden,  og  paa  den  bygger  de  tyske  og  hollandske  Trupper  videre; 

^)  Overskou  135. 

')  Kbhvns.  maanedl.  Post-Rytter  1703,  Oktbr.;  Gersdorffs  Dagbog  1721, 
14.  Jan.  —  Rosidors  Trup  i  Sverig  havde  paa  sit  Repertoire  bl.  a.  Moliére, 
Racine,  Corneille,  Regnard,  Pradon,  Dancourt  (Carl  Silfverstolpe,  Kållor  till 
Svenska  Teaterns  historia,  i  Framtiden  1877,  S.  286). 

^)  Danske  Assignationskontors  kgl.  Resol.  1705,  Nr.  73.  Urigtig  gen- 
givet hos  Overskou  (S.  267). 

*)  RA.  Rentek.  kbhvnske  Kontors  kgl.  Resol.  1710,  Nr.  364. 

af  de  første  som  af  de  sidste  faar  vi  de  fordelagtigst  bekendte  Repræ- 
sentanter herop;  disse  Vandretrupper  befæster  Interessen  for  Skuespil- 
kunsten, der  navnlig  i  Sofie  Amalies  Tid  giver  sig  Udslag  i  Hoffets 
Forlystelser,  og  endelig  finder  de  franske  Aktørtrupper  blivende  Sted 
i  Danmark  og  lægger  Beslag  paa  Teaterinteressen  i  de  toneangivende 
Kredse. 

Det  er  som  sagt  det  lødigste  —  efter  Tidens  Evne  og  Tidens 
Krav  —  og  det  mest  væsentlige  af  Datidens  aktørmæssige  Skuespil- 
kunst i  Danmark,  men  det  er  ikke  alt,  og  det  er  navnlig  ikke  den 
Kunst,  der  særlig  tog  Sigte  paa  de  bredere  Lag.  Indtil  et  vist  Tidspunkt 
kunde  Hoffet  og  Folket  mødes  i  fælles  Interesse  paa  disse  Omraader, 
nemlig  saa  længe  den  tyske  Komedie  var  fremherskende.  Da  det 
franske  Skuespil  fik  Overtaget,  maatte  Vejene  skilles.  Det  var  ikke 
blot  Sproget,  der  satte  Skel;  det  reflekterende  franske  Skuespil  med 
den  satiriske  Tendens  kunde  ikke  finde  den  samme  Forstaaelse  i  de 
brede  Lag  som  den  naivt  opfattede  og  raat  tilskaarne  tyske  Komedie. 

Saa  vidt  man  kan  skønne  (og  mange  faste  Holdepunkter  er  der 
ikke  for  et  saadant  Skøn)  stod  den  tyske  Komedie,  saaledes  som  den 
ageredes  i  Danmark  i  Frederik  den  Fjerdes  Dage,  paa  et  relativt  lavere 
Standpunkt  end  for  et  halvt  Aarhundrede  siden.  Næppe  fordi  den  i  sig 
selv  var  gaaet  tilbage,  skønt  Veltens  Død  (1692  ell.  93)  vel  nok  maatte 
betyde  Tilbagegang,  men  fordi  det  omgivende  Milieu  var  højnet  og 
Smagen  forbedret,  ikke  mindst  ved  de  franske  Komedianters  Virksom- 
hed. Desuden  fandt  anden  og  tredje  Rangs  Trupper,  hvis  Tal  i  Hjem- 
landet utvivlsomt  var  øget  med  Aarene,  vel  nok  hyppigere  end  før 
Vej  til  Danmark.  For  det  store  Folk  med  de  primitive  Begreber  om 
Scenekunst  var  de  slette  Komedianttrupper  ikke  mindre  velkomne  end 
de  gode. 

Repertoiret  var  i  Realiteten  det  samme  som  før,  de  samme  Haupt- 
aktioner,  de  samme  lavkomiske  og  farcemæssige  Nachspiel.  Men  alt 
synes  nu,  under  de  ændrede  Tidsforhold,  forgrovet  og  plumpt.  De  vul- 
gære dramatiske  Virkemidler  var  næppe  heller  bleven  færre  i  Tal,  hver- 
ken Blodet  og  Taarerne,  der  randt  i  Tragedien,  eller  de  gloende  Drager, 
der  krydsede  i  Luften^).    Der  er  liden  Grund  til   at  komme  nærmere 

^)  „Karl  der  zwolfte  vor  FriedrichshaH"  hører  i  Følge  sit  Emne  til 
denne  Periode.  Af  alle  Teaterhistorikere  fra  Overskou  og  Devrient  er  den 
anført  som  et  typisk  Eksempel  paa  en  tysk  Komedie,  men  om  det  er  ret- 
færdigt og  om  de  alle  har  været  saa  ringe,  skal  lades  usagt.  Af  yngre 
Haupt-  og  Staatsaktioner  er  det  en  af  de  faa  bevarede  nogenlunde  fuld- 
stændige Tekster  (mange  Scener  er  dog  blot  antydede).  Udgivet  af  Heinr. 
Lindner,  Dessau  1845  (findes  ikke  paa  vore  Biblioteker)  og  vidtløftig 
citeret  i  Prutz'  Vorlesungen  (S.  195  ff.).  Stykket  vides  ikke  at  være  opført 
i  Danmark. 

ind  paa  Enkeltheder  i  Spil  og  Udstyr,  som  dog  væsentlig  kun  er  kendt 
gennem  Satiren  over  den  tyske  Komedie.  Med  Sindsro  kan  forbigaas 
de  vel  kendte  Træk  af  de  tyske  Banders  indre  Liv  og  Forhold,  de  lavs- 
mæssige  Baand,  der  holdt  dem  sammen,  den  berømte  Scepteraktion, 
der  var  afgørende  for  Antagelse  som  Komediant,  og  Fløjlsbukserne, 
som  Novicen  maatte  være  i  Besiddelse  af  for  at  komme  i  Betragtning. 
Det  er  altsammen  meget  fornøjeligt  skildret  af  Ifflands  kaade  og  smi- 
dige Pen  og  med  Gridskhed  benyttet  baade  af  ældre  og  nyere  Teater- 
historikere. En  Del  sandt  er  der  vel  i  denne  Skildring,  men  ogsaa 
megen  Digt  og  forvrænget  Tradition,  nedskrevet  som  den  er  et  Hun- 
dredaar  efter  den  Tid,  vi  her  beskæftiger  os  med,  og  med  et  umis- 
kendeligt humoristisk  Svinge).  At  ogsaa  Holberg  overdriver,  naar  han 
skal  skildre  os  denne  Kunstart,  det  ligger  i  Sagens  Natur;  med  sit 
frodige  Lune  kunde  han  ikke  lade  være.  Det  er  for  saa  vidt  godt  det 
samme,  ellers  var  næppe  „Ulysses  von  Ithacia"  bleven  den  straalende 
Satire  over  tysk  Komedie,  som  den  i  Virkeligheden  er*). 

Der  var  gjort  flere  Forsøg  paa  at  skabe  et  regulerende  Midtpunkt 
for  Scenekunsten,  uden  at  disse  Bestræbelser  dog  havde  baaret  Frugt. 
Motivet  var,  som  det  synes,  virkelig  at  komme  bort  fra  Smagløsheden 
og  give  Publikum  en  Art  Garanti  for  Boniteten  af  den  Scenekunst, 
der  bød  sig  til  fals.  Allerede  Andreas  Wolf  fik  jo  i  sit  Privilegium 
udtrykkelig  Paalæg  om  ikke  at  bringe  noget  frem,  der  var  gement  eller 
ordinært,  og  en  noget  lignende  Fordring  stilledes  til  Nicolaus  L6cke, 
en  iøvrigt  ukendt  Person,  der  havde  samlet  en  Bande  Komedianter  i 
Hamborg  og  1680  fik  kgl.  Privilegium  paa  at  agere  i  Kongens  Riger 
og  Lande,  saaledes  at  ingen  andre  Komedianter  kunde  komme  ham 
paa  tvers;  men  saa  skulde  han  ogsaa  være  betænkt  paa  at  skaffe 
skikkelige  (d.  v.  s.  vel  egnede)  og  uberygtede  Personer.  Saaledes  hed 
det  i  den  udfærdigede  Bevilling,  men  i  Konceptet  var  Kancelliets  Tanke 
nærmere  præciseret,  idet  der  oprindelig  havde  staaet,  at  han  skulde 
„tiltænkt  være  skikkelige  Folk,  vel  udmonterede,  derpaa  [nemlig  paa 
sin  Skueplads]  at  holde,  og  ikke  nogen  gemene,  mens  altid  nye  og 
rareKomødier  og  Inventioner  at  anrette"").   Man  læser  mellem  Linjerne, 

^)  A.  W.  Iffland,  Almanach  furs  Theater  1807,  S.  139  ff. 

^)  Paludan,  der  ud  fra  Ulysses  drager  Slutninger  om  den  tyske  Komedies 
Stil  og  Sprog  (Hist.  Tidsskr.  6.  R,  II,  54),  vælger  sine  Eksempler  med 
Omhu ;  de  er  snarest  lidt  for  litterært  formede  til  at  kunne  høre  hjemme 
i  den  virkelige  tyske  Komedie.  Men  Overdrivelser  vil  lige  saa  let  kunne 
paavises.     Overdrivelsen  er  jo  netop  Parodiens  Kendemærke. 

^)  Sjæll.  aabne  Breve  1680,  Nr.  379  (Koncept);  Løches  Privilegium 
trykt  (efter  Registranten)  i  K.D.  VI,  751,  hans  Andragende  til  Kongen  hos 
Overskou  (S.  265).  Han  er  næppe  identisk  med  den  Auditør  Nicolaus 
Locke,  som  Werlauff  nævner  (S.  503). 

at  Landet  allerede  paa  hin  Tid  gennemstrejfedes  af  daarligt  instruerede 
og  slet  kostumerede  Komedianter  med  et  usselt  Repertoire,  dramatiske 
Landevejsrøvere  og  Vagabonder,  som  Byernes  Øvrighed,  der  alminde- 
ligvis udstedte  Spilletilladelsen,  ikke  forstod  at  værge  sig  mod.  Men 
det  hele  kom  ikke  til  at  betyde  noget,  da  Locke  end  ikke  indløste  sit 
Privilegium^).  Heller  ikke  den  sachsiske  Komediant  Joh.  Aug.  UhHch, 
der  i  Marts  1705  anholdt  om  Privilegium  som  Stads-Komediant  i  Kø- 
benhavn, hvor  han  agtede  at  nedsætte  sig  med  Kone  og  Børn,  har 
efterladt  sig  paaviselige  Spor  af  udøvende  dramatisk  Virksomhed  — 
og  han  paastod  dog  at  have  en  „Bande  vel  øvede  Personer,  gode 
Klæder  og  ny  Komedier"^). 

Ud  fra  de  samme  regulerende  Bestræbelser  var  det,  at  Anders 
Gamborg  1706  fik  et  lignende  Privilegium,  og  i  dette  Tilfælde  blev 
den  kunstneriske  Garanti,  der  tilsigtedes,  i  hvert  Fald  for  en  Tid  effek- 
tiv. Anders  Gamborg  var  i  Modsætning  til  alle  andre,  der  tidligere 
herhjemme  havde  haft  at  gøre  med  den  aktørmæssige  Scenekunst, 
indfødt  og  hørte  til  en  anset  københavnsk  Borgerslægt').  Komediant 
var  han  ikke  selv,  han  var  blot  Mellemmand,  dramatisk  Fødselshjæl- 
per ligesom  Andreas  Wolf.  Forskellige  Embeder  og  Bestillinger  havde 
han  søgt,  men  uden  Held,  og  var  i  det  hele  et  Stykke  af  en  Projekt- 
mager*). Sin  Interesse  for  Teatret  lagde  han  for  Dagen  ved  at  ind- 
give Forslag  til  en  „Maskine"  ved  Operahuset,  endnu  før  det  var 
færdigt,  og  saa  vidt  man  kan  forstaa,  blev  der  ogsaa  gjort  Brug  af 
hans  Hjælp.  Siden  gik  han  videre  paa  denne  Vej.  Kort  efter  Opera- 
husets Aabning  foreslog  han  Kongen  at  lade  ham  gøre  en  Rejse  til 
Udlandet  for  yderligere  at  studere  Teaterteknikken  og  siden  komme  i 
Tjeneste  ved  Teatret  for  at  der  kunde  være  en  Betjent  til  at  tage  Vare  paa 
Garderobe  og  hvad  der  ellers  anskaffedes;  „thi  dersom  det  havde  vaaren 
sanket  og  forvaret",  skrev  han,  „som  Eders  Kongl.  [Majestæt]  udi  nogle 
Aar  allernaadigst  haver  bekostet  af  Klæder,  Theatra  og  andet,  kunde 
Eders  Kongl.  Majestæt  haft  et  temmelig  Opera  i  Stand,  thi  i  Aar  [1703J 
alene  haver  Eders  Majestæt  allernaadigst  ladet  bekoste  Klæder  for 
Komødianterne  over  for  1600  Rdr.  og  ikke  een  Klædning  til  gode  rede". 
Imidlertid  fandt  Kongen  det  ikke  i  Øjeblikket  fornødent  at  antage  en 

^)  Vedtegning  i  Sjæll.  Reg.  anf.  Aar  og  Nr. 

2)  DK.  Supplikprot.  1705  Jan.-Marts,  Nr.  365,  og  Kancelliprot.  paa 
tilsvarende  Sted.  Det  maa  være  en  Fejl,  naar  Werlauff  (S.  292)  siger,  at 
han  søgte  Privilegiet  i  Marts  1695,  et  Aarstal,  der  gaar  igen  mange  andre 
Steder.    Om  Uhiich  se  iøvrigt  Bolte,  Das  Danziger  Theater,  S.  137,  152. 

»)  Oluf  Nielsen,  Kjbhvns  Hist.  V,  327,  509,  Carl  Bruun,  Kjøbenhavn 
II,  67. 

*)  Werlauff  293. 

særlig  Betjent  til  denne  Bestilling.  Snart  efter  indrettedes  dog  et 
Kostumekammer  paa  Operahuset  og  der  ansattes  en  Teatermester,  men 
Gamborg  blev  det  ikke^). 

Skønt  han  saaledes  heller  ikke  denne  Gang  havde  Heldet  med  sig, 
belønnedes  dog  omsider  hans  Standhaftighed.  Under  Paaskud  af  at 
lægge  en  Hæmsko  paa  de  fremmede  Bander  af  Komedianter  og  Mario- 
netspillere, der  jævnlig  kom  til  Hovedstaden,  bad  han  1706  om  et 
Privilegium,  hvorved  han  kunde  regulere  Tilførslen  af  scenisk  Kunst, 
saaledes  at  kun  de  Trupper,  han  antog,  fik  Adgang  til  at  agere;  han 
haabede  det  skulde  blive  Kongen  „til  Fornøjelse"  og  Staden  „til  Orna- 
ment"^). Forslaget  faldt  i  god  Jord,  skønt  det  betød  et  Indgreb  i 
Magistratens  Ret;  Privilegiet  fik  han  (4.  Decbr.  1706)  og  til  dette 
knyttedes  den  udtrykkelige  Betingelse,  at  han  skulde  „forskrive  saa- 
danne  Personer,  som  med  deres  Spil  gemene  Mand  kan  fornøje"). 
Kongen  havde  saaledes  ogsaa  sørget  for  det  bredere  Publikums  dra- 
matiske Opdragelse,  og  at  Gamborg  benyttede  sin  Bevilling,  det  er 
sikkert  —  men  i  hvor  stor  Udstrækning,  er  umuligt  at  afgøre*).  Efter 
Pestaaret  1711,  der  paa  flere  Maader  sætter  Skel  i  denne  Tids  Teater- 
historie, hører  man  i  hvert  Fald  ikke  mere  til  ham. 

Ind  i  det  attende  Aarhundrede  benyttedes  den  store  Sal  paa  Sta- 
dens Raadhus  til  Skueplads  for  de  fremmede  Trupper;  endnu  1708 
kaldes  den  i  Regnskaberne  „Komediantsalen",  men  Navnet  forsvinder 
efter  at  Politi-  og  Kommercekollegiet  i  dette  Aar  er  flyttet  ind  paa 
Raadhuset  og  har  faaet  Lokaler  indrettet  i  en  Del  af  det  store  Rum^). 
Ellers  tog  de  mere  ansete  Trupper  deres  Tilflugt  til  Bryggernes  Lavs- 
hus,  de  mindre  ansete  til  Skrædernes,  der  allerede  i  Kristian  den  Fem- 
tes Tid  var  benyttet  af  de  franske  Komedianter").  Begge  disse  Lavs- 
huse  gik  til  Grunde  i  den  store  Ildebrand  1728  og  der  kendes  intet 
til  deres  Indretning  før  den  Tid.  Bryggernes  Lavshus,  der  senere  var 
det  største  og  smukkeste  i  Byen,  indtog  det  østre  Hjørne  af  Skinder- 
gade og  Klosterstræde;  det  opførtes  atter  efter  Branden  og  var  en  mæg- 
tig Bygning,  der  ud  mod  Klosterstræde  laa  langt  tilbage  fra  Gadelinjen 
og  kun  havde  en  lille  Stump  Facade  mod  Skindergade.   Endnu  i  sidste 

^)  RA.  Supplikker  til  Rentekammerets  kgl.  Resol.  1704,  Nr.  41  (trykt  i 
Pers.  Tidsskr.  6.  R.  III,  71  f.)  og  Kammerkollegiets  Protokol  (Ekstraktprot.) 
1704,  Nr.  41;  Hof-  og  Civiletat.  Afregn.-  og  Assignationsprot.  0  260. 

2)  DK.  Supplikprot.  1706,  April-Septbr.,  Nr.  687. 

")  Sjæll.  aabne  Breve  1706,  Nr.  198.  Privilegiet  trykt  i  Hesperus  V, 
441,  hos  Overskou  (S.  124)  og  i  K.D.  VII,  790. 

*)  Ogsaa  Werlauff  (S.  293)  misforstaar  Gamborgs  Opgave;  det  var  ikke 
Meningen,  at  han  skulde  sætte  sig  i  Spidsen  for  en  indkaldt  Trup. 

^)  RSA.  Kbhvns  Kæmnerregnskaber. 

*)  Sml.  Side  40. 

Halvdel  af  det  attende  Aarhundrede  brugtes  Lavssalen  jævnlig  til  Kon- 
certer. Skrædernes  Lavshus  var  næppe  mindre  anseligt.  Det  laa  i  Bro- 
læggerstræde, paa  Hjørnet  af  Endeløsstrædet,  der  før  1728  var  en  cul  de 
sac,  som  skar  sig  ind  i  Gadens  nordre  Side,  men  senere  i  en  Vinkel 
førtes  igennem  til  Knabrostræde  og  helt  forsvandt  efter  Branden  1795. 
Lavshuset  var  en  Bindingsværksbygning,  den  længste  i  Brolægger- 
strædet, og  maaske  var  det  her,  der  var  „en  Vinkande  til  Skilt  og  en 
Harlekin  afmalet  udi  Gangen"^).  Efter  1728  rejste  der  sig  tre  mindre 
Privathuse  paa  den  gamle  Grund  ^). 

Endnu  i  Aarhundredets  første  Tiaar  fremførtes  den  tyske  Komedie 
af  og  til  af  de  gode  gamle  Trupper,  der  havde  et  grundfæstet  Ry  paa 
sig.  Ved  Hoffet  var  der  tyske  Komedianter  i  Decbr.  1701  og  i  April 
1703  samt  nederlandske  Komedianter  i  Marts  1704.  Hollænderne  fik 
et  betydeligt  Gratiale,  men  blev  dog  ikke  takseret  fuldt  saa  højt  som  en 
Luftspringer  og  hans  Folk  i  1703').  Det  var  uden  Tvivl  Jacob  van  Rijn- 
dorps  Bande,  som  paa  Kongens  Fødselsdag  1703  under  Festspillene  paa 
Riddersalen  havde  ageret  en  „rar  Komedie"  med  indlagte  „artige  Danse"*). 
Rijndorp^  havde  seiv  forfattet  dette  „Glædespil",  der  bar  Titlen  „De 
blijde  geboortedag  van  Fredrik  de  Vierde,  Koning  der  Dennen"^). 

Ogsaa  Veltens  gamle  Bande,  som  Enken  i  en  Række  Aar  efter 
Mandens  Død  drog  om  med,  og  de  deraf  senere  udskilte  Trupper, 
Denners  og  Spiegelbergs,  søgte  til  Danmark.  Selv  tyske  Teaterhisto- 
rikere er  dog  saa  lidt  paa  det  rene  med  Udviklingen  i  disse  Vandre- 
truppers  Makkerskab,  at  det  bliver  tvivlsomt,  om  det  paa  et  vist  Tids- 
punkt er  denne  eller  hin  Trup,  vi  har  for  os.  En  af  dem  spillede  i 
Ribe  „Der  verirrte  Liebes-Stand  oder  der  durchlauchtige  Bauer",  der, 
at  dømme  efter  Udtoget  i  en  bevaret  Plakat^),  var  en  typisk  tysk  Ko- 
medie, dannet  over  et  spansk  eller  italiensk  Emne.  Af  Prologen  frem- 
gaar  det,  at  Skuepladsen  var  Ribe  Katedralskole');  Forestillingen  maa 

')  Hekseri  ell.  Blind  Allarm  3.  Akt  7.  Se. 

^)  Groves.  72  og  98;  RSA.  Matrikul  1755,  Frimands  Kvarter  (gi.)  Nr.  78 
og  Snarens  Kvarter  (gi.)  Nr.  117;  sml.  Werlauff  295  f. 

^)  Partikulærk.  Regnskab. 

*)  Kbhvns  maanedl.  Post-Rytter  1703,  Oktbr. 

^)  Hellwald,  Geschichte  des  hollåndischen  Theaters,  Rotterdam  1874,  S.  77. 

*)  Denne  Plakat  og  fire  andre,  der  er  benyttet  i  det  følgende,  findes  i 
KBK  (Danske  Katal.  34^,  460).  De  er  delvis  trykt  af  Werlauff  (S.  292  ff.) 
og  fuldstændigt  af  J.  Paludan  i  hans  Afhandling:  Deutsche  Wandertnippen 
in  Danemark  i  Zeitschr.  fur  deutsche  Philologie  XXV  (1893),  313  ff. 

')  Hier  wo  Apollo  wohnt,  wo  seine  Musen-Kinder  |  In  grofier  Menge 
sind;  wo  mancher  Kunst-Erfinder  |  Der  Griechen  Wissenschafft  mit  Fleifi 
und  Muhe  lehrt,  |  Wo  man  ^ie  Ziehrlichkeit  der  Romer  Sprache  hort;  |  Da 
treibt  uns  unsre  Pflicht  so  etwas  auff  zuffihren,  |  Dafi  unsre  Buhne  wird 
mit  lauter  Schonheit  zieren.  |  Etc.  —  Prologen  undertegnet  L.  A.  D. 

have  fundet  Sted  mellem  Aarene  1698-1707  og  kan  enten  være  givet 
af  Leonhard  Andreas  Denners  Trup  eller  af  Mad.  Veltens,  hvortil  Den- 
ner  ogsaa  oprindelig  hørte.  Komedien  er  iøvrigt  dediceret  og  præsen- 
teret Stiftamtmand  Hans  Schack  og  har  sandsynligvis  været  hvad  de 
tyske  Bandeprincipaler  kaldte  en  „Ratskomedie",  en  Forestilling,  hvor- 
med man  oprindelig  gav  en  Prøve  paa  Indholdet,  men  senere  blot 
hyldede  Borgmestre  og  Raad  i  den  By,  hvor  man  midlertidig  slog 
sig  ned  —  i  dette  Tilfælde  altsaa  Stedets  øverste  lokale  Myndighed^). 
Mad.  Veltens  Trup  skal  have  været  i  København  1703'),  hvilket 
er  rimeligt  nok,  da'  tyske  Komedianter,  som  nys  nævnt,  gav  Fore- 
stillinger ved  Hoffet  i  dette  Aar.  De  „kgl.  polske  og  kurfyrstelig 
sachsiske  Hofkomedianter",  som  i  Novbr.,  formodentlig  1707,  spillede 
Hauptaktionen  „Statua  oder  die  in  ein  marmorsteinernes  Bild  verliebte 
Princeszin  Adamira",  en  Bearbejdelse  efter  Italieneren  Giacinto  Cicog- 
nini,  samt  Nachspielet  „Pickelherings  doppelte  Heyrath"  paa  Brygger- 
nes Lavshus,  maa  efter  Truppens  Navn  at  dømme  ogsaa  være  Veltens 
gamle  Bande.  Mod  Slutningen  af  Aaret  1708  gav  Christian  Spiegel- 
berg Forestillinger  i  København  „med  en  fortræffelig  Bande  Komødi- 
anter,  hvis  Lige  aldrig  før  har  været  her  i  Staden";  en  anden  tysk 
Bande  var  allerede  i  Virksomhed,  men  ved  (3amborgs  Mellemkomst 
kom  et  Samarbejde  i  Stand.  Christian  Spiegelberg  var  altsaa  paa 
dette  Tidspunkt  selvstændig  Principal,  og  i  Sommeren  1709  befin- 
der han  sig  atter  i  den  danske  Hovedstad  „med  sin  egen  havende 
Bande"  ^).  Naturligt  maa  det  derfor  være  at  henføre  til  Vinteren  1708-9 
den  noksom  bekendte  Tildragelse,  da  Truppens  Aktricer  paa  en  Slæde- 
rejse over  Isen  fik  Forfrysninger  i  Fødderne  og  den  unge  Jomfru  Den- 
ner.  Spiegelbergs  senere  Hustru,  mistede  begge  sine  Stortæer,  saa  hun 
i  den  nærmeste  Tid  derefter  maatte  agere  siddende.  Denne  Vinter 
var  netop  usædvanlig  streng  og  Frosten  saa  haard,  at  der  over  Bæl- 
terne og  Sundet  kunde  føres  de  tungeste  Læs*).  Den  Spiegelbergske 
Trup,"  der  opholdt  sig  i  København,  vilde  i  Fasten  til  en  By,  der  laa 
fire  Mil  søværts  derfra,  sandsynligvis  i  Skaane,  men  man  for  vild, 
blindet  af  Snemasserne,  og  naaede  om  Aftenen  tilbage  til  Udgangs- 
punktet^). 

^)  Sml.  Schmids  Chronologie  des  deutschen  Theaters,  udg.  af  Paul  Leg- 
band (Berlin  1902),  S.  25,  og  Creizenach,  Gesch.  des  neueren  Dramas  III,  73. 

^)  Paludan,  anf.  Afhandl.,  S.  317,  Note  7. 

^)  DK.  Supplikprot.  1708  II,  Nr.  452.  Det  fremgaar  heraf,  at  Spiegel- 
berg var  Principal  før  1710  (sml.  Overskou  127).  —  Den  Spiegelberg,  der 
døde  i  Bergen  1732,  hed  ogsaa  Christian,  ikke  Johan  (Huitfeldt,  Christiania 
Theaterhist.,  S.  41);  maaske  dog  Joh.  og  Chr.  Spiegelberg  er  den  samme 
Person  (se  Legbands  Udg.  af  Schmids  Chronologie,  S.  244  f.). 

*)  Suhms  Nye  Saml.  II,  7. 

^)  Denne  eventyrlige  Hændelse,  der  i  Realiteten  ikke   har  stor  historisk 

Disse  tyske  Trupper,  der  havde  stort  Ry  og  grundlagde  den  tyske 
Skuespilkunst,  synes  efterhaanden  at  være  indtruffet  sjældnere  og  blev 
tilsidst  helt  borte.  Den  berømte  Carolina  Neuber,  der  med  sin  Mand 
sluttede  sig  til  Spiegelbergs  Bande  i  Aarhundredets  andet  Tiaar  og 
senere  dannede  egen  Trup,  vides  ikke  at  have  spillet  Komedie  i  Dan- 
mark saa  lidt  som  den  Elenson-Haack'ske,  der  ogsaa  havde  godt  Lov 
paa  sig.  Det  er  lidet  rimeligt,  at  disse  fremragende  Komedianttruppers 
Besøg  skulde  være  gaaet  sporløst  hen.  Til  Gengæld  kom  der  andre, 
langt  ringere  paa  Straa,  og  navnlig  i  Provinsen  stod  det  slet  til  med 
den  udøvende,  dramatiske  Kunst.  Okulister  og  Empirici,  der  brækkede 
Tænder  ud  paa  Folk,  opererede  for  Brok  og  Stær  og  solgte  alskens 
Arkana,  slog  hyppig  deres  Theatrum  op  paa  Smaakøbstadens  Torv  for 
at  lokke  Kunder  til  ved  Komediantspil  og  Pickelherings-Løjer.  Ganske 
vist  var  det  dem  forbudt  at  falholde  Apotekervarer,  enten  det  var 
simplicia  eller  composita^),  men  Loven  blev  næppe  saa  nøje  over- 
holdt 

Omrejsende  Kirurger  var  en  ældgammel  Kulturtype.  Den  franske 
Jonglør  Rutebeuf  fra  Midten  af  det  trettende  Aarhundrede  skildrer  i  en 
satirisk  Monolog  en  saadan  „Stærstikker"  og  „Tandtrækker",  der  rej- 
ser rundt  til  Markederne  paa  sit  ÆseP).  I  det  syttende  og  attende 
Aarhundrede  var  denne  Type  endnu  i  Flor  i  de  tyske  Stater.  Forsynet 
med  Privilegier  af  Kejseren  og  Kurfyrsterne  drog  den  vandrende  Kirurg 
og  Mirakeldoktor  om  fra  Marked  til  Marked,  opererede  blinde,  kurerede 
for  Kræft  og  Blæresten  og  solgte  mystiske  Lægemidler,  bl.  a.  Theriak; 
jævnlig  laa  han  i  Strid  med  de  stedlige  Apotekere,  som  han  gik  i 
Næringen.  En  tysk  Familie  von  Sytphen,  der  førte  Adelsvaaben  og 
fra  hvilken  rimeligvis  de  danske  Baroner  Zytphen-Adeler  har  deres  Ud- 
spring, var  gennem  flere  Slægtled  privilegerede  omrejsende  Kirurger  — 
Oculisten,   Stein-   und   Bruchschneider  samt  Leib-  und  Wund-Aerzte. 

Interesse,  er  oprindelig  fortalt  paa  modstridende  Maade  af  de  gamle  tyske 
Teaterhistorikere  Lowen  og  Schmid  og  er  gengivet  af  en  Mængde  nyere 
Skribenter.  Devrient  (Geschichte  der  deutschen  Schauspielkunst  I,  344)  og 
Overskou  (127)  er  helt  fabelagtige  i  deres  Stedsangivelser.  Schmids  Ud- 
giver Paul  Legband  (S.  245)  og  Karl  Mantzius  (De  store  Skuespilleres  Aar- 
hundrede, 26  f.)  anser  Schmids  Version  for  den  troværdigste,  hvilket  den 
sikkert  ogsaa  er.  Overalt  tidsfæstes  Begivenheden  til  Fasten  1710,  hvad 
der  allerede  af  den  Grund  er  usandsynligt,  at  Skaane  (og  andet  Rejsemaal 
kan  der  ikke  godt  være  Tale  om)  paa  dette  Tidspunkt  var  oversvømmet  af 
en  dansk  Hær,  som  først  rømmede  Landet  efter  Slaget  ved  Helsingborg  den 
10.  Marts.  Vinteren  1709-10  var  ogsaa  mild,  Isforholdene  lagde  ingen  Hin- 
dringer i  Vejen  for  Flaadetransporterne  (sml.  Bidrag  til  den  store  nordiske 
Krigs  Hist.  II,  354,  Note  4). 

')  Forordn.  4.  Decbr.   1672,  Art.  30. 

^)  J.  P.  Jacobsen,  Det  komiske  Drama,  S.  49  f. 

Stephan  Sytphen  (1601-66),  der  sammen  med  en  Broder  paa  Tredive- 
aarskrigens  Tid  fik  Adelskabet  bekræftet,  drog  i  en  Menneskealder 
rundt  paa  Professionen  i  det  romerske  Rige,  i  Bohmen,  Ungarn,  Kroa- 
tien, Sverig,  Polen,  Danmark  og  Vallakiet  samt  i  andre  fjerne  Lande, 
som  det  hedder  i  en  Ligprædiken  over  ham.  Han  var  vel  udstyret, 
thi  da  han  1636  sammen  med  en  anden  Okulist  af  samme  Slægt  blev 
overfaldet  paa  Landevejen  af  femten  Ryttere,  bortførte  Røverne  et 
Bytte  af  ni  skønne  Heste.  Vogn,  Guld  og  3000  Thaier  i  Penge. 
Det  var  altsaa  baade  ansete  og  velstaaende  Folk,  og  der  forlyder  intet 
om,  at  de  havde  nødigt  at  bruge  Komediespil  for  at  trække  Kunder 
til.    Skønt  —  maaske  har  det  netop  hørt  til  Næringen^). 

Andre,  der  ogsaa  drog  om  med  et  rigt  Udstyr  og  nød  en  vis,  om- 
end  noget  betinget  Anseelse,  forsmaaede  det  i  al  Fald  ikke.  Bl.  a. 
ikke  Italieneren  Sebastiano  di  Scio,  der  baade  gav  Komedier,  Balletter 
og  Marionetspil,  og  som  ganske  ødelagde  Forretningerne  for  den  Vel- 
tenske  Trup,  da  den  i  Begyndelsen  af  1690eme  søgte  til  Berlin^).  Baade 
før  og  senere  dukker  denne  Italiener  op  hos  os.  I  1695  andrager  han 
Kongen  om  at  maatte  forhandle  sine  Medikamenter  i  Riget,  og  det 
medicinske  Fakultet,  der  blev  spurgt  til  Raads,  mente,  at  de  i  hvert 
Fald  ikke  kunde  skade.  Han  kalder  sig  Sebastiano  di  Scio  deto  Harle- 
kino,  har  allerede  været  her  1688  og  søgt  at  blive  Hof  destillatør  — 
selv  Dronningen  har  konsulteret  ham^).  Alene  disse  Lægemidlers 
Navne,  saaledes  Balsamo  sympatico,  Elixir  proprietatis  philosophicum, 
Balsamo  per  forteficatione  de  nervi  og  Spiritus  antipodagricus,  maatte 
sætte  Fantasien  i  gavnlig  Bevægelse  og  drive  paa  Helbredelsen  af  de 
Onder,  de  var  bestemt  for.  Ganske  vist  glemte  Scio  at  indløse  sit  Privi- 
legium*), hvilket  dog  næppe  forhindrer,  at  han  kan  have  drevet  sin 
Medicinalhandel  og  sit  Komediespil  i  Landets  Købstæder.  I  1696 
træffes  han  i  Sverige).  Ogsaa  ved  Frederik  den  Fjerdes  Hof  maa  han 
have  virket  en  Tid,  thi  da  han  i  Maj  1702  efter  et  nyt  Ophold  i  Dan- 
mark drog  til  andre  Egne  for  at  agere  og  sælge  secreta  medica,  og  i 
den  Anledning  forsynedes  med  kongeligt  Pas,  kaldes  han  „Aulæ  nostræ 

^)  Pers.  Tidsskr.  5.  R.  III,  54  ff.,  og  Mitteilungen  des  Freiberger  Alter- 
tumsvereiiis  1903;  desuden:  Hauptstaatsarchiv  i  Dresden,  Loc.  8857  Justitien- 
Sachen  Anno  1623  og  Loc.  10024  Oculisten-Privilegia,  samt  Stadtarchiv 
smstds.,  Acta  der  alhiesigen  privilegirten  Apothekere  contra  die  fremb- 
den  Årtzte. 

^)  A.  E.  Brachvogel,  Geschichte  des  Konigl.  Theaters  zu  Berlin  (1877) 
I,  47  ff.     Scio  var  ogsaa  i  Berlin  1701  og  de  nærmest  følgende  Aar. 

*)  Sjæll.  Miss.  1695,  Nr.  107;  Sjæll.  aabne  Breve  1688,  Nr.  242;  Over- 
kammerjunkerens  Regnsk.,  ved  Marquard,  S.  453  m.  fl.  St.  (han  kaldes  her 
,den  italienske  Harlekin");  Pers.  Tidsskr.  7.  R.  III,  59  f. 

*)  Sjæll.  aabne  Breve  1605,  Nr.  84,  jvfr.  Patenten  1695,  21.  Maj. 

^)  Carl  Silfverstolpe  i  Framtiden  1877,  S.  143. 

comoedus  ad  tempus".  Medens  Veltens  Trup  kun  kunde  mønstre 
fjorten  Scenekunstnere,  rejste  denne  Medicinal-Komediant  med  et  Følge 
af  24  Personer  og  havde  Heste  med^). 

Vor  hjemlige  Salomon  Paulsen  von  Qvoten  er  en  Affødning, 
i  beskeden  Maalestok,  af  disse  fremmede  „Empirici".  Sandsynligvis 
er  han  selv  Udlænding,  formodentlig  en  Tysker,  der  er  kommen  her- 
ind som  geworben  Soldat;  hans  Navn  tyder  derpaa,  man  finder  mange 
andre  af  samme  ejendommelige  Klangfarve  i  bevarede  Ruller  over  de 
hvervede  Tropper.  Selv  fortæller  han  som  bekendt,  at  han  stod  otte 
Aar  ved  Garden  til  Fods.  Nogle  heldigt  udførte  Operationer,  som 
Magistraterne  i  Aarhus  og  Horsens  gav  ham  Attest  paa,  førte  til,  at 
han  opnaaede  et  kgl.  Privilegium  (af  31.  Jan.  1716)  som  Okulist,  Sten- 
og  Broksnider  samt  Tandbrækker.  Han  vilde  være  privilegeret  Kome- 
diant tillige,  men  blev  det  ikke,  skønt  Ageringen  utvivlsomt  var  det 
centrale  i  hans  Virksomhed^),  Men  ogsaa  uden  denne  Eneret  kunde 
han  give  dramatiske  Forestillinger,  naar  blot  den  stedlige  Øvrighed 
indvilgede  deri.  Allerede  for  flere  Aar  tilbage  havde  han  produceret 
sit  italienske  Marionetteater  i  Hovedstaden,  men  da  Dukkespillet  efter- 
haanden  viste  sig  mindre  lønnende,  besluttede  han  i  Foraaret  1716  at 
drage  til  Hamborg  og  samle  sig  en  Komediantbande.  Atter  søgte  han 
Privilegium  som  Komediant  i  Danmark,  Norge  og  Holsten,  og  skønt 
han  ikke  fik  sit  Ønske  opfyldt,  fordi  det  høje  Konseil  fandt,  at  han 
havde  spillet  „til  liden  Fornøjelse"  og  alene  arbejdet  paa  „at  spille 
Folk  Penge  af  Pungen"'),  saa  synes  han  alligevel  at  have  sat  sin  Be- 
slutning i  Værk.  Thi  den  tyske  Bande,  som  i  Tiden  omkring  Faste- 
lavn 1717  agerede  paa  Skrædernes  Lavshus  og  som  baade  var  dyr 
med  Pladserne,  ringe  i  Tal  og  slet  forsynet  med  Klæder  og  „Maski- 
ner", og  som  desuden  spillede  langt  ind  i  Fasten  til  Politi-  og  Kom- 
mercekollegiets  store  Fortørnelse  —  det  var  uden  al  Tvivl  von  Qvotens*). 

Hovedstadens  Publikum  fordrede  levende  Komedianter,  ude  i  Lan- 
det  tog   man  endnu   til   Takke  med  Dukkespillet   eller   en   gøglende 

O  Patenten  1702,  7.  Marts,  16.  Maj,  sml.  Partikulærk.  Regnsk.  1699-1703, 
S.  168,   170. 

^)  Sjæll.  aabne  Breve  1716,  Nr.  8;  Politi-  og  Kommercekoll.  Memorial- 
prot.  1714-16,  S.  496  ff.  (RSA);  Hubertz,  Aktstykker  om  Staden  og  Stiftet 
Aarhus  II,  176.  —  Om  von  Qvoten,  der  er  omtalt  en  Mængde  Steder  i  Littera- 
turen, er  navnlig  givet  Førstehaandsoplysninger  af  Werlauff  (472  ff.)  og  Oluf 
Nielsen  (i  Kjbhvn.  paa  Holbergs  Tid  og  Kjbhvns  Hist.  og  Beskr.  VI).  Hol- 
ger Hansen  har  samlet  de  fleste  foreliggende  Oplysninger  i  en  Artikel  i 
Tandlægebladet  1907. 

^)  DK.  Supplikprot.   1716  I,  Nr.  220. 

^)  Oluf  Nielsen,  Kjbhvn.  paa  Holbergs  Tid,  S.  231  f.  At  det  i  de  der 
refererede  og  citerede  Aktstykker  øjensynlig  drejer  sig  om  von  Qvoten,  ses 
ved  at  sammenholde  dem  med  et  andet,  der  er  gengivet  i  Kjbhvns  Hist.  og 
Beskr.  VI,  232  f. 

Pickelhering.  Her  laa  et  stort  Arbejdsfelt  for  von  Qvoten,  skønt  han 
jævnlig  stødte  paa  Konkurrenter,  der  kom  til  Ulejlighed.  I  Somme- 
ren 1717  vakte  Johannes  Radinius,  en  „fyrstelig  sachsen-eisenachsk 
Medicinæ  Practicus  og  Land-Operatør"  med  Fyrst  Johan  Wilhelms  Pri- 
vilegium i  Lommen,  saa  stor  Opsigt  i  den  lille  By  Kalundborg,  at 
det  var  umuligt  for  von  Qvoten  at  tiltvinge  sig  Offentlighedens  Inter- 
esse. Han  rettede  sine  Vaaben  mod  Medbejlerens  ømme  Punkt,  hans 
Kvalifikationer,  og  saaledes  udæsket  lod  den  fremmede  Komediant- 
Kirurg  von  Qvoten  stævne  for  Bytinget,  men  da  Sagen  trak  i  Lang- 
drag, maatte  Tyskeren  forsvinde^).  Von  Qvoten  var  da  bleven  Herre 
over  Valpladsen.  Da  han  samme  Efteraar  kom  til  Randers,  var  Radinius 
imidlertid  ogsaa  der  kommen  ham  i  Forkøbet;  paa  Byens  Akseltorv 
havde  han  med  Magistratens  Tilladelse  opslaaet  sit  Theatrum  for 
.derpaa  til  Liebhabemes  Anseende  at  bruge  sømmelig  Spil  og  Lystig- 
hed"'). Atter  gik  det  paa  med  Stævnemaal.  Von  Qvoten  anklagede 
Radinius  som  fremmed  Landløber  og  fik  Gæsteretsdom  over  ham; 
inden  trende  Solemærker  skulde  han  nedbryde  sit  Theatrum  og  for- 
lade Byen.  Men  Radinius  vidste  ogsaa  Raad  i  denne  vanskelige  Situa- 
tion: han  lod  roligt  Sagen  gaa  til  Viborg  Landsting  og  fik  saaledes 
flere  Maaneder  at  løbe  paa.  Forbitret  og  forarget  klagede  von  Qvoten 
til  Kongen  over  denne  formastelige,  der  vovede  at  rejse  „omkring  udi 
Landene')  og  mig  udi  min  Kunst  og  Profession  at  fortrykke  og  for- 
hindre ved  sit  offentlige  Theatrum  saavelsom  ved  sine  falske  Vare, 
som  han  gøgler  den  enfoldige  Almue  paa"*).  Thi  det  gjorde  von 
Qv^oten  nemlig  ikke! 

Kongen  og  Kollegiet  rakte  ham  dog  ingen  hjælpende  Haand;  hans 
Ønske  var  atter  et  udvidet  Privilegium,  der  kunde  give  ham  Hals-  og 
Haandsret  over  Medbejlerne,  men  det  fik  han  ikke^).  Ved  Landstin- 
get gik  det  ham  ikke  bedre;  Byfogdens  Dom  over  Radinius  blev 
ganske  og  aldeles  underkendt,  von  Qvoten  maatte  bære  Sagens  Om- 
kostninger og  Byfogden  betale  Kost  og  Tæring  (Decbr.  1717).  Den 
Randers  Byfoged  havde  ladet  sig  skuffe  af  von  Qvotens  kgl.  Privile- 
gium af  1716,  Landsdommerne  derimod  forstod,  at  det  kun  gjaldt 
København  og  ikke  hjemlede  ham  nogen  Forret  andet  Steds*). 

')  LAS.  Kalundborgs  Bytingsprot.  1714-29,   129  ff. 

')  Magistratens'  Bevilling  af  26.  Septbr.  1717,  indført  i  den  nedenfor 
citerede  Landstingsdom. 

')  3:  Rigets  Provinser.  Radinius  var  fra  Sjælland  draget  til  Fyn  og  der- 
fra til  Jylland. 

*)  Kjbhvn.  paa  Holbergs  Tid,  S.  244  f.,  og  W.  Mollerup,  Vildskud  (Kbhvn. 
1917),  S.  21. 

'°)  RSA.  Politi-  og  KommercekoU.  Memorialprot.  1716-20,  S.  237;  DK. 
Supplikprot.   1717  II,  Nr.  262. 

*)  LAN.  Viborg  Landstings  Domskoncepter  1717,  16.  Decbr. 

Foreløbig  blev  von  Qvoten  i  Jylland.  I  Snapstingstiden  (Marts 
1718)  drog  han  til  Viborg,  men  ogsaa  her  bragte  hans  altfor  emsige 
Færd  ham  kun  Ulykker.  Samtidig  var  kommet  til  Stiftsstaden  den 
hamborgske  Bandeprincipal  Gerh.  Rudolph  Hascarl,  og  da  han  med- 
førte levende  Komedianter,  medens  von  Qvoten  kun  havde  Marionet- 
ter, var  Forholdet  altfor  ulige;  von  Qvoten  fik  da  overtalt  to  af  Has- 
carls Komedianter  til  at  træde  i  Tjeneste  hos  sig,  hvad  der  atter  med- 
førte Retssag  og  Dom,  som  heller  ikke  denne  Gang  faldt  ud  til  von 
Qvotens  FordeP). 

Han  høstede  saaledes  hverken  Guld  eller  Lavrbær  i  Jylland.  I  April 
1718  var  han  atter  i  Randers  og  søgte  derfra  at  opnaa  Tilladelse  til 
at  spille  i  Hovedstaden.  Da  han  1717  paa  Grund  af  Fasten  var  bleven 
tvunget  til  at  slutte  sin  „Skuebane",  havde  han  lovet  Spektatorerne 
at  indfinde  sig  igen  næste  Aar  med  en  god  Bande,  og  havde  ogsaa 
været  i  Hamborg  og  forsynet  sig  med  Agenter').  Men  Magistraten 
var  uvillig,  og  von  Qvoten  maatte  gaa  til  Kancelliet  for  at  faa  Lov  til  at 
aabne  sit  Theatrum.  Denne  Gang  havde  han  Medbør  —  han  fik  den 
længe  eftertragtede  kgl.  Bevilling  til  at  spille  Komedie,  men  den  gjaldt 
kun  Hovedstaden  og  kun  „indtil  videre".  Det  er  den  af  mange  Litte- 
ratur- og  Teaterhistorikere  efterlyste  Spilletilladelse  af  18.  Novbr.  1718'), 
der  dog  ikke  danner  Udgangspunktet  for  von  Qvotens  Teatervirksom- 
hed; den  var  begyndt  før.  Magistraten,  der  1717  havde  maattet  høre 
Bebrejdelser  af  Politi-  og  Kbmmercekollegiet,  fordi  von  Qvoten  spil- 
lede ind  i  Fasten,  hvilket  var  strengt  forbudt  (selv  de  franske  Hof- 
komedianter laa  stille),  ønskede  blot  paa  den  Maade  at  fri  sig  for  An- 
svaret. 

Tre  Plakater,  der  netop  stammer  fra  de  nærmest  følgende  Maane- 
der,  giver  os  Indblik  i  von  Qvotens  sceniske  Virksomhed.  De  er  op- 
rindelig fremdragne  af  Werlauff,  gengivne  af  Overskou  og  derefter  om- 
talte af  en  Række  senere  Forfattere*).  Alle  Steder  er  disse  „Hoch- 
teutsche  Comoedianten",  hvis  Præstationer  Plakaterne  fortæller  om,;iden- 
tificeret  med  Spiegelbergs  Trup^),  og  dog  er  det  ingen  anden  end 
vor  egen  von  Qvotens  nys  samlede  Bande.  Kriterierne  er  mange  og 
afgørende,  rent  bortset  fra,  at  Tid  og  Sted  passer  nøje  ind  i  Rammerne 
for  hans  Virken.    Paa  Skrædernes  Lavshus,  hvor  von  Qvoten  stadig 

')  Mollerup,  Vildskud,  S.  20  ff. 

'')  Kjbhvns  Hist.  og  Beskr.  VI,  232  f. 

^)  Rep.  Nr.  1. 

^)  Plakaterne  i  KBK.,  jvfr.  Werlauff  295  ff.  og  Overskou  135ff. 

^*)  Dog  ikke  hos  Martensen;  han  er  forsigtig  og  nævner  ikke  Spiegel- 
bergs Navn,  der  ogsaa  kun  er  et  ganske  løst  Paafund  af  Overskou.  Men 
han  omtaler  netop  disse  „hochteutsche  Comoedianten"  i  Modsætning  til  von 
Qvoten  (V,  120). 

tyede  hen,  fandt  disse  Forestillinger  Sted,  og  den  ældste  Plakat  med- 
deler, at  de  gaves  „mit  lebendigen  Personen".  De  store  tyske  Trup- 
per, der  ikke  befattede  sig  med  Dukkespil,  vilde  ikke  haft  nødig  at 
underrette  Publikum  om  denne  Kendsgerning,  derimod  von  Qvoten, 
"som  endnu  knap  nok  havde  sluppet  Taget  i  Marionetterne,  og  for 
ham  (der  ikke  var  nogen  beskeden  Mand)  faldt  det  mere  mundret 
end  for  mange  andre  at  kalde  sin  Bande  „die  welt-beruhmte".  End- 
videre ses  af  Personlisten,  at  Tallet  paa  Komedianter  var  ti,  medens 
Veltens  Trup  og  dens  Aflæggere  sædvanligvis  talte  mindst  fjorten. 
Dertil  kommer  de  afgørende  Momenter:  dels  blev  disse  tyske  Kome- 
dier givet  med  „allemaadigst  kgl.  Bevilling",  og  ingen  anden  end  von 
Qvoten  havde  paa  dette  Tidspunkt  nogen  saadan  Adkomst  til  at  agere, 
dels  blev  en  enkelt  Forestilling  givet  til  Ære  for  Ditlev  Vibe,  og  ham 
var  det  netop,  der  i  sidste  Instans  havde  skaffet  von  Qvoten  den 
kongelige  Bevilling.  I  Kancelliets  Supplikbog  hedder  det  nemlig,  at 
„Gehejmeraad  Vibe  tog  Supplikken  til  sig  [for]  at  tale  med  Kongen 
derom"  ^). 

De  tre  Forestillinger,  vi  kender  gennem  disse  Plakater,  fandt  Sted 
i  Januar  og  Maj  1719.  Den  12.  Jan.  blev  givet  „Der  groszmuhtige 
Rechts-Gelehrte  Æmilius  Paulus  Papinianus  oder  der  kluge  Phantast 
und  warhaffte  Calendermacher",  oprindelig  en  Tragedie  af  Andreas 
Gryphius,  men  ikke  helt  let  at  kende  i  von  Qvotens  og  hans  Agenters 
Fremførelse;  til  Ære  for  Gehejmeraad  Vibe  opførtes  23.  Jan.  „Des 
Gluckes  Probier-Stein  oder  der  im  Krieg  verirrte  und  in  der  Liebe 
verwirrte  Liebes-Soldat",  en  god  gammel  tysk  Komedie,  der  bl.  a.  var 
spillet  af  Veltens  Trup.  Den  9.  Maj  gik  atter  „Papinian",  men  under 
den  ændrede  Titel:  „Der  unschuldige  Bruder-Mord  oder  das  blutige 
Rom  unter  der  Regiemng  des  ROmischen  Kaysers  Antonini  Bassiani 
Caracallæ";  alene  Titlen  viser,  at  Stykket  frembød  rig  Lejlighed 
til  Udfoldelsen  af  kraftige  dramatiske  Virkemidler  2).  Alle  tre  Fore- 
stillinger endte  med  en  Nachkomodie,  som  i  Maj  bestod  af  „Arleqvin 
eine  versteilte  Mumie",   en  italiensk  Maskekomedie,  hvis  Sujet  paa 

')  DK.  Supplikprot.  1718  II,  Nr.  308. 

')  „Adam  og  Eva",  som  Holberg  i  Hekseri  eller  Blind  Aliarm  (4.  Akt 
5.  Se )  tillægger  von  Qvoten,  kan  godt  have  hørt  til  hans  tyske  Komedian- 
ters Repertoire,  da  Emnet  var  almindelig  benyttet.  I  en  svensk  Plakat  (gen- 
givet i  Faksimile  i  Nils  Personnes  Svenska  Teatern  under  Gustavianska 
tidehvarfvet,  Stockh.  1913,  S.  54),  der  hverken  har  Aar  eller  Ugedag,  an- 
melder „Hochteutsche  Comoedianten"  et  Stykke  af  samme  Navn  til  Op- 
førelse 25.  Novbr.  „auf  dem  Konigl.  Theatro ".  Det  Stykke,  Holberg  saa  i 
sin  Barndom  i  Norge  (Epistel  332),  hører  rimeligvis  til  samme  Kreds  af 
tyske  Komedier,  ligeledes  Sangspillet  „Der  erschaffene,  gefallene  und  auf- 
gerichtete  Mensch",  hvormed  det  nye  Operahus  i  Hamborg  aabnedes  1702 
(sml.  Lindner,  Die  erste  stehende  deutsche  Oper,  Berlin  1855,  S.  4  ff,  og  152). 


64 

dansk  Grund  er  bevaret  i  den  bekendte  Casortiske  Pantomime  ,  Harle- 
kin Skelet". 

Det  har  ved  disse  von  Qvotens  Forestillinger  næppe  skortet  paa 
Tilslutning  fra  Publikums  Side.  Et  ubedrageligt  Tegn  er  det,  at  de 
kommitterede  paa  Konventhuset  forlangte  højere  Fattigskat  end  han  var 
lil  Sinds  at  yde  og  gik  ham  stærkt  paa  Klingen,  truede  med  at  lukke 
hans  Komedie  og  sætte  ham  selv  i  Arrest^). 

^)  Rep.  Nr.  3  og  RSA.  Politi-  og  KommercekoU.  Missiveprot.  1714-23, 
S.  463. 


II 
DEN  DANSKE  KOMEDIE 

CAPIONS  KOMEDIEHUS 

Med  von  Qvoten,  den  gamle  tyske  Komedies  sidste  Repræsentant, 
hvis  indledende  Teatervirksomhed  er  skildret  i  det  foregaaende  Afsnit, 
rykker  vi  tæt  op  mod  den  første  danske  Skueplads.  Et  andet  Navn, 
der  endnu  nøjere  er  knyttet  til  den,  Capion,  er  ligeledes  flygtig  nævnt. 

Etienne  Capion  var  født  i  Languedoc  og  hørte  til  den  reformerte 
Menighed  i  København.  Omkring  Aar  1700  var  han  i  Tjeneste  hos 
Vintapperne  Paul  Choppii  og  Pierre  Poumeau,  der  tillige  havde  Tobaks- 
tolden  og  Konsumptionen  paa  visse  Drikkevarer  i  Forpagtning.  Capion 
solgte  Vin  for  dem  og  rejste  med  dem.  I  1703  søgte  han  selv  at 
faa  Borgerskab  som  Vinhandler.  Lavet  og  Byens  Magistrat  gjorde 
Indvendinger,  da  han  ikke  var  udlært  Fasbinder,  men  maatte  bøje  sig 
for  et  kongeligt  Missive  (af  27.  Novbr.  1703),  der  imødekom  hans 
Ønske  —  thi  som  reformert  kunde  der  tilstaas  ham  Lempelser;  han 
fik  Ret  til  at  nedsætte  sig,  til  at  udskænke  og  forhandle  Vin  i  store 
og  smaa  Partier,  og  havde  forinden  (7.  Novbr.)  taget  Borgerskab,  ikke 
som  Vinhandler,  men  som  fransk  Kok').  Øjensynlig  havde  han  For- 
bindelse med  Hoffet.  Allerede  1704  leverede  han  Champagne  til  Dron- 
ningens Hofholdning ^),  men  godt  gik  det  ham  iøvrigt  ikke;  i  1705 
maatte  han  fly  fra  Byen  for  at  undgaa  Kreditorerne,  der  truede  med 
Arrest,  i  1707,  da  han  var  kommen  tilbage,  blev  der  gjort  Alvor  af 
Trudslen  og  han  puttedes  i  Gældsfængsel.  Han  bad  saa  mindeligt 
om  at  maatte  afstaa  sit  Vinhandlerprivilegium  til  Underhold  for  sine 
fire  smaa  Børn,  der  ellers  maatte  gaa  og  betle,  men  han  blev  ikke 
bønhørt'). 

Hans  Forhold  bedrede  sig  imidlertid  efterhaanden.  Under  Krigen 
gjorde  han  Tjeneste  som  „Hof-  og  Stabs-Traiteur" *),  d.  v.  s.  han  fulgte 
med  i  Felten  som  Marketender  for  Hoffet,  den  kongelige  Suite  og  de 
højeste  Officerer,  og  fra  1.  Juli  1713  indtraadte   han  i  egentlig  Hof- 

^)  Oluf  Nielsen,  Kjbhvns  Hist.  og  Beskt.  VI,  78  f.;  DK.  Supplikprot. 
1703,  Juli-Septbr.,  Nr.  511;  Sjæll.  Miss.  1703,  Nr.  403  (KD.  VII,  713); 
RSA.  Raadstueprot.  1703-4,  Fol.  105. 

')  Hof-  og  Civiletatens  Afregnings-  og  Assignationsprot.  Litr.  P,  233. 

»)  Sjæll.  Reg.  1705,  Nr.  165,  og  DK.  Supplikprot.  1705  II,  Nr.  430, 
431,  1707  II,  Nr.  21;  Rentek.  Relations-  og  Resolutionsprot.  1705,  Fol.  444. 

*)  Rep.  Nr.  12. 

tjeneste  som  Dekoratør  og  Teatermester  ved  den  franske  Trup,  en 
Post,  han  næppe  havde  særlige  Forudsætninger  for  at  kunne  be- 
stride^). Sin  borgerlige  Næring  som  fransk  Kok  (Traktør  og  finere 
Spisevært)  fortsatte  han;  i  1717  boede  han  i  Pilestrædet^).  Det  er 
muligt,  at  Capions  Forhold  til  Kongen  og  Hoffet  er  blevet  styrket 
ved  hans  Optræden  under  den  skotske  Fribytter  John  Norcross'  Anslag 
mod  Kronprinsen  i  1718,  thi  hans  Datterdatter  fortæller  mange  Aar 
efter  i  et  Bønskrift  til  Kongen,  at  det  var  hendes  Morfader,  der  op- 
dagede Planerne  om  Prinsens  Bortførelse  og  satte  Løvenørn,  den  Gang 
Kongens  Generaladjutant,  i  Kundskab  derom  ^). 

For  den  vindskibelige  Capion  var  Springet  fra  kongelig  Teater- 
mester til  privat  Komedieentreprenør  ikke  langt,  i  von  Qvotens  Fore- 
tagender maatte  han  tilmed  finde  en  kraftig  Tilskyndelse.  Opmuntret 
af  det  Held,  der  begyndte  at  tilsmile  von  Qvoten,  var  det  kun  rime- 
ligt, at  Capion,  som  gennem  sin  fleraarige  Teatervirksomhed  ved  Hof- 
truppen havde  erhvervet  en  Slags  Indsigt,  ogsaa  forsøgte  at  friste 
Lykken.  Kongen  gav  ham  mundtlig  Bevilling  til  Indrettelse  af  en 
Marionetscene,  og  mod  Slutningen  af  1718,  netop  da  von  Qvoten  stod 
i  Begreb  med  at  begynde  sine  Forestillinger,  søgte  han  at  opnaa  Pri- 
vilegium, saaledes  at  ingen  fremmede  Komedianter  eller  Gøglere  kunde 
agere  i  København  uden  hans  Tilladelse  og  Tilsyn*).  Det  han  attraaede 
var  en  lignende  Ret  som  den  Gamborg  i  sin  Tid  havde  haft. 

Skønt  Sagen  kom  saa  vidt,  at  Konseillet  lod  den  indstille  og  refe- 
rere for  Kongen,  strandede  den  dog  paa  den  kongelige  Resolution. 
Hvad  der  traadte  hindrende  i  Vejen,  var  næppe  andet  end  von  Qvotens 
Spilletilladelse.  Myndighedernes  Retfærdssans,  ikke  mindst  i  saadanne 
Enkeltmands  Smaarettigheder,  er  netop  et  karakteristisk  Træk  i  Ene- 
vældens Administration.  Capion  havde  under  disse  Omstændigheder 
intet  andet  at  gøre  end  at  træde  i  Forbindelse  med  von  Qvoten.  Det 
lykkedes  dem  i  Forening  at  faa  overladt  til  Skueplads  det  saakaldte 
lille  Gæthus  paa  Kongens  Nytorv^),  en  af  Bremerholms  talrige  Byg- 
ninger, og  her  spilledes  der  fra  1719  til  ind  i  1721.    Riegels  refererer 

^)  Hof-  og  Civiletatens  Afregn.-  og  Assignationsprot.  Litr.  BB,  159,  samt 
Rep.  Nr.  56. 

')  RSA.  Indkvarterings-Mandtal  1717,  Købmager  Kvarter  Nr.  79,  jvfr. 
Oluf  Nielsen,  Kjbhvn.  paa  Holbergs  Tid,  S.  212.  Naar  Marthe  i  Jean  de 
France  taler  om  „en  fransøsk  Kok  i  Pilestrædet",  sigtes  der  næppe  til 
Capion,  snarere  til  Matthieu  Toyon  eller  Etienne  Peche,  der  begge  1722-23 
boede  i  Pilestrædet  (Werlauff  65  og  Oluf  Nielsen,  Kjbhvns  Hist.  VI,  79); 
den  sidste  nævnes  som  bekendt  ved  Navn  i  Jean  de  France. 

*)  Pers.  Tidsskr.  6.  R.  III,  79.  I  Casp.  Peter  Rothes  John  Norcross'  Levnet 
og  Trekker  (Kbhvn.  1756)  findes  dog  intet,  der  bekræfter  dette  Udsagn. 

*)  Rep.  Nr.  2. 

'')  Rep.  Nr.  4. 

efter  et  af  Rostgaards  Haandskrifter  en  Forestilling  i  1719*).  Ved  denne 
Lejlighed  spilledes  med  Marionetter  „Titus  Andronicus"  —  et  Emne, 
der  er  behandlet  i  en  af  de  gamle  paa  Tysk  omplantede  engelske 
Komedier,  som  i  hvert  Fald  er  beslægtet  med  Shakespeares  Drama ')  — , 
medens  Rotrous  Tragedie  „Wenzeslaus,  KOnig  von  Pohlen"  ageredes 
af  Komedianter  „mit  koniglicher  Erlaubnis"*).  Denne  Oplysning, 
ikke  mindre  end  den  paafaldende  Forening  af  Marionetkomedie 
og  levende  Aktører,  er  afgørende  Tegn  paa,  at  det  her  drejer  sig 
om  en  af  Capions  og  von  Qvotens  Forestillinger  paa  Gæthuset:  von 
Qvoten  havde  en  ved  kgl.  Resolution  hjemlet  Ret  til  at  lade  tyske 
Trupper  spille,  medens  Capions  Omraade  foreløbig  var  indskrænket  til 
Marionetterne*).  En  anden  af  deres  Forestillinger  maa  have  været 
den,  der  blev  givet  til  Ære  for  Kronprins  Kristian  (VI)  paa  hans  Fød- 
selsdag den  30.  Novbr.  1719  og  som  indlededes  med  en  musikalsk 
Prolog  i  den  gamle  mytologiske  OperastiP). 

Rostgaard  selv  med  flere  Adelsmænd  overværede  den  af  Riegels 
refererede  Forestilling.  Ad  anden  Vej  har  vi  ogsaa  Underretning  om, 
at  notable  Folk  søgte  derhen.  Rud.  Gersdorff  noterer  i  sin  Dagbog,  at 
han  —  med  et  saare  fornemt  Selskab  —  den  26.  Septbr.  1719  kørte 
til  den  tyske  Komedie,  som  varede  til  Kl.  9.  Dog  udgjorde  Borger- 
skabet Hovedparten  af  Publikum.  Da  Stadsmusikanten  Bechstedt  i 
April  1720  besværede  sig  til  Kancelliet  over,  at  Fodgardens  Hoboister 
leverede  Musik  til  Capions  Komedier,  hed  det  udtrykkelig  i  hans  Klage- 
skrift, at  „de  fleste  ere  af  Borgerstanden,  som  samme  frekventerer"®). 

Ved  Slutningen  af  1719,  da  det  stundede  mod  den  gode  Spilletid 
mellem  Helligtrekonger  og  Fasten,  maa  der  have  vist  sig  opduk- 
kende og  nærgaaende  Konkurrenter,  thi  Capion  og  von  Qvoten  gik 
i  Endrægtighed  til  Kongen  om  det  saa  længe  og  saa  ivrigt  attraaede 

*)  Kan  efter  den  hos  Riegels  opgivne  Ugedag  (Fredag  d.  17.)  være 
Febr.,  Marts  og  Novbr.;  Maaneden  er  ikke  nævnt. 

')  Se  f.  Eks.  Tittmann,  Die  Schauspiele  der  engl.  Komodianten  in  Deutsch- 
land,  Indledn.  S.  X. 

^)  Riegels,  Fred.  IV,  2,  427,  jvfr.  Overskou  139f.  Hvilket  af  Rost- 
gaards Haandskrifter,  Riegels  sigter  til,  eller  om  det  overhovedet  er  et  af 
de  endnu  bevarede,  vides  ikke;  Paludan  har  heller  ikke  kunnet  finde  det 
(Hist.  Tidsskr.  6.  R.  II,  59).  Riegels  har  benyttet  sin  Kilde  saa  frit  (og  til- 
lige saa  daariigt),  at  det  er  umuligt  at  se,  hvad  det  er,  der  har  foreligget 
ham  —  maaske  et  kort  Notat  af  Rostgaard  i  Forbindelse  med  Indholdet 
af  en  Plakat  eller  Tekstekstrakt. 

*)  At  Marionetspilleren  i  Anmeldelsen  hos  Riegels  siges  at  være  en  for- 
træffelig Maitre,  der  er  ankommen  hertil,  strider  ikke  mod  denne  Antagelse; 
Capion  var  ikke  Dukkespiller  selv,  han  var  Entreprenør  og  engagerede 
andre. 

')  For  Ide  og  Virkelighed  1873  1,  525. 

«)  DK.  Supplikprot.  1720  I,  Nr.  522. 

5* 

Monopol  paa  SkuespiP),  og  de  fælles  Bestræbelser  kronedes  med 
Held.  Udbyttet  blev  den  første  Sten  til  en  dansk  Skueplads,  hvor 
fjernt  noget  saadant  end  maatte  ligge  deres  Tanke. 

I  November  var  de  to  Kompagnoners  Supplik  gaaet  ind  til  Kancel- 
liet og  var  bleven  modtaget  med  en  vis  Velvilje.  Den  foreløbige  Re- 
solution (Decbr.  1719)  var  imødekommende:  „Naar  de  var  i  den  Stand 
noget  godt  at  kunne  agere",  hed  det,  „saa  kunde  deres  Ansøgning 
dem  vel  vorde  akkorderet;  man  vidste  ellers  ikke  i  hvad  Stand  de 
var,  om  de  det  ogsaa  meriterede"').  Overvejelserne  tog  Tid,  først 
næste  Foraar  kom  Privilegiet.  Von  Qvoten  var  i  Mellemtiden  gaaet 
ud  af  Sagaen  —  han  drog  i  1720  tilSkaane')  —  og  Bevillingen  kom 
til  at  lyde  paa  Capion  alene.  Der  foreligger  et  Udkast,  som  meget 
ligner  det  endelige  Privilegium,  men  som  aldrig  er  udfærdiget  eller 
har  faaet  Kongens  Underskrift*),  maaske  nærmest  fordi  en  Passus  deri 
om  Capions  Brug  af  det  lille  Gæthus  kunde  knytte  hans  Teatervirk- 
somhed fastere  til  dette  Sted  end  Søetaten  fandt  det  ønskeligt.  Privi- 
legiet, der  udstedtes  17.  Maj  1720  og  hvori  denne  Vending  var  strøget, 
afveg  ogsaa  fra  Udkastet  deri,  at  hans  Ret  indskrænkedes  til  Ageren 
med  levende  Komedianter.  Hans  Stilling  efter  dette  Privilegium  var 
Gamborgs  lig:  ingen  Komediantbande  skulde  have  Lejlighed  til  at  faa 
Publikum  i  Tale  uden  gennem  ham,  og  han  skulde  drage  Omsorg  for, 
at  det  var  dygtige  og  uberygtede  Personer,  „som  med  deres  Spil 
menige  Mand  kan  fornøje"^).  Den  lavere  Kunst,  Marionetspillet  og 
Linedansen,  fik  han  derimod  ikke  Herredømmet  over. 

Otte  Dage  efter  Privilegiets  Udstedelse  fik  Capion  Rejsepas  til 
Holland  og  Tyskland  for  at  hverve  Komedianter  til  den  tyske  Komedie 
i  København**).  Tør  man  tro  ham  paa  hans  Ord  gjorde  han  sig  Umage 
med  at  faa  dygtige  Folk.  Vist  er  det,  at  han  kom  hjem  med  en 
Suite  Komedianter  og  Komediantinder  og  gav  tyske  Forestillinger  paa 
Gæthuset  i  Vinteren  1720-21  med  et  Personale  paa  omkring  30  Per- 
soner').   Udbyttet  svarede  dog  ikke  til   Forventningerne  og  atter  var 

')  Rep.  Nr.  4. 

*)  Bruun  trykker  det  som  Konseillets  Indstilling  (Danske  Saml.  II,  356), 
men  det  er  selve  Kongens  Resolution  (DK.  Ekstrakt  af  indk.  Supplikker  28. 
Juni— 20.  Decbr.    1719,  S.  162). 

')  Wilh.  Berg,  Anteckn.    om    Goteborgs  aldre  Teatrar  I  (1896),  S.  15  ff. 

*)  Rep.  Nr.  5.  At  det  ikke  er  endelig  udfærdiget,  fremgaar  af,  at  det 
ikke  er  indført  i  Kancelliets  Underskrivelsesbog. 

')  Rep.  Nr.  6. 

•)  Patenten  1720,  25.  Maj. 

')  Rep.  Nr.  11  og  12.  —  Gabriel  Muller,  der  sammen  med  sin  Broder 
Christian  oprindelig  havde  været  Medlem  af  Veltens  Bande,  optraadte  i 
Marts  1721  i  Stockholm  kommende  fra  København  (Dahlgren,  Antecknin- 
gar,  S.  22);  utvivlsomt  har  han  spillet  hos  Capion  paa  Gæthuset. 


det  fremmede  Gøgleres  paagaaende  Konkurrence,  der  tvang  Indtægterne 
ned.  Tidlig  paa  Efteraaret  var  Joh.  Carl  von  Eckenberg  kommet  til 
Staden  og  havde  af  Jacob  Løvberg,  en  af  Byens  32  Mænd,  for  et  Tidsrum 
af  fire  Maaneder,  fra  Slutningen  af  Septbr.  til  Slutningen  af  Januar,  faaet 
overladt  et  Fjælehus  paa  Nytorv').  Den  stærke  Mands  Skueplads  laa 
saaledes  midt  i  Byen  og  hans  store  Ry  kunde  ikke  andet  end  drage 
Godtfolk  til.  Capion  maatte  nødvendigvis  gribe  ind.  For  at  holde 
sig  klar  af  sin  Medbejlers  Privilegium  havde  Eckenberg  i  det  dramatiske 
indskrænket  sig  til  smaa  Balletter  og  „Burlesker'  (o:  Hanswurst-Situa- 
tioner),  men  Capion  lod  ham  alligevel  stævne  for  Politiretten  og  fik 
ham  dømt.  Stillingen  var  uholdbar,  Eckenberg  maatte  bekvemme  sig 
til  at  træde  i  „Kompagni  og  Maskapi"  med  Capion  (Decbr.  1720)^). 

Ved  den  stærke  Mands  Liv  og  Bedrifter  skal  ikke  dvæles  her. 
Dels  kommer  de  os  lidet  ved,  dels  er  hans  Livsfata  og  Kunststykker 
tit  skildret  og  vel  kendte').  Blot  skal  bemærkes,  hvad  der  ogsaa  er 
sagt  før,  at  hans  danske  Adelskab  naturligvis  er  en  blot  og  bar  Fabel, 
løvrigt  var  „Maskapiet"  mellem  Capion  og  Eckenberg  af  meget  kort 
Varighed.  Den  tyske  Samson  kunde  ikke  subsistere  hos  Capion,  hans 
Luftspringer*)  havde  ikke  Plads  nok  i  Gæthuset  og  han  drog  atter  ind 
i  Fjæleboden  paa  Nytorv,  der  imidlertid  var  overtaget  af  den  nys  ned- 
satte Sundhedskommission,  bestemt  til  at  nedbrydes  og  flyttes  uden 
for  Østerport  som  Karantænehus  ^).  I  Januar  1721  var  Eckenberg  dri- 
stig nok  til  at  foriange  en  sideordnet  Eneret  for  sig  selv,  omfattende 
„burleske"  Komedier  og  Akrobatkunster,  og  tilbød  endda  at  nedsætte 
sig,  købe  Hus  og  bringe  sine  Midler  til  Landet.  Capion  maatte  der- 
for gentagne  Gange  bønfalde  Kongen  om  at  faa  sit  Privilegium  sikret 
og  udvidet®). 

Havde  Capion  allerede  nu,  i  sin  Teaterentreprises  allerførste  Aar, 
et  Scylla  paa  den  ene  Side  i  Form  af  højst  ubillig  Konkurrence,  mang- 
lede han  paa  den  anden  Side  heller  ikke  et  Charybdis.  I  Marts  1721, 
da  hari  for  anden  Gang  klagede  sin  Nød  for  Kongen,  havde  Søetatens 

')  Rep.  Nr.  9. 

')  Rep.  Nr.  7. 

')  Om  Eckenberg  kan  henvises  til  de  i  Allgem.  deutsche  Biographie  V, 
611  citerede  Kilder;  i  dansk  kultur-  og  teaterhistorisk  Litteratur  er  han 
hyppig  omtalt.  Hans  Hanswurst  Johan  Schultz,  der  nævnes  af  Bolte  (Das 
Danziger-Theater,  160),  var  i  Danmark  i  Foraaret  1721  (DK.  Supplikprot.  I, 
Nr.  291). 

*)  Reverand  Sauteur  (D.  Saml.  II,  357). 

')  Rep.  Nr.  8  og  9;  K.D.  VIII,  503  f. 

®)  Rep.  Nr.  10,  11  og  12.  Eckenberg  var  endnu  i  Byen  24.  Febr. 
(Fastelavnsmandag)  1721,  da  han  gjorde  sine  Kunster  paa  Slotspladsen  for 
Hoffet;  samme  Dag  optraadte  Springeren  paa  Drabantsalen  og  til  sidst  spil- 
ledes tysk  Komedie  (Gersdorffs  Dagbog,  anf.  Dato). 

Generalkommissariat  opsagt  ham  Gæthuset  ^),  og  han  var  allerede  da 
betænkt  paa  inden  Aarets  Udgang  selv  at  bygge  Hus.  Det  væsentlige 
i  Capions  Virksomhed  paa  dette  Tidspunkt  var  dog  næppe  de  tyske 
Komedier,  det  var  Assembleerne,  hvor  Adelen  og  det  højere  Borger- 
skab samledes  om  Spillebordene ;  paa  Gæthuset  havde  Capion  jævnlig 
arrangeret  saadanne  Festligheder^),  der  i  Grunden  laa  hans  Metier 
som  fransk  Kok  og  Traktør  nærmere  end  Komedierne. 

Af  Eckenbergs  Trakasserier  og  de  Klager  og  Besværinger,  de  af- 
fødte, fremgik  Capions  andet  Privilegium,  ulige  vigtigere  end  det 
første.  Det  er  dateret  12.  Maj  1721  og  blev  den  anden  Sten  til  den 
kommende  danske  Skueplads.  I  sin  Form  er  det  ret  mærkeligt,  og 
tager  man  Konceptet  i  Haanden,  ser  man,  hvorledes  det  er  blevet  til 
i  to  Tempi.  Man  er  først  i  Kancelliet  gaaet  ind  paa  Capions  Ønske 
om  udvidet  Eneret,  saaledes  at  ikke  blot  ikke  nogen  fremmed  Kome- 
diant, men  heller  ikke  nogen  Linedanser,  Marionetspiller  eller  Gøgler 
herefter  ustraffet  kunde  gøre  Indgreb  i  hans  Virksomhed;  alle  skulde 
de  antages  af  ham  for  at  faa  Lejlighed  til  at  øve  deres  Kunster.  Denne 
Del  af  Bevillingen  ender  med  den  sædvanlige  Passus  om  Forpligtelse 
til  at  holde  saadanne  Personer  i  Tjeneste,  som  med  deres  Komedier 
og  Spil  for  en  billig  Betaling  kan  fornøje  alle  og  enhver  og  ikke 
vække  Forargelse  ved  at  bringe  Religionen  paa  Teatret  eller  det,  der 
strider  mod  Ærbarhed  og  gode  Sæder  —  og  slutter:  saafremt  han  ej 
denne  Vores  allernaadigste  Bevilling  vil  have  forbrudt^).  Saa  meget 
har  det  oprindelig  været  Meningen  at  tilstaa  Capion,  men  derefter  har 
Planerne  om  Opførelsen  af  et  Komediehus  faaet  fast  Form,  og  til  den 
færdige  Bevilling  er  føjet  en  ny  Slutning,  hvorved  ikke  alene  det  plan- 
lagte Skuespilhus  fritages  for  Grundskat  og  Indkvartering  i  15  Aar  (i 
Konceptet  har  først  staaet  20),  men  Privilegiet  knyttes  tillige  til  selve 
Huset  —  en  Bestemmelse  af  stor  Rækkevidde,  der  maa  fastholdes  for 
at  forstaa  flere  Faser  i  den  første  danske  Skuepladses  Historie. 

Er  det  end  tydeligt,  at  man  fra  visse  Sider  har  støttet  Capion  for 
at  faa  et  Sted,  hvor  man  kunde  samles  i  festligt  Lag  —  Retten  til  at 
holde  ugentlige  Assembleer  for  Hoffets  Kavalerer  og  andre  tilsikredes 

*)  Rep.  Nr.  12.  Den  Bygning,  der  benyttedes  til  Komediehus,  kaldes 
det  „lille"  eller  det  „gamle"  Gæthus;  Capion  var  pligtig  til  at  sætte  den  i 
Stand  efter  Brugen,  men  det  var  endnu  ikke  sket  i  Novbr.  1722  (RA.  Korre- 
spondanceprot.  for  Søetatens  Generalkommissariat  1721,  Nr.  864,  1722, 
Nrr.  518  og  720).  At  den  kunde  overlades  ham,  hænger  formentlig  sam- 
men med,  at  der  i  disse  Aar  saa  godt  som  intet  Skyts  støbtes  (sml.  Hist. 
Tidsskr.  5.  R.  IV,  392). 

^)  I  Gersdorffs  Dagbog  omtales  mange  Assembleer,  navnlig  i  Decbr. 
1719  og  de  følgende  Maaneder. 

")  Rep.  Nr.  13. 

ham  udtrykkelig  i  Privilegiet  — ,  saa  er  det  ogsaa  klart,  at  man  har 
ønsket  at  medvirke  til  Oprettelsen  af  en  fast  offentlig  Skueplads. 
Hos  Kongen  var  dette  en  gammel  Tanke.  Det  fremgaar  ikke  blot  af, 
hvad  der  er  udviklet  i  det  foregaaende,  det  kan  læses  ud  af  hans 
endnu  bevarede  Skrivkalender  fra  den  store  Rejse  i  1709,  hvori  bl.  a. 
findes  en  Liste  over  Bygninger  i  Dresden,  som  han  nok  kunde  ønske 
at  faa  Magen  til  i  sin  egen  Residensstad;  øverst  paa  Listen  staar: 
Das  Comedien-Haus  ^).  Det  er  næppe  heller  nogen  helt  uhjemlet  Tra- 
dition, naar  det  i  den  latinske  Indskrift  paa  Tavlen  over  Hoveddøren 
til  det  Skuespilhus,  der  i  1748  opførtes  paa  Tjærehusets  Plads,  for- 
tælles, at  Frederik  den  Fjerde  allerede  for  fyrretyve  Aar  siden  havde 
tænkt  at  rejse  et  Teater  paa  dette  Sted^). 

Capion  kunde  have  bygget  sit  Hus  her,  om  Søetaten  havde  været 
mere  velvillig  stemt,  men  da  dette  ikke  var  Tilfældet,  udsøgte  han 
sig  en  Plads  i  Nærheden.  Til  „Kongetorvet",  hvor  Gæthuset  laa,  var 
nu  knyttet  Forestillingen  om  de  offentlige  Skuespil,  og  han  søgte  at 
holde  den  fast. 

Kongens  nye  Torv  var  tillige  Byens  fornemste  Plads.  Kristian  den 
Femte  havde  i  sine  første  Regeringsaar  jævnet  Hallandsaas  og  søgt 
at  skabe  en  monumental  Bebyggelse  omkring  den  beplantede  Runddel, 
hvor  hans  egen  Statue  til  Hest  en  Del  Aar  efter  blev  rejst.  Flere  af 
Rigets  Stormænd  havde  bygget  sig  Paladser  her:  Ulrik  Fred.  Gyldenløve 
(det  nuværende  Charlottenborg),  General-Admiral  Niels  Juel  (nu  Thotts 
Palæ),  Storkansler  Ahlefeldt  (nu  Hotel  d'Angleterre)  og  Admiral  Chr. 
Bielke  (det  senere  Hotel  du  Nord)^).  Ogsaa  Kancelliraad  Fred.  Giese, 
der  oprettede  Giesegaard  og  døde  som  Amtmand  i  Ringsted  1693, 
havde  en  Gaard  ved  Kongens  Torv,  næst  ved  Gothersgade*).  Admiral 
Henrik  Spåns  Enke,  Susanne  Christine,  f.  Sch5nbach,  lod  sig  ved  Auk- 
tion 1716  tilslaa  denne  Gaard ^),  hvortil  der  hørte  en  stor  Haveplads, 
som  begrænsedes  af  Torvet,  Gothersgade,  Grønnegade  og  Lille  (eller 
Ny)  Adelgade,  der  langt  ned  i  det  attende  Aarhundrede  i  Folkemunde 
kaldtes  „Lille  Grønnegade"*). 

Paa  Hørbygaard  i  Sjælland,  som  Kristian  den  Femte  havde  skæn- 
ket Henrik  Spån  1693,  havde  hans  Enke  hyppigst  Ophold.  Gaarden 
i  København  med  det  store  Grundareal  var  hun  i  Færd  med  at  ud- 
stykke omkring  1720,  og  af  hende  købte  Capion  den  Byggeplads, 
han  havde  Brug  for  til  Komediehus.    Til  selve  Torvet  har  han  aaben- 

^)  RA.  Kongehusets  Arkiv,  Kong  Fred.  IV's  egenh.  Optegnl.  m.  m. 

^)  Thurah,  Hafnia  hodierna,  S.  202. 

^)  Sml.  Carl  Bruun,  Kjøbenhavn  II,  241  ff. 

*)  K.D.  III,  738. 

^)  Admiralinde  Spåns  Skøde  til  Capion. 

•)  RSA.  Vurderinger,  Købmager  Kvarter  316,  317. 

bart  ikke  kunnet  faa  Adgang,  han  maatte  nøjes  med  en  Mellemgrund, 
der  strakte  sig  fra  Gothersgade  til  Lille  Adelgade;  den  havde  en  Facade- 
linje mod  de  to  Gader  paa  50  Alen  og  var  70  Alen  dyb.  I  Sommerter- 
minen 1721  ordnedes  Salget  og  fra  Hørbygaard  udstedte  Admiralinde 
Spån  10.  Juli  1721  Skøde  til  Capion,  der  blev  hende  600  Rdr.  skyldig  i 
Anledning  af  dette  Grundkøb;  af  Kaptajn  Claus  Thaae,  som  i  en  Aarrække 
havde  faret  paa  lange  Rejser  i  det  Ostindiske  Kompagnis  Tjeneste  og 
netop  var  vendt  hjem,  laante  Capion  1000  Rdr.  og  gav  Pant  for  Pengene 
i  den  nyerhvervede  Ejendom^). 

Capions  Foretagende  var  snart  rygtedes  i  Byen.  Hamborger-Bladet 
„Hollsteinische  Correspondent"  kunde  midt  i  August  meddele  fra  Kø- 
benhavn, at  Kongen  efter  hvad  der  fortaltes  havde  skænket  Capion 
Bygningsmaterialer  fra  det  gamle  Renteri  til  Opførelse  af  det  nye 
„Operahus",  som  han  havde  „faaet  Ordre  til  at  opbygge  og  indrette"*). 
Om  Rygtet  var  helt  grundløst,  lader  sig  næppe  bestemt  konstatere. 
Kongen  var  øjensynlig  sin  Teatermesters  Planer  gunstig  stemt  og  den 
nye  Kollegiebygning,  der  afløste  Renteriet,  blev  netop  færdig  ved  dette 
Tidspunkt;  usandsynligt  er  det  da  ikke,  at  Kongen  kan  have  lettet 
ham  de  store  Byrder,  han  pludselig  tog  paa  sig. 

I  Efteraaret  1721  blev  Huset  opført  og  imedens  ændrede  Forholdene 
sig  til  Gunst  for  Capion.  Hoffets  franske  Komedianter,  der  i  tyve  Aar 
havde  staaet  i  Kongens  Tjeneste,  fik  pludselig  Afsked.  I  Vinteren 
1720-21  havde  de  jævnlig  spillet  fransk  Komedie  for  Hoffet,  selv  da 
Dronning  Louise  laa  betænkelig  syg  paa  Slottet^),  og  endnu  ved  Anna 
Sofies  højtidelige  Indtog  den  16.  Juli  1721  synes  de  at  have  været  i 
Virksomhed*).  Men  under  Kongeparrets  paafølgende  Hyldingsrejse  til 
Hertugdømmerne  blev  deres  Skæbne  beseglet.  Kronprins  Kristian  (VI), 
der  havde  Sans  for  Musik,  var  samme  Sommer  draget  til  Sachsen  for 
at  holde  Bryllup  og  havde  lagt  Udrejsen  over  Hamborg,  hvor  ikke 
mindst  Operaen  interesserede  ham^).  Paa  Hjemvejen  stødte  Brude- 
parret til  Hoffet  i  Holsten.    Sammen  med  Dronningen  besøgte  Kron- 

^)  LAS.  Skøderegister  for  Kbhvn.  1722-24,  Fol.  149,  og  Kbhvns  By- 
tingsprot.  1722-24,  Fol.  34.  —  Claus  Thaae:  RA.  Søkrigskancelliets  kgl. 
Resol.  1730,  Nr.  199  og  200;  han  fik  Karakter  som  Kaptajn  i  Søetaten 
og  fik  Ret  til  at  føre  Flag  og  Vimpel,  da  han  1730  atter  gik  til  Dansborg 
for  Asiatisk  Kompagni.     Døde  Decbr.  1742  (Klingbergs  Reg.). 

*)  Hollst.  Corr.   1721,   19.  Aug. 

')  Gersdorffs  Dagbog  1720,  15.  og  19.  Novbr.,  17.  Decbr.,  1721,  3.  og 
14.  Jan.,  18.  Febr. 

*)  Kbhvns  maanedl.  Post-Rytter  1721,  Juli.  Er  denne  Efterretning  rig- 
tig, var  Montaigu  næppe  med  ved  den  sidste  Forestilling.     Sml.  nedenfor. 

^)  Af  Diarierne  over  hans  Rejse  i  Thottske  Saml.  4to  Nr.  1681  og  Ny 
kgl.  Saml.  4to  1107  ses,  at  han  under  det  ganske  korte  Ophold  var  to 
Gange  i  Operaen  (8.  og  9.  Juli). 

prinsen  og  hans  Brud  atter  den  hamborgske  Opera,  og  maaske 
var  det  for  at  vinde  ham,  at  Anna  Sofie  fik  Kongen  til  at  lade  de 
franske  Komedianter  afløse  af  tyske  Operister^).  Der  blev  straks  truffet 
de  fornødne  Aftaler  i  Hamborg  og  paa  Tilbagerejsen  udstedte  Kongen 
fra  Kolding  et  Patent  af  19.  Septbr.  1721,  hvorved  Johan  Kayser  engage- 
redes som  Direktør  for  en  tysk  Opera  ved  det  danske  Hof.  6000  Rdr. 
aarlig  stilledes  til  hans  Raadighed,  af  denne  Sum  skulde  han  lade 
Slotsteatret  indrette  til  det  nye  Formaal  og  underholde  to  Sangerinder, 
fire  Sangere  og  en  tysk  Komponist;  Kongen  sørgede  for  Musik  og 
Dansemestre^). 

Montaigu  havde  i  Slutningen  af  April  faaet  Permission  for  at  rejse 
til  Frankrig'),  men  var  atter  vendt  tilbage,  da  denne  Jobspost  indtraf. 
I  et  Digt,  der  rent  umiddelbart  virker  ved  sin  vemodsfyldte  Poesi, 
tolkede  han  over  for  Kongen  i  Thalias  og  Melpomenes  Navn  de 
franske  Komedianters  Sorg  over  at  skulle  erstattes  af  et  „monstre  har- 
monieux"  som  tysk  Opera*),  og  han  skildrede  —  i  Digtet  som  i  en 
Memorial,  han  indgav  paa  egne  og  Fællers  Vegne  —  de  franske 
Komedianters  triste  Skæbne.  Vinteren  stod  for  Døren  og  nu  skulde 
disse  Familiefædre,  der  havde  levet  i  Haabet  om  at  blive  i  Tjenesten 
til  de  faldt  fra,  bryde  op  fra  Hus  og  Hjem  og  begive  sig  paa  den 
lange  Rejse  til  Fædrelandet.  De  bad  i  hvert  Fald  om  Løn  til  Udgan- 
gen af  Marts,  den  sædvanlige  Termin  for  Af-  og  Tilgang  inden  for 
den  franske  Hoftrup,  og  dertil  de  sædvanlige  Rejsepenge;  men  Kon- 
gens Naade  rakte  ikke  saa  langt  —  han  gav  dem  kun  Løfte  om 
Underhold  Aaret  ud^). 

Kayser  var  forpligtet  til  at  begynde  sin  Opera  inden  Jul.  I  sidste 
Halvdel  af  Oktober  var  han  travlt  beskæftiget  med  Nyindretning  og 
Udvidelse  af  Slotsteatret  —  Forberedelser,  hvori  ogsaa  Kronprinsen  var 

')  Kbhvns  Post-Rytter  (8vo)  1721,  12.  Septbr.;  Extr.  maanedl.  Rel.  1721, 
Septbr.;  Ravn,  Den  tyske  Opera  i  Kjbhvn.  i  Aarene  1721-23  (For  Ide  og 
Virkelighed  1873  I,  513ff.);  L.  Koch,  Christian  VI's  Historie,  S.  6  f.  —  En 
gammel  Efterretning  gaar  ud  paa,  at  Bendix  Ahlefeldt  (f  1757)  som  Med- 
lem af  Bestyrelsen  for  det  tyske  Operaselskab  i  Hamborg  var  meget  virk- 
som ved  denne  Lejlighed;  den  har  dog  næppe  noget  paa  sig,  da  Ahlefeldt 
først  1722  indtraadte  i  Bestyrelsen  (sml.  Bobé,  Slægten  Ahlefeldts  Hist.  V,  138). 

')  Danske  Assignationskont.  kgL  Resol.  1721,  Nr.  118  B  (jvfr.  1722, 
Nr.  167). 

')  Samme  1721,  Nr.  49. 

*)  Et  Eksemplar  af  Montaigus  Digt  i  Hielmstiemes  Saml.  Nr.  3016  c  (KBK), 
optrykt  hos  Overskou  145  f.,  jvfr.  For  Ide  og  Virkelighed  1873  I,  527, 
Note  1.  —  Epilog  til  en  Forestilling  kan  det  ikke  være,  da  de  franske 
Komedianter  ikke  fik  Lejlighed  til  at  spille  for  Kongen  efter  at  det  var 
besluttet  at  indkalde  de  tyske  Operister. 

^)  Rep.  Nr.  14. 

interesseret^)  —  og  tog  derpaa  hjem  til  Hamborg  for  at  hente  sine 
Sangere.  Ved  Festlighederne  paa  Frederiksberg  i  Anledning  af  Kron- 
prinsessens Fødselsdag  (28.  Novbr.)  og  ved  hendes  Indtog  i  Hoved- 
staden (18.  Decbr.)  medvirkede  de  tyske  Operister,  men  den  første  fuld- 
stændige Opera  blev  først  opført  den  30.  Januar  Aaret  efter  ^). 

Det  saa  en  Tid  ud  til,  at  de  forstødte  franske  Komedianter  igen 
skulde  tages  til  Naade,  saaledes  at  tysk  Opera  kunde  veksle  med 
fransk  Komedie^).  Det  blev  dog  ikke  til  noget.  De  havde  desuden 
allerede  taget  deres  Tilflugt  til  Capion,  hvis  Hus  skred  rask  frem 
mod  sin  Fuldendelse.  Han  var  betænkt  paa  at  faa  det  aabnet  ved 
Nytaarstid,  men  Haabet  glippede,  fordi  han  i  sidste  Øjeblik  ikke  var 
i  Stand  til  at  skaffe  de  fornødne  „Maskiner".  Aabningen  trak  ud  — 
ind  i  det  nye  Aar.  Mandagen  den  19.  Januar  1722  gav  endelig  de 
franske  Komedianter  deres  første  Forestilling  i  Capions  nye  Komedie- 
hus i  Lille  Grønnegade*). 

Der  fulgte  nu  en  gylden,  men  kun  kortvarig  Periode.  I  Februar 
var  Tilstrømningen  til  Capions  Komedie-  og  Assemblehus  meget  stor, 
Komedier,  Baller  og  Maskerader^)  gik  paa  to  Gange  ugentlig,  for  24 
Skilling  opvartedes  Publikum  med  „galant  Musik",  The,  Kaffe  og  Cho- 
kolade og  en  „maaske  profitabel"  Basset °).  Det  kom  den  fine  Verden 
ret  til  Pas.  Baron  Rudolf  Gersdorff,  der  var  en  stor  Spillefugl  og 
flere  Gange  lovede  sin  Kone  Bod  og  Bedring  uden  at  kunne  holde 
det  givne  Løfte,  mødte  en  Aften  hos  Capion  Kl.  9;  der  var  godt 
Hus  baade  af  Masker  og  umaskerede,  men  største  Parten  kom  først 
efter  Midnat.  Gersdorff  og  Kammerjunkerne  Reventlow  og  von  Osten 
satte  sig  til  at  spille  Scherwentzel  til  Kl.  6  næste  Morgen,  Gersdorff 
med  det  Resultat,  at  han  gik  hjem  16  Dukater  rigere;  at  han  var 
forfrossen  og  træt  og  sov  til  Middag,  kan  ikke  undre'). 

Med  Fastens  Indgang  tog  det  lystige  Liv  i  det  nye  Komediehus  en 
brat  Ende.  De  franske  Komedianter  drog  bort,  ene  med  Undtagelse 
af  Montaigu,  og  Capion  maatte  ligge  stille  en  Tid.  Da  Eckenberg  i 
April  atter  kom  til  København  og  atter  søgte  Ly  i  hans  Komediehus, 
var  han  derfor  velkommen.   Med  sine  mærkelige  Kunster,  sine  Kome- 

')  Hollst.  Corr.   1721,  4.  Novbr. 

^)  Samme  1721,  5.,  16.  og  26.  Decbr.,  1722,  6.  Febr. 

')  Samme  1722,  16.  Jan. 

*)  Samme  1722,  2.,  6.,  23.  og  27.  Jan.,  6.  Febr. 

^)  Rep.  Nr.  15. 

«)  Hollst.  Corr.   1722,  13.  Febr. 

')  Gersdorffs  Dagbog  1722,  9.  og  10.  Febr.;  5.  Febr.  var  han  til  fransk 
Komedie.  —  Ogsaa  i  Storkanslerinde  Holsteins  Hus  skal  der  være  spillet 
stærkt  (C.  A.  Trier,  Ulrik  Adolf  Holstein,  S.  12  f.). 

dianter  og  Luftspringere,  kunde  han  dog  ikke  mere  tilfredsstille  Hoved- 
stadens Publikum;  „wiewohl  nun  diese  Keris",  skrev  Hollsteinische 
Correspondent,  „viel  curieuses  machen,  so  ist  doch  der  Zulauff 
nur  schlecht"  ^). 

Desuden  kom  Eckenberg  snart  i  Strid  med  Capion  og  forsøgte  at 
omgaa  hans  Privilegium.  Uden  for  Nørreport  havde  han  af  Voldmester 
Adam  Trallau  købt  en  Haveplads,  i  Nærheden  af  Ravnsborg,  og  her 
opslog  han  sit  Theatrum*);  efter  kun  tre  Ugers  Foriøb  havde  han 
brudt  med  Capion  og  lokkede  nu  de  tyske  Komedianter  fra  ham,  som 
en  Tid  havde  spillet  i  hans  Hus").  Sommeren  igennem  laa  de  to  i 
Klammeri  med  hinanden.  Trods  Kancelliets  udtrykkelige  Forbud  age- 
rede Eckenberg  baade  Hellig  og  Søgn,  og  gav  til  Borgerskabets  For- 
argelse Stadens  Tjenestefolk  Anledning  til  vidtløftigt  Levned.  Magi- 
straten var  derfor  meget  utilfreds  med  hans  Virksomhed,  men  Politiet 
dristede  sig  dog  ikke  til  at  fastslaa  Rækkevidden  af  Capions  Privile- 
gium, om  det  gjaldt  uden  for  Porten  eller  ikke,  og  henviste  de  stridende 
Parter  til  Kongen*).  Paa  Capions  indstændige  Bøn  fik  Politimesteren 
midt  i  Septbr.  skarpt  Paabud  om  at  haandhæve  hans  Ret  over  for 
Eckenberg,  der  imidlertid  havde  vundet  hele  Sommeren  for  sig.  Da 
man  endelig  kom  for  at  lukke  hans  Bod,  var  han  over  alle  Bjerge, 
bortrejst  til  Tyskland  efteriadende  sig  en  Ejendom,  der  var  belaant 
op  over  Skorstenen*^).  Langt  ned  i  det  attende  Aarhundrede  kaldtes 
Stedet  „den  stærke  Mands  Have". 

Den  økonomiske  Misere  havde  allerede  begyndt  at  faa  Tag  i  Sta- 
dens nye  Komediehus.  Det  havde  kostet  over  6000  Rdr.  at  opføre. 
Halvdelen  af  denne  Sum  var  bragt  til  Veje,  for  største  Delen  ved  Laan 
og  Prioriteter,  men  den  anden  Halvdel  havde  Capion  og  hans  Sviger- 
søn Jacob  Sayaux,  der  støttede  ham,  ingen  Udvej  til  at  skaffe.  Da 
Sommerterminen  1722  nærmede  sig,  søgte  de  i  deres  fortvivlede  Stil- 
ling om  et  kongeligt  Moratorium,  men  uden  Resultat*).  Montaigu,  der 
ogsaavar  stærkt  paa  Knæerne,  havde  været  heldigere;  Kongen  havde 
allerede  i  Februar  givet  ham  Beskærmelsesbrev  mod  hans  altfor  paa- 
trængende  Kreditorer  og  i  Marts    1722   tilstaaet  ham  en  aariig  Pen- 

*)  Hollst.  Corr.  1722,  1.  Maj. 

2)  Kbhvns  Bytingsprot.  1722-24  (LAS),  Fol.  115.  Pladsen  uden  for 
Porten  maa  han  have  erhvervet  1721  (Sjæll.  Landstings  Skødebog  1722-26, 
Fol.  13). 

»)  Rep.  Nr.  20. 

*)  Rep.  Nr.  19  og  21  samt  RSA.  Politi-  og  Kommer cekoll.  Domprot. 
1716-23,  Fol.  235  b. 

^)  Rep.  Nr.  23;  LAS.  Kbhvns  Politimesters  Arkiv,  Kancelliskrivelser  1690- 
1729,  Pag.  171,  og  Kbhvns  Bytingsprot.   1722-24,  Fol.  94,   115. 

«)  Rep.  Nr.  17. 

sion  paa  200  Rdr.  af  Postkassen  for  hans  lange  Tjeneste^).  Han  kunde 
ikke  bekvemme  sig  til  at  forlade  sit  andet  Fædreland,  hvortil  han  var 
knyttet  med  stærke  Baand,  med  en  danskfødt  Hustru  og  formaaende 
Velyndere. 


EN  PANSK  KOMEDIE  PLANLÆGGES 

Alt  staar  nu  rede  til  Oprettelsen  af  en  dansk  Komedie.  Ikke  saa- 
ledes  at  forstaa,  at  det  er  et  Maal,  der  længe  er  arbejdet  imod  og 
endelig  er  naaet.  Det  er  tvertimod  lutter  Tilfældigheder,  der  kæder 
sig  sammen  og  lader  Planerne  spire  frem,  først  og  fremmest  som 
en  farbar  Vej  ud  af  et  økonomisk  Uføre,  hvori  et  Par  Mennesker  ved 
Forholdenes  Ugunst  er  stedt.  Man  spejder  forgæves  efter  Begejstrin- 
gen, der  kunde  bære  Sagen  frem. 

Man  maa  fastholde,  hvorledes  Sagerne  stod  for  Montaigu  i  For- 
sommeren 1722.  Han  var  sammen  med  de  øvrige  franske  Komedian- 
ter forskudt  fra  Hoffet.  Denne  gamle  Aktør,  „der  i  Grund  havde  ud- 
studeret Teatret",  som  Holberg  siger  om  ham^),  var  afsat  fra  sit  Metier, 
som  han  havde  dyrket  i  36  Aar.  Han  gik  nu  i  sit  6L  Leveaar.  Den 
livlige,  let  saarbare  Franskmand  maatte  føle  sig  tilsidesat,  og,  hvad 
værre  var,  hans  hele  økonomiske  Stilling  havde  faaet  et  Grund- 
skud, som  der  maatte  bødes  paa;  Aaret  forinden  havde  han  endda 
mistet  sit  mangeaarige  Hverv  som  Sprogmester  ved  Landkadetkom- 
pagniet'O.  Hans  Fæller  var  draget  bort,  men  midt  i  Byen  stod  et 
Komediehus,  der  indeholdt  Muligheder,  naar  man  blot  vidste  at  gribe 
Tingen  rigtig  an.  Og  skulde  denne  gamle  udstuderede  og  anselige 
Aktør  ikke  kunne  slutte  fra  Forholdene  i  sit  Hjemland,  at  Moliére  og 
Regnard  var  i  Stand  til  at  faa  Tag  i  Publikum,  naar  blot  Replikken 
blev  forstaaet?  Bedre  end  nogen  anden  maatte  han  begribe,  at  Folk 
vilde  strømme  til,  naar  der  fra  Scenen  blev  talt  i  Landets  Sprog  — 
om  ikke  for  andet,  saa  fordi  det  var  noget  nyt. 

Ideen  til  en  dansk  Komedie  maa  være  opstaaet  hos  denne  frem- 
mede, kun  halvt  naturaliserede  Komediant,  der  vel  nok  forstod,  men 
aldrig  paa  Papiret  betjente  sig  af  det  danske  Sprog.  Kun  tilsyne- 
ladende er  denne  Slutning  paradoksal  og  den  støttes  af  Kendsgernin- 
ger. Uden  al  Tvivl  taler  han  sin  egen  Sag,  naar  han  i  Memorial  til 
Kongen  af  1.  Juli  1722  beder  om  Tilladelse  til  at   „indrette  en  Ko- 

*)  Rep.  Nr.  16;  Generalpostdir.  kgl.  Resol.  1722,  Nr.  12,  og  Sjæll.  Miss. 
1722,  Nr.  132. 
')  Epistel  447. 
^)  Danske  Saml,  III,  46,  og  Pers.  Tidsskr.  6.  R.  III,  76  f. 

medie  i  det  danske  Sprog",  da  det  er  ham  „umuligt  for  Fremtiden  i 
det  franske  at  vise  sin  Iver  for  Kongens  Tjeneste*  ^).  Altsaa  kun  fordi 
Muligheden  af  at  give  franske  Skuespil  er  udelukket,  tyer  han  til 
Landets  Maal.  Hans  nærmere  Motivering  er  heller  ikke  en  national 
Begrundelse,  men  blot  Panegyrik:  „Skuepladsers  Oprettelse  har  i  næsten 
alle  Nationer  fulgt  Rigets  Blomstringstid,  og  Freden,  som  Deres  Maje- 
stæt nys  har  skænket  Folket  efter  en  sejrrig  tilendebragt,  langvarig 
Krig,  har  syntes  mig  det  mest  gunstige  Tidspunkt,  man  kunde  vælge 
dertil;  mere  kyndige  Folk  vil  fuldkomme  det  Forehavende,  som  jeg  i 
min  Nidkærhed  i  det  mindste  vil  faa  Æren  af  at  have  begyndt"  ^).  Det 
var  tillige  et  Spørgsmaal  om  Penge,  endda  saa  ringe  en  Sum,  at  det 
maa  synes  udelukket,  at  Montaigu  allerede  da  har  haft  Tilsagn  eller 
Haab  om  Støtte  for  sin  Plan  fra  formaaende  Personligheder.  Ikke 
mindre  end  det  nødvendige  Privilegium  havde  han  Bru'g  for  200  Daler 
til  Værkets  Fuldførelse,  og  dem  bad  han  Kongen  om'). 

Hans  Forehavende  maatte  bringe  ham  i  Forbindelse  med  Kancel- 
liets Oversekretær  Frederik  Rostgaard.  Von  Qvoten  fik  1718  sin  Spille- 
tilladelse ved  daværende  Oversekretær  Ditlev  Vibes  Hjælp,  Montaigu^ 
som  af  mange  Aars  Erfaring  kendte  Administrationens  Praksis  og 
vidste,  at  hans  Memorial  nødvendigvis  skulde  passere  Rostgaard, 
maatte  naturligt  søge  til  ham.  Han  har  gjort  det  med  saa  meget 
større  Haab  om  Bevaagenhed  som  han  maa  have  kendt  ham  og  været 
vidende  om  den  Interesse,  han  nærede  for  Teatret.  En  Scene  af  Cor- 
neilles  Cid  havde  Rostgaard  jo  oversat  og  udgivet,  da  han  som  en 
ung  Mand  opholdt  sig  i  Paris  1696,  Operahusets  Aabning  havde  han 
hilst  med  Begejstring.  I  ham  fandt  Montaigu  en  ivrig  Talsmand,  som 
den  nyoprettede  danske  Skueplads  ogsaa  siden  vidste  at  skønne  paa. 
Kendsgerningerne  foreligger  i  Rostgaards  Prologer  og  i  Aktørernes 
Nytaarsdigt,  som  der  senere  vil  blive  Lejlighed  til  at  skænke  en  nær- 
mere Omtale. 

Mere  maaske  end  Montaigu  havde  haabet  og  ventet  fandt  han  For- 
staaelse  i  de  højeste  og  mest  indflydelsesrige  Kredse.  Intet  kunde 
være  ham  kærere,  da  det  ikke  blot  gjaldt  om  at  faa  indstiftet  en  dansk 
Komedie,  men  ogsaa  at  opnaa  Subsidier  og  allerhelst  at  faa  den  gjort 
til  Hofkomedie.    Det  var  utvivlsomt  hans  Tanke  fra  første  Færd  og 

^)  .  .  .  dans  rimpossibilité  de  faire  å  l'avenir  éclater  mon  zéle  pour  le 
service  de  Vostre  Majesté  en  parlant  fran^ois  je  luy  demande  tres  humble- 
ment  la  permission  de  pouvoir  établir  id  vne  Comédie  en  langue  Danoise. 

^)  .  .  .  des  gens  plus  habiles  perfectioneront  le  dessein  que  mon  zéle 
aura  du  moins  l'honneur  d'avoir  commencé.  Udtrykket  „des  gens  plus 
habiles"  skal  naturligvis  opfattes  i  al  Almindelighed,  ikke  sigtende  til  be- 
stemte Personer. 

^  Rep.  Nr.  18. 

-det  lykkedes  ham  virkelig  at  faa  den  gennemført  i  1728,  paa  et 
Tidspunkt,  da  Rostgaard  forlængst  var  fjernet.  Enten  det  nu  skete  ved 
Rostgaards  Mellemkomst  eller  ikke,  saa  vandt  han  Kongens  nærmeste 
Omgivelser  for  sin  Sag.  Storkansleren,  Ulrik  Adolf  Holstein,  og  hans 
Hustru,  selve  Dronningens  Halvsøster,  stod  i  1722,  umiddelbart  efter 
Anna  Sofies  Ophøjelse,  i  saa  stor  Gunst  hos  Kongen,  at  Montaigu  hej- 
turde  haabe  paa  en  Støtte,  som  intet  andet  Sted  var  at  opnaa.  Og 
denne  Støtte  vandt  han.  Storkanslerinden  var  dansk  af  Sind,  og  at 
hun  nærede  Interesse  for  den  danske  Komedie,  derom  har  vi  Vidnes- 
byrd i  det  franske  Digt,  Montaigu  rettede  til  hende  i  1723. 

Ogsaa  Storkansleren  omfattede  Montaigus  Planer  med  varm  Inter- 
esse. Hans  Indskriden  i  Student  Høbergs  Sag  i  Egenskab  af  Univer- 
sitetspatron  taler  bestemt  derfor.  Mere  omstridt  er  det,  om  det  er 
ham,  Montaigu  i  en  Supplik  af  13.  April  1724  i  sin,  lidt  svævende, 
franske  Stil  kalder  den  danske  Komedies  Grundlægger.  Aktstykket 
kendes  kun  i  Langebeks  Afskrift  og  er  uden  Adressat^).  Overskou, 
der  her  sikkert  støtter  sig  til  Werlauffs  Autoritet,  formoder,  at  det  er 
rettet  til  Storkansleren,  Chr.  Bruun  mener  derimod,  at  Rostgaard  er 
den  unævnte  Modtager^).  Bruun  har  nu  næppe  Ret.  Det  er  rigtigt 
nok,  som  han  bemærker,  at  Breve  til  Storkansleren  meget  sjælden  fin- 
des blandt  Indlægene  til  Danske  Kancellis  Ekspeditioner,  men  dér 
ligger  Aktstykket  ikke  heller;  Sagen  ekspederedes  overhovedet  ikke  gen- 
nem Kancelliet,  men  undtagelsesvis  direkte  fra  Kongen.  Det  drejede 
sig  om  at  faa  nedlagt  Forbud  mod  en  Bande  Linedansere,  som  Capion 
i  Foraaret  1724  gav  Lov  til  at  benytte  Komediehuset,  og  Sagen  havde 
Hast,  thi  Kongen  stod  i  Begreb  med  at  rejse  til  Badene  i  Aachen. 
Paa  denne  Rejse  fulgte  Storkansleren  med.  Hoffet  opholdt  sig  endnu 
20.  April  paa  Frederiksberg,  men  afrejste  Dagen  efter;  man  var  6.  Maj 
paa  Koldinghus  og  13.  Maj  i  Gluckstadt').  Det  Forbud,  Montaigu 
ønskede,  ekspederedes  paa  Rejsen  over  Fyn  ved  en  Ordre,  udfærdiget 
af  Dronningens  Hofmarskal,  Chr.  Fred.  Holstein,  en  yngre  Broder  til 
Storkansleren*).  Lige  saa  urimeligt  det  er  at  antage,  at  Oversekre- 
tæren havde  at  gøre  med  denne  Sag,  der  slet  ikke  gik  gennem  Kan- 
celliet, lige  saa  rimeligt  er  det,  at  Brevet  under  de  foreliggende  Om- 
stændigheder er  rettet  til  Storkansleren. 

')  Rep.  Nr.  39. 

^)  Overskou  220;  Bruun  udtaler  først  forsigtigt  sin  Anskuelse  i  Danske 
Saml.  (II,  379  f.),    senere  uden  Reservation  i  Bogen  om  Rostgaard  (I,  300). 

')  Andr.  Hojer,  Konig  Fried.  des  Vierten  glorwurd.  Leben  II,  103,  samt 
Sjæll.  Reg.  og  Tegnl.  1724,  Maj  (Dateringer). 

*)  Rep.  Nr.  50  og  51.  Noget  egentligt  Kabinets-  ell.  Marskallatsarkiv 
er  ikke  bevaret  fra  den  Tid ;  hvad  der  i  RA.  findes  under  Navn  af  Fred.  IV's 
Kabinetsarkiv  er  en  senere  Konstruktion. 

løvrigt  tør  der  næppe  lægges  altfor  meget  ind  i  Aktstykkets  Ud- 
tryk; Øjeblikkets  kritiske  Omstændigheder,  Ønsket  om  hurtigt  og  grun- 
digt at  faa  Capions  Planer  forpurret,  maatte  opfordre  til  en  kraftig  Til- 
kendegivelse af  den  Taknemlighed,  Montaigu  følte  sig  besjælet  af,  og 
som  efter  hele  hans  Maade  at  udtrykke  sig  paa  maatte  iklædes  blomst- 
rende og  retorisk  Form.  „C'est  å  vos  bontez  que  la  Comédie  Danoise 
doit  son  origine  et  son  prémier  etablissement",  hedder  det  i  Indled- 
ningen til  Brevet,  og  i  Slutningen:  „C'est  done  l'exclusion  des  spec- 
tacles  étrangers  que  la  Comédie  Danoise  implore  de  vos  bontez.  Cette 
grace,  en  l'affermissant  affermira  vostre  ouvrage  et  l'obligera  å  vous 
regarder  å  jamais  non  seulement  comme  son  fondateur,  mais  encor 
comme  son  restaurateur  éternel".  Udtrykkene  falder  i  Traad  med  en 
Linje  i  Montaigus  Digt  til  Storkanslerinden,  hvori  det  hedder  om  det 
danske  Teater:  „Il  doit  å  vos  bontez  tout  l'heur  de  sa  naissance".  Det 
er  fraseagtige  Talemaader,  rettet  til  høje  og  indflydelsesrige  Beskyt- 
tere; de  vidner  om  disse  Personers  Bevaagenhed  og  gunstige  Bistand 
ved  Indrettelsen  af  en  dansk  Komedie,  men  afkræfter  ingenlunde  For- 
modningen om,  at  det  er  Montaigu,  der  er  primus  motor. 

Mest  uigennemtrængelig  er  det  Slør,  der  hviler  over  Holbergs  Stil- 
ling til  Skuepladsen.  Hans  Navn  nævnes  aldrig  i  noget  Aktstykke, 
der  angaar  den,  hverken  officielt  eller  privat  —  og  der  foreligger  dog 
nu  et  ret  stort  Antal,  hentet  snart  sagt  fra  alle  Kanter.  Det  er  et  Fak- 
tum, der  er  konstateret  af  tidligere  Forskere  og  som  nærværende  For- 
fatter kun  har  faaet  bekræftet.  Det  hænger  maaske  sammen  med,  at 
Holberg  skrev  sine  Komedier  pseudonymt.  Allerede  1723  maatte  man 
dog  i  visse  Dele  af  Publikum  vide,  at  Hans  Mikkelsen  var  den  samme 
som  Professor  Holberg^),  og  sandsynligvis  er  det  snart  sivet  ud  og 
er  blevet  en  offentlig  Hemmelighed. 

Det  spredte  Halvlys,  Holbergs  egne  Udtalelser  kaster  over  disse 
Forhold,  er  imidlertid  tilstrækkeligt  til  at  fastslaa,  at  Tilskyndelsen  til 
Oprettelse  af  en  dansk  Skueplads  ikke  er  udgaaet  fra  ham,  men  tvert- 
imod  danner  Udgangspunktet  for  hans  Virksomhed  som  Komedieskri- 
ver. Havde  Holberg  ikke  været,  eller  ikke  virket  som  han  gjorde, 
vilde  der  alligevel  i  1722  være  skabt  en  dansk  Scene,  men  ganske 
vist  —  den  vilde  i  saa  Fald  næppe  være  blevet  et  afgørende  Vende- 
punkt i  dansk  Aandsliv.  Holdbarheden  i  denne  Paastand  ligger  klart 
ior  Dagen,  naar  man  tager  den  latinske  Tekst  af  Holbergs  første  Lev- 

^)  Albert  Thura,  Idea  historiæ  litterariæ  Danorum,  S.  355  (Bogens  Dedika- 
tion til  Kongen  dateret  30.  Novbr.  1722,  Trykkeaar  1723).  Her  nævnes 
dog  kun  Peder  Paars  og  Skæmtedigtene,  første  Tome  af  Komedierne  var 
næppe  udkommet.  Stedet  optrykt  af  Olsvig  (Om  Ludv.  Holbergs  saakaldte 
Selvbiografi,  Sp.  162ff.). 

nedsbrev  for  sig;  det  er  senest  skrevet  1727  og  er  saaledes  et  samtidigt 
Vidnesbyrd.  Hvor  vel  kendt  Stedet  end  er,  maa  det  citeres,  fordi  det 
kommer  an  baade  paa  Enkeltheder  og  Sammenhæng.  Holberg  for- 
tæller, at  han  omsider  var  trættedes  af  den  satiriske  Digtning,  af 
Arbejdet  med  Peder  Paars  og  Skæmtedigtene,  der  kun  havde  bragt 
ham  Utak,  og  nu  havde  begyndt  at  lægge  sidste  Haand  paa  sit 
tidligere  paabegyndte  Værk  om  Danmark  og  Norges  verdslige  og 
gejstlige  Forhold.  „Sed  dum  in  hoc  opere  desudo",  fortsætter  han, 
„in  mentem  nonnullis  venit  ad  exemplum  aliarum  gentium  ludos  sceni- 
cos  danico  idiomate  heic  instituere,  &  cum  ex  indole  tam  poématis 
mei  qvam  subseqventium  satyrarum  non  insulsas  fabulas  me  scriptu- 
rum  augurabantur,  solicitor  ad  ea  reverti,  qvæ  nuper  ejuraveram"^)  — 
ordret  oversat:  „Men  medens  jeg  slider  i  dette  Arbejde,  fik  nogle  i 
Sinde  efter  andre  Nationers  Eksempel  her  at  indrette  Komedier  i  det 
danske  Maal,  og  da  de  ved  Beskaffenheden  saavel  af  mit  Poem 
[o:  Peder  Paars]  som  af  Satirerne,  der  fulgte  efter,  skønnede,  at  jeg 
kunde  skrive  ikke  uvittige  Skuespil,  opfordres  jeg  til  at  vende  til- 
bage til  det,  jeg  nys  havde  forsvoret".  Videre  skildrer  Holberg,  hvor- 
ledes han  en  Stund  stod  paa  Overvejelsens  ubeslutsomme  Stadium; 
Vennerne,  endogsaa  Folk  af  højeste  Rang  (primi  subsellii),  trængte 
paa,  men  han  skræmmedes  endnu  af  den  Avind,  han  af  Erfaring  vidste 
den  Slags  Skriveri  kunde  opvække.  Omsider  gav  han  dog  efter  for 
sine  Venners  Bønner;  han  vendte  tilbage  til  sin  gamle  Haandtering, 
lagde  Haand  paa  Værket  og  gav  sig  til  at  skrive  Komedier. 

Der  er  ikke  mindste  Uklarhed  i  dette  Holbergs  samtidige  Vidnes- 
byrd. Da  man  kom  til  ham  med  Opfordring  om  at  skrive  Skuespil, 
havde  han  brudt  med  Musen,  der  kun  havde  bragt  ham  i  Ulejlighed, 
og  havde  besluttet  at  vende  tilbage  til  en  Historieskrivers  fredelige 
Syssel.  Han  lader  ikke  med  et  Ord  forstaa,  at  han  selv  havde  tænkt 
paa  at  skrive  Komedier  eller  skabe  en  dansk  Skueplads. 

Men  som  Aarene  gik  skete  der  en  Forskydning  i  Digterens  egen 
Opfattelse  af  sit  Værk.  Han  anlagde,  som  naturligt  var,  en  æstetisk 
Maalestok  i  Stedet  for  en  historisk  og  følte  sig  som  Skuepladsens 
rette  Skaber.  Det  er  betegnende,  at  Hans  Mikkelsen,  da  første  Tome 
af  Komedierne  udsendtes  i  1723,  ganske  i  Overensstemmelse  med  de 
historiske  Forhold,  kaldte  dem  „Comoedier  sammenskrevne  for  den 
nye  oprettede  Danske  Skue-Plads",  medens  de  1731  fik  den  kortere  og 
dog  mere  omfattende  og  fordringsfulde  Titel:  „Den  danske  Skue-Plads". 
Allerede  heri  ligger  øjensynlig  en  Omvurdering.  Tydeligt  kommer 
den  frem  i  den  danske  Oversættelse  fra  1745  af  1.  Levnedsbrev,  der 

^)  Originaludg,  S.  133.  Olsvig  læser  urigtigt  deludo  i  Stedet  for  desudo 
og  oversætter  derfor  galt  (Holbergs  1.  Levnetsbrev,  1902). 

antages  at  være  gennemset  og  rettet  af  Holberg  selv.  Den  nylig  cite- 
rede latinske  Passus:  in  mentem  nonnullis  venit  etc.  gengives  her 
ved:  Jeg  fik  i  Sinde  etc.  Endelig  faar  denne  Opfattelse  positivt  Ud- 
tryk i  Holbergs  Alderdom.  I  Epistel  447,  Fortsættelsen  af  de  tre 
latinske  Levnedsbreve,  hedder  det  til  Forsvar  for,  at  han  har  villet 
paatage  sig  en  Slags  Omsorg  for  den  under  Frederik  den  Femte  gen- 
oprettede Skueplads:  „Saadant  har  jeg  dog  ikke  kunnet  dispensere 
mig  for,  thi  saasom  jeg  er  en  Stifter  af  Skuepladsen  her  i  Landet  og 
har  selv  gjort  saa  mange  Originaler,  saa  har  jeg  maat  have  et  Øje  til, 
at  de  nogenledes  bleve  vel  eksekverede"^);  i  Brevet  til  Aktørerne  af 
17.  Maj  1753  potenseres  Udtrykket  endda  til  „første  Stifter"  2).  Der  er 
ikke  noget  at  sige  til  denne  naturlige  Udvikling  i  Holbergs  Syn  paa 
sit  Livs  Storværk,  hans  endelige  Opfattelse  falder  sammen  med  vor  — 
blot  maa  der  ikke  gøres  Vold  paa  den  historiske  Sammenhæng.  Dette 
Forhold  maa  ikke  tages  til  Indtægt  for  en  haandgribelig  Opfattelse  af 
Holberg  som  Skuepladsens  Indstifter^). 

Man  kunde  indvende,  at  Holberg  dog  paa  en  eller  anden  Maade, 
maaske  blot  paa  anden  Haand,  kunde  tænkes  at  have  givet  Montaigu 
et  Vink,  der  bragte  ham  paa  Ideen  om  en  dansk  Komedie.  Holberg 
saa  allerede  i  sin  Barndom  Komediespil  i  Norge*),  han  havde  Kend- 
skab til  den  tyske  Komedie  som  den  ageredes  herhjemme  i  hans  Ung- 
dom og  han  har  naturligvis  paa  sine  Rejser  set  Skuespil  opføre^);  i 
Just  Justesens  Betænkning  over  Peder  Paars  omtales  Moliére,  i  For- 
talen til  Skæmtedigtene  tillige  Ben  Jonson.  Maatte  man  ikke  tro,  at 
Holberg  allerede  havde  forsøgt  sig  som  Komediedigter  i  sin  egen  stille 
Stue  og  havde  Komedier  liggende  færdige®)?  Dertil  er  at  sige,  at  en 
saadan  Paastand  er  ubevislig  og  at  Holbergs  eget  samtidige  Vidnes- 
byrd strider  imod  den. 

Imidlertid  kunde  man  med  Rette  hævde,  at  flere  af  Komedie- 
figurerne findes  skitserede  allerede  i  Peder  Paars.  Men  heller  ikke 
denne  Kendsgerning  beviser  noget.  Thi  undersøger  man  et  afsluttet 
Livsværk  historisk  og  kritisk,  vil  der  næsten  altid  i  de  tidligste  Frem - 

')  Originaludg.  V,  25. 

*)  Overskou  II,  137  (Brevet  øjensynlig  trykt  efter  Afskriften  i  Ny  kgl. 
Saml.  4to  Nr.  2020  n;  Originalen  eksisterer  næppe). 

')  Det  gør  f.  Eks.  Chr.  Bruun  i  sit  sidste  Holberg- Arbejde :  Om  Ludv. 
Holbergs  trende  Epistler  (1895),  S.  1091 

*)  Epistel  332. 

*)  I  Rom  fik  han  endda  Komedianterne  paa  nærmeste  Hold;  da  de  efter 
Jul  strømmede  til  Byen,  blev  en  Bande  indlogeret  i  det  samme  Hus,  hvori 
han  boede  (1.  Levnedsbrev,  Originaludg.  S.  104.) 

")  En  saadan  Formodning  er  mest  direkte  fremsat  af  Dr.  Just  Bing  (Hol- 
bergklubbens Smaaskrifter,  Bergen  1910,  S.  50,  og  Festskriftet  til  Ludvig 
Daae  1904,  S.  115). 

bringelser  kunne  eftervises  Kim  til  den  senere  Udviltling,  og  det  vilde 
stride  mod  Naturens  Orden,  om  det  ikke  var  saaledes.  Tilmed  ligger 
det  komiske  Heltedigt  og  Komedierne  saa  nær  op  ad  hinanden  i 
Frembringelsestid,  at  det  vilde  være  besynderligt,  om  der  ikke  var  et 
nært  Slægtskab  imellem  dem.  Men  af  dette  Slægtskab  kan  ikke  slut- 
tes, at  Komedierne  maatte  følge  efter  Heltedigtet.  Vil  man  støtte  sig 
til  Holbergs  egne  og  tydelige  Ord  —  og  andet  er  der  ikke  her  at 
bygge  Formodninger  paa  — ,  saa  vilde  den  Virksomhed,  der  var  ind- 
ledet med  Peder  Paars  og  Skæmtedigtene  være  ophørt,  om  ikke  Skue- 
pladsens Oprettelse  havde  givet  den  ydre  Foranledning  til,  at  Satiren 
yderligere  kom  til  at  flyde  og  fik  Afløb  i  Komedier. 

Gaar  man  ud  fra,  at  Indrettelsen  af  en  dansk  Skueplads  har  givet 
Stødet  til  Holbergs  Komediedigtning,  saa  følger  deraf,  at  de  tidligste 
Komedier  først  er  blevet  til  i  Sommeren  og  Efteraaret  1722^).  En  ind- 
gaaende  Undersøgelse  af  dette  Forhold  hører  ikke  hjemme  i  nær- 
værende Skildring,  her  skal  kun  anstilles  nogle  korte  Betragtninger. 
Navnlig  er  det  vigtigt  at  faa  afgjort,  om  der  under  denne  Forudsæt- 
ning levnes  Digteren  fornøden  Tid  til  at  producere  sine  Komedier,  og 
det  maa  da  først  og  fremmest  fastholdes,  at  man  kun  om  de  fem 
første  med  Sikkerhed  ved,  at  de  er  skrevne  og  opførte  inden  Udgan- 
gen af  1722.  Da  første  Tome  udkom  i  1723,  sandsynligvis  i  Foraaret, 
meddelte  Just  Justesen  i  sin  Betænkning,  at  Autor  havde  gjort  ti 
andre,  „som  ligge  færdige".  Denne  Forsikring  behøver  næppe  tages 
bogstavelig;  en  Skribent  som  Holberg,  der  er  sig  sin  producerende 
Evne  bevidst,  har  Lov  til  at  være  Sangviniker  og  er  uden  Forpligtelse 
til  at  give  det  læsende  Publikum  Indblik  i  sin  Arbejdsmaade.  Man 
kommer  maaske  Virkeligheden  nærmere,  naar  man  antager,  at  disse 
ti  Komedier  var  paa  Stabelen  og  efterhaanden  fuldførtes^). 

Dernæst  maa  hele  Stoffet  have  ligget  beredt  i  Digterens  Fantasi, 

^)  Francis  Bull  mener,  at  Tiden  for  de  første  Komediers  Tilblivelse  skal 
sættes  til  Vaaren  1720  (Edda  III,  1915,  S.  146f.),  medens  Vilh.  Andersen 
kommer  betydeligt  nærmere  til .  det  Tidspunkt,  som  nærværende  Forfatter 
anser  for  det  rette;  han  søger  Begyndelsen  til  Holbergs  Komediedigtning  i 
Den  Vægelsindede  og  henfører  dens  Affattelse  til  Foraaret  1722  (Afhand- 
lingen: „Ophavet  til  Holbergs  Komedier"  i  „Kritik,  Sprog  og  Litteratur", 
1914,  S.  132  ff.). 

^)  Af  disse  ti  blev  kun  de  to  første,  Barselstuen  og  Ellevte  Juni  opført 
inden  Udgangen  af  1723.  I  Hollst.  Corr.  1723,  Nr.  97,  meldes  fra  Køben- 
havn under  12.  Juni:  Die  Bande  Dånischer  Commoedianten  haben  von  denen 
aufs  neu  verfertigten  8  Commoedien  gestern  eine  vorgestellet  [3 :  Ellevte  Junij. 
Regner  man  de  fem  fra  1722  plus  de  to  nævnte  og  tillige  Paullis  Seende 
Blinde,  faar  man  otte  „neu  verfertigten"  Komedier,  der  alle  opførtes  i  1723 
og  altsaa  har  været  fuldt  færdige.  Men  naturligvis  —  Komedianterne  kan 
have  faaet  flere,  som  ikke  foreløbig  er  kommet  til  Opførelse. 

da  Paavirkningen  udefra  bragte  det  til  at  vælde  frem  i  Form  af  Ko- 
medier. De  Typer,  Holberg  danner  sin  Komediedigtning  over,  er,  i 
al  Fald  til  Dels,  urdramatiske  Karakterer,  Personer  og  Situationer,  som 
før  Holberg  tog  dem  op,  var  benyttet  af  ældre  Dramatikere  og  Sati- 
rikere og  allerede  da  var  europæisk  Fælleseje^).  Det  samme  gælder 
iøvrigt  Shakespeare  og  Moliére.  Det  er  Figurer,  der  foresvæver  ham 
fra  hans  udbredte  Læsning,  Skikkelser,  han  med  egne  Øjne  har  set 
paa  det  hollandske,  franske  og  italienske  Teater;  selv  forlanger  han  i 
Grunden  blot,  at  Karaktererne  i  Den  politiske  Kandestøber,  Den  Vægel- 
sindede, Den  Stundesløse  og  et  Par  andre  skal  betragtes  som  origi- 
nale^). Om  de  er  det,  er  en  Sag  for  sig.  Men  er  det  end  saaledes, 
at  Tallet  paa  dramatiske  Urtyper  er  saa  ringe,  at  Holberg  nødvendig- 
vis har  maattet  gribe  til  dem,  saa  staar  han  alligevel  blandt  de  aller- 
ypperste ved  sin  originale  Behandling  af  det  fælles  Stof. 

Endelig  maa  det  ikke  overses,  at  ogsaa  Samtiden  undredes  over, 
at  Holberg  i  saa  kort  en  Tid  kunde  sætte  saa  mange  Komedier  i  Ver- 
den —  det  siger  han  da  selv  i  første  Levnedsbrev').  Han  gav  ikke 
den  frugtbare  Lope  de  Vega  meget  efter,  han  kunde  staa  paa  eet  Ben 
og  forme  over  to  Hundrede  Replikker  i  en  Time.  Gennem  Marthe  i 
Jean  de  France*)  lader  han  uforvarende  falde  en  Ytring,  der  kaster 
Strejflys  over  hans  Arbejde  med  Komedieskrivningen  i  1722.  „Det 
gaar  med  mig",  siger  hun,  „som  med  dem,  der  skriver  Komødier, 
mens  de  skrive  paa  Komødien,  falder  dem  af  sig  selv  ind,  hvorledes 
den  skal  udføres  og  endes".  Alt  tilsammentaget  indeholder  rimelig 
Begrundelse  for  Muligheden  af,  at  Holberg,  .selv  under  den  Forudsæt- 
ning, at  han  først  begyndte  sin  Komedieskrivning  efter  1.  Juli  1722, 
var  i  Stand  til  at  præstere  hvad  han  vitteriig  gjorde. 

Hvem  disse  „nogle"  var,  der  efter  Holbergs  Udsagn  fik  i  Sinde 
at  indrette  en  dansk  Komedie,  derpaa  er  allerede  givet  Svar  saa  vidt 
Kilderne  rækker.  Det  var  Montaigu,  der  naturiigt  maatte  knytte  sin 
Sag  til  Capion,  Komediehusets  Ejer.  I  en  Klage  over  Eckenberg  af 
4.  Aug.,  netop  i  de  Dage,  da  Sagen  om  den  danske  Komedie  var  under 
Forberedelse,  ytrer  Capion,  at  den  stærke  Mands  fortsatte  Virksomhed 
vilde  „geraade  til  min  og  min  arme  families  total  Ruin  og  Under- 
gang, hvorved  mig  og  al  Formue  skulde  betages  for  at  udføre  den 
projekterte  Plan  til  den  danske  Komedies  Indrettelse,  som  jeg  tillige 

^)  Eksempler  herpaa  findes  i  Paludans  Afhandling  „Holbergs  Forhold 
til  det  ældre  tyske  Drama"  i  Hist.  Tidsskr.  6.  R.  II  (1889). 

^)  Moralske  Tanker  (Rodes  Udg.),  S.  20;  i  Epistel  506,  der  er  skrevet 
i  hans  høje  Alderdom,  gaar  han  langt  videre. 

')  Originaludg.  S.  142,  sml.  Rahbek  121  f. 

*)  4.  Akt  1.  Se. 

6* 

med  Montaigu  haver  entrepreneret"  *)•  Det  staar  derfor  kun  tilbage  at 
undersøge,  hvem  der  kunde  antages  at  skjule  sig  bag  de  Venner  og 
Folk  af  højeste  Rang,  som  trængte  ind  paa  Holberg  og  hvis  idelige 
Opfordringer  han  endelig  gav  efter  for. 

Skønt  det  vistnok  vil  være  tilraadeligt  til  en  vis  Grad  at  betragte 
„Vennerne"  (der  ogsaa  optræder  andre  Steder)  som  en  Fiktion,  egnet 
til  at  give  Skildringen  Relief  og  Autoritet  eller  danne  et  Skjold,  bag 
hvilket  Autor  kan  dække  sig^),  saa  er  det  dog  rimeligt,  naar  alle  For- 
hold tages  i  Betragtning,  at  en  eller  flere  indflydelsesrige  Mænd  lod 
ham  forstaa,  at  denne  Sag  laa  dem  paa  Hjerte.  Kunde  det  tænkes  at 
være  Rostgaard?  Umuligt!  Grev  Christian  Rantzau  da,  bekendt  for  sine 
litterære  Interesser,  eller  Grev  Chr.  Danneskjold-Samsøe,  om  hvem  Rygtet 
fortalte,  at  han  stod  Holberg  bi  under  Forfølgelsen  mod  Peder  Paars?') 
Maaske!  Eller  Storkansleren,  der  tillige  var  Universitetets  Patron?  Her 
er  Muligheden  til  Stede,  men  der  kan  ikke  anføres  det  svageste  Bevis 
til  Støtte  for  den. 

Interessantest  og  tillige  mest  ubegribeligt  er  Forholdet  mellem 
Rostgaard  og  Holberg,  der  begge,  om  end  paa  forskellig  Vis,  var  virk- 
somme ved  Oprettelsen  af  en  dansk  Skueplads.  Vi  ved,  at  Rostgaard 
halvtredje  Aar  før  havde  anklaget  Peder  Paarses  Autor  for  Kongen, 
vi  kender  Aktstykkerne  i  denne  Sag,  men  det  er  umuligt  at  trænge 
ind  bag  Ordene  og  faa  fat  paa  de  psykologiske  Momenter.  Vi  kan 
konstatere,  at  Hans  Gram  har  leveret  Rostgaard  Materiale  til  de  Bilag, 
der  fulgte  med  til  Klageskriftets  nærmere  Begrundelse,  men  vi  savner 
ethvert  Holdepunkt  til  Afgørelsen  af,  om  det  var  ham,  som  tilskyndede 
Rostgaard,  eller  om  det  var  Rostgaards  Præst  og  Foged  paa  Anholt, 
der  fordrede  „Skandskriftets"  Forfatter  draget  til  Ansvar,  eller  det  ende- 
lig var  Rostgaard  selv,  der  følte  sig  krænket  til  det  yderste,  thi  nogen 
overlegen  Aand  var  han  jo  langt  fra.  Alt  det  kan  vi  ikke  afgøre. 
Kun  ved  vi,  at  Klagen  allerede  i  Konseillet  blev  afvist,  og  at  Kongen 
sluttede  sig  til  denne  Afgørelse,  da  Sagen  i  Følge  den  gældende 
Praksis  blev  ham  forelagt*).    Holberg  kunde  kun  være  tilfreds,  Rost- 

')  Rep.  Nr.  20. 

^)  Chr.  Bruun,  Om  Ludv.  Holbergs  trende  Epistler,  S.  119  f. 

")  Luxdorphiana  S.  268,  og  Nyt  hist.  Tidsskr.  VI,  400. 

*)  Et  Par  Bemærkninger  skal  hidsættes  om  Aktstykkerne,  der  som  be- 
kendt er  trykt  af  Chr.  Bruun  i:  Peders  Paars,  Kbhvn.  1862,  (sml.  Fred. 
Rostgaards  Liv  og  Levnet  S.  207  ff.  og  498  ff.).  De  originale  Aktstykker, 
der  er  gaaet  ind  til  Kancelliet,  er  kasseret  allerede  i  det  18.  Aarh.,  fordi 
Sagen  ikke  førte  til  nogen  kgl.  Ekspedition.  Bevaret  er  derimod  Koncept 
til  Klagen  med  Rostgaards  egenhændige  Rettelser,  Afskrift  af  det  ene  Bilag 
og  Grams  originale  Analyse;  disse  Papirer  laa  tidligere  i  Sorø,  og  da  de 
maa  betragtes  som  Dele  af  Rostgaards  Privatarkiv,  er  det  med  Urette  de  er 
afgivne  til  Rigsarkivet    (nu  i:  Fred.  IV's  Kabinetsarkiv,   Indk.  Ansøgn.,  Kla- 

gaard  maatte  føle  sig  beskæmmet.  At  de  har  kunnet  enes  om  Ar- 
bejdet paa  den  danske  Skueplads,  er  besynderligt  nok,  men  at  Rost- 
gaard  skulde  kunne  gaa  til  Holberg  og  bede  ham  skrive  Komedier  i 
Smag  med  Peder  Paars,  vilde  dog  være  det  utroligste  af  alt^). 

Om  Chr.  Rantzau  er  bekendt,  at  han  var  en  anden  af  sin  Tids 
Digtere,  Chr.  Falster,  en  skattet  Raadgiver  og  med  forstaaende  Skøn- 
somhed stod  ham  bi  i  hans  Gerning.  Det  vides  tillige,  at  han 
sendte  Falster  et  Eksemplar  af  den  nyudkomne  Peder  Paars,  der  for 
ham  stod  som  „en  smuk  Invention  og  kløgtig  Indfald"^).  Men  det 
eneste  Dokument,  der  indeholder  Antydninger  af  hans  Interesse  for 
den  danske  Skueplads,  daterer  sig  fra  1731,  da  Aktørerne  efter  Ilde- 
branden og  Kongens  Død  paakaldte  hans  Hjælp.  Derimod  er  der 
noget  naturligt  i  den  Tanke,  at  hvis  Holberg  virkelig  har  haft  Be- 
tænkeligheder ved  at  tage  den  satiriske  Digtning  op  paany  og  der- 
med indlede  sin  Komedieskrivning,  saa  kunde  intet  være  mere  egnet 
til  at  afstive  hans  vaklende  Beslutsomhed  end  et  Ord  fra  selve  Uni- 
versitetets Patron,  Storkansleren  Ulrik  Adolf  Holstein. 

En  Udredelse  af  de  nærmere  Omstændigheder  ved  Planlæggelsen 
af  den  danske  Komedie  kan  efter  Sagens  Natur  kun  forme  sig  som 
et,  paa  visse  væsentlige  Punkter  begrundet  Skøn.  Hvad  der  i  det 
foregaaende  er  udviklet,  støtter  sig  til  de  faa  faktiske  Bevisligheder, 
det  er  muligt  at  føre  i  Marken,  og  kan  i  Korthed  sammenfattes  saa- 
ledes:  Det  oprindelige  Initiativ  skyldes  Montaigu,  der  nu,  da  alle 
Sunde  er  lukt,  naturligt  kommer  ind  paa  Tanken  om  at  give  Komedier 
i  Landets  Sprog.  Med  eller  uden  Rostgaards  Mellemkomst  søger  han 
Støtte  paa  højere  Steder,  og  navnlig  er  det  Dronningens  Kreds,  der 
viser  Interesse  for  Sagen.  Ogsaa  Rostgaard  hører  til  her  i  Kraft  af  sit 
Ægteskab   med   Conrad   Reventlows    Datter,    uægte   født,    men   lyst  i 

ger,  Breve  o.  s.  v.).  Bilagene,  der  fulgte  med  Klagen,  var:  A  et  Eksem- 
plar- af  Peder  Paars,  B  Ekstrakt  over  usømmelige  Udtryk  ang.  Anholts  Land 
og  dets  Indbyggere,  C  do.  ang.  Universitetet  og  Religionen  (sml.  DK.  Sup- 
plikprot.  1720  I,  Nr.  125).  Grams  Analyse  er  med  en  senere  Haand  mær- 
ket A  (Bruun  har  læst  C),  hvilket  er  galt,  hvad  allerede  N.  M.  Petersen 
(S.  406)  har  lagt  Mærke  til.  Ser  man  nøjere  til,  viser  det  sig,  at  Bilag  B, 
som  er  bevaret,  indeholder  en  Del  af  de  Anker,  der  findes  i  Grams  Ana- 
lyse, blot  i  en  omhyggeligere  Udarbejdelse,  og  at  Grams  øvrige  Notater  hører 
hjemme  i  det  savnede  Bilag  C.  Paa  Grundlag  af  Grams  Analyse  er  altsaa 
Bilagene  B  og  C  udarbejdet,  den  er  ikke  i  renskrevet  Form  gaaet  ind  til 
Kancelliet,  som  man  skulde  tro  efter  den  Maade,  Bruun  aftrykker  den  paa. 
Hvad  Thorkelin  har  noteret  paa  det  vedliggende  Blad,  er  næppe  andet  end 
et  Sagn,  der  i  det  18.  Aarh.  har  verseret  i  den  litterære  Verden. 

^)  Chr.  Bruun  (Om  Ludv.  Holbergs  trende  Epistler,  S.  90)  og  Just  Bing 
(Letterstedtske  Tidsskr.  1900,  S.  296)  tror  det  dog. 

')  Chr.  Bruun,  Falsteriana,  S.  130 

Kuld  og  Køn  og  saaledes  Halvsøster  til  Anna  Sofie;  han  færdedes 
dog  ikke  hyppig  ved  Hoffet^).  Dertil  kommer  Holbergs  Medarbejder- 
skab, for  Montaigu  næppe  et  afgørende  Moment,  skønt  det  i  Virkelig- 
heden sætter  Kronen  paa  det  hele  Værk'). 

Kongen  var  øjensynlig  den,  der  var  Montaigus  Planer  mindst  gun- 
stig stemt.  De  200  Daler,  han  bad  om,  blev  der  ikke  Tale  om  at  be- 
vilge ham;  det  havde  ellers  været  artigt  nok,  om  Frederik  den  Fjerde 
havde  sat  denne  lille  Grundkapital  i  den  nationale  Skueplads.  Men 
Privilegiet  fik  han.  Det  udstedtes  14.  August  1722  og  var  i  alle  Maader 
ligt  de  tidligere  af  samme  Art,  blot  lød  det  paa  Komedier  i  det  danske 
Sprog;  Montaigu  skulde  være  forpligtet  til  at  holde  saadanne  Aktører, 
som  med  deres  Komedier  kunde  fornøje  alle  og  enhver  for  en  billig 
Betaling,  intet  maatte  der  forhandles,  som  angik  Religionen  eller  stred 
mod  Ærbarhed  etc.  Med  Capion  skulde  han  forene  sig  i  Mindelighed, 
men  denne  skulde  til  Gengæld  modtage  billige  Konditioner^).  Mont- 
aigus Privilegium  blev  den  tredje  og  sidste  Sten,  Hovedhjørnestenen  i 
den  Grundvold,  hvorpaa  den  nationale  Skueplads  rejste  sig. 


SKUEPLADSEN  I  LILLE  GRØNNEGADE  INDTIL  DEN 
DANSKE  KOMEDIES  LIGBEGÆNGELSE 

Montaigu  fik  i  Sommerens  Løb  samlet  en  Bande  danske  Komedian- 
ter. Dens  Indøvelse  maa  være  faldet  ham  let,  da  han  med  sin  aare- 
lange  Erfaring  som  Leder  af  den  franske  Hoftrup  havde  ualmindelige 
Forudsætninger  for  at  kunne  „danne  gode  Acteurs"^).  Tilmed  var  det 
saa  heldigt,  at  han  i  sin  unge  Hustru  havde  et  naturligt  Midtpunkt 
for  Kræfternes  Sammenspil;   dansk  født,  oplært  som  fransk  Aktrice, 

')  Chr.  Bruun,  Fred.  Rostgaards  Liv  og  Levnet.  S.  307. 

^)  Just  Bing  har  søgt  at  udrede  Forholdet  mellem  Holberg,  Rostgaard 
og  Montaigu  (Letterstedtske  Tidsskr.  1900,  S.  286  ff.).  Han  finder  Spiren 
til  Holbergs  Komediedigtning  i  et  formodet  Bekendtskab  og  personligt  Sam- 
kvem med  Kunstnerparret  Montaigu,  opstaaet  ved,  at  Holberg  fra  ca.  1717 
„er  bleven  Stamgæst"  i  den  franske  Hofkomedie  —  en  Anskuelse,  han  fast- 
holder i  sin  Levnedsskildring  af  Holberg  i  Serien  „Nordmænd"  (Kristiania 
1917,  S.  40).  Et  eneste  Faktum,  der  peger  i  den  Retning,  vil  ikke  kunne 
paavises,  rent  bortset  fra,  at  det  er  mere  end  tvivlsomt,  om  Holberg  over- 
hovedet havde  Adgang  til  de  franske  Forestillinger  paa  Slottet.  —  Karl 
Mantzius  har  i  Afhandlingen  „Holbergs  Hus"  (Jule- Album  1903)  flygtigt 
været  inde  paa  Tanken  om,  at  Montaigu  har  givet  Impulsen  til  en  dansk 
Komedie,  men  begrunder  den  ikke  nærmere  og  drager  ikke  dens  Konse- 
kvenser. 

^)  Rep.  Nr.  22;  DK.  Supplikprot.  1722  II,  Nr.  106. 

*)  Epistel  447. 

baade  magtede  hun  Sproget  og  var  hjemme  i  den  franske  Komedies 
Aand  og  Spillemaade.  Oversættelsen  af  MoHéres  Stykker  var  begyndt 
og  Holberg  havde  overladt  Banden  de  første  af  sine  Lystspil.  Den 
12.  Septbr.  kunde  Hollsteinische  Correspondent  meddele  fra  Køben- 
havn, at  Montaigu  med  sine  Komedianter  var  beredt  til  at  præsentere 
en  , komplet  Komedie"  i  det  danske  Sprogø).  Endnu  trak  det  dog  ud  en 
lille  Tid.  Først  den  18.  Septbr.  blev  det  bekendtgjort,  at  den  danske 
Komedie  i  den  paafølgende  Uge  vilde  begynde  sin  Virksomhed  og 
fortsætte  dermed  Vinteren  igennem^). 

Onsdag  den  23.  Septbr.  1722  aabnedes  Skuepladsen  med  „Gnieren*, 
Moliéres  l'Avare.  Forinden  kom  Thalia  alene  ind  paa  Theatrum  og 
fremsagde  Rostgaards  Indgangsvers^).  Vel  er  denne  Prolog  skrevet 
af  en  poeta  minor,  men  ingenlunde  den  danske  Skueplads  uværdig; 
den  er  klar  og  knap,  og  siger  i  nette  Vendinger  hvad  der  skal  siges. 
Hyppig  er  den  citeret,  flere  Gange  trykt  in  extenso,  men  aldrig  korrekt 
gengivet.    Efter  hvad  der  er  overleveret  os*)  talte  Thalia  saaledes: 

Trofaste  Kiøbenhavn,  mandhafte  Tvilling- Rige, 

Med  Eders  ædle  Børn,  tillader  mig  at  sige 

I  Korthed,  hvo  jeg  er  og  hvad  jeg  farer  med 
Og  hvorfor  jeg  i  Dag  er  mødt  paa  dette  Sted. 

Thalia  er  mit  Navn,  een  Jomfrue  fuld  af  Glæde, 

Som  nødig  er  blant  dem,  der  sukke  eller  græde; 
Men  heller  jeg  med  Lyst  paa  Folkes  Adfær  seer 
Og  med  een  skiemtsom  Digt  ad  Verdens  Galskab  leer. 

Fra  Græker-Land  jeg  veeg  for  mange,  mange  Tider 

Hen  til  det  gamle  Rom,  og  derfra  jeg  omsider 
Europæ  beste  Deel  har  seet  og  vandret  om, 
Indtil  paa  Danmarks  Grund  jeg  nu  for  nylig  kom. 

I  een  lyksalig  Stund  jeg  kand  med  Sandhed  sige 

At  have  fæstet  Foed  i  Nordens  beste  Rige, 

Hvor  Gud  een  Salomon  paa  Konge-Stoel  har  sat, 
Dend  Hånd  i  Krig  og  Fred  har  ingen  Tid  forladt. 

For  slig  een  Souverain  sig  alle  ni  Gudinder, 

Ja,  selv  Apollo  ved  Hånds  Thrones  Foed  indfinder, 
Og  glædes  hiertelig,  at  Kongen  boer  i  Fred, 
Med  Ønske,  at  dend  maa  bestandig  bHve  ved. 

Dernest  med  Ydmyghed  jeg  takker  for  dend  Ære, 

At  ved  Monarchens  Haand  jeg  gandske  tryg  kand  være, 

^)  Hollst.  Corr.  1722,  Nr.  149. 

*)  Extr.  Rel.  (8vo)  1722,  Nr.  75. 

*)  At  Prologen  er  af  Rostgaard,  ses  af  Aktørernes  Nytaarsvers  (sml. 
Bruun,  Fred.  Rostgaards  Liv  og  Levnet,  S.  298  f.).  Olsvigs  forkerte  An- 
skuelse (Om  Ludv.  Holbergs  saakaldte  selvbiografi,  86)  er  grundig  tilbage- 
vist i  Tilskueren  1914  I,  535  ff.  Hvad  Olsvig  i  dette  Skrift  iøvrigt  ved 
at  berette  om  Skuepladsens  Historie  er  ganske  tilfældigt  og  altsammen  al- 
mindelig bekendt. 

*)  i  Haandskriftet  Ny  kgl.  Saml.  Fol.  Nr.  1380. 

Naar  jeg  paa  dette  Sted  fornøyer  Kiøbenhavn, 
Og  med  mit  Skue-Spill  giør  baade  Lyst  og  Gavn. 
Jeg  har  een  Tegne-Bog:  I  dend  jeg  flittig  skriver, 
Hyad  Smaa  og  Store  Folk  i  begge  Kiøn  bedriver; 
Det  bringer  jeg  i  Riim,  om  jeg  de  Stunder  faaer, 
Dog  i  ubunden  Stiil  det  og  fra  Haanden  gaaer. 
Ved  mine  Systres  Hielp,  som  have  lærdt  at  spille 
Paa  mangt  et  Instrument,  jeg  veed  at  forestille 
I  ærbar  Lystighed,  ja  ret  som  i  et  Speil, 
Hvad  Folkes  Idræt  er  og  hvor  de  tage  feyl. 
Jeg  nævner  ingen  Mand,  ey  Stad,  ey  Huus,  ey  Gade, 
Men  straffer  uden  Frygt  alt,  hvis  man  bør  at  hade, 
I  hvor  jeg  det  og  seer,  om  hvem  det  og  er  sagt, 
Til  Lærdom  for  Eenhver,  som  derpaa  giver  Agt. 

Trofaste  Kiøbenhavn,  mandhafte  Tvilling- Rige, 
Tvivl  ingenlunde  paa,  at  man  jo  og  kand  sige 

I  Eders  ædle  Maal  hvad  Andre  have  sagt, 

Naar  Konst  og  Øvelse  til  Sproget  bliver  lagt. 
Det  Eene  beder  jeg  af  denne  skiønne  Skare, 
At  sine  Domme  hver  een  liden  Tid  vil  spare. 

Og  med  Taalmodighed  opbie  anden  Gang, 

Om  allting  ey  i  Dag  har  just  dend  rette  Klang. 
Mit  Selskab  soret  har  at  vilde  sig  bemøye 
Med  største  Fliid  og  Kraft  Jer  alle  at  fornøye; 

Har  jeg  mig  vel  opført,  da  rører  Haand  og  Foed, 

Thi  Modet  voxer,  naar  Begyndelsen  er  goed. 

Næste  Forestilling  var  „Den  politiske  Kandestøber",  der  opførtes 
Fredag  den  25.  Septbr.  Det  var  férste  Gang  et  originalt  dansk  Stykke 
gik  over  Scenen,  og  Holbergs  offentlige  Virksomhed  som  Komedie- 
skriver daterer  sig  fra  denne  Aften.  Det  eneste  Øjenvidne,  hvis  Vid- 
nesbyrd —  foruden  Autors  eget  —  er  naaet  til  vor  Tid,  en  svensk 
Assessor,  udtaler  som  sin  Dom,  at  Komedien  „var  artig  nog"^). 

Skal  Skuepladsens  Historie  fremstilles  overskueligt,  maa  dens  en- 
kelte Sider  holdes  ud  fra  hverandre.  Skuespilrepertoiret  og  andre  For- 
hold vedrørende  den  danske  Komedie  vil  der  blive  Lejlighed  til  nær- 
mere at  gøre  Rede  for  i  følgende  Afsnit,  her  skal  foreløbig  gøres  et 
Forsøg  paa  at  fortælle  hvad  man  kunde  kalde  dens  ydre  Historie. 

Allerede  før  den  danske  Komedie  aabnedes,  havde  Capion  faaet 
Proces  paa  Halsen  i  Anledning  af  sit  nyopførte  Komediehus.    Veksel- 

^)  Meddelt  af  Carl  S.  Petersen  i  Hist.  Meddel,  om  Kbhvn.  I,  615  ff.  efter 
C.  M.  Dahlstroms  Rejsedagbog  i  Skara  Stiftsbibliotek.  Notitsen  er  indført 
i  Dagbogen  under  Lørdag  den  26.  Septbr.,  men  Meningen  maa  være,  at 
Forestillingen  fandt  Sted  den  foregaaende  Aften.  Lørdagen  betragtedes 
som  Indledning  til  Sabbaten  og  der  er  intet  Eksempel  paa  Lørdagsfore- 
stillinger  i  Fred.  d.  Fjerdes  Tid.  Ved  Forordn,  af  21.  April  1730  blev  saa- 
danne  lovformelig  forbudt  (§  8). 


laan  og  Prioriteter  taarnede  sig  op;  formodentlig  har  han  haft  lige  saa 
ondt  ved  at  overse  sine  mange  Gældsforpligtelser  som  det  er  vanske- 
ligt nu,  to  Hundrede  Aar  efter,  at  udrede  Traadene  i  dette  Spind.  Den 
oprindelige  Gæld  til  Admiralinde  Spån  maa  være  bragt  ud  af  Verden 
ved  hendes  Død  i  1722,  men  til  Gengæld  maatte  han  rejse  Penge  hos 
Jøden  Levin  Isaac  Wallach.  Denne  Mand,  som  i  de  følgende  Aar  var 
blandt  den  danske  Komedies  „paarørende",  knyttet  til  Skuepladsen 
ved  den  Art  Slægtskab,  der  sigtes  til  i  Komediens  Ligbegængelsej, 
var  kommen  fra  Hamborg  og  havde  nylig  taget  Borgerskab  i  Køben- 
havn som  Jøde^).  Han  hørte  til  Byens  driftigste  Pengeudlaanere  og 
Geschaftsmænd,  laa  idelig  i  Processer,  ogsaa  med  sine  egne  Trosfæl- 
ler, men  kom  til  sidst  selv  paa  Knæerne,  saa  han  (1727)  maatte  bede 
om  Protektorium,  og  samtidig  androg  om  Titel  af  Hofjuveler  for  saa- 
ledes  at  stive  sin  vaklende  Anseelse  af  —  uden  dog  at  faa  sit  Ønske 
opfyldt ').  Til  ham  udstedte  Capion  11.  April  1722  en  Veksel  paa 
1000  Rdr.,  der  yderligere  sikredes  ved  Pant  i  Komediehuset  næst  efter 
de  1000  Rdr.,  som  Kaptajn  Claus  Thaae  havde  sat  i  det.  Jøden  skulde 
have  sine  Penge  tre  Maaneder  efter  og  Renten  var  klaret  forud  ^) ;  den 
var  med  andre  Ord  saa  ublu,  at  der  intet  derom  kunde  indføres  i  de 
retslige  Dokumenter,  om  man  vilde  gaa  fri  af  Aagerlovgivningens  farlige 
Skær.  Tømmerhandleren  Hans  Lindenhof,  som  formodentlig  havde  leve- 
ret Materialer  til  Komediehuset,  havde  endnu  600  Rdr.  til  Gode.  Tru- 
ende hang  denne  Fordring  Capion  over  Hovedet,  han  blev  indstævnet 
for  Borgretten  og  der  gik  Dom  over  ham.  Forgæves  søgte  han  om  konge- 
ligt Beskærmelsesbrev  —  den  20.  Juni  1722  blev  der  for  første  Gang  gjort 
Indførsel  i  Komediehuset*).  Hvorledes  det  lykkedes  at  ride  Stormen  af, 
faar  staa  hen ;  Claus  Thaae  forstrakte  Capion  yderligere  med  350  Rdr.  ^), 
og  maaske  var  dette  Redningsplanken,  der  holdt  ham  oven  Vande. 

Saa  aabnedes  den  danske  Komedie  og  Indtægterne  begyndte  at 
flyde.   Alle  Efterretninger  gaar  ud  paa,  at  Begyndelsen  var  glimrende. 

^)  RSA.  Borgerskabsbog  under  8.  Decbr.   1721. 

')  RSA.  Politi-  og  Kommercekoll.  Domprotokol  1723-26,  passim;  LAS. 
Kbhvns  Notarialprot.  1724-26,  Fol.  681,  og  1726-27,  Fol.  673;  DK.  Over- 
sekretærens Journal  1727,  549,  og  Supplikprot.  1727  I,  Nr.  782.  Isaac 
Wallach  blev  udvist  1728,  hvorom  det  hedder  i  Jens  Poulsen  Drejers  Ka- 
lenderoptegnelser (Uldallske  Saml.  8vo  Nr.  510):  „D.  2den  Martii  blev 
Jøden  Wallach,  som  hafde  angivet  Ober-Secr.  Moinichen  for  at  have  taget 
Skench  og  Gave,  forviist  Byen  med  Koste  [3:  Ris]  paa  Ryggen,  silden  hånd 
sit  Angivende  iche  kunde  beviise".  Hvilket  stemmer  med  Sjæll.  Missiver 
1728,  Nr.  125  (jvfr.  Chr.  Bruun,  Fred.  Rostgaards  Liv  og  Levnet,  379). 

')  LAS.  Kbhvns  Bytings  Obligationsprot.   1723-24,  Fol.  21. 

*)  Rep.  Nr.  17  og  LAS.  Kbhvns  Bytingsprot.  1722-24,  Fol.  26  og  73, 
jvfr.  Oluf  Nielsen,  Kjbhvns  Hist.  og  Beskr.  VI,  79. 

^)  Citerede  Bytingsprot.  Fol.  34. 

Holberg  beretter,  at  Folk  ved  Førsteopførelsen  af  Den  politiske  Kande- 
støber stimlede  sammen  i  Gangene  uden  at  kunne  komme  ind,  Holl- 
steinische  Correspondent  fortæller  i  Slutningen  af  Septbr.,  at  Tilstrøm- 
ningen er  „ungemein"^);  rundt  om  i  Aktstykkerne  om  Skuepladsen 
finder  man  Udtalelser,  der  bekræfter,  at  Begyndelsen  ikke  kunde  være 
bedre.  Alligevel  voksede  Gælden  fra  Dag  til  Dag.  Til  Aktørerne  gik 
200  Rdr.  om  Maaneden  og  de  øvrige  Udgifter  krævede  en  lignende 
Sum,  men  da  der  hver  Aften  kom  henimod  200  Rdr.  ind,  skulde  man 
tro  der  maatte  blive  Balance  og  et  rigeligt  Overskud,  selv  om  der  kun 
spilledes  to  Gange  ugentlig  i  den  første  Vinter.  Montaigu  paastod 
dog,  at  hyppigt  slog  den  daglige  Indtægt  ikke  til,  naar  Udgiften  skulde 
dækkes,  og  Forklaringen  maa  ligge  i,  at  der  var  altfor  mange  Huller 
at  stoppe  0.  Kreditorerne  strømmede  til  nu  da  det  gik  godt  ligesom 
Publikum  til  Kandestøberen,  og  forsøgte  at  redde  hver  sit  foruden  en 
god  Opgæld.  Selv  den  nidkære  Fattigdirektion  søgte  blot  at  pine  det 
mest  mulige  ud  af  Capion  og  Montaigu.  Fra  den  Kant  blev  den 
danske  Komedie  slaaet  i  Hartkorn  med  Gøglet  og  det  sædvanlige  Ko- 
mediantspilleri.  Naar  den  stærke  Mand  i  Førstningen,  da  der  var  lige 
saa  stort  et  Tilløb  til  hans  Bod  som  til  Skuespilhuset  i  Lille  Grønne- 
gade nu,  kunde  betale  20  Rdr.  ugentlig  til  de  fattige,  og  de  andre 
smaa  Komedianter,  som  spillede  med  Marionetter,  formaaede  at  yde 
6  Rdr.,  saa  maatte  den  danske  Komedie  mindst  kunne  sættes  til  20  Rdr. 
for  hver  Spilleaften'').  Denne  ublu  Fordring  blev  honoreret,  Afgiften 
bestemtes  til  10  pCt.  af  Bruttoindtægten,  men  nedsattes,  da  Montaigu 
og  Capion  protesterede,  til  6  Rdr.  om  Ugen.  Der  var  en  vis  naiv  Raison 
i  Montaigus  Argument,  naar  han  paapegede  det  meningsløse  i  at  give 
Almisser  bort  af  de  Penge,  der  rettelig  tilkom  Kreditorerne.  Maatte 
man  ikke  ogsaa  først  underholde  de  mere  end  tredive  fattige  Menne- 
sker, der  var  knyttet  til  Skuepladsen?  Ti  Procent  kunde  man  ikke 
give,  det  vilde  ruinere  Entreprenøren  og  ødelægge  den  danske  Ko- 
medie før  den  endnu  var  kommen  vel  i  Stand.  Men  var  den  trykkende 
Gæld  først  ude  af  Verden,  vilde  den  danske  Komedie  bestandig  kunne 
yde  en  køn  Skilling  til  Byens  fattige*). 

Kævlerierne  med  Fattigdirektionen  faldt  i  Oktbr.-Novbr.  Det  hjalp 
ikke  meget,  at  Komediens  Entreprenør  gik  sejrrig  ud  af  denne  Kamp, 
værre  Farer  truede.  I  Decbr.  trak  Nettet  sig  tættere  sammen  om 
Capion,  der  dog  endnu  holdt  Stand  takket  være  sin  Evne  til  at  rejse 
Penge,  ikke  blot  hos  Byens  Jøder,  ogsaa  hos  ansete  Folk,  der  nok 

^)  Hollst.  Corr.   1722,  Nr.   159. 

2)  Rep.  Nr.  27. 

^)  Rep.  Nr.  24  og  25. 

*)  Rep.  Nr.  26,  27  og  28. 

kunde  ønske  deres  Kapitaler  anbragt  til  en  fordelagtig  Rente.  Veksel- 
laanene  var  nu  steget  til  den  truende  Højde  af  4500  Rdr.,  hvoraf  de 
2500  forfaldt  i  Decbr.  1722.  Atter  søgte  Capion  om  Beskyttelsesbrev, 
først  Moratorium  paa  3  Aar,  siden  Salvus  Conductus  paa  3  Maaneder, 
men  uden  Held,  og  Notarius  publicus  begyndte  at  indfinde  sig  for 
at  protestere^).  Svigersønnen  Jacob  Sayaux,  der  havde  endosseret  en 
Del  af  Vekslerne  —  for  over  3300  Rdr.  —  maatte  Capion  22.  Decbr. 
give  Pantebrev  saavel  i  Komediehuset  som  i  Spilleindtægten,  og  Oberst 
Hartvig  Asche  Schack,  Chef  for  Prins  Carls  Regiment,  der  havde 
1000  Rdr.  til  Gode,  opgav  sin  Vekselret  og  fik  ligeledes  Pant  i  Huset. 
Obligationen  til  Schack,  som  Capion  udstedte  9.  Jan.  1723,  bestemte, 
at  Summen  skulde  betales  i  fire  Rater,  en  i  hver  af  de  følgende  Ter- 
miner, og  den  sikrede  Obersten  femte  Prioritet!  Saa  vidt  var  man 
kommen.  Snart  efter  enedes  Kreditorerne,  ti  i  Tallet,  om  at  give 
Capion  Henstand  i  to  Aar,  men  Akkorden  strandede  paa  Jøden  Hein 
Goldschmidt,  der  ikke  vilde  afstaa  fra  et  Vekselkrav  paa  650  Rdr.^). 

En  lille  Stund  holdt  Capion  dog  det  hele  gaaende.  Den  glade  Tid 
mellem  Helligtrekonger  og  Fasten  kom,  og  med  den  Maskeraderne, 
der  kastede  noget  klækkeligt  af  sig.  Men  ogsaa  til  Komedierne  var 
der  stort  Tilløb.  I  den  sidste  Uge  før  Fastens  Indgang  stoppedes 
Munden  paa  den  graadige  Fattigdirektion  med  en  Maskerade  og  i 
Tilgift  en  Komedieaften,  hvis  hele  Indtægt  gik  til  de  fattige^).  Til 
Sommerspillene  havde  Aktørerne  en  sikker  Trumf  beredt  i  Ellevte 
Juni,  der  første  Gang  spilledes  paa  selve  Termirisdagen,  medens  hele 
Byen  strømmede  til ;  Komedien  var  gjort  efter  Publikums  Smag,  Digteren 
havde  af  et  villigt  Sind  sat  den  Madding  paa  Krogen,  som  Godtfolk 
løb  efter. 

Ingen  Skyldenborg  kunde  være  mere  forgældet  end  Komediehusets 
Ejer,  og  han  havde  ingen  Henrik  til  at  klare  for  sig.  Hvis  der  har 
været  mindste  Eftertænksomhed  i  Manden,  maa  han  have  følt  de  vilde 
Løjer  paa  Skuepladsen  som  den  bitreste  Galgenhumor.  Knap  var 
Stykket  gaaet  anden  Gang,  før  Capion  blev  trukket  i  Slutteriet;  de 
første  200  Rdr.  til  Oberst  Schack  var  netop  forfaldne  i  Juni  Termin 
1723,  og  man  undredes  over  i  Byen,  at  han  ikke  havde  kunnet  skaffe 
en  saa  beskeden  Sum  til  Veje*).  Kreditorerne  var  nu  fast  besluttede 
paa  at  sætte  Komediehuset  til  Auktion  og  gøre  sig  betalt  i  hvad  der 
kom   ind;  Capion  opbød  alt  for  at  vinde  Tid,  var  villig  til  at  lade 

^)  Rep.  Nr.  29  og  LAS.  Kbhvns  Notarialprot.  1722-23,  Fol.  305,  310. 
*)  LAS.  Kbhvns  Bytings  Obligationsprot.   1723-24,  Fol.  16  og  18;  Rep., 
Nr.  31. 

')  Hollst.  Corr.  1723,  Nr.  29  og  31. 
*)  Samme  1723,  Nr.  111. 

dem  sætte  en  Fuldmægtig  paa  Skuepladsens  Kontor,  som  straks  kunde 
lægge  Beslag  paa  hvad  der  kom  ind  ved  Assembleer,  Baller,  Maske- 
rader og  Komedier  —  blot  de  vilde  give  ham  Udsættelse  et  Aar.  For 
Kongen  klagede  han  bitterlig  sin  Nød,  Kone  og  Børn  føjede  deres 
Bønner  til  hans^). 

Ogsaa  denne  Gang  red  Capion  Stormen  af  og  Udsigterne  begyndte 
at  se  lidt  lysere  ud.  I  Septbr.  lagde  Aktørerne  frejdig  ud  paa  ny, 
rustet  med  nye  Originalkomedier  og  Oversættelser^),  medens  Capion 
i  Efteraarets  Løb  fik  ordnet  et  Par  faste  Laan  i  Komediehuset  og 
dermed  fik  de  værste  Kreditorer  fra  Halsen.  I  Decbr.  Termin  ud- 
stedte han  Pantebrev  til  Landetatens  Krigshospital  for  3000  Rdr.  med 
1.  Prioritet  i  Hus  og  Privilegium').  Sandsynligvis  har  Oberst  Schack 
i  egen  velforstaaet  Interesse  gjort  sit  til  at  skaffe  Capion  disse  Penge, 
bistaaet  af  Krigskancelliforvalter  Fred.  Seckman,  der  maaske  ligesom 
Svogeren  Diderich  Seckman  nærede  en  af  mere  ædle  Motiver  udsprun- 
gen Interesse  for  den  danske  Komedie.  Men  iøvrigt  var  Laan  fra 
Krigshospitalets  Kasse,  selv  i  private  Huse,  ikke  nogen  Sjældenhed  — 
paa  den  Maade  anbragte  man  netop  Hospitalets  Midler*).  Yderligere 
fik  Capion  en  sekundær  Prioritet  paa  600  Rdr.  af  en  Regimentsfeltskær 
ved  Oberst  Schacks  eget  Regiment  Johan  Conr.  Montzinger,  medens 
Wallach  maatte  nøjes  med  tredje.  Ogsaa  Fred.  Seckman  kom  Capion 
til  Hjælp  med  en  Sum  paa  450  Rdr.  for  sin  private  Regning,  og  fik 
Sikkerhed  i  Komediehusets  Indtægter^).  Mærkelig  er  al  den  Interesse, 
der  vistes  Skuepladsen  netop  i  militære  Kredse;  maaske  skal  Forkla- 
ringen søges  i  Capions  Bekendtskaber  fra  Krigens  Tid,  da  han  tjente 
som  Stabs-Traktør  og  saaledes  maatte  komme  i  Forbindelse  med  de 
høje  Officerer. 

Det  var  nu  lykkedes  at  faa  en  nogenlunde  fast  Ordning  paa  Ko- 
mediehusets og  Capions  fortvivlede  finansielle  Affærer.  Var  Heldet 
fra  sidste  Vinter  vendt  tilbage,  var  det  hele  kommet  i  sikker  Gænge. 
Men  det  udeblev.  Det  manglede  ikke  paa  nye  Stykker,  der  bejlede 
til  det  store  Publikums  Gunst.  Af  Holbergs  Komedier  kom  ikke  blot 
Barselstuen  og  Det  arabiske  Pulver,  men  ogsaa  de  to  kaadeste  af  dem 
alle,  Maskerade  og  Julestuen,  frem  i  Vinteren  1723-24.  Det  hjalp  dog 
kun  lidet,  da  en  af  Pillerne  i  den  økonomiske  Grundvold,  man  byg- 
gede paa,  rykkedes  bort.  Capion  havde  allerede  i  Novbr.  1723  faaet 
Færten  af,  at  Magistraten  pønsede  paa  at  forbyde  ham  at  holde  Assem- 

')  Rep.  Nr.  36. 

')  Hollst.  Corr.  1723,  Nr.  157,  og  Extr.  Rel.  (8vo)   1723,  Nr.  73. 
')  LAS.  Kbhvns  Bytings  Obligationsprotokol  1723-24,  Fol.  558. 
*)  Det  fremgaar  af  Krigshospitalets  Arkivsager  i  RA. 
^)  LAS.   Kbhvns   Bytings   Obligationsprot.    1723-24,    Fol.  559,    647,   og 
1725-26,  Fol.  78. 

bleer;  han  besværede  sig  for  Kancelliet  og  bad  om  en  udtrykkelig  Be- 
villing, men  endnu  var  intet  Forbud  udstedt,  og  man  satte  Sagen  i 
Bero  indtil  videre^).  Da  Forbudet  virkelig  kom  i  Febr.  1724^),  blev 
der  imidlertid  ikke  Tale  om  at  give  Capion  en  Særstilling.  Maske- 
rader og  Assembleer  vilde  man  iøvrigt  ikke  til  Livs,  kun  Hasardspillet, 
som  florerede  ved  disse  Festarrangementer  og  som  trak  alle  Byens 
Spillefugle  til. 

Det  var  det  haardeste  Slag,  der  endnu  var  tilføjet  den  danske  Ko- 
medie. Med  de  nevtrale  Maskerader  og  Baller  som  fast  Støttepunkt  i 
den  daglige  Økonomi  havde  Capion  kunnet  føje  den  danske  Bande  i 
Ønsket  om  at  beholde  Theatrum  for  sig  selv.  Utvivlsomt  forstod 
Capion,  at  Bandens  Eksistens  beroede  paa  at  kunne  holde  Konkurren- 
terne nede,  men  Nød  bryder  alle  Love  og  Forholdene  var  nu  mere 
mislige  end  nogensinde.  Komediehusets  Privilegier  hjemlede  ham  Ret 
til  ogsaa  at  skænke  den  lavere  Kunst  Ly  under  sit  Tag'),  og  det 
var  denne  Nødhjælp,  han  greb  til  i  April  1724,  da  han  tillod  en 
Linedansertrup  at  give  Forestillinger  i  Komediehuset  paa  de  Dage 
der  ikke  spilledes  dansk  Komedie;  Aktørerne  kunde  højst  disponere 
over  Huset  et  Par  Aftener  ugentlig,  og  Linedansen  traadte  da  i  Stedet 
for  Maskerader  og  Assembleer.  Biindtægterne,  som  deraf  flød,  kunde 
Capion  ikke  undvære,  det  var  et  nødvendigt  Tilskud  til  de  650  Rdr., 
den  danske  Bande  var  gaaet  ind  paa  at  yde  ham  i  aarlig  Leje  af 
Komediehuset  og  som  næppe  altid  faldt  punktlig"*).  Det  delvise  Kasse- 
fællesskab, der  oprindelig  maa  have  bestaaet  mellem  Komediehusets 
Ejer  og  Aktørerne,  var  i  hvert  Fald  nu  ophørt^). 

Overskou  begriber  aldeles  ikke  dette  og  er  hel  komisk  i  sin  hel- 
lige Vrede  over  den  Krænkelse,  der  tilføjedes  den  danske  Skueplads*). 
Der  var  intet  at  sige  til  Capions  Fremfærd,  at  anlægge  en  kunst- 
nerisk eller  national  Maalestok  er  ganske  uhistorisk.  Men  det  forstaar 
sig,  at  den  danske  Bande  maatte  skride  ind  —  det  gjaldt  dens  Eks- 
istens. Da  var  det  Montaigu  rettede  det  tidligere  omtalte  Bønskrift  af 
13.  April  1724  til  Storkansleren  ^).  Som  gammel  Hofaktør  maatte  han 
føle  det  som  en  Skam  at  dele  Scene  med  Linedansere  og  Folk  af  den 

')  Rep.  Nr.  38. 

')  Extr.  maanedl.  Rel.  1724,  Febr.;  Hollst.  Corr.  1724,  Nr.  29. 

»)  Sml.  Side  70. 

*)  Rep.  Nr.  39. 

^)  Klagen  over  Fattigdirektionen  af  10.  Novbr.  1722  (Rep.  Nr.  27)  ind- 
gaves af  Montaigu  og  Capion  i  Forening.  Paa  et  økonomisk  Fællesskab 
mellem  Parterne  tyder  ogsaa  den  Omstændighed,  at  Capions  Obligation  til 
Svigersønnen  Sayaux  af  22.  Decbr.  1722  notarialiter  blev  bekendtgjort  for 
Montaigu  (LAS.  Kbhvns  Notarialprot.  1722-23,  Fol.  315). 

*)  Overskou  219  f. 

')  Sml.  Side  78. 

Slags,  af  Holberg  og  Rostgaard  havde  han  lært  at  skildre  den  danske 
Komedie  som  en  Sprogets  Forædler;  men  han  glemte  ikke  at  frem- 
hæve de  positive  Betænkeligheder,  der  var  ved  at  give  slige  Folk 
Raaderum:  at  de  bragte  Pengene  af  Landet  og  bortvendte  Publikums 
Interesse  fra  de  danske  Skuespil.  Det  lykkedes  at  vinde  Hoffet  for 
disse  Betragtninger  —  inden  Udgangen  af  April  indløb  en  kongelig 
Ordre,  der  forjog  Linedanserne  fra  Komediehuset^). 

Capion  var  nu  fuldstændig  i  de  danske  Aktørers  Vold.  Han  var 
Ejer  af  et  privilegeret  Komediehus,  men  kun  Montaigu  og  hans  Fæller 
var  raadig  over  det.  Han  kunde  lige  saa  godt  fraskrive  sig  al  Ret, 
hvad  han  da  ogsaa  gjorde  i  en  Kontrakt  af  11.  Maj  1724.  For  en  Af- 
gift af  200  Rdr.  Kvartalet  overlod  han  Montaigu  Komediehuset  og  alt 
hvad  dertil  hørte  i  de  følgende  fire  Aar  fra  11.  Juni  1724  til  11.  Juni 
1728.  „Samme  mit  Hus",  hed  det  i  Kontrakten,  „maa  Mr.  Montaigu 
i  samme  4re  Aar  bruge  og  føre  sig  til  Nytte  med  de  danske  Komødier, 
Assembleer  og  videre  efter  det  mig  allernaadigst  givne  Privilegium, 
saa  og  efter  samme  allernaadigste  Privilegium  .  .  .  have  Magt  til  i 
mit  Sted,  saa  længe  denne  Kontrakt  varer,  at  tillade  eller  forhindre  alle 
andre,  som  her  i  Staden  eller  paa  Stadens  Grund  ville  bruge  Komø- 
dier  eller  andet  Spil  og  Spektakler".  Montaigu  kunde  skalte  og  valte 
som  han  selv  vilde,  blot  forbeholdt  Capion  sig  en  Loge  paa  Komedien 
og  tilsikrede  sin  Datter  og  Svigersøn,  Teskænker  Jacob  Sayaux,  Ret- 
ten til  at  opvarte  og  traktere,  om  Sommeren  i  Haven  og  ellers  i  Huset, 
naar  der  holdtes  Assemble^). 

Rivaler  ude  i  Byen  havde  den  danske  Komedie  hidtil  ikke  været 
fri  for,  og  den  blev  det  næppe  heller  nu.  Af  Epilogen  i  Ulysses  von 
Ithacia,  hvori  den  tyske  Komedie  i  Brolæggerstrædet  omtales  som 
noget  ganske  samtidigt,  drog  allerede  Rahbek  den  nærliggende  Slut- 
ning, at  von  Qvoten  drev  sin  Virksomhed  i  Hovedstaden,  da  Ulysses 
første  Gang  opførtes.  Men  Overskou  kunde  ikke  gaa  ind  paa  Forkla- 
ringen. Digteren  har  netop,  mente  han,  „for  at  gøre  sin  parodiske 
Fremstilling  af  disse  ravgale  Komediers  Latterligheder  endnu  mere 
levende  for  Tilskuerne"  brugt  den  nærværende  Tid  i  Stedet  for  den 
forbigangne^).  Senere  Forskere  har  respekteret  hans  Argument,  skønt 
Holberg  sikkert  vilde  være  den  sidste  til  at  finde  paa  saadanne  Urime- 
ligheder over  for  sit  troskyldige  Publikum;  det  maatte  jo  tilintetgøre 
hans  Spot,  om  Tilskuerne  ikke  virkelig  havde  Genstanden  omkring 
næste  Gadehjørne,  naar  han  sagde  det. 

^)  Det  er  denne  „Ordre  de  SaMajesté",  der  sigtes  til  i  Aktørernes  Aver- 
tissement i  Nouvelles  de  divers  Endroits  1724,  Nr.  34. 
2)  Rep.  Nr.  40. 
^)  Rahbek  76  f.,  Overskou  200  f. 

I  de  første  Aar  efter  Oprettelsen  af  den  danske  Skueplads  maa  der 
jævnlig  have  været  tysk  Komedie  i  København.  Naar  Holberg  taler 
om  de  fremmede  Komediantbander,  som  tilforn  trak  Pengene  ud  af 
Landet^),  saa  tænker  han  fortrinsvis  paa  de  store  tyske  Trupper,  som 
næppe  mere  gæstede  København  efter  Pestaaret;  i  Ulysses  havde  han 
nærmest  dem  for  Øje  saaledes  som  det  sømmede  sig  for  en  Digter, 
der  stod  paa  Højde  med  Moliére  og  selv  vidste  det.  Men  derfor  kunde 
der  godt  falde  et  Hug  af  til  de  hjemlige,  mindre  betydende  Repræ- 
sentanter for  denne  Kunstretning.  Von  Qvotens  indkaldte  Komedian- 
ter (1717  og  19)  og  den  tyske  Komedie  paa  Gæthuset  (1719-21)  var 
allerede  i  mindre  Format,  og  saaledes  som  Genren  i  Begyndelsen  af 
Tyverne  trivedes  i  Brolæggerstrædet  var  den  vel  nærmest  en  Karrika- 
tur.  Om  Haupt-  og  Staatsaktionerne  her  blev  ageret  med  levende  Per- 
soner eller  overvejende  med  Marionetter,  skal  ikke  kunne  siges;  maa- 
ske  var  det  fortrinsvis  Dukkespil,  men  derfor  lige  „toutafait"  i  den 
gamle  StiP). 

Tilfældig  ved  vi,  at  en  Marionetspiller  ved  Navn  Chr.  Corber  i 
Efteraaret  1722  agerede  i  Brolæggerstrædet,  og  han  har  utvivlsomt  haft 
Forgængere  og  Efterfølgere^),  navnlig  i  den  danske  Komedies  første 
glimrende  Tid,  da  man  næppe  var  nøjeseende  med  en  Gøgler,  som 
desuden  maatte  erlægge  Afgift  til  Komediehuset.  Montaigu  ogCapion 
nævner  ogsaa  i  deres  Klage  over  Fattigdirektionen  fra  Novbr.  1722 
tyske  Komedianter,  der  slipper  med  2  Rdrs  Fattigskat  for  hver  Fore- 
stilling; som  Ordene  falder,  faar  man  bestemt  Indtryk  af,  at  saadanne 
Komedianter  jævnlig  gæstede  Staden'^).  Ved  den  Tid  Skuepladsen 
aabnedes  var  von  Qvoten  ikke  længere  borte  end  i  Roskilde;  næste 
Foraar  søgte  han  forgæves  at  opnaa  Tilladelse  til  at  agere  tyske  Ko- 
medier uden  for  Byen  ligesom  Eckenberg,  men  fik  til  Gengæld  i  Marts 
1724  et  Privilegium  som  Oculist  paa  Laaland  og  Falster,  som  han  dog 
næppe  gjorde  Brug  af^).    Kort  efter  var  han  atter  i  København,  thi 

^)  Saml.  Skr.  II,  540. 

^)  Den  tyske  Opera,  der  var  saa  nær  i  Slægt  med  den  tyske  Komedie, 
kan  Holberg  maaske  ogsaa  have  tænkt  paa,  men  den  var  næppe  Parodiens 
umiddelbare  Genstand,  en  Formening,  som  er  fremsat  af  Ravn  (Fra  Ide  og 
Virkelighed  1873  I,  542)  og  bifaldet  af  Paludan  (Hist.  Tidsskr.  6.  R.  II,  43  ff.). 
Den  tyske  Opera  virkede  i  hvert  Fald  ikke  i  Brolæggerstrædet.  At  Operi- 
sterne paa  deres  Repertoire  havde  en  „Ulysses",  betyder  mindre,  da  Emnet 
er  saa  almindeligt.    Heller  ikke  Martensen  deler  Ravns  Anskuelse  (V,   122). 

=)  Rep.  Nr.  24,  sml.  Oluf  Nielsen,  Kjbhvns  Hist.  og  Beskr.  VI,  95.  — 
I  Febr.  1723  vistes  paa  Skrædernes  Lavshus  en  „Kunsthest"  (Plakat  i  KBK. 
og  C.  E.  Secher,  Danmark  i  ældre  og  nyere  Tid  I,   1874,  625). 

*)  Rep.  Nr.  27. 

^)  Kornerup,  Roskilde  i  gamle  Dage,  S.  80,  Rep.  Nr.  34  og  Werlauff  477. 
At  von  Qvoten  fik  et  saadant  Privilegium  bevilget,  ses  af  Supplikbog  1724  I, 
Nr.  375,  men  det  findes  ikke  indført  i  Registranterne. 

det  er  en  Kendsgerning,  at  han  28.  April  1724  af  Skrædernes  Older- 
mand og  Kvartalsmestre  lejede  Lavssalen  i  Brolæggerstrædet  fra  4.  Maj 
for  4  Rdr.  ugentlige). 

Den  tyske  Komedies  Tilværelse  i  Brolæggerstrædet  —  i  1724  under 
von  Qvotens  Førerskab  —  overflødiggør  al  kunstig  Fortolkning  af 
Udtrykkene  baade  i  Nytaarsprologus  1723,  i  Epilogen  til  Ulysses,  i 
Forspillet  til  Uden  Hoved  og  Hale  og  i  Tvende  splinternye  Breve. 
Det  er  i  alle  Tilfælde  Samtiden,  der  tales  om.  Tydeligst  er  maaske 
Ytringen  i  Brevet  til  Paulli  (udkommet  1724),  hvor  Holberg  umuligt 
kunde  sige,  at  Komedier,  hvis  Handling  strækker  sig  over  Aar  og  Dag, 
var  paa  højeste  Mode  i  Brolæggerstrædet,  om  den  tyske  Komedie  for 
Aar  tilbage  var  banlyst  fra  Hovedstaden^). 

Ulysses  von  Ithacia  er  rimeligvis  først  kommet  op  som  Termins- 
spil  i  1724^).  Von  Qvotens  Lejemaal  tyder  bestemt  paa,  at  han  sam- 
tidig har  ageret  i  Brolæggerstrædet,  og  Aktørerne  vilde  have  gjort  sig 
selv  en  Bjørnetjeneste,  om  de  havde  forbudt  ham  det;  bedre  og 
mere  haandgribelig  Skive  for  Komediens  Spot  kunde  ikke  ønskes, 
løvrigt  rakte  Aktørernes  Forbudsret,  for  saa  vidt  den  var  hjemlet  i 
Kontrakten  med  Capion,  ikke  ret  langt,  thi  fra  samme  Øjeblik  den 
traadte  i  Kraft  (11.  Juni  1724),  blev  den  illusorisk  derved,  at  Montaigu 
ikke  overholdt  sine  Forpligtelser. 

Det  hjalp  kun  lidet,  at  Aktørerne  ved  Kongebud  og  Kontrakter  blev 
Herrer  i  Komediehuset,  heller  ikke,  at  Holberg  dyngede  det  ene  ko- 
miske Mesterværk  oven  paa  det  andet.  Efter  Ulysses  fulgte  Kilderej- 
sen,  hvis  bærende  Motiv  ogsaa  var  den  friske  Aktualitet ;  det  spilledes 
i  Juli  1724,  umiddelbart  efter  Kildetiden  omkring  St.  Hans  og  Vor 
Frue  Dag.  Men  det  hjalp  altsammen  intet,  Kassen  var  læk  og  Møn- 
ten gled  ud,  saa  hastig  den  var  kommen  deri.  Da  Montaigu  narrede 
Capion  for  de  200  Rdr.,  der  skulde  falde  til  11.  Juni  1724  i  Følge 
Kontrakten  om  Komediehuset,  var  Capions  Rolle  udspillet.  I  Somme- 
rens Løb  maatte  han  overdrage  sine  Rettigheder  til  Kreditorerne,  fik 
i  Slutningen  af  August  endnu  rejst  et  lille  Prioritetslaan  hos  sin  Lands- 
mand, Traktør  Matthieu  Toyon  (der  ogsaa  tidligere  havde  bistaaet  ham, 

^)  Kontrakt  i  RSA.  Skræderlavets  Arkiv,  Pakken:  Dokumenter  1662- 
1858.  —  Man  kunde  indvende,  at  denne  Kontrakt  ikke  beviser,  at  von 
Qvoten  virkelig  kom  til  at  agere  i  Brolæggerstrædet,  og  at  Forbudet,  som 
Aktørerne  netop  i  disse  Dage  fik  udvirket  hos  Kongen,  maatte  hindre  ham  deri. 
Det  er  dog  ingenlunde  givet.  Sandsynligvis  ramte  Forbudet,  hvis  Ordlyd 
vi  ikke  kender,  blot  Linedanserne  i  Komediehuset  (sml.  Rep.  Nr.  48),  saa- 
ledes  at  von  Qvoten,  uanset  Forbudet,  af  Capion  kan  have  erhvervet  Ret 
til  at  agere. 

')  Martensen  mener,  at  Holberg  her  har  fingeret  den  tyske  Komedies 
Tilværelse  (V,   121,  jvfr.  VI,   118,  Anm.  2). 

')  Sml.  Spillelisten  Side  126. 

naar  det  kneb  med  Vekslerne)^)  og  beredte  sig  paa  at  rejse  til  Norge 
et  Par  Aars  Tid  med  en  Bande  danske  Komedianter,  som  han  var  i 
Færd  med  at  samle.  Kongelig  Bevilling  fik  han  ikke^),  men  maaske 
er  han  draget  afsted  foruden,  i  hvert  Fald  forsvandt  han  for  Kredito- 
rerne, der  forgæves  stævnede  ham*).  Med  den  danske  Komedie  har 
han  imidlertid  intet  mere  at  gøre  —  fra  Sommeren  1724  gaar  han  ud 
af  Skuepladsens  Saga. 

Isaac  Wallach  var  Capions  Hovedkreditor  og  blev  Komediehusets 
egentlige  Ejer.  Regimentsfeltskærens  Obligation  havde  han  overtaget, 
Kontrakten  med  Montaigu  maatte  Capion  transportere  ham  og  i  For- 
vejen laa  han  inde  med  to  Obligationer,  som  Capion  havde  udstedt 
til  ham  selv*).  Han  gjorde  nu  en  Dyd  af  Nødvendigheden  og  spil- 
lede den  langmodiges  Rolle.  Det  nyttede  ikke  stort  at  sætte  Ko- 
mediehuset til  Auktion,  det  var  vanskeligt  at  faa  ordentligt  Bud  paa 
en  Bygning  med  saa  særegen  en  Bestemmelse;  vilde  man  prisgive 
Huset  og  lade  det  komme  under  Hammeren,  skulde  Krigshospitals- 
kassen  først  dækkes,  og  det  var  tvivlsomt,  om  der  blev  noget  til  Rest. 
Man  maatte  hellere  se  Tiden  an,  om  Forholdene  ikke  skulde  bedre 
sig,  og  Aktørerne  fik  saaledes  endnu  en  Chance.  Vinterforestillingeme 
gik  deres  Gang,  Montaigu  og  hans  Fæller  spiste  den  knappe  Fortje- 
neste op  efterhaanden  og  kærede  sig  ikke  om  den  Dag  i  Morgen, 
først  da  December  Termin  var  inde  og  Lejen  af  Komediehuset  for 
anden  Gang  forfaldt,  veg  Sorgløsheden  for  det  truende  Slutteri.  Kredi- 
torerne trængte  nu  paa  og  Montaigu  maatte  i  Hast  salvere  sig;  han  fik 
udvirket  et  kgl.  Moratorium  paa  toAar,  der  udstedtes  12.  Januar  1725^). 

Da  Vinterforestillingerne  sluttede  to  Dage  før  Jul  med  Henrik  og 
Pernille,  var  Tilskuerskaren  tyndet  stærkt  ud.  Montaigu  havde  klyn- 
get sig  til  Haabet  om,  at  Aktørerne  undertiden  kunde  faa  Lejlighed  til 

^)  LAS.  Kbhvns  Bytings  Obligationsprot.  1723-24,  Fol.  945;  Danske 
Saml.  II,  369. 

*)  Rep.  Nr.  43. 

»)LAS.  Sjællands  Landstings  Skødebog  1722-26,  Fol.  408,  439,  Kbhvns 
Notarialprot.   1724-26,  Fol.  104. 

*)  Rep.  Nr.  46. 

^)  Rep.  Nr.  44  og  Sjæll.  Reg.  1725,  Nrr.  10  og  168.  —  Overskou  fortæller 
(S.  225),  at  Skuepladsen  i  Vinteren  1724-25  levede  paa  Melampe  indtil 
den  ynkelig  gik  Fallit  i  Maj  1725.  Øjensynlig  grunder  han  sin  Formening 
paa,  at  der  i  det  Moratorium,  Montaigu  fik  18.  Juni  1725,  henvises  til  et 
tidligere  af  12.  Maj.  Chr.  Bruun  kender  tillige  Moratoriet  af  12.  Januar, 
for  hvilket  han  angiver  den  urigtige  Dato  25.  Jan.  (Danske  Saml.  II,  383). 
Hvis  de  to  Forskere  havde  slaaet  efter  i  Kancelliregistranten,  vilde  de  have 
bemærket,  at  der  overhovedet  ikke  findes  noget  Moratorium  af  12.  Maj. 
Sagen  er  simpel  nok,  12.  Maj  i  Moratoriet  af  18.  Juni  er  Fejlskrift  for 
12.  Jan.,  som  er  Datoen  for  det  første.  Med  denne  Skrivfejl  falder  Over- 
skous historiske  Fremstilling  til  Jorden. 

at  give  en  Forestilling  for  Kongen  for  saaledes  at  stemme  Godtfolks 
Interesse  for  den  danske  Komedie  i  Vejret.  Men  Haabet  var  bristet  og 
efter  Helligdagene  greb  Kreditorerne  til  de  yderste  Midler.  Var  Mont- 
aigus  Person  ukrænkelig  i  Kraft  af  Protektoriet,  saa  var  Kassen  paa 
Komediehuset  det  ikke,  om  der  blot  var  noget  i  den.  Mod  Slutningen 
af  Februar  1725,  kort  efter  Fastelavnen,  kastede  Kreditorerne  sig  over 
den  og  gjorde  Arrest  i  dens  Indhold.  Man  ligefrem  sloges  om  de  fat- 
tige Skillinger.  Nogle  var  gaaet  til  Politiet,  andre  til  Byfogden,  og 
Politimesterens  Betjente  snappede  i  deres  Tjenstivrighed  Pengene  bort 
for  Næsen  af  Byfogdens  Fuldmægtig,  da  han  i  Embeds  Medfør  mødte 
op  med  en  af  de  mange  uhonorerede  Veksler^). 

Alt  Haab  var  nu  foreløbig  ude,  selv  Holberg  synes  at  have  opgivet 
Tanken  om  en  dansk  Skueplads,  der  kunde  holde  sig  oven  Vande. 
Det  spores  i  den  Omstændighed,  at  tredje  Tome  af  Komedierne,  da 
den  udkom  i  det  tidlige  Foraar  1725'),  var  forskellig  fra  sine  For- 
gængere deri,  at  Opførelsesaaret  for  hver  Komedie  var  strøget  og 
Aktørernes  Navne  fjernet  fra  Personlisterne.  Holberg  ansaa  Skue- 
pladsen for  død.  Banden  var  nu  splittet  og  Montaigu  maatte  for  at 
friste  Livet  atter  slaa  sig  paa  de  sure  Sproginformationer.  Kreditorerne 
havde  kun  liden  Fornøjelse  af  at  trække  ham  for  Retten  for  de  400  Rdr., 
han  var  skyldig  for  Tiden  11.  Juni — 11.  Decbr.  1724,  men  gjorde  det 
alligevel  og  fik  Borgretsdom  over  ham  i  Maj^).  Han  tog  sig  det  ikke 
nær,  lod  den  ene  Lejerate  forfalde  efter  den  anden  og  sørgede  blot 
for  at  faa  sit  Moratorium  forlænget  paa  tre  Aar  fra  18.  Juni  1725*), 
saaledes  at  han  var  fri  og  frank  over  hele  det  Aaremaal,  hvori  den 
med  Capion  indgaaede  Kontrakt  var  løbende. 

Der  var  ikke  noget  at  stille  op  med  Montaigu.  Var  han  en  klog 
gammel  Aktør,  der  havde  udstuderet  Teatret,  havde  han  aabenbart  ogsaa 
haft  Lejlighed  til  at  udstudere  Byens  Jøder.  Isaac  Wallach  var  nu  selv 
ved  at  gaa  ad  undas  og  maatte  afhænde  sine  Fordringer  i  Komedie- 
huset. Den  4.  Septbr.  1725  transporterede  han  dem  alle,  baade  Kontrak- 
ten om  Lejemaal  og  Obligationerne,  til  Generalmajor,  Chef  for  Fod- 
garden Hans  Jacob  Amoldt^). 

Det  er  første  Gang  dette  Navn  forekommer  i  Forbindelse  med 
Komediehuset  i  Lille  Grønnegade.  Alle  Forfattere,  der  har  haft  Lejlig- 
hed til  at  omtale  den  første  danske  Skueplads,  fortæller,  at  det  var 

')  Rep.  Nr.  44  og  45;  DK.  Supplikprot.  1725  I,  Nr.  288. 

')  Den  blev  udbudt  til  Salg  i  Extr.  Rel.  af  16.  Marts  1725  og  omtales 
som  nylig  udkommen  i  Lærde  Tidender  af  29.  Marts  s.  A.  (sml.  Hist.  Tidsskr. 
3.  R.  II,  S.  11). 

')  Rep.  Nr.  53. 

*)  Sjæll.  Reg.  1725,  Nr.  168. 

^)  Rep.  Nr.  46. 

Amoldt,  der  laante  Capion  7000  Rdr.  til  Husets  Opførelse,  men  det 
kan  ikke  være  rigtigt.  Intet  samtidigt  Dokument  beretter  om,  at  han 
forstrakte  Capion  med  Penge  eller  paa  anden  Maade  støttede  ham  — 
med  mindre  det  var  hans  Kapitaler,  Jøden  opererede  med  og  skulde 
bringe  det  mest  mulige  ud  af.  Saaledes  hænger  det  rimeligvis  sammen, 
vi  har  Beviser  for,  at  Arnoldt  i  andre  Tilfælde  bar  sig  ad  paa  en  ganske 
lignende  Maade.  En  Major  Henrich  Esemann  havde,  da  han  skulde 
giftes,  laant  en  Sum  Penge  hos  Jøden  Jacob  Moses  Fiirst  og  mente 
ikke  at  have  med  andre  at  bestille,  da  hans  Veksel  pludselig  var  kom- 
men i  General  Amoldts  Hænder.  Majoren  havde  Vanskelighed  ved 
at  yde  de  høje  Renter  og  Amoldt  tvang  ham  til  at  give  Pant  i  sin 
Ejendom,  som  han  derpaa  lod  sætte  til  Auktion  (1728)^).  General  Ar- 
noldt var  i  det  hele  en  bjergsom  Mand.  Han  var  en  lille  Tid  Ejer  af 
Roskilde  Kro,  som  han  ligeledes  fik  udlagt  for  Prioritetsgæld,  han 
laante  Penge  ud  mod  Veksler,  bl.  a.  til  Hofretsassessor  Conrad  Bøfke, 
der  uheldigvis  var  umyndig  ved  Laanets  Stiftelse  og  blev  fritaget  for 
at  betale  ved  Højesteretsdom.  Uden  Barmhjertighed  lod  han  sine  tid- 
ligere Forbindelser  sætte  fast,  naar  de  ikke  kunde  klare  deres  Gæld; 
saaledes  gik  det  i  1727  Isaac  Wallach  og  i  1728  Kommerceassessor 
Svend  Kragh,  der  en  Tid  synes  at  have  fungeret  som  hans  Sekretær^). 
Æren  for  at  have  hjulpet  Capion  til  Opførelsen  af  det  første  dan- 
ske Skuespilhus  tilkommer  ikke  Arnoldt  I  en  Række  Breve  og  Memo- 
rialer fra  1728,  hvori  han  omtaler  sit  Forhold  til  Komediehuset,  staar 
ikke  noget  saadant,  først  i  et  Privilegium  fra  1747,  som  han  sikrede  sig 
ved  Skuepladsens  Genaabning  under  Frederik  den  Femte,  forekommer 
den  Ytring,  tidligere  Forfattere  bygger  paa.  Ser  man  nøjere  til,  stam- 
mer den  fra  ham  selv.  Da  Iver  Als  og  hans  Fæller  sendte  Kongen 
Udkast  til  Privilegier  for  den  nye  Skueplads,  fik  Arnoldt,  der  i  det 
sidste  Afsnit  af  sit  Liv  opholdt  sig  i  Kristiania,  Udkastet  til  Erklæring; 
man  vilde  nødig  gaa  hans  gamle  Rettigheder  for  nær.  Stædigt,  og 
ud  .fra  rent  økonomiske  Synspunkter  forsvarede  han  disse  Rettigheder, 
som  han  aldrig  havde  faaet  Brug  for.  Man  havde  blot  til  Hensigt, 
skrev  han,  at  indskrænke  hans  Ret  og  selv  faa  Privilegium  paa  al 
Slags  Skuespil.     ,Med  lige  saadan  Privilegier  haver  da  Estine  Capion 

^)  DK.  Oversekretærens  Breve  1730,  Nr.  180-81;  Sjæll.  Miss.  1730, 
Nr.  187  (8.  Maj);  Major  Esemann  skriver  18.  Febr.  1730  bl.  a.,  at  han, 
,vom  Anfang  kein  Geld  vom  H.  General-Major  Arnoldt  empfangen,  sondern 
vom  Juden,  den  er  entweder  mir  unwifiend  seine  Gelder  zu  Vemegociren 
gebraucht  oder  von  denen  er  meine  Wechfiels  an  sich  gebracht." 

^)  LAS.  Kbhvns  Rytterdistrikts  Birks  Skøde-  og  Pantebog  Litr.  B,  Fol.  192 
og  257;  DK.  Supplikprot.  1726  1,  Nr.  554,  og  Højesterets  Voteringsprot.  1728, 
Fol.  176  ff.;  LAS.  Kbhvns  Notarialprot.  1724-26,  Fol.  557,  1727-28,  Fol.  232 
og  575. 

været  forsynet,  som  anledigede  mig  at  forskyde  ham  en  anselig  Kapi- 
tal, han  til  et  vel  indrettet  og  bekvem  Komødiehus  behøvede,  som 
og  af  ham  paa  min  Bekostning  blev  opført,  hvorefter  disse  Privilegier 
paa  mig,  som  samme  til  min  Betaling  var  overdragen,  af  højstsalige 
Kongen  allernaadigst  blev  konfirmeret,  men  som  allerhøjstbemeldte 
Hans  Kongelig  Majestæt  ikke  allernaadigst  fandt  Behag  udi  deslige 
Repræsentationer,  saa  har  samme  cesseret  siden  Anno  1729,  og  derved 
haver  en  Kapital  af  7000  Rdr.  imod  18  Aar  været  for  mig  frugtesløs 
og  ud  af  Hænderne".  Ytringerne  i  denne  Erklæring^),  der  er  udfær- 
diget af  en  Skriver  og  blot  undertegnet  med  den  78aarige  Oldings 
rystende  Haand,  kan  umulig  være  i  Overensstemmelse  med  de  histo- 
riske Forhold.  Enten  har  Fortiden  staaet  i  en  Taage  for  den  gamle 
Mand  eller  han  har  villet  besmykke  sine  Pengetransaktioner. 

Da  Arnoldt  fandt  det  raadeligt  at  sikre  sig  Capions  Hus  i  Efter- 
aaret  1725,  var  Komedierne  forlængst  ophørt,  og  det  gjaldt  om  at  finde 
en  passende  Anvendelse  for  det.  Af  Rygter,  der  gik  i  Byen,  kan  slut- 
tes, at  han  havde  Planer  om  at  skabe  et  Garnisons-Bryggeri  ud  af  det 
øde  Komediehus.  Naar  det  berettes,  at  der  allerede  var  givet  Privi- 
legium paa  et  saadant  Anlæg,  saa  var  Meddelelsen  forhastet,  og  hele 
Planen  strandede,  da  Arnoldt  overhovedet  ikke  blev  retmæssig  Ejer  af 
Komediehuset  denne  Gang^). 

Det  forholdt  sig  saaledes.  Montaigus  Misligholdelse  af  Forpagt- 
ningskontrakten og  Capions  deraf  følgende  Fallit,  maaske  ogsaa  Penge- 
vanskeligheder for  Isaac  Wallach,  havde  medført  Restancer  paa  Laanet 
fra  Krigshospitalskassen,  der  som  en  offentlig  velgørende  Institution 
ikke  kunde  tage  uvedkommende  Hensyn.  Kancelliforvalteren  Fred. 
Seckman  lod  derfor  paa  Kassens  Vegne  i  Oktbr.  1725  gøre  Indførsel 
i  Komediehuset,  som  kom  til  Auktion  og  9.  Novbr.  tilsloges  Arnoldt 
for  3325  Rdr.,  saaledes  at  netop  Krigshospitalskassen  blev  dækket; 
selv  havde  han  jo  i  Forvejen  overtaget  den  sekundære  Pantegæld. 
Men  Salget  blev  ikke  approberet,  fordi  Arnoldt  protesterede  mod  Kon- 
ditionerne. Seckman  var  nemlig  personlig  interesseret  i  Husets  Salg 
og  havde  faaet  indskudt  en  Bestemmelse  om,  at  de  450  Rdr.,  for  hvilke 
han  havde  Pant  i  Husets  Indtægter,  skulde  udredes  forinden  det  lov- 
lig kunde  afhændes.  Denne  Fordring  vilde  Arnoldt  uden  om.  Hos 
ham  var  Forpagtningskontrakten  havnet  i  Kraft  af  Wallachs  Transport, 
han  maatte  altsaa  være  berettiget  til  at  oppebære  Indtægterne.  Der 
udspandt  sig  nu  gennem  Notarius  publicus  en  Noteudveksling  om 
dette  Spørgsmaal,  hvorunder  Seckman  hævdede  med  kølig  Ro,  at  Ret- 

^)  Sjæll.  aabne   Breve  1747,   Nr.  524.  —  Ogsaa  Udtrykkene   i   Reskript 
af  8.  Oktbr.  1728  (Rep.  Nr.  71   og  72)  er  en  let  Tilsløring. 
*)  Hollst.  Corr.  1725,  Nr.   197. 

ten  var  hans.  Harmfuld  vendte  Generalen  sig  til  Krigshospitalets  Di- 
rektører, to  højtstaaende  Officerer,  der  imidlertid  lod  deres  Kollega  for- 
staa,  at  naar  Hans  Majestæt  havde  betroet  Seckman  Hvervet  som 
Kasserer  for  Krigshospitalet,  vidste  denne  ogsaa  nok  at  røgte  sit  Embede 
paa  rette  Maade^). 

I  Decbr.-Jan.  stod  disse  maliciøse  Forhandlinger  paa.  Sagen  hold- 
tes svævende,  Amoldt  blev  ikke  Ejer  og  Komediehuset  fik  vedblivende 
Lov  til  at  være  hvad  det  oprindelig  var  bestemt  til.  Begge  Parter 
maatte  foretrække  en  ringe  Indtægt  fremfor  at  lade  det  ligge  hen. 
Det]  kom  Aktørerne  til  Gode.  I  Febr.  1726  genaabnedes  Skuepladsen 
med  Tartuffe  efter  et  Aars  Standsning.  .Uagtet  den  haarde  Skæbne", 
hed  det  i  Bekendtgørelsen  om  denne  Begivenhed,  ,som  de  danske 
Komødier  paa  nogen  Tid  har  maat  friste,  have  dog  de  kongl.  privile- 
gerede Acteurs  stræbt  af  yderste  Kræfter  og  Formue  til  at  soutenere  paa 
deres  egen  Risiko  dette  Slags  Skuespil,  som  saa  ofte  har  fundet  Be- 
hag hos  Nationen"*).  At  Aktørerne  opretholdt  Komedien  „paa  deres 
egen  Risiko"  maa  betyde,  at  de  nu  stod  for  Kassen,  betalte  Lys  og 
Musik  m.  m.  og  delte  Resten  indbyrdes,  uafhængig  af  Seckman  og 
Amoldt,  som  kun  fik  10  Rdr.  for  hver  Aften  der  ydedes  den  danske 
Komedie  Husly')  —  ganske  paa  samme  Vis  som  en  Komediantbande 
eller  Gøglertrup,  der  drager  fra  Sted  til  Sted.  Paa  en  lignende  Maade 
maa  Økonomien  være  ordnet  allerede  tidligere,  efter  at  Montaigu 
havde  sluttet  Kontrakt  med  Capion  om  Komediehuset. 

Skønt  Standsningen  i  1725  utvivlsomt  havde  genvakt  noget  af  den 
gamle  Interesse  for  den  danske  Skueplads,  saa  er  Indtrykket,  man  faar 
af  den  righoldige  Spilleliste  for  Tiden  Febr.  1726— Febr.  1727*),  dog 
næppe  vejledende.  Det  er  en  Tilfældighed,  at  der  er  bevaret  saa 
mange  Plakater  og  andre  Efterretninger,  mange  flere  end  fra  Skueplad- 
sens første  glimrende  Aar.  Men  tydeligvis  gjorde  den  danske  Bande  sit 
Bedste  for  at  imødekomme  det  store  Publikum,  hvis  talrige  Nærværelse 
man  i  saa  høj  Grad  havde  nødig.  Ved  Sommerspillenes  Begyndelse 
bragtes  flere  nyoversatte  franske  Stykker  paa  Scenen,  af  og  til  spilledes 
Holberg,  men  Besøget  sløjede  stærkt  af  mod  Slutningen  af  Maj,  og  Ak- 
tørerne drev  det  til  at  give  fire  Stykker  paa  een  Aften,  for  at  Tilskuerne 
ikke  skulde  gaa  misfornøjet  borf*).  Som  Terminskomedie  gaves  det 
sikre  Kassestykke  Ellevte  Juni  og  kort  efter  Den  pantsatte  Bondedreng 
for  første  Gang.  Vel  var  Moliére  og  Holberg  Repertoirets  faste  Grund- 
piller,  men   Moliéres  Stykker  maatte   jævnlig   udpyntes    med  Danse 

')  Rep.  Nr.  47. 

^  Extr.  Rel.  (8vo)   1726,  Nr.  9,  jvfr.  Werlauff  469. 

•)  Rep.  Nr.  48. 

*)  Sml.  Side  126  ff. 

5)  Plakater  ^Vs  og  "/s  1726. 

og  Holbergs  Komedier  oppudses  med  nye  og  artige  Scener.  For  at 
være  paa  den  sikre  Side  antog  Aktørerne  en  fransk  Dansemester  og 
hans  Kone,  der  kom  fra  Stockholm^)  og  hvis  Præstationer  i  den 
følgende  Tid,  lige  til  Jul,  blev  et  meget  betydende  Led  i  Aktionerne 
paa  Lille  Grønnegades  Komediehus.  Hvem  han  var,  ved  vi  ikke,  men 
forskellige  Omstændigheder  tyder  paa,  at  det  var  den  samme  Lande, 
som  i  1728  indkaldtes  af  Arnoldt. 

De  danske  Aktører  byggede  nu  paa  Sand  og  maatte  aarvaagent 
passe  paa  Konkurrenter.  Tidligere  havde  den  tyske  Komedie  og  Smaa- 
gøglet  faaet  Lov  til  at  passere  mod  en  rimelig  Kendelse  til  den  danske 
Komedies  Entreprenører;  Montaigu  havde  selv  i  Foraaret  1725,  da 
ganske  vist  Skuespilhuset  var  lukket  og  alle  Ressourcer  var  velkomne, 
tilladt  en  Bande  engelske  Balancekunstnere  at  give  Forestillinger  i  den 
stærke  Mands  Have  paa  Nørrebro,  og  det  var  ikke  Montaigus  Skyld, 
men  kun  fordi  Hovedmændene  var  Jøder,  at  deres  Forehavende  blev 
forpurret^).  Nu  derimod  maatte  alt  saadant  slaas  ned,  navnlig  naar 
det  søgte  at  sætte  sig  fast  eller  viste  Tegn  til  at  unddrage  sig  Kome- 
diens Overhøjhed.  I  Høsten  1726,  endnu  før  de  danske  Aktører  havde 
aabnet  deres  Vinterforestillinger,  kom  en  hamborgsk  Landløber  til  Byen 
og  lod  paa  Gadehjørnerne  opslaa  Plakater  om,  at  han  offentlig  agtede 
at  forevise  sine  „Perspektiver";  Magistraten,  der  aldrig  fandt  Anled- 
ning til  at  beskytte  den  danske  Komedie,  havde  givet  ham  Tilladelse. 
Johan  Samuel  Brede  hed  han  og  var  vistnok  den  samme,  der  for  en 
Snes  Aar  siden  havde  været  i  Kongens  Tjeneste  som  Danser  ved 
den  franske  Hoftrup;  han  kunde  blive  farlig  —  om  end  ikke  be- 
fordre „de  danske  Komødiers  og  Aktørers  visse  Undergang  og  Ruin", 
som  Montaigu  paastod  — ,  thi  for  at  overvinde  Politimesterens  Be- 
tænkeligheder og  for  at  befæste  sin  Stilling,  tog  han  Borgerskab 
som  Dansemester.  Montaigu  satte  da  ogsaa  Himmel  og  Jord  i  Be- 
vægelse. Han  klagede  til  Politimesteren,  bad  om  Protektion  hos  Over- 
sekretæren, Rostgaards  Efterfølger  Chr.  Møinichen,  støttende  sig  til 
hans  „bekendte  Naade  imod  de  danske  Acteurs",  og  indgav  et  Bøn- 
skrift til  Kongen  for  at  faa  Bredes  Virksomhed  kvalt  i  Fødselen.  Det 
lykkedes  over  al  Forventning.  Politimester  Hans  Himmerich  fik  14. 
Oktbr.  Tilhold  om  at  skaffe  Brede  bort  fra  Byen  og  fremtidig  passe 
paa,  at  der  ikke  blev  gjort  Aktørerne  Skaar  i  deres  Privilegier''). 

Et  af  de  mest  betydningsfulde  Aktstykker  til  Skuepladsens  Historie 

')  Plakat  "/e  1726. 

2)  DK.  Supplikprot.  1725  I,  Nr.  680,  Oluf  Nielsen,  Kjbhvn.  paa  Hol- 
bergs Tid,  S.  255. 

^)  Rep.  Nr.  48-51;  RSA.  Borgerskabsbog  1726,  23  Septbr.,  og  Magistra- 
tens Resolutionsprot.  1726-27,  S.  42. 

hører  herhen.  Werlauff  kendte  det  ikke,  da  kun  Kancelliarkivets  ældre 
Protokoller  og  ikke  Akterne  var  tilgængelige  for  Forskningen  i  hans 
Tid,  det  er  først  fremdraget  af  Chr.  Bruun,  der  henfører  det  til  For- 
aaret  1724  og  er  tilbøjelig  til  at  sætte  det  i  Forbindelse  med  Mont- 
aigus  Brev  af  13.  April  1724  til  „den  danske  Komedies  Grundlægger"  ^). 

Det  er  nu  imidlertid  ikke  rigtigt.  Aktstykket  —  eller  Aktstykkerne, 
thi  det  bestaar  af  flere  Overslag  og  Projekter  —  er  en  Betænkning, 
„uforgribelige  Tanker",  over  en  Supplik,  somMontaigu  paa  de  danske 
Aktørers  Vegne  har  indgivet  til  Kongen,  dels  om  et  almindeligt  For- 
bud paa  al  Slags  Skuespil,  der  kunde  være  til  Præjudice  for  de 
danske  Komedier,  dels  for  at  opnaa  et  fast  Grundlag  for  Skuepladsens 
fortsatte  Bestaaen.  Af  Indholdet  ser  man,  at  det  er  skrevet  ved  Vin- 
terens Begyndelse;  Dansemesteren  og  hans  Kone,  som  først  antoges  i 
Juni  1726,  nævnes  deri.  Komediehusets  endelige  Afhændelse  omtales 
som  en  forestaaende  Mulighed,  der  ogsaa  indtraf  ved  en  ny  Auktion 
i  Novbr.  samme  Aar.  Der  kan  saaledes  næppe  herske  Tvivl  om,  at 
Aktstykket  er  affattet  i  Efteraaret  1726  og  ikke  har  nogen  Forbindelse 
med  det  Forbud  mod  Linedansere,  som  Montaigu  i  1724  fik  udvirket^). 

Det  synes  at  være  en  Renskrift  med  Skriverhaand;  hvem  Konci- 
pisten  er,  vides  ikke.  Da  det  er  et  Kancelliaktstykke,  kan  det  ikke 
være  Rostgaard,  der  nu  som  en  falden  Storhed  sad  paa  Krogerup. 
Men  det  er  i  alle  Tilfælde  en  Mand,  der  er  nøje  inde  i  Skuepladsens 
Forhold  og  tilsyneladende  er  interesseret  i  at  faa  den  danske  Komedie 
sat  paa  en  fast  Fod.  Med  nogen  Grund  kunde  man  søge  Manden  i 
J.  R.  Paulli,  Holbergs  gæve,  men  underlegne  Medbejler,  der  alminde- 
ligvis anses  som  Forfatter  til  „Kort  Undervisning,  hvorledes  Komø- 
dier  med  Nytte  og  Skønsomhed  kan  ses",  et  lille  Skrift,  der  hyppig 
vil  blive  citeret  i  det  følgende  og  siden  nærmere  omtalt.  Han  var 
paa  dette  Tidspunkt  Hofretssekretær  og  stod  som  Komediedigter  i  nært 
Forhold  til  Aktørerne ;  der  er  intet  urimeligt  i,  at  Oversekretær  Møini- 
chefi  kan  have  bedt  ham  som  særlig  sagkyndig  om  en  Betænkning  i 
dette  specielle  Tilfælde. 

Forfatteren  nærer  ikke  saa  høje  Tanker  om  den  danske  Komedie, 
at  han  vil  have  Byen  renset  for  andre  Skuespil.  „Thi  baade  vilde 
det  være  en  Tvang  for  Publico",  siger  han,  „om  alle  Slags  Skuespil 
uden  Eksception  generaliter  bleve  forbudne,  efterdi  det  dog  er  en  for- 
nøden Ting  i  en  Republik,  at  den  gemene  Mand  gives  Lejlighed  sig 
paa  anden  Maade  end  med  Drik  og  Dobbel  iblandt  at  kunne  delassere 

^)  Danske  Saml.  II,  373. 

^)  Fra  1725  kan  det  ikke  være,  da  Indholdet  viser,  at  der  spilledes  paa 
Komediehuset. 

og  fornøje,  hvilken  Fornøjelse  just  ikke  enhver  i  de  danske  Komedier 
kan  finde;  foruden  at  tale  om,  at  iblandt  vel  saa  kuriøse  Skuespil 
kunde  forefalde,  som  kunde  opvække  de  fornemmestes,  ja  vel  selv  det 
høje  kongelige  Herskabs  Begærlighed  til  at  ville  se  det".  Han  mener 
endda  det  vilde  være  den  danske  Komedie  mere  til  Skade  end  Gavn, 
fordi  der  altid  kunde  falde  en  Kendelse  af  til  Aktørerne,  „sær  paa  de 
Tider  om  Aaret,  da  ganske  ingen  danske  Komedier  forestilles". 

De  uforgribelige  Tankers  Forfatter  undersøger  dernæst  Betingelserne 
for  at  faa  de  danske  Komedier  konsolideret.  Huset  bør  købes  og  Ak- 
tørerne sættes  paa  fast  Gage,  derover  er  han  klar,  naar  blot  „Hoved- 
knuden": Fremskaffelsen  af  de  nødvendige  Midler,  kan  løses.  Skulde 
Huset  sættes  til  Auktion,  maatte  Seckmans  Fordring  paa  450  Rdr.  først 
indfries,  men  derom  var  intet  Haab  i  den  indeværende  Vinter,  med 
mindre  Aktørerne  fik  Lov  til  at  benytte  Privilegiet  paa  Maskerader, 
„hvilke  dog  nu,  formedelst  Misbrug  og  en  Del  gejstliges  Nidkærhed 
ere  forbudne".  Det  var  ikke  Forfatterens  Mening,  at  Forbudet  mod 
Hasardspil  „og  hvad  som  ellers  forargeligt  kunde  være"  skulde  op- 
hæves, det  var  blot  Maskeballet  og  Dansen,  „en  uskyldig  og  alle  Ste- 
der tilladt  Tidsfordriv",  der  burde  frigives. 

Enten  man  nu  vilde  beholde  det  gamle  Komediehus  eller  indrette 
et  nyt  —  thi  Privilegierne  burde  ikke  følge  et  bestemt  Hus,  men  knyttes 
til  det,  hvor  danske  Komedier  ageredes  — ,  saa  gjaldt  det  om  „uden 
nogens  Skade  at  udfinde  de  til  Komediens  Istandsættelse  og  Vedlige- 
holdelse behøvende  Fonds".  De  kunde  skabes  ved  et  Lotteri,  hvis. 
Overskud  tilfaldt  Komediehuset,  eller  Kongen  kunde  tillægge  det  visse 
Bøder,  maaske  visse  Sjette-  og  Tiende-Penge,  som  alligevel  bort- 
skænkedes.  En  kærkommen  Gave  vilde  være  de  Slotsteatret  tilhørende 
„Machiner",  d.  v.  s.  Dekorationer  m.  m.,  som  Kongen  nu,  da  der  ved 
Hoffet  hverken  var  Komedianter  eller  Operister,  ingen  Brug  havde  for. 
Og  kunde  Krigshospitalet  da  formaas  til  at  lade  sine  3000  Rdr.  blive 
indestaaende  i  Komediehuset,  maatte  det  være  let  at  faa  dannet  et 
lidet  Interessentskab,  som  kunde  indskyde  Resten,  navnlig  —  som 
Forfatteren  siger  —  „naar  Direktionen  ikke  Mr.  Montaigu  anfor- 
troes".  Vistnok  med  Rette  havde  han  ingen  Tillid  til  Montaigus 
finansielle  Dispositioner,  maaske  havde  han  ogsaa  selv  hemmelige 
Ønsker  om  at  blive  sat  i  Spidsen  for  den  danske  Komedie.  Endog 
for  en  Embedsmand  som  Paulli  kunde  Stillingen  som  øverste  Leder 
af  et  nationalt  Komediehus  med  kongelige  Subsidier  have  noget  til- 
trækkende ved  sig^). 

^)  J.  E.  Schlegel  mener  ogsaa,  at  en  Komediant  ikke  bør  sættes  i  Spid- 
sen for  Teatret,  det  maa  være  en  Mand  af  Anseelse  (Schreiben  von  Errichtung 
eines  Theaters  in  Kopenhagen,  skrevet  ca.  1746-47,  i  Werke  III,  251  ff.). 

Det  drejede  sig  om  Summer,  der  efter  Datidens  Pengeværdi  ikke 
var  helt  ringe,  men  heller  ikke  større  end  de  Beløb,  den  franske  Hof- 
komedie havde  kostet  Landet,  og  der  var  den  væsentlige  Forskel,  at 
den  danske  Komedie  i  det  store  og  hele  skulde  bære  sig  selv,  Kon- 
gen skulde  kun  støtte  den.  Skuepladsens  Drift  (Husleje  og  Forrent- 
ning iberegnet)  kalkuleredes  til  en  aarligSum  af  5125Rdr.^).  SOSpille- 
aftener  og  nogenlunde  fuldt  Hus  vilde  give  10120  Rdr.  omAaret,  men 
Overslaget  regnede  kun  med  en  Tredjedel  eller  ialt  3373  Rdr.  32  p, 
og  der  blev  saaledes  et  Underskud  paa  1751  Rdr.  64  p,  som  i  Be- 
gyndelsen kunde  indvindes  ved  Gagereduktioner  og  Besparelser.  Ud- 
byttet af  det  projekterede  Lotteri,  der  i  heldigste  Tilfælde  vilde  an- 
drage 4000  Rdr.,  skulde  bruges  til  at  sætte  Komedien  i  Drift').  — 

Men  det  hele  var  kun  et  Projekt  og  blev  aldrig  til  mere.  Kongen 
lod  det  som  saa  mange  andre,  der  mellem  Aar  og  Dag  blev  ham 
allerunderdanigst  forelagt,  sejle  ned  ad  Lethe,  ind  i  den  store  Glemsel. 
Komediehuset  blev  endelig  solgt  i  Efteraaret  1726  og  kom  ikke  paa 
Aktørernes  Hænder.  Krigshospitalskassens  Fordring,  der  nu  var  steget 
til  3572  Rdr.,  maatte  inddrives,  og  Huset  sattes  atter  til  Auktion ;  mel- 
lem Arnoldt  og  Seckman  maa  der  være  sluttet  en  Overenskomst,  thi 
Kancelliforvalterens  Krav  var  udgaaet  af  Konditionerne.  Fire  Gange 
blev  Huset  udbudt,  og  da  det  4.  Novbr.  for  femte  Gang  kom  under 
Hammeren,  fik  Arnoldt  det  tilslaaet  for  3681  Rdr.  Han  fik  Skøde  paa 
Hus  og  Privilegier  den  4.  Decbr.  1726  og  maatte  stille  Sikkerhed  for 
de  Kapitaler,  Krigshospitalet  havde  til  Gode'). 

Aktørerne  havde  imidlertid  begyndt  Vinterforestillingerne  den  4.  Oktbr. 
og  spillede  vistnok  regelmæssig  tre  Gange  om  Ugen.  Allerede  11.  Novbr., 
otte  Dage  efter  Komediehusets  endelige  Bortsalg,  forberedte  man  Publi- 
kum paa,  at  det  kunde  blive  sidste  Gang  „for  gyldige  Aarsagers  Skyld"  *). 
Men  da  kom  Holberg  dem  til  Hjælp  med  Den  Stundesløse.  Stykket 
skulde  have  været  frem  Mandag  den  18.  Novbr.,  udsattes  til  Onsdag 
den  20.,  og  maatte  atter  aflyses;  først  blev  en  Aktør  syg,  siden  en  af 
de  fornemste  Aktricer'')  —  hvis  det  ikke  blot  var  Paaskud,  der  dæk- 
kede over  Stridigheder  med  Arnoldt.    Endelig  lykkedes   det   at  faa 

*)  I  Overslaget  sættes  Fattigafgiften  til  4  Rdr.  daglig.  Oprindelig  var  den 
6  Rdr.  om  Ugen  (sml.  Side  90),  i  Perioden  1726-27  vistnok  3  Rdr.  af  hver 
Forestilling.  Det  synes  at  fremgaa  af  haandskrevne  Notater  paa  en  Række 
Plakater  (i  KBK),  der  antagelig  stammer  fra  Fattigdirektionens  nu  forsvundne 
Arkiv  (sml.  Oluf  Nielsen,  Kjbhvns  Hist.  VI,  95). 

')  Rep.  Nr.  52.  (Det  maa  bemærkes,  at  Bruuns  Gengivelse  i  Danske 
Saml.  II,  373  ff.  ikke  er  nøjagtig  i  Enkeltheder.) 

*)  Rep.  Nr.  54  jvfr.  Nr.  80. 

*)  Plakat  1726  "/n. 

*)  Plakater,  citeret  i  Spillelisten. 

Stykket  opført  i  de  sidste  Dage  af  Novbr.,  og  sammen  med  et  Par 
Forestillinger,  der  efter  Opfordring  blev  givet  paa  Fransk,  bragte  det 
Skuepladsen  frelst  over  Julen. 

Onsdag  den  15.  Januar  1727  aabnedes  Fastelavnsspillene  med  Reg- 
nards nyoversatte  Femaktskomedie  Det  gavmilde  Testamente,  som  til- 
lige med  Den  Stundesløse  og  andre  Holbergske  Stykker  en  lille  Tid 
udgjorde  Repertoiret.  Men  Søgningen  sløjede  betænkeligt  af,  selv 
Ulysses  von  Ithacia  kunde  ikke  modvirke  Publikums  tiltagende  Lige- 
gyldighed; i  Slutningen  af  Maaneden  maatte  man  aflyse  en  Forestil- 
ling og  lade  Tilskuerne  gaa  hjem  igen,  da  Kassen  kun  udviste  en 
Indtægt  af  8Rdr.,  „hvilket  synes  utroligt  endogsaa  for  Aktørerne  selv, 
som  dog  disvær  bleve  nødt  til  at  tro  det" ').  Atter  tyede  man  til  Hol- 
berg og  forsøgte  et  sidste  Stormløb  mod  Sløvhedens  onde  Magter  ved 
Førsteopførelsen  af  Pernilles  korte  Frøkenstand  i  Begyndelsen  af  Fe- 
oruar.  Med  dette  lystige  Stykke,  med  Den  Stundesløse  og  et  Par  af 
Moliéres  mest  yndede  Komedier  holdt  Aktørerne  Stand  en  lille  Tid 
endnu,  men  midt  i  Maaneden  maatte  man  meddele  Publikum,  at 
der  nu  kun  var  fem  Gange  tilbage  „for  de  stakkels  danske  Skuespil"; 
man  haabede,  „at  de  rette  Liebhabere  nu  disse  faa  Gange  lader  se, 
hvad  Godhed  de  altid  har  baaren  for  det  Danske  Theatre"  ^)  —  men 
forgæves,  alt  Haab  var  ude.  Fastelavnsmandag  den  24.  Febr.  opførtes 
Harlekinaden  De  to  Arlequins  og  Dagen  efter.  Hvidetirsdag,  begrov 
man  den  danske  Komedie.  Efter  et  af  Holbergs  Stykker,  man  ved 
ikke  hvilket,  maaske  Den  Stundesløse,  gik  Den  danske  Komedies 
.  Ligbegængelse  over  Scenen.  Under  Trommehvirvler  gik  Aktørernes 
Sørgetog  Theatrum  tre  Gange  rundt  og  de  sørgende  Kreditorer,  Mont- 
aigu  som  fransk  Kok  og  Spisevært,  Aktøren  Pilloy  (eller  maaske  var 
det  Hammer)  i  en  Jødes  Lignelse,  fulgte  troligt  Madame  Comødia  til 
Jorden.  Da  det  høje  Lig  var  sænket  gennem  Lemmen  i  Teatergulvet 
og  Henrik  i  sin  store  Kærlighed  havde  kastet  sig  ned  i  Hullet,  holdt 
Thalia,  som  havde  baaret  den  danske  Komedie  over  Daaben,  nu  Sørge- 
talen  ved  den  aabne  Grav.  Hun  besmykkede  ikke  dens  stakkede  Til- 
værelse, der  unægtelig  var  bleven  „noget  tragødisk  i  Enden",  hun 
sagde  kun  hvad  sandt  var^): 

')  Plakat  1727  V2. 

2)  Plakat  1727  ^^2. 

^)  Citeiel  efter  Benjamin  Dasses  Afskrift  (nu  trykt  Saml.  Skr.  IV),  hvori 
Teksten  til  Komediens  Ligbegængelse  tidligst  foreligger;  Haandskriftet,  der 
tilhører  Videnskabsselskabet  i  Trondhjem,  indeholder  tillige  Don  Ranudo 
og  Tvende  splinternye  Breve.  Et  Par  Læsemaader  fra  Trykket  af  1746 
burde  maaske  foretrækkes;  „Hverdagsfaste"  kan  f.  Eks.  være  en  meget  vit- 
tig Hentydning  til  de  sløje  Tider,  men  foran  i  Stykket  staar  „Hverdags- 
feber"    —  Vilh.  Møller  formoder  (Tilskueren  1898,  S.  661  ff.),  at  dette  Lej- 

Jeg  som  med  oprakt  Hals  kom  ind  i  bunted  Klæder, 

Med  nedtrykt  Hoved  nu  i  Sørge-Dragt  fremtræder, 
Da  var  en  Fødsels-Fest,  nu  følge  vi  en  Død, 
Da  regned  Velstand  ned,  nu  truer  Himmel  Nød. 

I  første  Aar,  som  vi  en  gylden  Tid  kand  kalde. 

Vi  frygted  for  at  see  vort  Gallerie  at  falde; 

Det  andet  Aar  var  knapt,  dog  fik  vi  stundum  lidt, 
Den  3die  Vinter  vi  fremslebed  paa  Credit. 

Da  Hunger  nogle  drev  till  Jylland,  Fyen,  Norge, 

Da  truede  Toujon  ej  Draabe  Vin  at  borge, 

Hos  Kræmmer,  Handverksmænd,  hos  Bager,  Brygger,  Kok, 
Eet  Stik  ej  mere  var  at  faae  paa  Karve-Stok. 

Vi  trække  Vexler,  men  som  ingen  endossered, 

De  komme  med  Protest  igien  inhonorered. 
Bød  Assignation  paa  vented  aarlig  Løn, 
Men  allt  omsonst,  her  hialp  ej  Løvter  mer,  ej  Bøn. 

Hos  Israels  Sønner  selv,  som  af  Sdobbelt  Rente 

Till  Medynk  drives  tit,  var  intet  mer  at  hente, 

Paa  stempledt,  slett  Papir  vor  Haand  var  lige  god, 
Nok  at  en  Henrich  og  Pernille  tegned  stod. 

I  saadan  Tillstand  vi  till  denne  Tid  har  levet, 

Imellem  Slutterie  og  Raadhus  vi  har  svevet, 
Indtill  Comoedien  sin  Død  og  Hejsot  fik, 
I  Dag  all  Verdens  Gang  af  Hverdagsfaste  gik. 


DEN  DANSKE  KOMEDIE  VED  HOFFET  OG 
SKUEPLADSEN  I  1728 

Fra  første  Færd  havde  det  øjensynlig  været  Montaigus  Tanke,  at  de 
danske  Aktører  skulde  være  Hoftrup  eller  i  det  mindste  nyde  en  fast  kgl. 
Subvention.  I  hans  Memorial  om  Oprettelse  af  en  dansk  Komedie 
paakalder  han  Kongens  Støtte,  og  Ledemotivet  i  flere  af  hans  senere 
Breve  og  Bønskrifter  er  tydelig  nok  at  faa  den  danske  Trup  nærmere 
knyttet  til  Hoffet.  For  den  gamle  Hofkomediant  maatte  Ønsket  om 
at  genskabe  sin  tidligere  sorgfri  Stilling,  om  end  under  ændrede  For- 

lighedsstykke  er  skrevet  til  Lukningen  i  1725;  han  bygger  væsentlig  paa 
den  Omstændighed,  at  kun  de  tre  Vintre  1722-23,  1723-24  og  1724-25  om- 
tales nærmere  i  Thaliæ  Afskedstale.  Det  er  sandt  nok,  men  dels  kan  det  Tids- 
punkt, da  nogle  af  Banden  drog  til  Jylland,  Fyn  og  Norge,  daarligt  falde  før 
é/^^r  Lukningen  i  Febr.  1725,  dels  vilde  Holberg  næppe  omtale  den  „tredje 
Vinter"  som  han  gør,  om  det  var  den  man  var  i,  og  endelig  ved  vi  ikke 
noget  om,  at  Aktøren  Schumacher,  der  baade  omtales  i  Stykket  og  optræ- 
der under  eget  Navn,  stod  ved  den  danske  Trup  før  i  1726.  At  Stykket 
opførtes  1727,  er  imidlertid  sikkert;  Opførelsesdagen  25.  Febr.  1727  findes 
i  den  trykte  Udgave  og  stemmer  øjensynlig  med  hvad  der  staar  i  en  Pla- 
kat af  24.  Febr.  s.  A.,  at  der  er  „ikkun  en  eneste  Gang  tilbage,  at  de 
danske  Komødier  nogen  Tid  bliver  mere  set",  og  desuden  hedder  det  i 
Prologus  af  16.  April  1728,  at  man  begrov  Komedien  „afvigte  Aar". 

mer,  naturligt  opstaa.  Forholdet  til  Kongen  skulde  være  den  faste 
Tap,  hvorom  Bandens  Virksomhed  drejede  sig,  og  dens  Ageren  paa 
Stadens  Komediehus  vilde  faa  forøget  Tiltrækning,  naar  Truppen  kunde 
smykke  sig  med  Titel  af  Kongens  Aktører. 

Den  tyske  Opera,  der  havde  afløst  den  franske  Hofkomedie,  stod 
foreløbig  i  Vejen  for  disse  Ønskers  Opfyldelse.  Der  var  fra  Slutnin- 
gen af  1721  jævnlig  givet  Forestillinger  paa  Slottet  af  Operisterne, 
og  der  var  fremført  en  Række  Syngespil,  hvoraf  nogle  var  sat  i  Musik 
af  den  bekendte  Hamborger-Komponist  Reinhard  Keiser  —  med  hvem 
Hof  operaens  Direktør  Johan  Kayser  ofte  er  blevet  forvekslet^).  I 
Begyndelsen  havde  Hoffet  med  stor  Iver  gjort  Brug  af  sin  nye  Tid- 
kort ^X  men  snart  synes  Interessen  at  være  kølnet  og  i  Foraaret  1723 
hørte  den  tyske  Hofopera  op.  Operisterne  var  kommet  i  Gæld  og 
havde  søgt  at  udvide  Omraadet  for  deres  Virksomhed.  I  Januar  1723, 
da  Capion  allerede  var  paa  Fallittens  Rand,  havde  Johan  Kayser  anset 
Tidspunktet  for  gunstigt  til  at  gøre  et  Forsøg  paa  at  opnaa  Privilegium 
paa  at  spille  Opera  i  Byen  og  saaledes  træde  i  Capions  Sted').  Hans 
Plan  gik  ud  paa  det  samme  som  var  de  danske  Aktørers  Hensigt:  en 
Forening  af  Skuespillet  ved  Hoffet  og  i  Byen.  Det  var  i  begge  Til- 
fælde et  Spørgsmaal  om  Penge;  Capion,  Montaigu  og  de  danske  Ak- 
tører fattedes  Kongens  Støtte,  Operisterne  manglede  Taget  i  Byens 
Publikum.  Men  Kayser  naaede  ikke  sit  Maal;  dels  var  han  vistnok 
en  i  alle  Maader  slet  Person  "*),  dels  kunde  Kancelliet  ikke  udstede 
flere  Privilegier  paa  Skuespil  i  Hovedstaden,  om  ikke  Forholdene  skulde 
gøres  mere  indviklede  end  de  alt  var.  Kongen  havde  dog  allerede  til 
en  vis  Grad  imødekommet  Operisternes  Ønske  ved  at  give  dem  Lov 
til  een  Gang  ugentlig  at  spille  Opera  paa  Slottet,  hvortil  Offentligheden 
havde  Adgang  mod  Betaling.  Denne  Ordning  tog  sin  Begyndelse 
15.  Januar,  men  bestod  kun  til  Fastens  Indgang  den  20.  Februar^). 
Hofoperaen  hørte  da  op  og  kom  næppe  mere  i  Stand.  Johan  Kayser 
og  en  af  Operisterne,  Carl  Ludw.  Westenholtz,  fik  9.  Marts  et  Protek- 
torium  mod  deres  Kreditorer,  saa  at  de  kunde  gaa  fri  af  Slutteriet  ind- 

')  F.  Eks.  af  Overskou  (S.  143  f.).  —  Sml.  For  Ide  og  Virkelighed 
1873  I,  531  ff.  Til  de  Operaer,  Ravn  her  nævner,  har  Paludan  (Hist.  Tidsskr. 
6.  R.  II,  45  f.)  føjet  en  Række  andre,  der  findes  i  UBK. 

2)  Hollst.  Corr.  1722,  Nr.  33.  —  Gersdorff  omtaler  i  sin  Dagbog  Opera- 
forestillinger paa  Slottet  den  8.  og  16.  Jan.,  6.,  13.  og  16.  Febr.  1722. 

»)  Danske  Saml.  II,  382  (efter  DK.  Supplikprot.  1723  I,  Nr.  57);  Sagen 
behandledes  i  Konseillet  20.  Januar  (ikke  Juni). 

*)  Danske  Saml.  III,  25  f.,  sml.  Højesterets  Voteringsprot.  1733,  Litr.  A 
(i  RA). 

')  Hollst.  Corr.  1723,  Nr.  13  og  31. 

til  „deres  dem  tilgodehavende  Gage  falder"^).  Den  faldt  snart  efter; 
Johan  Kayser  tillige  med  sin  hele  Bande  fik  Afsked  og  erholdt  samti- 
dig Besoldning  indtil  Udgangen  af  Marts.  Men  saa  vidt  man  kan 
skønne  forsvandt  Direktøren  med  Pengene  og  lod  ikke  blot  sine  Fæl- 
ler, men  ogsaa  Kone  og  Børn  i  Stikken^). 

Den  danske  Komedie  havde  sin  lykkeligste  Periode  og  stod  i  fuldest 
Flor  netop  ved  Nytaarstid  1723.  Ved  Hoffet  har  der  sandsynligvis 
ikke  gjort  sig  udprægede  Interesser  gældende  hverken  for  den  ene 
eller  den  anden  Kunstart.  Maaske  satte  Kronprins  Kristian  (VI),  som 
tidligere  antydet,  særlig  Pris  paa  Hofoperaen,  men  dens  Forbliven  og 
Bestaaen  har  næppe  været  en  Sag,  der  laa  ham  stærkt  paa  Hjerte. 
Til  den  danske  Komedie  maatte  Hoffet  nødvendigvis  indtage  en  af- 
ventende Holdning.  Opera  og  franske  Skuespil  var  knæsatte  Forlystel- 
ser ved  Datidens  Hoffer,  dansk  Komedie  derimod  noget  nyt,  noget  for 
det  store  Folk  tillige  —  kort  sagt  noget,  man  ikke  uden  videre  kunde 
indlade  sig  med.  Skønt  den  danske  Komedie  havde  formaaende  Vel- 
yndere i  Hofkredsen,  var  der  Vanskeligheder  at  overvinde,  forinden 
den  kunde  indgaa  som  Led  i  Hofholdningen;  adskillige  af  dem,  der 
hørte  til  Kongens  Omgivelser  —  ikke  blot  de  fremmede  Gesandter, 
men  ogsaa  andre  —  havde  maaske  endda  Møje  med  at  følge  Teksten 
i  et  dansk  Skuespil. 

Men  den  danske  Komedie  var  ingenlunde  ilde  set  ved  Hoffet.  I 
Begyndelsen  af  Novbr.  1722  opnaaede  Aktørerne  allerede  Kongens 
Tilladelse  til  at  præsentere  sig  paa  Slottet,  og  skønt  det  trak  ud  med 
Forestillingen  —  Stykkerne  skulde  først  oversættes  — ,  kom  den  dog 
i  Stand  endnu  medens  de  tyske  Operister  var  i  Tjenesten;  den  fandt 
Sted  15.  Januar  1723.  Montaigu  valgte  her  som  ved  Skuepladsens 
Aabning  to  Stykker  af  Moliére,  Den  højadelige  Borgermand  og  Det 
tvungne  Giftermaal.  Af  mange  Grunde,  som  der  senere  vil  blive  Lej- 
lighed til  nærmere  at  gøre  Rede  for,  var  det  kun  naturligt,  at  han 
søgte  til  Moliére,  og  det  var  rimeligt,  fordi  Kongen  og  Hoffet  utvivl- 
somt kendte  disse  Stykker  fra  de  tidligere  franske  Komedianters  Fore- 

^)  Danske  Saml.  III,  24  f.  (efter  Sjæll.  aabne  Breve  1723,  Nr.  70).  Be- 
gyndelsen af  Kayser  og  Westenholtz's  Supplik  er  i  Bruuns  Aftryk  uforstaae- 
lig;  den  lyder  i  Orig, :  Den  særdeles  store  Naade,  som  Eders  Kongl.  Majt: 
ved  Indretning  af  Deres  Hof-Opera  den  hele  Bande  fra  Begyndelsen  og  indtil 
Datum  stedse  beteet  haver,  giver  os  tvende  underskrevne,  som  etc.  (sml. 
K.D.  VIII,  565). 

^)  Danske  Assignationskontors  kgl.  Resol.  1723,  Nr.  44.  Johan  Kaysers 
Hustru,  der  endnu  var  i  Kbhvn.  i  April,  fik  yderligere  bevilget  1500  Rdr., 
eller  et  Kvartals  Løn  for  hele  Banden,  hvoraf  hun  skulde  betale  de  øvrige 
Operister  ca.  700  Rdr.,  som  de  havde  at  fordre.  —  Om  den  tyske  Opera 
se  iøvrigt  For  Ide  og  Virkelighed  1873. 

stillinger.  Vi  ved,  at  Kongeparret  personlig  var  til  Stede,  vi  ved  ogsaa 
at  Kronprinsen  og  hans  Gemalinde  ikke  var  det,  men  man  tør  næppe 
deri  se  et  Udslag  af  Modvilje,  kun  en  Tilfældighed.  Rostgaard  skrev 
en  Prolog,  tilpasset  efter  Sted  og  Lejlighed  og  i  vanlig  undersaatlig 
Stil;  den  blev  fremsagt  af  Thalia,  mindede  i  Udtryk  og  Vendinger  om 
Aabningsprologen,  men  kom  ikke  paa  Højde  med  den  i  poetisk  Værd  ^). 
Majestæterne  var  tilfreds  med  Forestillingen  og  atter  9.  Februar,  Hvide- 
tirsdag, var  der  dansk  Komedie  paa  Slottet^).  Da  Aktørerne  den 
følgende  Vinter  var  ved  Hove  paa  Kronprinsens  Fødselsdag  (30.  Novbr.), 
indlagde  de  sig  —  efter  hvad  Hollsteinische  Correspondent  fortalte  — 
saa  stor  Ære  af  de  opførte  Stykker,  at  der  nu  mere  end  nogensinde 
var  Tale  om,  at  Kongen  vilde  tilstaa  dem  en  aarlig  Pension^).  En 
Gratifikation  havde  de  allerede  faaet.  Af  Partikulærkammeret  var  der 
16.  Marts  1723  bleven  udbetalt  dem  200  Rdr.,  og  efter  en  ny  Fore- 
stilling paa  Slottet  den  23.  Februar  1724,  den  sidste  vi  kender  fra 
denne  Periode,  fik  de  atter  14.  Marts  200  Rdr.,  men  dermed  var  og- 
saa den  kongelige  Naade  forbi.  Det  var  ikke  store  Summer,  de 
danske  Komedianters  Ydelser  blev  vurderet  til;  Luftspringeren  og  de 
tyske  Komedianter,  der  Fastelavnsmandag  1721  opvartede  Majestæten 
paa  Københavns  Slot,  fik  200  Rdr.  som  Honorar  for  en  enkelt  Fore- 
stilling*). Om  nogen  fast  aarlig  Pension  blev  der  foreløbig  ikke  Tale. 
Det  gjaldt  imidlertid  om  at  faa  Foden  inden  for  Kongeslottets  Tær- 
skel. Det  gjaldt  tillige  om,  at  Kongen  og  den  fornemme  Verden  viste 
Skuepladsen  Interesse,  i  Kølvandet  fulgte  da  det  store  Publikum*). 
Om  Kongen  har  besøgt  Komediehuset  i  Lille  Grønnegade,  er  et 
Spørgsmaal,  der  hidtil  er  besvaret  afgjort  benægtende;  man  har  anset 
det  for  utænkeligt,  at  Kongen  kunde  indfinde  sig  i  dette  private  Skue- 
spilhus,  at   det   stred   mod  Tidens  Opfattelse   og   mod   Hofetiketten. 

')  HoUst.  Corr.  1722,  Nr.  179,  1723,  Nr.  11  og  13;  Gersdorffs  Dagbog 
^*/i  1723;  Extr.  maanedl.  Rel,  Jan.  1723.  Paa  sidstnævnte  Sted  staar  an- 
ført, at  Efterstykket  var  Det  tvungne  Giftermaal,  og  det  samme  maa  an- 
tages at  have  staaet  paa  et  Tryk  af  Prologen,  som  ikke  mere  kendes 
(Worms  Lexicon  III,  826);  i  Afskriften  af  Rostgaards  Prolog  i  Ny  kgl.  Saml. 
Fol.  1380  findes  derimod  angivet,  at  det  var  Le  Médecin  malgré  lui.  I 
Originalmanuskriptet  (med  Rostgaards  egen  Haand  og  med  Rettelser,  i 
Langebeks  Ekscerpter  184  c  4to)  findes  blot  Adelige  Borger  nævnt  og  ikke 
Efterstykket.     Prologen  trykt  hos  Werlauff,  S.  340  ff. 

^)  Gersdorffs  Dagbog,  anf.  Dato. 

^)  Hollst.  Corr.  1723,  Nr.  199,  og  Gersdorffs  Dagbog,  anf.  Dato. 

*)  Gersdorffs  Dagbog  'Va  1724  og  Partikuiærk.  Regnskaber  (RA)  1723, 
S.  22  og  Bilag  44,   1724,  S.  27,  1721,  Bilag  96. 

^)  „Thi  naaer  I  Hoffets  Gunst,  da  er  I  visse  paa,  at  I  af  Rigets  Børn 
vil  gode  Grunker  faa",  siger  Nordmanden  i  Prologen  ^^U  1728. 

Maaske  bygger  denne  Anskuelse  dog  mere  paa  Fornemmelser  end  paa 
Indtrængen  i  de  historiske  Forhold. 

Skønt  vort  Kendskab  til  Skuepladsens  sociale  Stilling  —  om  man 
kan  udtrykke  sig  saaledes  —  er  stærkt  begrænset,  saa  staar  det  fast, 
at  ogsaa  den  fornemme  Verden  indfandt  sig  i  Komediehuset^),  selv 
Personer  af  saa  høj  en  Rang  som  Storkanslerinden.  Montaigu  sendte 
hende  1723,  ud  paa  Efteraaret,  en  rimet  Indbydelse  til  at  besøge 
den  danske  Komedie  —  pour  la  prier  d'honorer  la  Comédie  Danoise 
de  sa  présence.  Da  hun  første  Gang  hædrede  det  danske  Teater  med 
sin  Nærværelse,  var  dette  nok  til  at  hiddrage  talrige  Skarer  i  de 
næste  fire-fem  Maaneder,  nu  da  Vinteren  stundede  til,  bad  han  hende 
vise  den  samme  Godhed  og  atter  samle  Mængden,  der  forlængst  var 
spredt  ved  hendes  skæbnesvangre  lange  Udebliven  —  det  er  Hoved- 
indholdet af  hans  elegante  franske  Hyldestdigt*).  Fra  Dronningens 
Søster  til  selve  Kongeparret  er  Springet  ikke  langt,  der  foreligger  endda 
et  Par  Linjer  fra  Montaigus  Haand,  som  daarlig  kan  forstaas  ander- 
ledes, end  at  Kongen  virkelig  nu  og  da  besøgte  Komediehuset.  De 
findes  i  et  udateret  Brev  fra  Tiden  omkring  Nytaar  1725,  da  Montaigu 
og  hans  Fæller  var  saa  ilde  stedt  som  ingensinde  før;  Je  ne  me 
suis  rassuré  dans  mes  malheurs",  skriver  han,  „que  sur  l'espérance 
des  bontez  de  Vostre  Majesté,  et  je  me  flatois  du  moins  que  parois- 
sant  quelquefois  devant  elle  eet  avantage  ranimeroit  l'ardeur  des 
peuples  en  faveur  d'un  spectacle  qu'ils  verroient  honoré  de  la  pré- 
sence de  leur  auguste  Maistre"^).  Man  skulde  tro,  at  Montaigu  vilde 
udtrykke  sig  anderledes,  om  han  sigtede  til  Forestillingerne  paa  Slot- 
tet, som  det  store  Publikum  næppe  havde  Adgang  til. 

Det  faar  nu  være  med  disse  Argumenter  som  det  være  vil  —  det 
paastaas  ikke,  at  de  er  fyldestgørende;  eet  er  imidlertid  sikkert:  under 
denne  Forudsætning  falder  der  et  klarere  Lys  over  Nytaarsprologen 

^)  Gersdorff  fortæller,  at  han  en  Dag  i  Febr.  1724  efter  Middag  kørte 
i  Besøg  hos  Grev  Laurvig,  der  imidlertid  stod  i  Begreb  med  at  tage  paa 
den  danske  Komedie ;  Gersdorff  selv  kom  der  ogsaa  (Dagbog  4.  og  18.  Febr. 
1724).  Ferd.  Ant.  Danneskjold-Laurvigen  (f  1754)  var  gift  med  en  Søster 
til  Anna  Sofie. 

2)  Rep.  Nr.  37. 

')  Rep.  Nr.  44.  —  I  HoUst.  Corr.  1724,  Nr.  3  findes  følgende  Med- 
delelse fraKbhvn.:  „Kunftigen  Montag  [3.  Januar  1724]  werden  dieDånische 
Bande  Commoedianten  fur  der  Konigl.  Herrschafft  spielen".  Nogen  Fore- 
stilling paa  Slottet  ved  Nytaarstid  1724  kendes  ikke;  men  der  kan  naturlig- 
vis være  Tale  om  Forestillingen  den  23.  Febr;  den  har  i  saa  Tilfælde  oprinde- 
lig været  bestemt  til  et  tidligere  Tidspunkt  og  er  bleven  udsat.  Mærkeligt  er 
det  imidlertid,  at  der  da  ikke,  som  det  er  Tilfældet  i  de  andre  Meddelelser 
om  Hofforestillinger,  udtrykkelig  staar  angivet,  at  den  skal  finde  Sted  paa 
Slottet. 

1723.  Den  maa  høre  til  en  Forestilling  lige  i  Aarets  Begyndelse^),  og 
er  baade  litterært  og  historisk  et  mærkeligt  Aktstykke.  Allerede  i  det 
attende  Aarhundrede  gik  den  for  et  Værk  af  Holberg^),  og  der  kan 
næppe  herske  Tvivl  om,  at  han  har  skrevet  den  første  og  største 
Del;  man  finder  Mindelser  om  den  i  Prologen  til  Uden  Hoved  og 
Hale,  Verslinjer  og  Vendinger  gaar  igen  i  Epilogen  til  Ulysses,  Ideen 
er  den  samme  som  Just  Justesen  gør  sig  til  Talsmand  for  i  sin  Be- 
tænkning over  Komedierne.  Thaliæ  Tale  derimod  er  af  en  anden 
Støbning;  den  er  beslægtet  med  Rostgaards  Indgangsvers  til  de  to 
Førsteforestillinger  paa  Komediehuset  og  paa  Slottet,  er  bygget  over 
de  samme  Motiver,  formet  i  noget  nær  de  samme  Udtryk^).  Man  har 
Grund  til  at  tro,  at  det  oprindelig  er  to  Prologer,  der  er  samlet  til  en 
Enhed.  Historisk  lader  den  hele  Nytaarsprolog  sig  bedst  forklare, 
naar  den  antages  at  være  opført  paa  Skuepladsen  i  Lille  Grønnegade 
ved  en  Forestilling,  hvor  Kongen  personlig  var  nærværende.  Det  er 
en  daarlig  Forklaring,  at  den  delvis  eller  i  en  anden  Form  er  spillet  paa 
Komediehuset  og  i  sin  trykte  Skikkelse  blot  er  et  N5rtaars-Poem,  der 
er  tilegnet  eller  overrakt  —  „præsenteret"  —  Kongen*).  Dens  Titel  „Nye- 
Aars  Prologus  til  en  Comoedie  allerunderdanigst  præsentered  af  den 
heele  Danske  Bande  1723"^)  maa  i  saa  Fald  fortolkes  paa  en  ganske 
bestemt  Maade,  thi  at  Prologen  og  den  Komedie,  der  fulgte  efter,  er 
„præsenteret",  kan  i  Almindelighed  ikke  betyde  andet  end  at  den  er 
opført  eller  forestillet").  Dernæst  maa  Prologen  nødvendigvis  være 
opført  paa  Komediehuset,  I  Begyndelsen  af  dens  første  Del  tales  om, 
at  Monarken  maaske  stundom  vil  stige  ned  „paa  denne  ringe  Grund",, 
i  dens  anden  Del  siger  Thalia,  at  hun  havde  Hjerteangst  og  Gysen, 
da  hun  første  Gang,  nemlig  ved  den  danske  Komedies  Indvielse, 
fremstod  paa  dette  Sted.  Endelig  er  Slutningen  af  Thaliæ  Tale  hen- 
vendt direkte  til  Kongen,  Slutningen  af  den  hele  Prolog  ligeledes. 

^)  At  Prologen  skal  henføres  til  Nytaar  1723  (ikke  1724),  har  Rahbek 
paavist  ved  Hjælp  af  dens  Underskrifter  (Hesperus  V,  158  f,);  hvad  Wer- 
lauff  bemærker  (S.  339),  beviser  derimod  intet. 

2)  J.  E.  Schlegels  Werke,  herausgegeb.  von  J.  H,  Schlegel,  III  (1764), 
246,  og  Holbergs  udv.  Skrifter  ved  Rahbek  II,  479. 

*)  Denne  Del  af  Prologen  kan  være  af  Rostgaard  eller  maaske  snarere  af 
Ulsøe  (sml.  N.  M.  Petersen,  432,  Note  3,  og  Martensen  IV,  8).  Hvad  der 
anføres  i  Worms  Lexicon  (III,  826  f.),  er  dog  ikke  nok  til  Begrundelse  af, 
at  det  er  Ulsøe;  dels  tillægger  Worm  ham  ogsaa  Prologen  til  den  første 
Forestilling  paa  Slottet,  der  vitteriig  er  af  Rostgaard,  dels  kan  den  .Tak- 
sigelse, som  skete  af  Theatro  til  Spectatores",  være  noget  ganske  andet 
end  Nytaarsprologen. 

*)  Martensen  IV,  7  f. 

")  Saml.  Skr.  III,  603. 

")  I  Plakaterne  bruges  altid  „præsentere"  synonymt  med  forestille. 

Mod  den  Forklaring,  at  Nytaarsprologen  er  opført  i  Kongens  Nær- 
værelse, strider  tilsyneladende  en  enkelt  Ytring.    Naar  det  hedder: 

Maaske  Monarken  vel  bevise  vil  den  Naade 

Nu,  saasom  Rigerne  han  kronet  har  med  Fred, 
Paa  denne  ringe  Grund  at  stige  stundom  ned, 

kunde  deri  ligge  en  Antydning  af,  at  Kongen  ikke  var  til  Stede,  sam- 
tidig med  at  Udtrykket  i  sig  selv  afgiver  et  Vidnesbyrd  om,  at  Da- 
tiden ikke  ansaa  hans  Tilstedeværelse  i  Komediehuset  for  utænkelig. 
Men  maaske  er  disse  Linjer  blot  at  forstaa  som  et  Ønske  om,  at  Mo- 
narken nu  og  da  vil  gentage  den  Naade,  han  i  dette  Øjeblik  viser 
den  danske  Komedie.    Et  andet  Udtryk  længere  henne: 

Maaske  Monarken  saa,  naar  Tiden  lader  til. 
Et  Øje  kaste  tør  til  disse  Skuespil 

forklares  naturligt  som  et  Haab  om,  at  Komedianterne  maa  tillægges 
en  Pension  eller  træde  i  Operisternes  Sted  —  ikke  som  det  i  og  for 
sig  negative  at  faa  Lejlighed  til  at  spille  for  Kongen. 

Hvad  der  gælder  Nytaarsprologen  gælder  maaske  ikke  det  fest- 
lige Forspil,  der  opførtes  i  Juli  1724  ved  Kongens  Hjemkomst  fra 
Aachen.  Man  kan  ganske  vist  daarlig  tro,  at  denne  „Prologus  til  en 
Comoedie  med  trohiærtigst  Gratulation",  der  blev  „allerunderdanigst 
forestillet  af  de  danske  Acteurs",  blot  er  et  Gratulationsdigt,  der  er 
„offereret"  Kongeparret^),  den  er  utvivlsomt  opført  ved  en  Festfore- 
stilling paa  Stadens  Komediehus^);  men  Indhold  og  Vendinger  kræver 
ikke  nødvendigvis  —  som  ved  Nytaarsprologen  — ,  at  Herskaberne 
personlig  har  været  til  Stede.  I  denne  Sommer,  da  Sammenbrudet 
hang  Aktørerne  over  Hovedet,  var  der  Anledning  til,  ved  enhver  given 
Lejlighed,  at  vise  Kongehuset  Opmærksomhed  og  maaske  opnaa  den 
længe  ventede  Pension.  I  Prologen  (som  Rahbek  tilskriver  Ulsøe) 
hyldes  de  hjemvendte  kongelige  Herskaber  af  Monarkiets  enkelte  Dele, 
personificeret  i  Skikkelserne  Danmark,  Norge,  Holsten  og  Oldenborg; 
hvad  disse  allegoriske  Figurer  har  at  sige,  er  lutter  Panegyrik.  En 
Aktør,  der  optræder,  taler  derimod  sine  Fællers  Sag;  i  Modersmaalets 
Navn  takker  han  for  den  kgl.  Ordre,  der  i  Maj  paa  Udrejsen  blev 
sendt  fra  Fyn  og  hvorved  „al  Spring  og  Gøgleri"  forvistes  fra  Komedie- 
huset; han  haaber  de  danske  Skuespil  med  Tiden  skal  bære  Frugt  og 

')  Martensen  IV,   10. 

^)  En  Forestilling  ved  Hoffet  kan  der  næppe  være  Tale  om;  Kongen 
opholdt  sig  paa  Frederiksberg  Slot  i  Juli  Maaned,  og  her  blev  sikkert  ikke 
ageret  nogen  dansk  Komedie;  det  vilde  have  været  en  enestaaende  Begi- 
venhed, hvorom  vi  nok  havde  vidst  Besked. 

slutter  med  de  uheldssvangre  Ord:  „saafremt  Theatrum  ej  forinden 
bliver  lukt" '). 

Lejligheden  til  at  indynde  sig  hos  de  høje  Herskaber  maatte  nødig 
forspildes.  Tillod  Omstændighederne  ikke,  at  man  tolkede  sin  Hyldest 
fra  Scenen,  valgtes  en  anden  Form.  Saaledes  fik  Anna  Sofie  paa  sin 
Fødselsdag  16.  April  1723  fra  Aktøren  Henrik  Wegner  sendt  ,En 
liden  Samtale  imellem  von  Henric  og  Scapin",  et  dramatisk  Lejlig- 
hedsdigt, der  er  trykt,  men  næppe  opført;  det  er  „allerunderdanigst 
offereret"  Dronningen,  som  det  i  dette  Tilfælde  udtrykkelig  hedder^). 
Det  er  en  rimet  Dialog  mellem  Holbergs  Kandestøberdreng  og  Moliéres 
snu  Tjener.  Scapin,  der  allerede  er  hofvant,  finder  det  først  taabeligt, 
at  Hjemmefødningen  Henrik  vil  gøre  sin  Opvartning  ved  Hove,  hvor 
han  blot  vil  blive  udlet  af  enhver  Lakej,  men  endelig  bekvemmer  han 
sig  til  at  tage  Henrik  med  paa  sin  Fødselsdagsvisit  hos  Dronningen. 
Digtet  maa  opfattes  som  et  Indlæg  for  den  danske  Originalkomedies 
Ligestilling  med  den  oversatte,  en  Opfordring  til  Anna  Sofie  om  at 
lade  Holbergs  Komedier  introducere  paa  Slottet^).  De  kom  ogsaa  til 
Opførelse,  vi  ved  blot  ikke  naar;  Holberg  siger  i  Epistel  249,  at  hans 
Skuespil  i  Frederik  den  Fjerdes  Tid  blev  „forestillede  saavel  til  Hove 
som  udi  Staden". 

Aktørernes  mangeartede  Bestræbelser  for  at  blive  knyttet  til  Hoffet 
førte  dog  ikke  til  noget  Resultat  i  første  Omgang.  Rimeligvis  var  det 
Omstændigheder,  som  i  og  for  sig  var  den  danske  Komedie  uved- 
kommende, der  traadte  hindrende  i  Vejen.  Københavns  Slot  var  i 
disse  Aar  under  Ombygning,  der  blev  brudt  ned  og  bygget  op  i  stor 
Udstrækning.  Efter  Hjemkomsten  fra  Aachen  i  Sommeren  1724  og 
tre  Aar  frem  i  Tiden  boede  Kongefamilien  der  ikke.  Residensen  var 
om  Vinteren  Frederiksberg,  om  Sommeren  som  oftest  Fredensborg*). 
Det  var  under  disse  Forhold  kun  naturligt,  at  Spørgsmaalet  om  An- 
sættelse af  en  Hoftrup  blev  udskudt  til  et  senere  Tidspunkt.  Da  Haa- 
bet  glippede,  kunde  Skuepladsen  ikke  opretholdes;  det  havde  vist  sig, 
at  den  ikke  kunde  leve  paa  Stadens  Publikum  alene: 

Udgiften  var  for  stor,  og  Værket  holdt  ej  Stik, 
Om  det  ej  hjulpet  blev  udaf  Kong  Frederik^). 

^)  Prologen,  som  foreligger  i  et  samtidigt  Tryk,  er  optrykt  af  Rahbek 
1  HesperusVII  (1822),  64  ff.;  Slutningen,  der  er  noget  vanskelig  at  forstaa, 
er  tillige  gengivet  af  Werlauff  i  Nyt  hist.  Tidsskr.  VI,  365. 

2)  Optrykt  af  Werlauff  i  Nyt  hist.  Tidsskr.  VI,  370  ff. 

^)  Martensen  (IV,  11)  har  en  modsat  Opfattelse ;  han  mener  Digtet  tyder 
paa,  at  Den  politiske  Kandestøber  og  Scapins  Skalkestykker  allerede  var 
opført  ved  den  anden  Forestilling  paa  Slottet,  den  9.  Febr.   1723. 

*)  Sjæll.  Reg.  1724-27  (Dateringer). 

^)  Melpomene  i  Prolog  'V*  1728. 

Hvad  der  var  forudset,  indtraf  ogsaa:  Teatret  maatte  lukke.  I  1726-27, 
da  Aktørerne  forsøgte  at  bringe  den  danske  Komedie  paa  Fode  igen, 
gik  deres  Bestræbelser  atter  ud  paa  at  opnaa  Kongens  Støtte,  men 
stadig  uden  Held^).  Vi  ved  ikke,  om  Kongehuset  i  denne  Periode 
overværede  nogen  dansk  Komedie,  men  vi  ved,  at  Aktørerne  ved 
given  Lejlighed  søgte  at  vise  Hoffet  Opmæricsomhed ;  i  Anledning  af 
Barnefødsler  i  den  kongelige  Familie  blev  der  i  1726  givet  to  Fore- 
stillinger, hvortil  Adgangen  var  ganske  gratis,  5.  Juni  efter  Anna  Sofies 
Nedkomst^)  og  21.  Oktbr.,  da  Kronprinsessen  havde  bragt  en  Datter 
til  Verden"). 

Efter  Komediens  Ligbegængelse  søgte  Montaigu  endnu  en  Gang  at 
faa  Kongen  til  at  interessere  sig  for  en  Genfødelse  af  Skuepladsen. 
Naar  de  danske  Aktører,  skrev  han  24.  Marts  1727,  uden  at  lade  sig 
skræmme  af  de  Tab,  deres  Entreprenør  (d:  Capion)  har  lidt,  paa  egen 
Regning  og  Risiko  har  søgt  at  fortsætte  disse  Skuespil,  har  de  troet  at 
gøre  deres  Land  Nytte  dermed;  de  har  taget  andre  Nationer  til  Eks- 
empel, hos  hvem  Teatret  er  en  Skole,  hvor  Folket  lærer  at  sky  hvad 
taabeligt  er  og  hvor  Sæderne  forædles  ved  sund  Latter,  og  i  dette 
patriotiske  Øjemed  har  de  frivillig  forsømt  at  søge  ad  andre  Veje,  hvor 
de  kunde  tjene  Fædrelandet;  det  begyndte  lovende,  aldrig  har  nogen 
Skueplads  haft  saa  lykkelig  en  Begyndelse,  men  den  mindre  heldige 
Ende  det  tog  har  sat  dem  ud  af  Stand  til  at  fortsætte;  tør  de  ikke 
haabe  paa  Kongens  Støtte,  maa  de  mod  deres  Vilje  opgive  en  Insti- 
tution, som  med  Tiden  kunde  blive  til  Nytte  og  Hæder  for  Landet*). 
Det  var  et  Nødraab  fra  strandede,  der  stod  uhjælpelig  fast  Men 
endnu  var  Tiden  ikke  inde,  endnu  stod  Slottets  Ombygning  paa,  først 
i  Løbet  af  Aaret  fuldendtes  den,  og  Kongen  opslog  atter  sin  Resi- 
dens paa  Københavns  Slot  den  29.  Novbr.^).  I  det  ombyggede  Slot 
var  Teatret  bibeholdt,  og  Tanken  om  en  Hofkomedie  var  saaledes  ikke 
opgivet. 

Omsider  kom  der  da  lyse  Tider  for  den  danske  Bande  og  en  ny 
Æra  i  dens  Virksomhed  begyndte.  I  Slutningen  af  Febr.  1728  for- 
taltes det  i  Byen,  at  Montaigu  havde  faaet  Løfte  om  1500  Rdr.  aariig 
fra  Kongen  for  at  bringe  den  danske  Komedie  i  Stand  igen  og  med 
Forpligtelse  til,  naar  det  ønskedes,  at  give  Forestillinger  for  Herska- 
berne paa  Slottet®).    Rygtet  talte  sandt,  den  4.  Marts  kunde  Montaigu 

')  Sml.  Side  103  ff. 

*)  Barnet  var  Prins  Frederik  Kristian,  der  døde  Aaret  efter. 

")  Prinsesse   Louise,   den   senere   Hertuginde   af  Sachsen-Hildburghausen. 

*)  Rep.  Nr.  55. 

^)  Extr.  maanedl.  Rel.  1727,  Novbr. 

«)  HoUst.  Corr.  1728,  Nr.  35. 

8* 

indsende  et  „Reglement  for  den  danske  Komedie"^)  til  kongelig  Appro- 
bation. Banden  var  atter  trommet  sammen  og  talte  nu  6  Aktører  og 
4  Aktricer  foruden  Montaigu,  der  skulde  fungere  som  Leder,  vælge 
og  instruere  Aktørerne,  uddele  Rollerne  og  iscenesætte  Stykkerne, 
ligesom  hans  Hverv  havde  været  i  de  franske  Komedianters  Tid.  Sum- 
men fordeltes  mellem  Bandens  Medlemmer  efter  Kvalifikationer  og 
Aktøren  Pilloy  foresloges  til  Teatermester,  den  samme  Post,  som  Capion 
i  sin  Tid  havde  haft*).  Den  endelige  „Rulle"  over  Aktørerne,  antagne 
efter  „Hans  Majestæts  allemaadigste  Ordre"  og  nu  alle  samlede  i  Kø- 
benhavn, indsendtes  til  Rentekammeret  6.  April").  Den  15. April  faldt 
den  kgl.  Resolution.  Montaigus  Fordeling  og  Forslag  blev  bifaldet, 
dog  vilde  Kongen  ikke  straks  oprette  en  Post  som  Teatermester;  Pil- 
loy, der  i  den  nærmest  foregaaende  Tid  havde  haft  Tilsyn  med  Slots- 
teatrets endelige  Udstyr*),  maatte  først  i  et  Aar  vise,  at  han  var  Stillin- 
gen voksen.  Som  det  ogsaa  tidligere  havde  været  Skik  skulde  af 
Køkkenskriveriet,  hver  Gang  der  blev  ageret  paa  Slottet,  udleveres 
Komedianterne  4V2  Lispund  Talglys  samt  4  Potter  Franskvin  og  8 
Potter  Herreøl**).    Det  var  Spillepræmien,  der  endnu  kaldes  Feu. 

Dagen  efter  at  den  hele  Sag  var  endelig  bragt  i  Orden  fandt  Første- 
forestillingen Sted  paa  Slottet,  den  16.  April,  Dronning  Anna  Sofies 
Fødselsdag.  En  rimet  „Prologus,  eller  de  danske  Skuespils  Oprejs- 
ning", et  helt  lille  Forspil,  hvori  tre  Aktører  og  to  Aktricer  medvirkede, 
gik  forud  for  de  to  Stykker,  der  opførtes  (man  ved  ikke  hvilke)*').  I 
Prologen,  der  tillægges  Ulsøe '),  samtaler  en  dansk  og  en  norsk  Under- 
saat  om  den  danske  Komedie,  der  blev  gravlagt  i  Fjor,  da  Henrik 
uformodet  bringer  den  glædelige  Efterretning,  at  Komedien  er  gen- 
født, og  overtaler  Thalia  og  Melpomene  til  atter  at  fæste  Bo  i  Dan- 
mark. Det  er  Lejlighedspoesi,  ikke  af  nogen  høj  Rang  og  stærkt 
duftende  af  Virak  til  Kongehuset,  men  iblandet  en  Mængde  Hentyd- 
ninger, der  for  Skuepladsens  Historie  er  af  Værdi  til  Bekræftelse  paa 
hvad  man  ad  anden  Vej  kan  slutte  sig  til^).  Vi  kender  kun  een  Hof- 
forestilling til  fra  denne  Periode,  givet  paa  Kongens  Fødselsdag  11.  Ok- 

^)  Ved  „Reglement"  forstod  man  i  Rentekammeret  en  officiel  Forteg- 
nelse over  Embedsmænd  og  de  Lønninger,  der  var  tillagt  dem. 

2)  Rep.  Nr.  56. 

«)  Rep.  Nr.  57. 

*)  Partikulærkammerets  Regnskabsbilag  1728,  Nrr.  137,  38,  172,  73  og  79. 

^)  Rep.  Nr.  58. 

*)  Extr.  maanedl.  Rel.  1728,  April;  Extr.  Rel.  (8vo)  1728,  Nr.  31;  Hollst. 
Corr.  1728,  Nr.  65  (det  sidste  Sted  staar  der  kun  „eine  dånische  Commodie"). 

')  Rahbek  107. 

^)  Prologen  blev  trykt  og  udkom  samtidig  med  Førsteforestillingen 
(sml.  lærde  Tidender  1728,  Nr.  17).  Den  er  i  alt  væsentligt  meddelt  af 
Rahbek  (107  ff.)  og  optrykt  in  extenso  hos  Overskou  (237  ff.). 

tober;  det  er  ikke  rimeligt,  at  der  i  Mellemtiden  ret  mange  Gange  er 
spillet  dansk  Komedie  paa  Slottet,  da  Hoffet  det  meste  af  Sommeren 
var  fraværende  fra  Hovedstaden. 

De  danske  Aktører  var  nu,  som  Schwartz  rigtig  siger,  i  Kongens 
Sold*).  De  opføres  i  Zahlkassens  Regnskaber  i  Rubrikken:  Kongelige 
Hof-  og  Slots-Betjente,  de  indtog  samme  Plads  som  fordum  de  franske 
Komedianter  og  de  tyske  Operister,  men  tjente  paa  langt  ugunstigere 
Vilkaar.  De  tidligere  Hoftrupper  havde  kostet  Landet  mellem  5  og 
6000  Rdr.  aariig,  de  danske  Aktører  fik  kun  1500.  Til  Gengæld  havde 
de  Privilegium  paa  at  give  Forestillinger  i  Byen,  og  det  havde  gen- 
tagne Gange  vist  sig,  at  Autoriteterne  var  villige  til  kraftigt  at  under- 
støtte deres  Bestræbelser  for  at  bevare  Eneretten.  Privilegieforholdene 
var  iøvrigt  forkludrede  fra  Begyndelsen.  Aktørerne  ejede  ikke  det  Ko- 
mediehus, hvortil  de  oprindelige  Skuespil-Privilegier  var  knyttet,  til 
Trods  for  at  de  havde  Eneret  paa  dansk  Komedie  og  ved  en  Række 
kgl.  Reskripter  og  Ordrer  var  sat  i  Stand  til  at  forbyde  enhver  Art  af 
Teaterforestillinger  i  Byen.  Aktørerne  havde  hele  Magten,  men  kun 
en  Del  af  Retten,  og  navnlig  var  deres  Magt  uindskrænket  saa  længe 
den  fireaarige  Kontrakt,  der  1724  var  indgaaet  mellem  Capion  og 
Montaigu,  endnu  var  løbende. 

Efter  Forestillingen  paa  Slottet  i  April,  der  indvarslede  den  danske 
Komedies  tredje  og  sidste  Periode,  begyndte  de  igen  at  agere  paa 
Komediehuset  efter  mere  end  et  Aars  Ophold').  Tidligere  paa  Aaret 
er  der  næppe  spillet  i  Lille  Grønnegade,  det  maa  bero  paa  en  Mis- 
forstaaelse,  naar  Overskou  hævder,  at  Melampe  allerede  blev  op- 
ført 9.  Februar').  Selv  om  Montaigu,  efter  at  det  to  Gange  havde 
været  nødvendigt  at  lukke,  atter  paa  egen  Risiko  vilde  have  aabnet 
Skuepladsen,  saa  havde  han  ikke  kunnet,  da  Banden  først  i  Løbet  af 
Marts  blev  samlet  og  reorganiseret*),  og  desuden  fremgaar  det  med 
al  Tydelighed  af  Festprologen,  at  den  danske  Komedie  først  nu  kunde 
tænke  paa  at  drage  ind  i  sit  „vanlig  Hjem"^).  I  de  tre  Sommer- 
maaneder,  fra  midt  i  April  til  midt  i  Juli,  synes  der  jævnlig  at  være 
givet  Forestillinger,  og  de  maa  have  trukket  godt  Hus,  da  man  opgav 
den  oprindelig  tagne  Bestemmelse  om  ikke  at  spille  længere  end  til 

*)  Lommebog  for  Skuespilyndere  1785,  S.  226. 

')  Rep.  Nr.  66;  Arnoldt  siger  her  (Danske  Saml.  III,  11),  at  ,die  dåni- 
schen  Acteurs  sich  gar  des  Spiehlens  uber  ein  Jahr  begeben". 

')  Overskou  236  og  Martensen  I,  92 ;  Weriauff  (S.  504)  har,  formodent- 
lig ved  Trykfejl,   19.  Febr. 

*)  Det  ses  ved  en  Sammenligning  mellem  Rep.  Nr.  56  og  57. 

')  Sml.  ogsaa  Carl  Deichmans  Optegn,  om  Holberg  (Nyt  hist.  Tidsskr. 
VI,  400). 

15. Maj').  Kun  om  to  er  der  imidlertid  levnet  os  Efterretning:  den  til 
24.  Maj  ansatte  Førsteopførelse  af  La  fille  de  bon  sens  eller  Mange 
Hunde  om  eet  Ben,  et  Stykke  fra  det  fransk-italienske  Teater,  og  Fore- 
stillingen den  14.  Juli,  der  straks  skal  berettes  om. 

Midt  i  Juli  er  sandsynligvis  disse  Sommerforestillinger  sluttet.  Det 
trak  op  til  et  stort  Opgør  med  Komediehusets  Ejer,  General  Arnoldt, 
der  nu  forlangte,  at  det  hele  indviklede  Forhold  mellem  Aktørerne  og 
ham  skulde  bringes  paa  det  rene.  Man  kan  ikke  undres  over,  at 
Arnoldt  tabte  Taalmodigheden.  De  danske  Aktører  var  baade  paa- 
gaaende  og  ubeskedne  og  havde  næppe  heller  synderligt  Begreb  om 
Penge  og  Forpligtelser.  I  Modgangens  Dage  havde  de  levet  under 
Autoriteternes  beskyttende  Haand  og  var  nu  kongelige  Komedianter, 
hvad  der  kun  kunde  øge  deres  Selvfølelse.  I  Kraft  af  deres  Privilegium 
betragtede  de  Skuespilhuset  som  deres  eget  og  tillod  ikke  den  ret- 
mæssige Ejer  at  træffe  nogen  Bestemmelse  om  Benyttelsen  af  det. 
Det  havde  ligget  hen  mere  end  et  Aar,  og  selv  om  Arnoldt  var  i  Stand 
til  at  bære  Tabet,  saa  ærgrede  det  ham,  at  hans  Kapitaler  ikke  trak 
Rente.  For  den  danske  Komedie  nærede  han  ingen  Interesse,  det 
gjaldt  for  ham  blot  om  at  gøre  sine  Penge  frugtbare,  han  havde  kun 
ventet  og  set  Tiden  an,  fordi  Nødvendigheden  tvang  ham  dertil.  Kon- 
trakten af  1724''')  var  ganske  vist  brudt,  da  Montaigu  ikke  havde  over- 
holdt sine  Forpligtelser,  men  Arnoldt  var  gaaet  paa  Akkord  og  havde 
forsøgt  at  faa  ind  ved  en  aftenlig  Leje  hvad  Montaigu  i  Aarenes  Løb 
var  bleven  skyldig;  det  var  langtfra  lykkedes,  thi  ved  Kontraktens  Udløb 
var  der  kun  betalt  574  Rdr.  alt  i  alt  og  der  resterede  saaledes  ikke 
mindre  end  2626  Rdr.  Arnoldt  var  ellers  ikke  bange  for  at  gribe  til 
Proces  over  for  uefterrettelige  Kreditorer,  men  han  forstod,  at  der  i 
dette  Tilfælde  ingen  Fordel  var  ved  at  gaa  Rettens  Vej;  dels  stod 
Montaigus  Privilegium  i  Vejen  for  en  uhindret  Ben3rttelse  af  Skuespil- 
huset, dels  havde  de  danske  Aktørers  Overhoved  intet  jordisk  Gods, 
der  kunde  gøres  Udlæg  i,  og  hans  Person  var  sikret  ved  et  kgl.  Protek- 
torium,  som  han  21.  Juni  1728  for  tredje  Gang  fik  fornyet  paa  tre  Aar^). 

Arnoldt  havde  haabet  at  faa  friere  Hænder  ved  Kontraktens  Udløb 
den  11.  Juni  1728.  Allerede  i  Januar,  før  der  var  Tale  om  Genop- 
rettelse af  den  danske  Komedie,  havde  han  truffet  Aftale  med  en 
Franskmand,  Lande,  om  Leje  af  Komediehuset  i  København  med  til- 
hørende Privilegier  fra  11.  Juni  for  en  Sum  af  1200  Rdr.  aarlig  i  fire 
Aar*).    Jean  Baptiste  Lande  havde  været  kgl.  Dansemester  i  Stockholm, 

')  Rep.  Nr.  64  og  66. 

')  Rep.  Nr.  40. 

'')  Sjæll.  aabne  Breve  1728,  Nr.  191. 

*)  Rep.  Nr.  67.  —  De  danske  Aktører  bed  Arncldt  500  Rdr.  (Rep.  Nr.  65). 

havde  samlet  en  Trup  franske  Komedianter,  hvormed  han  en  Tid  lang 
gav  offentlige  Skuespil  i  den  svenske  Hovedstad,  og  paastod  tidligere 
at  have  været  knyttet  til  det  polsk-sachsiske  Hof  i  Dresden^).  Tør  man 
stole  paa  hvad  Arnoldt  og  Lande  fortæller  længere  hen  paa  Aaret^),  da 
den  danske  Komedie  atter  var  en  Kendsgerning,  saa  gik  Planen  fra 
første  Færd  ud  paa,  at  han  skulde  spille  afvekslende  med  de  danske 
Aktører;  disse  skulde  betale  Afgift  til  Lande  som  de  tidligere  havde 
gjort  det  til  Arnoldt.  For  at  faa  en  saadan  Ordning  i  Stand  gjaldt 
det  om  at  vinde  Montaigu,  den  personlige  Indehaver  af  Privilegiet  paa 
dansk  Komedie,  og  Meningen  var,  at  de  fransktalende  Elementer  i 
den  danske  Bande,  Montaigu,  hans  Hustru  og  Datter  samt  Pilloy, 
skulde  indtræde  i  Landes  Trup,  hvis  Repertoire  skulde  hentes  fra 
Gherardis  Théatre  Italien.  Derfor  kom  der  i  Sommeren  1728  kun  een 
Aktrice  og  to  Aktører  (blandt  hvilke  en  fransk  Harlekin)  hertil  fra 
Sverig. 

Men  Montaigu  vilde  ikke,  blot  for  at  skaffe  Arnoldt  øgede  Indtæg- 
ter, udsætte  den  danske  Komedie  —  der  ikke  alene  var  hans  Smertens- 
barn, men  ogsaa  hans  Hjertebarn  —  for  en  ødelæggende  Konkurrence, 
og  han  kunde  det  ikke  heller;  hans  Bestræbelser  var  i  flere  Aar 
gaaet  ud  paa  at  fjerne  de  fremmede  Komedianter  fra  Hovedstaden  til 
Fordel  for  de  danske  Aktører,  der  nu  endelig  havde  naaet  det  længe 
eftertragtede  Maal:  at  vinde  Kongens  Gunst.  Han  mødte  Amoldts 
Planer  med  et  bestemt  Afslag,  og  for  at  sikre  Stillingen,  der  var 
svækket  ved  Kontraktens  Udløb,  søgte  han  yderligere  at  fastslaa  den 
danske  Komedies  ubetingede  Eneret.  Paaskud  fandt  han  i  en  Kon- 
cert, som  en  fremmed  i  Juni  1728  foranstaltede  i  et  Hus  ved  Stranden^), 
i  en  Vanskabning,  der  lod  sig  vise  frem  for  Penge,  og  endelig  i  An- 
komsten af  Landes  franske  Komedianter;  den  20.  Juni  beklagede  han 
sig  til  Oversekretæren  i  Danske  Kancelli  over,  at  der  saaledes  stadig 
dukkede  nye  Forlystelsesforetagender  op  i  Byen,  som  ikke  kunde 
andet  end  skade  den  danske  Komedie.  Oversekretær  Møinichen  var 
straks  villig  til  at  staa  ham  bi,  gik  til  Kongen  med  hans  Besværinger 
og  fik  Paalæg  om  at  give  Politimester  Himmerich  de  fornødne  Ordrer 
til  streng  Overholdelse  af  Reskriptet  af  14.  Oktbr.  1726*). 

De  danske  Aktører  kunde  nu  sætte  sig  paa  den  høje  Hest.   Midt  i 

^)  Dahlgren,  Anteckningar,  S.  23{{.;  Framtiden  1877,  291.  —  I  det 
indholdsrige,  men  efter  meget  gammeldags  Principper  ordnede  Hauptstaats- 
archiv  i  Dresden  er  Lande  forgæves  eftersøgt. 

2)  Sml.  især  Rep.  Nr.  67. 
.    *)  Sml.  Oluf  Nielsen,  Kjbhvns  Hist.  VI,  246,   og  Musikforeningens  Fest- 
skrift 1886  I,  27. 

*)  Rep.  Nr.  61  og  62,  jvfr.  Oluf  Nielsen,  anf.  Skr.  VI,  296,  og  DK. 
Oversekretærens  Breve  1728,  Nr.  233. 

Juli  lod  de  bekendtgøre,  at  det  var  deres  Agt  at  give  een  Forestilling 
om  Ugen  i  Sommertiden  og  to  til  Vinter  for  paa  den  Maade  at  gøre 
Fyldest  for  den  Tillid,  der  var  vist  dem  ved  at  deres  Skuespil  var 
gjort  til  de  eneste  i  Byen.  Forestillingerne  paa  Stadens  Komediehus 
skulde  ikke  blot  tjene  til  at  dygtiggøre  Aktørerne  til  deres  Hoftjeneste, 
Formaalet  var  tillige,  at  der  ikke  maatte  mangle  Skuespil  i  Hovedsta- 
den, og  det  Skuespil,  der  kunde  tjene  til  Sprogets  Forædling  og  ave 
slette  Sæder  med  Satirens  Svøbe.  Brugbare  til  dette  Formaal  ansaas 
øjensynlig  de  fransk-italienske  Maskekomedier,  der  tillige  var  udmær- 
ket egnede  til  at  more  Publikum;  til  14.  Juli  ansatte  de  danske  Aktø- 
rer til  Opførelse  paa  „deres"  Teater  et  fra  Gherardi  laant  Stykke:  La 
Præcaution  inutile,  paa  Dansk  kaldet:  Mands  List  er  behænde,  Kvinde- 
list faar  aldrig  Ende.  Det  var  lovet  tidligere,  men  „adskillige  Forfald" 
havde  hindret  dets  Fremkomst^). 

De  danske  Aktørers  udfordrende  Adfærd  i  disse  Dage  var  Draaben, 
der  bragte  Bægeret  til  at  flyde  over.  Det  brød  nu  ud  i  aaben  Krig 
med  General  Arnoldt.  Han  drev  mangehaande  Forretninger,  laa  i 
Kævl  med  Jøder  og  førte  Proces  med  Kristne,  men  havde  ganske  sik- 
kert sine  værste  Bryderier  med  de  danske  Aktører.  Det  ulyksalige 
Komediehus  havde  kun  bragt  ham  Ærgrelser.  For  et  Par  Aar  siden, 
da  han  for  at  redde  nogle  Kapitaler  var  nødt  til  at  overtage  det,  havde 
han  i  den  Anledning  hentet  sig  en  Tilrettevisning  hos  to  højtstaaende 
Kolleger^),  nu  spillede  Aktørerne  ham  ganske  aabenlyst  paa  Næsen. 
De  regerede  som  Herrer  i  hans  Hus,  kaldte  det  paa  Plakaterne  „deres" 
Teater,  endda  de  ikke  altid  var  i  Stand  til  at  yde  de  10  Rdr.,  der 
skulde  falde  efter  hver  Forestilling.  Nu  var  han  besluttet  paa  at  bruge 
Magt.  Aktørerne  var  netop  kommet  i  Restance  med  70Rdr.,  og  midt 
under  Prøven  skikkede  Arnoldt  en  Underofficer  til  dem  med  den  Be- 
sked, at  de  ikke  fik  Lov  til  at  give  Forestilling,  med  mindre  Summen 
var  betalt  næste  Morgen.  For  at  forebygge  denne  Kalamitet  fik  Aktø- 
rerne i  en  Hast  skrabet  Pengene  sammen,  men  Arnoldt  vilde  Krig  for 
enhver  Pris.  Han  forlangte  nu  nogle  faa  Slettedaler  tilbage,  som  hans 
Svigersøn,  Grev  Chr.  Wedell,  havde  betalt  for  en  Loge  for  seks  Uger 
siden,  mens  den  gamle  Kontrakt  endnu  var  i  Kraft;  han  havde  Ret 
dertil,  thi  Capion  skulde  efter  Kontrakten  have  en  Loge  paa  Komedien 
uden  Betaling.  Men  det  vilde  Aktørerne  ikke  indlade  sig  paa.  Gene- 
ral Arnoldt  sendte  dem  da  sit  andet  Ultimatum:  hvis  de  ikke  faldt  til 
Føje  inden  Middag,  vilde  han  lade  en  Underofficer  og  seks  Musketerer 
jage  dem  ud  af  Komediehuset^). 

^)  Nouvelles  de  divers  Endroits  1728.  Nr.  56  (12.  Juli)  og  Plakat  'Vt  1728. 
^)  Sml.  Side  100  f. 
*)  Rep.  Nr.  63  og  65 

Om  det  virkelig  er  kommet  saa  vidt,  at  de  danske  Aktører  har 
maattet  vige  for  den  væbnede  Magt,  det  skal  ikke  bestemt  kunne 
siges;  Arnoldt  fortæller  kun,  at  han  lod  Døren  lukke  for  dem^).  Kri-. 
gen  stod  paa  i  Dagene  omkring  den  14.  Juli  og  Generalen  vandt  ikke 
nogen  afgørende  Sejr.  Da  han  ikke  med  Magt  kunde  bane  Vej  til 
Komediehuset  for  Landes  franske  Trup,  forsøgte  han  at  gaa  frem  med 
Lempe.  I  et  Brev  af  16.  Juli^)  skildrede  han  for  Politimester  Himme- 
rich  al  den  Besvær,  han  havde  haft  med  de  danske  Aktører,  der  lige- 
frem vilde  hindre  ham  i  at  udnytte  hvad  der  var  hans  med  Rette,  og 
han  bad  indstændig  om,  at  der  ikke  maatte  lægges  den  franske  Trup 
Hindringer  i  Vejen.  Politimesteren  stod  tvivlraadig  og  var  vistnok 
nærmest  villig  til  at  støtte  Arnoldt.  Da  Kongen  var  paa  Rejse,  maatte 
han  imidlertid  raadføre  sig  med  Oversekretær  Møinichen,  hvis  Stand- 
punkt var  klart  og  i  Aktørernes  Favør;  i  temmelig  skarpe  Udtryk  lod 
han  Politimesteren  vide,  at  han  burde  røgte  sit  Embede  i  Overens- 
stemmelse med  Kongens  Befaling  af  14.  Oktbr.  1726,  hvorved  alle 
fremmede  Skuespil  banlystes  fra  Byen^). 

Ogsaa  Aktørerne  havde  indanket  Sagen  for  de  høje  Myndigheder. 
I  vidtløftige  Memorialer  til  Kongen  og  Oversekretæren  (af  18.  Juli) 
havde  Montaigu  søgt  at  stille  Arnoldts  Færd  i  det  Lys,  som  den 
maatte  ses  i  fra  Aktørernes  Standpunkt,  og  at  hævde  deres  Rettig- 
heder. Men  han  forstod,  at  den  hele  Stilling  var  uholdbar  og  bøn- 
faldt Kongen  om  enten  at  købe  Komediehuset  eller  give  dem  et  andet 
Sted  at  agere  ^).  Man  har  Grund  til  at  tro,  at  han  dermed  tænkte  paa 
Gæthuset*). 

Der  hørte  Salomonisk  Visdom  til  for  at  dømme  retfærdigt  i  denne 
Strid,  at  træffe  den  rette  Skillelinje,  saa  at  begge  Parter  fik  hvad  der 
tilkom  dem.  Arnoldt  havde  en  juridisk  Ret,  man  ikke  godt  kunde 
se  bort  fra,  om  ikke  for  andet  saa  for  Anstændighedens  Skyld,  og 
Aktørerne,  skulde  støttes  i  deres  Virksomhed,  nu  da  Kongen  havde 
taget  sig  af  dem.  Arnoldt  havde  29.  Juli  indsendt  til  Kongen  en  om- 
hyggelig dokumenteret  Fremstilling  af  den  hele  Sag'^)  og  havde  er- 
klæret, at  det  ikke  var  hans  Hensigt  at  staa  de  danske  Aktører  i 
Vejen,  blot  Montaigu  ikke  fik  ligefrem  Magt  til   at  bestemme  over 

')  Rep.  Nr.  63. 

')  DK.  Oversekretærens  Breve  1728,  Nr.  238,  jvfr.  Oluf  Nielsen,  Kjbhvfls 
Hist.  og  Beskr.  VI,  296  f. 

')  Rep.  Nr.  64  og  65. 

*)  Rep.  Nr.  70. 

^)  Rep.  Nr.  66.  —  Aktørernes  Indlæg  i  Striden  1728  er,  for  saa  vidt 
de  er  affattede  paa  Fransk,  alle  skrevne  med  Montaigus  egen  Haand,  Ar- 
noldts, der  er  paa  Tysk,  er  derimod  renskrevne,  maaske  ogsaa  konciperede, 
af  hans  Sekretær,  paa  dette  Tidspunkt  en  Mons.  Sommer  (Rep.  Nr.  74). 

hans  Hus  og  hindre  ham  i  at  benytte  det  paa  bedste  Maade,  d.  v.  s. 
faa  saa  meget  ud  af  det  som  muhgt  var.  Det  trak  imidlertid  i  Langdrag 
med  Afgørelsen.  Midt  i  August  begyndte  Lande  at  blive  urolig  og 
besværede  sig  for  Arnoldi  Hans  Brev  er  bevaret^),  men  det  er  ikke 
sikkert,  at  det  er  i  nøje  Overensstemmelse  med  de  faktiske  Forhold, 
snarere  er  det  lempet  efter  den  Brug,  der  skulde  gøres  af  det.  Til- 
syneladende havde  han  givet  store  Summer  ud;  han  skulde  ikke  blot 
underholde  de  faa  Komedianter,  der  var  kommet  til  København,  han 
havde  andre  liggende  i  Hamborg  og  Holland,  som  han  havde  truffet 
Aftaler  med  og  maatte  føde  paa  —  alle  disse  Udgifter  kom  nu  paa 
Arnoldis  Kappe.  Generalen  var  ikke  sen  til  at  lade  dette  Aktstykke 
gaa  til  Kongen  med  en  Memorial  om  snarlig  Fremme.  Han  var  dog 
nu  mindre  krigersk  stemt  og  indrømmede  aabent  de  danske  Komedi- 
anter deres  Forret^). 

Endelig  kom  Sagen  for  Kongen,  hvem  den  synes  at  have  ligget 
stærkt  paa  Sinde.  Han  lod  et  af  Konseillets  Medlemmer,  Gehejme- 
raad  C.  L.  Plessen,  forhandle  med  Arnoldt^),  uden  at  det  dog  fore- 
løbig kom  til  noget  Resultat.  I  Begyndelsen  af  Septbr.  beklagede  Ar- 
noldt  sig  atter  og  endelig  kom  Afgørelsen  i  et  Reskript  af  8.  Oktbr. 
1728.  Generalen  fik  Lov  til  at  lade  Landes  Trup  opføre  franske  Kome- 
dier paa  Skuespilhuset  een  eller  flere  Dage  om  Ugen,  naar  ikke  de 
danske  Aktører  —  hvis  Forret  til  at  vælge  deres  Forestillingsdage  ud- 
trykkelig blev  fastslaaet  —  havde  Brug  for  Huset  „enten  til  Repetition 
[3:  Prøve]  eller  til  at  indrette  de  til  næstfølgende  Komødie  behøvende 
Machiner",  og  de  danske  Aktører  skulde  betale  Arnoldt  10  Rdr.  i  Leje 
for  hver  Forestilling,  „saa  længe  de  kunde  have  den  Næring,  at  de 
tvende  Gange  udi  Vinterugerne  og  een  Gang  ugentlig  om  Sommeren 
spille  kunde"  ^). 

Aktørerne  havde  kun  Grund  til  at  være  tilfreds  med  den  trufne 
Ordning.  De  havde  tidligere  hævdet,  at  to  forskellige  Slags  Skuespil 
umuligt  kunde  trives  i  det  samme  Hus^),  men  da  det  kgl.  Reskript 
saa  uforbeholdent  gav  de  danske  Aktører  Forrangen,  havde  de  intet  at 
indvende.  Arnoldt  havde  efter  Bogstaven  opnaaet  hvad  han  forlangte, 
men  indsaa,  at  Reskriptet  var  et  tveægget  Sværd,  der  virkningsfuldt 
kunde  bruges  mod  den  franske  Trup.  Faa  Dage  efter  (12.  Oktbr.)  be- 
sværede han  sig  atter  for  Kongen :  Skuepladsen  stod  nu  ganske  til  de 
danske  Aktørers  Raadighed ;  han  var  selv  sat  ud  af  alle  Rettigheder  — 

')  Rep.  Nr.  67. 

')  Rep.  Nr.  68. 

')  Rep.  Nr.  69  og  73. 

^)  Rep.  Nr.  71   og  72. 

')  Rep.  Nr.  70. 

den  Frihed,  enhver  Borger  og  Bonde  havde  til  at  benytte  sit  Hus  paa 
bedste  Maade,  var  ham  berøvet;  Aktørerne  kunde  ved  at  repetere 
Stykker  og  præparere  Maskiner  stadig  lægge  Beslag  paa  det;  om  de 
end  undte  Franskmændene  saa  mange  Aftener,  at  de  kunde  holde 
Livet  oppe,  vilde  han  ikke  selv  høste  noget  Udbytte^).  Det  var  nu 
blot  Formodninger,  thi  de  danske  Aktører  fik  ikke  mere  Lejlighed  til 
at  benytte  Skuespilhuset  og  den  franske  Trup  kom  aldrig  til  at  spille 
Komedie  i  København*).  Men  Arnoldt  forstod,  at  han  havde  kæmpet 
for  en  Sejr,  der  ikke  var  Kampen  værd  —  Sejren  maatte  udvides. 
Indtrængende  bad  han  Kongen  om,  at  Montaigus  Privilegium  maatte 
løses  fra  Skuespilhuset  og  Aktørerne  faa  anvist  et  andet  Sted,  hvor 
de  danske  Komedier  kunde  opføres.  Hvad  der  tidligere  havde  været 
Modpartens  Ønske,  gjorde  han  nu  til  sit. 

Det  var  i  Haab  om  at  faa  udvirket  en  Afgørelse  i  denne  Retning, 
at  han  vedblivende,  trods  det  nylig  udgaaede  kgl.  Reskript,  holdt  Ko- 
mediehuset lukket  for  de  danske  Aktører.  I  August  var  der  ikke  spil- 
let (det  plejede  man  ikke),  heller  ikke  i  September  paa  Grund  af 
den  staaende  Strid,  men  i  Oktober  skulde  Vinterforestillingeme  be- 
gynde; den  gode  Tid  var  nu  inde,  og  Aktørerne  var  rede  til  „at  for- 
nøje enhver  dansk  Patriot",  saasnart  Arnoldt  blot  vilde  tillade  det^). 
Det  gjaldt  tillige  om  at  komme  Franskmændene  i  Forkøbet.  Gennem 
Notarius  publicus  lod  de  Arnoldt  afæske  Erklæring,  om  han  vilde 
rette  sig  efter  Reskriptet  og  give  dem  Adgang  til  Teatret,  de  var  paa 
deres  Side  beredte  til  at  efterleve  Kongens  Bud.  Atter  havde  de  sat 
Generalen  i  Klemme,  han  vidste  ikke  bedre  end  at  holde  Notarius 
hen  med  Udflugter.  Den  14.  Oktbr.  havde  Aktørerne  søgt  Bistand 
hos  denne  Embedsmand,  den  19.  forlangte  de  Sagen  sluttet,  og  Notarius 
maatte  opgive  Ævret,  da  det  ikke  havde  været  muligt  at  faa  et  posi- 
tivt Svar.  Samme  Dag  lod  de  Notarialattesten  gaa  til  Kongen  med 
en  Klage  over  Arnoldts  Fremfærd*).  Men  da  greb  højere  Magter  ind 
i  Striden  og  bilagde  den  for  stedse.  Den  20.  Oktbr.  brød  Ilden  ud 
og  snart  var  mere  end  en  Tredjedel  af  Hovedstaden  lagt  i  Aske.  De 
alvorlige  Tider,  der  fulgte  paa.  Nøden  og  det  økonomiske  Tryk  gav 
Indvaanerne  andet  at  tænke  paa  og  tage  Vare;  i  Øjeblikket  var  der 
ingen  Udsigter  til,  at  den  danske  Komedie  kunde  fortsætte  sin  Virk- 
somhed. 

Det  er  bekendt  nok,  at  Byens  Præsteskab  udlagde  den  Ulykke, 
der  var  overgaaet  Staden,  som  en  Hjemsøgelse,  et  Tugtens  Ris  for  den 

')  Rep.  Nr.  73. 
')  Rep.  Nr.  75. 
^)  Rep.  Nr.  75. 
*)  Rep.  Nr   74  og  75. 

Ugudelighed,  der  gik  i  Svang  ^).  Nødvendigheden  af  at  give  Afkald 
paa  Adspredelser,  at  gøre  Pønitense  og  klæde  sig  i  Sæk  og  Aske, 
det  var  Dagens  Tekst  som  den  lød  fra  Prædikestolen,  og  Montaigu 
nærede  alvorlig  Bekymring  for,  at  denne  mørke  Stemningsbølge,  der 
gik  i  Ulykkens  Kølvand,  skulde  bortskylle  Grundlaget  for  en  dansk 
Skueplads  ved  at  berøve  Aktørerne  de  aarlige  1500  Rdr.^).  Hans  Frygt 
viste  sig  grundet,  men  Aarsagen  til,  at  Kongen  skilte  sig  ved  sin 
danske  Hoftrup,  var  dog  først  og  fremmest  den  økonomiske  Nødven- 
dighed. Samtidig  med,  at  det  Beløb,  der  var  tilsagt  de  danske  Aktø- 
rer, inddroges  ved  kgl.  Resolution  af  Sl.Decbr.  1728  blev  ved  samme 
Resolution  en  Række  høje  Embedsmænds  Gager  og  Pensioner  nedsat; 
Ildebranden  havde  formindsket  Kongens  Indtægter,  saa  at  Udgifterne 
maatte  nedbringes,  men  det  var  kun  en  midlertidig  Foranstaltning  ind- 
til Tiderne  bedredes  og  Residensstaden  nogenledes  var  kommet  til 
Magt  igen').  De  danske  Aktører  fik  paa  Aarets  sidste  Dag  udbetalt 
Resten  af  deres  Løn*),  men  Løfterne  paa  Fremtiden  indfriedes  aldrig. 


SKUESPILREPERTOIRET 

Nedenfor  opstilles  en  Spilleliste,  saa  omfattende  som  det  er  muligt, 
naar  man  vil  holde  sig  til  bestemte  Angivelser.  Man  tør  gaa  ud  fra, 
at  der  gennemsnitlig  er  givet  ca.  80  Forestillinger  om  Aaret^),  og  da 
Skuepladsen  virkede  i  et  Tidsrum  af  tilsammenlagt  SV*  Aar,  kan  man 
regne  med  omtrent  300  Forestillinger  ialt.  Af  disse  kan  67  eller  om- 
kring en  Femtedel  bestemmes,  hvortil  kommer  6  Forestillinger  paa 
Københavns  Slot.  De  fleste  kendes  dog  kun  af  Plakater  eller  Bekendt- 
gørelser, og  adskillige  kan  være  forandrede  eller  aflyste,  uden  at  vi 
nu  er  i  Stand  til  at  vide  noget  derom,  men  Spillelisten  giver  dog  et 
Begreb  om  Skuepladsens  Repertoire.  Ved  Stykker,  der  ikke  er  af 
Holberg,  findes  Forfatternavn  vedføjet. 

Vinterforestillinger  1722: 
Onsdag  den  23.  Septbr.   Prolog.    Gnieren  [Moliére.    1.  Gang]. 

(Plakat  i  KBK). 
Fredag  den  25.  Septbr.   Den  politiske  Kandestøber  [1.  Gang]. 

(Hist.  Meddel,  om  Kbhvn.  I,  615.    Sml.  Noten  til  Side  88). 

^)  Sml.  Cari  Bruun,  Kjøbenhavn  II,  613. 

*)  Brev  til  Løvenørn  af  27.  Decbr.  1728  i  Danske  Saml.  III,  37,  jvfr. 
Holm,  Danm -Norges  Hist.  I,  571. 

*)  Rep.  Nr.  76  og  RA.  Danske  Assignationskont.  Resol.  1728,  Nr.  181. 
*)  RA.  Zahlkassens  Regnskaber  1728,  Udgifter  til  Civiletaten,  S.  23  ff. 
')  Rep.  Nr.  52. 

Onsdag  den  28.  Oktbr.    Mester   Gert  Westphaler   eller  Dend   meget 
talende  Barbeer. 

(Plakat  i  KBK.  —  I  1.  Tome  af  Hans  Mikkelsens  Komedier  sættes  Op- 
førelsen til  1723). 

Fastelavnsspil  1723: 
[Mandag  den  15.  Febr.  Maskerade  paa  Komediehuset]. 

(Hollst.  Corr.  1723,  Nr.  31). 
Onsdag  den  17.  Febr.  [Forestilling  til  Fordel  for  de  fattige]. 

(Hollst.  Corr.  1723,  Nr.  31). 

Udenfor  Spilletiden: 
[Mandag   den   5.  April.    Assemble   paa   Komediehuset,   arrangeret   af 
Johs.  Ulsøe]. 
(Plakat  i  KBK,  gengivet  i  Faksimile  i  Jule-Album   1903). 

Sommer  spil  1723: 
Fredag  den  11.  Juni.   Den  ellevte  Juni  [1.  Gang]. 

(2.  Tome  af  Hans  Mikkelsens  Komedier  og  Hollst.  Corr.  1723,  Nr.  97). 
Fredag  den  18.  Juni.   Dend  ellevte  Junii. 

(Plakat  i  KBK). 
Onsdag  den  30.  Juni.   Bonden  i  Harnisket  eller  Dend  som  fængsler 

^ig  selv  [Thomas  Corneille.     1.  Gang]. 

(Plakat  i  KBK). 
Fredag  den  23.  Juli.     Le  Dépit  amoureux   eller  Dend  kierlige  For- 

bittrelse  [Moliére.    2.  Gang.    Sidste  Sommerspil]. 

(Plakat  i  KBK). 

Vinterforestillinger  1723: 

Mandag  den  27.  Septbr.    Dend  politiske  Kandestøber.    [Første  Vinter- 
forestilling]. 
(Extr.  Relationer  Svo  1723,  Nr.  73  og  77). 

Fredag  den  1.  Oktbr.    Barsel-Stuen  [1.  Gang]. 

(Extr.  Relationer  Svo  1723,  Nr.  78,  og  Holbergs  Brev  til  Hagen  af  21. 
Oktbr.  1723,  gengivet  i  Faksimile  i  Jubeludg.  af  Holbergs  Komedier  III, 
"23.  —  Det  er  muligt,  at  Forestillingen  er  bleven  udsat  til  Fred.  d.  8.  Oktbr., 
dog  er  Martensens  Bemærkninger  (I,  52)  ikke  afgørende,  da  Datoen  i 
Troels  Replik  (1.  Akt  3.  og  7.  Se.)  sandsynligvis  er  indsat  af  Aktørerne 
og  kan  have  skiftet  ved  de  første  Opførelser). 

Mandag  den  15.  Novbr.    L'Etourdi  [Moliére]. 
(Defekt  Plakat  i  KBK). 

Fredag  den  3.  Decbr.    Amphitrion  [Moliére].    Serenade  [Regnard]. 
(Defekt  Plakat  i  KBK). 

Fastelavnsspil  1724: 
Fredag  den  4.  Febr.    Doctor  Crispin  [Hauteroche]. 

(Gersdorffs  Dagbog,  anf.  Dato). 
Fredag  den  18.  Febr. 

(Gersdorffs  Dagbog,  anf.  Dato). 

Fastelavnsmandag  den  28.  Febr.   Masqveraden  [3.  Gang].   Juule-Stuen. 
(Plakat  i  Privateje,  Fotografi  i  KBK). 

Sommerspil  1724: 
Tirsdag  den  2.  Maj.    Le  Malade  imaginaire  eller  Dend  indbildte  Syge 

[Moliére].    La  Poudre  d'Arabie  eller  Det  Arabiske  Pulver.    [Første 

Sommerspil]. 

(Nouvelles  de  divers  Endroits  1724,  Nr.  34). 
Juni,  i  Omslagsterminen.    Ulysses  von  Ithacia  [1.  Gang]. 

(Iris'  Monolog  i  Prologus   (Sml.  Skr.  III,  371)    og   Plakat   til   Forestill. 

24.  Jan.  1727). 
Juli,  første  Halvdel.    De  Copenhague  å  la  fontaine  eller  Kilderejsen 

[1.  Gang]. 

(Hollst.  Corr.  1724,  Nr.  113). 

Vinterforestillinger  1724: 
Mandag  den  6.  Novbr.    Le  Festin  de  pierre  eller  Dødnings-Giestebud- 

det  [Moliére]. 

(Plakat  i  KBK). 
Novbr.,  mellem  19.  og  25.    [Forestilling  for  Grønlænderne]. 

(Hollst.  Corr.  1724,  Nr.  191). 
Fredag  den  24.  Novbr.    Masqveraden.    Juele-Stuen. 

(Plakatfragment  i  KBK.     Ugedag  mangler,  men  der  kan  ikke  være  Tale 

om  andet  Aar  end  1724). 
Fredag  den   22.  Decbr.    Hendrich  og  Pernille   [og   et   andet  Stykke. 

Sidste  Vinterforestilling]. 

(Plakat  i  KBK). 

Fastelavnsspil  1725: 
[?  Fredag  den  9.  Februar.    Melampej. 

(Overskou  236  og  Museum  1892  I,  296). 

Komediehuset  lukket  Febr.  1725— Febr.  1726. 

Fastelavnsspil  1726: 
Onsdag  den  6.  Febr.    Den  Skinhellige  eller  Tartuffe  [Moliére.    Første 
Forestilling  efter  Genaabningen]. 
(Extr.  Relationer  8vo  1726,  Nr.  9). 

Sommerspil  1726: 
Mandag  den  29.  April.  L'Avare  eller  Gnieren  [Moliére.  Første  Sommerspil]. 

(Extr.  Relationer  8vo  1726,  Nr.  33). 
Mandag  den  6.  Maj.   Le  Grondeur  eller  Knurreren  [Brueys  og  Palaprat. 

1.  Gang].    Diderich  Menschenschreck  eller  Hr.  von  Donnerburg. 

(Plakat  i  KBK). 
Mandag  den  20.  Maj.   Le  Port  de  mer,  paa  Dansk  Toldboden  eller  Søe- 

havnen  [Boindin.    1.  Gang].    Le  Grondeur  eller  Skienderen  [Brueys 

og  Palaprat]. 

(Plakat  i  KBK). 


127 

Fredag  den  24.  Maj.    Le  Menteur  eller  Løgneren  [Pierre   Corneille. 
2.  Gang].    Le  Port  de  mer,  paa  Dansk  Toldboden  eller  Søehavnen 
[Boindin.    2.  Gang]. 
(Plakat  i  KBK). 

Mandag  den  27.  Maj.    Merlin  Dragon  [Desmares].   Det  Arabiske  Pul- 
ver.   Le  retoiir  impreveu  eller  Den  uformodentlige  Hiemkomst  [Reg- 
nard).   Serenaden  [Regnard]. 
(Plakat  i  KBK). 

Onsdag  den  5.  Juni.    Jacob  von  Tyboe  eller  Dend  stortalende  Soldat. 
Le   Port  de  mer  eller  Toldboden  [Boindin]  [Gratisforestilling  i  An- 
ledning af  Dronningens  Nedkomst]. 
(Forsvunden  Plakat,  trykt  i  Nyt  Aftenblad  1825,  Nr.  37). 

Onsdag  den  12.  Juni.    Den  Ellevte  Junii. 
(Plakat  i  KBK). 

Onsdag  den  19.  Juni.    Tartuffe  eller  Den  Skinhellige  [Moliére]. 

(Forsvunden  Plakat,  trykt  i  Nyt  Aftenblad  1825,  Nr.  37.  —  Forestillin- 
gen ansat  til  Fredag  den  14.  Juni  (Plakat  i  KBK),  men  aflyst). 

Onsdag   den   26.  Juni.    Banquerouteren   eller  Den   pandtsatte   Bonde- 
Dreng  [1.  Gang].    Henrich  og  Pernille. 
(Plakat  i  KBK.  —  Ansat  til  den  foregaaende  Spilleaften,  men  aflyst). 

Fredag  den  28.  Juni.    Le  Malade  imaginaire  eller  Dend  indbildte  Syge 
[Moliére]. 
(Plakat  i  KBK). 

Mandag  den  8.  Juli.    Amphitrion  [Moliére].    Serenaden  [Regnard]. 
.(Plakat  i  KBK). 

Fredag  den   12.  Juli.    Banquerouteren   eller   Dend   pandtsatte   Bonde- 
Dreng  [2.  Gang].    Crispin  Medicin  [Hauteroche]. 
(Plakat  i  KBK). 

Fredag  den  19.  Juli.    Dend  politiske  Kande-Støber.    [Forestilling  til 
Fordel  for  Dansemesteren]. 
(Plakat  i  KBK). 

Vinterforestillinger  1726: 
Fredag  den  4.  Oktbr.    L'École  des  femmes  eller  Fruentimmer-Skolen 

[Moliére.    Første  Vinterforestilling]. 

(Extr.  Relationer  8vo  1726,  Nr.  78). 
Mandag  den  21.  Oktbr.    Le  Festin  de  pierre  eller  Dødingens  Gieste- 

bud  [Moliére].    Serenade  eller  Aften-Musiken  [Regnard].   [Gratisfore- 
stilling i  Anledning  af  Kronprinsessens  Nedkomst]. 

(Plakat  i  KBK). 
Onsdag  den  23.  Oktbr.    Jean  de  France  eller  Hans  Frantzen. 

(Plakat  i  KBK). 
Fredag   den   25.  Oktbr.    Crispin   Medecin   [Hauteroche].     Gert  West- 

phalen. 

(Plakat  i  KBK). 
Mandag  den  28.  Oktbr.    Amphitrion  [Moliére].    Le   Retour  impreveu 

eller  Den  uformodentlige  Hiemkomst  [Regnard]. 

(Plakat  i  KBK.  —  Amphitrion  blev  givet   i   Stedet   for  Dobleren,    som 

var  lovet  til  denne  Dag). 

Onsdag  den  30.  Oktbr.    Phedra  og  Hippolitus  [Racine.    2.  Gang].    La 
Serenade  eller  Aften-Musiqven  [Regnard]. 
(Plakat  i  KBK). 

Mandag  den  4.  Novbr.    Masqueraden.    Juule-Stuen. 
(Plakat  i  KBK). 

Fredag  den  8.  Novbr.    Dend  seendes  Blinde  [J.  R.  Paulli].    Det  Ara- 
biske Pulver. 
(Plakat  i  KBK). 

Mandag  den  11.  Novbr.    Banquerouteren  eller  Dend  pantsatte  Bonde- 
Dreng.    Henrik  og  Pernille. 
(Plakat  i  KBK). 

Mandag  den  25.  Novbr.    Dend  Stundesløse  [1.  Gang]. 

(Forsvundne  Plakater,  trykt  i  Nyt  Aftenblad  1825,  Nr.  38,  og  Extr.  Rela- 
tioner 8V0  1726,  Nr.  91.  —  Forestillingen  var  lovet  til  Mandag  d.  18. 
Novbr.  (i  Plakaten  ved  Trykfejl  d.  19.)  og  Onsdag  den  20.  Novbr.,  men 
blev  begge  Gange  aflyst). 

Mandag  den  2.  Decbr.    Le  Joueur  eller  Dobleren  [Regnard]. 
(Plakat  i  KBK). 

Onsdag   den   4.  Decbr.     Andromaque   [Racine].     Attendez   moy  sous 
Torme  [Regnard].    [Forestillingen  givet  paa  Fransk]. 
(Plakat  i  KBK.  og  Hollst.  Corr.  1726,  Nr.  203). 

Fredag  den  6.  Decbr.    Dend  Stundesløse  [2.  Gang].    Jule-Stuen. 
(Forsvunden  Plakat,  trykt  i  Nyt  Aftenblad  1825,  Nr.  38). 

Mandag  den  9.  Decbr.    Andromach  [Racine].    Port  de  mer  eller  Told- 
boden [Boindin]. 
(Plakat  i  KBK). 

Fredag  den  13.  Decbr.    Tartuffe  eller  Dend  Skinhellige  [Moliére]. 
(Plakat  i  KBK). 

Mandag   den    16.  Decbr.     Arme   Jørgen    [Moliéres    George    Dandin]. 
Scapins  Skalkestykker  [Moliére]. 
(Piakat  i  KBK). 

Torsdag  den  19.  Decbr.    Mithridate  [Racine].     La  Serenade  [Regnard]. 
[Forestillingen  givet  paa  Fransk]. 

(Plakat  i  KBK.  —  Forestillingen  var  lovet  til  Onsdag  den  18.,  men 
maatte  udsættes  efter  „ekspresse  høje  Ordres"). 

Fastelavnsspil  1727: 
Onsdag  den   15.  Jan.    Det  gavmilde  Testamente  [Regnard].    [1.  Gang. 

Første  Fastelavnsspil]. 

(Plakat  i  KBK). 
Fredag    den   17.    Jan.     Den   Stundesløse.     Crispin   Medicin    [Haute- 

roche]. 

(Plakat  i  KBK). 
Mandag  den  20.  Jan.    Det  gavmilde  Testamente  [Regnard.    2.  Gang]. 

(Plakat  i  KBK). 
Fredag  den  24.  Jan.    Ulysses  von  Ithacia  eller  En  Tydsk  Comoedie. 

(Plakat  i  KBK). 

Onsdag  den  29.  Jan.  Banquerouteren  eller  Dend  pandtsatte  Bonde- 
Dreng.    Henrich  og  Pernille. 

(Plakat  i  KBK.  —  Enten  denne  Forestilling  eller  en  følgende  Fredags- 
Forestilling  blev  aflyst,  da  der  var  for  faa  Tilskuere). 

Mandag  den  3.  Febr.    Den  opdigtede  Forbytteise  eller  Pernilles  korte 
Frøyken-Stand  [1.  Gang]. 
(Plakat  i  KBK). 

Onsdag  den  12.  Febr.    Le  Bourgeois  Gentil-homme  eller  Dend  borger- 
lige Adelsmand  [Moliére]. 
(Plakat  i  KBK). 

Mandag  den  17.  Febr.   Den  opdigtede  Forbytteise  eller  Pernilles  korte 
Frøikenstand.    (Derefter  et  Stykke,  hvis  Titel  ikke  nævnes]. 
(Plakat  i  KBK.  —  Paa  Plakaten  staar  ved  Trykfejl  1726). 

Fredag  den  21.  Febr.  Den  Stundesløse.  Le  Mariage  force  eller  Det 
tvungne  Giftermaal  [Moliére]. 

(Forsvunden  Plakat,  trykt  i  Nyt  Aftenblad  1825,  Nr.  38.  Paa  Plakaten 
staar  ved  Trykfejl  1726.  — ■  Muligvis  er  i  Stedet  for  Den  Stundesløse 
givet  Jeppe  paa  Bjerget,  sml.  Komediens  Ligbegængelse  Scene  1  og 
Martensens  Anmærkning  IX,  278). 

Fastelavnsmandag  den  24.  Febr.     Les  deux  Arlequins  eller   De   toe 
Arlequins  [Le  Noble.     1.  Gang]. 
(Plakat  i  KBK). 

Hvidetirsdag  den  25.  Febr.   [Et  eller  flere  Hovedstykker].   Den  Danske 
Comoedies  Ligbegængelse  med  T[h]aliæ  Afskeeds  Tale. 
(Høpffners   Udgave   af  Komediens  Ligbegængelse    1746.   —   Maaske   er 
Den  Stundesløse  opført  denne  Aften  i  Stedet  for  Fredag  den  21.  Febt., 
sml.  Martensen  VI,  207). 

Komediehuset  lukket  Febr.  1727— April  1728. 

Sommerspil  1728: 

Mandag  den  24.  Maj.    La  Fille  de  bon  sens  eller  Mange  Hunde  om 
et  Been  [Palaprat.    1.  Gang]. 
(Plakat  i  KBK). 

Onsdag  den  14.  Juli.  La  Præcaution  inutile  eller  Mands  List  er  be- 
hænde, Qvinde  List  faaer  aldrig  Ende  [Noland  de  Fatouville.  1.  Gang]. 
(Plakat  i  Privateje,  Fotografi  i  KBK). 

Københavns  Ildebrand  udbryder  den  20.  Oktbr. 

Forestillinger  paa  Københavns  Slot: 
Fredag  den   15.  Januar  1723.    Prolog.    Den  Høy-adelige  Borgermand 

og  Det  tvungne  Giftermaal  [begge  Moliére]. 

(Extr.  maanedl.  Rel.   1723,  Jan.  —  Sml.  Side  110,  Note  1). 
Hvidetirsdag  den  9.  Febr.  1723. 

(Gersdorffs  Dagbog,  anf.  Dato). 
Tirsdag  den  30.  Novbr.  1723. 

(HoUst.  Corr.  1723,  Nr.  199,  og  Gersdorffs  Dagbog,  anf.  Dato). 

Onsdag  den  23.  Febr.  1724. 

(Gersdorffs  Dagbog,  anf.  Dato). 
Fredag  den  16.  April  1728.    Prolog  og  to(?)  Komedier. 

(Extr.  maanedl.  Rel.  1728,  April;   Extr.  Rel.  (8vo)  1728,   Nr.  31;   Hollst. 

Corr.  1728,  Nr.  65). 
Mandag  den  11.  Oktbr.  1728. 

(Hollst.  Corr.  1728,  Nr.  167). 

En  nærmere  Undersøgelse  af  Repertoiret  viser,  at  Grundstammen  var 
de  franske  oversatte  Stykker,  først  og  fremmest  Moliéres.  Det  er  ikke 
nogen  Tilfældighed,  at  den  danske  Komedie  i  1722  aabnes  med  Gnie- 
ren og  i  1726  efter  den  lange  Standsning  genaabnes  med  Tartuffe. 
For  os  har  Skuepladsen  størst  historisk  Interesse,  fordi  den  gav  Stødet 
til  Holbergs  nationale  Komediedigtning,  for  Montaigu  maatte  Frem- 
kaldelsen af  en  dansk  Originalkomedie  være  underordnet  —  hvis 
noget  saadant  overhovedet  er  faldet  ham  ind.  Naar  det  er  sagt^),  at 
Udtrykket  „ludos  scenicos  Danico  idiomate"  ikke  alene  er  at  forstaa 
om  Sproget,  men  tillige  om  den  danske  Lokalfarve,  og  man  ud  der- 
fra har  sluttet,  at  Montaigus  Plan  har  været  baseret  paa  danske  Origi- 
nalkomedier, saa  er  dertil  at  bemærke,  at  det  er  Holberg,  ikke  Mont- 
aigu, der  udtrykker  sig  saaledes,  og  at  han  naturligvis  ser  Sagen  fra 
sit  Standpunkt;  Montaigu  taler  i  sin  Henvendelse  til  Kongen  af  1.  Juli 
1722  kun  om  at  indrette  „une  Comédie  en  langue  Danoise",  ikke  om 
at  opelske  en  dansk  dramatisk  Digtning.  Men  hvis  der  i  dette  Til- 
fælde ligger  andet  og  mere  i  idioma  end  i  lingua  (hvad  der  næppe 
gør),  saa  blev  det  af  let  forklarlige  Hensyn  til  Publikum  netop  til- 
stræbt ogsaa  at  give  de  oversatte  Stykker  en  vis  Lokalfarve  —  hvad 
der  i  det  følgende  skal  leveres  talrige  Eksempler  paa. 

Om  Rostgaard  sigter  til  Holberg  med  de  bekendte  Linjer  i  Ind- 
gangsprologen : 

Jeg  nævner  ingen  Mand,  ej  Stad,  ej  Hus,  ej  Gade, 
Men  straffer  uden  Frygt  alt,  hvis  man  bør  at  hade, 

Ogsaa  det  turde  være  Tvivl  underkastet.  Oprindelig  har  Rahbek  og 
Werlauff,  i  forsigtige  Vendinger,  fremsat  denne  Antagelse'),  der  efter- 
haanden  som  den  er  gentaget  af  senere  Forfattere  har  vundet  i  Fast- 
hed og  er  bleven  „en  af  de  Sandsynligheder,  der  grænser  til  Vis- 
hed"'). Det  maa  dog  hævdes,  at  Ordene  med  lige  Ret  kan  gælde 
Moliére,  hvis  moraliserende  Satire  ved  at  omplantes  paa  Dansk  kom  i 
Niveau  med  Holberg.  I  sidste  Halvdel  af  Septbr.  1722,  da  Prologen 
maa  være  bleven  til,  var  Gnieren  og  Den  politiske  Kandestøber  begge 

^)  Dr.  Just  Bing  i  Letterstedtske  Tidsskr.  1900,  S.  294  f. 

2)  Fortalen  til  1.  Bd.  af  Rahbek  og  Boyes  Komedieudg.  (1824)  og  Werlauff  338. 

^)  Just  Bing,  anf.  Sted. 

under  Indstudering;  lige  saa  vel  med  Henblik  paa  den  gerrige  Har- 
pagon  som  den  politiserende  Herman  von  Bremen  kunde  der  da  være 
Anledning  til  at  indprente  Publikum,  at  Personen  ikke  netop  var  at 
søge  i  deres  egen  Stad  eller  Gade. 

Det  er  den  internationale  Thalia,  Rostgaard  lægger  disse  Ord  i  Mun- 
den. Oprindelig  kom  hun  fra  „Græker-Land"  til  det  gamle  Rom, 
vandrede  Europa  rundt  og  naaede  omsider  til  Danmark.  Hun  har  en 
Tegnebog,  hvori  hun  flittig  skriver  op  hvad  store  og  smaa  bedriver, 
og  det  bringer  hun  i  Rim,  om  hun  faar  Stunder  dertil,  men  det  gaar 
ogsaa  fra  Haanden  i  ubunden  Stil;  ved  sine  Søstres,  de  andre  Musers 
Hjælp,  som  har  lært  at  spille  paa  mangt  et  Instrument,  ved  hun  at 
forestille  i  ærbar  Lystighed,  ret  som  i  et  Spejl,  hvad  Folks  Idræt  er 
og  hvori  de  fejler.  Det  er  en  sindbilledlig  Karakteristik  af  den  klas- 
siske Komedie,  af  Aristofanes,  Terents,  Plautus  og  Moliére ;  det  ligger  i 
Sagens  Natur,  at  Rostgaard  ikke  i  Septbr.  1722  kunde  regne  Holberg  til 
de  klassiske  Komedieskrivere,  og  naar  de  Ord,  Thalia  har  at  sige,  ogsaa 
passer  paa  ham,  da  er  det  af  den  Grund,  at  Holberg  bygger  paa  dem 
og  tilegner  sig  deres  Form.  I  al  Almindelighed  indskærper  Rostgaard 
Tilskuerne,  der  er  vant  til  kun  at  høre  fremmede  Sprog  lyde  fra  Scenen, 
at  det  ogsaa  er  muligt  at  spille  Komedie  paa  Dansk;  de  maa  ingen- 
lunde tvivle  paa,  at  man  i  deres  ædle  Maal  kan  sige,  hvad  andre  har 
sagt,  naar  blot  Kunst  og  Øvelse  bliver  lagt  i  Sproget.  Det  maa  hel- 
ler ikke  opfattes  som  en  Hentydning  til  Holberg,  naar  Thalia  mod 
Slutningen  af  Prologen  beder  „denne  skønne  Skare"  om  at  opsætte 
sin  Dom  en  liden  Tid  og  taalmodigt  oppebie  næste  Gang,  om  ikke  al- 
ting har  den  rette  Klang  just  i  Dag.  Det  er  ikke  en  Opfordring  til 
Publikum  om  først  at  danne  sig  en  Mening  om  den  danske  Komedie 
efter  Den  politiske  Kandestøbers  Opførelse,  det  er  blot  en  Undskyld- 
ning for  de  Mangler,  der  kunde  klæbe  ved  Førsteforestillingen. 

Den  rette  Forstaaelse  af  disse  Vendinger  i  Aabningsprologen,  der 
er  taget  til  Indtægt  for  modsatte  Anskuelser*),  er  af  Betydning  for  Afgø- 
relsen af  det  Spørgsmaal,  om  Skuepladsen  i  sit  oprindelige  Anlæg 
var  en  national  Scene  eller  blot  et  Teater,  hvor  der  taltes  Dansk. 
Forskellen  er  netop,  om  den  fortrinsvis  var  grundet  paa  et  originalt  eller 
et  oversat  Repertoire.  N.  M.  Petersen  mener  med  Rette,  at  da  Skue- 
pladsen opstod,  var  ingen  virkelig  Nationalinteresse  vakt;  dog  tror  han 
paa  et  Slags  nationalt  Modsætningsforhold  inden  for  de  Kræfter,  der 
satte  Sagen  i  Gang^).  Der  maa  virkelig  have  været  en  Modsæt- 
ning  til   Stede,    men   national   var   den   næppe.     Der  var   ikke  Tale 

*)  Se  f.  Eks.  N.  M.  Petersen,  433  f.,  og  Chr.  Bruun,  Fred.  Rostgaard  I, 
500  ff. 

2)  N.  M.  Petersen,  430,  432  f. 

9* 

om  at  foretrække  originale  Komedier  for  oversatte,  men  blot  at  faa 
Skuespil  paa  Dansk.  Alle  Parter  ønskede  en  dansk  Skueplads  efter 
at  Tanken  var  kommen  frem:  Montaigu  for  at  subsistere,  Rostgaard 
for  at  pryde  Fædrelandet,  Holberg  i  Følelsen  af,  at  her  var  en  Mission 
at  opfylde.  Montaigu,  rimeligvis  ogsaa  Rostgaard,  foretrak  Moliére, 
hvis  Værd  man  kendte  og  forstod  at  skatte,  medens  den  Holbergske 
Komedie  endnu  var  ung  og  uprøvet.  At  Holberg  holdt  paa  sine  egne 
originale  Skuespil,  det  lægger  han  ikke  Skjul  paa. 

Det  er  tydeligt,  at  Holberg  i  den  første  Tid  blev  sat  efter  Moliére 
i  Rang,  og  heller  ikke  senere  naaede  højere  end  paa  Siden  af  sin 
store  franske  Forgænger.  Det  kommer  frem  i  Prologen  til  den  første 
Forestilling  ved  Hoffet,  i  Januar  1723,  naar  Rostgaard  lader  Thalia 
sige,  at  hun  ved  Kongens  Naade  straks  —  d.  v.  s.  ved  den  danske 
Komedies  Indvielse  for  fire  Maaneder  siden  —  fik  Lejlighed  til 

paa  Stadens  Skuested  at  sige  det  paa  Dansk, 

som  anden  Steds  er  talt  paa  Græsk,  Latinsk  og  Fransk^), 

men  at  hun  ogsaa 

.  .  .  selv  har  fundet  paa,  i  Landets  Sprog  at  sige 
Nu  en,  nu  anden  Skæmt  foruden  dog  at  vige 
Fra  det,  som  Ærbarhed  og  Tugt  vil  have  sagt 
Af  hver,  som  paa  sin  Pen  og  Mund  vil  give  Agt. 

Her  sigtes  øjensynlig  til  Holberg.  Medens  det  er  urimeligt  at  søge 
Hentydninger  til  hans  Virksomhed  i  Aabningsprologen,  er  det  naturligt, 
at  Rostgaard  nu  maatte  tage  Hensyn  til  den  originale  Komedie,  der 
havde  vakt  saa  stor  Opsigt.  Men  lige  saa  øjensynligt  opfatter  han 
den  danske  Originalkomedie  som  et  Appendiks  til  den  klassiske  over- 
satte. Andre  Træk  peger  i  samme  Retning.  Hvis  Moliére  ikke  var 
den  foretrukne  i  Skuepladsens  første  Periode,  havde  Just  Justesen  i 
sin  Betænkning  næppe  haft  nødig  at  fremhæve  de  Holbergske  Kome- 
dier netop  paa  Moliéres  Bekostning;  og  da  Holberg  i  første  Levneds- 
brev  gør  sin  Virksomhed  som  Komediedigter  op,  drister  han  sig  kun 
til  at  sige,  at  hans  Stykker  er  spillet  afvekslende  med  de  bedste  af 
Moliéres  og  med  lige  Bifald^),  skønt  han  aabenbart  har  en  levende 
Følelse  af  sin  Forret  til  den  danske  Skueplads. 

I  Frederik  den  Fjerdes  Tid  var  de  franske  Oversættelser  en  side- 
ordnet, om  ikke  dominerende  Bestanddel  af  Repertoiret.  Hvad  For- 
fatteren til  „Kort  Undervisning"  i  saa  Henseende  ytrer,  stemmer  overens 

^)  N.  M.  Petersen  har  ganske  Ret,  naar  han  antager  der  hermed  sigtes 
til  det  oversatte  Repertoire;  de  følgende  Linjer  indeholder  Modsætningen 
(sml.  N.  M.  Petersen,  433  f.,  og  Chr.  Bruun,  Fred.  Rostgaard  I,  500). 

^)  Fabulas  meas  cum  optimis  MoUeri  alternis  vicibus  exhibitas  pari 
applausu  (Første  Levnedsbrev,  Originaludg.  S.  142  f.). 

med,  hvad  vi  kan  slutte  os  til  af  mange  sammenstødende  Omstæn- 
digheder. „Det  vore  danske  Acteurs  ere  at  berømme  for",  siger  han, 
,er  at  de  saa  klogelig  har  overlagt  deres  Sager  og  ikke  aleneste  aab- 
net  deres  Theatrum  med  et  af  Moliéres  udvalgte  Stykker,  .  .  .  men 
endogsaa,  saa  ofte  de  kan  faa  et  godt  Stykke  af  Fransken  oversat, 
hellere  spiller  det  end  noget  andet"  ^).  Det  ligger  i  Forholdenes  Natur, 
at  det  maatte  være  saaledes,  og  det  maa  indrømmes  Montaigu,  at  han 
forstod  at  vælge  med  Skønsomhed.  Et  Blik  paa  Spillelisten,  selv  i 
den  ufuldkomne  Skikkelse,  vi  kender  den,  overtyder  derom. 

Af  Moliéres  Stykker  findes  næsten  alle  de  ypperste.  Den  ydre 
Form,  hvori  de  bragtes  frem  paa  den  danske  Skueplads,  er  vi  i  Stand 
til  at  danne  os  et  godt  Begreb  om,  da  ikke  mindre  end  syv  forelig- 
ger i  samtidige  Tryk  og  et  enkelt,  Eenaktskomedien  Det  tvungne  Gif- 
termaal,  i  Haandskrift.  Det  sidste  Stykke  findes  som  Nachspiel  til 
Esthers  Komedie,  der  Fastelavnssøndag  1724  ageredes  paa  Nakskov 
Raadstue  af  Folk  fra  Byen*).  Den  mærkelige  Samm,enstilling  af  gam- 
meldags Bibelkomedie  og  klassisk  fransk  Karakterkomedie  viser  tyde- 
lig Paavirkningen  fra  den  nyoprettede  Skueplads  i  Hovedstaden,  men 
om  Teksten  i  dette  Tilfælde  er  den  samme  som  den,  der  benyttedes 
paa  Komediehuset,  er  dog  ikke  helt  sikkert,  om  end  overvejende  sand- 
synligt. Dels  var  Stykket  allerede  opført  i  Januar  1723  ved  den  første 
Forestilling  paa  Københavns  Slot,  dels  findes  i  Haandskriftets  Person- 
lister blandt  de  agerende  Nakskoviensere  Navnet  Horn,  hvad  der 
kunde  tyde  paa  en  Forbindelse  med  den  Student  Niels  Horn,  som  var 
knyttet  til  den  danske  Bande  i  Skuepladsens  første  Tid;  han  hørte 
hjemme  i  Nykøbing  paa  Falster')  og  var  i  en  Række  Aar  Hører  ved 
Latinskolen. 

Trykt  foreligger: 

Fusentast  eller  Den  som  fordærver  god  Leeg  (L'Étourdi).     1723. 

Comoedie  om  Gamle  Jens  Gnier  eller  Penge-Puger  (L'Avare).     1724. 

Tartuffe  eller  Den  Skinhellige.     1724. 

Fruentimmerets  Skole  (L'École  des  femmes).     1724. 

Le  Depit  Amo[u]reux  eller  Den  Kiærlige  Forbittrelse.     1724. 

Comoedie    Om   Den    Høy-adelige   Borger-Mand    (Le    Bourgeois    Gentil- 
homme).     1725. 

Amphitryon.     Uden  Aar. 
I  Haandskrift: 

Det  tvungne  Giftermaal  (Le  Mariage  force). 

')  Dansk  Minerva  1818  I,  444. 

')  Thottske  Saml.  8vo  Nr.  469  (KBK).  Haandskriftet  er  omtalt  af  Birket 
Smith  i  Danske  Saml.  2.  R.  III,  285  (Studier  I,  117)  og  af  Paludan  i  Hist. 
Tidsskr.  5.  R.  II,  24. 

*)  Esther  var  opført  i  Nykøbing  1712,  da  Niels  Horn  var  16  Aar  gi. 
(Birket  Smith  anf.  Sted). 

Desuden  vides  at  være  opført: 
Den  indbildte  Syge  (Le  Malade  imaginaire). 
Dødnings-Gæstebudet  (Le  Festin  de  pierre  ell.  Don  Juan). 
Arme  Jørgen  (George  Dandin). 
Scapins  Skalkestykker  (Les  Fourberies  de  Scapin). 

Og  sandsynligvis: 
Doktoren  imod  sin  Vilje  (Le  Médecin  malgré  lui). 
Mændenes  Skole  (L'École  des  maris)^). 

Oversætterne  navngives  ikke  i  Datiden.  Den  trykte  Udgave  af  Gnie- 
ren bærer  paa  Titelbladet  Joachim  Wielandts  Monogram,  det  samme, 
der  findes  paa  Tragedien  Achilles  og  Polixene  (1725).  Ellers  nævnes 
allerede  i  det  attende  Aarhundrede  Diderich  Seckman  som  Oversætter 
til  de  fleste  Stykker  af  Moliére  og  Regnard,  og  de  Oversættelser,  der 
tillægges  ham,  brugtes  endnu  efter  Skuepladsens  Genaabning  under 
Frederik  den  Femte').  Han  var  vistnok  Svoger  til  den  tidligere  nævnte 
Fred.  Seckman,  var  1709  bleven  Sekretær  i  Danske  Kancelli  og  1711 
Justitssekretær  i  Højesteret  efter  sin  Svigerfader  Baltzer  Seckman. 
Regeringen  havde  benyttet  ham  ved  Legationer  i  Holland  og  England, 
hvad  der  netop  tyder  paa,  at  han  havde  særlig  Færdighed  i  det  franske 
Diplomatsprog  ^).  Endnu  mens  Skuepladsen  bestod  blev  han  Assessor 
(1726)  og  døde  1743  som  Rettens  Justitiarius. 

Det  vilde  være  uretfærdigt  at  bedømme  disse  Moliéreoversættelser 
paa  Baggrund  af  Holberg,  thi  ingen  behandler  paa  det  Tidspunkt 
Modersmaalet  med  den  mesterlige  Lethed  som  han.  En  Sammenlig- 
ning vilde  være  ganske  ubeføjet.  Men  det  maa  vistnok  siges,  at 
Sprogbehandlingen  i  Oversættelserne  staar  paa  Højde  med  Datidens 
gode  Jævnmaal.  Gnieren  falder  ganske  vist  tungt  og  knudret  i  de  første 
Akter,  men  Amphitryon  er  til  Gengæld  langt  bedre  og  Oversætteren  er 
næppe  den  samme.  Det  er  alle  Prosaoversættelser,  medens  fem  af  de 
trykte  Komedier  fra  Moliéres  Haand  er  paa  Vers.  Naar  det  skal  være, 
gaar  Oversætterne  dog  ikke  af  Vejen  hverken  for  den  adstadige  Aleks- 
andriner (i  Prologus  til  Amphitryon)  eller  det  mere   moderne  Verse- 

^)  Doktoren  mod  sin  Vilje  nævnes  i  Hekseri  (3.  Akt)  og  Mændenes  Skole 
skal  være  oversat  af  Seckman  (se  følgende  Note)  —  Omstændigheder,  der 
i  begge  Tilfælde  tyder  paa,  at  Stykkerne  er  spillet  i  Frederik  IV's  Tid. 

^)  I  Iver  Als'  saakaldte  Haandbog  (i  det  kgl.  Teaters  Bibliotek),  nedskre- 
vet ca.  1769,  nævnes  Seckman  som  Oversætter  til  alle  de  trykte  Stykker  af 
Moliére  med  Undtagelse  af  Adelige  Borger,  hvor  Oversætterens  Navn  ikke 
anføres,  og  Den  Gerrige,  som  paany  var  fordansket  af  Lodde.  Hvad  der 
ved  Skuepladsens  Genaabning  ikke  forelaa  trykt  af  de  i  Frederik  IV's  Tid 
opførte  Stykker  blev  oversat  paany.  I  Schwarz*  Liste  over  dramatisk  Litte- 
ratur (Lommebog  for  Skuespilyndere  1786,  S.  294)  opføres  Seckman  som 
Oversætter  af  de  samme  Stykker  som  hos  Als  og  tillige  af  Mændenes  Skole. 

^)  Sjæll.  aabne  Breve  1709,  Nr.  271,  1722,  Nr.  127. 

maal,  og  slipper  helt  net  derfra;  den  3.  Ægteskabsregel  i  Fruentimmer- 
skolen f.  Eks.  lyder  kvikt  og  naturligt  i  den  danske  Oversættelse: 

Sminke-Floer  og  Lillie-Vand, 
Jomfrue-Melk  og  Skiønheds-Pletter, 
Og  hvad  meer  vor  Tiids  Coqueter 

Af  det  Slags  optænke  kand, 
Bør  hun  af  sit  Huus  udjage. 
Hvem  der  vil  saa  stærk  behage, 

Giør  det  sielden  for  sin  Mand. 

Da  Komedierne  skulde  tilrettelægges  for  et  Publikum,  der  i  sin 
Umiddelbarhed  var  vant  til  at  nævne  Tingen  ved  rette  Navn  og  kunde 
more  sig  over  utilslørede  Slibrigheder,  maa  det  holdes  Oversætterne 
til  Gode,  at  Teksten  undertiden  belemres  med  Platheder  og  plumpe 
Udtryk,  som  Aarhundredets  Døgnlitteratur  iøvrigt  vrimler  af.  Holberg 
er  nok  saa  hyppigt  inde  paa  Tvetydigheden  og  den  grove  Skæmt, 
men  det  falder  mindre  i  Øjnene,  fordi  han  forstaar  at  paatrykke  sine 
Vendinger  Kunstens  rette  Adelsmærke.  I  Moliéreoversættelseme  kom- 
mer Plathederne  til  Syne  hist  og  her,  navnlig  i  Borgerlige  Adelsmand, 
der  ligesom  Gnieren  falder  lidt  ubehjælpsom  i  Udtrykkene.  Paa  det 
brede  Publikum  er  tydeligvis  beregnet  Ordspillet  om  L'orthographie 
(2.  Akt),  der  i  M.  Jourdains  Udtale  kommer  til  at  minde  om  noget, 
som  Jeppe  med  Tugt  at  sige  faar  i  Haanden,  da  han  vaagner  op  paa 
Møddingen.  Her  digter  Oversætteren  paa  egen  Haand,  noget  til- 
svarende findes  ikke  hos  Moliére.  I  3.  Akt  støder  man  paa  et  Ord, 
der  i  hin  Tid  ganske  vist  var  mindre  uhøvisk  end  nu  om  Stunder, 
men  som  dog  Jeronimus  i  Jean  de  France,  da  han  skal  udtale  Rouen, 
ømmer  sig  ved  at  tage  i  Munden;  ogsaa  dette  staar  for  Oversætterens 
Regning,  Moliére  siger  høfligt  le  dos. 

I  det  store  og  hele  er  Oversættelserne  imidlertid  propre.  Jævnt 
følger  de  Originalerne,  kun  nu  og  da  slaas  et  Par  Scener  sammen  eller 
nogle  Replikker,  der  kan  undværes,  springes  over.  Fri  er  Gengivel- 
sen ikke,  men  navnlig  i  Gnieren,  det  første  Stykke,  der  blev  fordansket, 
har  Oversætteren  haft  Møje  med  at  holde  sin  Pen  i  Ave;  han  er  slem 
til  at  udtvære  Moliéres  fyndige  Udtryk.  Han  er  ikke  snakkesalig, 
men  smører  paa  for  at  vække  Applaus.  Eksempler  kan  let  anføres. 
Frosine  udmaler  saaledes  i  2.  Akt  6.  Se.  for  Harpagon,  hvor  indtaget 
Mariane  netop  er  i  en  gammel  Mand  med  „une  barbe  majestueuse", 
som  i  Oversættelsen  bliver  til  et  Skæg  saa  anseligt,  at  „man  kunde 
udstoppe  en  engelsk  Sadel"  med  det;  i  samme  ^cene  fortæller  Fro- 
sine  om  de  Billeder  af  gamle  Mænd,  Mariane  har  hængende  paa  sit 
Kammer,  Saturn,  Kong  Priamus,  den  bedagede  Nestor  og  den  gode 
Far  Ankises  paa  sin  Søns  Skuldre ;  men  det  er  ikke  Oversætteren  nok, 
han  tilføjer:  ,den   gamle  Oger  Tillok  med  sit  Skæg,  som  staar  om  i 

Saxo  Grammatico,  Gamle  Stærkodder  med  sin  Kul-Pose  paa  Ryggen, 
Torkild  Jemside,  Tordgriin,  Eskild  Tyrehoved  og  saadanne  gamle 
Karle";  i  1.  Akt  udlader  Valerius  sig  med,  at  Forlovelse  og  Ægte- 
skab er  „intet  Hestekøb,  [saa  at]  man  kan  bytte  hinanden  bort  paa 
Egeskov  Marked^)  og  faa  en  Kande  01  til  Lejkøb",  medens  Moliére 
blot  siger,  at  slige  Forbindelser  maa  indgaas  „avec  de  grandes  pré- 
cautions"  (Originalens  7.  Se).  Oversætterens  Lyst  til  Udmaling  kom- 
mer tydelig  frem  mange  andre  Steder,  endnu  skal  blot  anføres  3.  Akts 
l.Sc.  (Originalens  5.  Se),  hvor  Mester  Jakob  holder  sig  op  over  Vale- 
rius. Hos  Moliére  siger  han  til  Harpagon:  „Monsieur,  je  ne  saurais 
souffrir  les  flatteurs;  et  je  vois  que  ce  qu'il  en  fait,  que  ses  controles 
perpétuels  sur  le  pain  et  le  vin,  le  bois,  le  sel  et  la  chandelle,  ne 
sont  rien  que  pour  vous  gratter  et  vous  faire  sa  cour";  i  Oversættel- 
sen derimod:  „Min  Herre,  jeg  kan  ikke  fordrage  saadanne  Øjen- 
Tjenere,  jeg  ser  for  mine  Øjne  alt  det  han  gør,  og  gaar  og  overkigger 
hver  en  Smule  Brød  der  er,  hver  en  Slump  der  kan  levnes  i  en  Flaske, 
den  mindste  Pind  Brænde  saa  stor  som  en  Stikke,  en  Bitte  Salt  saa 
meget  som  knap  til  et  Æg,  hver  et  Grysen  gammelt  grøn  Smør  saa 
stor  som  man  skulde  sætte  i  Næbet  af  en  Kylling  for  Pip,  en  Ende 
Praas  saa  lang  som  det  Led  af  den  Finger  at  kline  paa  Skorstenen, 
saa  meget  Peber  som  jeg  kan  holde  paa  den  Negl,  om  det  var  kun 
Madsoddet  man  kund'  lægge  en  gammel  Isterhinde  i  til  at  bade  en 
syg  Hest  med,  saa  har  han  sin  Næse  i  hver  et  Hul  —  det  er  altsam- 
men intet  for  andet  end  at  tjene  for  Øjen  for  Jer  og  være  lidt"*). 

Naar  Holberg  i  Just  Justesens  Betænkning  i  første  Tome  af  Ko- 
medierne stiller  den  Fordring  til  dem,  der  oversætter  Moliére,  at  ikke 
blot  Ordene,  men  hele  Komedien  bør  fordanskes,  ikke  alene  Scenen 
og  Navnene,  men  ogsaa  Karaktererne,  saa  er  det  kun  en  Omskrivning 
af,  at  han  foretrækker  den  danske  Originalkomedie.  En  saa  radikal 
Fremgangsmaade  vilde  selv  en  moderne  Oversætter  betænke  sig  paa. 
I  Moliéreteksterne  fra  den  første  danske  Skueplads  er  Lokaliseringen 
gennemført  i  samme  Grad  som  det  senere  var  Skik  og  Brug.  I  Per- 
sonlisterne er  de  franske  Navne  som  oftest  bibeholdt,  dog  kaldes  f. 
Eks.  Amolphe  i  Fruentimmerskolen  Peder  Andersen  og  Bonden  Alain 
Ole,  ligesom  Tjenerfiguren  Gros-René  i  Dépit  amoureux  har  faaet  Nav- 
net Torsten.  Derimod  er  Stedangivelser  og  lokale  Hentydninger  næsten 
overalt  erstattet  med  andre  af  en  mere  hjemlig  Klang.  I  Amphitryon 
(L  Akt  2.  Se.)  foregiver  Mercurius,  at  han  „er  bleven  strøgen  til  Kagen 

^)  Ved  Egeskov  paa  Fyn  holdes  endnu  i  Septbr.  Maaned  et  Marked 
med  Heste  og  Kvæg. 

')  Grysen  3:  Smule;  Pip,  en  Sygdom  hos  Høns  og  andre  Fugle;  Mad- 
saad  3:  tynd  Suppe. 

her  i  Staden",  medens  han  i  Originalen  fortæller,  at  han  fik  Pidsk  i 
Theben;  i  Borgerlige  Adelsmand  (3.  Akt  14.  Se,  i  Overs.  12.  Se.)  be- 
rettes, at  Mile  Jourdains  Bedsteforældre  holdt  Krambod  ved  Nørre- 
port til  Erstatning  for  Moliéres  Porte  St.  Innocent;  i  Fruentimmersko- 
len træder  Leverrimene  i  Stedet  for  den  franske  Rimleg  corbillon(l.  Akt 
1.  Se),  man  støder  paa  Fiskerkællingerne  ved  Stranden  (samme  Se.) 
og  Datidens  stærkt  søgte  Sommerforlystelsessteder  Frederiksdal  og  Gyl- 
denlund (6.  Ægteskabsregel) ;  i  Dépit  amoureux  finder  man  den  murede 
Galge  uden  for  Vesterport  (3.  Akt  10.  Se.) ;  bouquetiére'n,  der  omtales 
i  5.  Akt  (5.  Se.),  er  remplaeeret  af  en  Citron-Kone,  en  af  Gadens  Figu- 
rer i  København^);  i  Gnieren  bliver  trente-et-quarante  Spillet  (2.  Akt 
6.  Se.)  til  Hanrej,  Mariage  og  Puk,  ete.  ete. 

Øjensynlig  har  man  beflittet  sig  paa  at  brede  et  hjemligt  Præg 
over  Komedieteksten,  saaledes  at  den  umiddelbart  og  uden  Besvær 
kunde  tilegnes  af  Publikum.  Oversætteren  viser  Omtanke,  naar  Sprog- 
mesteren i  Borgerlige  Adelsmand  forudsætter,  at  M.  Jourdain  er  for- 
trolig med  Fransken,  medens  det  hos  Moliére  er  Latinen  det  gælder 
(2.  Akt  6.  Se.);  herhjemme  var  jo  Kendskabet  til  det  franske  Sprog 
Bourgeoisiets  Fjer  i  Hatten.  Naar  Moliére  nu  og  da  bruger  fremmed  Dia- 
lekt, snakker  Personerne  Jydsk  i  Oversættelsen,  saaledes  Masearille  i 
5.  Akt  af  Fusentast.  Overalt,  hvor  Lejlighed  tilbyder  sig,  indflettes 
Dagliglivets  Udtryk  og  Talemaader;  „at  være  vel  opskørtet"  findes  i 
Tartuffe  (o.  Akt  1.  Se.)  og  i  Amphitryon  (2.  Akt  2.  Se.),  „gaa  Syger  i 
Vold"  og  „købe  en  Lus  for  en  Daler  paa  Kreu-Tid"*)  træffes  i  Gnie- 
ren (1.  Akt  3.  Se.,  2.  Akt  1.  Se.),  „Grød  at  grine  af"  (noget  at  le  af) 
bl.  a.  i  Dépit  amoureux  (3.  Akt  11.  Se.)  og  i  Tartuffe  (4.  Akt  3.  Se.), 
„spille  Bas  med"  (spille  Halløj  med)  i  Dépit  amoureux  (3.  Akt  8.  Se.), 
„at  kaute')  Kastanjer  af  Emmerne  med  Kattens  Pote"  i  Fusentast  (3. 
Akt  5.  Se.),  osv.  osv.  Folkelige  Fyndord  som  „Muskater"  (o:  Kokaser), 
„Fornuft-Kiste"  (o:  Hjernekiste)  og  deslige  støder  man  paa  snart  hist, 
snart-  her. 

Kort  sagt  —  Moliéres  Komedier  som  de  fremstilledes  paa  den 
første  danske  Skueplads  har  ogsaa  i  deres  ydre  Form,  med  de  Til- 
lempelser  og  Lokaliseringer,  der  øjensynlig  tilstræbtes  i  Oversættelsen, 

^)  I  Maskeraden  (1.  Akt  2.  Se.)  omtales  „Lisbed  Pomerantz-Kones"  Dat- 
ter, hos  Grove  (S.  158)  nævnes  en  afdanket  Soldaterkone,  der  sælger 
Citroner. 

*)  Maa  forstaas  som  Krav-Tid  ell.  Kræve-Tid  o :  Terminstid.  Formodent- 
lig er  det  en  folkeetymologisk  Omdannelse  af  Udtrykket  „i  eller  paa  Gre- 
vens Tid"  (sml.  Kalkars  Ordbog  II,  72  og  V,  375),  sammentrukket  til 
„Grevetid*,  d.  v.  s.  en  ulykkelig  eller  ubehagelig  Tid.  Jeg  skylder  Dr. 
Brøndum-Nielsen  og  indirekte  Prof.  Vilh.  Andersen  denne  Forklaring. 

')  Betyder  her:  rage  (sml.  Molbechs  Dialekt-Lexikon). 

omtrent  ligget  i  samme  Plan  som  Holbergs  Originalkomedie.  At  meget 
af  Moliéres  Fynd  og  Slagfærdighed  i  Replikken  var  gaaet  tabt  véd 
Omplantningen  i  fremmed  Jord,  at  Sproget  savnede  Holbergs  Lune, 
at  det  faldt  mat  og  farveløst  ud  mod  hans  livfulde  Skildring  af  Situa- 
tioner og  Karakterer,  at  hans  originale  Lystspil  havde  den  store  For- 
del, at  Indholdet  var  støbt  i  sit  oprindelige  Klædebon  —  alt  det  be- 
greb man  næppe.  Det  er  let  nok  for  Eftertiden,  der  aandeligt  staar 
Holberg  meget  nærmere,  at  faa  Øje  paa  Afstanden,  men  for  hans 
Samtid  kom  den  fordanskede  Moliére  og  Holbergs  originale  Komedier 
omtrent  ud  paa  eet.  Karakteristisk  er  Erik  Pontoppidans  Vidnesbyrd 
i  Theatrum  Daniæ  (1730),  der  maa  citeres  paa  Tysk  —  det  er  Synd 
at  oversætte.  Talen  er  om  det  danske  Sprog  —  det  har  mere  „Douceur" 
end  det  tyske  „und  ist  zu  Complimentirung  viel  insinuanter  und 
annehmlicher,  zur  Poesie  viel  freyer  und  fliessender,  zu  Comædien, 
Schertz-Reden  und  Schnackereyen  viel  naiver  und  lustiger".  „Daher 
auch",  hedder  det  videre,  „die  neuaufgerichtete  Danische  Comædian- 
ten-Bande,  bey  Hofe  so  wohl  als  sonst  uberall,  einen  ungemeinen 
Applausum  gefunden  hat,  und  verschiedene  neugemachte  Piecen  des 
Danischen  Theatri  konnen  denen  aus  Moliére  ubersetzten  wohl  die 
Wage  halten"  ^).  Med  øjensynlig  Tilfredsstillelse  konstaterer  Forfatte- 
ren, at  visse  originale  danske  Stykker  (der  ikke  kan  være  andre  end 
Holbergs)  kommer  paa  Højde  med  Moliéres,  men  han  ser  ikke,  at  de 
i  Sprog  og  Form,  og  ud  fra  en  national  Betragtning,  maa  stilles  højere 
end  Oversættelserne. 

Holbergs  nære  Tilslutning  til  Moliére  i  Komediens  Aand  og  Form 
falder  naturlig,  naar  man  fastholder  Tanken  paa  den  Scene,  hans  Lyst- 
spil oprindelig  er  skrevet  for.  Har  end  det  klassiske  franske  Drama 
med  dets  udprægede  Karaktertegning  i  Forvejen  staaet  for  ham  som 
den  bedst  egnede  Form  for  dramatisk  Digtning,  saa  har  der  tillige 
ligget  en  Tilskyndelse  i  Bevidstheden  om,  at  hans  Komedier  skulde 
konkurrere  med  Moliéres,  og  at  den  Mand,  der  stod  i  Spidsen  for 
Skuepladsen,  maatte  antages  at  opøve  sine  Aktører  i  den  franske, Ko- 
medies Stil  og  Spillemaade. 

Og  dog  er  Holberg  noget  for  sig  selv,  for  en  Nordbo  noget  andet 
og  mere  end^  Moliére.  Det  vilde  være  snæversynet  Patriotismej  ikke 
at  indrømme  et  Mesterværk  som  L'Avare  Plads  ved  Siden  af  Den 
politiske  Kandestøber  —  og  dog  foretrækker  vi  Kandestøberen.  I  Ko- 
mediernes, for  en  stor  Del  fælleseuropæiske  Figurer  og  Karakterer  har 
Holberg  indblæst  en  Livsens  Aande,  der  er  et  samlet  Produkt  af  hans 
Iagttagelsesevne  og  Skildrekunst,  en  Forening  af  Danmark,  Norge  og 

^)  Theatrum  Daniæ  veteris  et  modernæ  oder  Schau-Buhne  des  alten  u. 
jetzigen  Dånnemarcks  (Bremen  1730)  II,  150. 

Europa,  af  Bergen  og  København;  men  fremfor  alt  bringer  de  os  Bud 
fra  den  Hovedstads  Befolkning,  hvorimellem  han  færdedes  med  et 
aabent  og  modtageligt  Sind,  og  over  Rammen,  Baggrunden  paa  hvil- 
ken Typen  er  levendegjort,  er  en  Luftning  fra  Byens  Gader  og  Borger- 
husenes Stuer ^).  Moliéres  Oversættere  har  saa  vidt  Evnerne  strakte 
søgt  at  genskabe  den  franske  Tekst  i  det  samme  Milieu,  som  Holberg 
saa  overlegent  forstod  at  skildre. 

Det  Holbergske  Lystspils  Milieu  har  ogsaa  en  nøje  Tilslutning  til 
den  Skueplads,  hvis  Publikum  det  gjaldt  om  at  faa  i  Tale,  og  For- 
staaelsen  af  Komedierne  uddybes,  naar  Sammenhængen  med  Teatret 
haves  for  Øje.  Man  har  inddelt  Komedierne  efter  flere,  navnlig  litte- 
raturhistoriske Synspunkter^),  men  maaske  er  en  Gruppering  efter  deres 
rent  praktiske  Forhold  til  Skuepladsen  den  mest  rationelle.  Den  første 
Snes  Skuespil  kan  opstilles  i  Grupper,  der  er  bestemt  af  Scenens  Be- 
hov. Skønt  Grænserne  er  flydende  og  Undtagelsen  skyder  op  midt 
i  Reglen,  kan  man  dog  skelne  mellem  1)  egentlige  Samfundssatirer, 
2)  Terminsspil  eller  Revuekomedier,  3)  Komedier  af  blot  lystig  eller 
underholdende  Art.  De  egentlige  Samfundssatirer  er  den  oprindelige 
Stamme  i  Holbergs  Komediedigtning,  der  er  blevet  til  —  skrevet  eller 
planlagt  —  i  1722  eller  i  Begyndelsen  af  det  følgende  Aar.  De  er 
bygget  over  Emner  og  Karakterer,  der  har  dæmret  i  Digterens  Bevidst- 
hed og  hurtig  har  f  aaet  Form,  da  der  blev  Tale  om  at  skabe  en  dansk 
Skueplads,  deres  Kendemærke  er,  at  Satiren,  om  end  bestemt  af  lokale 
Forhold,  dog  tager  Sigte  paa  almenmenneskelige  Svagheder.  Herhen 
hører  de  ypperste,  dem  der  i  indre  Værd  peger  langt  ud  over  den 
lille  Scene,  hvor  de  oprindelig  kom  frem,  navnlig  de  fem,  der  opførtes 
inden  Udgangen  af  1722:  Politiske  Kandestøber,  Vægelsindede,  Jeppe 
paa  Bjerget,  Jean  de  France  og  Mester  Gert.  Senere  fremkom  Barsel- 
stuen (1723),  Jacob  von  Thybo  (1724)  og  Stundesløse  (1726),  der  alle 
findes  paa  Listen  i  Just  Justesens  Betænkning  til  første  Tome  af  Ko- 
medierne. Anden  Gruppe  omfatter  de  tre  Terminsspil  Ellevte  Juni 
(opført  1723),  Kilderejsen  (1724)  og  Pantsatte  Bondedreng  (1726),  Revue- 
komedien  Ulysses  von  Ithacia  (1724)  samt  Fastelavnsspillene  Julestuen 
og  Maskerade  (begge  1724).  Satiren  i  disse  Stykker  er  overvejende 
lokal,  mindre  bidende  og  bedre  gemt  bag  Løjerne,  den  bevæger  sig 
som  en  Understrøm,  dækket  af   en   boblende   Lystigheds  Overflade. 

^)  Ogsaa  Legrelle  erkender  det  (Holberg  considéré  comme  imitateur  de 
Moliére,  S.  100  ff.).  I  hvor  høj  Grad  Holberg  end  er  en  Discipel  af 
Moliére,  saa  fremhæver  denne  for  os  saa  sympatiske  Forfatter  maaske  ikke 
stærkt  nok,  at  det  dramatiske  Stof  hyppig  er  europæisk  Fællesgods,  og  at 
baade  Moliére  og  Holberg  ofte  bygger  paa  en  Grundvold,  der  rækker  til- 
bage til  Antikken. 

')  Sml.  N.  M.  Petersen,  463  ff. 

I  de  tidligst  opførte  Samfundssatirer  spores  Overgangen  til  Revueko- 
medie  og  Terminsspil  i  Hentydninger  til  Øjeblikket  og  lokale  Begiven- 
heder^), og  to  af  de  Komedier,  der  har  hjemme*  i  anden  Gruppe,  lig- 
ger i  Tilblivelsestid  nær  op  ad  de  egentlige  Samfundssatirer:  Ellevte 
Juni  og  Ulysses  findes  begge  paa  Listen  i  første  Tome.  Det  er  tyde- 
ligt, at  Holberg  allerede  i  1723  begyndte  at  lægge  Roret  om,  at  af- 
balancere Satiren  med  en  mere  umiddelbar  Lystighed;  Skuepladsen 
maatte  konsolideres  i  Publikums  Gunst,  det  gjaldt  først  og  fremmest 
om  at  „komme  Folk  til  at  le".  Ledemotivet  i  den  tredje  Gruppe  er  i 
endnu  højere  Grad  blot  at  more  og  fornøje;  Satiren  er  trængt  stærkt 
tilbage  og  Komedierne  virker  fortrinsvis  ved  Intrigens  sindrige  Op- 
bygning. Hertil  hører  Diderik  Menschenskræk,  Henrik  og  Pernille 
(begge  1724)  og  Pernilles  korte  Frøkenstand  (1727).  Midt  imellem 
første  og  tredje  Gruppe  falder  Arabiske  Pulver  (1724)  samt  Uden 
Hoved  og  Hale  (1724),  de  to  Komedier,  hvori  Tidens  Overtro  gøres 
til  Genstand  for  en  mild  Satire,  omspundet  af  lystige  Indfald,  medens 
Tragikomedien  Melampe  (1724)  nærmest  hører  hjemme  mellem  første 
og  anden  Gruppe^). 

Blandt  disse  tyve  Komedier  er  otte  af  nyere  Støbning:  Arabiske 
Pulver,  Julestuen,  Maskerade,  Kilderejsen,  Diderik  Menschenskræk, 
Henrik  og  Pernille,  Pantsatte  Bondedreng  og  Pernilles  korte  Frøken- 
stand —  nævnte  i  den  Orden,  hvori  de  opførtes.  De  er  blevet  til  i 
1723  og  fremefter  i  Tiden  (i  Realiteten  vistnok  inden  Skuepladsens 
første  Lukning  1725),  til  Dels  maaske  paa  Aktørernes  Initiativ,  for  at 
komme  Teatret  til  Hjælp,  naar  der  var  Trang  til  en  Nyhed,  som  kunde 
more  uden  at  udæske.  Julestuen  og  Maskerade  er  skrevet  over  op- 
givet Emne,  Arabiske  Pulver,  Diderik  Menschenskræk,  maaske  ogsaa 
Henrik  og  Pernille,  for  at  skaffe  smaa   lystige  Efterspil,   der   kunde 

^)  Ytringerne  i  Vægelsindede  og  Jean  de  France  om  den  danske  Ko- 
medie, om  Hans  Wurst  og  den  stærke  Mand,  Marthes  Replik  om  den  fran- 
søske Kok  i  Pilestrædet  etc.     De   findes   allerede  i  den  ældste  Udgave. 

^)  I  Spillelisten  vil  man  forgæves  søge  flere  af  Komedierne  under  det 
Aar,  der  her  angives  for  deres  første  Opførelse.  Det  har  sin  Aarsag  i,  at 
Listen  kun  omfatter  bestemte  Angivelser.  Utvivlsomt  er  dog  Aarene  rig- 
tigt fastsatte.  Rækkefølgen  grunder  sig  paa  den  Orden,  hvori  Holberg  selv 
opfører  Stykkerne  i  sit  første  Levnedsbrev,  som  fra  gammel  Tid  med 
Rette  er  bleven  anset  for  den  samme  Orden,  hvori  Stykkerne  fremkom  paa 
Skuepladsen.  Stiller  man  Rækken  op  og  mærker  sig  dem,  hvis  Første- 
opførelse bestemt  kan  dateres,  er  det  let  at  tidsfæste  Fremkomsten  af  de 
øvrige.  Lidt  tvivlsomt  er  det,  om  Arabiske  Pulver  fremkom  i  Slutningen 
af  1723  eller  i  Begyndelsen  af  det  følgende  Aar;  Stykkets  Fremkomst  lig- 
ger mellem  Oktbr.  1723,  da  Barselstuen  spilledes  for  første  Gang,  og  Faste- 
lavnsmandag 1724,  da  Maskeraden  gik  for  tredje.  I  2.  Tome  af  Komedie- 
udgaven sættes  det  dog  til  1724. 

fylde  Aftenen  ud  —  saaledes  anvendte  Aktørerne  dem  i  al  Fald.  Man 
vil  lægge  Mærke  til,  at  der  ingen  udprægede  Samfundssatirer  er 
blandt  disse  otte,  det  er  fortrinsvis  Stykker,  hvori  Løjerne  har  Over- 
taget; de  hører  alle,  paa  eet  nær,  til  de  foran  opstillede  to  sidste  Grup- 
per. Samtidig  med,  at  Holberg  mildnede  Satiren  og  gav  Komedierne 
et  endnu  muntrere  Tilsnit,  gik  han  over  til  en  mere  moderne  Form. 
I  den  oprindelige  Stamme,  den  vægtige  Førstegrøde  af  hans  drama- 
tiske Forfatterskab,  havde  han  holdt  sig  til  den  gamle  Komedies  regel- 
rette Inddeling  i  fem  Akter;  thi  ganske  vist  er  Stundesløse  —  der  hører 
til  de  ældste,  skønt  den  først  fremkom  1726  —  i  sin  nuværende  Form 
en  Treaktskomedie,  men  allerede  Rahbek  formodede,  hvad  der  vistnok 
ogsaa  er  rigtigt,  at  den  oprindelig  havde  været  i  fem  Akter  ^).  Blandt  de 
otte  derimod  er  der  —  som  Martensen  har  gjort  opmærksom  paa^)  — 
ingen  Femaktskomedier,  største  Parten  er  i  tre,  enkelte  kun  i  een 
Akt").  Rimeligt  er  det  forøvrigt,  at  Skuepladsens  praktiske  Krav,  navn- 
lig den  korte  to  Timers  Spilletid,  har  bidraget  til,  at  Holberg  gik  over 
fra  Fem-  til  Treaktsstykket  —  mere  maaske  end  de  litterære  Hensyn. 
Af  Grundstammen  kom  kun  tolv  Komedier  til  Opførelse.  Tre  af 
dem,  som  Holberg  gav  Løfte  paa  i  Just  Justesens  Betænkning,  nemlig 
Johannes  (senere  Erasmus)  Montanus,  Don  Ranudo  og  Hekseri  eller 
Blind  Allarm,  alle  Femaktsstykker,  kom  slet  ikke  frem  paa  Komedie- 
huset i  Lille  Grønnegade.  Det  samme  gælder  tre  andre,  der  først  duk- 
ker op  i  Udgaven  1731,  men  efter  al  Rimelighed  er  skrevne  i  deAar, 
Skuepladsen  bestod;  det  er  Femaktskomedien  Rosiflengius  (senere  Det 
lykkelige  Skibbrud)  og  Treaktsstykkerne  De  usynlige  og  Den  honnette 
Ambition.  I  andet  Levnedsbrev")  har  vi  Holbergs  Ord  for,  at  de  fem 
af  disse  seks  Komedier  ikke  spilledes  i  Frederik  den  Fjerdes  Tid,  for 
Don  Ranudo,  der  trods  den  først  tagne  Bestemmelse  ikke  kom  med  i 
Udgaven  1731  ^),  maa  Beviset  søges  i  den  Notits,  Benjamin  Dass  har 
vedføjet  sin  Afskrift*).  At  de  seks  Komedier  ikke  opførtes,  kan  skyl- 
des Tilfældigheder,  det  kan  ogsaa  være  Aktørerne,  der  var  utilbøjelige 
til  at  lade  dem  komme  frem,  eller  Holberg  selv,  der  holdt  dem  til- 
bage.    De    Formodninger,    man    kan    opstille    —   og    som    Rahbek 

^)  Holberg  som  Lystspildigter  III,  255. 

^)  Martensen  I,  57,  275. 

')  Diderik  Menschenskræk,  der  ligesom  Arabiske  Pulver  og  Julestuen 
er  overleveret  os  i  een  Akt,  har  Martensen  inddelt  i  tre  (I,  56  ff.  og  IX,  7  ff.). 

*)  Winkel  Horns  Oversættelse,  S.  197  f. 

^)  Sml.  Prænumerationsbekendtgørelsen  i  Lærde  Tidender  1730,  Nr.  26; 
her  findes  ogsaa  de  ældre  Titler  Johannes  Montanus  eller  Hans  paa  Bjerget 
og  Rosiflengius. 

®)  Conscripsit  hane  comoediam  celeberr:  Prof:  Lud:  Holberg,  acutissimus 
apud  nos  morum  censor,  nunqvam  vero  in  Theatro  Danico  exhibita  fuit, 
nec  typis  impressa  (findes  paa  Bindets  første  Inderside). 

allérede  forlængst  har  opstillet*)  —  er  ikke  overbevisende.  Hvad  an- 
gaar  Erasmus  Montanus  kunde  man  vel  nok  med  nogen  Grund  gaa 
ud  fra,  at  Aktørerne  ikke  skøttede  om  yderligere  at  udæske  Universi- 
tetet, der  i  Forvejen  saa  skævt  nok  til  Komedianttruppen.  Men  Ind- 
holdet af  de  andre  synes  ikke  i  nogen  særlig  Grad  at  være  egnet  til 
at  vække  Anstød;  Honnette  Ambition  og  Don  Ranudo,  hvori  Scenen 
oven  i  Købet  er  henlagt  til  det  fjerne  Spanien,  havde  tvertimod  alle 
Betingelser  for  at  more,  og  den  nærmest  beslægtede  Komedie  fra  Mo- 
liéres  Haand,  Adelige  Borger,  der  hørte  til  de  danske  Aktørers  tidligst 
opførte  Stykker,  gik  endnu  over  Scenen  i  1727,  da  det  gjaldt  om  for 
enhver  Pris  at  holde  Publikum  fast;  hvis  denne  Komedies  Brugbarhed 
i  den  sløje  Tid  beroede  paa  den  tyrkiske  Mufti  og  Maskeraden,  saa 
var  ogsaa  Don  Ranudo  udstyret  paa  lignende  Vis.  Derimod  maatte 
Hekseri  eller  Blind  Allarm  vække  Mishag  —  hos  Komedianterne  selv. 
Det  var  saa  sin  egen  Sag  at  opføre  et  Stykke,  der  kunde  misforstaas 
og  sætte  Aktørerne  i  Vanry,  maaske  bringe  Publikum  til  at  anse  dem 
for  Bedragere,  og  Banden  var  næppe  heller  meget  opsat  paa  ligefrem 
at  bringe  Konkurrenten  von  Qvoten  paa  Scenen,  hvad  der  unægtelig 
vilde  være  et  groft  Brud  paa  Reglen  om  ikke  at  nævne  Stad  eller 
Gade.  Men  det  er  ørkesløst  at  efterspore,  hvad  Aarsagerne  kan  have 
været,  vi  ved  intet  og  der  er  ingen  fast  Grund  at  bygge  Slutnin- 
ger paa. 

Med  hvor  stor  Troskab  over  for  det  skrevne  Ord,  Holbergs  Kome- 
dier er  ført  frem  paa  den  Scene,  de  oprindelig  var  skrevne  for,  er  et 
Spørgsmaal,  som  det  er  grumme  vanskeligt  at  besvare.  Man  maa  vogte 
sig  for  at  slutte  fra  Nutid  til  Fortid,  selv  fra  en  mindre  fjern  Fortid 
til  en  mere  fjern.  Da  Skuepladsen  genaabnedes  under  Frederik  den 
Femte,  var  Holberg  en  anerkendt  Komediedigter,  medens  Forholdet  i 
1720erne  stillede  sig  anderledes.  Holberg  blev  næppe  den  Gang  for- 
staaet,  han  havde  Møje  med  at  faa  sit  Publikum  til  at  begribe,  hvor 
han  vilde  hen.  Hvorfor  skulde  han  ellers  lade  første  Tome  af  Kome- 
dierne ledsage  af  Just  Justesens  vejledende  Betænkning?  Han  skulde 
i  disse  Aar  tilkæmpe  sig  en  Position,  søge  at  hævde  sin  Stilling  ved 
Siden  af  Moliére  —  allerede  af  den  Grund  kan  Aktørerne  ikke  antages 
at  have  omfattet  hans  Værker  med  en  særlig  Ærefrygt.  Tilmed  var 
det  jo  ikke  en  Flok  Litteratorer,  kun  en  Bande  Komedianter  efter 
Tidens  Maal  og  Tilsnit.  Det  franske  Repertoire  var  oversat  og  havde 
derved  mistet  meget  af  Originalernes  Autoritet.  Over  for  dette  Reper- 
toire, som  Montaigu  holdt  højt  i  Ære,  stod  han  sikkert  med  den  gam- 
meldags Komediants  Frihed  i  Detaillen.    Ikke  saaledes  at  forstaa,  at 

*)  I  Holberg  som  Lystspildigter  under  de  paagældende  Komedier. 

den  enkelte  Aktør  fik  Lov  til  at  ekstemporere;  Forfatteren  til  „Kort 
Undervisning"  hævder  netop,  at  den  franske  Komediant  har  det  forud 
for  Italieneren,  Tyskeren  og  Englænderen,  „at  han  bliver  ved  det,  han 
har  lært  udenad,  og  dog  med  saa  artig  en  Maade  ved  at  udføre  dem 
[ni.  sine  Roller],  at  han  forhverver  baade  Komødien  og  sig  selv  Be- 
rømmelse"^). Men  Ord  og  Detailler  i  det  oversatte  Repertoire  har 
utvivlsomt  ved  Indstuderingen  maattet  underordne  sig  de  givne  For- 
hold. At  Holbergs  Tekst  er  behandlet  med  større  Pietet,  tør  næppe 
forudsættes.  Hvor  letløbende  og  ligetil  hans  Replikføring  og  Scene- 
gang i  de  fleste  Tilfælde  end  maatte  være,  saa  udelukker  det  ikke, 
at  den  fagmæssige  Aktør  kan  have  fundet  Smaaændringer  nødvendige, 
og  Holberg,  der  havde  Respekt  for  Montaigu,  var  næppe  den  Mand, 
der  gjorde  Ophævelser  over  slige  Smaating^).  Hvor  meget  af  den 
Slags,  der  kan  være  gaaet  over  i  den  trykte  Komedies  Tekst,  er  et 
Spørgsmaal,  det  tilkommer  Litteraturhistorikerne  at  besvare.  Dermed 
er  ikke  sagt,  at  det  er  Aktørernes  Værk,  naar  f.  Eks.  Den  politiske 
Kandestøber  hver  Gang  den  tages  op  paany  (Septbr.  1723,  Juli  1726) 
er  forbedret  med  nye  Scener^).  Det  er  naturligvis  Autor,  der  har  haft 
den  under  Filen,  enten  for  at  pynte  paa  den,  naar  den  havde  mistet 
Nyhedens  Interesse,  eller  for  at  raade  Bod  paa  Mangler,  han  havde 
lagt  Mærke  til  under  Opførelsen  —  ligesom  han  omarbejdede  Mester 
Gert  til  Eenaktskomedie  og  gjorde  Vægelsindede  til  Treakter.  I  og  for 
sig  kan  Ændringer,  som  vi  anser  for  lidet  heldige,  være  vel  be- 
grundede i  Øjeblikkets  praktiske  Krav. 

Som  A.  D.  Jørgensen  har  sagt  er  det  først  Eftertiden,  der  fuldt  ud 
har  tilegnet  sig  Holberg*).  Samtidens  Tilegnelse  bevægede  sig  paa 
Overfladen,  gik  ikke  i  Dybden.  Karakteristisk  er  det,  at  Aktørerne 
regner  Pantsatte  Bondedreng  og  Henrik  og  Pernille  til  deres  „aller- 
bedste Stykker"^),  at  Ellevte  Juni  og  Maskeraden  gentages  „efter  Be- 
gæring"*), at  Pantsatte  Bondedreng  ved  Førsteopførelsen  „fandt   aller- 

^)  Dansk  Minerva  1818  II,  442  f. 

^)  Karakteristisk  for  Aktørernes  Opfattelse  af  deres  Forhold  til  Autors  Ar- 
bejde er  Historien  om  Brueys  og  Palaprats  Le  Grondeur,  der  første  Gang 
opførtes  i  Paris  1691.  Autor  var  bleven  nødt  til  at  foretage  en  Rejse  kort 
før  Opførelsen  og  Komedianterne  benyttede  Lejligheden  til  ganske  at  om- 
kalfatre Stykket  inden  det  bragtes  paa  Scenen,  bl.  a.  reducerede  de  det  fra 
et  Femaktsstykke  til  et  Treakts.  Men  det  gjorde  stor  Lykke  i  sin  ændrede 
Form.  (Fortælles  f.  Eks.  hos  Du  Gasse,  Hist.  anecdotique  de  l'ancien  Théatre 
en  France,  II,  Paris  1864,  S.  155).  Det  er  maaske  til  Dels  en  Fabel,  men 
alene  at  den  har  kunnet  opstaa,  er  i  og  for  sig  oplysende. 

'')  Extr.  Rel.  (8vo)  1723,  Nr.  77,  og  Plakat  1726  '^/t. 

*)  Johannes  Evald  (Kbhvn.  1888),  S.  40. 

')  Plakat  1726  "/n. 

«)  Plakater  1723  'Ve  og  1724  ""V^. 

største  Approbation"  og  at  Pernilles  korte  Frøkenstand  „gjorde  stor 
Effekt"^).  Lidt  mere  behersket  lyder  Aktørernes  Dom  over  Jacob  von 
Thybo,  der  endnu  spilledes  i  1726  og  sammen  med  Boindins  Le  Port 
de  mer  faar  Prædikat  af  at  høre  til  deres  „bedste  Stykker"^).  Slige 
Plakatbemærkninger  vidner  om  Stykkernes  Gunst  hos  Publikum.  Poli- 
tiske Kandestøber  og  Jean  de  France  rubriceres  under  de  lystige  og 
fornøjelige  Komedier,  medens  Aktørerne  ikke  ved  andet  at  sige  om 
Mester  Gert,  da  den  tages  op  i  1726,  end  at  den  ikke  er  spillet 
i  lang  Tid').  Oplysende  om  Publikums  Smag  er  ogsaa  Aktørernes 
Forklaringer  over  Ulysses  von  Ithacia,  at  det  er  en  Komedie  i  „5  fuld- 
komne Akter"  og  at  deri  bliver  „præsenteret  den  Stad  Troja  og  en 
gloendes  Drage  i  Luften"*).  Effekten  lokkede  mere  end  Satiren  — 
Holbergs  Parodi  virkede  øjensynlig  mere  ved  sin  Realitet  end  ved  sin 
Tendens  og  opfattedes  i  samme  naive  Aand  som  de  gamle  tyske  Ko- 
medier, han  tog  Sigte  paa. 

Det  er  Smaatræk,  der  alle  peger  i  samme  Retning,  bort  fra  en 
dybere  Tilegnelse.  Publikum  tog  imod  Løjerne  med  et  naivt  og  aabent 
Sind,  men  lod  Moralen  ligge.  Den  svigtende  Evne  til  at  begribe  Ten- 
densen fremgaar  med  al  Tydelighed  af  den  „Korte  Undervisning";  at 
det  her  gælder  den  oversatte  franske  Komedie,  gør  intet  til  Sagen,  For- 
skrifterne om,  hvorledes  man  overhovedet  skal  drage  sig  Komedier  til 
Nytte,  taler  højlydt  om,  hvor  maadeligt  det  stod  til.  Tilskueren  maa 
fornøje  sig  over  de  Artigheder,  han  har  set  og  hørt,  og  eftertænke 
Sprogets  Sirlighed,  „men  over  alle  Ting  var  det  nyttigt,  om  en  Til- 
skuere vilde  overveje  alle  de  Laster,  som  i  Komødien,  enten  ved  Sam- 
tale eller  ved  forestillede  Eksempler,  ere  lastede  og  beleede,  og  der- 
hos ved  sig  selv  overveje  og  betragte  sit  eget  Væsen,  om  han  selv 
maatte  findes  skyldig  i  noget  sligt,  som  gør  ham  lige  saa  latterlig 
for  Verden"^).  At  Forfatteren  ansaa  det  for  nødvendigt  at  give  ind 
med  Skeer  hvad  der  burde  paatvinge  sig  Publikum  som  et  umiddel- 
bart Indtryk,  er  et  Vidnesbyrd,  der  taler  for  sig  selv. 

Det  vilde  være  en  Paastand  hen  i  Vejret,  om  man  hævdede,  at 
Holbergs  Komedier  ikke  interesserede  ved  deres  første  Fremkomst.  Da 
de  udkom,  blev  de  baade  solgt  og  eftertrykt.  Men  ligesom  Peder 
Paars  oprindelig  var  iklædt  Gadevisens  Skikkelse  —  og  Autor  havde 
ikke  noget  imod,  at  Godtfolk  tog  fejl,  og  købte  Paarses  Historie  i  den 

')  Plakater  1726  'Vi  og  1727  "A. 

^)  Plakat  1726  Ve  (trykt  i  Nyt  Aftenblad  1825,  Nr.  37). 

^)  Plakater  1726  'Vi,  'Vio,  ^Vio. 

*)  Plakat  1727  ^Vi. 

')  Rahbek  Dansk,  Minerva  1818  I,  452. 

Tro,  at  „det  var  ligesaadan  en  trøstelig  Bog  som  Axel  Thorsens 
Vise"^)  — ,  saaledes  læstes  aabenbart  Komedierne  som  Folkebøger, 
som  De  syv  vise  Mestre,  Till  Uglspil,  Griseldis  og  de  mange  andre, 
der  atter  og  atter  blev  oplagt  paany^);  i  Just  Justesens  Betænkning 
og  i  Vægelsindede  nævnes  Komedier  og  lystige  Romaner  i  samme  Aande- 
dræt.  Man  forstod  naturligvis,  at  Komedierne  var  noget  andet,  men  de 
virkede,  under  Læsningen  som  paa  Scenen,  fortrinsvis  ved  deres  muntre 
og  fornøjelige  Indhold.  Autor  vidste  det,  og  da  første  Tome  skulde 
trykkes,  kunde  han  forsikre  sin  Kommissionær  i  Trondhjem  om,  at 
Læserne  ikke  blev  narret,  de  skulde  „faa  Latter  nok  for  de  halvtredje 
Mark"*).  Folk,  der  søgte  andet  og  mere  i  de  nye  danske  Komedier, 
var  vel  endelig  nok  til  Stede,  men  som  Undtagelser,  der  blot  bekræftede 
Reglen.  Positive  Spor  af  en  saadan  dybere  Forstaaelse  finder  vi  iøvrigt 
først  i  Tiden  efter  Skuespillenes  Ophør  og  navnlig  efter  Fremkomsten 
af  Komedieudgaven  1731,  dels  hos  den  unge  Student  Fred.  Horn,  der 
sang  om  Holberg  som  Moliéres  Ligemand,  om  ej  hans  Mester,  dels 
i  Udtalelser  af  Professor  Kilian  Stobæus  i  Lund  og  hans  to  køben- 
havnske Kolleger,  Jens  Foss  og  Hans  Gram*). 

Den  megen  Avind,  Komedierne  efter  Autors  eget  Udsagn  bragte 
ham  paa  Halsen,  er  ganske  sikkert  af  en  noget  problematisk  Art.  Det 
er  vel  sandt,  at  Datiden  havde  vanskeligt  ved  at  kende  Forskel  paa 
Satire  og  personligt  Angreb.  Det  mislykkede  Felttog  mod  Peder  Paars 
og  Tilfældet  Tychonius^)  viser  det.  Moliére  havde  ogsaa  været  ude 
for  den  Slags;  han  havde  nok  en  sjælden  Gang  taget  en  Person 
paa  Kornet®),  men  blev  dog  ogsaa  beskyldt  med  Urette.  Det  var  en 
Komediedigters  Lod,  en  Skæbne,  der  ramte  den  fremragende  som  den 
ringe.  Svenskeren  Carl  Gyllenborg,  der  1721  oversatte  og  lokaliserede 
Richard  Steeles  The  lying  lover  og  gjorde  Oxford  til  Lund,  fandt  det 
endog  betimeligt  i  Forordet  at  værge  sig  mod  personlige  Udtydnin- 

^.Saml.  Skr.  II,  153  (Just  Justesens  Betænkning  i  3.  Bog  af  Peder  Paars), 
sml.  Ellevte  Juni  3.  Akt  6.  Se. 

')  Sml.  Werlauff  146  ff.  (Arne  Magnusens  Koncept  til  Betænkningen 
ligger  i  RA). 

•O  Brev  til  Hagen  af  5.  Decbr.  1722,  trykt  i  Tilskueren  1913,  I  7  ff . 

')  Brev  fra  Stobæus  til  Foss  af  II.  Decbr.  1733  og  fra  Foss  til  Stobæus 
af  24.  Septbr.  1734  (Lunds  Universitets  Årsskrift,  ny  foljd,  afd.  2  bd.  2Nr.  11 
<1907),  S.  86  og  88);  Brev  fra  Hans  Gram  til  Chr.  Rantzau  af  13.  Febr. 
1734  (Breve  fra  Hans  Gram,  Kbhvn.  1907,  S.  39).  —  Om  Fred.  Horn  bør 
bemærkes,  at  han  var  Broder  til  den  ovenfor  nævnte  Niels  Horn,  der  kom 
i  Fortræd  for  sin  Virksomhed  ved  Skuepladsen. 

n  Se:  Rahbek  70  ff.;  Møller,  Mnemosyne  II,  314  ff.;  Museum  1892  I, 
163,  m.  fl.  St. 

^)  Sml.  Mantzius,  Moliéretiden,  S.  204. 

ger^).  Men  havde  der  om  Holbergs  Komedier  staaet  Røre  eller  de 
havde  vakt  Mishag  udover  enkeltes  stille  Forargelse,  saa  maatte  der 
paa  en  eller  anden  Maade  være  naaet  Vidnesbyrd  derom  til  vor  Tid, 
thi  de  første  Tiaar  af  det  attende  Aarhundrede  er  dog  ikke  Middel- 
alder. En  Kendsgerning  er  det  imidlertid,  at  ingen  samtidig  har  lagt 
Vind  paa  at  antegne  noget  om  Komediernes  Skæbne  ved  deres  første 
Fremkomst.  Ikke  andre  end  Autor  selv.  Han  taler  om  Avind  og  han 
forsvarer  sit  Forfatterskab.  Af  Olsvigs  Hypotese^),  der  saa  grundigt 
skød  over  Maalet,  er  blevet  det  tilbage,  at  første  Levnedsbrev  i  visse 
Maader  maa  betragtes  som  en  Apologi.  Det  apologetiske  Element 
er  vel  oprindelig  bestemt  af  Kølighed,  Uvilje  eller  Misforstaaelse  fra 
forskellige  Sider,  men  er  for  Holberg  (baade  i  Fortalerne  og  i  første 
Levnedsbrev)  blevet  et  Middel  og  en  Anledning  til  at  gaa  nærmere 
ind  paa  Øjemedet  med  de  satiriske  Arbejder  og  belære  Samtiden  om 
det  moralsk-patriotisk-nyttige  i  hans  Virksomhed;  selv  havde  han  jo 
ingenlunde  ringe  Meninger  om  den.  Har  Hensigten  med  Levneds- 
brevets  latinske  Form  først  og  fremmest  været  at  faa  oplyst  Udlandet 
om,  hvad  der  udrettedes  i  Danmark  —  eller  snarere  hvad  Ludvig  Holberg 
udrettede  — ,  saa  har  det  næppe  heller  ligget  uden  for  hans  Tanke  at 
faa  de  hjemlige  lærde  Kredse  nærmere  i  Tale;  Gram  læste  det  ogsaa 
straks').  løvrigt  er  der  en  Forbindelse  mellem  første  Levnedsbrev  og 
Holbergs  Stilling  til  Skuepladsen  og  Komediedigtningen,  som  tilstrække- 
lig forklarer  dets  Fremkomst.  Det  er  øjensynlig  tænkt  som  en  Afslut- 
ning paa  den  satirisk-dramatiske  Periode  i  hans  Skribentvirksomhed  og 
er  efter  hele  sin  Tendens  en  litterær  Redegørelse,  netop  saaledes  formet 
som  man  kunde  vente  den  fra  Holbergs  Haand;  i  en  let  og  skæm- 
tende Stil  ridser  han  Linjerne  op  for  sit  Liv  og  hidtidige  Virken,  sam- 
tidig med  at  han  begrunder  og  forsvarer  sit  Forfatterskab. 

Angaaende  Holbergs  Forhold  til  Skuepladsen  og  Aktørerne  rejser 
der  sig  uvilkaarligt  mange  Spørgsmaal,  som  imidlertid  næsten  alle 
maa  forblive  ubesvarede,  fordi  Grænserne  for  vor  Viden  er  saa  snævert 
trukne.    Over  for  Publikum  var  og  blev  han  anonym,  om  end  ikke 

^)  Samlade  Vitterhetsarbeten  af  Svenska  Forfattare,  udg.  af  Hanselli,  V 
(Upsala  1863),  245. 

^)  Det  store  Vendepunkt  i  Holbergs  Liv,  Bergen  og  Kbh.  1895.  For- 
uden i  Bruuns  bekendte  Modskrift  (Ludvig  Holbergs  trende  Epistler)  er  Ols- 
vigs  Anskuelser  imødegaaet  af  Karl  Mortensen  i  en  større  Afhandling  (Edda  I 
og  II).  I  en  noget  afklaret  Skikkelse  hævdes  de  stadig  af  Just  Bing  (Dan- 
ske Studier  1904,  Maal  og  minne  1914,  Ludvig  Holberg  i  .Nordmænd" 
1917);  hvad  Dr.  Bing  navnlig  støtter  sig  til:  Levnedsbrevets  Forord  og 
Efterskrift,  den  aabne  Plads  til  det  undertrykte  Universitetsprogram  (som 
naturligvis  ikke  kunde  meddeles  Offentligheden),  er  næppe  andet  end  Fik- 
tioner —  Hans  Mikkelsen  og  Just  Justesen  paa  en  anden  Maade. 

*)  Grams  Brev  til  Fabricius  i  Hamborg  af  3.  April   1728. 


147 

ukendt.  Moliére  nævnes  paa  et  Par  af  de  bevarede  Plakater,  Racine 
paa  en  enkelt^),  Holbergs  Navn  findes  aldrig;  den  eneste  Gang,  der 
hentydes  til  ham,  er  i  1726,  ved  Førsteopførelsen  af  Den  Stundesløse, 
da  det  hedder,  at  Stykket,  „saasom  det  er  af  en  meget  rar  Materie  og 
har  kostet  sin  Autor  stor  Umage,  saa  haabes  det  og,  at  det  skal  for- 
hverve ham  ikke  mindre  Berømmelse"^).  I  særlige  Forhold  bunder 
denne  Anonymitet  næppe.  Det  har  været  Skik  og  Brug,  at  Skueplad- 
sens Autorer  og  Oversættere,  naar  de  levede  og  virkede  i  Publikums 
Midte,  ikke  gav  deres  Navn  til  Pris.  PauUi  eller  Seckman  nævnes 
ikke  heller.  Da  Thøger  Reenbergs  Æsopoversættelse  (der  nærmere 
omtales  i  det  følgende)  var  bragt  paa  Scenen  og  Fablerne  tryktes  i 
Lærde  Tidender,  hed  det  blot,  at  de  stammede  fra  „en  fornemme  dansk 
Poet"«). 

Med  Instruktionen  befattede  Holberg  sig  ganske  sikkert  ikke.  Vel 
havde  han  paa  sine  ældre  Dage  en  Slags  Opsigt  med  den  genopret- 
tede Skueplads,  men  dels  havde  Komedien  i  Lille  Grønnegade  en 
anden  Karakter,  dels  var  Holbergs  Stilling  en  anden  i  1722  end  i  1750. 
For  Aktørerne  paa  Kongens  Nytorv  stod  han  som  Skaber  af  den  dan- 
ske Skueplads,  man  skyldte  ham  Hensyn,  om  man  end  ikke  altid  var 
lige  redebon  til  at  følge  hans  Raad*),  i  1722  var  det  en  Bande  Kome- 
dianter, der  bragte  en  begyndende  Komediedigters  Stykker  paa  Scenen, 
en  Trup  under  Ledelse  af  en  gammel  Aktør,  der  gennem  mange  Aars 
Virksomhed  var  vant  til  selv  at  raade  over,  hvad  der  gik  for  sig  paa 
Theatrum.  Holberg  vidste,  at  Komedieskriverens  Arbejde  ikke  var 
nok,  og  beundrede  Moliére,  fordi  han  ogsaa  mestrede  den  udøvende 
Skuespilkunst;  „saasom  Moliére  var  selv  baade  Skribent  og  Aktør", 
siger  han  i  Epistel  249,  „saa  haver  han  bedst  udstuderet,  hvad  som 
behøvedes  til  at  gøre  Skuepladsen  levende".  Holberg  har  derfor 
næppe  ønsket  at  blande  sig  i  Montaigus  Sager.  At  Sceneanordningen 
overlodes  Aktørerne,  maa  man  desuden  slutte  af,  at  der  i  Komedie- 
teksterne  ingen  Forskrifter  gives,  naar  undtages  Intermedier  og  større 
Optog.  Det  er  endda  kun  Intermediet  i  Kilderejsen,  der  udførlig  er 
foreskrevet  af  Autor  —  hvis  Forskriften  da  foreligger  fra  hans  Haand 
og  ikke  er  indført  i  Manuskriptet  paa  Teatret;  Intermediet  i  Maskera- 
den er  saa  løseligt  angivet,  at  Aktørerne  stod  frit,  og  det  samme  var 

')   1723  23/7,  1724  Vil.   1726  V12,  'V12. 

*)  Forsvunden  Plakat,  trykt  i  Nyt  Aftenblad  1825,  Nr.  38,  optrykt  hos 
Martensen  VI,  203  f. 

«)  Nye  Tid.  om  lærde  og  curieuse  Sager  1724,  Nr.  7.  —  I  Prologen  til 
Forestillingen  paa  Holtegaard  1747  kaldes  Forfatteren,  der  skal  være  Grev 
O.  M.  Rantzau,  „en  vis  fornemme  Herre"  (Werlauff  238,  Note,  ogLuxdorphs 
Dagbøger  I,  17). 

*)  Sml.  Overskou  II,  137. 

10* 

Tilfældet  med  Sørgetoget  i  Komediens  Ligbegængelse.  Man  ser  det 
af  Benjamin  Dasses  Afskrift  (fra  Tiden  1731-34),  sammenlignet  med 
Udgaven  af  1746.  I  Dasses  Afskrift  findes  kortelig  skitseret,  hvorledes 
Processionen  skal  gaa  for  sig,  medens  den  trykte  Udgave  omhygge- 
lig beretter,  hvorledes  den  arrangeredes  paa Scenen^).  Heraf  fremgaar, 
som  det  synes,  at  de  morsomme  Paafund  med  Hjulbøren  som  Lig- 
vogn, Graven  i  Scenegulvet  og  Henriks  fortvivlede  Endeligt  i  Virke- 
ligheden skyldes  Aktørerne. 

Spørges  der,  om  Holberg  høstede  økonomisk  Udbytte  af  Komedi- 
ernes Opførelse,  maa  Svaret  blive  benægtende.  Naar  Skuepladsens 
Forhold  var  saa  miserable,  at  selv  Kreditorer  med  retsgyldige  Fordrin- 
ger i  Hænde  maatte  give  Afkald,  er  det  kun  rimeligt,  at  Hensynet  til 
Autor  var  helt  underordnet.  Holbergs  Udsagn  i  første  Levnedsbrev, 
at  han  „gav"  (dabam)  Komedianterne  sine  Stykker,  behøver  ikke  netop 
betyde,  at  han  skænkede  dem  bort,  men  i  andet  Levnedsbrev,  hvor  der 
staar  „dono  dåre",  kan  der  ikke  være  Tvivl  om  Meningen.  En  anden 
Sag  er  det,  om  ikke  Forholdenes  mindre  tilfredsstillende  Udvikling 
bragte  Forhaabninger  til  at  briste,  som  han  havde  Grund  til  at  nære. 
I  Paris  var  Forholdet  det,  at  Komedianterne  opførte  hvad  der  var  trykt 
uden  at  spørge  Forfatteren,  men  de  købte  ogsaa  nye  Komedier  og  be- 
holdt da  Manuskriptet  saa  længe  Stykket  trak  Hus,  for  at  Konkurren- 
terne ikke  skulde  faa  fat  paa  det^).  Herhjemme  var  ingen  Konkurren- 
ter, der  kunde  tage  sig  af  Holbergs  danske  Komedier,  men  det  er 
dog  en  Kendsgerning,  at  han  ikke  lod  dem  trykke  før  de  var  bragt 
til  Opførelse  paa  Skuepladsen.  Først  da  Teatret  var  nedlagt,  fremkom 
de  endnu  uopførte  i  Udgaven  af  1731.  Det  lyder  som  et  Hjertesuk, 
naar  han  i  første  Levnedsbrev  taler  om  de  franske  og  engelske  Skue- 
spilforfattere, der  ikke  sjælden  har  en  Fortjeneste  af  to-tre  Tusind 
Daler  af  et  Stykke,  der  modtages  med  Bifald^),  medens  det  Udbytte, 
han  har  høstet,  kun  har  været  Uro  og  strengt  Arbejde.  Holberg  var 
en  Mand,  der  ønskede  sin  Møje  betalt,  forloren  litterær  Fornemhed 
var  ham  fremmed;  „saasom  jeg  skriver  noget  ofte",  hedder  det  i 
Hans  Mikkelsens  Fortale  til  første  Tome  af  Komedierne,  „er  jeg  at 
anse  som  andre  Købmænd,  hvilke,  hvor  resolute  de  end  ere,  forære 
de  dog  ikke  gerne  bort  noget  af  de  Varer,  som  de  idelig  drive  Han- 
del med"^). 

^)  De  to  Tekster  trykt  hos  Martensen  I,   171,  og  IX,  286. 

')  Jules  Bonnassias,  Les  auteurs  dramatiques  et  les  théatres  de  province 
aux  XVIie  et  XVIIie  siedes,  Paris   1875,  S.  8. 

®)  .  .  .  Tales  mihi  messes  pepererunt  labores  mei,  cum  autores  in  Gallia 
&  Anglia  ex  una  sola  fabula  cum  applausu  exhibita  duo  vel  tria  thalerorum 
millia  non  raro  lucrantur  (Originaludg.  S.  144  f.). 

*)  Saml.  Skr.  II,  535. 

Holbergs  Forhold  til  Aktørerne  afsluttedes  med  Skuepladsens  Luk- 
ning i  1727.  Hans  „fordums  Overflødigheds  Væld"  var  da  udtørret, 
han  var  nu  træt  af  de  lystige  Vers  og  den  skæmtsomme  Komediedigt- 
ning ^).  Efter  at  have  sat  mere  end  en  Snes  Komedier  i  Verden  i 
Løbet  af  nogle  Aar  kunde  han  nok  føle  Trang  til  Afveksling  i  Arbej- 
det og  for  en  Stund  ombytte  Skæmt  med  Alvor,  saa  meget  mere 
som  hans  Uheld  i  Paris,  hvor  det  ikke  lykkedes  at  faa  Den  politiske 
Kandestøber  frem  for  et  større  europæisk  Publikum,  maatte  bringe 
Kølighed  i  hans  Forhold  til  den  kaade  Muse. 

For  Indsigten  i  Skuepladsens  Historie  er  de  psykologiske  Aarsager 
imidlertid  af  mindre  Interesse,  af  større  Betydning  er  det  at  kunne  fast- 
slaa  1727  som  den  yderste  kronologiske  Grænse  for  Holbergs  direkte 
Medvirkning.  Heldigt  vilde  det  i  saa  Henseende  være  at  kunne  tids- 
fæste med  Bestemthed  visse  Udtalelser  i  de  to  første  Levnedsbreve, 
men  afgjort  sikkert  lader  det  sig  næppe  gøre.  Ytringerne  om  Skue- 
spillenes Ophør  i  første  Levnedsbrev  maa  efter  Skildringens  Karakter 
sammenholdt  med  Skuepladsens  faktiske  Historie  snarest  sigte  til  den 
første  Lukning  i  1725^),  men  i  saa  Fald  maa  Afsnittet  om  Komedierne 
og  Skuepladsen  i  første  Levnedsbrev  formodes  at  være  skrevet  i  1725, 
medens  Bemærkningerne  om  de  opførte,  men  endnu  ikke  trykte  Ko- 
medier maa  være  suppleret  under  et  afsluttende  Gennemsyn  i  1727,  thi 
det  er  en  uomtvistelig  Kendsgerning,  at  de  tre  Stykker,  Pantsatte  Bonde- 
dreng, Stundesløse  og  Pernilles  korte  Frøkenstand,  først  bragtes  paa 
Scenen  i  1726-27*).  At  Dele  af  Levnedsbrevet  kan  være  blevet  til  i  de 
Aar,  der  gik  nærmest  forud  for  dets  endelige  Affattelse,  er  vel  heller 
ikke  udelukket*),  selv  om  Udarbejdelsen  i  det  store  og  hele  falder 
i  1727^).  Om  disse  Holbergs  Ytringer  skal  henføres  til  1725  eller  1727, 
bliver  imidlertid  tvivlsomt  og  er  heller  ikke  af  afgørende  Betydning 
for  Skuepladsens  Historie,  det  gælder  mere  om  at  tidsfæste  Udtalelserne 
i  Begyndelsen  af  andet  Levnedsbrev,  hvor  Holberg  fortæller,  at  han, 
da  Komedien  atter  begyndte,  holdt  fast  ved  sit  Forsæt  om   ikke  at 

*)  Carmina  vero  jocularia  &  ludos  solitos  relinqvam  aliis,  qvibus  ætas 
mea  jam  cedere  ae  fasces  submittere  debet,  cum  flos  veteris  ubertatis  jam 
exaruerit  (1.  Levnedsbrev,  Originaludg.  S.  212). 

*)  Martensen  hævder  denne  Antagelse  (I,  80  ff.),  der  imidlertid  modsiges 
af  Just  Bing  (Danske  Studier  1904,  S.  85)  og  Karl  Mortensen  (Edda  II, 
128  f.). 

")  Det  fremgaar  af  bevarede  Plakater. 

*)  En  lignende  stykkevis  Tilblivelse  gennem  nogle  Aar  er  paavist  m. 
H.  t.  Epistel  447  (Verner  Dahlerup  i  Hist.  Tidsskr.  6.  R.  IV,  368  ff.). 

')  Om  Introduktionen  til  Natur-  og  Folkeretten,  der  udkom  1715,  siger 
Holberg  i  1.  Levnedsbrev,  at  der  i  Løbet  af  ti-tolv  Aar  knap  har  kunnet 
sælges  tre  Hundrede  (Originaludg.  S.  120). 

skrive  nye  Stykker,  men  nøjedes  med  at  forbedre  nogle  af  de  gamle, 
der  mest  trængte  til  Filen,  og  forære  Aktørerne  nogle  nye,  han  havde 
færdige'). 

Man  plejer  at  henføre  dette  Sted  til  1728,  det  tredje  og  sidste  Sta- 
dium i  Skuepladsens  Tilværelse,  men  man  maa  da  forudsætte,  at  de 
Stykker,  Holberg  skænkede  Aktørerne,  slet  ikke  kom  til  Opførelse^). 
Og  det  er  en  mislig  Ting.  Der  kan  nemlig  —  hvis  man  altsaa  hol- 
der paa  1728  —  kun  være  Tale  om  de  tidligere  (Side  141)  omtalte 
seks  Komedier,  der  bevisligt  ikke  spilledes  før  Skuepladsens  Genaab- 
ning  under  Frederik  den  Femte.  Rimeligere  er  det  derfor,  at  Holberg 
sigter  til  1726-27,  den  danske  Komedies  andet  Stadium,  og  at  andet 
Levnedsbrev  saaledes  udfylder  hvad  der  kun  til  Dels  var  kommet  til 
at  staa  i  første.  Der  bliver  da  Overensstemmelse  mellem  Holbergs 
Udsagn  og  hvad  vi  ved  andet  Steds  fra.  Flere  af  hans  ældre  Styk- 
ker, der  ikke  var  spillet  i  lang  Tid,  toges  op  paany  i  Perioden  1726- 
27*),  og  de  tre  Komedier,  Pantsatte  Bondedreng,  Stundesløse  og  Per- 
nilles korte  Frøkenstand,  opførtes  for  første  Gang,  medens  der  i  1728 
ikke  er  det  svageste  Tegn  til,  at  Holberg  ydede  Aktørerne  Støtte.  For- 
dybelse i  Skuepladsens  Historie  fører  uvilkaarligt  til  den  Anskuelse, 
at  Holberg  allerede  1724-25  vendte  sig  fra  Komediedigtningen  og  under 
Pariseropholdet  bestyrkedes  i  sit  Forsæt  at  holde  op ;  han  saa,  at  Sma- 
gen havde  vendt  sig  til  Fordel  for  lettere,  mere  moderne  Stykker*). 
Da  Skuepladsen  ved  hans  Hjemkomst  i  Foraaret  1726  atter  var  aabnet, 
gav  han  kun  efter  for  de  Anmodninger,  der  rettedes  til  ham,  for  saa 
vidt  som  han  omarbejdede  nogle  af  de  gamle  Komedier,  skænkede 
Aktørerne  nogle  nye,  han  havde  liggende,  og  foreløbig  satte  Punktum 
for  sin  Lystspildigtning  i  Komediens  Ligbegængelse.  I  1728  var  Hol- 
berg beskæftiget  med  Arbejdet  paa  Danmark-Norges  Beskrivelse,  der 
idelig  var  lagt  til  Side  og  taget  op  igen,  og  med  Lejlighedsskriftet 
for  Ostindisk  Kompagni.  Det  danske  Teater  havde  næppe  Brug  for 
nye  Stykker  af  satirisk-moraliserende  Art.    Det  var  nu  en  Hofkomedie 

/)  ...  Nam  licet,  renatis  paulo  post  ludis  scenicis,  ab  amicis  sæpe  soli- 
citarer novas  comminisci  fabulas,  tenax  tamen  propositi,  syrtibus,  qvas  nuper 
evaseram,  denuo  me  committere  nolui,  contentus  fabulis  nonnullis  qvæ  limam 
maxime  poscebant,  manum  emendatricem  addere,  novasqve  qvas  paratas 
habui,  gregi  comædorum  dono  dåre.  (Opuscula  qvædam  latina,  pars  I, 
p.  215). 

^)  N.  M.  Petersen  (S.  449  f.)  og  Martensen  (I,  93  f.)  mener  det  forholder 
sig  saaledes.  Overskou  (S.  247  ff.)  forplumrer  det  hele  ved  snakkesalig 
Ræsonneren,  kun  Rahbek  (S.  117)  har  lidt  ondt  ved  at  tro,  at  Aktørerne 
ikke  skulde  have  benyttet  sig  af  Holbergs  Gave. 

*)  Sml.  Spillelisten. 

*)  1.  Levnedsbrev,  Winkel  Horns  Oversættelse,  S.  160  f. 

og  Tidernes  Ugunst  bragte  det  kun  i   ringe  Grad  i  Forhold  til  en 
større  Offentlighed. 

Moliére  og  Holberg  —  i  den  Orden  maa  de  nævnes,  hvis  man 
objektivt  vil  stille  sig  paa  Datidens  Standpunkt.  Snart  blev  Værdierne 
omvurderede  og  man  fik  Forstaaelse  af  den  nationale  Originalkomedies 
Fortrin  og  Forret,  men  saa  længe  Skuepladsen  bestod  under  Frederik 
den  Fjerde,  skete  det  næppe.  Om  disse  to  grupperede  sig  det  øvrige 
Repertoire.  Holberg  yndede  senere  at  fremstille  det,  som  om  der 
ikke  var  Plads  for  andre  Komedier  end  Moliéres  og  hans  egne.  Det 
kommer  f.  Eks.  frem  i  Epistel  190,  249  og  360,  skrevne  omkring 
1750,  da  Skuepladsen  genskabtes.  Udtrykkene  falder  saa  nogenlunde 
ens  alle  Steder.  „Paa  vor  forrige  Skueplads",  hedder  det  i  Epistel 
360,  „kunde  af  fremmede  oversatte  Komødier  fast  ingen  med  Succes 
forestilles  uden  Moliéres,  og  kunde  jeg  ikke  andet  end  fatte  Tanker 
om  de  af  mig  forfærdigede  Originaler,  efterdi  jeg  mærkede,  at  de 
holdte  Stand  med  den  store  franske  Komødieskrivers  Stykker".  Dog 
lempes  disse  kategoriske  Ytringer  i  Epistel  493,  hvor  Stykker  som  Le 
Joueur,  Le  Grondeur,  Le  Légataire  sættes  i  Klasse  med  Moliéres 
bedste. 

I  Virkeligheden  var  Repertoiret  uden  for  Moliére  og  Holberg  ikke 
ringe;  det  er  endda  ikke  rimeligt,  at  vi  kender  alle  de  Stykker, 
der  er  spillet,  om  end  vi  har  Rede  paa  de  vigtigste.  Blandt  dem 
indtog  Regnards  Komedier  en  fremskudt  Plads.  Selv  om  man  paa 
Grund  af  mangelfulde  Efterretninger  nødes  til  væsentlig  at  bygge  paa 
hvad  der  vides  om  Perioden  1726-27,  tør  man  gaa  ud  fra,  at  Regnard 
har  indtaget  Pladsen  efter  Moliére  og  Holberg  ogsaa  i  Skuepladsens 
første  Aar. 

Af  Regnards  Komedier  foreligger  to  i  Tryk  fra  Frederik  den  Fjer- 
des Tid: 

Comoedie  om  Dobleren  (Le  Joueur).     1725'), 

De  Forliebtes  Galenskaber  (Les  Folies  amoureuses).     1725; 
fire  andre  vides  at  være  opført: 

Aften-Musikken  (La  Serenade), 

Den  uformodentlige  Hjemkomst  (Le  Retour  imprévu)*), 

Det  gavmilde  Testamente  (Le  Légataire  universel), 

Attendez  moi  sous  l'orme^), 

')  Det  eneste  kendte  Eksemplar  findes  i  Videnskabsselskabets  Bibliotek 
i  Trondhjem. 

^)  Martensen  mener  (XI,  157,  Note  2),  at  den  Oversættelse  af  Le  Retour 
imprévu,  der  tryktes  1748,  sandsynligvis  var  den  samme  som  brugtes  paa 
Komediehuset  i  Lille  Grønnegade.  Men  det  er  urigtigt,  den  Oversættelse 
var  af  Lodde. 

')  Vides  kun  at  være  opført  ved  en  af  de  franske  Forestillinger  i  1726. 

hvortil  sandsynligvis  maa  føjes: 

Menechmi^). 

De  to  trykte  udkom  begge  i  1725  efter  at  Skuepladsen  var  lukket. 
Dobleren  siges  udtrykkelig  at  være  oversat  „til  det  Danske  Theatri 
Brug"  og  der  findes  Plakater,  hvori  Stykket  er  anmeldt  til  Opførelse, 
hvilket  derimod  ikke  er  Tilfældet  med  Forliebtes  Galenskaber.  Men  det 
udelukker  ikke,  at  begge  Stykker  er  opført  allerede  i  Perioden  1722- 
25^);  rimeligvis  har  de  fleste  af  Regnards  Stykker  hørt  til  den  franske 
Hoftrups  Repertoire.  Derimod  er  det  sikkert,  at  Det  gavmilde  Testa- 
mente først  kom  op  i  1727. 

Femaktskomedien  Dobleren,  Regnards  bedste,  er  rettet  mod  Spille- 
galskaben,  der  ogsaa  rasede  herhjemme,  ikke  mindst  i  de  Aar,  den 
første  danske  Skueplads  bestod.  Stykkets  Hovedkarakter  er  anskuelig 
skildret  i  sin  Svingen  mellem  Lidenskab  og  Anger,  blandt  Bifigurerne 
er  en  Jean  de  France-Baron,  der  viser  sig  at  være  Bedrager^).  De  For- 
liebtes Galenskaber  (3  Akter)  er  ringere  af  Indhold  og  uden  egentlig 
Tendens;  de  elskende  anstiller  sig  forrykte  og  besatte  for  at  overliste 
den  gamle,  der  selv  vil  have  sin  Myndling  til  Ægte,  hvilket  giver 
Anledning  til  Forklædninger  og  Løjer,  der  understøttes  af  Stykkets 
obligate  Tjener,  den  snu  Crispin.  Det  er  Prosaoversættelser  efter  Ori- 
ginaler paa  Vers  og  begge  Stykker  skal  være  fordansket  afSeckman*). 
I  Forliebtes  Galenskaber  forekommer  dog  flere  Germanismer  end  i 
Moliéreoversættelserne,  f.  Eks.  Gerafi  (i  1.  Akt  1.  og  2.  Se),  Hinder- 
hold  (1.  Akt  1.  og  3.  Se),  slau  (1.  Akt  5.  Se),  fryndlig  (2.  Akt  6.  Sc.)*^), 
medens  Dobleren  i  Udførelsen  er  Gnieren  lig.  Her  som  i  Moliére- 
oversættelserne findes  Udtryk  for  det  kraftfulde  Folkesprog:  Holt  du 
Kieften  (i  Orig.  tais-toi),  Gaa  Fanden  af  Syne,  du  Pulverheks,  din  Hel- 
vedes Brand,  din  Jøde-Tæve  (i  Orig.  Adieu,  tison  d'enfer,  fesse-mathieu 
femelle).  Man  støder  paa  Navne  som  Borrevejle  Skov,  Kongsberg 
Sølwærk  og  Bremerholm,  her  omtales  Maskeraderne  og  Lisken  Ung- 
karls Trøst,  en  Glædespige,  der  i  Originalen  hedder  Margot  de  la 
Plante.  Karakteristiske  er  Replikker  som  (1.  Akt  2.  Se):  ,Jeg  ved  det 
er  jo  ikke  Fastelavnsmandag  i  Dag,  du  vil  vel  ikke  piske  ham  op  og 
fortjene  varme  Hvedebrød?",  medens  Orig.  blot  har:  Voudrois-tu  voir 

^)  Opføres  nemlig  i  Schwarz's  Liste  som  oversat  af  Seckman. 

')  Lærde  Tid.  1725,  Nr.  27  og  33.  —  Gnieren  udkom  først  i  Trykken 
1724,  Adelige  Borger,  der  var  spillet  ved  Hoffet  1723,  tryktes  1725. 

')  En  af  Personerne  i  den  danske  Oversættelse  af  Dobleren  hedder 
Mad.  Staabi  (i  Orig.  Mad.  La  Ressource);  det  er  benyttet  af  Holberg  i  Den 
pantsatte  Bondedreng. 

*)  Ais's  Haandbog  (sml.  Note  2  til  Side  134). 

')  fryndlig  forekommer  dog  ogsaa  i  andre  af  de  bevarede  Komedietekster. 

mon  Maitre  in  naturalibus;  eller  (3.  Akt  2.  Se):  „Det  er  de  rette  høje 
Tanker  man  skal  gøre  sig  i  slige  Tilfælde,  og  det  er  at  tale  ret  lige- 
som man  kunde  læse  i  Astræa',  i  Orig.:  Voila  les  sentimens  d'un 
Heros  de  Cassandre.  Det  er  den  samme  brede  Gengivelse  som  i 
Gnieren,  den  forfladede  Replik,  lokaliseret  og  iklædt  en  drastisk  vir- 
kende Form.  Et  enkelt  Eksempel  endnu  er  tilstrækkeligt,  f.  Eks.  af 
Dialogen  mellem  Grevinden  og  den  falske  Baron,  som  i  Oversættel- 
sen er  Søn  af  en  Reutendiener  i  Hamborg  (4.  Akt  6.  Se).  Talen  er 
om  hans  Medbejler.  „Er  det  maaske  den  Herremand",  spørger  han, 
„den  Straajunker,  den  Oksenpranger,  som  har  ladt  sig  nobilitere  for  14 
Dage  siden,  den  Monsieur  Lømmel,  som  har  bygt  den  Herregaard  op 
og  har  ladet  sætte  en  prægtig  Marmor-Sten  over  Porten  og  ladt  skrive 
derpaa  Lømmelsborg  med  forgyldte  Bogstaver,  den  lækre  Junker,  over 
hvis  Dør  der  nylig  hang  et  Skilt  med  Opskrift,  at  der  var  at  faa  til- 
købs Spege-Sild,  Islandsk  Lamme-Kød,  Flæsk,  Smør,  Sursteg,  Sæbe, 
Tjære,  Bastreb,  Træsko  &  cætera?  Den  mægtige  Herre,  hvis  Sal  saa- 
vel  her  i  Byen  som  paa  Landet  er  omhængt  med  lutter  Skilderier  af 
hans  høje  Forfædre,  som  han  kalder  med  de  gæveste  Adels-Navne, 
fordi  de  tjente  for  Kuske  hos  saadanne  Herrer,  og  naar  man  vilde,  kalde 
paa  dem  uden  for  Vor  Frue  eller  Nicolai  Kirke-Port,  saa  raabte  man 
Krabbe,  Sehestedt,  Scheel?" 

De  andre  kendes  kun  i  den  Skikkelse,  hvori  de  kom  til  Opførelse 
paa  den  genoprettede  Skueplads.  To  af  dem.  Le  Légataire  og  Menechmi, 
er  Femaktskomedier,  de  tre  er  Smaastykker  i  een  Akt;  La  Serenade 
har  helt  ned  til  moderne  Tid  hørt  til  den  franske  Scenes  mest  yndede 
Stykker »). 

Til  Skuepladsens  ældste  Repertoire  hører  Hauteroche's  fortræffelige 
Treaktskomedie  Crispin  Médecin,  som  endnu  spilledes  —  og  det  flere 
Gange  —  i  Perioden  1726-27.  Oversættelsen  er  bevaret  i  Haandskrift 
og  skyldes  daværende  Kancellisekretær,  senere  Landsdommer  i  Fyn, 
Jacob  Bircherod,  der  i  sin  Ungdom  levede  i  Paris  som  Sekretær 
hos  den  danske  Gesandt.  Han  havde  i  1720  ledsaget  Løvenørn  paa 
Rejsen  til  Stockholm  i  Anledning  af  Fredsslutningen  og  kan  i  denne 
Statsmands  Hus  være  kommet  i  Forbindelse  med  Montaigu,  som  i  en 
Række  Aar  var  Løvenøm  behjælpelig  med  den  franske  Korrespon- 
dance^) —  hvis  det  da  ikke  er  Rostgaard,  der  har  ladet  Bircherod  be- 
sørge Oversættelsen.   Haandskriftet  havnede  i  hvert  Fald  i  hans  Biblio- 

^)  Om  Jean  Frangois  Regnard  (1655-1709)  og  hans  Komedier  se  f.  Eks. 
V.  Foumel,  Le  Théatre  au  XVlie  Siécle.  La  Comédie.  Paris  1892,  S.  340  ff., 
og  Oeuvres  complétes  de  R.,  ed.  par  Foumier,  Paris  1875. 

*)  Danske  Saml.  III,  27. 

tek^).  Den  danske  Tekst  følger  Originalen  ret  nøje  og  er  kun  nød- 
tørftigt lokaliseret  (Crispins  Herre  køber  Doktorkjolen  til  ham  paå 
Lusetorvet  etc).  Crispin  Médecin  hører  til  de  ,  Doktorkomedier ",  som 
Holberg  mener  er  urimelige  her  i  Landet,  „hvor  den  medicinske  Na- 
tion er  et  fornemme  Folk"  ^),  men  Satiren  er  saa  umiddelbar  og  Løjerne 
saa  kaade,  at  den  maa  have  gjort  Lykke.  Hauteroche  var  selv  Aktør 
og  kendte  Publikum,  ingen  kunde  staa  for  Crispin  som  Mirakeldoktor, 
naar  han  konsekvent  ordinerer  Piller  i  alle  mulige  Tilfælde,  baade 
naar  det  gælder  om  at  faa  bortløbne  Hunde  igen  eller  det  drejer  sig 
om  at  skaffe  Vished  for,  om  man  er  genelsket  —  eller  Crispin  i  den 
spændende  Situation  som  død  Mand,  der  paa  et  hængende  Haar  er 
ved  at  blive  dissekeret  af  den  rigtige  Medicus^). 

Til  Repertoiret  fra  Skuepladsens  første  Aar  hører  ogsaa  Thomas 
Corneilles  Le  Geolier  de  soi-méme,  der  opførtes  under  Titlen:  Bonden 
i  Harnisket  eller  den,  som  fængsler  sig  selv.  Af  den  danske  Tekst 
kendes  kun  Personlisten*);  den  er  ganske  i  Overensstemmelse  med 
Originalen.  Det  er  en  ældre  Femaktskomedie  i  førmoliéresk  romantisk 
Stil,  den  spiller  i  Italien,  i  Kongers  og  Fyrsters  Kreds.  Intrigen  er 
kunstig  slynget.  Stykket  fuldt  af  Krig  og  Kærlighed.  For  at  gøre  sig 
ukendelig  maa  Helten,  en  siciliansk  Prins,  der  er  forfulgt,  i  en  Skov 
afføre  sig  sin  kostelige  Dragt;  den  findes  af  Bonden  Jodelet^),  der  træk- 
ker i  den  og  arresteres,  medens  den  forklædte  Prins  faar  Opsyn  med 
ham.  Deraf  Titlen:  Sin  egen  Slutter.  Jodelet  behandles  som  den 
Fyrste  han  gaar  for  at  være  og  heraf  følger  en  Række  Scener,  der 
psykologisk  minder  om  Jeppe  i  Baronens  Klæder®). 

Af  de  tre  nyere  Stykker:  Merlin  Dragon,  der  tillægges  Dancourt, 
men  skal  være  forfattet  af  en  Amatør  ved  Navn  Desmares'),  Le 
Grondeur  af  Brueys  og  Palaprat  samt  Le  Port  de  mer  af  Boindin  og 
De  la  Motte,  kom  i  hvert  Fald  de  to  sidste  ikke  paa  Scenen  før  i 

^)  Rostg.  Saml.  Nr.  248,  4to  (UBK).  Det  er  en  Kladde.  I  den  gamle 
Registratur  over  Samlingen,  skrevet  af  Langebek  og  med  Tilføjelser  af  Rost- 
gaard  selv,  staar  Haandskriftet  opført  som  „en  dansk  Comoedie  i  3  fasci- 
culis,  giort  af  Secreterer  Jacob  Bircherod,  in  4to".  —  I  Plakat  1726  ^/lo 
angives,  at  Stykket  „efter  høje  Ordres  er  oversat  af  det  Franske";  det  be- 
tyder ikke,  at  det  nylig  er  oversat,  thi  det  spilledes  1724. 

^)  Just  Justesens  Betænkning  til  1.  Tome  (Saml.  Skr.  II,  540). 

^)  Sml.  Victor  Fournel,  Les  contemporains  de  Moliére  II,  Paris  1866. 

*)  Plakat  ^76  1723. 

^)  Jodelet  er  egentlig  Navnet  paa  den  franske  Aktør,  der  oprindelig 
spillede  Rollen  (sml.  Mantzius,  Moliéretiden,  26  f.). 

^)  Den  franske  Tekst  findes  i  Poémes  dramatiques  de  Thomas  Corneille, 
Paris  1692  og  1722  (begge  Udgaver  i  KBK). 

')  Parfaict  fréres,  Hist.  du  Théatre  fran^ais  XIII,  18.  Komedien  er  trykt 
i  Oeuvres  de  Dancourt,  Haag  1712,  III,  men  dennes  Navn  findes  ikke  paa 
det  særlige  Titelblad. 


155 

1726.  De  oprindelige  Oversættelser  er  ikke  mere  til.  Treaktskomedien 
Le  Grondeur,  et  Sidestykke  til  L'Avare,  men  langt  fra  saa  betydeligt, 
gjorde  i  Paris  overordentlig  Lykke,  og  tør  man  tro  Aktørerne,  fandt 
den  ved  de  første  Opførelser  i  København  „allerstørste Approbation"^). 
De  to  andre  var  Eenaktsstykker  og  navnlig  Le  Port  de  mer  synes  at 
have  haft  Sceneheld.  Dertil  bidrog  vel  ikke  blot  Marineballetten,  hvor- 
med Stykket  slutter,  men  nok  saa  meget  det  nationale  og  aktuelle 
Udstyr.  Skønt  den  franske  Komedie  er  henlagt  til  Livorno,  kaldes 
den  paa  Dansk  „Toldboden  eller  Søhavnen",  og  der  blev  „præsenteret 
hele  Prospekten  af  Reden  saaledes  som  den  i  disse  Dage  [Maj  1726] 
har  været,  med  mangfoldige  Orlogs-Skibe,  Trekroner,  andre  smaa  Far- 
tøj og  Chalupper,  som  ro  her  og  der  i  Vandet".  Det  var  Dagens 
Krønike  i  levende  Billeder.  En  stor  engelsk  Flaade,  der  var  paa  Vej 
til  Østersøen  for  at  tvinge  Sverig  med  ind  i  det  hannoveranske  For- 
bund, havde  netop  ligget  paa  Københavns  Red  den  4.-13.  Maj^). 

At  Skuepladsen  i  saa  høj  Grad  prægedes  af  det  franske  Teater, 
var  en  Følge  af  de  Forhold,  hvoraf  den  var  fremgaaet.  Som  Skuespil- 
kunsten historisk  havde  udviklet  sig  herhjemme  var  det  kun  naturligt, 
og  Holbergs  Originalkomedie,  der  var  fransk  i  sin  ydre  Karakter  og 
Opbygning,  laa  i  Fortsættelsen  af  denne  historiske  Udvikling.  Engelsk 
Drama  maatte  staa  os  langt  fjernere,  det  spores  ogsaa  kun  svagt  paa 
den  første  danske  Skueplads.  Holberg  selv  satte  den  engelske  Digte- 
kunst højt,  han  hævdede,  at  næst  Homer  og  Virgil  kom  ingen  paa 
Højde  med  Milton  og  Pope.  Men  i  Komedien  mente  han  ikke  England 
kunde  staa  Maal  med  Frankrig,  og  han  havde  vel  nogen  Ret  i,  at  den 
engelske  dramatiske  Smag  var  saa  særegen,  at  den  maatte  støde  en 
fremmed').   Det  havde  vist  sig  herhjemme,  siger  han  i  tredje  Levneds- 

^)  Plakat  1726  ^Vs.  —  Ved  Skuepladsens  Genaabning  under  Fred.  V 
spilledes  Stykket  efter  en  Oversættelse  af  Suhm  under  Titel  ,Den  knurvorne 
Doktor",  senere  frit  oversat  af  N.  T.  Bruun  („Skændegæsten").  Sml.  Chr. 
Bruun,  Peter  Fred.  Suhm  (Kbhvn.  1898),  S.  31. 

2)  Plakat  1726  ^"/s;  Holm,  Danm.  Norges  Hist.  1720-1814  I,  158  ff.  — 
Den  franske  Tekst  (1704)  i  KBK  i  Samlingsbindet  Collectio  D|-amatum  Galli- 
corum  Vol.  3.  Stykket  opførtes  paa  Teatret  paa  Kongens  Nytorv  i  Over- 
sættelse af  Charl.  Dorothea  Biehl. 

^)  En  kort  sammenfattende  Fremstilling  af  Holbergs  Forhold  til  Eng- 
land, formet  som  en  Imødegaaelse  af  de  nyeste  Værker  om  dette  Emne,  Ols- 
vigs  .Holberg  og  England"  (1913)  og  Amerikaneren  Campbells  „The  Come- 
dies  of  Holberg"  (1914),  er  givet  af  Jul.  Paludan  i  „Edda"  IV,  342  ff.  Jvfr. 
samme  Forfatters  Fransk-engelsk  Indflydelse  paa  Danmarks  Litteratur,  S.  388  ff. 
—  „Grønstuen"  eller  „den  grønne  Stue",  der  forekommer  i  Jean  de  France 
og  i  Don  Ranudo  (Saml.  Skr.  II,  664,  og  IV,  692),  er  næppe  som  Vilh.  Møl- 
ler tror  (Tilskueren  1898,  S.  904)  et  Tegn  paa  engelsk  Paavirkning,  selv 
om  Udtrykket  maaske  kan  stamme  fra  det  engelske  green-room.  „Grøn- 
stuen" synes  at  være  Betegnelse   for  et  af   Husets  Rum,   vistnok  Forstuen; 


156 

brev.  „Da  Skuepladsen  var  i  Flor  hos  os,  forsøgte  vi  at  give  nogle 
engelske  Stykker  paa  Dansk,  men  de  behagede  ikke;  vel  mangler  de 
ikke  Vid  og  Salt,  men  der  fattes  dem  Festivitas,  som  er  Komediens 
Sjæl"*).  Det  er  i  Realiteten  et  korrekt  Vidnesbyrd,  skønt  det  skriver 
sig  fra  en  langt  senere  Tid  (1743),  men  i  en  bestemt  Tilpasning,  præget 
af  den  Forskydning  i  Holbergs  Syn  paa  Skuepladsen  og  hans  Forhold 
til  den,  som  kan  eftervises  ogsaa  i  andre  Udtalelser  fra  hans  senere 
Leveaar.  Noget  litterært  Forsøg,  der  faldt  uheldigt  ud,  var  det  ganske 
sikkert  ikke,  det  var  snarere  en  Tilfældighed,  at  disse  engelske  Kome- 
dier kom  frem*).  Det  er  muligt,  at  der  er  opført  flere  end  vi  nu  ved 
Besked  om,  men  at  dømme  efter  Holbergs  Ytringer  var  det  ikke  mange. 
Af  de  tre  vi  kender  var  de  to  tilmed  franske  i  deres  Oprindelse;  det 
gælder  Æsopus,  som  spilledes  paa  den  danske  Skueplads  allerede  i 
1722  eller  senest  i  Begyndelsen  af  det  følgende  Aar,  det  gælder  og- 
saa The  lying  lover,  der  opførtes  1726  under  Navn  af  „Løgneren". 
Kun  et  eneste  Stykke,  om  hvilket  man  iøvrigt  ikke  ved,  om  det  er 
spillet  eller  ej,  nemlig  Paullis  Originalkomedie  Naturen  over  Optugtel- 
sen (der  senere  vil  blive  nærmere  omtalt),  synes  at  have  laant  sit 
Motiv  fra  en  ren  engelsk  Komedie. 

Vel  var  Æsop  et  Arbejde  af  den  engelske  Arkitekt  og  Dramatiker 
John  Vanbrugh,  oprindelig  fremkommet  paa  Drury  Lane  Teatret  i 
London,  men  i  Virkeligheden  en  Bearbejdelse  af  Edme  Boursault, 
der  over  samme  Emne  havde  skrevet  to  Komedier,  Ésope  å  la 
Cour  og  Ésope  å  la  Ville,  og  kun  i  femte  Akt  havde  Vanbrugh  be- 
handlet sin  Original  med  større  digterisk  Frihed.  At  denne  Komedie 
kom  frem,  var  i  al  Fald  en  Tilfældighed.  Thøger  Reenberg  havde 
1706  oversat  den  paa  Generalløjtnant  Joh.  Rantzaus  Opfordring,  og 
skønt  den  var  forbleven  utrykt,  kom  den  til  Nytte,  da  det  i  1722 
gjaldt  om  at  skaffe  Komedier  til  den  nyoprettede  danske  Skueplads. 
Rostgaafd  var  Reenbergs  Velynder  og  Haandskriftet  var  maaske  alle- 

ått  findes  i  en  Taksationsforretning  fra  1710  over  Grøndal,  det  tidligere 
Kalthus,  paa  Frederiksberg  (LAS.  Skifte  efter  Bryghusforpagter  Peter  Klau- 
man  blandt  Hofrettens  ordinære  Boer). 

*)  Florentibus  apud  nos  ludis  scenicis,  tentavimus  fabulas  qvasdam 
Anglicas  Danice  reddere,  sed  nemini  ad  palatum  fuerunt;  acumina  qvidem 
ae  sales  non  desiderantur,  sed  deest  festivitas,  qvæ  anima  comædiæ  est 
(Opusculorum  latinorum  pars  II,  111  f .). 

^)  Der  kan  ikke  bygges  noget  paa  det  „vi",  der  ligger  i  tentavimus, 
det  betyder  „vi  herhjemme"  eller  „man".  Olsvig  siger  ligefrem,  at  det  var 
Holberg,  der  oversatte  de  engelske  Komedier,  og  finder  Bekræftelse  paa 
denne  Formening  i  den  unøjagtige  tyske  Oversættelse  af  Levnedsbrevene 
(Holberg  og  England,  S.  206).  Chr.  Bruun  mener  det  samme  (Om  Ludv. 
Holbergs   trende   Epistler,    110). 

rede  da  indlemmet  i  hans  Bibliotek  —  det  var  derfor  kun  naturligt,  at 
han  sørgede  for  at  faa  Stykket  opført*). 

Teksten  foreUgger  i  to  Haandskrifter,  en  ældre  Redaktion,  der  ved 
talrige  Rettelser  er  forbedret  og  navnlig  moderniseret  i  sproglig  Hen- 
seende, og  en  Renskrift  af  den  saaledes  reviderede  Tekst-).  Den  An- 
tagelse ligger  nær,  at  Gennemsynet  er  foretaget  i  Anledning  af  Ko- 
mediens Opførelse  paa  Skuepladsen,  men  det  forliges  ikke  godt  med 
den  Kendsgerning,  at  Revisionen  ogsaa  omfatter  den  saakaldte  anden 
Del  af  Æsop,  et  Fragment  af  en  mere  fri  Bearbejdelse,  som  Vanbrugh 
har  efterladt  sig  og  som  findes  i  de  trykte  engelske  Udgaver,  men 
umulig  kan  være  kommet  paa  Scenen,  hverken  i  London  eller  i  Køben- 
havn'). Oversættelsen  er  i  sin  Helhed  hverken  værre  eller  bedre  end 
de  andre,  der  bragtes  til  Opførelse  paa  Skuepladsen.  Den  er  ligesom 
Vanbrughs  Bearbejdelse  i  Prosa  med  indflettede  Replikker  og  Fabler 
paa  Vers,  og  Reenberg  har  fulgt  sit  Forlæg  ret  nøje.  Lokaliseringen 
er  mere  sparsom  end  i  Moliéreoversættelserne  og  findes  til  Dels  kun  i 
den  gennemsete  Tekst;  saaledes  er  den  fede  Landmand,  der  hos  Van- 
brugh hedder  Roger,  først  i  Revisionen  omdøbt  til  Holger.  Komedien 
i  sig  selv  staar  det  franske  Lystspil  nær;  Intrige  og  Karakterer  er  de 
gængse:  den  egoistiske  Fader,  der  vil  tvinge  Datteren  til  Ægteskab 
med  den  indflydelsesrige,  men  vanskabte  Æsop,  Kammerpigen,  der 
trøster  og  støtter  sin  Jomfru  og  er  lige  saa  rapmundet  og  snild  som 
hendes  Søstre  hos  Moliére  og  Holberg.  Ejendommelig  for  Stykket 
er  de  moraliserende  Fabler,  der  lægges  Æsop  i  Munden  og  hvormed 
han  skaffer  sig  det  Slæng  af  Kværulanter  fra  Halsen,  som  optræder  i 
løst  tilknyttede  Optrin,  der  intet  har  med  den  egentlige  Handling  at 
gøre.  De  falder  let  og  smidigt  i  Reenbergs  Gengivelse  og  maa  have 
vakt  Opmærksomhed;  de  udgaves  særskilt  „efter  manges  Ønske"  og 
optryktes  alle  i  Wielandts  Lærde  Tidender'^). 

*)  At  Oversættelsen  er  Reenbergs,  har  allerede  Rahbek  paavist  (Rahbek 
S.  59  ff.  sml.  Thøger  Reenbergs  poet.  Skr.  1769  I,  61).  I  Luxdorphs  haand- 
skrevne  Saml.  af  Reenbergs  Poesier  2.  Tome  (Ny  kgl.  Saml.  4to  Nr.  826  b) 
findes  som  Overskrift  ved  Æsops  Fabler:  „Til  General-Lieutenant  Rantzou, 
Fabler  af  dend  engelske  Comoedie  Æsopo,  in  Martii  1706".  Se  iøvrigt 
Paludan  i  Hist.  Tidsskr.  7.  R.  III,  274  ff. 

')  Rostgaardske  Saml.  4to  Nrr.  238  og  239  (UBK).  Det  rettede  Haand- 
skrift  (Nr.  238)  er  ikke  Regissøreksemplar,  men  den  egentlige  Original  (sml. 
Hist.  Tidsskr.,  anf.  Sted,  S.  278  Note  2).  En  Sammenligning  med  de  trykte 
Fabler,  som  de  foreligger  i  Udgaven  af  1769,  viser,  at  nogle  af  Haandskrif- 
tets  Rettelser  er  medtagne,  andre  derimod  forbigaaet. 

^)  Sir  John  Vanbrugh,  ed.  by  W.  C.  Ward,  London  1893  I,  155.  —  Ved 
de  ni  første  Fabler,  der  er  aftrykt  i  Lærde  Tidender,  findes  angivet,  at  de 
er  „reciteret  paa  det  Danske  Theatro  udi  det  Stykke,  kaldet  Æsopus",  me- 
dens de  tre  sidste  blot  siges  at  henhøre  til  anden  Del  af  Æsop. 

*)  1724  Nr.  7  og  følgende  Numre.     Fablerne  udkom  samme  Aar  under 

Holberg  mente  ogsaa,  at  Æsopus  kunde  passere  for  „et  meget 
smukt  Stykke",  men  „den  poetiske  Brude- Vielse  udi  Enden"  behagede 
ham  ikke.  Han  var  jo  en  positiv  Natur,  inkarneret  Pebersvend  og  fri 
for  al  Sentimentalitet;  han  havde  vist  for  Resten  ganske  Ret  i,  at  Folk 
her  til  Lands  ikke  plejede  at  hænge  sig  just  af  Kærlighed^).  Den 
Smule  Romantik  kunde  dog  aldrig  skade,  det  virker  ganske  net,  at 
den  aldrende  Æsop  i  Selvfornægtelse  forener  de  to  elskende,  og  sce- 
nisk set  gav  det  Anledning  til  et  lille  kærkomment  Balletoptrin*). 
Men  Holberg  havde  naturligvis  Ret  —  der  var  mere  Sukker  end  Salt 
i  denne  Slutning. 

Richard  Steeles  Komedie  The  lying  lover  or  the  ladies  friendship 
fremkom  paa  Dansk  som  „Comoedie  om  Lyveren,  bekiendt  under  den 
franske  Titul  Le  Menteur".  Det  synes  at  have  været  Oversætteren 
magtpaaliggende  at  hæfte  fransk  Etikette  paa  en  Komedie,  der  i  Virke- 
ligheden kun  ad  Omveje  kunde  føres  tilbage  til  Pierre  Comeille  —  et 
karakteristisk  Eksempel  paa,  hvor  ringe  Vægt  man  lagde  paa  en  auten- 
tisk Tekst.  Ganske  vist  var  den  engelske  Komedie  bygget  over  Cor- 
neilles  to  Stykker  Le  Menteur  og  La  Suite  du  Menteur,  men  var  i 
Replik  og  Scenegang  saa  afvigende  som  vel  muligt.  Den  svenske 
Statsmand  Grev  Carl  Gyllenborg  (f  1746)  havde  1721  som  Tidkort 
under  en  Sygdom  oversat  og  lokaliseret  den  engelske  Komedie,  havde 
gjort  London  til  Stockholm,  Oxford  til  Lund,  og  det  var  denne  sven- 
ske Oversættelse,  der  blev  lagt  til  Grund  for  den  danske  Tekst'). 
Gyllenborgs  lokaliserede  Komedie,  som  kaldtes  „En  battrad  Vill- 
Hierna  och  en  trogen  Vanskap",  blev  omhyggelig  fulgt;  de  svenske 
Stednavne  bibeholdtes.  Akterne  spillede  snart  i  Kongens  Have  (Kungs- 
tradgården)  i  Stockholm,  snart  paa  Nørre-Malms  Torv,  og  Karakterer- 
nes symbolske  Navne,  Grev  Retkær,  Baron  Sorgfri  og  Hans  Venkær, 
blev  uændret  staaende.  Kun  i  det  Ydre  fik  den  danske  Tekst  en  Skik- 
kelse, der  kunde  minde  om  Corneille.  Richard  Steeles  Komedie  var 
inddelt  i  fem  Akter,  Gyllenborgs  Oversættelse  ligeledes,  medens  den 
danske  opløstes  i  et  Treaktsstykke,  der  kaldtes  „Lyveren",  svarende  til 
Le  Menteur  og  et  Toaktsstykke  med  Titel  „Anhang  til  Lyveren",  sva- 

Titlen:  Tolv  udvalde  Fabler,  udarbeydede  paa  Dansk  af  en  fornemme  Pen 
og  efter  manges  Ønske  ved  Trykken  udgivne. 

')  Saml.  Skr.  II,  540. 

')  Herhen  hører  den  Vekselsang,  Rahbek  (S.  61  f.)  aftrykker  efter  Lærde 
Tidender  (1724,  Nr.  18).  Den  er  ikke  af  Ulsøe,  men  findes  baade  hos 
Vanbrugh  og  i  Reenbergs  Oversættelse. 

^)  Den  engelske  Tekst,  i  Originaludgaven  London  1704,  findes  i  KBK 
i  Samlingsbindet  English  Plays  III,  Gyllenborgs  Oversættelse  i  Samlade 
Vitterhetsarbeten  af  Svenska  Forfattare  V,  Upsala  1863,  S.  243  ff.  Sml. 
Forordet  i  „Anhang  til  Komedien  om  Lyveren",  Kbhvn.  1725. 

rende  til  La  Suite  du  Menteur^).  Komedien  sejlede  i  Virkeligheden 
under  falsk  Flag.  Oversætteren  foregav  ganske  vist,  at  den  svenske 
Tekst  var  for  vidtløftig  til  at  forestilles  paa  een  Gang  og  at  han  der- 
for havde  parteret  den,  men  det  er  tydeligt  nok,  at  det  gjaldt  om  at 
faa  det  fjerne  Slægtskab  med  Corneille  konstateret^);  han  dokumente- 
rede samtidig  sin  Vankundighed  i  den  dramatiske  Teknik  ved  at  skabe 
et  Stykke  i  to  Akter.  Er  Stykkerne  kommet  paa  Skuepladsen,  er  de 
ogsaa  spillet  under  eet. 

Afgjort  er  det  nemlig  ikke,  at  det  var  denne  Oversættelse,  der 
benyttedes  v^d  Opførelsen,  men  det  er  dog  rimeligt.  Hovedkomedien 
og  Anhanget  var  udkommet  i  Foraaret  1725,  kort  efter  Skuepladsens 
Lukning,  og  Hensigten  var,  at  den  skulde  benyttes  paa  det  danske 
Teater^).  Stykket  synes  heller  ikke  at  være  kommet  frem  før  efter 
Genaabningen  1726.  I  en  Plakat  anmeldes  til  Opførelse  24.  Maj  1726 
„det  meget  fornøjelige  Skue-Spil,  kaldet  Le  Menteur  eller  Løgneren", 
som  „bestaar  af  5  fuldkomne  Akter  og  er  oversat  af  det  Franske  efter 
en  fornemme  Herres  høje  Ordres  og  er  aldrig  spilt  uden  en  eneste 
Gang".  Bemærkningen  om,  at  Komedien  er  oversat  „af  det  Franske", 
tør  man  næppe  lægge  megen  Vægt  paa,  naar  det  ligefrem  siges 
om  den  Tekst,  der  foreligger  trykt,  at  den  er  „bekendt  under  den 
franske  Titul  Le  Menteur". 

Den  første  danske  Skueplads  var  overvejende  en  Lystspilscene,  kun 
tre  af  Racines  Tragedier  vides  med  Sikkerhed  at  være  opført  paa  Ko- 
mediehuset i  Lille  Grønnegade.  Overskou  mener,  at  Andromache 
allerede  spilledes  i  1723,  og  grunder  denne  sin  Antagelse  paa  Sgana- 
rels  Ord  i  Nytaarsprologus  1723,  at  man  maaske  „ad  Aare"  vil 
byde  paa  en  Tragedie*);  i  det  attende  Aarhundrede  betegnede  dette 
Udtryk,  der  nu  har  en  mere  ubestemt  Betydning,  nemlig  det  tilkom- 
mende Aar.  Snarere  maa  dog  antages,  at  Løftet  endnu  ikke  var  ind- 
friet i  Novbr.  1724,  da  Lærde  Tidender  i  Anledning  af  en  svensk  Over- 

*)  Corneilles  to  Stykker  var  begge  i  fem  Akter  og  paa  Vers,  den  en- 
gelske Bearbejdelse  og  Oversættelserne  paa  Prosa. 

^)  Anhangets  fuldstændige  Titel  er  (i  Overensstemmelse  med  Hovedko- 
mediens): Anhang  til  Comoedien  om  Lyveren,  bekiendt  under  den  franske 
Titul  Svite  de  Menteur. 

^)  Lærde  Tidender  1725,  Nr.   14,  og  Forord  til  Anhanget. 

*)  Overskou  208  og  253,  Werlauff  332.  —  Overskous  Spilleliste  S.  253- 
55  er  ikke  meget  paalidelig;  Dobleren  og  Forliebtes  Galenskaber  har  han 
opført  under  1725,  fordi  de  tryktes  dette  Aar;  men  de  udkom  begge  efter 
Skuepladsens  Lukning.  —  Naar  der  i  de  kongelige  Reskripter  til  Fattig- 
cfirektionen  af  6.  og  20.  Novbr.  1722  (Rep.  Nr.  26  og  28)  tales  om  .Kome- 
dier og  Tragedier",  betyder  det  ikke,  at  Tragedier  allerede  da  var  opfort; 
man  vil  blot  sikre  sig,  at  der  ogsaa  betales  Afgift  af  Tragedier  i  paakom- 
mende  Tilfælde. 

sættelse')  bemærkede,  atAndromache  „til  at  sire  det  danske  Theatrum" 
var  bleven  oversat  paa  Dansk  „efter  det  Franske",  og  at  man  ikke 
tvivlede  paa,  at  den  vilde  reussere,  „naar  den  kommer  for  Lyset". 
Rahbek  mener  ganske  vist,  at  dermed  skal  forstaas:  naar  den  bliver 
trykt  —  og  trykt  blev  den  næppe;  har  han  Ret  heri,  er  vi  lige  nær. 
Positivt  ved  vi  blot,  at  Andromache  blev  spillet  i  Skuepladsens  anden 
Periode,  mod  Slutningen  af  1726,  og  at  Phedra  og  Hippolitus,  i  „fem 
fuldkomne  Akter,  skreven  i  dejlige  Vers"^),  fremkom  i  Efteraaret. 
Det  var  de  to,  der  opførtes  paa  Dansk.  Paa  Fransk  spilledes  Andro- 
mache og  Mithridate  ved  et  Par  Forestillinger  i  December  1726,  der 
gaves  „efter  adskillige  høje  Herskabers  ekspresse  Ordres"^);  i  hvert 
Fald  ved  den  ene  af  dem  var  den  franske  Gesandt,  Pierre  Blouet 
comte  de  Camilly,  til  Stede").  Det  har  næppe  været  let  at  stille 
disse  franske  Forestillinger  paa  Benene,  og  andet  end  Forsøg  paa 
at  holde  Skuepladsen  oven  Vande,  var  det  næppe.  Ved  alle  de 
kendte  Tragedieopførelser,  baade  paa  Dansk  og  Fransk,  gik  som  Efter- 
stykke en  Eenakter  af  Lystspilrepertoiret. 

Fra  hvis  Pen  den  rimede  Phedra  og  Hippolitus  stammede,  ved  vi 
desværre  ikke.  Som  Oversætter  af  Andromache  gætter  Werlauff  paa 
Rostgaard^),  men  det  er  et  daarligt  Tegn,  at  der  hverken  i  hans  Pa- 
pirer eller  blandt  hans  Haandskrifter  findes  Spor  af  et  saadant  Arbejde. 
Til  Andromache  eller  Phedra  kender  vi  ikke  den  danske  Tekst;  trykt 
foreligger  derimod  et  andet  Sørgespil  paa  Dansk:  Achilles  og  Polixene, 
en  Operatekst  af  Jean  Galbert  de  Campistron,  fordansket  af  Joachim 
Wielandt.  Næppe  vil  nogen  paastaa,  at  det  er  et  Mesterværk  eller  at 
dets  Aleksandrinere  er  dejlige  Vers,  men  saa  slet  er  „dette  Wielandtske 
Produkt"^)  nu  heller  ikke,  at  det  overhovedet  ikke  kunde  tænkes  at 
komme  paa  Scenen.  For  Skuepladsen  var  det  i  hvert  Fald  bestemt, 
og  da  det  udkom  i  April  1725,  var  det  kun  paa  Grund  af  „en  imel- 
lemkommende  Hinder",  d.  v.  s.  Teatrets  Lukning,  endnu  ikke  bragt  til 
Opførelse').  Om  det  spilledes  efter  Genaabningen,  er  uvist;  men  i 
denne  Periode,  hvor  man  navnlig  lagde  an  paa  at  skabe  Øjenlyst  for 
Publikum,  maa  det  med  sin  antikke  Helteverden  have  været  et  bruge- 

^)  Oversættelsen  var  af  Carl  Gyllenborg  og  fremkom  1723  med  Under- 
titlen: Ett  omt  modershierta.  Den  var  ogsaa  oversat  med  Engelsk  som 
Mellemled.  I  dette  Tilfælde  synes  den  danske  Oversættelse  ikke  at  have 
haft  noget  med  den  svenske  at  gøre  (Lærde  Tid.  1724,  Nr.  47,  sml.  Rahbek 
S.  64). 

')  Plakat  '°/io  1726. 

')  Plakat  Vi2  og  ^Vi2   1726. 

*)  Hollst.  Corr.  1726,  Nr.  203. 

'")  Werlauff  332,  Note. 

'^)  Werlauff  anf.  St. 

')  Lærde  Tidender  1725,  Nr.  16  (19.  April). 

ligt  Stykke.  Det  er  forøvrigt  en  fri  Bearbejdelse.  For  at  omskabe 
Digtet  fra  en  Operatekst  til  et  reciterende  Sørgespil  har  Wielandt  for- 
kortet Originalen  paa  sine  Steder  og  paa  andre  spundet  Replikken  des 
længere  ud;  det  gjaldt  om  at  faa  en  regulær  Femakts-Tragedie  i  den 
høje  Stil  ud  deraf  ^).  — 

Saa  let  som  det  er,  i  Skuepladsens  Repertoire  at  anbringe  Holberg, 
saa  lidet  vanskeligt  er  det  at  fastslaa,  hvor  hans  Medbejler^  Joachim 
Richard  Paulli,  hører  hen.  Er  Holbergs  Plads  i  Spidsen,  nær  op  mod 
Moliére,  saa  staar  Paulli  nederst  i  Rækken,  næst  efter  de  andre  frem- 
mede Autorer,  der  kom  til  Opførelse. 

Han  var  Søn  af  en  eksalteret  Person  og  øjensynlig  selv  ekscentrisk. 
Navnlig  paa  sine  ældre  Dage  var  han  sær.  Hans  Forfatterskab  fra 
Kristian  den  Sjettes  Tid  ser  løjerligt  ud'),  besynderligt  var  det  ogsaa, 
at  han  i  det  Pensionssocietet,  han  oprettede  og  hvori  flere  kendte  Mænd 
var  Interessenter,  kunde  finde  paa  at  gøre  Pengene  frugtbare  ved 
Lotterispil;  endnu  ligger  i  Dødsboets  Papirer  nogle  Kuverter  med 
mystiske  Paaskrifter,  der  tyder  paa  en  overspændt  Fantasi^).  Tillige 
berettes,  at  han  var  Alkymist  og  „undertiden  betaget  Forstandens  rette 
Brug"*).  Mere  forrykt  var  han  dog  ikke,  end  at  han  kunde  sidde  i 
Embede  til  sin  Dødsdage),  og  ganske  afgjort  var  han  en  klarhjernet 
Person  i  sine  yngre  Aar,  da  han  skrev  Komedier. 

Om  hans  Virksomhed  som  Komedieforfatter  er  der  blot  at  sige,  at 
Evnerne  daarligt  stod  Maal  med  den  gode  Vilje,  og  at  Resultatet 
maatte  blive  særlig  pauvert  paa  Baggrund  af  Holbergs  Digtning.  Hol- 
berg dømte  utvivlsomt  rigtigt  om  ham,  naar  han  sagde,  at  han  i  andre 
Ting  kunde  være  en  brav,  fornuftig  og  habil  Mand").  En  Mand  med 
mange  Ideer  var  han.  Det  synes  at  have  været  et  til  Kongen  indgivet 
Projekt  om  de  autoriserede  Pengesedlers  Forbedring,  der  1717  indbragte 
ham  en  Sekretærpost  i  Hofretten.  Efter  Ildebranden  fandtes  han  vær- 
dig til  at  indtræde  i  den  regulerende  Bygningskommission,  der  ned- 
sattes 18.  Marts  1729,  blev  faa  Maaneder  senere  Konsumptionsinspek- 
tør  ved  Københavns  Toldbod  og  i  1730  Kammerraad.  Endelig  1734 
kom  han  ind  i  Rentekammeret   som  Justitssekretær  og  Brevkammer- 

^)  Prøver  findes  i  Den  danske  Digtekunsts  Hist.  IV,  278  f.,  og  hos 
Rahbek  S.  66  f.  I  Lærde  Tid.,  anf.  Nr.,  er  trykt  et  Stykke  af  den  franske 
Tekst  til  Sammenligning. 

')  Sml.  Stolpe,  Dagspressen  i  Danmark  IV,  170  ff.,  236  ff.,  og  Paludans 
Biografi  i  Biogr.  Lex.  XII,  571  ff. 

**)  LAS.  Skifte  efter  Paulli  blandt  Hofrettens  ordinære  Boer  1759. 

*)  Det  er  en  Tradition,  opbevaret  i  en  haandskreven  Note  til  Worms 
Lexicon  af  den  norske  Historiker  J.  C.  Berg,  f  1852  (Bætzmann,  nedenf. 
anf.  Skrift,  S.  102,  jvfr.  Werlauff,  S.  171). 

^)  RA.  Rentekammerets  danske  Forestillinger  1759,  Nr.  89. 

")  Saml.  Skr.  III,  674. 

skriver  (Arkivar)  og  i  denne  Stilling  døde  han  den  31.  Marts  1759, 
QVIi  Aar  gammeP).  Hans  Løbebane  viser,  at  han  var  en  brugelig 
Embedsmand. 

Det  der  har  nedkaldt  Eftertidens  strenge  Dom  over  hans  Hoved,  er 
ikke  hans  Komedieskrivning  i  og  for  sig,  men  hans  Forsøg  paa  at 
omstøbe  Holbergs  Politiske  Kandestøber  (1724)^).  At  denne  mærke- 
lige Forbedring  til  det  ringere  skyldes  Paulli,  kan  man  ikke  læse  sig 
til  paa  Titelbladet,  thi  Paullis  Politiske  Kandestøber  var  efter  Skik  og 
Brug  anonym ;  men  det  er  en  litterær  Tradition,  hvis  Ægthed  er  hævet 
over  enhver  Tvivl  og  kan  føres  nær  op  mod  Samtiden.  I  Benja- 
min Dass'es  Afskrift  af  Don  Ranudo  og  Komediens  Ligbegængelse 
(fra  Tiden  omkring  1732)  findes  tillige  indført  „Tvende  splinternye 
Breve"  og  dertil  knytter  Afskriveren  følgende  Notits:  Impressæ  sunt 
hæ  litteræ,  qvarum  priores  scriptæ  sunt  a  Joach.  Richardo  Paulli,  hodie 
consiliar:  Cameræ  Reg:,  qvi  olim  varias  conscripsit  comoedias,  uti  et 
comoediam  diet:  Stannarium  Politicum  in  melius  mutare  conatus  est. . . 
Ogsaa  her  maa  Paullis  Færd  bedømmes  ud  fra  særlige  Forudsætnin- 
ger. Man  maa  vel  erindre,  med  hvor  stor  digterisk  Frihed  Datidens 
Dramatikere  benyttede  sig  af  andres  Arbejder  og  i  hvor  forkvaklet  og 
omkalfatret  en  Skikkelse  adskillige  Digterværker  kom  paa  Scenen. 
Paulli  nærede  den  største  Beundring  for  Moliére,  men  havde  ikke 
Øjet  aabent  for  Holbergs  Mesterskab.  I  Brevet  til  Hans  Mikkelsen  i 
den  omstøbte  Kandestøber  tilbød  han  i  al  Troskyldighed  sine  bona 
officia  til  fælles  Arbejde  for  den  danske  Skueplads. 

Tilsyneladende  begik  Holberg  for  en  Gangs  Skyld  en  Dumhed  — 
han  gav  sig  til  at  dræbe  Fluer  med  Kølleslag.  Til  det  yderste  var 
han  bleven  opbragt  over  Paullis  Dristighed,  næppe  mindst  over  den 
omstøbte  Komedies  Tilskrift,  hvori  Paulli  fraterniserer  med  den  „kære 
gode  Hans  Mikkelsen"  og  for  dem  begge  stiller  Moliére  som  det 
uopnaaelige  Maal;  intet  maatte  oprøre  Holberg  mere,  han  som  trag- 
tede efter  Sidestilling  med  Moliére  højt  over  alle  de  andre.  Havde 
han  i  sit  Svar  i  de  „Tvende  splinternye  Breve"  brugt  Latterliggørelsens 
Svøbe  saaledes  som  i  den  kostelige  Dedicatio  til  Phønixberg,  havde  han 
i  vore  Øjne  været  menneskelig  større,  nu  tugtede  han  med  et  Alvor  og 
en  Grundighed,  der  viser,  at  han  fandt  en  langt  farligere  Fjende  i  denne 
Medbejler,  der  indtog  en  agtet  borgerlig  Stilling,  end  i  Bogtrykkeren, 
der  snigløb  ham.  Men  maaske  var  det  netop  rigtigt  som  han  gjorde. 
Gaar  man  ud  fra,  hvad  tidligere  er  hævdet  om  Almenhedens  lidet  dybt- 

')  Sjæll.  aabne  Breve  1717,  Nr.  192;  Sjæll.  Miss.  1729,  Nr.  144;  A.  D. 
Jørgensen,  De  danske  Rigsarkivers  Hist.,  S.  108  og  171;  Ligprædiken  i  Hass' 
Ære-  og  Efterminde  IV  (Kristiania  Univ.-Bibl.'s  Manuskripter  Fol.  Nr.  338  d). 

')  Udgivet  paany  1867  af  F   Bætzmann. 

gaaende  Tilegnelse  af  Holbergs  Komedier,  forstaar  man  bedre  hans 
Handlemaade  ;  man  begriber,  hvor  magtpaaliggende  det  maatte  være 
ham  at  aabne  Samtidens  Øjne  for  den  Forskel,  der  var  mellem  Paulli 
og  ham  selv  i  Egenskab  af  Komedieskriver.  At  hans  Frygt  for  at 
blive  slaaet  i  Hartkorn  med  Paulli  var  begrundet,  fremgaar  klart  af 
den  Kendsgerning,  at  det  var  den  omstøbte  Kandestøber,  ikke  Origi- 
nalen, som  1729  blev  oversat  paa  Svensk  af  Magnus  Lagerstrom  og 
senere  bragtes  frem  paa  Teatret  i  Stockholm^). 

Allerede  forinden  den  omstøbte  Kandestøbers  Udsendelse  var  deres 
Veje  krydsedes.  De  danske  Aktører  havde  bedt  Paulli  om  et  Stykke 
over  Temaet  Julestue  og  Maskerade,  som  alene  ved  sin  Titel  maatte 
faa  Publikum  til  at  strømme  til  Skuepladsen.  Det  skulde  opføres  i 
Julen  1723-24,  d.  v.  s.  i  Tiden  fra  Jul  til  hen  mod  Fastelavn,  da  Jule- 
stuer og  Maskerader  grasserede;  Julelystigheden  varede  vel  sjælden 
„til  Paaske",  som  der  staar  i  den  gamle  Dansevise,  men  den  holdt 
ved  et  godt  Stykke  ind  i  det  nye  Aar.  I  stor  Hast  skrev  han  Stykket 
sammen  og  det  blev  derefter.  Det  er  ubetinget  den  sletteste  Komedie, 
der  foreligger  fra  hans  Haand,  raat  sammenføjede  Scener  som  Ramme 
om  Julelege  og  Maskeradeoptrin,  blottet  for  den  Festivitas,  som  et 
Stykke  af  denne  Art  ikke  kan  være  foruden.  Aktørerne  lod  det  ogsaa 
ligge,  og  da  det  ikke  var  bleven  spillet  medens  Julen  varede,  fordrede 
Paulli  det  tilbage.  De  maa  imidlertid  have  henvendt  sig  til  Holberg, 
hvis  to  Komedier  over  samme  Emne  naaede  at  komme  frem  inden 
Fastens  Begyndelse;  Maskeraden  gik  tre  Gange  i  Træk,  tredje  Gang 
Fastelavnsmandag  1724  „efter  mangfoldige  honnette  Folkes  Begæring" 
og  med  Julestuen  som  Efterstykke  —  det  største  Sceneheld,  Skueplad- 
sen endnu  havde  at  opvise^). 

Det  kunde  kun  ærgre  Paulli.  Men  han  maatte  indrømme,  at  en 
Sammenligning  faldt  ud  til  Gunst  for  Holberg.  Han  lod  sit  Stykke 
gaa  i  Trykken  for  —  som  han  skrev  i  Forordet  —  at  betage  den  Mis- 
tanke, der  kunde  falde  paa  hans  Rival;  Publikum  maatte  se  Forskel- 
len og  vide  at  tillægge  Holbergs  Stykker  den  Ros  de  fortjente.  Sit 
eget  undskyldte  han;  det  var  paa  Grund  af  Tidens  Knaphed  ej  „gelin- 

^)  Karl  Warburg,  Holberg  i  Sverige  (Goteborg  1884),  S.  15  ff.,  25; 
Dahlgren,  Forteckning  ofver  svenska  skådespel  etc.  (=  Anteckningar),  S.  316. 

^)  Fortalen  til  Paullis  Komedie  (Jule-Stuen  og  Masqueraden.  Et  Skue- 
spil paa  3  Acter  sammenskrevet  Aar  1724.  Kbhvn.  1724);  Holbergs  1.  Lev- 
nedsbrev;  Plakat  28.  Febr.  1724.  —  Rahbeks  og  Overskous  vidtløftige  Be- 
mærkninger (henholdsvis  S.  47  og  S.  217)  om  Tidspunktet  for  Affattelsen 
og  Opførelsen  af  Paullis  Stykke  bortfalder  (sml.  Werlauff  237  f.);  Marten- 
sens Udvikling  om  Stykkernes  Fremkomst  (II  97  f.)  strider  mod  Paullis  Ord 
i  Fortalen.  —  Et  længere  Uddrag  af  Paullis  Stykke  trykt  af  Rahbek  i  Hol- 
bergs udv.  Skrifter  VI,  323  ff. 

get  saa  vel*  som  han  det  til  „andres  Forlystelse  havde  ønsket".  Man 
fejler  dog  næppe,  naar  man  antager,  at  det  blot  var  et  Paaskud  for 
offentlig  at  kunne  dokumentere,  at  det  var  ham,  som  først  havde  ud- 
formet en  Komedieide,  der  havde  slaaet  saa  godt  an^). 

Det  ligger  i  Sagens  Natur,  at  disse  to  Stykker  ikke  kom  til  Op- 
førelse. Det  ene  vilde  Aktørerne  ikke  spille,  det  andet  kunde  de  ikke 
spille,  om  de  ønskede  at  bevare  et  godt  Forhold  til  Holberg.  Men  Paulli 
skrev  andre,  der  var  lykkedes  bedre.  I  sit  Tilsvar  i  „Tvende  splinter- 
nye Breve"  nævner  Holberg  Den  seende  blinde  som  det  Stykke,  Paulli 
selv  anser  for  sit  bedste.  Det  blev  opført  og  trykt  1723'),  og  var  alt- 
saa  ældre  end  de  to  allerede  omtalte;  det  kom  tillige  paa  Scenen  i 
1726  og  Aktørerne  giver  det  da  Prædikat  af  en  „meget  fornøjelig  Ko- 
medie"'). Paa  Kongens  Nytorv  blev  det  taget  op  i  Juni  1754,  faa 
Maaneder  efter  Holbergs  Død  —  et  Tilfælde,  der  ser  ud  som  en 
Tanke  — ,  og  holdt  sig  paa  Repertoiret  indtil  1768,  men  blev  dog  kun 
sjælden  spillet*).  Det  er  et  Treaktsstykke  i  eftermoliéresk  Stil,  hist  og 
her  kvikt  i  Replikken,  men  meget  naivt  i  Karakteristikken.  Paulli 
kender  sin  Moliére,  forstaar  at  binde  Knuden  og  løse  den  igen,  men 
fattes  Gnisten,  det  „lidet  Pund  at  komme  Folk  til  at  le",  som  netop 
var  Holbergs  stærke  Side.  Handlingen  er  den  gængse:  de  elskende, 
der  ikke  kan  faa  hinanden,  fordi  Jomfruens  Farbroder,  i  hvis  Hus  hun 
opholder  sig,  har  andre  Hensigter  med  hende;  Tjeneren  Mascarille 
maa  derfor  tage  Affære  og  spille  Farbroderen  en  Række  Puds,  der  for 
største  Delen  bestaar  i  Forklædninger  og  andre  almindelige  Komedie- 
løjer.  Et  enkelt  Paafund  er  usædvanlig  i  Arten.  Elskeren  Clitandre, 
hvem  det  er  forbudt  at  overskride  Husets  Tærskel,  trodser  Forbudet 
og  optræder  for  Husherrens  Øjne,  den  seende  blinde,  medens  hans 
Omgivelser  paastaar  det  er  lutter  Indbildning. 

Det  er  muligt,  at  Paulli  er  Forfatter  til  flere  Komedier  end  Nutiden 
har  Rede  paa^).  Vi  kender  foruden  de  omtalte  i  hvert  Fald  een:  Na- 
turen over  Optugtelsen,  et  Femakts-Skuespil,  trykt  1724;  Efterretning 
om  nogen  Opførelse  foreligger  dog  ikke.  At  Stykket  er  af  Paulli, 
derom  kan  ikke  herske  Tvivl,  alene  Devisen  paa  Titelbladet  „Andre 
til  Forlystelse",  som  gaar  igen  i  alle  hans  Komedier,  og  Slutningsvig- 

^)  Rahbek  udkaster  den  Tanke  (i  Holbergs  udv.  Skr.  VI,  357  f.),  at  den 
omstøbte  Kandestøber  er  en  Tak  for  sidst  for  Holbergs  Omformning  af 
hans  Julestue-Komedie;  Rahbek  ved  blot  ikke,  om  Paullis  Julestue  virkelig 
er  ældre  end  hans  Kandestøber  —  hvad  den  dog  maa  antages  at  være. 

^)  Dend  Seendis  Blinde,  een  Comoedie  paa  tre  Acter.  Forestillet  paa  det 
Danske  Theatro  Anno   1723.     Kbhvn.   1723. 

")  Plakat  Vil   1726. 

*)  Aumont  og  Collin,  Det  danske  Nationalteater,  V  2,  S.  228. 

^)  Jvfr.  Holbergs  Ytring  i  Saml.  Skr.  III,  670,  L.  30. 

netten  med  et  „Nosce  te  ipsum"*),  der  ogsaa  findes  i  den  omstøbte 
politiske  Kandestøber,  er  i  Grunden  tilstrækkeligt  til  at  dokumentere 
Forfatterskabet.  Efterskriften  ligner  ogsaa  Paulli  godt  nok.  „Den  Fri- 
hed", hedder  det  her,  „som  Moliére  har  haft  hos  den  upartiske  Ver- 
den, ikke  at  blive  lastet,  fordi  han  ved  at  skrive  de  Komødier  om 
Gnieren  og  Scapin  har  benyttet  sig  den  største  Del  af  de  tvende  la- 
tinske Komødieskrivere  Terentio  og  Plauto,  den  samme  Frihed  udbeder 
Auctor  sig  hos  den  gunstige  Læsere,  og  til  Forsikring,  at  han  ikke 
agter  at  erhverve  Ros  af  andres  Arbejde,  saa  henviser  han  Læseren 
til  den  engelske  Komødie  kaldet  A  generous  Hosband  for  at  kunne 
upartisk  skønne,  hvorvidt  man  sig  deraf  har  betjent  ved  dette  Skue- 
spils Forfærdigelse".  Det  engelske  Stykke,  Paulli  nævner  og  hvis 
korrekte  Titel  er:  The  generous  husband  or  the  coffeehouse  politician,  er 
af  Charles  Johnson  (1679-1748),  til  Dels  bygget  over  et  Motiv  fra 
Cervantes'  Novelle  Den  skinsyge  Estremadura;  det  var  en  forholdsvis 
ny  Komedie,  spillet  første  Gang  paa  Drury  Lane  1711  og  trykt  1713, 
men  næppe  noget  betydeligt  Arbejde.  De  ejendommeligste  Karakterer 
genfindes  i  Paullis  Komedie:  de  to  forklædte  Ungmøer,  Jomfruen  og 
hendes  Pige,  der  er  løbet  hjemmefra,  og  den  lærde  unge  Dame,  der 
til  Faderens  Fortvivlelse  ikke  har  Tanker  for  at  gifte  sig  og  sluttelig 
til  Mand  vælger  en  gammel  Pedant,  som  hun  kan  gøre  latinske  Vers 
omkap  med  —  en  Figur,  der  minder  om  Moliéres  Femmes  savantes. 
Sit  engelske  Forbillede  til  Trods  udstyrede  Paulli  flere  af  Personerne 
med  franske  Navne;  den  gamle  Tortfil  hedder  Harpagon,  andre  Cris- 
pin  og  Dorinde^). 

Ogsaa  den  i  det  foregaaende  flere  Gange  anførte  Pjece,  der  bærer 
Titlen  „Kort  Undervisning,  hvorledes  Komødier  med  Nytte  og  Skøn- 
somhed kan  ses",  tillægges  som  bekendt  Paulli.  Det  er  Rahbek,  der 
har  fremsat  den  i  og  for  sig  rimelige  Formodning  om  Forfatterskabet, 
men  en  blot  og  bar  Formodning  er  det').  Heller  ikke  er  det  muligt 
at  tidsfæste  det  lille  Skrift,  der  til  alt  Uheld  mangler  Trykkeaar.  Af 
Titlen  ses,  at  det  er  „forfattet  til  en  Beredelse  for  de  danske  Skuespil, 
som  nu  igen  oprettes,  og  i  Anledning  af  den  Maade,  efter  hvilken  de 
forrige  har  været  indrettede",  og  man  maa  deraf  slutte,  at  det  er  ud- 
sendt efter  en  større  Standsning  i  Skuepladsens  Virksomhed.  Der  kan 
i  saa  Fald  kun  være  Tale  om  1726  og  1728.  Mod  at  henføre  Skriftet 
til  1726,  efter  Indholdets  Karakter  det  naturiigste  Tidspunkt  for  dets 
Fremkomst,  strider  den  Kendsgerning,  at  PhSnixberg,  hos  hvem  det  er 

^)  Gengivet  hos  Martensen  II,   102  f. 

^)  John  Genest,    Some    Account    of   the  English  Stage  II,  475  f.     Teks- 
ten til  den  engelske  Komedie  er  næppe  til  Stede  paa  Bibliotekerne. 
^)  Rahbek  119,  sml.  Werlauff  i  Nyt  hist.  Tidsskr.  VI,  367. 

trykt,  udbyder  det  til  Salgs  fra  Ulfeldts  Plads,  thi  det  ved  vi  bestemt, 
at  han  i  Febr.  1726,  da  Skuepladsen  aabnedes,  havde  sit  Officin  i 
Brolæggerstrædet  og  først  ved  Mikkelsdag  flyttede  til  Ulfeldts  Plads  ^); 
og  mod  dets  Fremkomst  i  1728  taler  bl.  a.  den  Omstændighed,  at 
Forfatteren  ikke  med  et  Ord  nævner,  at  Aktørerne  har  opnaaet  Kon- 
gens Støtte.  En  Udvej  vilde  det  være,  om  man  turde  antage,  at  Pjecen 
oprindelig  er  udsendt  kort  før  Skuepladsens  Genaabning  1726^),  der- 
efter hurtig  er  udsolgt  og  senere  optrykt  i  uforandret  Skikkelse,  og 
at  kun  dette  sidste  Optryk  er  bevaret. 

Hvorledes  dette  nu  end  hænger  sammen,  saa  er  det  et  for  Skue- 
pladsens hele  Stilling  saare  oplysende  Aktstykke.  Skriftet  er  rettet  til 
det  store  Publikum,  „dem  af  vores  Nation,  der  ikke  ere  drevne  og 
oplærte  i  fremmede  Sprog,  men  ikkun  forstaar  deres  Moders-Maal" '), 
netop  det  Publikum,  den  danske  Komedie  fortrinsvis  tog  Sigte  paa. 
Det  indeholder  utvivlsomt  Datidens  almindelige  Syn  paa  Skuepladsen 
og  bekræfter,  at  den  oversatte  franske  Komedie  var  det  bærende  Mo- 
ment i  de  danske  Skuespil.  Forfatteren  kender  overhovedet  kun  fire 
Slags  Komedier,  de  tyske,  de  engelske,  de  italienske  samt  de  franske, 
der  bærer  Prisen  —  først  og  sidst  Moliére.  Den  danske  Original- 
komedie nævnes  slet  ikke,  og  man  har  ment,  at  dette  var  en  Retor- 
sion over  for  Holberg*).  Men  i  saa  Fald  forbigik  Paulli  ogsaa  sig 
selv.  Rimeligere  er  det,  at  man  heri  blot  finder  et  Udtryk  for  den 
Tankegang,  at  dansk  Originalkomedie,  der  endnu  var  i  sin  første 
Vækst,  kun  var  en  Efterligning  af  den  franske  og  at  Moliére  stod  som 
det  uopnaaelige  Forbillede  —  netop  det  Synspunkt,  Paulli  anlægger  i 
Forordet  til  Hans  Mikkelsen  i  den  omstøbte  politiske  Kandestøber. 

Det  hele  oversatte  Repertoire  fra  Tiden  før  Komediens  Ligbegæn- 
gelse  —  for  saa  vidt  vi  kender  det  —  hørte  til  den  franske  Klassicis- 
mes Skole,  Racine,  Corneille,  Moliére  og  hans  nærmeste  Efterfølgere. 
Det  nyeste  Stykke,  der  kom  frem,  var  Regnards  Le  Légataire,  der 
første  Gang  opførtes  i  Paris  1708.  Det  var  den  gode  franske  Skue- 
spilkunst, som  Montaigu  var  vokset  op  med,  og  Holbergs  origi- 
nale danske  Komedier  faldt  i   Traad  dermed.    Det  er  et  Træk,   der 

^)  Hist.  Tidsskr.  3.  R.  11,   18  f. 

^)  En  enkelt  Omstændighed  kunde  forøvrigt  tyde  paa  et  endnu  tidligere 
Tidspunkt.  Forfatteren,  der  føler  sig  bundet  til  at  tage  sine  Eksempler  af 
de  Komedier,  som  foreligger  trykte,  nævner  nemlig  kun  dem,  der  fremkom 
i  1723  og  24,  ikke  de  andre,  der  udgik  i  Trykken  1725. 

^)  Dansk  Minerva  1818  I,  440. 

*)  Rahbek  11  og  122  samt  Paludan  i  Biogr.  Lex.  XII,  572.  —  Werlauff 
tror,  at  Holberg  bl.  a.  sigter  til  denne  Publikation  i  1.  Levnedsbrev,  hvor 
han  taler  om  dem,  der  snart  ved  hemmelige  Miner,  snart  ved  aabenlyse 
Angreb  gik  løs  paa  hans  Komedier  (Nyt  hist.  Tidsskr.,  anf.  Sted). 

gør  Montaigu  Ære  som  Kunstner,  at  han  længst  mulig  holdt  igen  mod 
det  italienske  Teater,  der  i  Paris  havde  vundet  Terræn  paa  det  klas- 
siske Skuespils  Bekostning,  og  først  greb  til  Harlekinaden  efter  flere 
Aars  forgæves  Kamp,  da  Nøden  var  paa  sit  højeste  og  Undergangen  nær. 

Det  var  kun  mærkeligt,  at  han  saa  længe  havde  kunnet  staa  imod, 
endda  i  en  lille  By  som  København,  hvis  65000  Indbyggere  —  stort 
flere  var  der  næppe  —  savnede  dramatisk  Forstaaelse  og  hidtil  kun 
havde  stiftet  Bekendtskab  med  Scenens  Kunst  gennem  Gøglet  og  den 
tyske  Komedie;  det  var  al  Ære  værd,  at  han,  stillet  over  for  et  Publi- 
kum, som  krævede  Øjenlyst  og  kraftig  Ageren,  saa  længe  havde  kun- 
net faa  det  klassiske  Repertoire  til  at  glide.  1  den  ydre  Form  faldt 
baade  Moliére,  Holberg  og  Regnard  saa  nogenlunde  ens  ud,  var  Sin- 
det ikke  opladt  for  Satiren  og  Moralen,  maatte  Kedsomheden  indfinde 
sig.  Komedierne  var  alle  støbt  i  den  nedarvede  Form.  Det  var  sta- 
dig det  samme  sideløbende  Kærlighedsforhold  mellem  Herskab  og 
Tjenerskab,  de  samme  elskende  Par  og  grumme  Fædre  eller  Formyn- 
dere, der  ikke  vilde  lade  de  unge  faa  hinanden;  det  var  idelig  Elskerens 
forslagne  Tjener,  der  spandt  Intrigen  op,  understøttet  af  Elskerindens 
kløgtige,  lidt  forsorne,  ikke  helt  dydige,  men  godhjertede  Kammerpige, 
det  var  de  samme  Forvekslinger,  Forklædninger  og  Komedieløjer,  der 
gik  igen  i  alle  Stykker. 

Man  tør  ikke  ubetinget  fæste  Lid  til  Holbergs  Ord,  naar  han  hæv- 
der, at  „de,  som  besøgte  Komødien,  vare  da  heller  Tilhørere  end  Til- 
skuere, og  derfore  mere  fornøjede  dem  udi  moralske  Komødier  og 
Stykker  af  Karakter  end  udi  Spektakler,  som  alene  ere  for  Øj  ene. . . 
Thi  Sang  og  Dans  kunde  da  ikke  gøre  en  maver  Komødie  god". 
Det  staar  i  Epistel  360,  fra  Tiden  omkring  1750,  da  det  gjaldt  om  at 
dæmme  op  for  de  franske  Effektstykker  paa  den  genoprettede  Skue- 
plads. Her  som  andet  Steds  har  Tiden  og  Udviklingen  forrykket  Bil- 
ledet af  det  første  danske  Teater  i  Holbergs  Bevidsthed.  Det  er  ikke 
usandsynligt,  at  man  i  Perioden  1722-25  saa  lidt  som  muligt  har  be- 
tjent sig  af  den  Art  dramatiske  Virkemidler,  men  til  visse  Stykker, 
f.  Eks.  Maskeraden  og  Adelige  Borger,  udkrævedes  netop  Balletoptrin, 
og  det  var  Stykker,  der  i  ganske  særlig  Grad  vandt  Yndest  hos  Publi- 
kum. Derimod  er  det  sikkert,  at  det  i  Skuepladsens  anden  Periode 
1726-27  var  nødvendigt  at  udstyre,  ikke  blot  magre  Komedier,  men 
ogsaa  Komedier,  der  var  vel  ved  Magt,  med  Sang  og  Dans.  Den 
franske  Dansemester,  man  engagerede,  havde  fuldt  op  at  gøre  baade 
i  Stykkerne  og  i  Mellemakten^). 

^)  Phønixbergs  Vid  om  Dansemesteren  i  „Den  forkerte  Merkurius"  for 
Juli  1726  er  højst  rimelig  inspireret  af  den  franske  Dansemesters  An- 
komst til  Byen  kort  før.     Om  han  dansede  mellem  Æg,  er  dog  tvivlsomt. 

Det  er  ikke  vanskeligt  at  anføre  Træk,  der  belyser  disse  Forhold. 
Af  Komedierne  var  ikke  blot  Dobleren  „udsiret  med  Sang  og  Dans", 
men  naar  Ampiiitryon  opførtes  og  Jupiter  kom  til  Syne  „i  sin  Gloire", 
var  „hele  Teatret  illumineret",  eller  som  det  hed  ved  en  anden  Op- 
førelse: „Teatret  bliver  forandret,  saa  at  det  ved  Torden  og  Lynild 
bliver  ganske  illumineret,  hviljcet  er  meget  fornøjeligt  at  se"*).  Inter- 
medierne i  Den  indbildt  syge  var  „udpyntet  med  adskillige  rare  Danse, 
nemlig  en  serieuse  Dans  af  Dansemesteren  alene,  en  Ballet  af  fire 
Hyrder  og  fire  Hyrdinder,  en  Ballet  af  Apotekere,  som  dansende  gør 
deres  Eksercitier  med  Clisterne,  Piberne,  en  Ballet  af  Vægtere,  som  og 
dansende  gør  det  Intermedium  med  Polichinelle,  hvilket  er  ganske 
nyt"^).  Sang  og  Dans  var  der  ved  alle  Forestillinger  i  sidste  Halv- 
del af  1726;  i  Intermediet  til  Maskeraden  blev  der  opført  en  Ballet  af 
otte  Personer'),  i  Pantsatte  Bondedreng  minder  Dansen  mellem  2.  og 
3.  Akt  endnu  om,  at  Stykket  kom  frem  i  denne  Periode.  Entreer  og 
Danse  indlagdes  saa  vidt  muligt  mellem  Akter  og  Stykker,  der  var 
bl.  a.  „en  comique  Jalousie-Dans"  af  Bønder  og  Bønderkoner,  en  „ita- 
liensk Nat",  en  „Matrosdans",  en  „Amagerdans"  og  en  „Møllerdans". 
De  ageredes  af  flere  Personer,  Møllerdansen  med  sine  „mange  lystige 
Forandringer"  tog  over  en  halv  Time;  den  var  danset  over  hun- 
drede Gange  i  Stockholm  og  havde  altid  gjort  Lykke.  Dansemesterens 
Kone  underholdt  Publikum  med  Arier  og  han  selv  gik  ikke  af  Vejen 
for  Akrobatkunster:  i  Møllerdansen  gjorde  han  „en  besynderlig  Tour 
fra  den  længste  Loge  Nr.  8  lige  ned  paa  Teatret"*).  I  1728  synes 
de  danske  Aktører  endog  at  have  benyttet  sig  af  en  engelsk  „Kunst- 
mesters" Medvirkning*^).  Da  de  selv  havde  Brug  for  Gøglet,  svandt 
alle  Betænkeligheder. 

Harlekinadens  Maskefigurer  hørte  hjemme  i  en  lavere  dramatisk 
Verden  end  den,  Montaigu  var  vant  til  at  bevæge  sig  i.  I  de  første 
Aaringer  holdtes  de  ude  fra  den  danske  Skueplads  undtagen  hvor 
Moliére  havde  anbragt  dem  i  et  Mellemspil  som  f.  Eks.  i  Den  indbildt 
syge;  Aktørerne  havde  i  Efteraaret  1723  givet  Løfte  om,  at  der  i  den 
tilstundende  Vinter  vilde  blive  spillet  „italienske  teatralske  Stykker", 
men  det  maa  være  opgivet®).  1  Skuepladsens  anden  Periode  viste 
Harlekin  og  Scaramouche  sig  i  Balletten  Italiensk  Nat^),  men  først 

*)  Plakater  ^li,  "Vio  og  Via  1726. 

2)  Plakat  2%  1726. 

«)  Plakat  Vil  1726. 

*)  Plakater  ^Ve,  'Ve,  ^Ve,  'Vv,  ^Vio,  ^Vio  og  »/n   1726. 

')  Rep.  Nr.  63. 

*)  Extr.  Rel.  (8vo)   1723,  Nr.  73. 

')  Plakater  ^Ve  og  'V?  1726. 

Dagen  før  Komediens  Ligbegængelse  blev  en  egentlig  Harlekinade 
opført;  man  havde  aldrig  tilforn  „set  eller  hørt  en  Arlequins-Positur  at 
spille  paa  vort  Danske  Theatre ''^).  I  den  sidste  Periode  (1728),  der 
kun  strakte  sig  over  tre  Sommermaaneder,  fortsatte  man  paa  denne 
Vej.  Det  var  Landes  Hensigt,  om  den  franske  Trup  var  kommet  til 
at  spille  paa  Komediehuset,  at  opføre  hele  Gherardis  Théatre  Italien, 
og  for  at  krydse  hans  Planer  synes  de  danske  Aktører  at  have  taget 
Tanken  op.  Det  er  rimeligt,  at  Moliére  og  Holberg  er  kommet  til 
Opførelse  ogsaa  i  1728,  vi  ved  blot  intet  derom,  men  af  nye  Holberg- 
Stykker  kom  der  i  hvert  Fald  ingen.  Der  havde  været  god  Anled- 
ning til  at  opføre  hans  eneste  Maskekomedie,  De  usynlige,  men  det 
skete  ikke,  man  holdt  sig  til  det  fransk-italienske  Teater. 

De  faa  Stykker,  vi  overhovedet  har  Rede  paa  fra  denne  Skueplad- 
sens sidste  Periode,  er  alle  laant  fra  Gherardi.  Det  gælder  Le  Nobles 
Les  deux  Ariequins,  der  første  Gang  opførtes  allerede  i  Febr.  1727, 
det  gælder  ogsaa  Palaprats  La  Fille  de  bon  sens,  der  gik  i  Maj  1728, 
og  de  to  Stykker  af  Noland  de  Fatouville:  La  Précaution  inutile^ 
ansat  til  Opførelse  i  Juli  1728,  og  L'Avocat  pour  et  contre,  hvoraf 
den  danske  Tekst  er  bevaret,  medens  Efterretninger  om  Opførelse 
savnes.  Det  er  Stykker,  der  oprindelig  er  fremført  af  Italienerne  paa 
Hotel  de  Bourgogne-Teatret  i  Aarene  1685-92,  ingenlunde  de  ringeste 
i  Gherardis  Samling,  men  prægede  af  Hariekinadens  overgivne  Løjer. 
I  La  Fille  de  bon  sens  —  der  handler  om  en  Jomfru,  som  er  om- 
sværmet af  Tilbedere,  hvoraf  den  danske  Titel:  Mange  Hunde  om  eet 
Ben  —  var  der  „adskillige  Forandringer  og  Lystigheder  i  hver  Akt 
og  blandt  andre  fornøjelige  Præsentationer  ...  en  sær  staaendes  Habit, 
som  paa  en  artig  Maade  skal  bruges"').  Det  er  Doktor  Balouardos 
Kjole,  som  Ariequin  i  2.  Akt  skjuler  sig  i;  da  han  til  sidst  forsyner 
den  med  Ansigt  og  anbringer  Lys  som  Øjne  og  Mund,  er  han  ved  at 
skræmme  Livet  af  dens  rette  Ejermand.  Holberg,  der  naturligvis  kendte 
Gherardis  Théatre  ud  og  ind,  har  anbragt  denne  „Doctormachine"  i 
Hekseri  eller  Blind  Allarm"). 

L'Avocat  pour  et  contre  eller Columbine  Procurator  foreligger  trykt; 

')  Plakat  ^Va  1727. 

^)  Plakat  ^Vs  1728. 

^)  Martensen  tror  det  ikke  (VII,  118,  Note  2),  fordi  Doktor  Balouardo 
ogsaa  forekommer  i  andre  Komedier  hos  Gherardi  og  fordi  Holberg  ikke 
med  Efterstykket  til  Tragedien  kan  mene  La  Fille  de  bon  sens,  et  temme- 
lig langt  Stykke  i  3  Akter,  Men  Sagen  er  simpel:  Holberg  skal  stante 
pede  have  et  Nachspiel  og  kommer  da  til  at  tænke  paa  de  snurrige  Scener 
med  Harlekin  i  Doktorkjolen,  som  har  bidt  sig  fast  i  Erindringen.  Paa  lig- 
nende Maade  forholder  det  sig  maaske  med  Tragedien  Polidorus,  som  mange 
Holbergforskere  forgæves  har  søgt  at  identificere;  maaske  tænker  han  paa  sin 

Trykket  er  først  fra  1730^),  men  da  Stykket  er  oversat  „til  det 
Danske  Theatri  Brug",  kan  der  næppe  være  Tvivl  om,  at  det  hører 
til  Repertoiret  fra  Skuepladsens  sidste  Periode.  Handlingen  er  kun 
spæd,  en  tynd  Traad,.  der  holder  Løjerne  sammen.  Harlekin  har  for- 
ladt sin  Kolumbine  for  at  ægte  den  rige  Doktor  Balouards  Datter,  men 
Kolumbine  „svæver  ham  for  Øjnene"  i  utallige  Forklædninger  og  de 
forenes  til  sidst.  Oversættelsen,  der  langt  fra  er  daarlig  gjort,  er 
kendelig  paavirket  af  Holberg:  Harlekin  optræder  som  Baron  under 
Navn  af  von  Spradenborg  (i  Orig.  marquis  de  Sbrufadelli)  og  Træ- 
skofodolambeccius  skal  i  en  Hast  gælde  for  Arabisk,  Harlekinadens 
Form  og  Tone  er  nøje  bevaret  i  den  danske  Skikkelse.  Kolumbine 
snakker  Fransk  (i  Orig.  Spansk)  og  Harlekin,  der  agerer  fin  Herre, 
misforstaar;  taler  hun  om  sin  pére  Renard,  tror  han,  hun  kalder  ham 
en  Nar,  bizarre  forstaar  han  som  Czaren,  siger  hun:  elle  et  mon 
pére,  lyder  det  for  hans  Øre  som  Æbler  og  Pærer  etc.  Sidestykker  hertil 
findes  i  Originalen,  men  Oversætteren  digter  seJv  til;  sligt  morede 
Publikum,  man  ser  det  ogsaa  af  Holbergs  Komedier.  Hyppigt  er  Sce- 
nerne udstyret  med  Løjer,  der  er  beregnet  paa  det  bredeste  Publikum : 
Pasquariel  humper  ind  paa  Krykker  og  kommer  for  Skade  at  vælte 
Harlekin  idet  han  tager  sin  Hat  af  og  hilser  ham  med  et  „Skyldigste 
Tjener,  Hans  Velbyrdighed!";  en  anden  Gang  kommer  han  rullende  ind 
paa  Theatrum  i  en  Sæk,  kryber  frem  med  tre  Hoveder  og  afstedkommer 
vild  Panik  —  Optrin,  der  minder  om  den  Casortiske  Pantomime  hundrede 
Aar  senere  og  som  paa  et  enkelt  Sted  er  af  en  temmelig  usmagelig 
Art  (3.  Akt  2.  Se).  Teksten  er  lokaliseret  i  Lighed  med  de  andre  over- 
satte Komedier,  der  bragtes  paa  Skuepladsen:  den  gode  rhinske  Vin 
i  Mons.  Nordrups  Kælder  formodes  at  have  paavirket  Scaramouches 
Sanser,  Harlekin  spørger  om  Brokaden  er  købt  hos  Schup-),  Spraden- 
borg har  en  Del  ledige  Timer,  siden  der  ingen  franske  Komedier  spil- 
les i  Byen,  etc.  Skønt  der  ikke  er  megen  Gehalt  i  det  hele  Opus, 
maa  det  have  været  i  Stand  til  at  underholde  et  fordringsløst  Publikum  ^). 

Under  Stridighederne  mellem  de  danske  Aktører  og  General  Ar- 
noldt  i  Sommeren  1728  hævdede  denne  sidste,  at  Skuepladsens  Held 

egen  Tragikomedie  Melampe,  hvori  en  Polidorus  optræder.  Hekseri  er  jo 
til  Dels  en  Revuekomedie  over  Skuepladsen;  vi  træffer  heri  baade  Her- 
man von  Bremen  og  Hans  Fransen. 

^)  Eksemplar  paa  UBK. 

^)  Mathias  Nordrup  var  en  Vintapper  i  Højbrostrædet  (Grove  169),  Chr. 
Schup  var  Raadmand  og  en  af  de  største  Kræmmere  i  Staden  (Oluf  Niel- 
sen, Kjbhvns  Hist.  og  Beskr.  VI,  436  f.). 

*)  Større  Citater  er  her  som  ved  de  tidligere  omtalte  Oversættelser  und- 
gaaet,  da  alle  Komedietekster,  der  er  bevaret  fra   den   første   danske   Skue- 

fra  den  første  Tid  kunde  være  bevaret,  om  de  flittigere  havde  sørget 
for  nye  Stykker^).  Deri  havde  han  nu  næppe  Ret,  det  var  i  andre 
Aarsager,  Miseren  bundede.  Naar  man  tager  i  Betænkning,  at  den 
hele  Virksomhed  kun  strakte  sig  over  nogle  faa  Aar  og  var  afbrudt 
af  lange  Standsninger,  er  Repertoiret,  selv  i  det  Omfang,  hvori  vi  ken- 
der det,  ikke  helt  ringe;  det  omfatter,  bortset  fra  Stykker,  om  hvilke 
vi  bestemt  ved,  at  de  ikke  kom  paa  Scenen: 

af  danske  Originaler 

Holberg 21 

Paulli 2 

af  oversatte  Stykker 

Franske  Komedier:  Moliére 14 

Regnard 6 

Andre  Autorer 5 

Théatre  Italien 4 

Franske  Tragedier 3 

Engelske  Komedier  af  fransk  Oprindelse 2 

Af  Skuepladsens  Repertoire  kender  vi  saaledes  ialt  57  Stykker'),  paa 
3  nær  alle  Lystspil.  34  er  Oversættelser  fra  Fransk,  i  to  Tilfælde  med 
Engelsk  som  Mellemled;  22  er  Originaler  i  den  franske  klassiske  Ko- 
medies Stil,  kun  i  et  Tilfælde  er  der  Tale  om  Bearbejdelse  af  en  op- 
rindelig engelsk  Komedie  (det  ene  af  Paullis  Stykker).  Trods  Materia- 
lets Ufuldstændighed  tør  det  derfor  fastslaas,  at  den  første  danske 
Skueplads  var  en  Lystspilscene  med  udpræget  Paavirkning  af  fransk 
Teater  —  et  Resultat,  der  efter  hele  den  historiske  Udvikling  paa  For- 
haand  maatte  være  givet. 


AKTØRERNE 

Da  Skuepladsen  i  Efteraaret  1722  var  i  fuld  Virksomhed,  beskæf- 
tigede den  mere  end  tredive  Mennesker.  Det  var  dels  Aktører  og 
Aktricer,  dels  Gagister.  Den  første  Gruppe  omfattede  de  udøvende 
Scenekunstnere,  den  sidste  de  andre  til  Skuepladsens  Drift  nødvendige 
Kræfter,  baade  Bandens  øverste  Leder,  Montaigu,  og  de  faste  under- 
ordnede Funktionærer.  Efter  det  bevarede  Konspektus  fra  1726^)  kunde 

plads  og  ikke  skyldes  Holberg,  vil  komme  til  at  foreligge  i  en  samlet 
Udgave.  De  fortjener  det,  da  de  sammen  med  Holbergs  Komedier  udgør 
vor  ældste,  til  egentlig  Opførelse  bestemte  dramatiske  Litteratur;  de  danner 
tillige  en  Slags  Baggrund  for  Holbergs  Skuespildigtning  og  har  desuden 
betydelig  sproglig  Interesse.  Maaske  vil  der  under  Arbejdet  med  denne 
Udgave  komme  flere  Tekster  for  Lyset  end  dem,  der  her  er  omtalt. 

')  Rep   Nr.  63. 

*)  To  Stykker,  der  kun  vides  at  være  spillet  paa  Fransk,  er  ikke  medregnet. 

»)  Rep.  Nr.  52. 

man  af  den  Slags  Folk  nøjes  med  en  Dekoratør,  en  Coiffeuse  og 
Garderobeforvarer,  en  Bogholder  og  Kasserer,  seks  „Opvartere"  (Kon- 
trollører o.  lign.)  og  et  Par  Dansemestre;  men  sandsynligvis  har  man 
i  den  gyldne  Tid  raadet  over  et  noget  større  Antal.  Bandens  ud- 
øvende Kunstnere  var  kun  faa:  syv  Aktører  og  tre  Aktricer.  Den 
franske  Hoftrup  var  sjælden  nede  paa  et  saa  indskrænket  Personale, 
og  der  er  da  ogsaa  Tegn  til,  at  man  jævnlig  har  benyttet  sig  af  til- 
fældigt engagerede  Aktører.  Montaigu  viste  sig  i  Almindelighed  ikke 
paa  Scenen,  da  han  ikke  besad  den  nødvendige  Færdighed  i  Sproget; 
dog  er  den  af  Schwarz^)  overleverede  Tradition,  at  han  maatte  lade 
Holbergs  Lystspil  forklare  for  sig  paa  Fransk,  næppe  at  forstaa  bog- 
stavelig. Forholdet  var  aabenbart  det  samme,  som  gør  sig  gældende 
m.  H.  t.  de  tyskfødte  Statsmænd  i  det  attende  Aarhundrede.  Der  er 
ikke  mindste  Tvivl  om,  at  f.  Eks.  J.  H.  E.  Bernstorff  forstod  og  nogen- 
lunde korrekt  talte  Landets  Sprog,  skønt  der,  saa  vidt  vides,  ikke  fin- 
des et  eneste  egenhændigt  Brev  fra  ham  paa  Dansk. 

Den  danske  Bandes  faste  Medlemmer  i  Perioden  1722-25  anføres 
nedenfor;  for  at  give  Begreb  om  hver  enkelts  særlige  Felt  vedføjes 
deres  Roller  i  de  ældste  Holbergske  Skuespil,  for  saa  vidt  de  kendes^): 

Johannes  Nicolai  Ulsøe,  døbt  28.  Juni  1694  (Herman  von  Bremen, 
Apicius  i  Vægelsindede,  Jeronimus  i  Jean  de  France,  Sekretæren  i 
Jeppe  paa  Bjerget,  Mester  Gert  Westphaler,  Henrik  i  Ellevte  Juni, 
Korfits  i  Barselstuen,  Oldfux  i  Arabiske  Pulver,  Jeronimus  i  Jule- 
stuen og  i  Maskeraden). 

Frederik  Daniel  Pilloy,  døbt  26.  Januar  1702  (Antonius  i  Politiske 
Kandestøber,  Sparenborg  i  Vægelsindede,  Hans  Fransen,  Baron 
Nilus  i  Jeppe  paa  Bjerget,  Skyldenborg  i  Ellevte  Juni,  Barselkvin- 
den i  Barselstuen,  Jøden  i  Arabiske  Pulver,  Leander  i  Julestuen  og 
i  Maskeraden). 

Henrick  Wegner  ell.  Weigner,  f.  ca.  1702  (Henrik  i  Politiske  Kande- 
støber, Torben  i  Vægelsindede,  Pierre  i  Jean  de  France,  Troels  i 
Barselstuen,  Henrik  i  Arabiske  Pulver,  Skolemesteren  i  Julestuen, 
Henrik  i  Maskeraden,  Kilian  i  Ulysses  von  Ithacia). 

Magnus  Schou,  f.  ca.  1698  (Peder  Iversen  i  Vægelsindede,  Antonius 
i  Jean  de  France,  Dommeren  i  Jeppe  paa  Bjerget,  Tobias  Prokura- 

^)  Lommebog  for  Skuespilyndere  1785,  S.  221. 

^)  Efter  Underskrifterne  paa  Nytaarsprologus  1723  og  Rep.  Nr.  30.  For- 
navne og  Fødselsaar  efter  forskellige  Kilder,  Rollerne  efter  Personlister  i 
Originaludgavens  1.  og  2.  Tome  samt  2.  Edition  af  1.  Tome;  at  Wegner 
spillede  Kilian,  fremgaar  af  Ulysses  4.  Akt  4.  Scene.  I  Personlisterne  be- 
tegnes Aktricerne  snart  som  Mad[ame],  snart  som  Madem[oiselle]. 

tor  i  Mester  Gert  (5  Akter),   Leander  i  Arabiske  Pulver,  Leonard  i 
Maskeraden). 

Johan  Wibe  Mortensen  Gram.  f.  ca.  1695  (Christoffer  i  Vægelsindede, 
Frans  i  Jean  de  France,  Jeppe  paa  Bjerget,  Dommeren  i  Mester 
Gert  (5  Akter)).    Afgik  1723. 

Peder  Andersen  Hald,  f.  4.  Oktbr.  1698  (Espen  i  Vægelsindede  og 
i  Jean  de  France).    Afgik  1723. 

Jens  Sørensen  Høberg,  f.  ca.  1695  (Arv  i  Jean  de  France,  Jakob  Sko- 
mager i  Jeppe  paa  Bjerget,  Christoffer  i  Mester  Gert  (5  Akter), 
Studenstrup  i  Ellevte  Juni,  Arv  i  Julestuen  og  i  Maskeraden). 

Mad.  Marie  Magdalene  Montaigu.  f.  la  Croix,  døbt  20.  Oktbr.  1692 
(Geske  i  Politiske  Kandestøber,  Lucretia  i  Vægelsindede  og  i  Ellevte 
Juni,  Marthe  i  Jean  de  France,  Pernille  i  Arabiske  Pulver,  i  Jule- 
stuen og  i  Maskeraden). 

Mad.  Helene  Coffre,  f.  la  Croix  (Engelke  i  Politiske  Kandestøber, 
Abelone  i  Vægelsindede,  Magdelone  i  Jean  de  France,  i  Julestuen 
og  i  Maskeraden,  Marie  i  Mester  Gert  (5  Akter),  Leonora  i  Ara- 
biske Pulver). 

Mad.  [Maren  Magdalene]  Lerche  [f.  Hagendal,  senere  gift  Hiort,  født 
ca.  1689]  (Aneke  i  Politiske  Kandestøber,  Terentia  i  Vægelsindede, 
Elsebet  i  Jean  de  France,  Nille  i  Jeppe  paa  Bjerget,  Gunild  i 
Mester  Gert  (5  Akter)).    Afgik  1723  eller  24. 

Rasmus  Hammer,  Kopist  og  Diktør  (d:  Sufflør). 
Tilkom  i  1723: 

Hans  Andersen  Lindorph,  f.  ca.  1691  (Jacob  i  Ellevte  Juni,  Jeroni- 
mus i  Barselstuen,  Andreas  i  Arabiske  Pulver,  Espen  i  Vægel- 
sindede, Jeppe  paa  Bjerget). 

Andreas  Michelsen  Rammel,  f.  ca.  1703  (Niels  Christensen  i  Ellevte 
Juni,  Polidor  i  Arabiske  Pulver,  Christoffer  i  Vægelsindede,  Espen 
i  Jean  de  France). 
Tilkom  i  1723  ell.  24: 

Mile  Sophie  Hiort  (Leonora  i  Julestuen  og  i  Maskeraden,  Aneke  i 
Politiske  Kandestøber,  Terentia  i  Vægelsindede,  Elsebet  i  Jean  de 
France,  Nille  i  Jeppe  paa  Bjerget). 

Grundstammen  i  den  danske  Bande  bestod  af  to  Elementer:  en 
mindre  Gruppe,  der  var  født  i  Danmark  af  franske  Forældre  og  en 
større,  der  baade  ved  Afstamning  og  Fødsel  var  hjemmehørende  i 
Landet.  Dette  Forhold  hang  sammen  med  Komedianttruppens  oprinde- 
lige Dannelse.  Da  det  i  Sommeren  1722  gjaldt  for  Montaigu  om  at 
faa  den  samlet,  var  det  kun  naturiigt,  at  han  først  sikrede  sig  de 
brugbare  Emner,  han  fandt  i  sin  nærmeste  Familiekreds.    Hans  Hustru 

havde  jo  været  Aktrice  i  den  franske  Hoftrup.  For  Helene  Coffre, 
der  var  nær  beslægtet  med  Mad.  Montaigu,  var  det  nødvendigt  at 
finde  Udveje  til  at  forsørge  sine  Børn,  thi  hendes  Mand,  den  be- 
kendte Maler,  var  nylig  ramt  af  et  Slagtilfælde^)  og  døde  faa  Maa- 
neder  efter  Skuepladsens  Aabning.  Pilloys  Moder  var  Søster  til  Bene- 
dict  Coffre  og  Mad.  Coffre  var  altsaa  hans  Tante  ^).  Mad.  Montaigu 
og  Pilloy  var  begge  født  i  København,  Mad.  Coffre  havde  i  hvert  Fald 
opholdt  sig  længe  i  Landet.  Egentlig  Ansættelse  i  Hoftruppen  havde 
Pilloy  ikke  haft,  men  han  kan  have  medvirket  som  Barn  og  ungt 
Menneske  ved  de  franske  Forestillinger'').  Naar  Holberg  i  Epistel  447, 
skrevet  mange  Aar  efter,  siger,  at  der  „fandtes  adskillige  franske  Per- 
soner, der  vare  vante  til  Komødier  og  som  vare  opdragne  udi  det 
danske  Sprog",  saa  er  der  i  Virkeligheden  ikke  andre  end  de  tre. 
Mad.  Montaigu,  Pilloy  og  Mad.  Coffre,  og  det  maa  have  været  denne 
Truppens  ældste  Stamme,  der  muliggjorde  Skuespil  paa  Fransk*). 
Montaigu  har  utvivlsomt  været  med  ved  saadanne  Lejligheder  (han 
optraadte  jo  som  en  Slags  Statist  i  Komediens  Ligbegængelse)  og 
tillige  det  franske  Danserpar,  der  var  engageret  ved  Truppen  i  1726; 
franske  Forestillinger  kendes  kun  fra  denne  Periode. 

Aktørerne  af  den  anden  Gruppe  var  alle  Studenter,  Ulsøe,  Hald  og 
Høberg  havde  taget  Attestats.  Studenter  og  unge  Skrivere  var  det  ogsaa, 
der  femten  Aar  senere  under  Ledelse  af  den  franske  Aktør  Langlois  grund- 
lagde den  svenske  Nationalscene.  For  Skuepladsen  var  det  en  Fordel 
at  faa  velopdragne  unge  Mennesker  af  god  Familie,  som  maaske  endda 
fra  Skoletiden  havde  nogen  Øvelse  i  at  agere.  Der  er  her  en  svag 
Tilknytning  mellem  Skolekomedien  og  den  første  danske  Skueplads  — 
iøvrigt  den  eneste  paaviselige.  At  det  lykkedes  Montaigu  at  hverve 
dem  for  den  nye  danske  Scene,  maa  skyldes  Rostgaards  og  Storkans- 
lerens Interesse  for  Sagen,  navnlig  var  Storkanslerens  Bevaagenhed  af 
afgørende  Betydning,  da  han  i  Egenskab  af  Universitetspatron  var 
Højskolens  øverste  Myndighed. 

Som  bekendt  fortæller  Sganarel  i  Nytaarsprologus  1723,  at  Medlem- 
merne af  den  danske  Bande  „fast  alle   ere  Jyder",  eller  —  længere 

^)  IForaaret  1722  fik  Benedict  Coffre,  „som  skal  være  meget  miserabel", 
100  Rdr.  aarlig  Pension  af  Postkassen  (RA.  Generalpostdir.  kgl.  Resol.  1722, 
Nr.  12). 

^)  Sml.  F.  J.  Meier,  Smaa  biogr.  Notitser  om  nogle  Personer  fra  Hol- 
bergs Tid  (Hjemme  og  Ude  1884-85,  Nr,  9)  og  liobés  mindre  gode  Stam- 
tavler over  Slægterne  Pilloy  og  le  Coffre  (Pers.  Tidsskr.  6.  R.  III). 

*)  I  1707  faar  Montaigu  godtgjort  10  Rdr.,  som  han  har  udlagt  til  en 
Klædning  for  „le  petit  Pilloy",  der  har  danset  ved  Forestillingen  paa  Kon- 
gens Fødselsdag  i  Oktbr.  1706  (Danske  Assignationskontors  kgl.  Resol.  1707, 
Nr.  11).     Fred.  Dan.  Pilloy  havde  dog  en  ældre  Broder,  født  1699. 

*)  Sml.  Werlauff  333,  Note. 

henne  i  det  samme  Poem  — ,  at  de  er  „mesten  Jyder".  Det  sidste 
Udtryk  passer  bedre  end  det  første,  kun  Halvdelen  var  det,  naar  man 
regner  Aktricerne  med.  Ulsøe  var  født  i  Aalborg,  hvor  hans  Fader, 
Krigsraad  og  Regimentsskriver  ved  Ryttergodset,  en  Tid  boede,  men 
Sønnen  blev  (1712)  Student  fra  Herlufsholm^).  Wegner  var  ogsaa  Jyde, 
Søn  eller  maaske  blot  Adoptivsøn  af  Postmester  Henrich  Weigner  i 
Aarhus,  og  blev  privat  dimitteret  (1720)^).  Magnus  Schou  deponerede 
fra  Aarhus  (1717),  Høberg  gik  i  Aalborg  Skole,  hvorfra  han  (1716) 
blev  Student^);  Høberg  var  maaske  Søn  af  Præsten  Søren  Høiberg  i 
Sennels  en  knap  Mils  Vej  fra  Thisted").  Hald  og  Gram  var  derimod 
ikke  Jyder.  Hald  var  født  i  Hvalsø  og  Student  fra  Korsør  (1715), 
Gram  blev  dimitteret  fra  Ringsted  Skole  (1717)  i  en  Alder  af  o.  23  Aar. 
Gram  var  næppe  Nordmand,  som  Overskou  og  efter  ham  mange  andre 
fortæller,  født  i  Ringsted  var  han  heller  ikke^),  men  rimeligvis  sjæl- 
landsk Bondesøn;  hans  Fader  hed  Morten *').  Man  forstaar  da  bedre, 
at  han  havde  særlige  Forudsætninger  for  at  spille  Jeppe  paa  Bjerget 
til  Holbergs  udelte  Tilfredshed'). 

Universitetet  kunde  efter  Tidens  Opfattelse  ikke  se  med  velvillige 
Øjne  paa,  at  Studenterne  lod  sig  bruge  som  Aktører,  Det  var  den 
Gang  væsentlig  en  Præsteskole  og  Studentens  vordende  Kald  var  i 
Reglen  Skolens  eller  Kirkens  Gerning.  Ogsaa  af  den  Grund  var 
det  nødvendigt  for  Aktørerne  at  holde  Interessen  vedlige  paa  højere 
Sted,  og  Udtryk  for  disse  Bestræbelser  finder  man  i  deres  Nytaarsdigt 
til  Rostgaard  af  1.  Januar  1723«).  -Ud  af  Linjerne: 

Vi  takker  for  ifjor;  Din  Omliu,  Hjælp  og  Raad, 
Din  Medhold  gør,  at  vel  os  hidindtil  er  gaaed, 

taler  en  umiskendelig  Frygt  for,  hvad  der  kunde  ske,  om  ikke  for- 
maaende  Mænd  sagde  god  for    deres  Virksomhed.    Skuepladsens  Be- 

^)  Leth  og  Wad,  Dimitterede  fra  Herlufsholm,  S.  80  (her  oplyses  til- 
lige hans  Moders  Navn  Anna  Cathrine  Balke).  Sml.  Arthur  Aumonts  Arti- 
kel i  Biogr.  Lex. 

2)  111.  Tid.  17.  Maj   1891. 

')  Sml.  Program  for  Aalborg  Katedralskole  1844,  S.  17. 

*)  En  Datter  af  Søren  Høiberg  var  Præstekone  i  Tornby  (sml.  Wibergs 
Præstehist.  III,  358).  Aktøren  havde  en  yngre  Broder  Matthias  ell.  Mads 
Sørensen  Høberg,  der  samtidig  gik  i  Aalborg  Skole,  men  døde  1716 
mens  han  endnu  var  Skolediscipel  (LAN.  Aalborg  Katedralskoles  Arkiv  og 
Aalborg  Budolfi  Kirkebog).  I  Distinktionsprotokollen  (Univ. 's  Arkiv  i  UBK) 
under  7.  Marts  1720  siges  Jens  Høberg  at  være  født  i  Høberg  i  Aalborg 
Stift. 

^)  Ringsted  Kirkebog  er  bevaret  for  Aarene  omkring  1696,  men  inde- 
holder intet. 

")  Sml.  Frue  Kirkes  Daabsbog  under  12.  Jan.   1734. 

')  Saml.  Skr.  II,  542,  og  Første  Levnedsbrev. 

»)  Rep.  Nr.  30. 

skytteise  fra  oven  gjorde  Professorernes  Stilling  vanskelig;  i  det  første 
halve  Aar  synes  man  at  have  set  Tiden  an  og  ladet  Tingene  gaa  sin 
Gang,  men  ud  paa  Foraaret  1723  greb  man  ind. 

To  af  de  agerende  Studenter,  Hald  og  Gram^),  trak  sig  i  Tide  ti' 
hage;  mod  Ulsøe  og  Wegner,  der  helt  havde  brudt  med  Universitet 
iil  Fordel  for  Skuepladsen,  kunde  der  ikke  skrides  ind,  og  sandsynli 
vis  har  det  samme  været  Tilfældet  med  Magnus  Schou.    Høberg  dt 
imod  blev  Syndebuk.    Han   havde  gjort  Dimisprædiken,   laa  nu  pt 
Valkendorffs  Kollegium  og  havde  disputeret  offentlig.   Rektor  (det  va 
den  lærde  Teolog  Hans   Bartholin)  foreholdt  ham,   at    „det   i   ingen 
Maade  kunde  forsvares   eller  tillades  hannem  at  være  en  Komediant 
og  dagligen  at  lade  sig  se  paa  et  Theatro,  saafremt  han  ellers  agtede 
at  nyde  Stipendio  Walchendorphiano,   hvilket  ad  pios  usus  var  hen- 
lagt".   Men  Høberg  havde  alt  sikret  sig  Rostgaards  Bistand.   I  et  Brev 
til  Kollegiets  Efor  havde  Oversekretæren  paa  kraftigste  Maade  interce- 
deret  for  ham  og  ladet  forstaa,  at  det  vilde  være  Universitetets  Patron 
til  Mishag,  om  man  i  dette  Tilfælde  vilde  gaa  frem  „efter  Rigueur". 

Professorerne  var  dog  ikke  til  Sinds  saaledes  at  lade  sig  trænge  i 
«n  Krog.  Sagen  bragtes  frem  i  Konsistoriums  Møde  den  13.  Marts 
1723  og  paa  Rektors  Forslag,  om  der  ikke  burde  kræves  en  nær- 
mere Forklaring  af  dette  Intercessionsbrev,  bestemte  Konsistorialeme, 
at  der  skulde  leveres  Storkansleren  Kopi  af  Valkendorffs  Fundats  og 
tillige  en  Memorial  „med  underdanig  Forespørgsel,  hvorledes  med 
titbemeldte  Høberg  skal  omgaas  til  denne  nu  forestundende  Distri- 
huts",  d.  V.  s.  til  den  Uddeling  af  Stipendiet,  der  skulde  finde  Sted 
ved  Paasketid.  Storkansleren  har  næppe  villet  træffe  endelig  Bestem- 
melse efter  denne  lidt  paagaaende  Henstilling  og  derved  paatage  sig 
det  hele  Ansvar,  men  maa  have  udtalt  sig  til  Fordel  for  Høberg,  thi 
i  næste  Møde  (3.  April)  viste  Rektor  Tilbøjelighed  til  at  ordne  Sagen  i 
Mindelighed.  Han  henstillede,  om  ikke  Høberg  enten  maatte  beholde 
sin  Plads  i  Kollegiet  eller  ogsaa  nyde  fuld  Distributs,  da  han  endnu 
ikke  var  bortvist.  Men  Konsistoriets  Medlemmer  var  ikke  saa  velvillig 
stemte;  det  besluttedes,  at  han  hverken  skulde  nyde  Distributs  eller 
have  Lov  til  at  blive  i  Kollegiet,  dog  indrømmede  man  ham  4  Rdr. 
for  den  Disputats,  han  nylig  havde  ladet  udgaa.  Næste  Gang  Kon- 
sistorium var  samlet  (10.  April),  blev  den  senere  som  Jurist  bekendte 
Andreas  Lowson  valgt  til  Alumnus  i  hans  Sted. 

Høberg  vilde  dog  ikke  give  Køb  og  benyttede  sig  til  det  yderste 
af  den  Interesse  for  Skuepladsen,  der  udvistes  af  Storkansleren  og 

^)  Gram  findes  endnu  i  2.  Edition  af  Komediernes  1.  Tome  (1724)  som 
Frans  i  Jean  de  France;  det  er  dog  næppe  andet  end  en  Skødesløshed,  thi 
Lindorph  og  Rammel  opføres  i  denne  Udgave  for  hans  andre  Roller. 

Oversekretæren  i  Danske  Kancelli.  Han  blev  boende  trods  Konsisto- 
riums Beslutning.  Man  lod  Pedellerne  true  ham  med  retslig  Til- 
tale, hvis  han  ikke  godvillig  fljrttede,  men  det  hjalp  ikke  og  Kon- 
sistoriet lod  ham  da  indstævne  for  den  akademiske  Ret.  Stadig  gjorde 
"an  Regning  paa  højere  Magters  Beskyttelse.    Han  vilde  ikke  rykke 

d,  før  Stipendiet  fra  Mikkelsdag  til  Paaske  var  udbetalt,  og  forlangte 
;>it  Indlæg  for  Konsistorialretten,  at  Sagen,   om  det  kom  til  Proces, 

iculde  bringes  for  et  andet  Forum.  Da  dette  mishagede  Konsistoriets 
"fierrer,  søgte  han  Støtte  hos  Kancelliet;  han  ønskede  i  hvert  Fald  at 
Kunne  vælge  imellem  at  beholde  sit  Stipendium  eller  blive  ved  det 
danske  Teater  eller  ogsaa  at  maatte  faa  sin  Sag  for  Lands  Lov  og  Ret. 
Konseillet  afviste  ham  imidlertid  (16.  Juni  1723)  —  det  vilde  overhove- 
det ikke  have  med  den  Ting  at  gøre.  Forinden  maa  der  være  truffet 
et  Forlig,  maaske  ved  Storkanslerens  Mellemkomst,  thi  11.  Juni  med- 
delte Høberg  Kollegiets  Efor,  at  han  den  Dag  var  udflyttet  „af  Ærbø- 
dighed for  hans  Øvrigheds  Sentiment",  og  Konsistoriet  bevilgede  ham 
derfor  det  forfaldne  Stipendium  fra  Mikkelsdag  1722  til  Paaske  1723, 
nu  da  han  havde  efterievet  dets  „Vilje  og  Advarsel"^). 

Den  hele  Sag,  der  tydelig  nok  mere  drejede  sig  om  et  Princip  end 
om  en  Person,  kaster  et  klart  Lys  over  Universitetets  Forhold  til  Skue- 
pladsen. Vel  var  den  løbet  ud  i  et  Kompromis,  thi  Storkanslerens  og 
Oversekretærens  Ønsker  kunde  man  ikke  ligefrem  se  bort  fra,  men  i 
Realiteten  havde  Professorerne  sat  deres  Vilje  igennem,  og  denne  deres 
Vilje  var  præget  af  den  samme  Modsætning  mellem  Kirke  og  Skue- 
plads, der  langt  ned  i  Tiden  gjorde  sig  gældende. 

Et  interessant  Bidrag  yder  Sagen  til  Holbergs  Karakteristik. 
Hans  Anskuelser  var  paa  dette  Punkt  Kollegernes  stik  modsatte;  han 
giver  det  til  Kende  i  Fortalen  til  første  Tome  af  Komedierne,  hvor 
han  besvarer  Spørgsmaalet,  om  „det  er  uanstændigt  for  smukke  Mænds 
Børn,  der  ere  beskikkede  i  sin  Tid  at  betjene  Kirker  og  Skoler,  at 
bruges  til  teatralske  Eksercitier".  Hans  Svar  er  tydeligt  nok,  men  er 
holdt  i  en  lidt  spagfærdig  Tone,  og  stærkt  understreger  han,  at  det 
kommer  an  paa,  hvorledes  den  høje  Øvrighed  stiller  sig.  Man  har 
en  Fornemmelse  af,  at  han  saa  lidt  som  muligt  har  villet  udæske  sine 
Universitetskolleger.  Fortalen  er  efter  al  Sandsynlighed  skrevet  paa 
et  Tidspunkt,  da  Misstemningen  mod  de  agerende  Studenter  var  en 
Kendsgerning,  og  kort  efter  kom  den  Høbergske  Sag  og  et  Par  andre 
lignende  til  Forhandling  i  Konsistorium.  Blandt  dettes  Assessorer  var 
ogsaa  Holberg,  og  mærkeligt  er  det  at  se,  hvoriedes  han  i  Egenskab 
af  Universitetsprofessor  var   i   Stand  til   at  skyde   Komedieskriverens 

^)  Rep.  Nr.  32  og  35. 

Ham  af  sig.  Naar  han  voterede  i  Konsistorium,  fulgte  han  det  liberale 
Flertal  ^),  hvis  Anskuelser  dog  var  ganske  modsatte  dem,  han  lod  Just 
Justesen  forfægte  i  sin  Betænkning;  en  Student,  der  havde  ageret  paa 
et  Teater,  havde  selv  efter  Flertallets  Mening  ført  et  „uanstændigt  Lev- 
ned", og  man  kunde  ikke  eftergive  ham  „hans  Brøde"  og  indlade  ham 
til  Examen  theologicum,  forinden  han  i  nogen  Tid  havde  vist  Bedring 
og  opført  sig  saaledes  som  det  anstod  sig  en  skikkelig  Studiosus^). 
Sligt  kunde  Holberg  billige  i  Egenskab  af  Konsistorialassessor,  skønt 
han  som  Komedieskriver  fandt  det  i  sin  Orden,  at  brave  Folk,  som  i 
deres  Ungdom  havde  ageret  Komedier,  siden  var  blevet  forfremmede 
til  Akademi,  Kirker  og  Skoler^);  han  var  personlig  nærværende  i  de 
fleste  af  Møderne,  hvor  disse  Studentersager  kom  for,  uden  at  de  be- 
varede Forhandlingsprotokoller  udviser  nogen  Slags  Indsigelse  fra  hans 
Side.  Det  er  Kendsgerninger,  der  tegner  os  Billedet  af  en  Mand,  som 
ved  Skrivepulten  kunde  hudflette  sin  Samtid  og  i  det  daglige  Om- 
gangsliv var  i  Stand  til  at  bøje  af  og  følge  Trop.  Vi  vilde  have  fore- 
trukket at  se  de  samme  Anskuelser  hævdede  blandt  de  lærde  Herrer  i 
Konsistorium  som  han  i  Fortalen  til  sine  Komedier  spredte  i  det  store 
Publikum. 

Havde  Høberg  frit  kunnet  vælge  mellem  Teatret  og  et  gejstligt 
Embede,  havde  han  næppe  valgt  det  første.  Medens  Striden  med  Pro- 
fessorerne endnu  stod  paa,  rettede  han  et  rimet  Bønskrift  til  Oversekre- 
tæren om  Hassing  Kald  i  Thy,  nogle  Mil  fra  Thisted*);  det  former 
sig  i  Hovedsagen  som  et  Forsvar  for  hans  Stilling  til  Skuepladsen, 
bl.  a.  hedder  det: 

Hvad  har  jeg  Stymper  gjort?    Har  jeg  mod  Himlen  syndet, 
Har  jeg  om  rette  Gud  urette  Tro  forkyndet? 

^)  Det  var  Folk  som  Teologerne  Hans  Bartholin  og  Johannes  Trellund, 
Lægen  Franckenau,  Astronomen  Peder  Horrebow,  Arne  Magnusen,  Andreas 
Frølund  m.  fl.;  det  intransigente  Mindretal  var  Biskop  Worm,  Caspar  Bar- 
tholin og  Teologen  Hans  Steenbuch. 

^)  Forhandlingerne  paa  Konsistoriums  Møde  24.  April  1723  i  Anledning 
af  den  nedenfor  omtalte  Niels  Horns  Sag.  —  Universitetet  henholdt  sig 
længe  efter  til  dette  Conclusum  Consistoriale.  I  1748  havde  en  Student 
en  kort  Tid  medvirket  ved  von  Qvotens  tyske  Komedier,  og  da  han  Aaret 
efter  vilde  indstille  sig  til  teologisk  Eksamen,  blev  det  nægtet  ham.  Han 
klagede  til  Kongen,  men  Fakultetet  paaberaabte  sig  den  gamle  Konsistorial- 
beslutning  og  Studenten  maatte  vente  et  Aar  for  at  vise  „Omvendelsens 
Frugter"  (Hesperus  V,  242  ff.,  og  Tritogenia  II,  37;  Akterne  findes  ved  DK. 
Oversekretærens  Breve  1749,  Nr.  235). 

^)  Saml.  Skr.  II,  538. 

*)  Rep.  Nr.  33.  Hassing  Kald  blev  besat  2.  April  1 723  og  den  fore- 
trukne Supplikants  Andragende  er  af  17.  Marts  (Jydske  aabne  Breve  1723, 
Nr.  44).     Høbergs  udaterede  Bønskrift  er  da  antagelig  fra  Marts. 

Mon  jeg  Utroskab  har  min  naadig  Konge  gjort? 

Har  jeg  mod  Fædreland  vel  syndet  alt  for  stort? 
Mon  jeg  ved  Hor  og  Mord  og  Stjælen  mig  har  smittet? 
Har  jeg  falsk  Vidnesbyrd  op  om  min  Næste  hittet? 

At  jeg  til  Afsky  frem  for  andre  straffes  bør, 

Og  jeg  mig  ej  om  Hjælp  til  nogen  vende  tør. 
Se!  Disse  store  Fejl  mig  synes  blir  fremstillet 
Idet  jeg  (ringeste)  Komødier  har  spillet; 

Døm  nu,  Hr.  Rostgaard,  døm,  om  Gud  er  derfor  vred. 

Rostgaard  gjorde  dog  intet  for  at  skaffe  ham  Kald,  han  gemte  Bøn- 
skriftet som  et  Kuriosum  mellem  andre  lignende  Rimerier,  og  Høberg 
kom  ikke  med  blandt  Ansøgerne  til  Embedet^).  Han  blev  da  ved  den 
danske  Komedie^).  Efter  Skuepladsens  første  Lukning  søgte  han  i 
Sommeren  1725  atter  et  jydsk  Præstekald  ^),  men  fik  det  ikke  og  døde 
som  en  ubef ordret  Studiosus  i  Nykøbing  paa  Mors  den  30.  Novbr. 
1727,  i  en  Alder  af  kun  31  Aar*), 

I  Stedet  for  Hald  og  Gram  optoges  1723  Lindorph  og  Rammel 
blandt  de  danske  Aktører.  Lindorph  var  allerede  1711  privat  dimit- 
teret til  Universitetet,  men  havde  endnu  ikke  endt  sine  Studier.  I 
Juni  1723  spillede  han  Jakob  i  Ellevte  Juni  og  netop  i  de  samme 
Dage  blev  han  forvist  fra  Regensen.  Det  er  muligt,  at  andre  Aarsager 
kan  have  medvirket  til  denne  Fremfærd  mod  ham,  men  det  er  sand- 
synligt, at  hans  Forhold  til  Skuepladsen  har  gjort  Udslaget.  Hans 
Bortvisning  kom  første  Gang  paa  Tale  i  Konsistoriums  Møde  den  19. 
Juni  og  Stykket  var  gaaet  den  11.  og  18.  Da  han  fulgte  Høbergs 
Eksempel  og  nægtede  at  flytte,  skred  Professorerne  ind  med  skrappe 
Midler,  lod  hans  Navn  opslaa  paa  den  sorte  Tavle  og  gjorde  tilsidst 
kort  Proces  og  relegerede  ham.  Relegationen  til  Trods  blev  han  boende 
til  hen  i  Septbr.,  da  man  besluttede  at  klage  til  Universitetets  Patron^). 
Hvad  Enden  blev,  ved  vi  ikke,  men  Lindorph  holdt  trolig  ud  ved  den 
danske  Komedie  indtil  Skuespillenes  Ophør  i  1728. 

Det  samme  var  Tilfældet  med  Rammel.  Han  var  dimitteret  fra  Ribe 
Skole  1720  og  havde  Holberg  til  Privatpræceptor.  Jyde  var  han  dog 
næppe.  Thi  hans  Fader,  som  uden  al  Tvivl  var  den  Michael  Emstsøn 
RammeP),  der  var  Præst  i  Grimstrup  et  Par  Mil  Sydøst  for  Varde  og 
døde  1710,  var  Sjællænder  og  kom  først  til  sit  jydske  Kald  1705, 
medens   den  senere  Aktør  efter  Universitetsmatriklen  maa  være  født 

^)  DK.  Gratialprotokol  1722-23,  Fol.  203,  hvor  Ansøgerne  opregnes. 
')  Hans  Navn  findes  i  Personlisterne  til  Julestuen   og  Maskeraden,   der 
først  opførtes  1724. 

')  DK.  Gratialprot.  1723-25,  S.  312. 

*)  Nykøbing  Kirkebog  (efter  Meddelelse  af  Arkivsekretær  S.  Nygård). 
")  Rep.  Nr.  32. 

•)  Anders  Rammel  hed  Anders  Michelsen  R.  (Nakskov  Kirkebog  1755  *®/4). 

12* 

omtrent  1703^).  Han  omtales  i  Sommeren  1722  som  en  , fattig  Studio- 
sus", hvem  Konsistorium  tilstod  2  Rdr.  af  Trinitatis  Kirkes  Fattigpenge  ^). 
Var  Lindorph  en  gammel,  forsumpet  Studiosus  perpetuus,  der  søgte 
at  friste  Livet  som  Komediant,  og  vistnok  ogsaa  var  særlig  brugbar 
i  den  Retning,  saa  har  Rammel  rimeligvis  lige  saa  meget  af  Nød  som 
af  Lyst  meldt  sig  ved  Skuepladsen,  hvad  der  paa  dette  Tidspunkt, 
umiddelbart  efter  Universitetets  Indgriben  mod  de  agerende  Studenter, 
kun  kunde  bevirke,  at  den  akademiske  Vej  lukkedes  for  ham. 

Samtidig  med  Hald  og  Gram  forsvinder  Mad.  Lerche.  Hvem  hun 
var,  vides  ikke  med  Sikkerhed,  men  der  er  Tegn,  som  peger  i  en 
bestemt  Retning.  I  Karieby  paa  Falster  døde  1753  Provsten  Peder 
Hiort,  hvis  ikke  helt  almindelige  Livshistorie  Biskop  J.  C.  Bloch  for- 
tæller i  sine  vidtløftige  Samlinger  til  den  fynske  og  lolland-falsterske 
Gejstligheds  Personalhistorie.  Peder  Hiorts  Fader  tjente  i  Prins  Caris 
Stalde,  beretter  Biskoppen,  og  Sønnen,  der  havde  Lyst  til  Bogen,  kom 
i  Vor  Frue  Skole  i  København,  men  løb  sin  Vej  efter  en  haard  Tugtelse 
af  en  tyrannisk  Hører.  „Hvad  skulde  nu  Hr.  Hiort  gribe  til",  hedder 
det  i  Beretningen,  „da  det  lod  som  alle  Døre  vare  lukte  for  ham  til 
hans  Lystes  Opfyldelse.  Imidlertid  er  der  en  Samling  af  unge  Menne- 
sker, der  vil  tilhobe  drage  til  Norge  for  at  holde  Komødier,  dem  føjer 
han  sig  til  og  ved  den  Lejlighed  bliver  gift  med  Maren  Hagendal  fra 
Odense,  som  var  bleven  saa  lykkelig  at  have  nylig  mistet  en  Mand, 
den  hun  havde  taget  i  Ungdommen,  men  var  af  den  Art,  at*  hun 
maatte  forsørge  ham,  da  han  ej  duede  til  noget,  men  blev  alene  brugt 
til  at  skrive  for  Komødianterne  i  København,  men  derimod  ofte  for- 
dærvede i  sin  Drukkenskab  det  hans  fattige  Kone  havde  for  andre 
Godtfolk  at  sy.  Dette  Drog  efteriod  sig  en  eneste  Daatter,  som  Hr. 
Hiort,  da  han  fik  Moderen,  maatte  forsørge.  Kort  efter  ophævedes 
disse  norske  Komødier,  hvorfore  Hr.  Hiort  maatte  være  betænkt  paa 
anden  Levemaade".  Det  fortælles  nu  videre,  hvoriedes  han  drog 
til  Bergen  og  ernærede  sig  som  Dansemester;  det  kom  for  en  Dag, 
at  han  havde  gaaet  i  Latinskolen,  gode  Mennesker  tog  sig  af  ham  og 
endelig  blev  han  dimitteret  til  Universitetet  i  København.  Som  Stu- 
dent maatte  han  læse  om  Natten  og  danse  om  Dagen  for  at  skaffe 
Føden  til  Kone  og  Barn.  Da  Krigshospitalets  Skoler  oprettedes,  blev 
han  anbragt  der,  tog  Attestats,  men  endnu  hindrede  hans  Virksomhed 
som  Dansemester  og  den  Sladder,  der  gik  om  hans  Fortid,  ham  i  at 
faa  Embede;  omsider  blev  han  dog  Feltpræst  ved  de  i  hannoveransk 

*)  Wibergs  Præstehist.  I,  479;  Grimstrup  Kirkebog  (efter  Meddelelse  fra 
Arkivsekretær  S.  Nygård);  Jydske  aabne  Breve  1705,  Nr.  52. 
*)  Acta  Consistoril  13.  Juni  1722. 

Tjeneste  staaende  danske  Krigsfolk,  og  efter  Hjemkomsten  fik  han 
Karleby  Kald*). 

Beretningen  er  øjensynlig  ganske  tilforladelig.  Kronologien  er  i 
Orden  og  Enkeltheder  kan  kontrolleres^).  Da  Peder  Hiort  drog  ud 
som  Feltpræst,  fik  hans  Hustru  Lov  til  at  bestyre  Skolen  ved  en  Vikar, 
og  denne  Vikarpost  var  Biskop  Blochs  første  Bestilling  i  Kirkens  Tjene- 
ste').  Han  kan  da  have  Historien  fra  den  senere  Provstefrues  egen  Mund. 

Denne  Provstefrue  var  næppe  nogen  anden  end  den  tidligere 
Aktrice  Mad.  Lerche.  Det  staar  ikke  udtrykkelig  i  Biskop  Blochs  Be- 
retning, det  har  været  et  Punkt,  hvorom  baade  hun  selv  og  Biskoppen 
helst  har  tiet,  men  det  er  en  Antagelse,  der  ligger  snublende  nær. 
Hun  døde  i  Stubbekøbing  22.  Marts  1755,  et  Par  Aar  efter  Manden. 
Datteren  af  første  Ægteskab,  der  endnu  levede,  bar  Navnet  Matthia 
Cathrine  Lerche  og  var  født  i  København  i  Efteraaret  1721;  Faderen, 
der  hed  Matthiis  Lerche,  var  paa  dette  Tidspunkt,  før  den  danske  Ko- 
medies Indstiftelse,  af  borgerlig  Stilling  Politibetjent*).  Alt  passer  ind 
i  de  samtidige  Efterretninger,  ogsaa  Biskop  Blochs  Omtale  af  Truppen, 
der  gik  til  Norge.  Skønt  Kancelliet  i  det  Tilfælde,  vi  kender,  nægtede 
at  udstede  kgl.  Bevilling  °),  forhindrer  det  ikke,  at  Komediantbander  er 
draget  derop  for  at  agere  de  ny  danske  Lystspil,  baade  Holbergs  og 
Moliéres,  der  tidlig  forelaa  trykt;  Tilladelsen  til  at  give  Forestillinger 
var  da  blot  afhængig  af  den  lokale  Øvrighed.  Omstændigheder,  som 
ikke  nærmere  kendes,  kan  have  bevirket,  at  Mad.  Lerche  forlod  den 
danske  Bande  for  at  gaa  med  en  saadan  Trup  til  Norge. 

Da  Mad.  Lerche  i  1723-24  traadte  fra,  erstattedes  hun  af  Sophie 
Hiort.  Om  denne  Aktrice,  der  navnlig  er  kendt  fra  Komediens  Lig- 
begængelse,  hvor  Holberg  lader  hende  fremtræde  under  sit  virkelige 
Navn,  savnes  enhver  Efterretning®).  At  gætte  paa,   at  hun  var  i  Slægt 

')  Addit.  FoL  Nr.  140  II  (UBK).  refereret  i  Barfod,  Den  falsterske  Gejst- 
ligheds Personalhisl.  I,  175,  og  benyttet  af  Wiberg. 

*)  Fra  andre  Kilder  vides,  at  Peder  Hiort  blev  Student  1731  i  en  Alder 
af  ca.  30  Aar,  blev  Lærer  ved  Krigshospitalet  1733,  teologisk  Kandidat 
1737,  Feltpræst  1741  og  endelig  Sognepræst  i  Karleby  1742. 

')  Han  siger  det  selv  i  Beretningen  om  Peder  Hiort. 

*)  LAS.  Falsters  Nørre  Herreds  Provstis  Skifteprotokol  1721-58,  Fol. 
587  ff.;  Frue  Kirkes  Daabsbog  3.  Oktbr.  1721. 

')  Sml.  Side  97. 

*)  1  2.  Edition  af  Komediernes  1.  Tome  er  i  Personlisterne  opført  for 
Mad.  Lerches  Roller  Mad.  Hiort,  i  2.  Tome  findes  derimod  Mademoiselle 
Hiort.  Man  kunde  i  første  Tilfælde  fristes  til  at  tro,  at  det  i  Virkelig- 
heden var  Mad.  Lerche,  der  ved  nyt  Giftermaal  havde  skiftet  Navn,  men 
paa  Betegnelserne  Mad.  og  Mile  tør  intet  bygges ;  ogsaa  de  andre  Aktricer  be- 
tegnes paa  begge  Maader.  Forøvrigt  menes  2,  Tome  at  være  udkommet 
før  1.  Tomes  2.  Edition  (Martensen  I,  225). 

med  den  nys  omtalte  Peder  Hiort,  er  ikke  forsvarligt,  da  dette  Navn 
i  hin  Tid  var  højst  almindeligt. 

Den  danske  Bande  bestod  kun  af  S5rv  Aktører  og  tre  Aktricer.  Da 
Personlisterne  i  Gnieren  og  Ulysses  von  Ithacia  omfatter  15  Karakterer 
og  Bonden  i  Harnisket  ageredes  med  mindst  13  Personer  foruden  Sta- 
tisterne^), maa  det  antages,  at  Banden  i  visse  Tilfælde  har  betjent  sig 
af  løst  tilknyttede  Kræfter.  Rimeligt  er  det  ganske  vist,  at  Aktørerne 
og  navnlig  Aktricerne  har  haft  flere  Roller  i  samme  Stykke,  bl.  a.  i 
Ulysses,  hvor  der  i  Forspillet  og  i  Komedien  tilsammen  findes  ti 
Kvinderoller.  Mindst  den  ene  af  disse  spilledes  efter  Skuepladsens 
Genaabning  af  en  Aktør  ^)  —  en  Udvej,  der  i  flere  Tilfælde  kan  være 
anvendt  paa  Komediehuset  i  Lille  Grønnegade ;  vi  ved  f .  Eks.,  at  Pilloy 
spillede  Barselkonen  i  Holbergs  Barselstuen.  Men  alligevel  har  et 
Personale  paa  ti  aktive  Medlemmer  ikke  været  tilstrækkeligt. 

Rasmus  Hammer  kom  ikke  paa  Scenen  i  dette  Tidsrum');  han  var 
næppe  Student  og  rykkede  først  op  mellem  Aktørerne  i  Skuepladsens 
følgende  Perioder,  da  det  var  vanskeligt  at  skaffe  Tilgang  fra  akademi- 
ske Kredse.  Derimod  omtales  Niels  Horn  blandt  de  Studenter,  der  ved 
at  spille  Komedie  paadrog  sig  Professorernes  Unaade.  Han  var  fra  Ny- 
købing paa  Falster,  født  1696  og  dimitteret  1717.  Fast  knyttet  til  Trup- 
pen var  han  ikke*),  hans  Navn  findes  ikke  heller  i  de  ældste  Person- 
lister til  Holbergs  Komedier,  der  netop  kun  synes  at  indeholde  de 
Roller,  som  var  i  Hænderne  paa  den  danske  Bandes  faste  Aktører  og 
Aktricer,  hvilket  maaske  forklarer  disse  Listers  Ufuldstændighed.  Da 
han  i  April  1723  skulde  indstille  sig  til  teologisk  Eksamen,  maatte 
han  forsværge  Skuepladsen,  bede  om  Tilgivelse  for  sit  hidtil  førte 
Levned  og  love  Bod  og  Bedring^).  Attestats  fik  han,  men  først  i 
Decbr.    1724^).    Foruden  ham   har  der  utvivlsomt  været  flere,  bl.  a. 

^)  Plakat  ^%  1723.  —  At  Statister  anvendtes,  ses  af  flere  Steder  i  Hol- 
bergs Komedier,  bl.  a.  af  Ellevte  Juni,  hvor  det  under  Børstidens  Fremstil- 
ling foreskrives,  at  der  føres  „ind  paa  Theatrum  saa  mange  som  man  kan 
afstedkomme"  (3.  Akt  7.  Se). 

")  Aumont  og  Collin,  Det  danske  Nationalteater  V.  2,  S.  388. 

*)  Sml.  Overskou  173  og  Martensen  1,  172.  —  I  Aarene  1722-23  levede 
i  Kbhvn.  en  Susanna  Abigael  Hammer,  der  holdt  Assembleer  og  Lystig- 
heder i  sine  Logementer  og  førte  et  lidt  forfløjent  Levned;  hun  var  Enke 
efter  Præsten  Peder  Hindsholm  i  Aversi  (f  1712)  og  ernærede  sig  efter 
Branden  1728  med  at  sy  og  to  for  Folk  (LAS.  Kbhvns  Bytingsprot.  1722- 
24,  Fol.  113ff.,  og  Grove,  S.  148).  Navnet  Hammer  var  iøvrig  ikke 
sjældent. 

*)  Han  findes  hverken  i  Nytaarsprologen  eller  i  Aktørernes  Nytaarsdigt 
til  Rostgaard. 

^)  Rep.  Nr.  32,  sml.  ovenfor  S.  178. 

*)  Distinktionsprotokol  under  5.  Decbr.  1724  (Univ.'s  Arkiv). 

maaske  den  Chr.  Broholm,  der  sammen  med  Lindorph  bortvistes  fra 
Regensen.  Hans  Gram  har  i  en  Dekanatsprotokol  noteret  ved  to  Stu- 
denter fra  Nyborg,  Chr.  Brunov  og  Peter  Lemming,  at  de  var  blandt 
,præcipuos  actores  fabulæ"^),  men  om  han  dermed  mener,  at  de  har 
medvirket  ved  den  danske  Komedie,  er  dog  ikke  givet. 

Peder  Sparkiær  plejer  man  at  regne  til  Banden.  Hjemmel  for  hans 
Tilknytning  til  Skuepladsen  søges  i,  at  han,  sideordnet  med  Hammer, 
staar  opført  under  Nytaarsprologus  som  „Komponist  af  Musikken"; 
derimod  fattes  han  blandt  Underskriverne  paa  Nytaarsdigtet  til  Rost- 
gaard.  Formodentlig  har  Aktørerne  blot  lejlighedsvis  benyttet  sig  af  hans 
Medvirkning,  naar  det  en  sjælden  Gang  gjaldt  om  at  skaffe  original 
Musik.  Han  var  jævnaldrende  med  dem,  Student,  skrev  nu  og  da 
Lejlighedsdigte  til  Hoffet^)  og  komponerede;  1724  blev  han  Hofviolon 
og  var  under  Kristian  den  Sjette  Hoforganist  ^).  Musikken  ved  den 
danske  Komedies  Forestillinger  leveredes  ellers  af  Byens  Stadsmusi- 
kant, Jost  Henrich  Bechstedt  (fra  1725  Andreas  Berg),  med  hans  Svende 
og  Drenge*). 

Da  Skuepladsen  lukkedes  1725,  spredtes  Komedianterne  for  en  Tid; 
da  var  det,  Hungeren  drev  nogle  til  Jylland,  Fyn  og  Norge  ^),  og  ved 
Genaabningen  Aaret  efter  var  de  næppe  alle  med.  I  Overslaget  fra 
Efteraaret  1726  opføres 

som  Aktører:    Pilloy 

Rammel 

Schumacher 

Lindorph 

Engelhardt 
som  Aktricer:  Mad.  Montaigu 

Mile  Hiort 

Mile  Coffre 

Mad.  Coffre*) 
og  desuden:     3  andre  „ubekendte" 

')  Wertooff  344,  Note. 

*)  I  Rostgaardske  Saml.  Fol.  Nr.  159  (UBK)  og  i  GI.  kgL  Saml.  Fol. 
Nr.  951   og  4to  Nr.  2794  (KBK)  findes  saadanne  Smaadigte  af  Sparkiær. 

')  Om  Sparkiær  se  iøvrigt  Biogr.  Lex.  XVI,  194  (og  Tilføjelse  i  Bd.  XIX) 
samt  Thrane,  Fra  Hofviolonernes  Tid,  bl.  a.  S.  53  f. 

*)  SjælL  Missiver  1747,  Nr.  513,  og  Krigskancelliets  ref.  Sager  1747, 
1.  Novbr.,  Nr.  3  (her  berøres  ogsaa  Forholdene  i  Fred.  IV's  Tid).  Sml. 
Thrane,  anf.  Skrift,  Afsnit  II  5  (S.  56  ff.).  Om  de  to  Stadsmusikanter  se 
Villads  Christensens  Afhandl,  i  Hist.  Meddel,  om  København  V,  321  ff. 

')  Sml.  Side  107. 

")  Chr.  Bruun  har  ved  Fejllæsning  fordærvet  det  paagældende  Sted  i 
Overslaget  (Rep.  Nr.  52,  Danske  Saml.  II,  376).  Ved  Aktricerne  af  Navnet 
Coffre  læser  han  „Made"  og  „Mad.",  og  retter  det  sidste  i  Noten  til  „Mr.", 
hvorved  han  gør  den  for  flere  Aar  siden  afdøde  Maler  til  Aktør.  Der  staar 
paa  det  første  Sted  .Mads"   (o:  Mademoiselle),  paa  det  sidste  „Made". 

De  var  fordelt  i  fire  Lønningsklasser;  Pilloy,  Rammel  og  Mad.  Mont- 
aigu  stod  i  første  (200  Rdr.  aarlig),  Schumacher,  Mile  Hiort  og  Mile 
Coffre  i  anden  (175  Rdr.),  Lindorph,  Engelhardt  og  Mad.  Coffre  i 
tredje  (150  Rdr.),  medens  de  tre  ubekendte  skulde  lønnes  hver  med 
100  Rdr,  Blandt  Aktørerne  fattes  Ulsøe  og  Wegner,  og  da  de  ikke 
kan  tænkes  at  være  henregnet  til  de  unævnte  daarligst  lønnede,  maa 
man  formode,  at  de  ikke  hørte  til  Truppen  paa  dette  Tidspunkt.  Ulsøe 
kan  midlertidigt  have  været  borte ;  han  stod  atter  ved  den  danske  Ko- 
medie i  1728,  hvilket  derimod  ikke  var  Tilfældet  med  Wegner.  At 
Schumacher  i  Komediens  Ligbegængelse  (trykte  Udgave)  kalder  Hen- 
rik en  Grønskolling,  er  anført  som  et  Træk,  der  tyder  paa,  at  det  ikke 
var  Wegner,  som  nu  spillede  Henrik-Rollen,  thi  Holberg  kunde  daar- 
ligt  lade  Schumacher,  der  var  ny  i  Tjenesten,  titulere  sin  ældre  Kollega 
paa  den  Maade^).  Derpaa  kan  dog  næppe  bygges  noget,  da  Stedet 
øjensynlig  er  forvansket:  i  Dasses  Afskrift,  der  ligger  nær  op  mod 
Stykkets  Opførelsestid,  staar  ikke  Grønskolling,  men  „grov  Knolling"^. 
Schumacher  var  en  „spækfed"  Person  (som  det  hedder  i  samme  Stykke) 
og  hans  Medspiller  er  aabenbart  mindre  vel  ved  Magt,  da  han  ærgrer 
sig  over  denne  Trivelighed  i  saadanne  magre  Tider;  men  Wegner  var 
„stor  og  lang"  —  hvis  man  da  tør  lægge  noget  ind  i  den  vægelsindede 
Madame  Lucretias  Ord  til  Torben').  Skønt  man  ikke  kommer  ret  langt 
med  denne  Argumentation,  er  det  alligevel  troligt  nok,  at  Wegner 
allerede  1725  har  afsluttet  sin  Virksomhed  som  Aktør. 

Ny  tilkomne  i  Perioden  1726-27  var  Johannes  Schumacher,  Engel- 
hardt og  Mile  Coffre.  Om  dem  vides  intet  med  Sikkerhed.  I  1728 
finder  vi  Schumacher  logerende  hos  Skifteskriver  ved  Underadmiralite- 
tet Peder  Sengeløse  (t  1736),  der  tillige  har  sin  Svigermoder  Cathrine, 
Enke  efter  Slotsforvalter  Schumacher  i  Vordingborg  (f  1704),  boende 
hos  sig*);  formodentlig  er  der  Familieskab,  men  hvem  Aktøren  Schu- 
macher iøvrigt  var  og  hvad  han  tog  sig  for  inden  han  kom  til  Teatret, 
kan  ikke  oplyses.  Om  Engelhardt,  der  kun  stod  ved  Truppen  i  denne 
Periode,  er  vi  endnu  slettere  underrettet,  vi  kender  end  ikke  hans  For- 
navn^). Derimod  er  der  næppe  Tvivl  om,  at  Mile  Coffre  var  en  af 
Helene  Coffres  tre  Døtre,  rimeligvis  den  samme,  der  protegeredes  af 

^)  Martensen  I,  92. 

^)  Er  aabenbart  en  Biform  til  Knold  (Tysk:  grober  Knoll);  i  Haand- 
skriftet  kunde  maaske  ogsaa  læses  Knælling,  der  betyder  en  lille  Fyr  eller 
Mandsling. 

")  Den  Vægelsindede  (5  Akter)  1.  Akt  6.  Se. 

*)  Grove,  S.  159;  Sø  etatens  kgl.  Resol.  1738,  Nr.  33  (RA);  Vording- 
borg Kirkebog  (LAS). 

^)  Af  Navnet  Engelhardt  var  i  Tiden  omkring  1730  en  Vintapper  i 
Kbhvn.  og  et  Par  norske  Studenter. 

den  som  Bogsamler  bekendte  Grev  Chr.  Danneskjold-Samsøe  (f  i  Febr. 
1728)0. 

Da  Komedianttruppen  i  1728  for  tredje  Gang  rekonstrueredes,  talte 
den  atter  ti  faste  Medlemmer^; 

Aktørerne  var:  Ulsøe 
Pilloy 

Schumacher 
Lindorph 

Hammer  (1  hvis  Sted  senere  kom:)  Peder  From 
C.  Rehsen 
Aktriceme:  Mad.  Montaigu 
Sophie  Hiort 
Christine  Hamsgaard 
Frederikke  Sophie  Montaigu. 

Fordelingen  af  de  1500  Rdr.,  som  de  danske  Aktører  i  denne  Periode 
fik  bevilget  af  Kongen,  giver  ligesom  Lønklasserne  i  Overslaget  fra 
1726,  et  Begreb  om  den  indbyrdes  Rang  i  Truppen.  Ulsøe,  Pilloy  og 
Mad.  Montaigu  stod  for  200  Rdr.  aarlig,  Schumacher,  Lindorph,  Ham- 
mer og  Sophie  Hiort  fik  125,  Rehsen  100  og  de  to  yngste  Aktricer, 
Christine  Hamsgaard  og  Mile  Montaigu  50  Rdr.  hver,  medens  Mont- 
aigu selv  oppebar  200.  De  fleste  havde  tidligere  hørt  til  den  danske 
Komedianttrup,  nye  var  kun  Rehsen,  From,  Christine  Hamsgaard  og 
den  unge  Jomfru  Montaigu.  Oprindelig  havde  det  været  Meningen 
at  medtage  Schou,  saaledes  at  Hammer  blev  nederste  Aktør,  men  da 
det  ikke  skete,  rykkede  Hammer  op  i  hans  Plads  og  Rehsen  kom 
i  Hammers  Sted').  I  Foraaret  1728,  i  April  eller  Maj,  døde  Ham- 
mer; om  han  overhovedet  kom  til  at  optræde  i  denne  Periode,  er  tvivl- 
somt, thi  han  fik  ingen  Løn  udbetalt.  Han  erstattedes  af  Peder  From,  der 
sattes  paa  samme  Gage  som  Rehsen,  og  den  overskydende  Part  for- 
deltes mellem  de  to  yngste  Aktricer,  der  var  traadt  i  Mad.  Coffres  og 
hendes  Datters  Sted*).  Da  der  i  1728  blev  Tale  om  at  genrejse  den 
danske  Komedie,  har  Mad.  Coffre  rimeligvis  været  syg;  hun  døde  i 
Midten  af  April,  i  de  samme  Dage,  Aktørerne  gav  den  første  Forestil- 
ling ved  Hoffet,  og  Montaigu  tog  Børnene  til  sig^. 

O  Udtalelser  i  Breve  fra  Montaigu  af  30.  Oktbr.  og  27.  Decbr.  1728 
(Danske  Saml.  III,  33,  38).  Vilh.  Møller  (Tilskueren  1898,  656)  forstaar 
Montaigus  Ytringer  saaledes,  at  Demoiselle  Cofire  var  Grev  Danneskjolds 
Elskerinde.  Man  kunde  jo  ogsaa  tænke  sig,  at  han  tog  den  fattige,  fader- 
løse Kunstnerdatter  i  Huset  som  Frangaise  for  sine  Børn.  Montaigu  taler 
om,  at  der  efter  Grevens  Død  er  lovet  hende  en  Pension,  men  at  Enken 
skulde  være  til  Sinds  at  pensionere  sin  Mands  Elskerinde,  er  ikke  just  rimeligt. 

*)  Rep.  Nr.  56,  57,  64  og  65. 

»)  Sml.  Rep.  Nr.  56  og  57. 

*)  Rep  Nr.  59  og  60. 

*)  Pers.  Tidsskr.  6.  R.  III,  84,  og  Danske  Saml.  III,  38. 

Hvor  Rehsen  og  From  kom  fra,  er  ikke  bekendt.  Aktricen  Hatns- 
gaard  kunde  efter  Montaigus  Opgivelser^)  antages  at  være  en  Løjt- 
nantsenke,  dog  kendes  ikke  nogen  Officer  i  dansk  Tjeneste  af  dette 
sjældne  Navn*).  Frederikke  Sophie,  Montaigus  ældste  Datter,  var 
endnu  et  Barn.  Hun  var  født  1716  (døbt  27.  April)  og  allerede  1721 
havde  Montaigu  i  den  lilles  Navn  ladet  trykke  et  fransk  Digt  til  Dron- 
ning Anna  Sofie  i  Anledning  af  Formælingen^).  Tidlig  var  hun  saa- 
ledes  bragt  frem  for  Offentligheden  som  Vidunderbarn,  tidlig  var  hun 
ogsaa  bleven  bestemt  for  Teatret.  I  Skuepladsens  foregaaende  Periode, 
i  den  sløje  Tid  op  mod  Jul  1726,  havde  hun  vist  sig  dels  i  Smaa- 
roller,  dels  i  en  Entre,  som  Dansemesteren  havde  lært  hende,  og  hun 
havde  fundet  „allerstørste  Approbation",  hvilket  kun  kunde  „encoura- 
gere  hende  til  at  anvende  med  større  Nidkærhed  det  Pund,  hende  er 
betroet  til  at  øve  sig  paa  Theatro"*).  Den  Gang  som  senere  appelle- 
rede man  i  slige  Tilfælde  ikke  forgæves  til  Publikums  Hjertelag;  la  petite 
Montaigu  har  næppe  virket  mindre  ansporende  end  Familien  Prices 
Smaabørn  et  Aarhundrede  efter  i  det  lille  Teater  paa  Vesterbro'*).  En 
fremmelig  ung  Dame  maa  hun  imidlertid  have  været  I  April  1728 
deklamerede  hun,  tolv  Aar  gammel,  Thalias  ikke  helt  ringe  Parti  i 
Aabningsprologen  ved  Hoffet,  og  hendes  Medspillere  ved  denne  Lej- 
lighed var  Truppens  bedste  Kræfter:  Pilloy  (den  danske  Undersaat), 
Schumacher  (den  norske),  Ulsøe  (Henrik)  og  hendes  Moder  (Melpo- 
mene). 

Bandens  Medlemmer  kaldte  sig  oprindelig  „privilegerede  danske 
Komedianter",  men  ombyttede  allerede  i  Efteraaret  1722  „Komedian- 
ter" med  „Acteurs";  i  1728,  da  de  stod  i  Kongens  Sold,  førte  de, 
som  naturligt  var.  Titel  af  „kongelige  danske  Acteurs"®).  I  Kome- 
diens Ligbegængelse  bliver  Henrik  fornærmet,  fordi  Spiseværten  i  sin 
Nota  kalder  ham  „privilegeret  Aktør  i  Grønnegade";  Sammenstil- 
lingen behager  ikke  hans  Øre,  thi  at  være  privilegeret  betød  altid  en 
Slags  Rang,  medens  Gaden,  hvori  Komediehuset  laa,  nu  een  Gang 
ikke  hørte  til  de  fornemme.  I  Byen  havde  man  ogsaa  ondt  ved  at 
opfatte  de  danske  Aktører  som  synderlig  fremragende  Personer,  og  da 

^)  Rep.  Nr.  56  og  57. 

^)  Hverken  i  Hirsch's  Fortegnelse  over  Landofficerer  1648-1848  (utrykt, 
KBK)  eller  i  Gardes  Efterretn.  om  den  dansk-norske  Sømagt  findes  nogen 
Person  af  dette  Navn. 

^)  A  Sa  Majesté  la  Reine  sur  son  royal  hymenée,  underskrevet  „la  pelite 
Friderique  Sophie  Montaigu"  (Eksemplar  i  KBK  Hielmstiernes  Saml.  3016  c). 

*)  Plakat  Via  1726. 

^)  Sml.  Nystrøm,  Offentlige  Forlystelser  I,  56  f. 

«)  Plakater. 

der  efter  Branden  gjordes  Mandtal,  rubricerede  man  flere  af  dem,  baade 
Aktører  og  Aktricer,  under  Tyendet^). 

Til  Bestemmelse  af  de  enkeltes  Rollefag  har  vi  ikke  andre  Midler 
end  Personlisterne  i  de  første  Tomer  af  Holbergs  Komedier.  Ulsøe 
var  mest  alsidig,  men  spillede  dog  fortrinsvis  de  komiske,  lidt  ældre 
Karakterer,  Pilloy  var  Elskeren,  Spradebassen  og  den  fornemme  Mand, 
Wegner  havde  de  typiske  Henrik-Roller;  Hald  gav  ligeledes  Tjenere, 
Høberg  hyppigst  Arv  og  dermed  beslægtede  Figurer,  Schou  og  Gram 
de  mere  fremtrædende  Bipersoner,  Gram  desuden  Jeppe,  fordi  han 
bedst  af  dem  alle  mestrede  den  sjællandske  Bondedialekt.  Lindorph 
overtog  senere  Jeppe  paa  Bjerget  og  fik  desuden  tildelt  nogle  af  de 
ældre  Karakterroller;  Rammel,  der  spillede  yngre  Mænd  og  Tjenere, 
arvede  sandsynligvis  Henrik  efter  Wegners  Afgang,  medens  Schuma- 
cher gav  Herreroller  ^).  Af  Truppens  første  Aktricer  var  Mad.  Mont- 
aigu  tredive  Aar,  Mad.  Coffre  i  hvert  Fald  ikke  yngre.  Mad.  Lerche 
—  hvis  hun  er  rigtig  identificeret  —  tre  Aar  ældre.  Uden  egentligt 
Princip  synes  Kvinderollerne  at  være  fordelt  mellem  dem,  dog  har 
Mad.  Montaigu  Pernillerne  og  Mad.  Coffre  Magdelonerne;  Mad.  Lerche 
giver  baade  Nille  og  den  purunge  Elsebet  i  Jean  de  France,  som  siden 
begge  spilles  af  Sophie  Hiort,  der  maa  antages  at  have  været  yngre 
end  de  andre  og  efterhaanden  vistnok  blev  Truppens  egentlige  Elsker- 
inde. Rollefordelingen  i  det  oversatte  Repertoire  kan  vi  kun  slutte  os 
til.  At  Mad.  Montaigu  og  Pilloy  trak  det  store  Læs  i  de  franske  Styk- 
ker, siger  sig  selv  og  var  ganske  i  sin  Orden.  Det  er  derfor  ikke 
meget  oplysende,  naar  vi  erfarer,  at  Tartuffe  maatte  opsættes,  da  Mad. 
Montaigu  blev  upasselig,  eftersom  „hendes  Rolle  i  samme  Stykke  var 
altfor  considerable  for  at  kunne  give  den  til  nogen  anden".  Forøvrigt 
ved  vi  ikke,  hvilken  Rollen  var;  Rahbek  gætter  paa  Elmire^),  men 
lige  saa  rimeligt  er  det,  at  hun  har  spillet  Stykkets  anden  store 
Kvinderolle  Dorine. 

,  Om  de  enkelte  Aktørers  Præstationer  og  Truppens  Spil  i  det  hele 
kan  kun  opstilles  Gisninger.  Løn  og  Roller  gør  det  muligt  for  os  at 
sætte  dem  i  Nummerorden  og  ad  den  Vej  udpege  de  bedste.  Wegner 
plejer  man,  vel  ogsaa  med  Rette,  at  fremhæve  som  den  ypperste, 
væsentlig  fordi  han  vides  at  have  ageret  de  store  komiske  Tjenerroller, 
der  har  skaffet  flere  af  hans  Efterfølgere  paa  den  danske  Skueplads 
Navnkundighed  og  som  ogsaa  i  Datiden  gjaldt  for  Hovedroller*)  — 
det  var  jo  den  gamle  Komedies  lystige  Person  i  Karakterkomediens 

^)  Grove,  passim. 

*)  Komediens  Ligbegængelse  3.  Se. 
*)  Nyt  Aftenblad  1825,  Nr.  37. 
*)  Sml.  Komediens  Ligbegængelse. 

Klædebon;  Traditionen  om,  at  Holberg  har  laant  hans  Fornavn  til  sin 
Henrik^),  en  Tradition,  der  er  bleven  bestridt,  har  ogsaa  bidraget  til 
at  fæstne  hans  Ry.  Ulsøe  er  dog  sikkert  kommen  nær  paa  Højde 
med  ham^),  ikke  at  tale  om  Mad.  Montaigu  og  Pilloy.  Men  denne 
Værdsættelse  af  de  enkelte  er  kun  relativ  og  giver  ingen  virkelig  Op- 
lysning om  det  kunstneriske  Standpunkt;  hvor  megen  Forstaaelse  en- 
hver har  vidst  at  lægge  i  Skildringen  af  sine  Karakterer,  i  hvilket  Ni- 
veau den  sceniske  Fortolkningskunst  overhovedet  har  ligget,  derom  er 
saa  godt  som  intet  overleveret.  Rahbek  fortæller  en  Anekdote*),  som 
han  har  fra  Christoffer  Roses  egen  Mund  og  som  viser,  at  Pilloy,  da 
han  siden  kom  til  at  opøve  de  nye  Aktører  paa  den  genoprettede  Skue- 
plads, krævede  Liv  og  Følelse  i  Menneskefremstillingen;  men  det  er 
for  svagt  og  for  sildigt  et  Vidnesbyrd  til  at  bygge  nogen  begrundet 
Slutning  paa.  Naar  Dr.  F.  J.  Meier  fremsætter  den  Mening,  at  Aktø- 
rernes Spil,  navnlig  i  Begyndelsen,  kun  har  været  daarlig  bevendt, 
medens  Dr.  Edv.  Brandes  hævder,  at  man  i  Lille  Grønnegade  højst 
sandsynlig  spillede  med  virkelig  Kunst  ^),  da  er  det  ikke,  og  kan  ikke 
være  andet  end  Formodninger.  Hvad  man  med  nogen  Føje  tør  for- 
udsætte, er  det  relative,  at  de  danske  Aktører  ikke  stod  Maal  med  de 
gennem  mange  Aar  opøvede  franske  Komedianter,  og  Holbergs  Ord  om, 
at  „Aktionerne"  i  de  originale  danske  Komedier  „ere  ikke  uden  saa- 
danne,  som  nye  og  ueksercerede  Acteurs  selv  i  en  Hast  kan  ophitte"^), 
falder  i  Traad  dermed.  Holberg  udtaler  sig  om  Mad.  Montaigus  Lu- 
cretia  i  Den  Vægelsindede,  som  han  kalder  et  Mesterstykke  af  Skuespil- 
kunst"), og  om  Grams  Jeppe;  om  de  øvrige  tier  han,  skønt  han  havde 
haft  rig  Lejlighed  til  at  tale,  hvis  han  havde  ønsket. 

Han  interesserede  sig  imidlertid  mere  for  Stykkets  kunslmæssige 
Opbygning,  dets  Handling  og  Karakterer,  end  for  Udførelsen  af  Rol- 
lerne; kun  i  enkelte  Tilfælde  er  han  bleven  betaget  af  en  Præstation, 
der  nøje  er  faldet  sammen  med  hans  Tanke.  Han  var  i  dette  Punkt 
Barn  af  sin  Tid;  den  dramatiske  Finsans  var  ikke  udviklet  herhjemme, 
da  den  første  danske  Skueplads  blev  grundet.  Kunstkritik  eksisterede 

^)  Rahbek,  Holbergs  udv.  Skrifter  VI,  112. 

^)  Det  betyder  dog  ikke  meget,  at  der  i  3.  Bind  af  Worms  Lexicon 
(S.  827)  siges  om  Ulsøe,  at  han  var  en  „ypperlig  Sanger,  en  god  Musikus 
og  en  lykkelig  Poet";  Bindet  udkom  1784. 

')  Rahbeks  Fortælling  gengivet  in  extenso  i  Edg.  Collin,  Holbergske 
Skuespillere,  S.  121.     (Jubeludg.  af  Holbergs  Komedier  III). 

*)  Meier  i  Museum  1891  II,  47,  Brandes  i  Holberg  og  hans  Scene, 
S.  211. 

^)  Epistel  374. 

*)  .  .  .  temporaria  &  Tigellianæ  indolis  mulier,  cujus  mores  inæqvales 
tanta  dexteritate  expressit  uxor  Montacutii,  ut  in  arte  mimica  omne  tulisse 
punctum  sit  visa  (Første  Levnedsbrev,  Originaludg.  S.  135). 

ikke,  Publikum  manglede  i  saa  Henseende  de  mest  elementære  Be- 
greber. Oplysende  er  det,  hvorledes  den  tit  anførte  „Korte  Under- 
visning" lærer  Publikum  at  dømme  om  Aktørernes  Spil;  man  maa, 
hedder  det,  »ikke  just  holde  den  for  den  bedste  Person,  som  har  de 
smukkeste  Klæder  paa,  men  her  skal  ses  efter  den,  som  med  udvortes 
Gebærder  og  Stemme  bedst  ved  at  forestille  de  indvortes  Sindsbevæ- 
gelser og  Affekter  alt  efter  den  Persons  Væsen,  som  han  forestiller;  i 
Særdeleshed,  om  han  efter  den  Affekt  og  Person,  som  han  forestiller, 
ved  at  forvende  sit  Ansigt  og  ikke  ler,  naar  han  skal  være  bedrøvet 
eller  fortrædelig,  ej  heller  gør  Trin  som  en  Bonde,  naar  han  skal 
forestille  en  Danse-Mester"^). 

Om  de  danske  Aktører  udtaler  General  Arnoldt  1728  —  paa  et 
Tidspunkt  ganske  vist,  da  han  var  dem  meget  uvillig  stemt  — ,  at 
de  sjælden  alle  var  ædru,  naar  de  kom  paa  Teatret^),  og  Holberg  lader 
os  forstaa,  at  indbyrdes  Uenighed  ødelagde  den  første  Forestilling  af 
Jeppe  paa  Bjerget^).  Om  de  var  gode  Kunstnere  og  slette  Mennesker 
eller  omvendt,  eller  ingen  af  Delene,  har  imidlertid  kun  lidet  at  sige 
mod  det,  de  først  og  fremmest  var:  Bærere  af  en  stor  Kulturopgave. 
De  talte  Dansk  fra  Scenen  for  første  Gang,  de  tolkede  først  af  alle  de 
Komedier,  der  indvarslede  en  ny  Tid  i  Aandslivet.  Edv.  Holm  har 
Ret,  naar  han  siger*),  at  de  højlærde  Universitetsprofessorer,  der  for- 
argedes over  de  agerende  Studenter  og  for  Alvor  vilde  lade  dem  und- 
gælde derfor,  ikke  anede,  „at  disse  Komedianter  vare  knyttede  til  en 
Gerning,  der  i  det  Øjeblik  betød  adskilligt  mere  for  det  danske  og  det 
norske  Folk  end  deres  egne  lærde  Studier". 


DEN  MATERIELLE  SKUEPLADS 

I  Forhold  til  de  Spørgsmaal,  hvis  Besvarelse  tilsigter  en  Klarlæg- 
ning åf  Skuepladsens  litterære  og  samfundsmæssige  Stilling,  er  Spørgs- 
maalet  om  selve  Skuespilhusets  Indretning  af  underordnet  Betydning, 
men  frembyder  dog  kulturhistorisk  Interesse  og  kan  i  visse  Tilfælde 
give  Bidrag  til  Forstaaelsen  af  Enkeltheder  i  Holbergs  Komedier.  Des- 
værre lader  Spørgsmaalet  sig  kun  ufuldstændigt  besvare.  Grundplan 
af  Bygningen  i  Lille  Grønnegade  eller  andre  billedlige  Fremstillin- 
ger eksisterer   ikke^),   der  findes   kun  en  kort  Beskrivelse  i  Skødet 

')  Dansk  Minerva  1818  I,  450  f. 

^  Rep.  Nr.  73. 

')  Vitiosa  fult  prima  repræsentatio  ob  exortam  inter  comoedos  eadem 
vespera  dissentionem  (Første  Levnedsbrev,  Originaludg.  S.  136). 

*)  Danmark-Norges  Hist.  I,  547. 

^)  Om  et  formodet  Billede  af  Skuespilhuset  se  Hesperus  V,  169,  og 
Overskou,  Fortale  S.  VI. 

af  1726,  et  Udtog  af  en  Vurderingsforretning,  som  Borgretspræsident 
Hans  Brøer  og  andre  dertil  udmeldte  Mænd  optog  den  6.  Oktbr.  1725 
i  Anledning  af  den  da  berammede  Auktion^).  Dette  sidste  Aktstykke 
vilde  utvivlsomt  have  givet  os  Midler  i  Hænde  til  paa  Papiret  at  rekon- 
struere Komediehuset  i  hele  dets  bygningsmæssige  Indretning  —  om 
det  blot  havde  været  til  Stede.  Det  har  imidlertid,  trods  al  anvendt 
Umage,  ikke  kunnet  opspores. 

End  ikke  Husets  Størrelse  og  nøjagtige  Beliggenhed  lader  sig 
fastslaa  med  fuld  Sikkerhed,  men  kan  kun  tilnærmelsesvis  bestemmes. 
Siden  Overskous  Dage  har  man  vidst,  at  den  Byggeplads,  Capion  er- 
hvervede i  1721,  nu  omfatter  seks  mindre  Ejendomsgrunde,  tre  mod 
Gothersgade,  tre  mod  Ny  Adelgade  eller  som  den  i  Datiden  alminde- 
ligvis kaldtes  Lille  Grønnegade;  Rigtigheden  heraf  er  uomtvistet  og 
kan  konstateres  ad  forskellige  Veje-).  Paa  de  tre  ud  mod  Ny  Adel- 
gade laa  Komediehuset.  I  et  Indkvarteringsmandtal  fra  Mikkelsdag 
1738— Paaske  1739^  findes  nemlig  anført,  at  „Komødiehuset  er  be- 
bygt  udi  trende  Vaaninger"  og  det  ses  af  Mandtallets  Tekst,  at  det  er 
de  samme  som  paa  den  her  vedføjede  Plan  findes  afsat  ud  mod  Ny 
Adelgade.  De  var  nys  opførte  af  en  Byggespekulant,  medens  Plad- 
sen ud  mod  Gothersgade  endnu  laa  øde  hen*).  Skuespilhuset  var 
altsaa  beliggende  inden  for  Grænserne  af  de  tre  Ejendommes  Grund- 
areal, der  tilsammen  maaler  ca.  50  Alen  i  Bredden  og  ca.  30  Alen 
i  Dybden. 

Bygningerne,  der  opførtes  paa  de  tre  Smaaparceller,  staar  endnu; 
vel  er  de  i  Tidens  Løb  undergaaet  Ændringer,  men  i  Grundplanen 
har  de  ligget  nogenlunde  uforandret^)  indtil  Foraaret  1917,  da  Bag- 
husene paa  de  to  nordligste  (nuværende  Gadenumre  8  og  10)  blev 
nedbrudt  og  en  ny  Tverbygning  opført.  Ved  de  omfattende  Ud- 
gravninger, der  da  fandt  Sted,  viste  det  sig,  at  Baghusenes  Formur 
hvilede  paa  en  solid  Kampestenssætning,  der  aabenbart  stammede 
fra  første  Halvdel  af  det  attende  Aarhundrede;  man  kan  ikke  med 
Rimelighed  antage,  at  der  er  funderet  saa  omhyggeligt  for  disse  Bag- 
bygninger, som  ved  Opførelsen  i  1738  kun  var  Halvtagshuse  af  Bin- 

')  Sml.  Side  100  og  Rep.  Nr.  54. 

^  Ved  Jævnføring  af  de  vekslende  Matrikulsnumre,  ved  Indkvarterings- 
mandtaller  og  Akter  ang.  senere  Bebyggelse  (i  RSA  og  RA)  og  ved  endnu 
bevarede  Beskrivelser  {i  LAS)  af  de  Bygninger,  der  afløste  Komedie- 
huset etc. 

')  i  RSA. 

')  Rep.  Nr.  81. 

^)  Sml.  Berggreens  Carré-Planer  af  Kbhvn.,  Planche  68  (1887).  Der 
var  paa  Nr.  8  og  10  bygget  et  Par  smalle  (nu  nedbrudte)  Sidehuse,  som 
ikke  fandtes  ved  Opførelsen  i  1738. 


PLAN  OVER  KOMEDIEHUSETS  GRUND 
Skraveringen  viser  Bebyggelsen  i  1755,  de  brudte  Linjer  Skuespil- 
husets formentlige  Beliggenhed. 

A  B  c  D  Skuespilhuset,  a  Port  i  Plankeværket  mod  Gothersgade,  bb  Laager  i  Stakit 
tnellem  Gaard  og  Have,  cc  aabne  Huse  med  Bræddetag;  a,  b  og  c  er  vilkaarlig  an- 
bragt.   Pladsen  havde  oprindelig  Matr.  Nr.  63  i  St.  Annæ  Øster  Kvarter. 

dingsværk^),  snarere,  at  det  var  et  allerede  eksisterende  Fundament, 
der  blev  gjort  Brug  af;  Gaardspladsen  mellem  For-  og  Baghuse  ud- 
gravedes ved  samme  Lejlighed  i  en  ret  betydelig  Bredde  og  stor 
Dybde,  men  her  fandtes  intet  Spor  af  ældre  Fundamenter. 

Hvis  man  antager,  at  den  fundne  Kampestenssætning  oprindelig 
har  baaret  Komediehusets  Bagmur,  bliver  der  en  vis  Overensstemmelse 
i  Maal  og  Forhold.  Det  vides,  at  Huset  var  omtrent  halvt  saa  bredt 
som  det  var  langt,  thi  det  hedder  i  Skødet  af  1726,  at  det  „bestaar 
til  Gaden  af  17  Fag  og  paa  Gavlen  8  Fag".  Da  der  ikke  omtales 
Hegn  af  nogen  Art  mod  Ny  Adelgade,  medens  Stakit  og  Plankevær- 
ker ellers  omhyggelig  opregnes  i  Skødet,  maa  man  tro,  at  Facaden 
har  ligget  i  Gadelinjen  og  at  Bygningen  paa  det  nærmeste  har  strakt 
sig  i  hele  Grundens  Bredde.  Regner  man  da  de  17  Fag  mod  Gaden 
til  henimod  50  Alen,  faar  man  for  de  8  i  Gavlen  omkring  22-23  Alen, 
netop  den  Afstand  fra  Gadelinjen,  hvori  Kampestenssætningen  laa,  da 
den  bragtes  for  Lyset  ^). 

Hvis  disse  Slutninger  er  rigtige,  har  Komediehuset  spændt  over  et 
Flademaal  af  godt  1000  Kv.-Alen.  Skuepladsen  paa  Kongens  Nytorv, 
opført  1748,  var  i  sin  ældste  Skikkelse  betydelig  større  (ca.  57  x  28  Al. 
=:ca.  1600  Kv.-Al.) "''),  selv  Familien  Prices  Morskabsteater  paa  Vester- 
bro, opført  1817,  kunde  opvise  et  større  Areal  (57  x  2OV2  Al.  =  ca. 
1170  Kv.-Al.)*).  I  ethvert  Skuespilhus  fordrer  Scenen  og  hvad  dertil 
hører  paa  det  nærmeste  Halvdelen  af  Pladsen  —  det  er  Tilfældet  nu, 
det  var  ogsaa  Tilfældet  i  det  17.  og  18.  Aarhundrede  ^).  Fradrages 
denne  Halvdel,  bliver  der  ca.  500  Kv.-Al.  til  Tilskuerplads  samt  de 
fornødne  Gange  og  Korridorer,  og  mindre  kunde  der  daarligt  være 
efter  Antallet  af  Pladser. 

^)  Det  ses  af  Kbhvns  Brandforsikrings  Taksationer  (i  LAS),  Købmager 
Kvarter  Nrr.  325  og  26.  Disse  Bygninger  kaldes  her  „Tverhuse"  (=  Bag- 
huse). 

^)  Alfred  Jacobsen  har  i  „Jule-Album  1903"  givet  et  Par  værdifulde 
nye  Oplysninger  om  det  første  danske  Skuespilhus.  Han  gør  det  dog  utvivl- 
somt mindre  end  det  var,  idet  han  regner  hvert  Fag  til  2  Al.  og  saaledes 
faar  en  Bygning  paa  16X34  Al.,  eller  ialt  kun  544  Kv.-Al.  Paa  det  bedst 
bevarede  af  de  gamle  Huse,  der  endnu  staar  paa  den  oprindelige  Teater- 
grund (Baghuset  til  Gothersgade  15),  spænder  hvert  Bindingsfag  over  2  Al. 
6  Tm.  inklusive  Bjælketykkelse,  men  det  maa  erindres,  at  denne  Bygning 
har  flere  Etager  end  Komediehuset  havde  og  at  den  er  opført  efter  Branden 
1728,  da  Kravene  til  SoHditet  i  alle  Henseender  blev  skærpet.  Man  kan 
godt  forsvare  at  regne  med  Fag  paa  ca.  2  Al.  18  Tm.  (inklusive  Bjælke- 
tykkelse) i  Capions  Komediehus. 

^)  Thurah,  Hafnia  hodierna,  S.  202. 

'^)  Nystrøm,  Offentlige  Forlystelser  I,  99. 

')  Sml.  Planen  i  Wybrands  Het  Amsterdamsche  Tooneel  S.  104-5  og  de 
gamle  (faksimilerede)  Grundplaner  i  „Jule-Abum". 

Med  Sikkerhed  ved  vi  kun  lidet  om  Udstyr  og  Indretning.  Det 
var  en  Bindingsværksbygning  ligesom  de  fleste  af  Stadens  Beboelses- 
huse før  Branden,  og  Byggemaaden  var  den  billigst  mulige:  Bindin- 
ger af  Fyr,  kun  Fodstykker  af  Eg.  Højden  til  Taget  var  „efter  tvende 
Etager',  d.  v.  s.  at  Komediehuset  var  paa  Højde  med  et  almindeligt 
Toetageshus,  men  at  der  paa  Grund  af  Bygningens  særlige  Bestemmelse 
ingen  Etageadskillelse  var;  Loft  maa  der  have  været,  i  hvert  Fald  over 
Tilskuerpladsen,  da  der  i  Taget  var  en  bred  femfags  Kvist.  Skuespil- 
huset synes  saaledes  ikke  i  sit  Ydre  at  have  adskilt  sig  stærkt  fra 
Stadens  Borgerhuse,  og  den  indendørs  Indretning  var  i  Hovedtræk- 
kene den  samme  som  vi  kender  fra  det  moderne  Teater.  Orkestret, 
der  i  de  ældste  Skuespilhuse  laa  skjult  ved  Siden  af  eller  bag  ved 
Scenen^),  var  anbragt  paa  sin  nuværende  Plads,  ellers  kunde  Sgana- 
rel  i  Prologen  til  Uden  Hoved  og  Hale  ikke  true  Momus  med  at  spænde 
ham  for  Rumpen  saa  han  hovedkulds  gik  ned  i  Orkestret.  Paa  Tilskuer- 
pladsen var  der  foruden  Parterre  baade  „øverste"  og  „underste"  Loger, 
de  sidste  rimeligvis  i  Plan  med  Gulvet,  og  oven  over  de  „øverste" 
Loger  (der  i  Plakaterne  altid  kaldes  de  „mellemste")  løb  Galleriet.  Huset 
kunde  rumme  ca.  500  Tilskuere.  Naar  man  regner,  at  hver  Loge  inde- 
holdt mindst  fire  Pladser  —  i  Plakaterne  hedder  det  stadig,  at  der  for 
en  hel  Loge  betales  som  for  fire  Personer  —  og  iøvrigt  lægger  Over- 
slaget af  1726  til  Grund,  faar  man: 

Theatrum 20  Pladser 

16  øverste  ell.  mellemste  Loger..  64 

14  underste  Loger 56 

Parterret 200 

Galleriet 100 

lait  440  Pladser; 

men  da  Theatrum,  Parterre  og  Galleri  kun  anslaas  til  det  opgivne 
Antal,-  tør  man  regne  med  rundt  500.  Tilskuerpladser  paa  selve  Thea- 
trum, d.  v.  s.  Scenen^),  fandtes  her  som  i  de  fleste  af  Datidens  frem- 
mede Skuespilhuse,  en  Uskik,  der  som  bekendt  jævnlig  affødte  Spektak- 
ler, men  alligevel  først  efter  Aar  1750  blev  afskaffet  paa  det  franske 
Teater.  I  Udlandet  sad  Tilskuerne  langt  ind  paa  Scenen,  helt  forbi  de 
første  Kulisser^),  medens  det  ringe  Antal  Pladser  af  denne  Art  i  det 
danske  Komediehus  synes  at  vise,  at  de  her  kun  har  været  anbragt  i 

^)  Se  f.  Eks.  Planen  hos  Wibrands,  S.  72-73. 

")  Fru  Heiberg  brugte  endnu  Udtrykket  „Theatret"  i  Modsætning  til 
Tilskuerpladsen  (Et  Liv  I,  295). 

^)  Se  Grundplanen  af  Théatre  Frangais  1752,  gengivet  i  Mantzius, 
Moliéretiden,  S.  103. 

det  egentlige  Proscenium.  Alierede  Boye^)  har  været  opmærksom  paa, 
at  Tilstedeværelsen  af  Spectatores  paa  Scenen  kaster  et  ejendommeligt 
og  forklarende  Lys  over  flere  Publikums-Replikker  hos  Holberg. 

Hovedindgangen  til  Komediehuset  var  i  Lille  Grønnegade,  dog 
kunde  Liebhaverne,  som  det  hedder  i  Plakaterne,  ogsaa  indlades  gen- 
nem Porten  i  Gothersgade.  Bag  ved  Skuespilhuset  laa  nemlig  en  rumme- 
lig Gaard,  indhegnet  af  Stakitværk  med  tvende  Laager,  og  en  Haveplads, 
der  strakte  sig  til  Gothersgade.  De  to  smaa  aabne  Huse  med  Brædde- 
tag,  der  nævnes  i  Skødet,  kan  være  benyttet  som  Forfriskningsboder, 
naar  der  om  Sommeren  ved  Assembleer  opvartedes  i  Haven').  Denne 
Gaards-  og  Haveplads  var  mod  Naboerne  og  Gothersgade  hegnet  af 
Plankeværk  og  heri  var  Porten  anbragt.  Publikum  synes  at  have  fore- 
trukket den  Vej  fremfor  Hovedindgangen  til  Skuespilhuset  i  den  snævre 
Sidegade,  som  det  fornemme  Borgerskab  næppe  skøttede  om  at  sætte 
Foden  i,  om  det  kunde  undgaas;  men  Pladsen  blev  hurtig  bundløs  i 
Efteraarets  Slud,  og  man  lod  den  derfor  brolægge  i  Novbr.  1726,  da 
der  ventedes  stor  Tilstrømning  i  Anledning  af  Førsteopførelsen  af  Den 
Stundesløse.  Publikum  kunde  nu  baade  til  Vogns  og  til  Fods  naa  ind 
til  Skuespilhuset  ad  denne  yndede  Vej''). 

Efterretninger  om  Levninger  fra  det  første  danske  Komediehus  spøger 
af  og  til  i  Litteraturen  og  modtages  som  oftest  med  Skepsis.  Ude- 
lukket er  det  dog  ikke,  at  Bygningsdele  kan  være  bevaret  langt  ned 
i  Tiden  og  maaske  endnu  er  til  Stede,  skjult  bag  Murpuds  og  Farve- 
lag i  Bygningerne  paa  den  gamle  Teatergrund.  Det  følger  af  sig 
selv,  at  de  Masser  af  Tømmer  og  andet  Materiale,  Skuespilhuset  har 
indeholdt,  ved  Nedbrydningen  er  kommet  til  Nytte  igen,  især  naar 
man  erindrer,  at  det  var  knappe  Tider  for  Byggeriet  i  Aarene  efter 
Branden.  Navnlig  gaar  der  Sagn  om  Logedøre,  hvoraf  der  i  Komedie- 
huset maa  have  været  et  stort  Antal.  Rahbek  fortæller  1821,  at  der  i 
nuværende  Gadenumer  8  i  Ny  Adelgade  fandtes  enkelte  Døre,  hvor 
de  fordums  Logenumre  endnu  var  at  se**),  og  Overskou  beretter  1854 
om  en  Dør  i  det  samme  Hus,  der  foruden  at  være  numereret  tillige 
bar  Spor  af  Dekoration  (Gardiner  i  Festons)^).  Mindre  tilforladelige 
synes  de  tre,  der  indtil  for  en  Snes  Aar  siden  sad  i  det  gamle  Bag- 
hus til  nuværende  Gadenumer  1 1  i  Gothersgade  og  tjente  til  at  skærme 
Synet  af  nogle  der  anbragte  Toiletrum;  de  er  forsvundne,  men  Afbild- 
ninger eksisterer*').   To  Døre,  der  nu  findes  i  Folkemuseet  (overmalede 

')  Nyt  Aftenblad  1845,  Nrr.  212,  214,  216,  217  og  278. 

")  Sml.  Kontrakten  af  1724  (Rep.  Nr.  40). 

•')  Plakat,  trykt  i  Nyt  Aftenblad  1825,  Nr.  38. 

*)  Hesperus  V,  257  (anden  Paginering). 

')  Overskou,  Fortale  S.  VII. 

*)  111.  Tid.  '""Vn  1884  og  F.  Hendriksen,  Mennesker  og  Oplevelser,  S.  43. 

og  indlemmede  i  Samsøstuen),  sad  i  sin  Tid  i  Baghuset  til  nuværende 
Gadenumer  15  i  Gothersgade^),  der  af  Lokaltraditionen  udpeges  som 
selve  det  gamle  Komediehus  eller  en  Del  deraf  —  men  med  Urette. 
Ganske  vist  er  det  den  Bygning  paa  den  tidligere  Teatergrund,  der 
bedst  har  bevaret  sin  oprindelige  Skikkelse,  men  den  kan  ikke  være 
opført  før  1739,  da  Pladsen  mod  Gothersgade  indtil  dette  Tidspunkt 
laa  ubebygget*).  Bygningen  tjener  til  Pakhus  og  alt  Træværk  ligger 
blot;  der  findes  flere  Bjælker  med  gamle  Taphuller,  som  godtgør,  at 
de  har  været  benyttet  før,  men  ingen  paaviselige  Levninger  fra  Kome- 
diehuset. 

Slotsteatret,  hvor  der  ogsaa  ageredes  dansk  Komedie  i  Frederik 
den  Fjerdes  Tid,  blev  efter  Operahusets  Nedlæggelse  indrettet  for  de 
franske  Komedianter  og  benyttedes  siden  af  den  tyske  Opera^).  Under 
Slottets  gennemgribende  Ombygning  maa  det  være  bevaret*),  og  i  For- 
aaret  1728,  da  den  danske  Bande  traadte  i  Kongens  Tjeneste,  blev  det 
repareret  og  indrettet  paa  ny.  Et  samtidigt  Grundrids  **)  af  det  om- 
byggede Slot  i  Forbindelse  med  bevarede  Regnskabsbilag  giver  ret 
instruktive  Oplysninger.  Teatret  laa  i  andet  Stokværk  og  stod  i  umid- 
delbar Forbindelse  med  den  store  Riddersal.  Det  var  indbygget  i  et 
Hjørne  mellem  to  Fløje,  hvor  Murene  dannede  en  Smig,  og  var  der- 
for skævt  i  Grundplanen.  Scene  og  Tilskuerplads  maalte  tilsammen 
ca.  40  X  25  Al.  eller  i  Areal  ca.  1000  Kv.-Al.,  Tilskuerpladsen  var  i 
Hesteskoform  og  vendte  mod  Riddersalen;  Dækket,  af  grønt  og  kar- 
moisinrødt Kattun,  overstrøet  med  Kongekroner,  bar  det  kgl.  Vaaben 
med  Ordenskæde  og  Vildmænd®).  Tør  man  stole  paa  Grundplanen  i 
Enkeltheder,  var  der  15  Loger  Salen  rundt,  og  da  der  var  Loger  i  tre 
Etager  og  tillige  Bænke  i  Parterret,  har  Teatret  kunnet  rumme  et  an- 
seligt Antal  Tilskuere^). 

Et  Indblik  i  Slotsteatrets  sceniske  Udstyr  giver  en  Liste  over  Deko- 
rationer og  Udstyrsgenstande,  som  Johan  Kayser  havde   anskaffet  til 

^)  Katalog  over  Genstandene  i  Dansk  Folkemuseum  (1910),  S,  61. 

')  Alfred  Jacobsen  har  allerede  paavist  det  i  sin  ovenfor  anførte  Ar- 
tikel. 

»)  Sml.  Side  49. 

*)  Det  fremgaar  af  Slotsfogdens  Inventarieregnskab  1723-27(RA).  Hvis 
Teatret  var  brudt  ned  under  Slottets  Ombygning  og  atter  opført,  havde 
det  ikke  været  nødvendigt  at  underkaste  det  saa  omfattende  en  Repara- 
tion, som  virkelig  fandt  Sted  1728  (sml.  de  nedenfor  citerede  Partikulær- 
kammer-Regnskabsbilag). 

'")  i  RA  (blandt  Kortene  over  Kbhvns  Slot  og  Kristiansborg),  gengivet 
af  Fr.  Schiøtt  i  Architekten  1914,  Nr.  31. 

*)  Det  kaldes  baade  ,Fald[d]ecke"  og  „Gardine";  en  Træstang,  der  forfær- 
digedes til  det,  maalte  11^/2  Al.  —   formentlig  Aabningen  i  Prosceniet. 

')  Partikulærk.  Regnskab  1728,  Bilag  Nrr.   135-38,  171-79. 

den  tyske  Opera  og  som  Kongen  1724  overtog  for  1000  Rdr.^).  Man 
synes  ikke  at  have  haft  stort  andet  i  1728,  da  den  danske  Bande 
spillede  paa  Slottet.  Af  hele  Dekorationer  var  der  ikke  faa,  og  skønt 
de  tydelig  røber  deres  Oprindelse  som  Ramme  om  det  højere  Helte- 
spil, har  vel  en  Del  af  dem  ogsaa  kunnet  finde  Anvendelse  i  Kome- 
dien. Der  var  en  Satyr-Have,  to  Skovdekorationer,  den  ene  til  at  op- 
stille i  Baggrunden,  en  Klippedekoration,  en  Skydekoration,  en  Gade, 
en  Vej,  en  Spejlsal  og  et  Fængsel  med  Hvælvinger,  de  fleste  bestaa- 
ende  af  mange,  indtil  tyve  forskellige  Stykker;  Stuedekorationen  synes 
at  mangle,  hvis  det  ikke  er  den  „Alcove-Væg",  der  nævnes  i  Begyn- 
delsen af  Listen.  Andre  Dekorationer  viste  Æreport,  Kongetrone,  Vand 
og  Bølger,  Glorie  eller  Skyer  og  Kapitolium  (Baggrundsdekoration), 
et  Bag-  eller  Mellemtæppe  forestillede  et  Tempel,  et  andet  Fredens- 
borg, Kongens  Yndlingsslot.  Endvidere  rummede  Slotsteatrets  Maga- 
sin: et  Skib  og  en  Chalup,  en  Triumfvogn,  en  Bakkusvogn,  Morgen- 
røden, Maanen,  Løver  af  Pap  og  Træ,  en  „Hest  af  Pap  med  Dække 
og  Støvler",  Bispehuer,  Apolloharpe  og  Røgelsekar  (i  forgyldt  Træ- 
drejerarbejde).  Hyrdestokke,  Kastespyd  m.  m.  Hvad  man  paa  Stadens 
Skuespilhus  raadede  over  af  Dekorationer  og  andre  Effekter,  er  ikke 
bekendt^),  men  det  Udstyr,  man  var  vant  til  der,  har  næppe  været 
helt  spartansk,  da  der  i  Overslaget  af  1726  regnes  med  mindst  2000 
Rdr.  til  „Theatri  og  Garderobens  Indretning". 

Navnlig  i  Operaen  og  den  tyske  Komedie,  men  ogsaa  hosMoliére 
(Amphitryon)  kommer  Mercurius  eller  en  anden  af  Guderne  undertiden 
sejlende  fra  Loftet  paa  en  Sky  og  optræder  pludselig  som  en  deus  ex 
machina.  I  saadanne  Tilfælde  er  der  jo  nok  benyttet  Hejseværk  ell. 
lign.,  men  det  beror  paa  en  Misforstaaelse,  om  man  tror,  at  de  mange 
„Maskiner",  der  fandtes  i  Datidens  Skuespilhuse,  var  lige  saa  mange 
mekaniske  Indretninger.  Under  denne  Betegnelse  sammenfattede  man 
de  Genstande,  der  blev  anvendt  til  Scenearrangementet,  og  i  Reglen 
betyder  det  blot  Kulisser,  Tæpper  og  Sætstykker.  Den  nys  nævnte 
Fængselsdekoration ,  som   bestod   af   tolv   Stykker,   kaldes   ogsaa   en 

^)  Rep.  Nr.  41  og  42  samt  Danske  Assignationskontors  kgl.  Resol.  1724, 
Nr.  87.  —  Kayser  var  forlængst  borte  i  1724,  Kongen  købte  Dekorationerne 
af  sin  Kammertjener  Simonsen,  der  havde  lagt  Pengene  for  deres  Forfær- 
digelse  ud  for  Kayser.  Da  Københavns  Slot  blev  nedbrudt  1731  for  at 
give  Plads  for  det  nye  Kristiansborg,  blev  en  Del  kasseret  og  Resten,  de 
egentlige  Dekorationer,  anbragt  paa  Rentekammerloftet;  de  var  endnu  i  Be- 
hold 1740  (Bilag  A  og  W  til  Kbhvns  Slots  Inventarium  1728-31  og  Fischers 
Regnskab  over  Materialer  fra  det  demolerede  Slot  1731-40  (i  Partikulærk.), 
S.  1  og  88). 

^)  Et  Inventarium  optoges  1724  i  Anledning  af  Kontrakten  mellem 
Capion  og  Montaigu  (Rep.  Nr.  40),  men  det  eksisterer  ikke  mere. 

„Fængsels-Machine";  Kulisser  maa  der  menes  i  Columbine  Procurator 
(1.  Akt  5.  Se),  hvor  det  hedder,  at  „Arleqvin  taler  ind  adMachinerne", 
og  naar  der  i  Prologus  16.  April  1728  staar,  at  Melpomene  „gaar  ud 
af  Machinen  yderst  paa  Theatro",  betyder  det,  at  hun  fra  Dekorationen 
træder  ud  i  Prosceniet  for  at  henvende  Ordet  direkte  til  de  kgl.  Her- 
skaber. Langt  ned  i  det  attende  Aarhundrede  bibeholdtes  denne  om- 
fattende Anvendelse  af  Udtrykket,  hvorpaa  Eksempler  kan  hentes  i 
Rosenstand-Goiskes  Dramatiske  JournaP). 

Dragter  er  der  ikke  mange  af  i  Slotsteatrets  Inventarium;  der  nævnes 
nogle  Habitter  og  Kapper  af  Rask  og  Kattun  og  to  lange  Prokurator- 
Kjortler  af  sort  Lærred,  der  uvilkaarligt  bringer  Tanken  hen  paa  Moliére 
og  Holberg.  De  foreliggende  danske  Komedietekster  giver  i  Alminde- 
lighed ingen  eller  kun  sparsom  Anvisning  til  de  optrædende  Karakterers 
Kostumering,  dog  træffes  hist  og  her  forklarende  Indskud  i  Replikken, 
der  opruller  et  Billede  for  Læseren.  I  Reenbergs  Æsopoversættelse 
kommer  i  5.  Akt  Stykkets  Hovedperson  ind  „udi  en  lystig  narrisk 
Dragt,  lang  Paryk,  med  en  Hob  Pager  og  Lakajer  om  sig",  og  i  4. 
Akt  beskrives  Landjunkerens  Entre  saaledes:  „Indkommer  en  drukken 
Junker  udi  Jagt-Klæder,  med  sin  Jæger,  Berider,  Skytte  og  flere  Tje- 
nere, en  fører  et  Kobbel  Hunde,  en  anden  Støvere,  den  tredje  en 
Skyde-Hund,  en  med  Flint  paa  Nakken  etc."-).  En  anden  Sag  er  det 
ganske  vist,  om  disse  Anvisninger  nøje  blev  fulgt  ved  Opførelsen. 

Aktørerne  forstod  meget  vel,  at  det  gjaldt  om  „at  gøre  Teatret 
levende",  d.  v.  s.  at  skabe  Illusion.  Det  er  et  Udtryk,  man  jævnlig 
støder  paa.  Men  Fordringerne  var  næppe  store,  Datiden  lod  sig  i 
højere  Grad  nøje  med  Antydninger  end  vi,  ligesom  Barnets  Fantasi 
med  smaa  Midler  lader  sig  lede  i  en  bestemt  Retning.  Ogsaa  vor 
Tid  er  i  Stand  til  at  opfatte  naivt,  uden  vidtløftig  Reflekteren;  det 
generer  os  ikke,  at  Figurerne  i  Moliéres  og  Holbergs  Komedier  —  i 
Følge  den  overleverede  Tekst  og  Teatrets  Tradition  —  paa  Trods  af 
al  Konveniens  afgør  de  intimeste  Familieanliggender  paa  aaben  Gade. 
Martensen  gør  sine  Læsere  en  daarlig  Tjeneste,  naar  han  omhyggeligt 
forklarer,  at  hin  Replik  hos  Holberg  maa  tænkes  sagt  uden  for  Døren, 
denne  inden  for,  at  Personerne  i  det  ene  Øjeblik  er  i  Kammeret,  i  det 
næste  maaske  et  helt  andet  Sted  i  Nabolaget  —  til  Trods  for,  at  den 
hele  Scene  paa  Teatret  spilles  i  en  Dekoration,  der  forestiller  Gade- 
pladsen foran  Huset.  Det  er  at  gøre  Vold  paa  Komediernes  hele  tro- 
skyldige Teknik,  og  det  forvirrer  Begreberne  om  den  Skueplads,  de 
oprindelig  er  skrevne  for.    Martensen  mener  maaske,  at  de  saakaldte 

»)  Se  f.  Eks.  Carl  Behrens'  Udgave  I  (Kbhvn.  1915),  S.  133  L.  4  n. 
*)  I  Hekseri  4.  Akt  2.  Se.  tænker  Holberg  maaske  netop  paa  Æsop. 

simultane  Dekorationer,  der  paa  een  Gang  forestiller  flere  Lokaliteter, 
har  foresvævet  Holberg;  men  de  var  længe  før  hans  Tid  fortrængt  fra 
det  franske  Teater.  Holberg  og  hans  Publikum  har  næppe  skæn- 
ket disse  Forhold  en  Tanke.  Naar  Jeronimus  i  Henrik  og  Pernille 
(3.  Akt  6.  Se.)  beder  Leonora  om  at  komme  herud  for  at  tale  i  Eenrum 
med  ham  og  Leander,  mener  han,  at  Scenen  er  tom,  og  naar  det 
andre  Steder  i  Komedierne  hedder  ind  (fra  Kulissen  paa  den  aabne 
Scene),  hvor  man  skulde  vente  ud  (fra  Huset  paa  Gaden),  eller 
der  tales  om  Gulvet  (Scenegulvet),  hvor  der  menes  Jorden,  saa  har 
det  ikke  virket  forstyrrende  —  man  begreb  jo  Meningen  og  vidste, 
at  man  var  paa  Komediehuset.  End  ikke  det  bekendte  Sted  i  Jean 
de  France  (4.  Akt  3.  Se),  hvor  Arv  kommer  ind,  sætter  sig  paa 
Gulvet  og  tegner  med  Kridt,  som  det  udtrykkelig  staar  angivet  i 
Teksten,  kan  antages  at  have  bragt  Tilskuerne  ud  af  Illusionen, 
skønt  Akten  dog  maa  antages  at  være  spillet  i  en  Dekoration,  der 
forestillede  Kongens  Have  eller  et  andet  Sted  under  aaben  Him- 
mel. Det  blev  i  hvert  Fald  ikke  ændret;  Bemærkningen  om,  hvor- 
ledes Arv  skal  forholde  sig,  findes  ikke  blot  i  2.  Edition  af  L  Tome 
(1724),  der  var  „mærkelig  forbedret  og  saaledes  indrettet  som  Komø- 
dierne  nu  forestilles",  men  ogsaa  i  de  senere  Udgaver.  Endnu  den 
Dag  i  Dag  overholdes  Tekstens  Anvisning,  naar  Stykket  opføres  paa 
det  kgl.  Teater. 

Den  naive  Opfattelse,  der  tydelig  kommer  til  Syne  i  disse  faa  Eks- 
empler, har  utvivlsomt  været  bestemmende  for  Scenens  Arrangement. 
I  sine  ældste  Komedier  har  Holberg  næppe  bekymret  sig  synderligt  om 
Skuepladsens  praktiske  Forhold,  han  har  blot  skrevet  løs  og  ladet  Ak- 
tørerne om  Resten.  Eftertiden  har  ment,  at  han  ofte  stillede  dem  næ- 
sten uløselige  Opgaver.  Om  Maskeraden  siger  Rosenstand-Goiske,  at 
„denne  Komedie  kan  virkelig  sætte  en  Maskinmester  i  Forlegenhed, 
thi  undertiden  ere  Personerne  paa  Gaden  og  i  Stuen  paa  een  Gang", 
om  Politiske  Kandestøber,  at  den  sandelig  „kan  fly  den  bedste  nok  at 
bestille"^).  I  1771  har  der  kunnet  rejses  saadanne  Indvendinger,  i 
1720erne  ganske  sikkert  ikke;  man  har  vidst  at  hjælpe  sig  paa  bedste 
Maade  og  har  haft  med  et  Publikum  at  gøre,  der  opfattede  i  al  Tro- 
skyldighed. 

I  Henrik  og  Pernille  er  Stedets  Eenhed  efter  hin  Tids  Fordringer 
iagttaget;  Holberg  glemmer  heller  ikke  at  rose  Stykkets  regelrette 
Bygning  2),  der  maaske,  naar  alt  kommer  til  alt,  mere  skyldes  Aktø- 
rernes praktiske  Vink  end  Komedieskriverens  Teori.  Stykket  spil- 
ler gennem  alle  Akter  paa  Gaden  og   skal  ikke  tænkes   at  foregaa 

*)  Dramatiske  Journal,  Carl  Behrens'  Udg.  I,  94  og  54. 
^)  Epistel  66  og  Fortalen  til  Fursmans  ifranske  Oversættelse. 

andre  Steder  —  Martensens  sindrige  Forklaringer  gælder  ikke^).  Gaden 
er  for  Moliéres  Komedier  som  for  Holbergs  den  fremherskende  Bag- 
grund; Moliére  var  Aktør  og  vidste  at  indrette  sine  Stykker  efter  Skue- 
pladsens Krav,  Holberg  lærte  det  efterhaanden.  Og  Gaden  var  en 
meget  brugbar  Dekoration.  Den  var  i  det  virkelige  Liv  et  Samlings- 
sted for  Borgerne,  som  den  endnu  er  det  i  Smaakøbstaden,  baade  her- 
hjemme og  i  den  franske  Provins,  og  det  var  i  høj  Grad  praktisk 
for  Skuepladsen,  at  Komediescenen  var  henlagt  til  et  Sted,  der  kunde 
benyttes  til  udendørs  og  indendørs  Handling  paa  een  Gang,  om  der 
ogsaa  kunde  opstaa  Situationer,  som  Tilskuerne,  hvis  det  ikke  havde 
været  paa  Teatret,  nok  vilde  forlange  henlagt  til  Rummet  inden  for 
Husets  fire  Vægge.  Husets  Bohave  kom  ud  under  aaben  Himmel^ 
naar  Forholdene  medførte  det.  Et  samtidigt  fransk  Stik^)  viser  en 
Scene  af  L'École  des  femmes,  hvor  Arnolphe  sidder  i  en  polstret  Stol 
uden  for  Huset  og  instruerer  Agnes  om  hendes  Pligter,  og  i  Regnards 
Folies  amoureuses,  baade  i  Originalen  og  i  den  danske  Oversættelse 
fra  1725,  bliver  der  bragt  en  Lænestol  ud  i  det  frie,  da  Agathe  skal 
til  at  besvime  (3.  Akt);  Rahbek,  der  1812  oversatte  Stykket  paany, 
lod  hende  daane  i  en  Græsbænk.  Ogsaa  i  Melampe  har  Philocyne  en 
Lænestol  ude  ved  sin  Faders  Grav  (4.  Akt).  I  Traad  hermed  falder 
Efterretningen  om,  at  Scenen  med  Jeppe  i  Baronens  Seng  endnu  i 
1749,  paa  det  nye  Komediehus,  blev  spillet  i  den  samme  Skovdeko- 
ration,   der  var  benyttet  til  første  Akt. 

Dermed  er  dog  ingenlunde  sagt,  at  Dekorationsskifte  ikke  fandt 
Sted  paa  Lille  Grønnegades  Skuespilhus.  Martensens  Teori  om,  at 
Dækket  ikke  plejede  at  falde  mellem  Akterne^),  har  maaske  nok  noget 
paa  sig,  thi  da  Forestillingstiden  kun  var  kort,  er  det  rimeligt,  at  et 
Stykke  som  Henrik  og  Pernille  er  spillet  i  eet  Træk,  som  en  lang  Een- 
akter.  Men  det  er  et  Spørgsmaal,  om  det  var  Regel  eller  Undtagelse. 
Kun  1  nogle  faa  af  de  bevarede  Komedietekster  fra  Frederik  den  Fjerdes 
Tid  finder  man  angivet,  i  hvilke  Dekorationer  de  skal  spilles,  og  uhel- 
digvis er  det  netop  nogle  af  dem  (Wielandts  Tragedie,  Lyveren  og  et 
Par  af  Paullis  Komedier),  om  hvilke  man  ikke  bestemt  ved,  om  de  er 
opført  eller  ej.  Men  de  er  i  hvert  Fald  tilrettelagt  med  Opførelse  paa 
det  danske  Teater  for  Øje,  og  da  der  virkelig  skiftes  Dekoration  i 
dem,  maa  man  tro,  at  sligt  ogsaa  har  kunnet  finde  Sted.  Meget  sand- 
synligt er  det  heller  ikke,  at  Aktørerne  har  forlangt  af  Tilskuerne,  at 
de  i  Ellevte  Juni   skulde  forestille   sig  Børsen   arrangeret  paa   Gaden 

^)  Martensen  IX,  59,  og  Noterne  til  Komedieteksten.    Sml.  I,  28  ff.,   der 
viser,  at  Martensen  meget  vel  forstaar  Forholdet,  men  blot  er  altfor  dybsindig. 
*)  Gengivet  hos  Mantzius,  Moliéretiden,  S.  138. 
«)  Martensen  I,  275,  og  VIII,  124. 

ved  Vesterport.  Over  for  Byens  egne  Børn  vilde  de  komme  tilkort, 
om  de  præsenterede  velkendte  Lokaliteter  og  der  ikke  var  en  anskue- 
lig Overensstemmelse  mellem  Scenens  Udstyr  og  Virkeligheden.  Det 
laa  næppe  heller  uden  for  Mulighedens  Grænse,  naar  man  i  det  fran- 
ske Lystspil  Søhavnen  var  i  Stand  til  at  fremtrylle  Toldboden  og  dens 
Omgivelser^). 

Hvorledes  Dekorationsskiftet  fandt  Sted,  er  et  Spørgsmaal  for  sig. 
Vilhelm  Møller  har^)  søgt  at  forklare  visse  vanskelige  Sceneforhold  i 
Holbergs  Stykker  ved  Hjælp  af  det,  navnlig  af  det  syttende  Aarhundre- 
des  hollandske  og  tyske  Vandretrupper  hyppigt  benyttede  Mellem- 
tæppe, som  moderne  tyske  Forskere  har  skrevet  saa  meget  om.  Ud 
fra  Betragtninger,  der  nys  er  anstillet,  er  det  vist  i  mange  Tilfælde 
overflødigt  at  søge  en  Forklaring  ad  den  Vej,  men  Mellemtæppets 
Anvendelse  paa  det  første  danske  Komediehus  er  lige  fuldt  en  nærlig- 
gende Antagelse.  Det  er  ikke  nødvendigt  at  ty  til  Analogier  fra  det 
hollandske  og  tyske  Teater,  vi  har  egne  Kilder,  der  viser,  at  det 
ogsaa  var  kendt  herhjemme  og  endnu  blev  benyttet  i  Holbergtiden. 

Tidligere  er  omtalt  et  Komediehaandskrift  fra  1724,  hvori  Middel- 
alder og  Renaissance  paa  en  ejendommelig  Maade  brydes ;  man  finder 
deri  Moliéres  Tvungne  Giftermaal  i  Selskab  med  de  to  Bibelkomedier 
Esther  og  Jaél  og  Sisera.  Moliéres  Stykke  er  givet  som  Efterspil 
til  Esther  ved  een  og  samme  Forestilling  paa  Nakskov  Raadstue,  og 
at  der  kan  være  en  Forbindelse  mellem  denne  Forestilling  og  den 
første  danske  Skueplads  gennem  Niels  Horn,  der  en  Tid  agerede  ved 
den  danske  Komedie,  er  ligeledes  antydet^).  Foruden  Teksterne  giver 
Haandskriftet  ogsaa  Anvisning  paa  Skuepladsens  Indretning  og  dertil 
mangehaande  Vejledninger  for  de  agerende,  alt  i  en  bred  og  om- 
stændelig Form  saaledes  som  det  var  nødvendigt  over  for  de  uøvede 
Komedianter,  hvis  daglige  Gerning  var  Borgerlivets  Syssel  i  en  lille 
By.  Theatrum  skal,  hedder  det,  „saaledes  bygges,  at  det  er  lidet  højere 
bag  end  for,  og,  dog  uformærket,  lidet  skraa  alt  ned  ad  mod  Specta- 
tores.  Kan  der  være  tvende  Forhæng;  bedækker  det  ene  en  Tredje- 
del øverst  af  Theatr«,  det  andet,  naar  det  optrækkes,  giver  straks  de 
tvende  Dele  i  Sigte.  Paa  Maskinerne  bør  være  tvende  Forandringer, 
een  med  Statuer  eller  Kolumner,  som  kunde  forestille  et  Gemak,  en 
anden  med  Træer  og  Grønt,  som  forestiller  Skove  og  Bjerge".  Videre 
forklares,  hvordan  Belysningen  paa  en  praktisk  og  dog  overkommelig 
Maade  kunde  indrettes,  bl.  a.  skulde  der  helst  „midt  for  Theatro  være 
nedgjort  en  Hule,  saa  dyb  og  lang,  at  6  Lys  udi  en  temmelig  Distance 

')  Sml.  Side  155. 

^  „Omkring  Grønnegade-Teatret"  (Tilskueren  1898,  S.  896  ff.). 

')  Sml.  Side  133. 

kunde  staa,  saa  de  ikke  ses  over  Theatro,  men  dog  lyse  dem  under 
Ansigtet,  som  agere"  —  d.  v.  s.  en  Rampe;  men  da  dette  ikke  er  saa 
let  at  bringe  i  Stand,  anvises  ogsaa  andre  Maader  til  at  opnaa  samme 
Virkning. 

Her  foreskrives  altsaa  to  Forhæng  eller  „brede  Maskiner"^),  som 
de  ogsaa  kaldes,  hvoraf  det  bageste  er  Mellemtæppet;  det  er  ind- 
rettet til  at  trække  op,  medens  det  paa  et  tysk  Træsnit  fra  1655^)  er 
vist  som  et  folderigt  Gardin,  der  drages  til  Siden.  Komedieteksterne 
giver  nærmere  Oplysning  om  dets  Anvendelse.  Foran  Mellemtæppet 
fremkommer  Prologus  og  Epilogus;  under  de  komiske  Monologer  fal- 
der den  „mellemste  Maskine"  og  den  lystige  Person  kommer  ud  fra 
Side-Maskinerne;  det  samme  er  Tilfældet,  naar  der  synges  Arier;  mens 
Mellemtæppet  er  nede,  anbringes  Stol  og  Bord  paa  den  bageste  dæk- 
kede Del  af  Theatrum  og  den  optrædende  Aktør  placerer  sig,  etc. 
Mellemtæppet,  der  jævnlig  benyttes  i  de  to  Bibelkomedier,  men  der- 
imod ikke  i  Moliéres  Stykke,  som  er  i  een  Akt  og  spiller  uden  Op- 
hold, er  her  navnlig  anvendt  som  Baggrund  for  Sang  og  Mellemspil, 
medens  Fortæppet  falder  for  hver  Akt.  Faglærte  Komedianter  kan  imid- 
lertid have  givet  denne  Mellemtæppe-Teknik  en  langt  rigere  Anvendelse. 

Paa  det  første  danske  Komediehus  maa  Mellemtæppet  være  anvendt 
i  hvert  Fald  i  visse  Tilfælde,  f.  Eks.  i  Intermediet  til  Kilderejsen,  hvor 
de  gamle  Kællinger  først  kommer  humpende  over  Scenen  i  Forgrun- 
den, hvorefter  „fond  de  Théatre"  aabnes  og  Kilden  kommer  til  Syne; 
naar  Intermediet  er  til  Ende,  „sluttes"  „fond  de  Théatre"  igen.  I 
Paullis  aldrig  opførte  Julestue  og  Maskerade  foreskrives  noget  lignende : 
Theatrum  aabnes  bagtil  og  man  ser  en  oplyst  Sal.  Wielandt  giver  i 
sin  Tragedie  Anvisning  paa  et  helt  moderne  Scenearrangement,  der 
ogsaa  udkræver  Mellemtæppe  eller  Mellem-Dekoration ;  Theatrum  fore- 
stiller i  5.  Akt  et  Forgemak  og  i  Baggrunden  et  Alter  i  et  Tempel; 
nogle  Scener  hen  i  Akten  gaar  Personerne  ind  i  Templet  og  Døren 
lukker  sig.  Dette  er  Eksempler,  hvor  vi  har  det  skrevne  Ord  at  holde 
os  til,  men  ogsaa  i  mange  andre  Tilfælde  kan  Mellemtæppet  tænkes 
anvendt.  Medens  det  var  nede,  kunde  Dekorationsskifte  iværksættes 
blot  ved  Bagtæppets  Forandring  og  Spillet  paa  Forscenen  kunde  uhin- 
dret gaa  sin  Gang  —  en  Fremgangsmaade,  der  netop  indeholder  en 
Forklaring  paa  den  ualmindelig  korte  Forestillingstid. 

Af  det  samme  Haandskrift  faar  man  Oplysning  om  de  saakaldte 
„Fortoninger",  som  Holberg  omtaler  i  ældste  Redaktion  af  Barselstuen 

^)  Naar  der  andet  Steds  i  Haandskriftet  tales  om  tre  „brede  Maskiner", 
da  menes  tillige  Bagtæppet. 

^)  I  en  tysk  Oversættelse  af  Corneilles  Cid,  trykt  i  Frankfurt  det  nævnte 
Aar;  gengivet  i  Archiv  fur  Theatergeschichte  II  (Berlin  1905). 

<3.  Akt  5.  Se.)  og  i  Brevet  til  Paulli.  De  hørte  oprindelig  hjemme 
paa  det  nederlandske  Teater;  Ordet  „Vertooning"  er  hollandsk  og  be- 
tyder i  og  for  sig  blot  Forestilling,  men  betegner  i  dette  Tilfælde  en 
særlig  dramatisk  Teknik,  som  ogsaa  de  tyske  Komedianter  tilegnede 
sig.  Allerede  Johan  Rist,  den  af  sin  Interesse  for  Skuespilkunsten  be- 
kendte Præst  i  Wedel,  og  senere  Riccoboni  giver  Forklaring  paa,  hvad 
Fortoningerne  egentlig  var  og  hvorledes  de  virkede').  De  gik  forud 
for  hver  Akt  og  tjente  til  at  præsentere  Komedianterne  for  Publikum 
og  i  al  Korthed  at  anskueliggøre  de  enkelte  Scener  i  Tableauer  — 
„wie  die  steinernen  Bilder"  som  Rist  siger.  Til  Eksempel  kan  hidsæt- 
tes Haandskriftets  Anvisning  paa  „Præsentationer"  eller  „Positurer" 
foran  fjerde  Akt  af  Jael  og  Sisera: 

1.  Jaél  for  sin  Telt  staaende  (her  maa  være  en  Telt  opslagen),  straks 
derpaa  trækkes^)  op  igen  og  Sisera  staar  noget  bukket  for  hende;  straks 
trækkes  ned  og  op  igen,  da  ses  Sisera  liggende  i  Telten  og  Jaél  med 
Hammeren  og  Sømmet  sig  bukkende,  som  hun  slog  det  i  Tindingen^). 

2.  Barac  med  blotte  Kaarde  staaende  for  Jaél,  som  med  den  højre 
Haand  viser  paa  Sisera,  der  ligger  nedlagt. 

3.  Firlefax*)  og  tvende  kananitiske  Fanger  har  fat  paa  Sisera  og  staa 
krumbøjede  som  de  slæbede  af  al  Magt  paa  ham. 

4.  Debora,  Barac,  Jaél  med  dennem,  som  opvarte,  staaende  i  den  Posi- 
iur  som  de  sang  og  musicerede. 

Derefter  følger  Akten,  hvori  disse  Optrin  udformes  i  Recitation  og 
bevægeligt  Spil. 

Først  naar  man  har  Rede  paa,  hvad  der  forstaas  ved  Fortoninger, 
bliver  der  Mening  i  Holbergs  Ord  til  Paulli,  hvor  han  anker  over,  at 
Collegium  Politicum  er  sat  foran  i  den  omstøbte  Kandestøber,  hvad 
der  hverken  er  i  Overensstemmelse  med  Reglerne  hos  Aristoteles  eller 

')  Rist,  Die  alleredelste  Belustigung  Kunst-  u.  Tugendliebender  Gemuhter 
(1666)  Frankfurter-Udgaven  S.  122,  og  Louis  Riccoboni,  Réflexions  histo- 
riques  et  critiques  sur  les  differens  Théåtres  de  l'Europe  (Paris  1738), 
S,  185;  begge  Steder  citeret  in  extenso  hos  Julius  Schwering,  Zur  Ge- 
schichte  des  niederlåndischen  u.  spanischen  Dramas  in  Deutschland  (Munster 
1895),  S.  91  f. 

^)  ni.  Dækket.  —  Naar  Oscar  Wieselgren  i  sin  Disputats  (Bidrag  till 
kånnedomen  om  1600-talsdramat  i  Sverige,  S.  XXXIII)  siger,  at  Mellemtæp- 
pet var  uomgængelig  nødvendigt  ved  Fortoningerne,  saa  er  det  ikke  sik- 
kert, at  han  har  Ret.  I  vort  Haandskrift,  der  maaske  giver  enestaaende 
gode  Oplysninger  om  denne  Sceneteknik,  foreskrives  netop,  at  Mellemtæp- 
pet altid  skal  være  oppe  under  Fortoningerne ;  de  gives  paa  den  hele  Scene 
og  det  er  Fortæppet,  der  drages  op  og  ned.  Wieselgren  anfører  tillige 
Mester  Bonifacius'  Replik  i  Barselstuen  som  „ett  hittills  icke  uppmårksam- 
madt  stalle";  Martensen  har  dog  været  opmærksom  paa  det,  men  giver 
ganske  vist  kun  den  imaginære  Oplysning,  at  Vertooning  er  brugt  „i  en 
særegen  Bemærkelse"  (IV,   184,  og  II,  108). 

^)  Fortællingen  om  Jaél  og  Sisera  findes  i  Dommernes  Bog  4.  og  5.  Kapitel. 

*)  Stykkets  lystige  Person. 

Abbé  d'Aubignac,  men  snarere  er  en  Efterligning  af  Hollændernes  Ver- 
tooningen,  „hvor  Tilskuerne  blive  forvirret  ved  at  se  eller  høre  noget, 
som  de  ingenlunde  kan  begribe,  hvad  det  skal  være,  førend  de  har 
set  Enden"  ^).  At  man  gjorde  Brug  af  Fortoningerne  i  Brolægger- 
strædet''),  derom  er  ingen  Tvivl,  mindre  sandsynligt  er  det,  at  de 
danske  Aktører  paa  Lille  Grønnegades  Komediehus  tyede  til  disse 
yndede  Midler  for  at  fornøje  Publikum. 

Ogsaa  Skuepladsens  rent  ydre  Forhold  har  Krav  paa  Omtale. 

Den  daglige  Spilletid  var,  som  allerede  sagt,  kun  kort.  Forestillin- 
gen varede  omkring  to  Timer  og  Begyndelsen  skete  sædvanligvis  Kl.  5. 
Efter  Plakaten  skulde  der  begyndes  præcis,  for  ,at  det  Kl.  7  kan  have 
Ende",  men  som  man  ved  fra  Komediens  Ligbegængelse  toges  det 
ikke  saa  nøje,  man  ventede  til  der  havde  indfundet  sig  en  anstændig 
Forsamling.  Nogle  Sommerforestillinger  i  1723  gaves  fra  Kl.  6V2 — 9'). 
I  disse  Par  Timer  præsteredes  enten  en  Komedie  i  „fem  fuldstændige 
Akter"  eller  to  Treaktskomedier  eller  en  Treakter  og  to  Eenaktere,  og 
i  1726  endda  Dans  mellem  Stykkerne.  I  1728,  da  man  væsentlig 
holdt  sig  til  Théatre  Italien,  spilledes  fra  Kl.  5—8.  De  sædvanlige 
Spilledage  var  Mandag,  Onsdag  og  Fredag;  af  Tirsdagsf orestillinger 
kendes  to,  det  første  Sommerspil  i  1724  og  den  sidste  Forestilling  i 
Perioden  1726-27  (Hvidetirsdag)*),  af  Torsdagsforestillinger  kun  een, 
en  fransk  Forestilling  i  Decbr.  1726,  der  blev  udsat  fra  Onsdag;  Lør- 
dag og  Søndag  spilledes  ikke,  Aaret  var,  som  det  fremgaar  af  Spille- 
listen,  delt  i  tre  Terminer;  den  første  gik  fra  Helligtrekonger  til  Fastens 
Indgang,  den  anden  begyndte  efter  Paasken,  i  April  eller  Maj,  og 
varede  til  Juli,  den  sidste  omfattede  Tidsrummet  fra  sidst  i  Septbr. 
indtil  Jul;  i  Marts  og  August  var  Komedien  lukket.  Man  søgte  altid 
at  faa  Forestillinger  i  Stand  omkring  Fastelavn,  den  ældgamle,  til 
Julelystigheden  nær  knyttede  Kamevalstid,  og  ved  Omslagsterminen  i 
Juni,  da  Landboerne  i  Mængde  søgte  til  Hovedstaden  for  at  ordne 
deres  Pengesager. 

Ved  Spilleterminens  Begyndelse  plejede  Aktørerne  at  avertere  Ko- 
mediehusets Aabning  i  Hovedstadens  danske  eller  franske  Aviser,  og 
undertiden  ogsaa  ved  andre  Lejligheder,  men  sjældent,  satte  man  sig 

')  Saml.  Skr.  III,  671. 

^  I  Brolæggerstrædet  anvendtes  naturligvis  ogsaa  Mittelgardin ;  det  næv- 
nes i  Plakaten,  hvori  „Papinian"  anmeldes  til  Opførelse  1719  af  von  Qvo- 
tens  tyske  Komedianter. 

3)  Plakater  1723,  '"/e,  'V7. 

*)  Forestillingerne  paa  Slottet  var  bestemt  efter  Hoffets  Lejlighed  og 
Ønske;  her  spilledes  to  Tirsdage  i  1723  (Hvidetirsdag  og  Kronprinsens 
Fødselsdag). 

i  Rapport  med  Offentligheden  ad  denne  Vej.  Ellers  blev  Forestillin- 
gen kun  bekendtgjort  ved  Plakater.  Ejendommelig  for  Plakaterne  fra 
den  første  danske  Skueplads  er  det  stadig  tilbagevendende  Udtryk,  at 
Aktørerne  „aabne"  eller  „aabne  igen"  deres  Theatrum,  hvilket  i  Reali- 
teten ikke  betegner  andet  end  at  der  gives  Forestilling^).  De  er 
iøvrigt  holdt  i  den  for  en  ældre  Tids  Komedianttrupper  sædvanlige 
internationale  Stil,  med  Lovord  over  Stykket  og  Fremhæven  af  Enkelt- 
heder, der  kunde  pirre  Publikums  Nysgerrighed^)  —  om  ikke  just  saa 
markskrigersk  affattede  som  de  tyske  Banders.  Stykkerne  er  i  Reglen 
opført  med  Dobbeltitler  —  ogsaa  en  gammel  Komediantskik,  som 
senere  findes  meget  anvendt  i  den  Casortiske  Pantomime.  Ved  de 
oversatte  Komedier  er  Titlens  andet  Led  ofte  blot  en  Gengivelse  paa 
Dansk  af  det  originale  Navn.  Flere  af  Holbergs  Stykker  havde  Dob- 
beltitler ved  deres  første  Fremkomst  (se  Spillelisten),  men  han  strøg 
dem  ved  Udgivelsen  paa  et  Par  nær").  Sjælden  nævnes  Stykkets  For- 
fatter paa  Plakaterne,  aldrig  Aktørerne,  kun  i  en  enkelt  er  der  Per- 
sonliste. Aarstal  findes  kun  paa  de  hidtil  kendte  fra  1727  og  paa 
den  ene  fra  1728,  for  de  øvriges  Vedkommende  maa  man  af  Uge- 
dagen slutte  sig  til  Aaret*). 

Det  er  muligt,  at  der  ogsaa  ad  anden  Vej  blev  givet  Publikum 
Meddelelse  om  den  nærmeste  Tids  Repertoire.  Boye  vil  saaledes 
vide^),  at  en  Aktør  kom  frem  i  Prosceniet  og  anmeldte  den  følgende 
Forestilling.  Nogen  samtidig  Efterretning,  der  støtter  en  saadan  For- 
modning, foreligger  næppe,  man  maa  antage,  at  det  er  en  Analogi- 
slutning fra  det  franske  Teater,  hvor  „forateur"  besørgede  denne  For- 
retning. Mærkeligt  er  det  imidlertid,  at  der  fra  den  danske  Komedies 
første  og  længste  Periode  er  bevaret  saa  overordentlig  faa  Plakater,  og 
man  kunde  af  den  Grund  fristes  til  at  tro,  at  Boye  har  Ret,  at  Plaka- 
ten er  sparet  ved  en  mundtlig  Meddelelse,  som  Rygtet  hurtig  bragte 
ud  i  Byen. 

Billetter    til   Skuespilhuset  kaldtes    „Sedler".     Priserne    var    høje, 

^)  Werlauff  har  næppe  Ret,  naar  han  deri  ser  en  Antydning  af  Skue- 
pladsens lidet  grundfæstede  og  af  Omstændighederne  afhængige  Stilling 
(Werlauff  327). 

^)  Sml.  Mantzius,  Engelske  Theaterforhold  i  Shakespearetiden,  101  f.,  og 
Moliéretiden,  85  f. 

')  Dobbehitlen  Diderich  Menschenskræk  eller  Hr.  von  Donnerburg  er 
kongruent  med  Jacob  von  Thybo  eller  Den  stortalende  Soldat;  Martensens 
vidtløftige  Forklaring  (I,  64  ff.)  er  overflødig.  Desuden  ved  han  intet  om, 
hvad  Stykket  hed  ved  Opførelsen  i  1724. 

*)  Faksimiler  i  fuld  Størrelse  findes  f.  Eks.  i:  Plakater  fra  Theatret  i 
Lille  Grønnegade,  udg.  af  Selskabet  for  dansk  Teaterhistorie  ved  Jul.  Clausen, 
Kbhvn.  1912. 

")  Nyt  Aftenblad  1845,  foran  anførte  Numre. 

naar  Pengenes  Købeværdi  tages  i  Betragtning;  de  var  de  samme  i 
1722  som  i  1728,  maaske  midlertidigt  nedsatte  i  den  allersløjeste  Tid 
i  Begyndelsen  af  1725^).  Pladserne  paa  Theatrum  og  i  de  mellemste 
Loger  kostede  1  Slettedaler  eller  4  Mark,  i  de  underste  Loger  3  Mark, 
i  Parterret  2  og  paa  Galleriet  1.  Det  store  Folk  sad  paa  Galleri  og  i 
Parterre,  der  den  Gang  omfattede  hele  Gulvet;  Parket  kendtes  ikke. 
Paa  Galleriet  fandt  man  Haandværksmanden  og  Byens  Tjenestepiger. 
Den  brave  Smed  Vulcanus  (i  Nytaarsprolog  1723)  sætter  sig  der  en 
Time,  naar  han  faar  at  vide,  at  der  blæses  i  Trompeter,  og  er  Musik- 
ken til  Ende,  gaar  han  sin  Vej,  thi  Komedien  agter  han  ikke  stort 
paa;  det  er  næppe  Tilfældet  med  den  rapmundede  Pernille  (i  Lykke- 
lige Skibbrud),  naar  hun  sidder  paa  Galleriet  og  ser  Spillet  om  den 
gamle  Hanrej,  der  lader  sig  tage  ved  Næsen  af  sin  Kone;  heroppefra 
er  det  Marcolfus  (i  Ulysses  von  Ithacia)  hører  Lyden  af  Nødder,  der 
knækkes.  I  Parterret  kom  ingen  Damer  af  Stand,  end  ikke  Borger- 
koner, det  var  ikke  anstændigt^);  derimod  vilde  den  skuespilinteresse- 
rede  Nordmand  (i  Prolog  16.  April  1728)  gladehg  give  sin  Tomark  hver 
Aften.  Som  bekendt  var  Parterret  efter  Skuepladsens  Genoprettelse 
heller  ikke  den  fornemme  Plads,  men  alligevel  den  toneangivende  — 
det  var  Parterrets  Publikum,  der  afgjorde  Stykkets  Skæbne,  ligesom  i 
det  franske  Teater  i  Moliéretiden.  De  „middelste"  Loger  var  den  fine 
Verdens'),  her  sad  Aristokratiet  og  det  velstaaende  Borgerskab;  man 
yndede  at  vise  sig  i  fuld  Herlighed,  hvorfor  ogsaa  Aktørerne  aller- 
ydmygst  maatte  bede  Standspersoner  om  at  lade  dem,  der  var  i  deres 
Liberi,  blive  uden  for,  eller  i  hvert  Fald  betale  for  deres  Plads*). 
Scenens  Publikum  endelig  var  de  polerede  og  artige  Petit-maitres,  en 
Type,  der  var  saa  almindelig,  at  man  —  som  Pontoppidan  siger  — 
kunde  holde  København  for  et  andet  Paris  ^),  Det  er  Billedet  af  denne 
Type,  der  ridses  op  i  den  danske  Tekst  til  Dobleren: 

Du  har  et  Hoved,  som  i  Kløgter  ej  har  Lige, 
Enhver  for  din  Forstand  maa  langt  tilbage  vige, 
Du  paa  Komedien  jo  Konduiten  før, 
Der  klappes  aldrig,  naar  du  Haanden  først  ej  rør*). 

Bifald  gav  man  til  Kende  ved  Haandklap  og  Trampen.  I  Aabnings- 
prologen  bad  Thalia  Tilskuerskaren  om  at   „røre  Haand  og  Fod"   og 

*)  Sml.  Overskou  246  og  Martensen  I,  92  f. 

2)  Saml.  Skr.  II,  538. 

')  Prologen  til  Uden  Hoved  og  Hale,  3.  Se. 

*)  Plakater  1722  ^1^,  1723  ^Ve. 

^)  Meraoria  Hafniæ,  S.  38. 

^)  Af  Monologen  i  4.  Akts  7.  Se.  Disse  Linjer  hentyder  til  den  danske 
Komedie;  de  findes  ikke  i  Regnards  Original,  men  er  indlagt  af  Over- 
sætteren. 

Rostgaards  Vers  blev  hilst  „med  Klap  og  Hænders  Lyd"  ^).  Forfatteren 
til  „Kort  Undervisning"  glemmer  ikke  heller  at  belære  om  Bifaldets 
Teori*):  Man  bør  ikke  klappe  hver  Gang  Komedien  har  Ende,  men 
hver  Gang  en  af  Aktørerne  „gør  en  Aktion  eller  et  Væsen",  som  er 
mere  end  almindeligt;  Bifald  ved  Stykkets  Slutning  tilkendegiver,  at 
alle  de  spillende  Personer  fortjener  Ros,  „hvilket  ikkuns  meget  sjælden 
hænder  sig". 

')  Rep.  Nr.  30. 

*)  Dansk  Minerva  1818  I,  451. 


III 

EFTER  ILDEBRANDEN 

Det  staar  tilbage  at  berette  om  den  danske  Komedie  efter  at  Bran- 
den havde  hærget  Byen  og  standset  dens  Virksomhed.  Det  kan  kun 
blive  en  Fortælling  om  skuffede  Forhaabninger  og  hverdagsgraa  Livs- 
skæbner. 

Havde  Branden  standset  Skuepladsens  Virksomhed,  havde  den  dog 
ikke  udelukket  ethvert  Haab  om  Genfødelse.  Thi  vel  havde  Aktørerne 
med  Udgangen  af  1728  mistet  Hoffets  Støtte,  som  havde  vist  sig  at 
være  en  nødvendig  Betingelse  for  Komediernes  Opretholdelse,  men 
selve  den  kongelige  Tilkendegivelse  indeholdt  Løfter  paa  Fremtiden, 
som  man  klyngede  sig  til.  For  Montaigu  var  Skuepladsens  fortsatte 
Bestaaen  næsten  en  Livsbetingelse.  Da  Branden  indtraf,  var  der  Ud- 
sigt til  Forøgelse  i  hans  Forpligtelser  som  Familieforsørger,  og  i 
Foraaret  1729  skænkede  den  endnu  unge  Mad.  Montaigu  sin  aldrende 
Ægtefælle  en  Søn,  som  dog  straks  efter  døde.  Montaigu  havde  søgt 
og  faaet  Hoffets  Samtykke  til  at  opkalde  ham  efter  den  spæde  Prins 
Karl,  Kongens  sidste  Barn  med  Anna  Sofie,  men  end  ikke  dette  tyde- 
lige Vink  havde  man  villet  forstaa,  skønt  hans  Kaar  var  saa  ringe 
som  næppe  før;  Jeg  bereder  mig  til  at  dø  af  Sult",  skriver  han  til 
Løvenøm.  Endnu  var  Stemningen  i  Byen  trykket.  Ulykkens  tunge 
Uvejrsskyer  havde  ikke  faaet  Tid  til  at  sprede  sig.  Den  efter  Bran- 
den nærmest  følgende  Jul  var  bleven  en  trist  og  glædesløs  Højtid; 
Julestuerne  blev  undertrykt  og  de  uskyldige  Kanefarter  maatte  opgives. 
Montaigu  havde  haft  i  Sinde  at  give  Forestillinger  i  Fastelavnen  1729, 
for  dog  •  at  indtjene  nogle  Hundrede  Daler,  men  hans  Ønske  blev  ikke 
opfyldt^). 

Snart  bedrede  dog  Forholdene  sig  og  et  lysere  Syn  paa  Tilværel- 
sen vandt  Overhaand.  Midt  i  Novbr.  1729  gik  der  Rygter  om,  at 
Kongen  vilde  genrejse  de  danske  Komedier.  Endnu  var  Aktører  og 
Aktricer  ved  Haanden,  thi  ganske  vist  havde  Ulsøe  netop  ansøgt  om 
den  ledige  Byfoged-Tjeneste  i  Grenaa,  men  han  foretrak  at  øve  Sce- 
nens Kunst  fremfor  at  pleje  Ret  og  Skel  i  den  jydske  Købstad ;  langt 
hellere  vilde  han  være  med  til  at  „gøre  Majestæten  en  liden  Diver- 
tissement iblandt  end  derimod  at  faa  anden  Brød  endnu",  og  han  ud- 

^)  Utrykt  udateret  Brev  fra  Montaigu  uden  Adressat  (maa  være  fra 
Sommeren  1729  og  rettet  til  Løvenørn)  i  Bøllings  Brevsamling  (KBK)  D. 
Fol.  301;  Danske  Saml.  III,  37  f. 

talte  for  Oversekretær  Møinichen  paa  Pilloys  og  de  andres  Vegne 
deres  brændende  Lyst  til  atter  at  optage  den  afbrudte  Gerning^).  Men 
pludselig  formørkedes  Udsigterne.  I  Kongens  før  saa  muntre  og  lette 
Sind  indtraadte  et  brat  Omslag,  da  den  lille  Prins  Karl  næppe  en 
Maaned  efter  døde  og  saaledes  delte  Skæbne  med  sine  tidligere  Sø- 
skende; ikke  et  af  Anna  Sofies  Børn  var  levedygtigt,  det  var  som  om 
der  hvilede  en  ond  Stjerne  over  hendes  Forbindelse  med  Kongen.  Det 
greb  ham  dybt,  og  hertil  kom  den  nagende  Frygt  for  hendes  Fremtid, 
naar  han  ikke  var  mere.  Kongen,  der  tidligere  havde  haft  en  udpræ- 
get Sans  for  Fest,  for  Musik,  Teater  og  alt  hvad  der  kunde  stemme 
Sindet  lyst,  slog  nu  om.  I  sit  sidste  Leveaar  var  han  melankolsk  og 
verdensfjendsk.  I  et  endnu  bevaret,  egenhændigt  „Projekt"^)  ud- 
kastede han  Linjerne  for  sit  Liv,  som  det  fremtidig  skulde  forme  sig: 
med  Dronningen  vilde  han  trække  sig  tilbage  til  Fredensborg  og  leve 
ganske  ene,  kun  med  faa  Folk  om  sig;  Musik  behøvedes  ikke.  Spar- 
kiær var  ikke  mere  nødvendig.  Helligdagsforordningen  af  21.  April 
1730  blev  en  Frugt  af  denne  tunge,  indadvendte  Sindsstemning.  Til 
det  mørke  Sind  kom  legemlig  Svaghed,  og  samme  Aar,  den  12.  Oktbr. 
1730,  døde  han  paa  Odense  Slot  under  en  Rejse  gennem  Landet. 

Kristian  den  Sjette  var  ved  sin  Regeringstiltrædelse  næppe  ugun- 
stig stemt  mod  Skuepladsen.  Nogen  større  Interesse  for  dens  Trivsel 
nærede  han  vel  ikke,  nogen  egentlig  Uvilje  ikke  heller.  At  der  paa 
hans  Fødselsdag  som  Kronprins  var  givet  dansk  Komedie  paa  Slottet, 
betød  i  sig  selv  ikke  meget,  men  var  dog  ikke  just  Bevis  for,  at  han 
afskyede  Skuespil,  og  Aktørerne  havde  i  1728,  da  de  var  traadt  i 
Kongens  Tjeneste,  heller  ikke  ment  det  forgæves  at  bejle  til  hans 
Gunst  i  Fremtiden, 

Saa  paa  den  Grundvold,  som  Kong  Friderich  lod  sætte 

For  danske  Skuespil  i  Norden  at  oprette, 

Af  Kongesøn  til  Søn  den  Bygning  rejses  maa, 

At  man  ved  Seinen  dem  skal  lære  at  forstaa^). 

Det  stod  nu  til  ham,  om  han  vilde  genrejse  Skuepladsen  og  yde 
den  Støtte.  For  dens  vedblivende  Bestaaen  lagde  han  ingen  Hindrin- 
ger i  Vejen,  han  tværtimod  fornyede  og  bekræftede  de  Privilegier, 
hans  Fader  havde  udstedt.  General  Arnoldt  viste  sig  ogsaa  her  som 
den  hurtige  og  omsigtsf ulde  Købmand  han  var;  ængstelig  for,  at  Skue- 
spilprivilegiet, som  i  givet  Tilfælde  kunde  blive  et  indbringende  Aktiv, 
skulde  slippe  ham  ud  af  Hænderne,  ansøgte  han  15.  Decbr.,  kun  to 

')  Brev  fra  Ulsøe  til  Møinichen,  dat.  15.  Novbr.  1729  (vedJydske  aabne 
Breve  1730,  Nr.  37),  gengivet  i  det  væsentlige  hos  Werlauff,  S.  229  f. 

^)  RA.  Kongehuset  Fred.  IV,  Pakken:  Egenhændige  Optegnelser  m.  m. 
Meddelt  af  Edv.  Holm  i  D.  Mag.  5.  R.  II,  254  f. 

')  Prolog  16.  April  1728  {Overskou,  S.  244). 

Maaneder  efter  Kongens  Død,  da  der  endnu  var  dyb  Hofsorg,  om 
Efterfølgerens  Konfirmation.  Han  lagde  ikke  Skjul  paa,  at  det  var  et 
Pengespørgsmaal  og  bad  om,  at  Capions  Privilegier,  som  nu  var  hans, 
maatte  forblive  knyttede  til  Komediehuset,  der  var  indrettet  med  dette 
særlige  Formaal  for  Øje*);  derved  fik  Huset,  hvori  hans  Kapital  stod, 
forøget  Værd  og  Skattefriheden  opretholdtes  —  hvad  der  heller  ikke 
betød  saa  lidt  for  hans  Pengepung.  Helt  glat  synes  Sagen  ikke  at 
være  gaaet;  Overvejelserne  tog  Tid,  først  18.  Maj  1731  forelaa  de 
kongelige  Konfirmationer,  hvorved  Privilegierne  af  17.  Maj  1720  og 
12.  Maj  1721  bekræftedes  af  Kristian  den  Sjette  i  alle  deres  „Ord, 
Klavsuler  og  Punkter"'^). 

General  Arnoldt  havde  allerede  Papirerne  i  Orden,  da  Montaigu 
søgte  sine  Rettigheder  opretiioldt  under  den  nye  Hersker.  Han  var 
gammel  og  aflægs,  øjensynlig  træt  af  Skuffelser  og  Modgang;  man 
har  Indtryk  af,  at  det  var  andre,  der  drev  ham  frem.  Lande,  som 
Arnoldt  havde  indkaldt  for  at  spille  fransk  Komedie  paa  det  danske 
Skuespilhus,  var  forblevet  i  Landet  efter  Ildebranden;  rundt  om  i 
Europa  havde  han  „forsøgt  Verdens  Løb",  men  havde  omsider  tænkt 
at  „rodfæste  sin  Lyksalighed"  i  Danmark.  Da  Teaterplanerne  ikke 
var  lykkedes,  havde  han  forsøgt  at  ernære  sig  af  „adskillige  Viden- 
skaber, hvorudi  den  adelige  Ungdom  behøver  at  undervises",  men 
havde  tilsidst  slaaet  sig  paa  Fabrikation  af  Spillekort.  Bogtrykker 
Wielandt  havde  faaet  Privilegium  paa  en  saadan  Fabrik,  som  han  over- 
drog en  Mand  ved  Navn  Jacques  Amette,  der  atter  1729  optog  Lande 
som  Kompagnon'').  Det  maa  dog  være  gaaet  i  Stykker,  thi  1730  og 
31  finder  man  Lande  opført  i  Skattelister  som  Dansemester*).  Med 
ham  havde  Pilloy  og  Montaigu  forenet  sig  for  at  genskabe  Skueplad- 
sen under  Former,  der  mindede  om  Forholdene  i  Slutningen  af  1726 
og  som  kunde  sikre  den  Hoffets  og  Aristokratiets  Støtte.  Montaigu 
ønskede  Privilegiet  paa  danske  Komedier  fornyet  for  sig  selv  og  sin 
Familie,  men  udviklede  tillige  i  sit  Andragende,  „at  han  udi  samme 
Privilegio  paa  Hans  Majestæts  Behag  har  indtaget  Lande  og  de  Pilloy 
for  at  kunne  undertiden  spille  en  Komedie  udi  det  franske  Sprog,  og 
hvoraf  de  snart  kunde  give  de  første  Prøver,  dersom  det  maatte  være 
dem  tilladt  samme  ved  Hans  Majestæts  Salvings-Fest  offentlig  at  lade 
repræsentere,  hvorom  de  vil  afvarte  Hans  Majestæts  Ordre"  ^).    Det  er 

')  Rep.  Nr.  77. 

-)  DK.  Sjæll.  Konfirmationsprot.  1731,  Nrr.  789  og  90. 
')  Sjæll.  aabne  Breve  1729,  Nr.   175,  sml.  Danske  Saml.  III,  22. 
*)  RSA.    Indkvarterings-Mandtaller,    anf.  Aar,   Købmager  Kvarter   Nr.  80 
(Pilestrædet). 

')  Rep.  Nr.  78. 

Supplikbogens  Ord,  det  originale  Aktstykke  kender  vi  ikke.  Meningen 
er  ikke  klar,  man  skulde  tro,  at  der  fra  Kredse,  som  stod  Hoffet  nær, 
var  givet  en  Foranledning  eller  et  Haab.  Andragendet  gik  ellers  sin 
vante  Gang,  først  til  Arnoldts  Erklæring  —  han  sad  inde  med  de 
ældre  Rettigheder  og  maatte  spørges  — ,  siden  til  Konseillet,  som  8.  Aug. 
1731  bevilgede  Konfirmation,  paa  et  Tidspunkt,  da  Kongens  Salving 
længst  var  overstaaet^);  Privilegiet  forbeholdtes  Montaigu  og  var  det 
tidligere  ganske  ligt,  blot  blev  det  nu  Arnoldt  i  Stedet  for  Capion, 
han  skulde  affinde  sig  med  i  Mindelighed  —  hvad  det  i  Praksis  længe 
havde  været ^). 

Den  17.  August  var  Konfirmationsbrevet  i  Orden  og  samme 
Dag  rettede  de  danske  Aktører  det  bekendte  Bønskrift  til  Christian 
Rantzau').  Ved  Kristian  den  Sjettes  Tronbestigelse  var  Grev  Rantzau 
kommet  til  at  beklæde  den  indflydelsesrige  Stilling  som  Præses  i 
Land-  og  Søetatens  Generalkommissariat  og  blev  i  Efteraaret  1731 
(5.  Novbr.)  Vicestatholder  i  Norge.  Netop  nu  stod  han  saa  højt  i 
Gunst,  at  han  kunde  bane  Vej  for  en  af  Kongen  understøttet  dansk 
Skueplads,  om  det  overhovedet  var  muligt.  Bønskriftet  er  udfærdiget 
af  Montaigu  og  tillige  undertegnet  af  Pilloy,  Lande,  Rammel  og  Schu- 
macher, men  Navnene  er  alle  skrevne  med  Montaigus  Haand*);  Ulsøe 
findes  ikke,  han  var  bleven  Byfoged  og  havde  allerede  tiltraadt  sit 
Embede.  Det  er  et  Nødskrig  om  Beskyttelse,  dybt  mærket  af  Mont- 
aigus egen  fortvivlede  Stilling  og  præget  af  hans  ejendommelige  Stil. 
Aktørerne  har  ved  Kongens  Godhed  opnaaet  Privilegium  paa  atter  at 
aabne  Komediehuset,  skriver  han,  men  der  har  ikke  været  Tale  om 
Løn,  og  uden  Løn  maa  man  foretrække  Daglejerarbejde  fremfor  det 
tilvante  Kald.  Deres  ældste  (det  er  Montaigu,  der  taler  om  sig  selv) 
er  med  sin  Prosa  og  sine  Vers  ved  at  dø  af  Sult;  bortvist  fra  Kotur- 
nen  og  den  lave  Sko^)  —  hvormed  sigtes  til  den  foriængst  nedlagte 
franske  Hofkomedie  og  den  danske  Skueplads,  som  nu  ogsaa  var  sun- 
ken i  Grus  —  staar  han  i  Begreb  med  at  gaa  ud  af  Spillet,  han  ven- 
ter kun  paa  Understøttelse  for  at  drage  til  Frankrig;  han  kan  undværes, 

^)  Den  havde  fundet  Sted  paa  Frederiksborg  6.  Juni. 

')  Koncept,  dateret  Fredensborg  17.  Aug.  1731,  blandt  DK.  Henlagte 
Sager.  Konfirmationsbrevet  findes  hverken  indført  i  Konfirmationsprotokol- 
len  eller  i  Underskrivelsesbogen,  og  formodentlig  er  det  aldrig  indløst,  da 
der  ikke  blev  Brug  for  det;  Montaigu  havde  al  Grund  til  at  spare  Kancelli- 
gebyret,  naar  det  ikke  var  bydende  nødvendigt.     Sml.  Tritogenia  1,  120  f. 

*)  Rep.  Nr.  79. 

*)  Deraf  de  skødesløse  Former  Rhamme  og  Landais,  som  har  forledt 
Werlauff  (og  efter  ham  Overskou)  til  at  tro,  at  den  sidste  var  Lindorph  (Tri- 
togenia I,  125,  og  Overskou  257).    Lande  skrives  ogsaa  Landais  i  Rep.  Nr.  65. 

*)  I  den  franske  Original:  brodequin.  I  den  antikke  Komedie  brugtes 
i  Farce  og  Lystspil  en  lav  Sko  i  Stedet  for  Koturnen. 

hans  Kone  og  Datter  vil  blive  vanskeligere  at  erstatte.  Saaledes  er 
de  danske  Aktørers  Stilling.  De  ved  ingen  bedre  at  henvende  sig  til 
end  Rantzau,  der  elsker  sit  Fædreland  og  sit  Sprog.  Af  ham  venter 
de  Afgørelsen  af  deres  Skæbne  og  dermed  Skuepladsens,  som  vilde 
være  nyttig  for  Landet  og  som  ønskes  af  Byen,  men  ikke  kan  gen- 
oprettes uden  ved  Hjælp  af  Kongens  Velgerninger. 

Alle  Anstrengelser  forblev  imidlertid  frugtesløse.  Pietismen  var  nu 
ved  at  trænge  ind  i  de  Kredse,  der  havde  det  afgørende  Ord  at  sige, 
og  blev  det  Skær,  som  Bestræbelserne  for  at  genrejse  Skuepladsen 
endelig  strandede  paa.  Den  havde  allerede  ytret  sig  i  Frederik  den 
Fjerdes  Tid,  men  først  med  Grev  Zinsendorfs  Besøg  i  København 
netop  i  Sommeren  1731  begyndte  Bevægelsen  at  faaMagt^);  Kongen, 
der  altid  havde  været  af  et  fromt  Sind,  tilegnede  sig  villigt  de  pieti- 
stiske Lærdomme.  En  foreliggende  Parafrase  over  det  Spørgsmaal: 
ob  die  heutige  Comoedien  so  beschaffen,  dafi  ein  wahrer  Christ  die- 
selbige  ohne  Gefahr  und  Schaden  seiner  Seelen  konne  besuchen  etc, 
henfører  Werlauff  til  denne  Tid;  Forfatteren,  mener  han,  maa  være 
Hofpræsten  Bluhme,  hvis  Betænkning  om  Skuespils  Tilladelighed  fra 
et  kirkeligt  Standpunkt  Kongen  har  forlangt^).  At  Werlauff  har  Uret, 
derom  er  næppe  Tvivl.  Der  findes  to  andre,  ganske  lignende,  om 
verdslige  Forlystelser  ved  „store  Herrers  Hoffer",  om  Spil,  Maskerader 
og  Dans,  og  ganske  vist  er  i  dem  alle  Spørgsmaalene  besvaret  ud  fra 
strenge  pietistiske  Synspunkter  (baadeSpener  ogFrancke  paaberaabes), 
men  af  Indholdet  i  den  første  fremgaar  det,  at  Skuepladsen  bestod,  at 
Komedierne  virkelig  var  „heutige",  og  i  en  af  de  andre  omtales  Kvæg- 
pesten, der  udbrød  1745  og  grasserede  i  de  følgende  Aar  —  hvilket 
afgørende  viser,  at  disse  Indlæg  mod  Komedier  og  Dans  hører  til 
Tiden  kort  efter  Skuepladsens  Genoprettelse  under  Frederik  den  Femte, 
da  Præsteskabet  mere  end  nogensinde  efterstræbte  Teatret').  Ingen  af 
dem  er  iøvrigt  stilet  til  Kongen,  de  synes  nærmest  at  have  en  litterær 
Karakter,  udarbejdede  i  agitatorisk  eller  polemisk  Øjemed*). 

^)  Sml.  Helweg,  Den  danske  Kirkes  Hist.  efter  Reformationen  II,  14  ff., 
og  Koch,  Christian  d.  Sjettes  Hist.,  142ff. 

')  Werlauff  479. 

')  Sml.  den  af  Daae  fremdragne  og  i  Kirkehist.  Saml.  3.  R.  II,  568  ff. 
trykte  Satire.  I  Frederik  IV's  Tid  stod  Kirke  og  Skueplads  næppe  saa 
skarpt  over  for  hinanden.  Biskop  Worm,  der  ganske  vist  var  en  Modstan- 
der af  agerende  Studenter,  holdt  dog  „ingenlunde  Skuespil  for  syndige, 
naar  de,  som  vedbør,  ere  indrettede,  samt  paa  tilbørlig  Maade  og  Tid  fore- 
stilles" (Betænkning  i  Anledning  af  et  Passionsspil,  som  Operisterne  i  1722 
ønskede  at  opføre,  trykt  i  Ny  kirkehist.  Saml.  III,  458  f.). 

*)  Det  er  Afskrifter  uden  Aar  eller  Forfatterbetegnelse,  og  de  giver  saa- 
ledes i  sig  selv  intet  Holdepunkt.  De  er  ganske  vist  kommet  fra  Kongens 
Kabinet  med  en  Aflevering  1766-67  til  Danske  Kancelli  fra  Etatsraad  Henr. 

Enten  det  var  Forestillinger  fra  Kongens  pietistiske  Omgivelser  eller 
Kongens  egne  Overvejelser,  der  blev  det  afgørende  Lod  i  Vægtskaa- 
len,  saa  var  nu  alt  Haab  ude.  I  Septbr.  1731  begyndte  Nedbrydnin- 
gen af  det  nyligt  ombyggede  Københavns  Slot,  der  skulde  give  Plads 
for  Kristiansbo'rg,  og  med  Slottet  forsvandt  Hoffets  særlige  Teater. 
Pietismen  vandt  større  og  større  Raaderum,  omkring  1735  havde  den 
sejret  over  den  gamle  liberale  Ortodoksi ;  J.  L.  Holstein,  der  var  blandt 
dens  ivrige  Tilhængere,  blev  dette  Aar  (1.  Juni)  Oversekretær  i  Danske 
Kancelli,  og  Tanken  om  en  Fornyelse  af  Skuepladsen  var  dermed 
udelukket,  thi  vel  havde  man  i  Frederik  den  Fjerdes  Tid  forsøgt  at 
holde  Teatret  oppe  uden  Kongens  Hjælp,  men  i  Kancelliet  havde  man 
altid  haft  et  fast  Støttepunkt.  Snart  efter  blev  Skuespil  lovformelig 
forbudt.  I  1735  (12.  Marts)  var  udgaaet  Forbud  mod  Skuespil  paa 
Søn-  og  Helligdage  eller  Aftenen  forud,  en  Indskærpelse  af  tidligere 
Forordninger,  der  ikke  blev  tilbørlig  overholdt;  men  det  var  kun  en 
Indledning  til  Forordningen  af  21.  Marts  1738,  hvorved  alt  Komedie- 
spil banlystes  i  Kongens  Riger  og  Lande.  Lovbudet  har  næppe  i  fjerne 
Provinser  kunnet  haandhæves  i  sin  fulde  Strenghed,  men  i  Hovedstaden 
var  et  fast  Teater  en  Umulighed.  Offentlige  Forlystelser  var  her  alle- 
rede hørt  op,  det  var  Forholdene  i  Viborg  og  Biskop  Andreas  Wøldi- 
kes  Henstilling  om  et  almindeligt  Forbud  mod  disse  „Køds-  og  Blods- 
Fornøjelser",  der  gav  Stødet  til  Forordningen;  endnu  var  det  Skik,  at 
Komedianter  under  Snapstinget  agerede  i  det  gamle  Domhus  paa  Dom- 
kirkegaarden,  og  Forargelsen  var  her  større  end  andet  Steds,  „da  lige 
ved  Siden  af  Kirken  Satan  saaledes  søger  at  have  sit  Kapel"  ^).  For- 
ordningen blev  aldrig  tilbagekaldt,  baade  under  Frederik  den  Femte 
og  hans  Efterfølgere  benyttedes  den  til  at  dæmme  op  for  Gøglerlivet, 
naar  det  antog  alt  for  frodige  Former.  Privilegierne  for  den  genop- 
rettede Skueplads  saavelsom  alle  senere  Teaterbevillinger  er  i  Grunden 
at  betragte  som  Dispensationer  fra  denne  Forordning. 

Den  kloge  General  Arnoldt  havde  hurtig  vejret,  i  hvilken  Retning 
Udviklingen  gik,  og  søgte  at  blive  af  med  Komediehuset.  I  Somme- 
ren 1733  lod  han  det  sætte  til  Auktion,  men  det  lykkedes  ikke  at  faa 
det  afhændet,  og  han  havde  ikke  bedre  Held,  da  han  i  Sommeren 
1736  gentog  Forsøget.  Første  Gang  vilde  han  sælge  Huset  med  Ret  til 
at  holde  Komedier,  „naar  de  allernaadigst  maatte  tillades",  anden  Gang 

Chr.  Esmarch  (sml.  Luxdorphs  Dagbøger  I,  291  f.),  men  blandt  disse  Sager  fin- 
des en  Mængde  af  den  pietistisk  paavirkede  A,  G.  Moltkes  private  Samlinger 
Brv<;ve  og  Papirer,  som  han  har  ladet  afskrive  og  opbevare.  De  tre  Styk- 
ker ligger  i  DK.  Esmarchske  Arkivaflevering  Litr.  P  P,  Nr.  1-3  (tidligere 
blandt  de  saakaldte  Skabssager).  Tekstprøver  findes  hos  Werlauff,  anf.  Sted. 
O  Sjæll.  aabne  Breve  1738,  Nr.  102,  jvfr.  Nystrøm,  Offentlige  Forlystel- 
ser I,  21  f. 

kunde  det  ikke  nytte  at  tilbyde  Køberen  en  Rettighed,  der  foreløbig 
ingen  Udsigt  var  til  at  drage  Fordel  af^);  han  kunde  vel  ogsaa  i  sid- 
ste Tilfælde  gaa  ind  paa  billigere  Betingelser  og  lettere  faa  et  Salg 
bragt  i  Stand.  Store  Fordringer  har  han  næppe  stillet.  Hans  Penge  i 
Komediehuset  havde  altid  været  daarlig  anbragt  og  det  var  sikkert  ikke 
høje  Renter,  han  vandt  ind  nu.  Da  den  femtenaarige  skattefri  Periode 
var  udløben  i  1736,  maatte  han  for  enhver  Pris  af  med  det.  Dertil  kom, 
at  han  selv  var  flyttet  fra  Hovedstaden  og  ikke  mere  kunde  have  sin 
Ejendom  under  Øjne;  i  1728  havde  han  faaet  Garnison  i  Rendsborg, 
i  1736  blev  han  kommanderende  General  i  Norge  med  Bopæl  i  Kri- 
stiania.  Den  22.  Aug.  1737  bortskødede  han  derfor  Komediehuset  til 
Søren  Jørgensen^),  en  velhavende  Tømmerhandler  i  København,  som 
siden  blev  Raadmand  i  Staden  og  en  af  Direktørerne  for  Skuepladsen 
under  Frederik  den  Femte.  Da  han  endelig  afhændede  det,  beholdt 
han  Privilegierne,  som  ved  given  Lejlighed  kunde  komme  ham  til 
Nytte  og  maaske  holde  ham  skadesløs  for  de  mange  Aars  Rentetab. 

Den  rige  Tømmerhandler  havde  ikke  erhvervet  det  gamle  Skuespil- 
hus af  Interesse  for  den  danske  Komedie,  men  for  at  drive  Forret- 
ning med  det.  Han  bortsolgte  først  den  mindre  Halvdel  af  Grun- 
den ud  mod  Ny  Adelgade,  hvor  Komediehuset  endnu  stod  i  Foraaret 
1738*),  til  Johan  Adam  Schnabel,  en  af  Byens  talrige  Byggespekulanter, 
som  Bolignøden  efter  den  store  Brand  havde  skabt;  rundt  om  i  Byen 
besad  han  Ejendomme*),  kaldes  snart  Snedker,  snart  Brændevinsbræn- 
der og  er  maaske  identisk  med  en  Vinhandler  af  ganske  det  samme  og 
sjældne  Navn,  som  1771  forsvandt  af  Frygt  for  sine  Kreditorer  og  blev 
erklæret  fallit^).  Komediehuset  blev  nu  nedbrudt  —  hvori  Søren  Jørgen- 
sen som  Tømmerhandler  maaske  var  interesseret  —  og  Schnabel  gik 
straks  i  Lag  med  den  ny  Bebyggelse;  han  fik  Skøde  i  Juni  Termin 
1738,  men  Handelen  maa  være  sluttet  tidligere,  thi  de  tre  smaa 
Lejevaaninger,  der  afløste  den  gamle  Teaterbygning,  stod  færdige  i 
Juli  •) ;  snart  efter  købte  han  den  anden,  større  Halvdel,  den  hidtil  ube- 

')  Extr.  Rel.  (8vo)  1733,  Nr.  57,  1736,  Nrr.  38  og  42;  Huset  kom  3 
Gange  til  Auktion  i  1736,  sidste  Gang  26.  Juni,  men  kan  ikke  være  ble- 
ven solgt,  saaledes  som  Werlauff  siger  (S.  481). 

*)  Rep.  Nr.  80. 

^)  Det  opføres  endnu  i  Indkvarterings-Mandtal  Michaeli  1737— Paaske 
1738  (RSA). 

*)  RSA.  Mag.  Resol.  Prot.  1737,  18.  Novbr.;  LAS.  Kbhvns  Bytingsprot. 
1736-38,  Fol.  49  og  193,  Kbhvns  Skøderegister  1740-41,  Fol.  445. 

**)  LAS.  Hof-  og  Stadsrettens  Skifter  1771,  Prot.  6,  Nr.  10. 

®)  LAS.  Kbhvns  Bytings  Skødebog  1738-39,  Fol.  54;  Martensen  I,  107. 
—  I  Skødet  fra  Søren  Jørgensen  til  Schnabel  omtales  ikke  Komediehuset, 
men  kun  Grunden;  hvad  der  stod  paa  den  nu,  var  nemlig  Schnabels 
Ejendom. 

byggede  Plads  mod  Gothersgade,  som  han  fik  tilskødet  11.  Juni  Aaret 
efter ^).  Her  var  han  allerede^)  i  Færd  med  Opførelsen  af  tre  andre, 
noget  mere  herskabelige  Beboelseshuse.  Efter  at  den  hele  „Komedie- 
plads" i  Efteraaret  1739  var  bebygget,  lykkedes  det  den  driftige  Byg- 
mester at  opnaa  otte  Aars  Skattefrihed,  navnlig  i  Betragtning  af,  at  de 
tre  Ejendomme  mod  Gothersgade  var  „anselige  grundmurede  Huse, 
Staden  til  Sir"'). 

Den  danske  Komedie  var  død  og  Skuespilhuset  var  nu  jævnet  med 
Jorden.  Til  Slutning  skal  blot  gøres  Rede  for,  hvad  der  blev  af  de 
Mennesker,  hvis  Navne  er  knyttet  til  den  første  danske  Skueplads. 

De  fristede  en  højst  forskellig  Skæbne.  Allerede  før  Skuespillenes 
Ophør  i  1728  døde  Høberg,  Mad.  Coffre  og  Hammer,  og  flere  af  de 
andre,  især  dem,  der  kun  virkede  i  Skuepladsens  to  sidste  Perioder, 
forsvinder  straks  efter  Branden.  Det  gælder  Schumacher,  Rehsen,  Engel- 
hardt og  From  samt  Aktricerne  Hamsgaard  og  Sophie  Hiort.  Navnlig 
kunde  man  ønske  at  vide,  hvordan  det  gik  den  sidste,  men  om  hende 
kan  kun  oplyses,  at  hun  i  Slutningen  af  1728  boede  i  et  Hus,  som 
tilhørte  Portrætmaleren  Nic.  Wichmann,  og  deraf  bliver  man  ikke  meget 
klog^). 

Om  den  oprindelige  Stamme  af  Aktører  og  Aktricer  ved  vi  bedre 
Besked.  Den  formentlige  Mad.  Lerches  Livshistorie  er  tidligere  for- 
talt; hun  havde  haft  Lykken  med  sig,  Hald  og  Gram,  der  omtrent 
samtidig  forlod  Skuepladsen,  gik  det  ogsaa  godt.  Rahbek  beret- 
ter, at  Hald  endte  som  Provst  et  Steds  i  Nærheden  af  Ringkøbing^), 
og  denne  Efterretning  er  rigtig,  skønt  den  ofte  er  draget  i  Tvivl. 
1725  blev  han  Kapellan,  men  fandt  i  nogle  Aar  intet  blivende  Sted, 
trods  „hans  opbyggelige  Prædikener"  og  øvrige  „meget  skikkelige 
Forhold",  der  havde  „gjort  ham  yndet  og  elsket  af  alle";  1732  kom 
han  som  Sognepræst  til  Idum  mellem  Holstebro  og  Ringkøbing,  og 
her  sad  han  til  sin  Død  i  Marts  1749;  to  Aar  forinden  blev  han  ud- 

^)  Anførte  Skødebog,  Fol.  329  (Købesummen  for  denne  Halvdel  var 
1650  Rdr.). 

')  Det  fremgaar  af  Bytingets  Obligationsprot.  (LAS)  1739,  Fol.  290  f., 
jvfr.  Fol.  551. 

')  RSA.  Magistratens  Kopibog  1739-40,  Nr.  62,  og  RA.  Sjæll.  Tegnl. 
1739,  Nrr.  706  og  707. 

*)  Grove  119.  —  F.  J.  Meier  (i  Museum  1891  II,  48),  læser  ud  af  den 

samme,  den  Gang  endnu  utrykte  Kilde,  at  Sophie  Hiort  „fandt  gæstfri  Op- 

. tagelse"  i  Wichmanns  Hus;  men  det  staar  der  ikke  noget  om.     Der  staar 

heller  ikke,  at  Schumachers  Fader  var  Slotsforvalter  i  Vordingborg;   det  er 

muligt,  men  ingenlunde  sikkert  (sml.  Side  184  i  nærværende  Skrift). 

^)  Holberg  som  Lystspildigter  I,  221,  og  Hesperus  V,  256. 

nævnt  til  Provst  i  Ulvborg  Herred^).  Den  J.  P.  Hald,  som  1747  udgav 
den  allegoriske  Komedie  Salvande,  maa  være  en  anden '•^).  Gram,  der 
endnu  1728  var  „Studios"  og  boede  i  København  i  Hus  med  en  af 
Universitetets  Pedeller,  kom  faa  Aar  efter  selv  i  samme  Stilling;  men 
at  det  var  Holberg,  som  gjorde  sin  Indflydelse  gældende  til  Fordel 
for  ham'),  er  næppe  andet  end  løs  Gætning.  I  1733  ægtede  han  sin 
ældre  Kollega  Niels  Proms  Datter,  der  skænkede  ham  tre  Børn,  og 
han  døde  1747  som  Førstepedel,  51  Aar  gammel*).  Ogsaa  Niels  Horns 
Livsskæbne  kendes  i  de  store  Træk.  Efter  at  han  som  Bod  for  sin 
Virksomhed  ved  Skuepladsen  havde  maattet  udsætte  sin  Eksamen, 
drog  han  hjem  til  Nykøbing  og  blev  Hører  ved  Latinskolen;  da  Fri- 
sten var  ude,  tog  han  teologisk  Attestats,  men  forblev  ved  sit  Hører- 
embede  i  mange  Aar.  løvrigt  var  han  en  daarlig  Person,  der  drak  sig 
fuld,  yppede  Klammeri  og  slog  Ruder  ud  hos  Folk.  Først  i  1742  op- 
naaede  han  at  blive  Kapellan  i  Nysted  og  videre  kom  han  ikke  (f  18. 
Juli  1746)^). 

Af  de  „store"  Aktører  døde  Ulsøe  og  Wegner  tidligst,  Pilloy,  Ram- 
mel  og  Schou  kom  paa  den  grønne  Gren,  medens  Lindorph,  der 
levede  længst  af  dem  alle,  kun  førte  en  kummerlig  Tilværelse. 

Ulsøe  var  ganske  sikkert  den  af  Aktørerne,  som  med  størst  Iver 
gik  op  i  sit  Kald.  Men  dagligt  Brød  var  en  nødvendig  Ting,  og  da 
Skuepladsen]  lukkede  efter  den  knappe  Vinter  1724-25,  tænkte  han 
alvorlig  paa  at  skaffe  sig  en  solidere  Levevej.  I  den  paafølgende  Som- 
mer søgte  han  det  ledige  Sorenskriverembede  i  Yttre  Sogn  i  Bergens 
Stift  og  anførte  til  sin  Anbefaling,  at  det  vilde  glæde  hans  gamle  vel- 
tjente Fader  at  se  ham  anbragt^)  —  hvoraf  man  tør  slutte,  at  Krigs- 
raad  og  Regimentsskriver  Ulsøe  ikke  just  med  Velvilje  omfattede  Søn- 
nens Virksomhed  som  Aktør.  Han  blev  imidlertid  forbigaaet  og  tog 
med  fornyet  Iver  fat  paa  Teatret  i  1728.  Efter  Branden  kom  han  i 
Kondition  hos  Københavns  Politimester,  den  noget  forskruede  Hans 
Himmerich,  men  det  var  ikke  hans  Agt  at  falde  til  Ro  her.  I  Somme- 
ren 1729  søgte    han  et  andet  norsk   Sorenskriverembede  (Søndhord- 

^)  DK.  Gratialprotokol  1731-32,  S.  21,  og  Jydske  aabne  Breve  1732, 
Nr.  40.  Jvfr.  Wibergs  Præstehist.  II,  8  og  669,  samt  Storgaard  Pedersen, 
Ulvborg  Herred,  S.  198. 

2)  Sml.  Hist.  Tidsskr.  5.  R.  II,  33  og  35. 

')  Overskou  257. 

*)  Grove  245;  Statskalenderen  1737-47;  Frue  Kirkes  Ministerialbøger. 
—  Gram  havde  1746  tjent  som  Pedel  i  16  Aar  (Konsistoriums  Kopibog 
1740-48,  Side  525);  han  begravedes  17.  Marts  1747,  Hustruen  5.  Jan.  Aaret 
efter;  hun  hed  Anna  Henrica  og  blev  døbt  5.  Jan.  1704. 

^)  DK.  Gratialprot.  1741-42,  Fol.  79;  Smaalandske  aabne  Breve  1742, 
Nr.  69;  Imm.  Barfod,  Falsterske  Gejstligheds  Personalhist.  I,  106  f. 

«)  DK.  Gratialprot.  1723-25,  S.  564. 

lens)^),  i  Efteraaret  Posten  som  Byfoged  i  Grenaa  og  Herredsfoged  i 
Nørre  Herred;  Kongen,  der  under  et  Besøg  paa  Klavsholm  havde 
lovet  hans  Fader,  at  Sønnen  »som  hans  ældste  og  eneste  u-hjulpen  Barn 
skulde  og  nyde  Brød",  indfriede  nu  Løftet  ved  at  udnævne  ham  til 
Byfoged  (24.  Febr.  1730)  2).  At  Ulsøe,  om  der  havde  været  nogen  Mu- 
lighed for  et  Valg,  vilde  have  foretrukket  den  mindre  ansete  Stilling 
som  Komediant,  ved  vi.  Endnu  i  April  opholdt  han  sig  i  København 
og  det  saa  ud  til,  at  han  skulde  faa  Vanskelighed  med  at  komme 
bort.  I  Skuepladsens  Trængselstid  havde  han  maattet  gøre  Gæld  og 
Kreditorerne  vilde  nødig  slippe  ham  af  Syne;  to  Gange  sendte  de 
Rettens  Betjente  til  Politimesterens  Hus  for  at  gribe  ham  og  sætte  ham 
fast,  og  han  maatte  holde  sig  bag  lukte  Døre  for  at  være  i  Sikkerhed. 
Der  var  ingen  anden  Udvej  end  at  søge  Moratorium;  „hjælp  denne 
Gang  en  bedrøvet  Sjæl,  thi  her  er  periculum  in  mora",  skrev  han  til 
Oversekretær  Møinichen*).  Sagen  blev  dog  jævnet  og  Ulsøe  kom  til 
Grenaa,  hvor  han  første  Gang  sad  paa  Bytinget  den  14.  Aug.  1730*). 
Man  kan  daarligt  tænke  sig  denne  fuldblods  Aktør  trække  i  Domme- 
rens Skrud  uden  med  et  Smil  at  mindes  Karikaturerne  hos  Holberg  og 
Moliére,  og  dog  har  han  vistnok  omfattet  sit  nye  Embede  med  den 
største  Alvor.  Navnlig  Skolens  Ordning  laa  ham  paa  Sinde,  mere 
Folkeskolens  end  den  lærde;  endnu  er  bevaret  en  af  Ulsøe  udarbejdet 
vidtløftig  Instruks  for  Byens  Skoleholder^).  Men  hans  Virksomhed  blev 
kun  kort,  han  døde  18.  Maj  1732,  næppe  38  Aar  gammel;  standsmæssig 
blev  han  stedet  til  Hvile  i  selve  Kirken  mens  alle  Klokkerne  ringede®). 
Forinden  havde  han  knyttet  sin  Skæbne  til  Mad.  Mette  Giessings,  som 
i  et  tidligere  Ægteskab  var  bleven  Moder  til  den  bekendte  Personal- 
historiker  Christoffer  Giessing.  Den  21.  Decbr.  1731  var  de  bleven 
trolovede  i  Folks  Overværelse,  men  Bryllup  fik  de  aldrig  holdt,  da  Ul- 
søe døde  forinden').  Hans  Bo  var  fallit,  hans  gamle  Fader,  som 
nok  kunde,  men  ikke  vilde  svare  til  Sønnens  Forpligtelser,  gik  fra 
Arv  og  Gæld  og  blev  i  den  Anledning  stævnet  for  Landstinget,  men 

')  DK.  Gratialprot.   1728-29,  S.  257. 

^)  Ulsøes  Andragende  til  Kongen  af  9.  Novbr.  1729  ved  Jydske  aabne 
Breve  1730,  Nr.  37  (24.  Febr.).  Dr.  Meier,  der  gerne  vil  sætte  Kulør  paa 
Fortællingen,  siger,  at  Faderen  gjorde  „Knæfald  for  Monarken  for  Sønnens 
Skyld"  (Museum,  anf.  Sted). 

*)  Brev  til  Møinichen  af  11.  April  1730,  blandt  DK.  Henlagte  Sager. 

*)  LAN.  Grenaa  Bytingsbog  1726-39,  Fol.  161. 

^)  Jydske  Saml.  2.  R.  II,  194,  og  KBK.  Kallske  Saml.  4to  Nr.  379  (jvfr. 
Aumont  i  Biogr.  Lex.  XVIII,  82). 

«)  LAN.  Grenaa  Bytingsbog  1726-39,  Fol.  243,  og  Kirkens  Regnskabs- 
bog 1720-55. 

')  LAN.  Viborg  Landstings  i  Rette  lagte  Dokumenter  1734  ^"/s. 

fik  Medhold^).  Mette  Giessing  flyttede  til  Viborg,  der  ansaas  for 
,et  godt  Levested  for  en  fattig  Enke",  og  døde  her  1760  (begr.  20. 
Oktbr.)'). 

Wegner  blev  heller  ikke  gammel.  Efter  alt  at  dømme  forlod  han 
Skuepladsen  ved  Standsningen  i  1725,  men  hvad  han  tog  sig  til  i 
de  nærmest  følgende  Aar,  ved  vi  ikke  med  Bestemthed.  Da  han  i 
1730  ansøgte  om  at  maatte  overtage  sin  Faders  Postmesteri  og  tillige 
blive  Viceborgmester  i  Aarhus,  var  det  med  den  Motivering,  at  han, 
som  havde  .haft  den  Naade  at  være  Hans  Kongl.  Majestæt  til  Diver- 
tissement paa  Theatro"  (d.  v.  s.  ved  Forestillinger  for  Kongehuset  i 
1723  og  24),  havde  „tænkt  at  applicere  sig  til  gejstlige  Forretninger", 
men  havde  maattet  „forandre  sit  Propos"  og  lægge  sig  efter  „verdslige 
Sager"  ^).  Formodentlig  har  han  forstaaet,  at  hans  Virksomhed  som  Ko- 
mediant maatte  udelukke  ham  fra  Kirkens  eller  Skolens  Gerning,  og, 
som  det  den  Gang  var  Skik,  forberedt  sig  til  et  verdsligt  Embede 
enten  hjemme  i  Aarhus  eller  hos  en  Retsbetjent  ude  i  Landet*).  Kon- 
gen imødekom  hans  Begæring  og  ved  Faderens  Død  blev  han  Post- 
mester (11.  Maj  1731).  Snart  kom  han  dog  tilbage  til  Hovedstaden, 
thi  11.  Novbr.  1733  udnævntes  han  til  Arkivar  i  Krigskancelliet  og  blev 
6.  Oktbr.  1741  tredje  Kancellist  —  i  Virkeligheden  et  Avancement,  der 
gav  ham  Haab  om  at  komme  op  i  højere  Embedsstillinger*).  Weg- 
ner naaede  dog  ikke  videre,  han  døde  ugift  den  1.  Marts  1743  i  en 
Alder  af  o.  40  Aar.  I  hans  Stue  paa  Amagertorv  hang  et  Portræt 
af  Oversekretæren  i  Krigskancelliet,  Poul  Løvenørn,  som  maaske  har 
været  Wegner  til  Støtte  og  Bistand  ligesom  han  tog  sig  af  Montaigu®). 

Der  er  noget  trist  i  disse  de  to  mest  fremragende  Aktørers  Skæbne; 
begge  søgte  de  at  skabe  sig  en  nogenlunde  betrygget  borgerlig  Stil- 
ling, men  da  det  vel  var  lykkedes,  blev  deres  Livstraad  overklippet. 
Pilloy  fik  mere  ud  af  Livet,  men  ogsaa  han  havde  trange  Aar  at  gen- 
nemgaa  og  maatte  slaa  sig  til  Ro  i  et  Milieu,  der  betød  social  Ned- 
gang. Hans  Fader  og  Farfader  havde  i  firsindstyve  Aar  været  knyttet 
til   det  danske   Hof   som  Dansemestre;   Dronning  Sofie  Amalie  havde 

^)  Samme  og  Landstings-Dombog  1731-36,  Fol.  164. 

')  Rørdam  i  Biogr.  Lex.  VI,  46,  og  LAN.  Viborg  Graabrødre  Sogns 
Kirkebog. 

»)  DK.  Gratialprotokol  1729-30,  S.  213,  sml.  Werlauff  470. 

*)  Juridisk  Eksamen  oprettedes  først  1736. 

^)  Jydske  aabne  Breve  1730,  Nrr.  45  og  46  (3.  Marts),  1731,  Nr.  123; 
RA.  Krigskancelliets  kgl.  Eksped.  1733,  Nr.  1078,  1741,  Nr.  1052;  Wegners 
Formand  var  Kopist,  da  han  beskikkedes  til  Arkivar  (sml.  A.  D.  Jørgensen, 
De  danske  Rigsarkivers  Hist.,  S.  182,  og  Statskalenderen  1742,  S.  43). 

*)  Sml.  Aumont  i  III.  Tid.  17.  Maj  1891  og  i  Biogr.  Lex.  XVIII,  357; 
F.J.Meier,  Henrik  Wegner  og  hans  Familie  (i  Museum  1891,  II,  44 ff.); 
Edv.  Brandes,  Holberg  og  hans  Scene,  203  ff. 

1648  indkaldt  Daniel  Pilloy,  der  efterfulgtes  af  Sønnen  Frederik,  og 
begge  havde  de  staaet  i  høj  Gunst.  Da  Frederik  Pilloy  blev  gammel 
og  der  i  Frankrig  ventede  ham  en  Arv,  lod  hans  kongelige  Herre  ham 
adle  (23.  Aug.  1728)  for  at  han  med  større  Virkning  kunde  optræde  i 
sine  Fædres  Land.  Han  rejste  i  Efteraaret,  kort  før  Branden,  for  at 
ordne  Arven,  men  vendte  aldrig  tilbage  —  det  følgende  Foraar  døde 
han  i  Frankrig.  Formodentlig  var  det  denne  Arv,  Renterne  af  hen- 
imod  10000  Livres,  som  han  1725  sikrede  sine  dalevende  tre  Børn, 
Datteren  Marie  Corneille  Victoire,  der  var  fornemt  gift  med  en  fransk 
Markis,  og  Sønnerne  Fran^ois  Frederik  og  Frederik  Daniel.  Den  sid- 
ste var  Aktøren  i  den  danske  Trup,  men  han  fik  ingen  Arvepart,  da 
han  fra  Katolicismen  var  gaaet  over  til  Lutherdommen.  Saaledes  for- 
tæller han  da^). 

Han  maatte  bjerge  Livet  som  han  bedst  kunde.  Uden  Held  for- 
søgte han  (April  1729)  at  opnaa  en  Post  ved  Hoffet  som  Foder-Marskal, 
en  Slags  Furer-Stilling^).  Snart  rejste  han  som  Aktør  i  Tyskland, 
Italien  og  Frankrig,  snart  levede  han  af  Skriveri  og  skal  endog  have 
haft  en  lille  Bestilling  i  Danske  Kancelli').  Da  det  næppe  kastede  meget 
af  sig,  gav  han  sig  til  at  være  Traktør;  i  halvtredje  Aar  stod  han  i 
Tjeneste  hos  Komedianternes  gamle  Krovært  Matthieu  Toyon,  siden 
var  han  i  halvfjerde  Aar  i  Kompagni  med  Cardinal,  en  anden  af  Byens 
franske  Traktører.  Pilloy  rejste  ogsaa  nu,  ikke  som  Komediant,  men 
for  at  handle  med  Vin  og  lære  Købmandsskab*).  Smuk  og  be- 
leven som  denne  Skuepladsens  første  Elsker  maa  have  været,  har  han 
utvivlsomt  haft  sine  galante  Eventyr^),  men  var  i  den  som  i  andre 
Retninger  ikke  uden  praktisk  Blik;  sin  Lykke  gjorde  han  ved  at  ægte 
en  ikke  helt  ung  Vinhandlerdatter,  der  bragte  ham  Ejendom  og  Vin- 
kælder i  fuld  Drift. 

Hendes  Fader  Lehnard  Flør  (eller  Fløren)  havde  forinden  sin  Død 
sørget  for,  at  hun  i  tre  Aar  kunde  udtappe  Vin  af ,  hans  efteriadte 
Lagre;  Lavet  holdt  strengt  paa  sine  Rettigheder  og  Kongens  Tilladelse 
havde  han  maattet  indhente^).  Det  gjaldt  da  for  den  33aarige  Anna 
Fløren  om  inden  Udløbet  af  denne  Frist  at  finde  en  passende  Ægte- 

^)  RA.  Patenten  1728  'V9;  Danske  Saml.  III,  41;  Pilloys  Andragender 
til  Kongen  af  1741  og  1754  (i  RSA.  Magistratens  Kopibog  1741  A,  Nr.  133, 
og  1754  Juni-Decbr.  Nr.  239);  Pers.  Tidsskr.  6.  R.  I,  25  og  III,  81  ff.;  LAS. 
Kbhvns  Notarialprotokol  1724-26,  Fol.  540,  jvfr.  528  og  654.  —  Svigersøn- 
nen var  Joseph  Eustache  Le  Clerc  de  Lesseville,  chevalier,  marquis  de  Rozay. 

2)  RA.  Kammerkollegiets  Ekstraktprot.  1729,  Nr.  203,  og  Journal  s.  A., 
S.  45. 

^)  Ovenfor  cit.  Andragende  af  1754. 

*)  Ovenfor  cit.  Andragende  af  1741. 

^)  DK.  Supplikprot.  1741  II.  Nr.  138. 

«)  Kgl.  Bevilling  af  18.  Septbr.  1739  (Sjæll.  aabne  Breve  1739,  Nr.319). 

mand,  som  kunde  fortsætte  Bedriften.  Pilloy,  der  ikke  havde  gjort 
Svendestykke  som  Vinkyper  —  hvad  hans  svage  Øjne,  som  han  paa- 
stod,  hindrede  ham  i  —  kunde  kun  ved  Hjælp  af  kgl.  BevilHng  komme 
i  Lavet,  men  den  opnaaede  han,  navnhg  fordi  hans  Fæstemø  var  Dat- 
ter af  en  velmeriteret  Lavsmester.  Den  7.  Juli  1741  fik  han  Privile- 
gium paa  at  handle  med  Vin  baade  i  og  ud  af  Huset,  den  17.  tog 
han  Borgerskab  og  i  Aug.  holdt  han  Bryllup.  Han  var  nu  forsørget. 
Vinstuen  laa  i  Højbrostrædet,  en  af  de  Gader,  der  forsvandt  efter 
Branden  1795  og  udlagdes  til  det  nuværende  Højbroplads;  han  holdt 
Svend,  to  Drenge  og  tre  Piger,  og  stod  højt  i  Skat^). 

Under  Frederik  den  Femte  knyttedes  Pilloy  atter  til  Teatret,  men 
opgav  derfor  ikke  sin  borgerlige  Næring.  Efter  den  nye  Skuepladses 
Privilegier  skulde  nogle  „fornemme  og  vederhæftige  Mænd"  være 
Direktører,  og  blandt  de  fire  første  var  foruden  den  tidligere  omtalte 
Købmand  Søren  Jørgensen  ogsaa  Pilloy.  Han  var  den  eneste  af  de 
gamle  Aktører,  der  fik  med  den  genoprettede  danske  Komedie  at  gøre. 
Hvad  Montaigu  var  for  den  første  Skueplads,  var  Pilloy  for  den  anden ; 
han  skulde  uddele  Roller,  have  Tilsyn  med  Dragter,  lede  Prøver  og 
sørge  for  „Aktionen".  Selv  om  Holberg  undertiden  overværede  Prø- 
verne, var  det  —  efter  Christoffer  Roses  Udsagn  til  Schwarz^)  —  Pil- 
loy, der  oplærte  de  nye  Aktører.  Han  blev  saaledes  Bindeledet  mel- 
lem de  første  danske  Komedianter  og  deres  Efterfølgere,  og  gennem 
ham  opretholdtes  og  forplantedes  Traditionen'). 

Pilloy  var  dog  kun  Direktør  nogle  Aar,  fra  1747  til  Sæsonens  Ud- 
gang 1750-51.  Sit  ulønnede  Embede  gjorde  han  indbringende  ved  „for- 
søgsvis" at  overtage  Driften  af  Vinkælderen  under  det  nye  Komedie- 
hus, da  den  i  1749  blev  færdig.  Pilloy  var  en  vindskibelig  Mand,  der 
maaske  ogsaa  havde  andre  Fordele  af  sin  Stilling  som  Skuespildirek- 
tør*). Han  gik  for  at  være  velstaaende.  Det  lykkedes  ham  da  heller 
ikke  at  opnaa  en  lignende  Begunstigelse  for  hans  ganske  unge  Datter 
og  hendes  tilkommende  Ægtefælle  som  den,  der  var  indrømmet  hendes 
Moder  og  ham  selv  —  hans  Anmodning  herom  blev  afvist  (Jan.  1755)^). 
Han  laa  den  Gang  paa  sit  yderste,  den  3.  Febr.  1755  døde  han,  53  Aar 
gammel;  i  sin  sidste  Levetid  havde  han  været  aldeles  blind.  Enken, 
der  et  Par  Aar  efter  gik  fallit,  blev  dog  boende  i  sin  fædrene  Gaard  i 

')  DK.  Supplikprot.  1741  I,  Nr.  835;  Sjæll.  aabne  Breve  1741,  Nr.  203; 
RSA.  Borgerskabsbog  og  Skattemandtaller  1738-43. 

')  Lommebog  for  Skuespilyndere  1785,  S.  245  f. 

*)  Sml.  Aumont,  Holberg-Traditionen  paa  den  danske  Skueplads  (Tilskue- 
ren 1888,  631  ff.). 

*)  Sml.  Overskou  II,  100. 

^)  DK.  Supplikprot.  1753  I,  Nr.  292,  1754  II,  Nr.  1110. 

Højbrostrædet  til  ind  i  1 760erne  ^),  Datteren  blev  to  Gange  gift,  men 
fik  ingen  Børn,  og  med  hende  uddøde  Adelsslægten  Pilloy  (17.  Septbr. 
1798)'). 

Rammel  fulgte  Ulsøes  Eksempel  og  levede  længe  nok  til  at  opnaa 
lokal  Anseelse  i  en  Afkrog  af  Landet.  I  Foraaret  1730  opholdt  han 
sig  paa  Glorup  i  Fyn,  som  da  ejedes  af  Chr.  Ludv.  v.  Plessen.  I  et 
Brev  til  Møinichen,  der  synes  at  have  været  et  faderligt  Forsyn  for  de 
nødlidende  danske  Aktører,  taler  han  om  sine  Udsigter  for  Fremtiden. 
Han  er  forlængst  ked  af  at  ligge  ørkesløs  og  længes  inderlig  efter  at 
komme  i  anstændige  Forretninger;  kunde  han  nyde  Ekspektance  paa 
et  lidet  Embede,  vilde  han  være  tilfreds,  hvor  længe  det  end  skulde 
vare  —  blot  han  kunde  stoppe  Munden  paa  sine  „Modstandere",  d.  v.  s. 
Kreditorer.  Det  var  Gælden  fra  de  onde,  og  dog  festlige  Aktøraar, 
der  pinte  ham  som  de  andre.  Møinichen  har  lovet  at  anbefale  ham 
til  Landsdommerne  i  Jylland,  og  han  føler  ikke  liden  Lyst  til  at  prak- 
tisere dette  Studium  nogle  Aar  for  at  gøre  sig  bekvem  til  Landets 
Tjeneste;  „men  jeg  kan  ikke  heller  nægte",  siger  han,  „at  om  det 
skulde  være  mig  beskæret  at  opleve  nogen  Alder,  jeg  da  vilde  være 
meget  bange  for  at  dø  Prokurator,  det  er:  i  Armod  og  Elendighed". 
Hellere  vilde  han  anbringes  i  en  lille  Tolderbestilling,  enten  i  Nyborg 
eller  Svendborg,  eller  i  Kerteminde,  hvor  Borgmesterværdigheden 
fulgte  med^). 

Borgmester  blev  han  nu  aldrig.  Han  kom  tilbage  fra  Fyn  og  var 
i  1731  blandt  dem,  der  henvendte  sig  til  Rantzau.  I  de  nærmest  føl- 
gende Aar  var  han  i  Tjeneste  hos  Raadstueskriveren  i  København, 
Kommerceraad  Anthoni  Raff,  og  lagde  sig  efter  Lov  og  Ret,  men  sine 
Forbindelser  ude  i  Landet  vedligeholdt  han.  Til  dem  maa  have  hørt 
den  gamle  Byfoged  i  Nakskov,  som  paa  Grund  af  Alder  og  Svagelig- 
hed havde  bestemt  sig  til  at  afstaa  sine  Embeder,  og  som  i  Aug.  1734 
ansøgte  Kongen  om  at  faa  Rammel  til  Efterfølger,  hvis  „uforfalskede 
Hjertelav"  han  kunde  stole  paa;  Efterfølgeren  skulde  nemlig  forsørge 
Enken.  Rammel,  der  fik  Bestalling  som  Byfoged  i  Nakskov  og  Her- 
redsfoged i  Sønder  Herred  paa  Laaland  den  22.  Oktbr.  1734*),  be- 
klædte disse  Poster  til  sin  Død  og  røgtede  desuden  Landfiskal-Embe- 
det,  som  førte  ham  rundt  paa  mange  Rejser  i  Distriktet.  Overalt  vandt 
han  sine  Omgivelser.  Da  han  i  1741-42,  for  at  øge  sine  smaa  Ind- 
tægter, søgte  Embedet  som  Viceborgmester  i  Nakskov  og  da  han  i 
1751  anholdt  om  en   ledig  Raadmandsplads,  havde  hans  Medborgere 

')  RSA.  Skattemandtaller  1755-67;  Aumont  i  Biogr.  Lex.  XIII,  114. 
')  RA.  Bertouchs  Korrespondance  med  Adelen,  Litr.  P. 
^)  Brev  til   Møinichen,    dat.  Glorup  8.  April  1730,  blandt  DK.  Henlagte 
Sager. 

*)  Smaalandske  aabne  Breve  1734,  Nr.  100. 

og  hans  Amtmand  kun  Lovord  at  sige  om  ham;  han  kaldes  brav  og 
habil,  og  Amtmanden  erklærede,  at  han  „med  al  Retsindighed  og 
ustraffelig  Forhold"  havde  røgtet  sin  Gerning,  og  at  ingen  anden  der 
i  Byen  var  „af  den  Capacité  som  han".  Hvervet  som  Viceborgmester 
fik  han  ikke,  da  Kongen  ønskede  Posten  nedlagt,  men  udnævntes  til 
Raadmand  i  Nakskov  16.  Juni  1752').  I  1761  døde  han  og  blev  be- 
gravet i  Byens  Kirke  (27.  Marts).  Han  var  to  Gange  gift,  med  Karen 
Samuels  og  Friderica  Rodriguez,  der  ved  Fødsel  og  tidligere  Gifter- 
maal  (med  Andreas  Brenniche)  tilhørte  det  lokale  Bourgeoisi^).  Af 
det  lidet,  der  vides  om  Rammel,  faar  man  i  det  hele  Indtryk  af  en 
vennesæl  og  vederhæftig  Personlighed. 

Schou  endte  som  Kommerceraad.  Thi  der  kan  næppe  være  Tvivl 
om,  at  han  er  identisk  med  den  Købmand  Mogens  Schou,  som  var 
barnefødt  i  Aarhus  og  døde  i  sin  Fødeby  i  en  Alder  af  737*  Aar 
(begr.  17.  Maj  1771).  Han  havde  dyrket  Juraen  i  sin  Ungdom  og 
siden  kastet  sig  over  Købmandsskab,  havde  1741  giftet  sig  og  erhver- 
vet Titel  af  Kommerceraad  mod  kontant  Erlæggelse  af  300  Rdr.  til 
„gudelig  Brug",  men  tog  først  1752  Borgerskab  i  Aarhus^).  Navn, 
Fødested,  omtrentligt  Fødselsaar  og  alle  nærmere  Omstændigheder  pas- 
ser nøjagtigt  paa  Aktøren  Magnus  Schou. 

Lindorph  naaede  ikke  saa  vidt.  Han  giftede  sig  med  en  Enke*), 
men  hvad  han  ellers  fristede  Livet  ved,  er  ikke  bekendt.  Maaske 
ernærede  han  sig  ved  Information  og  Skriveri,  maaske  puslede  han 
ogsaa  med  litterært  Arbejde.  Interessen  for  Skuepladsen  bevarede 
han.  Der  findes  fra  hans  ældre  Aar  en  Oversættelse  i  middelmaadigt 
formede  Vers  af  Corneilles  Tragedie  Polyeucte,  tilegnet  Dronning  Anna 
Sofies  Søster  Ulrike  Eleonore,  gift  med  Grev  F.  A.  Danneskjold-Laur- 
vigen°).  I  Dedikationen  takker  han  Naadigfruen  for  hvad  hun  har 
bevist  hans  arme  Hustru,  som  er  blandt  dem,  der  nyder  Pension  af 
Grevinden  og  faar  „ved  Pastor  Rohnes*)  Haand  seks  Mark  hvert  Fjer- 
dingaar".    Haandskriftet   er  dateret  2.  Jan.  1753  og  har  formodentlig 

*)  Smaalandske  aabne  Breve  1752,  Nr.  53,  og  DK.  Gratialprotokol  1741- 
42,  Fol.  115,  137,  166. 

»)  LAS.  Nakskov  Kirkebog. 

')  LAN.  Aarhus  Domsogns  Kirkebog  og  Aarhus  Borgerskabsprot.  under 
17.  Jan.  1752;  DK.  Gratialprot.  1741-42,  Fol.  119  og  129;  Sjæll.  aabne 
Breve  1741,  Nr.  317  b. 

*)  DK.  Supplikprot.  17301,  Nr.  722,  og  Sjæll.  aabne  Breve  1730,  Nr.  142. 
Naar  Lindorph  i  Supplikbogen  kaldes  .reduceret  Aktør  paa  de  Danske  Ko- 
medier", vil  det  blot  sige,  at  han  er  afskediget  som  kgl.  Aktør  ved  Hof- 
statens Reduktion  efter  Ildebranden.  Hans  Hustru  hed  Henriette  Birgitte 
afg.  Jens  Vogensens. 

^)  UBK.  Addit.  4to  Nr.  293  v. 

•)  A.  C.  Rhone  (f  1774)  var  Sognepræst  ved  Petri  Kirke, 

skullet  fremtræde  som  Nytaarsgave  i  Haab  om  en  Almisse.  Lindorph 
naaede  de  firsindstyve  Aar  og  oplevede  saaledes  at  se  den  danske 
Skueplads,  som  han  havde  været  med  til  at  grunde,  blive  et  betydende 
Led  i  Nationens  Kulturliv,  men  selv  var  han  længst  forglemt  og  endte 
sine  Dage  som  Lem  paa  Almindeligt  Hospital  (f  18.  Oktbr.  1772)^). 

Mere  end  Aktørerne  havde  Skuepladsens  to  Ledere,  Montaigu  og 
Capion,  saa  vel  som  dens  Antagonister,  Arnoldt  og  von  Qvoten,  haft 
virksom  Andel  i  dens  omskiftelige  Skæbne. 

Von  Qvotens  Fremtidsmuligheder  havde  den  danske  Komedie  øde- 
lagt og  Arnoldt  havde,  ud  fra  snævert  begrænsede  økonomiske  Syns- 
punkter, saa  lidet  bidraget  til  at  støtte  den,  at  han  tvertimod  stadig 
havde  øget  dens  Trængsler.  Deres  Interesser  vendte  bort  fra  de  dan- 
ske Skuespil,  og  de  kom  senere  til  at  arbejde  Haand  i  Haand  mod 
Skuepladsen,  da  den  atter  opstod  efter  den  lange  Hvile.  I  Livet  var 
disse  to  de  største  Modsætninger.  Arnoldt  naaede  de  højeste  militære 
Æresposter,  stod  i  Spidsen  for  hele  den  norske  Armé,  blev  Elefant- 
ridder og  Feltmarskal  inden  han  døde  og  betragtedes  af  Hærens  Offi- 
cerer som  en  Patriark;  von  Qvoten  var  Kvaksalver  og  Tanddoktor, 
en  Person  ingen  agtede  paa.  Med  Hovedstaden  som  Basis  havde  han 
fortsat  sin  Virksomhed  ude  i  Landet,  han  havde  stadig  balanceret  paa 
Lovlighedens  Grænse  og  var  ogsaa  plumpet  i.  Ved  Juletid  1726  var 
han  „med  en  liden  Svite"  kommet  til  Møen,  havde  i  Stege  paa  van- 
lig Vis  ladet  udraabe  fra  sin  Skueplads,  at  han  var  i  Stand  til  at 
kurere  for  al  Slags  Bræk  og  Svaghed,  og  de  godtroende  Bønder,  som 
kom  til  Marked,  var  strømmet  til  og  havde  betalt  ham  paa  Haanden 
for  at  komme  under  Kur,  hvorefter  han  i  al  Hemmelighed  var  for- 
svundet. Paa  Amtmandens  Tilskyndelse  tog  Rentekammeret  Affære 
og  lod  von  Qvoten  anholde  i  København,  men  Svigersønnen  gik  i 
Kaution  og  fik  ham  fri.  Selv  ejede  han  ikke  det,  han  kunde  føde  sig 
af  i  Arresten^).  Til  Skammen  kom  Skaden:  i  den  store  Ildebrand  gik 
hans  Teater  med  alt  Tilbehør  til  Grunde^).  Sandsynligvis  har  det 
været  installeret  i  Skrædernes  Lavshus  i  Brolæggerstrædet,  hvor  ogsaa 
Phønixbergs  Officin  havde  til  Huse  og  vistnok  led  samme  Skæbne*). 
Von  Qvoten  hørte  hjemme  i  de  brede  Lag  og  havde  Smaakaarsfolks 
Trængsler  at  drages  med.  En  af  hans  Svigersønner  var  Trompeter,  en 
anden  Fanesmed,  begge  ved  Livgarden  til  Hest;  den  sidste  blev  1732, 
tilligemed  sin  frugtsommelige  Kone  sat  i  Stokhuset  for  et  Tyveri  paa 

')  Alm.  Hosp.  Kirkebog  (LAS). 

2)  Oluf  Nielsen,  Kjbhvns  Hist.  VI,  233  ff.,  og  RSA.  Mag.  Kopibog  1725- 
27,  S.  662. 

')  DK.  Supplikprot.  1746  II,  Nr.  1193. 
*)  Hist.  Tidsskr.  3.  R.  II,  25,  og  Grove  387 

Jægersborg,  men  var  for  Resten  ganske  uskyldig.  Det  var  nu  Sviger- 
faderens Tur  at  træde  hjælpende  UV).  Von  Qvoten  drev  stadig  sit 
gamle  Erhverv,  navnlig  som  Tandbrækker;  Privilegiet  af  1716  fik  han 
konfirmeret  af  Kristian  den  Sjette  og  han  vaagede  strengt  over,  at  man 
ikke  gik  ham  i  Næringen^).  Han  brugte  næppe  mere  Harlekin  og 
Udraaber,  det  var  Tiden  ikke  til,  han  levede  stilfærdigt  i  Hovedstaden 
og  sad  i  meget  smaa  Kaar;  da  der  i  1743  blev  udskrevet  Kopskat, 
var  han  saa  fattig,  at  han  gik  fri*).  Sønnen  Julius  Henrik  kaldes  „Stu- 
diosus", hvorved  dog  maaske  kun  skal  forstaas,  at  han  lagde  sig  efter 
Faderens  Haandtering,  og  det  lykkedes  den  gamle  von  Qvoten  at  op- 
naa  Privilegium  for  ham  til  at  praktisere  Tandkunsten  i  Laaland  og 
Falster  (19.  April  1743).  Den  unge,  der  næppe  var  mindre  foretagsom 
end  den  gamle,  vilde  have  sit  Metier  anerkendt  af  de  høje  Myndig- 
heder og  foreslog,  at  der  ved  Amtstueme  paa  Falster  skulde  op- 
kræves to  Skilling  dansk  af  hver  Tønde  Hartkorn,  som  skulde  til- 
falde ham  for  at  aarelade  Bønderne  og  kurere  de  fattige  gratis,  men 
det  vilde  dog  Kancelliet  ikke  gaa  med  til*). 

Von  Qvoten  var  kun  Tandmedicus  af  Trang,  hans  gamle  Kærlighed 
var  den  tyske  Komedie.  Næppe  var  Frederik  den  Femte  kommen  paa 
Tronen  og  Rygterne  sivet  ud  om,  at  der  atter  skulde  oprettes  Skue- 
spil, før  han,  under  Henvisning  til  sin  gamle  Spilletilladelse  af  1718,. 
mødte  med  et  fuldt  udarbejdet  Forslag,  ledsaget  af  Rids  og  Beskrivelse 
af  et  Komediehus ;  hans  gamle  Teater  var  ganske  vist  brændt,  men  han 
selv  og  Sønnen  vilde  anskaffe  det  altsammen  igen.  Samtidig  havde 
C.  A.  Thielo,  en  fattig  tyskfødt  Musiker,  samlet  en  Bande  af  „skikke- 
lige studerende  Personer"  og  tilbød  at  oprette  en  ny  Skueplads  „efter 
den  Plan,  som  en  Gang  af  Assessor  Ludvig  Holberg  er  anlagt  i  hans 
danske  Komødier".  Kongen  ønskede  at  gøre  sig  bekendt  med  begge 
Projekter  for  nærmere  at  overveje  Sagen  og  vælge  imellem  dem,  men 
da  Afgørelsen  faldt,  blev  Thielo  den  foretrukne;  han  fik  sit  Privile- 
gium inden  Udgangen  af  1746*).    I  de  første  Maaneder  af  det  nye 

*)  DK.  Supplikprot.  1732  I,  Nr.  904,  og  RSA.  Mag.  Resolutionsprot. 
1732,   17.  Septbr. 

^)  DK.  Sjællandske  Konfirmationsprot.  1732,  Nr.  8;  sammen  med  en 
Kollega  klagede  v.  Qvoten  1734  over  en  fremmed  Person  ved  Navn  Dre- 
witz,  der  udgav  sig  for  Doktor  og  Tandlæge  (Pers.  Tidsskr.  5.  R.  VI,  53); 
en  Operatør  Caspar  Drewitz  omtales  allerede  1718  (DK.  Supplikprot.  1718 
II,  Nr.  126). 

')  Tandlægebladet  1907,  Nr.  1. 

*)  RA.  Register  over  Kopskatten  1743,  Kbhvn.  Rosenborg  Kvarter  162 
og  163;  Smaalandske  aabne  Breve  1743,  Nr.  44;  DK.  Supplikprot.  1743  I, 
Nrr.  466  og  784;  sml.  Werlauff  483. 

*)  DK.  Supplikprot.  1746  II,  Nrr.  1192  og  1193,  jvfr.  Werlauff  483  f.; 
Sjæll.  aabne  Breve  1746,  Nr.  172  (trykt  Overskou  II,  28  f.,  dog  ikke  helt  korrekt). 

Aar  gjorde  den  gamle  von  Qvoten  og  hans  Søn  ihærdige  Anstrengel- 
ser for  dog  at  opnaa  noget,  enten  Ret  til  at  give  danske  eller  tyske 
Skuespil,  eller  blot  Konfirmation  paa  den  gamle  Bevilling,  hvorefter 
von  Qvoten  maatte  spille  tysk  Komedie  „indtil  videre".  Men  forgæves, 
Kongen  resolverede,  at  den  unge  von  Qvoten  derom  maatte  forenes 
med  General  Arnoldt.  Den  gamle  gav  nemlig  hurtig  op  i  denne  nerve- 
oprivende og  frugtesløse  Kamp  for  atter  at  komme  til  at  dyrke  den 
dramatiske  Kunst  og  lod  Sønnen  optræde  paa  egne  Vegne  ^). 

General  Arnoldt  havde  ogsaa  ventet  paa  denne  Lejlighed  for  at 
gøre  Brug  af  sine  Privilegier  og  indhøste  en  Del  af  de  mange  i  Aa- 
renes  Løb  tilsatte  Renter.  Men  han  var  atter  uheldig.  Ingen  kunde 
vide,  at  den  gamle  Ekscellence  nu  tænkte  paa  at  etablere  Komedie- 
spil i  København,  og  Kancelliet  havde  uden  videre  givet  Thielo  Be- 
villing. Den  var  udstedt  30.  Decbr.  1746,  medens  Arnoldts  Begæring 
om  Konfirmation  var  dateret  den  31.  Da  der  ikke  kunde  være  Tale 
om  bagefter  at  indskrænke  Thielos  Rettigheder,  var  der  ingen  anden 
Udvej  end  at  knytte  den  indskrænkende  Klavsul  til  Arnoldts  Konfir- 
mation, at  hans  Privilegium  ikke  maatte  præjudicere  Thielos.  Den 
enevældige  Konge  var  naturligvis  ikke  bundet  af  de  før  hans  Tid  ud- 
stedte Benaadninger,  men  Administrationen,  som  ogsaa  tidligere  havde 
forkludret  Skuespilprivilegierne,  havde  alligevel  begaaet  en  Fejl.  Og 
Arnoldt  blev  meget  misfornøjet.  Hans  Ret  var  atter  gjort  illusorisk; 
oven  i  Købet  havde  Thielo  henvendt  sig  til  ham  for  at  faa  truffet  en 
Akkord,  men  den  nys  udstedt^  Bevilling  havde  gjort  alle  Aftaler  over- 
flødig, havde  vendt  hele  Forholdet  paa  Hovedet,  saa  det  blev  Arnoldt, 
der  skulde  indrette  sine  Planer  efter  Thielos  og  ikke  omvendt.  Det 
kunde  se  ud  som  Haan  og  Underfundighed,  men  var  blot  sammen- 
stødende Tilfældigheder.  Højlig  beklagede  Generalen  sig  og  holdt 
paa,  at  det  maatte  være  afhængigt  af  ham,  om  Thielo  overhovedet 
kunde  aabne  sin  Skueplads.  Da  man  i  Kancelliet  nødig  vilde  støde 
den  høje  militære  Embedsmand  for  Hovedet,  bad  Oversekretær  Hol- 
stein ham  om  en  nærmere  Udtalelse,  hvorpaa  hans  Besværinger 
skulde  blive  Kongen  refereret.  Arnoldt  efterkom  prompte  Anmod- 
ningen og  erklærede  sig  med  al  ønskelig  Tydelighed:  opgive  sine 
Privilegier  vilde  han  ikke,  dertil  havde  han  haft  for  store  Tab,  han 
agtede  selv  at  „lade  holde  Komødier  af  de  dertil  forderligst  indkaldende 
duelige  Acteurs".  Generalen  vilde  altsaa  selv  oprette  den  nye  Skue- 
plads. Det  havde  været  Kunsten  til  liden  Baade,  om  det  var  sket, 
men  det  skete  ikke,  thi  Kongen  vilde  ikke  fravige  sin  Beslutning,  og 
Arnoldt  maatte  resigneret  tage  mod  de  klavsulbehæftede  Privilegier. 

')  DK.  Supplikprot.   1747  I,  Nrr.  52  og  96. 

De  konfirmeredes  henholdsvis  3.  Marts  og  7.  Aug.  1747;  Forhandlin- 
gerne mellem  General  Arnoldt  og  Kancelliet  faldt  i  det  mellemliggende 
Tidsrum^). 

Kongen  havde  selv  anvist  en  Udvej,  som  kunde  tilfredsstille  begge 
de  misfornøjede  Parter,  baade  von  Qvoten  og  Arnoldt:  man  maatte 
dyrke  Kunsten  i  Fællesskab.  Og  saaledes  gjorde  man.  Julius  Henrik 
von  Qvoten  sluttede  i  Sommeren  1747  Kontrakt  med  Generalen,  indret- 
tede et  Komediehus  i  St.  Kongensgade  og  aabnede  sin  „privilegerede 
tyske  og  danske  Skueplads"  i  Novbr.  I  Decbr.,  da  de  danske  Aktø- 
rer, efter  at  have  trængt  Thielo  ud  af  Ledelsen,  selv  fik  Privilegier, 
udstedtes  samtidig  et  Ekstensions-Privilegium  for  Arnoldt,  der  sikrede 
ham  og  hans  Arvinger  Retten  til  at  holde  Komediehus  i  femten  Aar, 
men  dermed  skulde  den  ophøre.  Det  var  dels  en  Cadeau  til  Gene- 
ralen, for  at  han  i  sin  høje  Alderdom  kunde  faa  Ro  i  Haabet  om  Er- 
statning for  de  Kapitaler,  han  havde  anbragt  i  det  fordums  Skuespil- 
hus i  Lille  Grønnegade,  dels  en  Udvej  til  endelig  een  Gang  for  alle 
at  blive  ham  kvit.  Von  Qvotens  Entreprise  kommer  os  ikke  ved, 
blot  skal  bemærkes,  at  den  ingenlunde  blev  den  danske  Komedie  til 
Fordærv;  han  spillede  afvekslende  paa  Tysk  og  Dansk,  hyppigt  Hol- 
bergske Stykker,  og  blandt  hans  Komedianter  var  flere,  der  siden 
hørte  til  de  mest  navnkundige  paa  den  danske  Skueplads.  Den  bestod 
dog  kun  til  Maj  1748,  hvorefter  de  danske  Aktører  tog  Lokalet  i  Be- 
siddelse som  det  tredje  og  sidste  Interimsteater  inden  det  nye  Kome- 
diehuses Aabning^).  I  Skuepladsens  endelige  Privilegier  (af  11.  Septbr. 
1750)  havde  man,  belært  af  Erfaringen,  omhyggelig  værnet  om  Ar- 
noldts  Ret,  der  var  løbende  nogle  Aar  endnu;  skønt  han  først  døde 
1758,  næsten  halvfemsindstyve  Aar  gammel,  gjorde  han  den  dog  næppe 
mere  gældende,  thi  han  forsvinder  af  Skuepladsens  Historie  samtidig 
med  von  Qvoten.  Hans  Eftermæle  som  Kunstens  Beskytter  maa  blive 
det,  at  han  aldrig  af  et  villigt  Hjerte  eller  uegennyttigt  havde  gavnet 
den  danske  Komedie ''). 

Om  Capion  er  der  kun  lidet  at  fortælle.  Da  han  i  1724  forfader 
København,  tabes  foreløbig  hans  Spor.  Sikkert  har  han  haft  skellig 
Aarsag  til  at  ryste  Byens  Støv  af  sine  Fødder  efter  at  han  uhjælpe- 
lig var  gaaet  til   Bunds  i  den  rivende   Malstrøm,  som  han  af  egen 

*)  DK.  Oversekretærens  Breve  1747,  Nrr,  73  og  109;  Supplikprot.  1747  I, 
Nrr.  102,  103  og  818,  11,  Nr.  199;  Sjæll.  Konfirmationsprot.  1747,  Nrr.  174 
og  460. 

^)  Se  nærmere  herom  Overskou  II,  43,  58  ff.,  og  Martensen  I,  193  ff. 

^)  I  Hass'  „Ære-  og  Efterminde"  (Universitetsbiblioteket  i  Kristiania, 
Man.  Fol.  Nr.  338  d),  hvori  der  skænkes  Arnoldis  Liv  og  Levned  en  udførlig 
Omtale,  er  der  —  som  det  var  at  vente  —  intet  om  hans  Forhold  til  Skue- 
pladsen.    Det  er  først  i  en  nyere  Tid  dette  er  draget  frem. 

15 


226 

Letsindighed  havde  kastet  sig  ud  i;  han  havde  indladt  sig  paa 
noget,  der  langt  oversteg  hans  Evner  og  Kræfter,  han  havde  brugt 
alle  Midler  for  at  holde  sig  oven  Vande.  Rent  Mel  i  Posen  havde 
han  næppe.  Der  var  i  hvert  Fald  en  misliebig  Veksel,  som  Jacob 
Sayaux  i  1726  blev  sat  i  Gældsfængslet  for;  den  var  udstedt  af  Capion 
til  Jøden  Hein  Goldschmidt  og  bagpaa  stod  Svigersønnens  Navn,  som 
denne  imidlertid  ikke  vilde  vedkende  sig^).  Vekslen  var  med  andre 
Ord  falsk.  Foimodentlig  er  Capion  draget  til  Frankrig  til  sin  Kone, 
Susanne  le  Creux,  der  paa  det  Tidspunkt  synes  at  have  opholdt  sig  i 
Bordeaux^). 

I  Slutningen  af  1730erne  dukker  han  op  paany,  geskæftig  som  i 
gamle  Dage.  Snart  graver  han  en  Provianteringssag  op  fra  Krigsaarene, 
hvor  han  mener  at  have  nogle  Smaasummer  til  gode  hos  Kongen 
(1737),  snart  forsøger  han  at  blive  Gæstgiver  i  Odense,  hvad  man  dog 
betakker  sig  for,  da  der  er  fire  i  Forvejen  (1738),  snart  vil  han  til 
Languedoc  for  at  hæve  en  Arv  efter  sin  Broder  og  indkøbe  Varer  for 
Pengene,  og  ønsker  derfor  Pas  som  kgl.  Proviantforvalter  (1740)^). 
Derpaa  forsvinder  han  atter  og  i  1759  hedder  det  om  ham,  at  han  er 
død  „for  nogle  Aar  siden*).  Han  havde  en  Mængde  Børn,  hvoraf  de 
ældste  var  født  før  Aar  1700^),  og  han  maa  saaledes  have  opnaaet  en  ret 
høj  Alder.  Efterkommere  af  ham  leVer  endnu  i  Frederiksstad  i  Norge. 
Capion  hørte  hjemme  i  Nærheden  af  Gascogne  og  havde  Gascog- 
nerens  Egenskaber:  Fiffighed,  Paagaaenhed  og  Hang  til  Praleri.  Han 
gik  ikke  af  Vejen  for  en  Chance,  der  tilbød  sig,  han  var  ikke  bange 
for  at  kaste  sig  ud  i  Eventyret,  men  nogen  betydelig  Person  var  han 
ikke,  snarere  det  modsatte.  Montaigu  saa  ham  med  Rette  over  Hove- 
det. I  et  Digt®),  der  maa  stamme  fra  Tiden  før  den  danske  Komedies 
Indstiftelse,  er  det  maaske  netop  Capion,  han  stikler  paa  i  Linjerne : 

- Le  Gascon  de  tout  terns 

s'insinue  å  la  Cour,  se  pousse  pres  des  Grands, 
Quelque  peu  de  babil,  beaucoup  d'effronterie, 
Dans  ce  langage  heureux  tiennent  lieu  de  genie. 
C'est  par  lå  qu'un  Gascon,  simple  Decorateur, 
Devient  des  jeux  et  des  plaisirs  le  Directeur. 
Alerte,  avide  au  gain,  prét  å  tout  entreprendre 
il  n'est  rien  que  de  lul  nous  ne  puissions  atendre. 

')  LAS.  Kbhvns  Notarialprot.  1726-27,  Fol.  409  og  413. 

2)  Andragende  til  Kongen  fra  hans  Datterdatter  af  2!.  Aug.  1759,  med- 
delt af  Bobé  i  Pers.  Tidsskr.  6.  R.  III,  79  f.  Med  „Bordenij"  (der  kan  i  Orig. 
maaske  ogsaa  læses  „Bordeuij")  maa  menes  Bordeaux. 

2)  DK.  Supplikprot.  1738  II,  Nr.  170,  1740  I,  Nr.  887;  Werlauff  482  f.; 
Pers.  Tidsskr.,  anf.  Sted. 

*)  Efter  Datidens  Sprogbrug  kan  det  dog  betyde  adskillige  Aar. 

")  SmL  Tilskueren  1898,  S.  653  f. 

•»)  Sml.  Side  230  f. 

Scait-il  tant  de  Metiers?  dira  quelqu'un.    Ah  bon! 
il  les  fera  toujours,  soit  qu'il  les  sache  ou  non. 

Ogsaa  Holberg  har  i  et  Epigram  foreviget  denne  „vor  Tigellius, 
hvis  Billede  Efterverdenen  higer  efter  at  forestille  sig": 

Vis  tibi  describam  curatius  hic  Capionem, 

Nostra  nequit  tantum  pingere  penna  virum. 
Omnis  homo  Capio,  Mercator  &  Archimagirus, 

Coctor,  Decoctor,  Lenoque,  Caupo,  Faber; 
Altemis  vicibus  modo  pauper  erat  modo  dives, 

Creditor  heic  cunctis,  debitor  ille  simul, 
Fidus  amicus  erat,  sed  rursus  erat  malefidus, 

Quæ  posuit  Juvenis  cornua,  calvus  håbet  ^). 

Om  det  hele  Galleri  af  Skikkelser,  som  er  knyttet  til  den  første 
danske  Skueplads,  staar  der  en  Glans  af  Fest  og  Farver.  Men 
det  er  ikke  eget  Lys,  det  er  Refleksen  fra  Holbergs  Lystspil.  Per- 
sonerne i  sig  selv  er  ikke  stort  andet  end  Navne  og  Data,  der  endda 
kun  med  Vanskelighed  lader  sig  opsøge;  ingen  af  dem  har  sat  sig  et 
Eftermæle,  hvorpaa  der  kan  bygges  en  egentlig  Karakteristik.  Scenens 
Kunst  er  jo  flygtig  og  hører  Nuet  til,  vi  er  ikke  i  Stand  til  at  skønne 
over,  hvad  de  har  formaaet  at  yde  paa  Teatret.  Udenfor  var  det  Men- 
nesker af  Gennemsnittet,  der  faldt  til  Ro  i  smaa  Embeder  eller  sank 
ned  i  Folkets  underste  Lag.  Kun  i  Montaigu  træder  der  os  en  ejendom- 
melig Personlighed  i  Møde. 

Men  ogsaa  Billedet  af  ham  er  usikkert  og  taaget.  Hans  Oprin- 
delse er  uvis,  hans  personlige  Forhold  kan  man  ikke  faa  Rede  paa 
i  Enkeltheder.  Han  er  født  den  6.  Decbr.  1661  ^)  og  er  saaledes  kom- 
met til  Danmark  i  sit  25.  Aar.  Den  franske  Moliéreforsker  Monval 
antager'),  at  han  er  Søn  af  Tragediedigteren  Magnon,  en  af  Moliéres 
Venner.  Det  er  rimeligt  nok,  at  han  i  Virkeligheden  hed  Magnon*) 
og  at  Montaigu  var  et  Tilnavn,  et  nom  de  guerre,  som  Datidens  fran- 
ske Aktører  gerne  bar,  men  andet  end  Navneligheden  er  der  heller  ikke 
at  bygge  paa.   Sikkert  er  det  derimod,  at  han  hørte  hjemme  i  litterære 

*)  Epigrammatum  liber  I,  LXIII.  I  Vilh.  Møllers  Oversættelse  (Tilskue- 
ren anf.  Sted):  Du  be'er,  af  Capion  jeg  et  Portræt  dig  sender?  j  For  ringe 
er  min  Pen,  at  ham  den  skildre  kan.  |  Alt  er  han:  Købmand,  Kok  og 
Marketender,  |  Bankerotterer,  Ruffer,  Krovært,  Haandværksmand.  |  Rig  er 
hver  anden  Dag  og  fattig  han  hver  anden.  |  Han  hver  Mand  skylder,  ham 
dog  skylder  og  enhver.  |  Din  Ven  i  Gaar,  dig  fjendsk  i  Dag.  —  De  Horn 
i  Panden,  |  Han  andre  gav  som  ung,  han  nu  som  skaldet  bær.  || 

2)  Aumont  i  Biogr.  Lex.  XI,  468. 

^)  Privat  Meddelelse  til  Vilh.  Møller  (Tilskueren  anf.  Sted). 

*)  I  et  latinsk  Rejsepas  kaldes  han  Renatus  Magnon  uden  Tilføjelse  af 
Montaigu  (RA.  Patenten  1691  "/»),  ligeledes  i  en  Tilførsel  i  den  katolske 
Kirkebog  (Daab  10.  Aug.  1688). 

15* 

Kredse,  thi  han  omtaler  i  en  Memorial  af  1707^)  den  franske  Skribent 
Bernard  de  Bovier  de  Fontenelle  (f  1757),  Nevø  af  Corneille,  som  en 
af  sine  Slægtninge.  Den  gamle  Efterretning  om,  at  Montaigu  var  af 
fornem  Herkomst^),  er  altsaa  ikke  uden  fast  Støttepunkt. 

At  han  var  en  belæst  og  dannet  Mand,  har  man  et  klart  Indtryk 
af.  Latin  var  han  hjemme  i^).  Dansk  derimod  tilegnede  han  sig  aldrig 
helt;  Navnet  Tordenskjold  vidste  han  ikke  at  gengive  bedre  end  ved 
„Tournesol"^)  —  hvilket  viser,  at  han  ikke  forstod  det.  Hans  Fransk 
var  yderst  elegant,  ordrigt  men  klart,  og  faa  kunde  som  han  turnere 
en  Kompliment.  Mange  af  hans  Brevskaber  er  smaa  Mesterværker. 
Han  var  en  Skattet  Sprogmester,  men  Informationerne  kedede  ham; 
det  stille  trælsomme  Arbejde,  den  satte  Stadighed  var  næppe  hans 
stærke  Side.  Han  søgte  1707  forgæves  at  blive  Fransklærer  for  den 
lille  Kronprins,  og  Posten  ved  Landkadetkompagniet,  som  han  op- 
naaede  i  Febr.  1714,  mistede  han  i  Juni  1721,  fordi  han  ikke  passede 
Undervisningen;  Uger  og  Maaneder  igennem  blev  han  helt  borte ^).  I 
de  lange  Mellemrum,  da  den  danske  Komedie  var  lukket,  og  i  Aarene 
efter  Branden,  havde  han  dog  næppe  andet  at  opholde  Livet  ved; 
hans  Pension  var  i  April  1731  nedsat  til  100  Rdl.  og  forhøjedes  først 
i  Maj  1735  til  sit  oprindelige  Beløb ^).  Meget  knappe  var  hans  sidste 
Aar,  den  bitre  Nød  staar  at  læse  i  en  lille  Billet  fra  Januar  1734,  skre- 
vet med  rystende  Haand,  hvori  Montaigu,  der  er  i  yderste  Foriegen- 
hed,  beder  den  unge,  litterært  og  kunstnerisk  interesserede  Joachim 
Wasserschlebe  laane  ham  en  Kurantdaler  —  un  écu  de  six  francs'). 
Det  havde  været  et  smukt  Træk,  om  Holberg  havde  gjort  noget  for 
denne  Mand,  der  havde  staaet  Fadder  til  hans  Komedier. 

Montaigu  døde  i  København  den  14.  Febr.  1737,  lidt  over  75  Aar 
gammel.  Han  overlevede  sin  Hustru,  den  fejrede  Aktrice,  der  kun  i 
et  kort  Aaremaal  havde  faaet  Lejlighed  til  at  dyrke  sin  Kunst;  hun 
døde  i  sin  bedste  Alder  i  Foraaret  1736  (begr.  14.  April).  En  Efter- 
retning, der  er  opbevaret  af  Schwarz  ^)  og  oftere  gentaget,  gaar  ud  paa, 
at  Montaigu  havde  været  gift  en  Gang  før,  men  bekræftes  intet  Steds; 

^)  trykt  i  Pers.  Tidsskr.,  anf.  Bd.,  S.  75. 

^)  Schwarz  i  Lommebog  for  Skuespilyndere  1785,  213  f. 

^)  Af  Montaigu  haves  franske  Oversættelser  af  Poul  Vindings  latinske 
Sørgetale  over  Dronning  Ulrikke  Eleonore  og  af  Caspar  Bartholins  Oratio 
i  Anledning  af  Freden  1720  (sml.  Danske  Saml.  III,  26). 

*)  Brev  til  Løvenørn  af  18.  Juli  1716  (trykt   Danske  Saml.  III,  30  f.). 

^)  Danske  Saml.  III.  46,  og  Pers.  Tidsskr.  6.  R.  III,  75  og  77. 

®)  RA.  Generalpostamtets  Forestillinger  1730-34,  S.  70,  og  1735-39,  S. 
145;  Sjæll.  Miss.  1736,  Nr.  249. 

')  KBK.  Ny  kgl.  Saml.  4to  Nr.  2 152  c. 

*)  Lommebog  for  Skuespilyndere  1785,  S.  214. 

Maria  Magdalene  la  Croix  er  Moder  til  de  af  hans  Børn,  vi  har  Oplys- 
ning om.  Hvad  der  blev  af  disse,  er  iøvrigt  kun  til  Dels  bekendt. 
Montaigu  taler  i  1729  om  at  sende  dem  til  franske  Klostre,  men  det 
er  næppe  blevet  til  noget;  Frederikke  Sophie  sammen  med  en  Broder 
og  Søster  levede  i  Faderens  Hus  og  var  ilde  faren,  da  han  døde  og 
Pensionen  gik  ind.  Den  ene  af  hans  Døtre,  Christine  Sophie,  kom  i 
Tjeneste  hos  Etatsraad  Schrodersee  og  døde  som  en  gammel  Hushol- 
derske i  København  1790.  Hendes  Arving  var  af  Moderens  Familie, 
Slægtninge  af  hendes  fædrene  Navn  omtales  ikke^). 

Hvad  der  omhandles  i  nærværende  Skrift  er  for  en  ikke  ringe  Del 
Montaigus  Gerning,  og  han  havde  fortjent  en  bedre  Løn  end  den,  der 
blev  ham  til  Del  i  hans  Alderdom.  En  mere  forstaaende  Tid  end  Kri- 
stian den  Sjettes  vilde  næppe  have  ladet  ham  synke  til  Bunds,  skønt 
han  ikke  var  uden  Skyld  i  sin  ublide  Skæbne.  Han  havde  hørt  til  dem, 
der  lod  Fiolen  sørge;  en  daarlig  Husholder  havde  han  altid  været, 
utvivlsomt  havde  han  sin  Andel  i,  at  det  gik  den  danske  Komedie 
som  det  gjorde.  Maaske  havde  han  en  lidt  for  overdreven  Fø- 
lelse af  eget  Værd,  altid  havde  han  været  utilfreds  med  sin  Stilling, 
altid  havde  han  følt  sig  tilsidesat.  Frederik  den  Fjerde,  der  Gang  paa 
Gang  føjede  ham  i  hans  Ønsker,  maa  have  sat  stor  Pris  paa  ham  som 
Kunstner,  skønt  han  til  Tider  kunde  være  vanskelig  og  fordringsfuld. 
En  Gang  i  hans  yngre  Dage  —  rimeligvis  i  Kristian  den  Femtes  Tid 
—  var  han  uden  Orlov  rejst  til  Hannover,  hvor  han  spillede  Komedie 
og  var  paa  Veje  til  at  træde  i  Hertugens  Tjeneste,  da  denne  fra  Kon- 
gen af  Danmark  fik  Anmodning  om  at  jage  ham  bort,  en  Henstilling, 
der  straks  blev  taget  til  Følge.  Montaigu  var  meget  ulykkelig  og 
vendte  angergiven  tilbage^). 

Var  Montaigu  en  urolig,  utilfredsstillet  Kunstnernatur,  var  han  efter 
alt  at  dømme  tillige  en  fin  og  aandrig  Mand,  behagelig  i  den  person- 
lige Omgængelse.  Han  havde  Forbindelser  i  indflydelsesrige  Kredse, 
fra  mange  Sider  synes  man  at  have  sat  Pris  paa  ham.  Til  Poul  Løven- 
øm  stod  han  i  nært  Forhold.  Fra  1714,  faa  Aar  efter  at  denne  ret- 
linede Statsmand  og  Kriger  var  vendt  tilbage  fra  Rusland  og  var  traadt 
i  dansk  Tjeneste,  var  Montaigu  ikke  blot  hans  private  Sekretær  og 
Medhjælper,  navnlig  med  den  franske  Korrespondance,  men  tillige 
hans  Ven  og  Referent,  der  holdt  ham  underrettet  om  Forholdene,  naar 
han  selv  var  fraværende.    Montaigu  var  betydelig  ældre  og  vaagede 

^)  Udateret  Brev  fra  Montaigu  (af  1729,  i  KBK.  Bøllings  Brevsaml.); 
Brev  til  Wasserschlebe  af  1736  (KBK.);  RA.  Kabinettets  Memorialprot. 
Tom.  III  (1737),  Nr.  309;  Sjæll.  aabne  Breve  1790,  Nr.  358. 

')  Udateret  Brev  til  Storkansler  Conrad  Reventlow  (f  1708),  trykt  i 
Danske  Saml.  II,  284  f.  (Orig.  i  RA.  Breve  til  Storkansler  R.,  Litr.  M). 

over  ham  som  en  Fader.  Da  Landgangen  paa  Rygen  var  under  For- 
beredelse, glædede  Montaigu  sig  over  den  ventede  Sejr,  men  besvor  ham 
ikke  at  udsætte  sit  Liv;  det  er  bedre  at  leve  tyve  Aar  i  Verden,  skri- 
ver han,  end  hundrede  Aar  i  Historien.  I  1726-30  var  Løvenørn  Stift- 
amtmand i  Aarhus  og  Montaigu  var  ham  til  god  Nytte  ved  at  sondere 
Stemningen  i  Hof  kredse  og  give  ham  sikker  Underretning;  en  Tid  var 
det  gode  Forhold  brudt  ved  en  Forseelse  fra  Montaigus  Side,  men  det 
oprettedes  atter  kort  efter  Ildebranden.  I  de  tunge  Tider,  der  fulgte 
paa,  var  Løvenørn  ham  en  Trøster  og  Hjælper  i  Nøden;  Tonen  i 
Breve,  der  er  vekslede  mellem  dem  i  disse  Aar,  er  meget  hjertelige). 
Montaigu  var  noget  af  en  Digter,  men  hævede  sig  aldrig  til  den 
sublime  Lyrik.  Hans  digteriske  Væsen  har  ingen  særtegnet  Karakter,  han 
er  Hofpoet  og  Lejlighedsdigter  i  Tidens  Smag,  men  en  let  og  elegant 
Versekunstner  uden  overdreven  Svulst.  Festprologerne  fra  den  fran- 
ske Hofkomedies  Tid  og  andre  poetiske  Arbejder  samlede  han  Aaret 
før  sin  Død,  som  det  synes  paa  Opfordring  af  Wasserschlebe,  der  maa 
have  haft  Medfølelse  med  den  intelligente  gamle  Aktør,  men  Sam- 
lingen udkom  aldrig*).  Han  havde  nys,  for  at  tildrage  sig  Herskaber- 
nes Opmærksomhed,  udsendt  i  Trykken  et  Nytaarsdigt  til  den  kgl. 
Familie,  „Pour  le  premier  jour  de  I'année  1736".  Trykt  i  Montaigus 
Tid  er  enkelte  andre*''),  flere  er  sandsynligvis  forsvundne  i  Aarenes 
Løb.  I  Haandskrift  findes  foruden  det  tidligere  omtalte  Digt  til  Stor- 
kanslerinden  dels  et  Par  Lejlighedsdigte:  en  Sonnet  paa  opgivne  Rim 
til  Ludvig  XIV  og  et  Æredigt  til  Vibe,  da  han  blev  Universitetspatron 
(1718),  dels  nogle  historiske  Digte:  „Plainte  de  l'Église  Catolique  å  la 
revolution  d'Angleterre",  „La  Glorieuse  expédition  des  flottes  combinées 
d'Angleterre,  de  Hollande  et  de  Suéde,  contre  celle  de  Sa  Majesté 
au  Bombardement  de  Coppenhague  l'an  1700",  samt  et:  „Epitre  å 
un  des  premiers  Seigneurs  de  la  Cour"*).  Det  sidste  er  det  mærke- 
ligste og  det  mest  omfangsrige.  Det  indledes  med  en  Skildring  af 
Episoder  fra  den  store  nordiske  Krig  og  munder  ud  i  Ræsonneren  over 
franske  Tilstande;  den  ovenfor  anførte  Karakteristik  af  Capion  kan 
tjene  som  Prøve  paa  dette  Rimværk. 

')  Danske  Saml.  III,  28-43. 

^)  Brev  fra  Montaigu  til  Wasserschlebe  af  14.  Pebr.  1736  og  til  ukendt 
Adressat  af  11.  Oktbr.  1736;  det  sidste,  der  er  trykt  i  Danske  Saml.  III, 
43  f.,  kunde  ogsaa  være  til  Wasserschlebe. 

^)  Sml.  Side  73  og  186. 

*)  Flere  af  Montaigus  Poesier  er  meddeh  af  Chr.  Bruun  i  Danske  Saml. 
(III,  44  ff.,  279  !.),  Digtet  om  Flaaden  har  han  gjort  opmærksom  paa  (smstds. 
S.  385),  medens  det  store  Epitre  hidtil  har  været  ukendt ;  det  findes  i  UBK. 
Addit.  4to  Nr.  293  y.  Et  Sørgedigt  over  Prinsesse  Sofie  Hedevig  (f  1735), 
der  tidligere  fandtes  i  KBK.,  er  nu  forsvundet  (sml.  Gigas,  Katalog  over 
det  kgl.  Biblioteks  Haandskrifter  III  2,  S.  30). 

Montaigus  Digtning  betyder  dog  i  og  for  sig  intet,  det  er  hans 
dramatiske  Virksomhed,  der  giver  ham  Adkomst  til  at  mindes.  Tan- 
ken om  Skuespil  i  Landets  Sprog  fik  en  Betydning  for  Danmarks  Digte- 
kunst og  Kultur,  som  næppe  lader  sig  udmaale.  Og  Tanken  var  utvivl- 
somt hans.  Af  alle  dem,  der  fik  at  gøre  med  den  første  danske 
Skueplads,  er  Montaigu  den  eneste,  der  tør  nævnes  i  Forbindelse  med 
Holberg. 

Om  Holberg  skal  her  ikke  tales.  Enhver  ved,  at  det  skyldes  hans 
Gerning,  naar  vort  Land  ogsaa  i  Henseende  "til  dramatisk  Kultur  har 
været  i  Stand  til  at  hævde  sin  Stilling;  men  denne  hans  Gerning  var 
uløselig  knyttet  til  og  betinget  af  Skuepladsens  Oprettelse.  Vor  Skue- 
spilkunst er  ikke  saa  gammel  som  de  romanske  Landes  eller  Eng- 
lands, men  i  Norden  er  den  danske  Skueplads  den  første,  og  den 
stod  fuldt  udviklet  paa  et  Tidspunkt,  da  den  tyske  endnu  var  ved 
Slutningen  af  sine  Lære-  og  Vandreaar.  Skønt  dannet  over  det  fran- 
ske Teater  fik  den  fra  første  Færd  et  hjemligt  Præg  ved  Holbergs 
Medvirken.  Hvad  Holberg  betød  for  dansk  dramatisk  Digtning  og 
dansk  Skuespilkunst,  forstod  man  ikke  straks  —  Springet  var  for 
stort,  fra  intet  ud  i  det  fuldt  færdige.  Men  vi,  der  ad  den  historiske 
Betragtnings  Vej  er  i  Stand  til  at  dømme  om  Aarsag  og  Virkning,  vi 
tør  hævde,  at  ingen  anden  Skueplads  har  haft  en  Oprindelse,  der  er 
mere  værd  at  antegne.  Engelsk  og  fransk  Scenekunst  eksisterede,  da 
Shakespeare  og  Moliére  traadte  frem,  men  den  danske  Skueplads  gjorde 
straks  ved  sin  første  Oprindelse  Holberg  til  Komediedigter  og  Holberg 
skabte  dens  varige  Ry. 


FORKORTELSER 

RA      =  Rigsarkivet. 

DK     =  Danske  Kancellis  Arkiv  (i  RA). 

LAS    =^  Landsarkivet  for  Sjælland  m.  m. 

LAN  =^  Landsarkivet  for  Nørrejylland. 

RSA    =  Raadstuearkivet  i  København. 

KBK  ==  Kongelige  Bibliotek  i  København. 

UBK  =^  Universitetsbiblioteket  i  København, 

Gersdorffs  Dagbog  =  Haandskriftet  Ny  kgl.  Saml.  4to  Nr.  1099  (KBK). 

Hollst.  Corr.  =  Staats-  und  Gelehrte  Zeitungen  des  hoUsteinischen  unpar- 
theyischen  Correspondenten. 

Rahbek  =^  K.  L.  Rahbek,  Bidrag  til  den  danske  Skuepladses  Historie  i  dens 
første  Aarhundrede,  Kbhvn.   1822. 

Overskou  =  Th.  Overskou,  Den  danske  Skueplads  I,  Kbhvn.   1854. 

Werlauff  =  E.  C.  Werlauff,  Historiske  Antegnelser  til  Ludvig  Holbergs 
atten  første  Lystspil,  Kbhvn.   1858. 

N.  M.  Petersen  =  N.  M.  Petersen,  Bidrag  til  den  danske  Literaturs  Historie 
IV,  2.  Udg.     Kbhvn.   1871. 

Martensen  =  Holbergs  Komedier,  udg.  af  Julius  Martensen,  I-XIII,  Kbhvn. 
1897-1909. 

Saml.  Skr.  =  Ludvig  Holbergs  samlede  Skrifter,  udg.  af  Carl  S.  Petersen, 
Kbhvn.   1913  og  flg.  Aar. 

K.D.  =  Kjøbenhavns  Diplomatarium,   udg.   af  O.  Nielsen,  Kbhvn.   1872-87. 

Grove  =  Kjøbenhavns  Huse  og  Indvaanere  efter  Branden  1728,  udg.  af 
G.  L.  Grove,  Kbhvn.   1906. 

Rep.  =  det  i  nærværende  Skrift  optagne  Repertorium  over  trykte  Akt- 
stykker. 

De  øvrige  Forkortelser  er  de  almindelig  forekommende.  I  Citater  er  Ord- 
lyden bibeholdt,  men  Ortografien  som  Regel  ændret;  kun  i  enkelte 
Tilfælde,  i  Vers  og  Bogtitler,  er  ogsaa  den  ældre  Retskrivning  bevaret. 


REPERTORIUM  OVER  TRYKTE  AKTSTYKKER 

(De  med  *  betegnede  Numre  fremkommer  i  Danske  Magazin  6.  R.  III.    Alle  andre 
Kilder,  trykte  som  utrykte,  er  anført  under  Teksten). 

1*.  1718,  20.  Oktbr.  Salomon  Paulsen  von  Qvoten,  der  udenlands 
har  samlet  en  Trup  Komedianter,  andrager  Kongen  om  Tilladelse  til  at 
aabne  sit  Theatrum  og  forestille  sine  Aktioner.  Bevilges  ved  paategnet  Re- 
solution af  18.  Novbr. 

Afskrift  blandt :  DK.  Resolutioner  skrevne  paa  Supplikationer  og  Domme 
1716-22,  Fol.  260. 

2.  1718,  før  16.  Decbr.  Etienne  Capion,  der  har  indrettet  et  Thea- 
trum til  Marionetspil,  anholder  om,  at  ingen  fremmede  Komedianter  maa 
spille  i  Kbhvn.  uden  hans  Tilladelse  og  Tilsyn. 

Uddrag  i  DK.  Supplikprot.  1718  II,  Nr.  430  (Resolution  i  DK.  Ekstrakt 
af  Supplikker  Aug.-Decbr.  1718,  Fol.  168). 

Trykt:  Danske  Saml.  II,  355. 

3*.  1719,  før  14.  Febr.  Von  Qvoten  klager  over,  at  de  kommitterede  paa 
Konventhuset  fordrer  for  meget  af  ham  og  truer  med  at  lukke  hans  Komedie. 

Uddrag  i  DK.  Supplikprot.  1719  I,  Nr.  133. 

4.  1719,  Novbr.  Capion  og  von  Qvoten,  der  en  Tid  har  ageret  i  det 
lille  Gæthus  paa  Kongens  Torv,  andrager  om  Privilegium,  saa  at  ingen 
fremmed  kan  hindre  dem  i  deres  Næring. 

Original  ved  Sjæll.  aabne  Breve  1720,  Nr.  136. 
Trykt:  Danske  Saml.  II,  356. 

5.  Udateret  (mellem  1.  Decbr.  1719  og  17.  Maj  1720).  Udkast  til  et 
kgl.  aabent  Brev,  hvorved  Capion  alene,  og  ingen  andre,  tilstedes  at  agere 
med  levende  Personer  og  døde  Figurer,  naar  han  og  hans  Folk  da  er  i 
Stand  tjl  at  agere  noget  godt. 

Afskrift  ved  Sjæll.  aabne  Breve  1720,  Nr.  136. 
Trykt:  Danske  Saml.  II,  357. 

6.  1720,  17.  Maj.     Capions  første  Privilegium. 
Koncept  ved  Sjæll.  aabne  Breve  1720,  Nr.  136. 

Trykt  (efter  Registranten):  Hesperus  V,  438  f.,  Overskou,  151  (begge 
Steder  med  gal  Dato)  og  K.D.  VIII,  493. 

7*.  1720,  Novbr.  Joh.  Carl  v.  Eckenberg  klager  til  Kongen  over,  at 
Capion  har  indstævnet  ham  for  Politiretten,  fordi  han  forestiller  Balletter 
og  Burlesquer.     Sagen  afgøres  ved,   at  de  gaar  i  Kompagni  med  hinanden. 

Uddrag  i  DK.  Supplikprot.  1720  II,  Nr.  578. 

8.  1720,  15.  Decbr,  Indberetning  fra  Politimester  Ernst  om  det  Fjæle- 
hus paa  Nytorv,  som  Eckenberg  benytter,  og  om  Forholdet  mellem  denne 
og  Capion. 

Original:  DK.  Henlagte  Sager,  anf.  Dato. 

Trykt:  Oluf  Nielsen,  Kjbhvns  Hist.  og  Beskrivelse  VI,  94. 

9*.  1720,  Decbr.  Sundhedskommissionen  forespørger  Kancelliet,  hvor- 
ledes der  skal  forholdes  med  det  Fjælehus,  der  er  købt  til  Karantænehus 
og  som  Eckenberg  benytter. 

Uddrag  i  DK.  Supplikprot.  1720  II,  Nr.  762. 

10*.  1721,  før  15.  Jan.  Den  stærke  Mand  beder  om  Privilegium  og 
tilbyder  at  nedsætte  sig  her  i  Landet. 

Uddrag  i  DK.  Supplikprot.  1721  I,  Nr.  8. 

11.  1721,  før  28.  Jan.  Supplik  fra  Capion,  hvori  han  søger  at  hindre, 
at  den  stærke  Mand  faar  Ret  til  at  agere. 

Uddrag  i  DK.  Supplikprot.  1721  I,  Nr.  61. 
Trykt:  Danske  Saml.  II,  358. 

12.  1721,  6.  Marts.  Capion  andrager  om  saadant  Privilegium,  at  ingen 
Komedianter  kan  vise  deres  Eksercitier  i  Kbhvn.  uden  alene  de,  som  han 
antager,  og  at  han  maa  beholde  det  lidet  Gæthus  et  Aars  Tid  endnu, 
da  han  inden  Aarets  Udgang  agter  at  lade  opbygge  Appartementer  paa  et 
andet  belejligt  Sted. 

Original  ved  Sjæll.  aabne  Breve  1721,  Nr.  122. 
Trykt:  Danske  Saml.  II,  358  ff. 

13.  1721,  12.  Maj.     Capions  andet  Privilegium. 
Koncept  ved  Sjæll.  aabne  Breve  1721,  Nr.  122. 

Trykt  (efter  Registranten):  Lommebog  for  Skuespilyndere  1785,  217f. ; 
Hesperus  V,  439;  Overskou,  152ff.;  K.D.  VIII,  515  f. 

14*.  1721,  23.  Septbr.  Montaigu  og  de  øvrige  franske  Komedianter, 
der  har  modtaget  Meddelelse  om,  at  de  hamborgske  Operister  for  Frem- 
tiden skal  have  Æren  af  at  divertere  Hans  Majestæt,  beder  om,  at  deres 
Gage  maa  løbe  en  Tid  endnu  (udfærdiget  af  Montaigu).  Ved  paategnet 
kgl.  Resolution  af  16.  Oktbr.  tilstaas  der  dem  Lønning  Aaret  ud. 

Original  ved  Rentekammerets  danske  Assignationskontors  kgl.  Resolutio- 
ner 1721,  Nr.  136. 

15.  1722,  før  28.  Jan.  Capion  andrager  om  at  maatte  holde  Redoute 
en  masque  i  sit  ny  opbygte  Hus. 

Uddrag  i  DK.  Supplikprot.  1722  I,  Nr.  144. 
Trykt:  Danske  Saml.  II,  361. 

16.  1722,  13.  Febr.     Moratorium  paa  et  Aar  for  René  Montaigu. 
Indført  i  Sjæll.  Register  1722,  Nr.  66. 

Trykt:  Danske  Saml.  II,  360. 

17.  1722,  før  10.  Juni.  Capion  og  Jacob  Sayaux  andrager  om  Mora- 
torium paa  tre  Aar. 

Uddrag  i  DK.  Supplikprot.  1722  I,  Nr.  787. 
Trykt:  Danske  Saml.  II,  361. 

18.  1722,  1.  Juli.  Montaigu  andrager  om  Bevilling  til  at  oprette  en 
dansk  Komedie. 

Original  ved  Sjæll.  aabne  Breve  1722,  Nr.  244. 

Trykt:  Danske  Saml.  II,  362  f. 

19*.  1722,  før  8.  Juli.  Eckenberg  andrager  om  at  maatte  øve  sine 
Eksercitier  om  Søndagen  efter  Prædiken.     Afslaas. 

Uddrag  i  DK.  Supplikprot.  1722  I,  Nr.  897. 

20.  1722,  4.  Aug.  Capion  klager  over  Eckenberg,  der  har  spillet 
paa  hans  Komediehus,  men  nu  selv  har  ladet  opbygge  et  Theatrum  paa 
Byens  Grund. 

Original  ved  Sjæll.  Missiver  1722,  Nr.  358. 
Trykt:  Danske  Saml.  II,  364. 

21.  1722,  10.  Aug.  Magistraten  klager  til  Politi-  og  Kommercekollegiet 
over  den  stærke  Mand,  der  agerer  i  sit  Hus  uden  for  Stadens  Nørreport 
baade  Søn-  og  andre  Helligdage, 

Indført  i  Magistratens  Kopibog  (RSA)  1722-24,  Fol.  31  f. 

Trykt  (delvis):  Oluf  Nielsen,  Kjøbenhavn  paa  Holbergs  Tid,  250  f. 

22.  1722,  14.  Aug.     Montaigus  Privilegium  paa  danske  Komedier. 
Koncept  ved  Sjæll.  aabne  Breve  1722,  Nr.  244. 

Trykt  (efter  Registranten):  Hesperus  V,  442;  Overskou,  160;  K.D. 
VIII,  546. 

23.  1722,  14.  Septbr.  Kgl.  Ordre  til  Politimester  Ernst  om  at  forbyde 
Eckenberg  at  gøre  Capion  Indpas  i  hans  Privilegium. 

Koncept  ved  Sjæll.  Missiver  1722,  Nr.  358. 

Trykt  (efter  Registranten):  Hesperus  VI,  235  f.;  K.D.  VIII,  549  f.;  delvis: 
Oversicou,  174. 

24.  1 722,  23,  Oktbr.  De  kommitterede  paa  Konventhuset  beder  Fattig- 
direktionen sørge  for,  at  Capion  ikke  bliver  fri  for  at  betale  Afgift;  han  er 
meget  uvillig  dertil. 

Kopi  ved  Sjæll.  Missiver  1722,  Nr.  442. 

Trykt:  Danske  Saml.  II,  365  f.  (med  forkert  Dato). 

25.  1722,  28,  Oktbr.  Fattigdirektionen  andrager  Kongen  om,  at  det 
maa  blive  paalagt  Capion  at  udrede  noget  til  de  fattige,  mindst  20  Rdr. 
ugentlig. 

Original  ved  Sjæll.  Missiver  1722,  Nr.  442, 
Trykt:  Danske  Saml.  II,  366  f. 

26.  1722,  6,  Novbr.  Kgl.  Reskript  til  Fattigdirektionen  om,  at  Capion 
skal  erlægge  10  pCt,  af  hver  Spilleaftens  Bruttoindtægt. 

Koncept  ved  Sjæll.  Missiver  1722,  Nr.  442, 

Trykt  (efter  Registranten):  Hesperus  VI,  237;  K.D.  VIII,  5521 

27.  1722,  10,  Novbr.  Montaigu  og  Capion  erklærer,  at  den  danske 
Komedie  ikke  kan  bære  de  10  pCt.  (udfærdiget  af  Montaigu). 

Original  ved  Sjæll.  Missiver  1722,  Nr.  475. 

Trykt:  Danske  Saml,  II,  367  f. 

I  Aftrykket  er  Brevets  andet  og  vigtigste  Afsnit  uforstaaeligt  paa  Grund 
af  skødesløs  Gengivelse;  det  lyder  i  Originalen:  Ces  Messieurs  (3:  Fattig- 
direktøreme)  ne  daignent  pas  faire  attention  que  ce  spectacle  n'est  pas  encor 
etabli,  qu'il  a  fallu  emprunter  beaucoup  d'argent  pour  les  avances  des  com- 
mencemens,  qu'il  en  couste  deux  cens  ecus  par  mois  pour  les  acteurs,  qu'il  en 
couste  pour  le  moins  autant  pour  les  autres  frais,  que  souvent  les  receptes  ne 
suffisent  pas  pour  les  frais  du  jour,  et  que  quand  il  se  trouve  quelque  chose 
de  plus,  la  justice  demande  qu'on  en  paye  les  créanciers  qui  ont  avance  leur 
argent,  plustot  que  de  faire  å  leurs  dépens  aumosne  d'un  bien  qui  est  å 
eux.  —  Desværre  gælder  det  om  hele  Bruuns  Aktstykkesamling  (Nye  Bi- 
drag til  Oplysning  om  den  danske  Skueplads  i  dens  første  Aar,  Danske 
Saml.  II  og  III),  at  Aftrykkene  i  Nøjagtighed   lader  meget  tilbage  at  ønske, 

28.  1722,  20.  Novbr.  Missive  til  Direktørerne  for  de  fattiges  Væsen 
om  Afgiftens  Nedsættelse  til  6   Rdr.  for  hver  Uge  der  spilles. 

Koncept  ved  Sjæll.  Missiver  1722,  Nr.  475. 
Trykt  (efter  Registranten):  Hesperus  VI,  238. 

29.  1722,  Decbr.     Capion  andrager  om  Moratorium. 
Uddrag  i  DK.  Supplikprot.  1722  II,  Nr.  867. 

Trykt:  Danske  Saml.  II,  369. 

30.  1723,  I.Jan.   De  danske  Aktørers  Nytaarsvers  til  Frederik  Rostgaard. 
Original:  KBK.  Ny  kgl.  Saml.  Fol.   1381  a. 

Trykt:  Danske  Saml.  I,  42  f. 

31*.  1723,  før  10.  Febr.  Capions  Kreditorer,  der  har  indrømmet  ham 
to  Aars  Dilation,  andrager  Kongen  om,  at  Hein  Goldschmidt  maa  faa  Ordre 
til  at  indgaa  paa  de  samme  Betingelser. 

Uddrag  i  DK.  Supplikprot.   1723  I,  Nr.  82. 

32.  1723,  Marts-Septbr.  Forhandlinger  i  Konsistorium  ang.  Jens  Hø- 
berg,  Niels  Horn  og  Hans  Lindorph. 

Indført  i  Acta  Consistorii  (UBK)  1723,  13.  Marts,  3.,  10.  og  24.  April, 
8.  Maj,  5.,  12.  og  19.  Juni,  3.  og  24.  Juli,  4.  og  18.  Septbr. 

Trykt:  Hesperus  V,  256  ff.  (første  Paginering)  og  Werlauff  343  f. 

Indførselen  for  Mødet  24.  Juli,  der  ikke  er  trykt  disse  Steder,  lyder: 
Som  Lindorph  ej  endnu  efter  saa  mange  gjorte  Erindringer  har  villet  ud- 
flytte af  Regensen,  bør  han  propter  contumaciam  uden  videre  Ophold  at 
relegeres. 

33.  Udateret  (Marts  1723).  Rimet  Bønskrift  fra  Jens  Høberg  til  Rost- 
gaard om  Hassing  Præstekald  i  Thy. 

Original:  KBK.  Ny  kgl.  Saml.  Fol.   1381  a. 
Trykt:  Danske  Saml.  I,  44  ff. 

34*.     1723,  før  26.  Maj.     Von   Qvoten   andrager   om   Tilladelse   til   at 
agere  Komedie  uden  for  Porten  med  sin  tyske  Bande. 
Uddrag  i  DK.  Supplikprot.   1723  I,  Nr.  627. 

35.     1723,  før  16.  Juni.    Jens  Høberg  beder  Kancelliet  tage  sig  af  hans  Sag. 
Uddrag  i  DK.  Supplikprot.  1723  I,  Nr.  763. 
Trykt:  Danske  Saml.  II,  370. 

36*.  1723,  før  14.  Juli.  Capion,  der  sidder  i  Slutteriet,  anmoder  Kon- 
gen om  at  skaffe  ham  Dilation  hos  sine  Kreditoren  indtil  11.  Juni  1724. 

Uddrag  i  DK.  Kancelliprot.  1722-23,  S.  685,  og  i  Supplikprot.  1723  II, 
Nr.  40. 

37.  1723,  Efteraar.  Montaigu  indbyder  Storkanslerinden  til  for  anden 
Gang  at  besøge  de  danske  Skuespil.     Fransk  Digt. 

Original:  UBK.  Rostgaardske  Saml.  Fol.  159. 

Trykt:  Danske  Saml.  II,  371  f. 

38*.  1723,  før  10.  Novbr.  Capion,  der  har  bragt  i  Erfaring,  at  Magistra- 
ten agter  at  forbyde  Assembleer,  andrager  om  han  endnu  nogle  Aar  maa 
fortsætte  dermed  i  sit  Hus. 

Uddrag  i  DK.  Supplikprot.  1723  II,  Nr.  519. 

39.  1724,  13.  April.  Montaigu  beder  „den  danske  Komedies  Grund- 
lægger" om  at  faa  de  fremmede  Spektakler  banlyst  fra  Byen  til  Fordel  for 
de  danske  Skuespil. 

Afskrift  af  Langebek  (uden  Adressat):  KBK.  Bøllings  Brevsaml.  D, 
Fol.  299. 

Trykt:  Danske  Saml.  II,  381  f.,  i  Oversættelse  hos  Overskou  220  f. 

40*.  1724,  11.  Maj.  Kontrakt  mellem  Capion  og  Montaigu  om  Kome- 
diehusets Benyttelse,  gældende  for  fire  Aar. 

Afskrift  i  Politidirektørens  Arkiv  (LAS):  Kancelliskrivelser  1690-1729, 
Pag.  169. 

41*.  1724,  7.  Juni,  Overhof  marskallen  meddeler  de  deputerede  for 
Finanserne,  at  Kongen  for  1000  Rdr.  har  overtaget  de  af  Johan  Kayser 
til  Teatret  paa  Kbhvns  Slot  anskaffede  „Maskiner", 

Original  ved  Rentekammerets  danske  Assignationskontors  kgl.  Resolu- 
tioner 1724,  Nr,  87, 

42*.  1724,  26,  Juni.  Fortegnelse  over  Dekorationer,  Sætstykker  og 
Dragter  m,  m.  paa  Slotsteatret. 

Indført  i  Kbhvns  Slots  Inventarieregnskaber  (RA.)  1723-27    og  1727-31. 

43.  1724,  før  23.  Aug.  Capion  andrager  om  kgl.  Bevilling  til  at  gøre 
en  Rejse  i  Norge  med  en  Trup  danske  Komedianter, 

Uddrag  i  DK.  Supplikprot.   1724  II,  Nr.  228. 
Tr>'kt:  Danske  Saml.  II,  382  f. 

44.  Udateret  (før  12.  Jan.  1725).  Montaigu  andrager  om  iVlorato- 
riam  paa  to  Aar. 

Original  ved  Sjæll.  aabne  Breve  1725,  Nr.  10. 
Trykt:  Danske  Saml.  II,  383  f, 

45.  1725,  27.  Febr.  Byfoged  Herman  Krøyer  klager  til  Kongen  over 
Politimester  Ratecken,  bl.  a.  i  Anledning  af  en  Eksekutionsforretning  paa 
Komediehuset  for  faa  Dage  siden. 

Indført  i  Politi-  og  Kommercekollegiets  Memorialbog  (RSA)  1723-27, 
Pag.  329. 

Refereret  i  Oluf  Nielsens  Kjbhvns  Hist.  og  Beskr.  VI,  292. 

46*.  1725,  4.  Septbr.  Jøden  Levin  Isaac  Wallach  overdrager  General- 
major H.  J.  Arnoldt  alle  sine  Fordringer  i  Komediehuset. 

Indført  i  Kbhvns  Bytings  Obligationsbog  (LAS)  1725-26,  Fol.  464. 

47*.  1725,  Decbr. — 1726,  Jan.  Forhandlinger  mellem  General  Arnoldt 
og  Krigskancelliforvalter  Fred.  Seckman  om  Auktionen  over  Komediehuset 
i  Novbr.  1725. 

Indført  i  Kbhvns  Notarialprotokol  (LAS)  1724-26,  Fol.  624  f.,  627  f., 
696  f.  og  703. 

48*.  1726,  16.  Septbr.  Paa  samtlige  Aktørers  Vegne  klager  Montaigu 
til  Politimesteren  over  en  fremmed,  kaldet  Bredo,  der  har  indfundet  sig  for 
at  vise  sine  Perspektiver. 

Afskrift:  RSA.  Kollegiebreve  1726,  Nr.  114. 

49.  1726,  25.  Septbr.  Paa  Aktørernes  Vegne  andrager  Montaigu  Kon- 
gen om  at  forhindre  Bredo  i  at  give  Forestillinger. 

Original  ved  Sjæll,  Missiver  1726,  Nr,  378, 

Trykt:  Danske  Magazin  4.  R.  VI  (Et  Par  nye  Bidrag  til  Belysning  af 
Forholdene  ved  Theatret  i  Grønnegade,  ved  Georg  Kringelbach),  309  ff. 

50*.  1726,  25.  Septbr.  Andragende  i  samme  Anledning  til  Oversekre- 
tær Møinichen. 

Original  ved  Sjæll.  Missiver  1726,  Nr.  378. 

51.  1726,  14.  Oktbr.  Kgl.  Reskript  til  Politimester  Himmerich  om  at 
bortvise  Bredo  og  paase,  at  ingen  herefter  gør  de  danske  Aktører  nogen 
Hinder  i  deres  Privilegier. 

Original  i  Politimesterens  Arkiv  (LAS):  Kancelliskrivelser  1690-1729, 
Pag.  21  h 

Trykt  (efter  Kancelliregistranten):  Danske  Saml.  III,  5  (jvfr.  Fogtmans 
Reskripter  anf.  Dato  og  Danske  Mag.  4.  R.  VI,  311). 

52.  1726,  Efteraar.  Projekt,  sigtende  til  at  sætte  de  danske  Komedier 
paa  en  bestandig  Fod. 

Ligger  (urigtigt)  ved  Sjæll.  aabne  Breve  1722,  Nr.  244. 

Trykt:  Danske  Saml.  II,  373-79. 

53*.  Udateret  (Novbr.  1726).  Opgørelse  over  Montaigus  Gæld  efter 
den  mellem  ham  og  Capion  1724  oprettede  Kontrakt, 

Politimesterens  Arkiv  (LAS):  Kancelliskrivelser  1690-1729,  Pag.  149. 

54*.  1726,  4.  Decbr.  Auktionsskøde  paa  Komediehuset  til  General- 
major Hans  Jacob  Arnoldt. 

Afskrift  ved:  DK.  Indlæg  til  Sjæll.  Konfirmationsprot.  1731,  Nr.  789. 

55.  1727,  24.  Marts.  Montaigu  henvender  sig  til  Kongen  om  Hjælp, 
for  at  Aktørerne  ikke  skal  være  nødt  til  helt  at  opgive  det  danske  Teater. 

Original:  DK.  Henlagte  Sager,  anf.  Dato. 

Trykt:  Danske  Saml.  III,  278,  og  Pers.  Tidsskr.  7.  R.  III,  60. 

56*.     1728,  4.  Marts.     Montaigus  Reglement  for    den  danske  Komedie. 

Original:  Rentek.  danske  Assignationskontors  kgl.  Resolutioner  1728,Nr.  47. 

57*.     1728,  6.  April.     Rulle  over  de  danske  Aktører  i  Kongens  Tjeneste. 

Original:  Rentek.  d.  Assignationsk.  kgl.  Resol.  1728,  Nr.  47. 

58*.  1728,  15.  April.  Rentekammerets  Forestilling  om  de  danske  Ak- 
tørers Indførelse  i  Hofreglementet  m.  m.  —  med  paategnet  kgl.  Resolution. 

Original:  Rentek.  d.  Assignationsk.  kgl.  Resol.  1728,  Nr.  47. 

59*.  1728,  19.  Maj.  Montaigu  meddeler  de  deputerede  for  Finanserne, 
at  den  danske  Aktør  Hammer  er  død  og  at  han  har  antaget  Peder  From  i 
hans  Sted. 

Original:  Rentek.  d.  Assignationsk.  kgl.  Resol.  1728,  Nr.  75. 

60*.  1728,  28.  Maj.  Kgl.  Resolution,  hvorved  Montaigus  Forslag  om 
Peder  Froms  Lønning  approberes. 

Original:  Rentek.  d.  Assignationsk.  kgl.  Resol.  1728,  Nr.  75. 

61.  1728,  20.  Juni.  Paa  Aktørernes  Vegne  klager  Montaigu  til  Over- 
sekretæren over,  at  der  af  fremmede  foranstaltes  offentlige  Forestillinger  i 
Byen  paa  Trods  af  Kongens  Ordre. 

Afskrift  ved  Sjæll.  Missiver  1728,  Nr.  517-18. 
Trykt:  Danske  Saml.  III,  1  f. 

62.  1728,  22.  Juni.  Oversekretæren  minder  Politimester  Himmerich 
om  Reskriptet  af  14.  Oktbr.  1726. 

Koncept:  DK.  Indlæg  til  Oversekretærens  Brevbog  1727-28,  Nr.  227. 
Trykt    (efter    Afskrift    ved   Sjæll.  Missiver    1728,    Nr.  517-18):    Danske 
SamL  III,  2f. 

63*.  1728,  16.  Juli.  Arnoldt  klarlægger  for  Politimester  Himmerich 
Forholdet  mellem  ham  som  Komediehusets  Ejer  og  de  danske  Aktører,  og 
meddeler,  at  han  har  givet  Lande  Tilladelse  til  at  benytte  sig  af  Huset, 
men  at  Aktørerne  vil  forbyde  det. 

Original:  DK.  Oversekretærens  Breve  1728,  Nr.  238. 

64.  1728,  18.  Juli.  De  danske  Aktører  klager  til  Kongen  over,  at 
Arnoldt  vil  lade  en  anden  Trup  optræde  paa  Komediehuset. 

Original:  Sjæll.  Missiver  1728,  Nr.  517-18. 

Trykt:  Danske  Saml.  III,  3-6. 

65.  1728,  18.  Juli.  De  sender  en  lignende  Klage  til  Oversekretæren 
og  beder  om,  enten  at  Kongen  vil  købe  Huset  i  Lille  Grønnegade  eller 
anvise  dem  et  andet  Sted. 

Original:  Sjæll.  Missiver  1728,  Nr.  517-18. 
Trykt:  Danske  Saml.  III,  6-9. 

66.  1728,  29.  Juli.    Arnoldt  udreder  for  Kongen  sit  Forhold  til  Aktørerne. 
Original:  Sjæll.  Missiver  1728,  Nr.  517-18. 

Trykt:  Danske  Saml.  III,  9-14. 

67.  1728,  14.  Aug.  Lande,  der  har  sluttet  Kontrakt  med  Arnoldt  om 
Brugen  af  Komediehuset,  beklager  sig  til  denne  over,  at  der  endnu  ikke 
er  truffet  nogen  endelig  Bestemmelse. 

Original:  Sjæll.  Missiver   1728,  Nr.  517-18. 
Trykt:  Danske  Saml.  III,   14 ff. 

68.  1 728,  1 7.  Aug.  Arnoldt  andrager  Kongen  om  at  resolvere  i  Sagen 
mellem  ham  og  Aktørerne,  saa  at  han  ikke  bliver  hindret  i  Brugen  af  sit 
Hus  og  sit  Privilegium.  Han  vedlægger  Landes  Brev  og  erklærer,  at  de 
danske  Komedianters  Ret  ikke  skal  blive  traadt  for  nær. 

Original:  Sjæll.  Missiver  1728,   Nr.  517-18. 
Trykt:  Danske  Saml.  III,  16f. 

69.  1728,  9.  Septbr.  Arnoldt  beder  Kongen  støtte  ham  i  hans  Ejen- 
domsret og  befale  Politimesteren  at  lade  ham  bruge  Huset  og  sine  Privile- 
gier uhindret. 

Original:  SjælL  Missiver  1728,  Nr.  517-18. 

Trykt:  Danske  Saml.  III,  18  f. 

70*.  Udateret  (Juli-Oktbr.  1728).  Pro-Memoria,  hvori  Aktørerne  punkt- 
vis opstiller  Forholdet  mellem  dem  og  Arnoldt;  de  beder  Kongen  give  dem 
et  andet  Sted  at  agere. 

Afskrift  eller  Ekstrakt  ved  Sjæll.  Missiver  1728,  Nr.  517-18. 

71.  1728,  8.  Oktbr.  Kgl.  Reskript  til  Generalmajor  Arnoldt,  at  han 
som  Ejer  af  Capions  Privilegium  maa  lade  spille  franske  Komedier  i  Skue- 
spilhuset, naar  de  danske  Aktører  ikke  gør  Brug  af  det. 

Koncept  ved  Sjæll.  Missiver  1728,  Nr.  517-18. 

Trykt:  Danske  Mag.  4.  R.  VI,  311  f. 
•    72.     1728,  8.  Oktbr.     Lignende  Reskript  til  Politimester  Himmerich. 

Original  i  Politidirektørens  Arkiv  (LAS):  Kancelliskrivelser  1690-1729, 
Pag.  217. 

Trykt  (efter  Kancelliregistranten) :  Hesperus  VI,   242  f. 

73.  1728,  12.  Oktbr.  Arnoldt  besværer  sig  til  Kongen  over  Reskriptet 
af  8.  Oktbr.,  der  i  Virkeligheden  gør  ham  uraadig  over  sit  eget. Hus;  han 
beder,  om  Aktørerne  maa  faa  anvist  et  andet  Sted. 

Original:  Sjæll.  Missiver  1728,  Nr.  517-18. 
Trykt:  Danske  Saml.  III,   19-22. 

74.  1728,  14.  Oktbr.  Montaigu  m.  fl.  af  Aktørerne  beder  Notarius 
publicus  afæske  Arnoldt  Erklæring,  om  han  efter  Kongens  Resolution  vil 
lade  dem  forestille  danske  Skuespil  paa  Komediehuset  mod  10  Rdrs  aften- 
lig Afgift,  og  naar  de  maa  aabne  Teatret.  —  Med  Notarialpaategning  af 
19.  Oktbr. 

Indført  i  Kbhvns  Notarialprotokol  (LAS)  1728-29,  Fol.   108  og  113. 
Trykt  (efter  Indlæg   til  Sjæll.   Missiver  1728,  Nr.  517-18):  Danske  Mag. 
4.R.  VI,  313f. 

75.  1728,  19.  Oktbr.  Montaigu  indsender  Notarialforretningen  til  Kon- 
gen og  klager  over  Arnoldts  Fremfærd. 

Original:  Sjæll.  Missiver  1728,  Nr.  517-18. 

Trykt:  Danske  Mag.  4.  R.  VI,  314  f. 

76.*  1729,  11.  Jan.  Rentekammeret  meddeler  Overhofmarskal  Blome, 
at  det  Beløb  af  1500  Rdr.,  der  er  tillagt  de  danske  Aktører,  efter  kgl.  Re- 
solution af  31.  Decbr.  maa  inddrages  indtil  videre. 

Indført  i  Rentekammerets  danske  Assignationskontors  Missiveprotokol 
Litr.  R.,  Side  376. 

77*.  1730,  15.  Decbr.  Arnoldt  søger  om  Konfirmation  paa  Capions  Privi- 
legier. 

Original:  DK.  Indlæg  til  Sjæll.  Konfirmationsprot.  1731,  Nr.  789. 

78*.  1731,  før  6.  Juni.  Montaigu  anholder  om  Konfirmation  paa  sit  Pri- 
vilegium. 

Uddrag  i  DK.  Supplikprot.  1731  I,  Nr.  1054. 

79.  1731,  17.  Aug.  De  danske  Aktørers  Bønskrift  til  Grev  Chr. 
Rantzau  (udfærdiget  af  Montaigu). 

Original:  KBK.  Bøllings  Brevsaml.  D,  Fol.  300. 

Trykt  (efter  Langebeks  Afskrift):  Tritogenia  I,  121  ff.  med  Oversættelse; 
en  nøjagtigere  Oversættelse  hos  Overskou,  255  ff. 

80.  1737,  22.  Aug.  Skøde  fra  H.  J.  Arnoldt  til  Sr.  Søren  Jørgensen 
paa  Capions  tidligere  Komediehus. 

Indført  i  Kbhvns  Bytings  Skødebog  (LAS)  1735-37,  Fol.  565  f. 

Trykt:  Jule- Album  1903. 

81*.  1738,  9.  Aug.  Johan  Adam  Schnabel  andrager  Kongen  om  Ind- 
kvarteringsfrihed  for  de  nye  Huse,  han  har  opført  paa  Pladsen,  hvor  det 
gamle  Komediehus  stod. 

Afskrift  i  Magistratens  Kopibog  (RSA)  1739-40,  Nr.  62. 


RETTELSER  OG  TILFØJELSER 

S.  42  L.   15  n.  Den    her   omtalte   Rosidor  hed   Claude    Guillemois    og    var 
ikke  den  samme,  der  havde  staaet  i  Frederik  III's  Tjeneste. 
S.   53   L.   4   n.  Løche,  læs:  Løcke. 

S.  95  L.   12  n.  Fra  Ide  og  Virkelighed,  læs:  For  Ide  og  Virkelighed. 
S.  107  L.  17  n.  paakalder  han,  læs:  paakaldes. 

S.  114.  Her  kunde  være  nævnt,  at  der  fra  1723  og  24  findes  mindst  fire 
andre  Fødselsdagsdigte  til  Frederik  IV  og  Anna  Sofie,  to  fra  Wegner  og 
to  fra  Ulsøe  (alle  i  KBK).  De  er  uden  historisk  eller  litterær  Interesse, 
dog  hentydes  der  i  et  Par  af  dem  til  Skuepladsen.  I  Wegners  Gratulation 
til  Dronningen  af  16.  April  1724  hedder  det:  „Naturen  længe  har  i  Bolte 
ligget  bunden,  |  os  kun  Tragødier  har  Fasten  forestilt,  |  som  ej  tillod,  at  en 
Komødie  blev  spilt.  |  En  hellig  Menighed,  en  hellig  Omhu  raaber:  |  Nu 
bort  I  Comici  og  teatralske  Taaber,  |  man  paa  Theatro  ej  skal  skue  sine 
Fejl,  I  men  søge  Bod  for  dem  i  et  Langfredags-Spejl"  etc.  Ulsøe  holder 
sig  til  det  timelige;  i  hans  Lykønskning  til  Kongen  den  11.  Oktbr.  1723 
siger  han:  „En  liden  Summa  skriv,  som  vores  Løn  skal  være,  |  saa  har  vi 
noget  vist  og  Sproget  dobbelt  Ære". 
S.   117  L.  4  o.  Schwartz,  læs:  Schwarz. 

